
Traukiama keturių barkų su  irklininkais, šaltą rytą, 
pranašaujantį greit prasidėsiančią žiemą, “Jūros burtininkė" paliko 
sausą doką, aplenkė arsenalo bokštus ir kirsdama Aukso Ragą 
didingai artėjo prie Fanaro laiptų, kad užimtų jai skirtą vietą. 

Vadovaujami seno škotų meistro, turkų dailidės gerai 
pasidarbavo, ir laivas su apdairiai nuleistomis naujomis burėmis, 
iki spindėjimo išblizgintu variu ir švytinčiu raudonmedžiu atrodė 
kaip naujutėlis. Marijana, stovėdama krantinėje šalia Žolivalio, 
su išdidžiu džiaugsmu žvelgė į artėjantį prie jos naujam 
gyvenimui prikeltą Jasono laivą. 

Irkluotojai darbavosi sąžiningai, ir netrukus buvo įveikta 
didesnė dalis atstumo tarp Kasimo pašos doko ir Fanaro. 
Amerikiečių  brigas jo vėliava sultonienės įsakymu buvo 
pakeista vėliava su Sant'Anos herbu, siekiant išvengti apmaudžių 
diplomatinių komplikacijų, dabar prisijungs prie miško stiebų 
netoli kranto ir įsispraus tarp dviejų didelių graikų laivų su 
išsipūtusiais korpusais; tokia kaimynystė paryškins didžiojo jūros 
valdovo grakštumą, ir čia laivas kantriai lauks, kol teisėtas 
šeimininkas vėl ims jam vadovauti. 

Tarp Anglijos ir jaunų Jungtinių Amerikos Valstijų brendo 
konfliktas, istorijoje žinomas kaip antrasis karas dėl nepriklau- 
somybės, ir Nachšidilė, žinodama nepaprastą anglų pasiuntinio 
sero Stratfordo Keningo budrumą, pasirūpino paskelbti savo 
pusseserei dovanotam laivui embargą. 

Pakankamai sudėtingas manevras, švartuojant brigą prie 
krantinės bortu, buvo atliktas palydint skatinantiems šauksmams. 
Marijaną ir jos palydovą apsupo didžiulė minia. Zmones priviliojo 
nejprastas Vakarų laivo atsiradimas tarp graikų ir turkų laivų, 
kuriems ir buvo skirtas Stambulo krantas, o laivai iš Europos 
turėjo teisę prisišvartuoti tik priešais, prie Galato laiptų. 


Triukšmingą margą minią sudarė jūreiviai ir įvairiausi smulkūs 
prekybininkai, kurie kasdien gausiai užplūsdavo graikų kvartalo 
krantinę: vaisių, meduolių, spurgų pardavėjai su savo aprūkusiais 
katilais, prekeiviai, pardavinėjantys anyžių degtinę ir rozalijų-rožių 
likerį, vedantį iš proto tenykščius gyventojus, gatvės konditeriai 
ir klajojantys mėsos pardavėjai, sumišę su įvairaus plauko 
vietiniais žmonėmis, dieną ir naktį užplūstančiais daugybę uosto 
tavernų. Ryto oras buvo prisisunkęs malonaus keptos avienos 
ir karamelės kvapo, ir Marijana pajuto, kad baisiai nori valgyti... 

Praėjo jau beveik du mėnesiai nuo to laiko, kai ji sutiko 
atlikti savo vyro atžvilgiu tai, ką ji ėmė laikyti savo pareiga. 
Ir nuo tos dienos, tarsi Dangus tik ir laukė šios geros valios 
ženklo, kad dovanotų jai atleidimą, baisūs negalavimai, kamavę 
ją nuo nėštumo pradžios, visiškai išnyko. Priešingai, ji ėmė 
valgyti su tokiu apetitu, kuris kėlė jai nerimą, į ką pavirs jos 
liemuo po gimdymo. 

Aš nebegaliu įsisprausti nė į vieną iš savo suknelių, 
dejavo ji beveik kiekvieną rytą po tualeto. 

Ir neužmiršdavo tragišku tonu pridurti: 

Aš tikrai pasidarysiu panaši į Viskonti, darydama užuominą 
į įspūdingą maršalo Bertjė mylimąją, garsią nepaprastais savo 
korsetais, kuriuos ji užsisakydavo, kad paslėptų kūno perteklių. 

Gerasis Žolivalis ramino ją sakydamas, kad ji niekada 
neatrodė taip gerai, kad dėl išpaikinto gyvenimo jos oda įgavo 
lelijos spalvą, kaip tik taip ir buvo, ir kad vyrai, verti 
šio vardo, teikia pirmenybę minkštam, netgi putniam kūnui, o 
ne kaulų ryšuliui, kaip to dažnai reikalauja mada. 

Be to, jeigu mes pagaliau vyksime į Ameriką, jūs daug 
savaičių praleisite jūroje ir tapsite liekna ir lanksti, kaip 
perkarusi katė, jeigu jums tai patinka. 

Marijanai iš tiesų telikdavo tik nusišypsoti, atsidusti, numesti 
Lerua kūrinius ir pasitenkinti vietine mada, kur kas mažiau 
rafinuota, bet patogesne būsimai motinai. 

Tą momentą vikontas įdėmiai sekė laivo manevrus, kuriems 
vadovavo Agatos vyras Achmetas; iš jo Nachšidilė nupirko 
brigą, 0 jis sutiko nuplukdyti jį iš doko iki inkaravimo vietos. 

Turkai puikūs jūreiviai, pasakė Žolivalis“ Gaila, kad 
jie nesiryžta atsisakyti viduramžių ir pradėti statyti šiuolaikinių 

laivų, kurie neatrodytų taip, lyg būtų kovęsi prie Lepanto! 
Teatleidžia man Dievas, jei tai, ką aš matau ten apačioje, ne 
galera! 

Prancūzai nuginklavo paskutinę savo galerą prieš kokius 
šimtą metų. Nebūkite toks smulkmeniškas, Zolivali. Be to, tai 
laiko klausimas. Sultonas Machmudas, jei Alachas prailgins jo 
gyvenimą, yra pasiryžęs įvykdyti radikalias reformas ir vesti savo 
imperiją pažangos keliu. Bet kol jis nesutramdys janyčarų ir 
galutinai neprivers nutilti jų prakeiktų virtuvinių katilų, nieko 
nebus įmanoma padaryti. Jo didenybė, taip pat ir jo motina 
laukia patogios progos, o kol kas yra apsišarvavę kantrybe, 
bet tai svarbiausias jų rūpestis... 

Nuo to laiko, kai Marijana buvo kunigaikštienės Moruzi 
viešnia, ji daug kartų lankėsi pas savo karališkąją pusseserę, 
ir tarp abiejų moterų užsimezgė draugystė, kurią papildė karštas 
Biuliu chanum prisirišimas; pastaroji taip nieko ir nesuprato, 
kas įvyko pas Rebeką, tačiau, būdama ištikima valdinė, neuždavė 
nė vieno klausimo, kadangi jos šeimininkė buvo patenkinta. 
Tai suteikė Marijanai naudingos informacijos, kurią ji dosniai 
dalijo vargšui Latūrui-Mobūrui, vis labiau atsiliekančiam nuo 
įvykių ir neturinčiam galimybės duoti protingą atsakymą 
imperatoriui apie Rusijos ir Turkijos karo tęsimą. 

"Burtininkė" dabar stovėjo prie krantinės, iškilusi viršum 
savo žemų kaimynų, panaši į jūrų erelį ančių pulke. Ji atrodė 
tokia puošni ir švari, kad iš Marijanos akių ištryško ašaros ir 
jį net užmiršo savo begalinį alkį. 

Šį rytą pats dangus žadino optimizmą. Kai atvažiuos Jasonas, 
jis bus toks laimingas galėdamas vėl turėti jam brangų atstatytą 
laivą, kad tarp jo ir Marijanos susitvenkę debesys savaime 
išsisklaidys. Truputis ramių pasiaiškinimų, ir viskas susitvarkys, 
blogi sapnai visiems laikams išnyks. Kunigaikštis gaus taip lauktą 
įpėdinį, 0 jo Žmona, su imperatoriaus teisininkų pagalba greitai 
tapusi Marijana d'Aselna, bus laisva ir galės sujungti savo 
likimą su mylimu žmogumi... 

Žinoma, kažkur pasaulyje yra moteris, kuri teisėtai vadinasi 
Boforo pavarde, bet Marijana ryžtingai gujo iš savo sąmonės 
jos atminimą. Pilara pasirinko Ispaniją, savo protėvių tėvynę, 
protėvių, iš kurių ji paveldėjo nežabotą rūstumą ir fanatišką 

dievobaimingumą ir dabar ji, be abejo, tramdo savo negailestingas 
aistras kokio nors vienuolyno tylumoje. Daugiau ji nėra kliūtis. 
Bet kada gi pasirodys Jasonas? 

Per vieną nepaprastai pagarbų ir oficialų “Turchan bėjaus“ 
vizitą pas kunigaikštienę Moruzi Marijana surizikavo prabilti 
apie Boforą: ji nusistebėjo, kad jis taip ilgai verčia savęs 
laukti. Tai sakant, jos širdis ėmė smarkiau daužytis taip ji 
bijojo įskaudinti kunigaikštį, bet klausimas, atrodo, jo nė kiek 
neužgavo. Jis pažvelgė į jaunąją moterį savo visada ramiomis 
tamsiai mėlynomis akimis, kurių išraiška buvo tokia nejžvelgiama, 
kad ji visada pasijusdavo nejaukiai, ir rimtu balsu atsakė: 

Nieko nuostabaus. Juk jo žaizdos buvo labai gilios, nes 
Leitonas paliko jį merdėti srovės nešamoje valtyje, kur jį 
surado. Be to, po gyvenimo Korfuje jam darė sunkiai pašalinamą 
poveikį pavojingas rugių skalsių maistas. Vis dėlto asmeninis 
pašos gydytojas, kuris prižiūri jį, užtikrino mane, kad jis gyvens, 
bet pasakė, jog sveikata taisysis lėtai. Tačiau būkite rami, jis 

Pašos gydytojas? nustebusi paklausė Marijana. = Kodėl 
gi jis, jeigu Boforą priglaudė žvejai? 

Todėl, kad taip daug geriau jam. Chodža Chasanas 
šventikas ir mano draugas. Todėl jis slapta prižiūri kapitoną 
Boforą. Iš Vali pašos rankų amerikietis nebūtų išsprūdęs be 
solidžios išpirkos. Atsiminkite, kad Vali ir jo tėvas, Janinos 
paša, kaip, beje ir Egipto paša Machmudas Ali, jau kuris 
laikas yra savarankiški Portos atžvilgiu ir elgiasi dabar kaip 
nepriklausomi valdovai; beje, už tai jie kada nors gali sumokėti. 
Bet, grįždamas prie Jasono Boforo, turiu pasakyti, jog šeši 
mėnesiai minimalus terminas, kad jis visiškai pasveiktų. 

Šeši mėnesiai! Marijana mintyse paskaičiavo. Turint galvoje 
tai, kad Jasoną surado rugpjūčio pradžioje, jis galės pasirodyti 
Konstantinopolyje tik žiemą, o galbūt net ir pavasario pradžioje, 
įskaitant laiką, kurio jam reikės, kad pasiektų Bosforą. Tai 
reiškė ilgą laukimą, nes spalis dar nesibaigė, bet, antra vertus, 
slaptas balsas Marijanai kuždėjo, kad taip bus geriau, nes ji 
turės gimdyti vasario pabaigoje. Dėl to ji galės pasirodyti jam 
normalios išvaizdos, nes bijojo susitikti akis į akį su Jasonu 
nukarusiais žandais, panaši į statinę. 


6 


Jūs iš tiesų labai neprotinga, gerbiamoji ponia, staiga 
suskambėjo nepatenkintas balsas, privertęs Marijaną krūptelėti. 
Čia šalta ir drėgna, o jūs jau gerus tris ketvirčius valandos 
stovite minioje, kur jums gresia pavojus būti partrenktai. Juk 
aš patariau jums elgtis kiek įmanoma atsargiau. 

Pažadinta iš svajonių, jaunoji moteris pastebėjo, kad Žolivalio 
daugiau nėra šalia jos. Jis pakilo pas Achmetą į brigo denį, 
o vietoj jo atsirado vidutinio ūgio vyras, blondinas gražiai 
pakirptomis žandenomis ir grynai angliškai elegantiškas; jis 
nepatenkintas žiūrėjo į ją. Ji švelniai nusišypsojo jam ir ištiesė 
ranką. 

Jūs suteikėte man garbę, prižiūrėdamas mane, mano 
brangusis daktare? Jūs parodėte didžiausią kantrybę, jei jums 
pavyko susilaikyti nepriekaištavus man ištisus tris ketvirčius 
valandos. 

Aš neprižiūrėjau jūsų, kunigaikštiene, bet visą tą laiką 
mes buvome čia, ledi Estera ir aš; mes derėjomės su visa 
armija graikų laivų kapitonų, baisiai plepių, viens už kitą 
suktesnių, ir aš tikėjausi, jog mes greitai baigsime, kad aš 
galėčiau nuvežti jus į namus, bet šie žmonės yra įvaldę 
gražbyliavimo meną geriau, negu Gvinėjos gentys! O dėl ledi 
Esteros, tai ji gali būti pavyzdys negrų karaliui! Man pritrūko 
kantrybės, bet ji vis dar ten. Pažiūrėkite į ją: ji dėvi vieną 
iš draudžiamų kostiumų, kuriuos dievina; ji stovi ant prietilčio 
su kažkokiu tipu, užsimovusiu nešvarią raudoną kepurę. Galiu 
prisiekti, kad tokios diskusijos jai teikia malonumą. Jeigu jos 
draugai iš Londono galėtų tai matyti... 

Marijana iš širdies nusijuokė. Dabartinis jos gydytojas 
anglas daktaras Čarlsas Merionas tapo jos draugu. Kitą dieną 
po to, kai ji persikėlė Fanare į rūmus, jai pasirodė visai 
natūralu įsitraukti į savo šeimininkės gyvenimą ir ji pamatė, 
kad tas gyvenimas labai kosmopolitiškas. 

Tačiau politika beveik nedomino kunigaikštienės Moruzi; ji 
laikė normaliu dalyku priiminėti visokius *mones, į kuriuos 
kitoje vietoje nebūtų kreipusi dėmesio. /ertindama kurį nors 
karą arba privatų ginčą, ji nedarė rasinių skirtumų. Jos draugai 
„buvo graikai, turkai, albanai, rusai, valakai, anglai ar prancūzai, 
tai neturėjo reikšmės! Vienintelis jos reikalavimas patikti jai 


7 


ir nebūti nuobodžiam. Už tai ji atsilygindavo dosniu svetingumu 
ir dovanodavo beatodairišką draugystę, bet jei būdavo apvilta 
neatleisdavo! 

Ir Marijana, Napoleono draugė ir slapta pasiuntinė, jos dėka 
praktiškai atsidūrė didžiojo Pito dukterėčios glėbyje, Pito, 
kuris buvo mirtinas visos Prancūzijos ir paties Napoleono 
priešas; kitais žodžiais, ji atsidūrė Esteros Stenchop glėbyje, ir 
sukėlė spontanišką ir staigią jos simpatiją. 

Be abejo, ledi Estera buvo iškiliausia ir kilniausia moteris 
iš tų, kurias kada nors pagimdė Anglija. Dėdė, kuriam ji daug 
metų buvo atrama, mirė, o paskui žuvo sužadėtinis, generolas 
Džonas Mūras jis buvo nukautas Ispanijoje, žiauriame mūšyje 
prie Korunjos; normaliomis aplinkybėmis visa tai būtų palaužę 
ją Ir ji būtų tenkinusis kuklia našlės ir našlaitės padėtimi. 
Tačiau ledi Estera buvo įpratusi daryti poveikį politikai ir 
politikams ir būdama trisdešimt ketverių metų amžiaus atsisakė 
uždaro,  slegiančio  senmergės gyvenimo Anglijos grafystės 
glūdumoje. 

Ji pasirinko nuotykius ir lygiai po pusantrų metų, būtent 
1810 m. vasario 18 dieną, išsižadėjo gimtosios žemės. Per daug 
nesitikėdama grįžti, ji išplaukė iš Portsmuto į Rytų šalis, kurių 
magija visada žadino jos vaizduotę. Bet ji išvyko ne viena: 
"Jasono" fregata sena Marijanos pažįstama kartu su ja 
išplaukė visa palyda, kaip ir dera karalienei tremtyje. 

Po daugelį mėnesių trukusios kelionės ledi Estera pagaliau 
pasiekė Konstantinopolį; keliautoją sužavėjo miestas ir jau metus 
ji buvo čia, priiminėjo aukštuomenės atstovus ir pati lankėsi 
pas juos, bendravo ir su sultonu; ji plačiai gyveno iš didelės 
subsidijos, kurią jos širdies draugo Maiklo Bruso tėvas siuntė 
sūnui, nes ledi Estera, nors ir buvo linkusi į prabangą, neturėjo 
turto, ir jos elgesys kėlė slaptą nepasitenkinimą Anglijos 
ambasadoriaus sieloje. 

Keningas iš tiesų netrukus ėmė žiūrėti į ledi Esterą kaip 
į vienuoliktąją Egipto bausmę, o išdidi keliauninkė savo ruožtu 
nelabai slėpė nuo gražuolio diplomato, kad priskiria jį nuobodžių 
žmonių kategorijai. 

Užtat ji visokiais būdais siekė būti priimta Prancūzijos 
ambasadoriaus. Baigusi turnė po Rytų šalis, ji iš tiesų labai 

norėjo aplankyti Prancūziją (juo labiau kad tai buvo draudžiama 
anglams) ir asmeniškai įsitikinti, kokių padarinių turėjo 
imperatoriaus valdymas šalyje, kurioje ką "tik baigėsi revoliucija, 
nuvertusi monarchiją. Ledi Estera manė, kad niekas, išskyrus 
prancūzų ambasadorių, negalės atverti jai durų į šią nuostabią 
šalį, todėl ištisus mėnesius visaip stengėsi susitikti su 
Latūru-Mobūru, o šis, nebeišmanydamas, kaip jos atsikratyti, 
galiausiai pasirinko savęs įkalinimą. Jis beveik neišeidavo iš 
savo keisto vienuolyno. 

Jo padėtis ir taip jau buvo gana netvirta ir kebli, todėl 
jis nenorėjo dar labiau jos komplikuoti sukeldamas Napoleono 
nepasitenkinimą prašymu duoti pasą velionio Čatamo grafo 
dukterėčiai. Vien pagalvojus apie tai, kaip susirauks imperatoriaus 
antakiai išgirdus tokį nederamą prašymą, jo kūnas pašiurpdavo. 

Šią akimirką nelaimingojo ambasadoriaus kankintoją, ledi 
Esterą, supo beveik tiek pat žmonių, kiek ir Amerikos brigą. 
Anglė buvo labai aukšta, dėvėjo keistą, pusiau vyrišką, pusiau 
moterišką drabužį, kažką panašaus į juodą parandžą, gausiai 
išsiuvinėtą auksu, todėl galėjo atrodyti kaip garbinga Romos 
matrona. Bet užuot visiškai susisiautusi šiuo drabužiu, ji atsainiai 
nusimetė gobtuvą ant pečių ir išdidžiai apnuogino galvą tarsi 
medalio profilį: puiki nosis, ryškios geidulingos lūpos, o iš 
viršaus didžiulis balto muslino tiurbanas. 

Apsirengusi šitokiais rūbais, kurie jai labai tiko, ji atsikirtinėjo 
graikų jūreiviui, daug mažesnio ūgio, bet nervingesniam negu 
ji; atlaidžiai puse lūpų šypsodamasi, ledi Estera kartkartėmis 
adresuodavo šiam jūreiviui susitaršiusiais plaukais keletą ramių 
žodžių, tačiau, atrodo, jie kėlė vargšui siaubą. 

Linksmai stebėję šią sceną Marijana ir daktaras Merionas 
pamatė, kaip graikų jūreivis kelis kartus iš eilės karštai 
persižegnojo, maldaujančiomis akimis ir į viršų pakeltomis 
rankomis šaukdamasis Dievo pagalbos, nusitraukė kepurę, sviedė 
ją ant žemės, sumindžiojo, paskui pakėlė ir vėl užsimovė ant 
galvos. Pagaliau jis, atrodo, atgavo ramybę ir ištiesė abejotino 
švarumo ranką, kurioje staiga sublizgėjo tikrų tikriausia auksinė 
moneta. 

Na, ką jūs!  sudejavo Merionas. Ji susitarė su šiuo 
piratu... 


Dėl ko susitarė? Ir ką reiškia šis barnis, auksinė moneta? 

Kad mes netrukus išplauksime, gerbiamoji ponia, ir į 
pasaulio kraštą! Ledi Estera atsižada savo noro aplankyti 
Prancūziją, bet atsisako ir praleisti antrą žiemą Konstantinopolyje. 
Ji sako, kad praeitais metais per daug šalo, ir nutarė keliauti 
į Egiptą. Be to, kaip jūs matėte, bet kuriuo būdu. Kai jai 
nepavyko rasti gero krikščioniško laivo, kuris nuplukdytų ją 
ten, ji kreipėsi į šiuos žmones, panašius į piratus, neturinčius 
nei gėdos, nei sąžinės... 

Na na, daktare, čia jūs klystate! Graikai tokie pat geri 
krikščionys kaip jūs ir aš. Galbūt truputį skiriasi, bet mažmožiais. 

Man tas pat, kas jie! Bėda ta, kad aš pasmerktas tūkstantį 
kartų mirti pačiame žiemos viduryje baisioje, be jokio Komforto 
škūnoje. Aš verčiau pasirinkčiau turkų šebeką. 

Bet tada jūs atsidurtumėte kitatikių laive, - atsakė Marijana; 
ją pralinksmino tragiškas jos pašnekovo tonas, ir ji paslėpė 
šypseną aukštoje kailinėje savo gelumbės apsiausto apykaklėje. 
Tačiau ji tuoj pat sušuko: 

Palaukite, brangus drauge, jeigu jūs išplauksite, aš liksiu 
visai bejėgė! Ką aš darysiu be jūsų patarimų? 

Kaip tik tuo aš ir bandau įtikinti ledi Esterą! Aš čia 
turiu nuostabių klientų, malonių ir mielų; aš ne tik jiems 
reikalingas, bet ir jie man pačiam labai brangūs. Be to, mano 
pareiga likti iki jūsų gimdymo. Ir dar, aš nežinau, kaip 
reaguos kilmingos turkų damos į tokį staigų išvykimą! Aš ypač 
galvoju apie Kapudan pašos žmoną... 

Marijana irgi pagalvojo apie ją ir vėl nuslėpė šypseną, nes 
rūpesčiai, kuriais daktaras Merionas apgaubė Osmanų jūros 
laivyno vado žmoną, truputį pralenkė tai, ko reikalauja paprastas 
mediko dėmesys. Ir kitos damos visiškai pasitikėjo jaunu anglų 
gydytoju, O jis neslėpė pasitenkinimo, kurį jam teikė saldus 
čiulbančių paukštyčių bendravimas. 

Ką gi jums atsakė ledi Estera? 

Merionas gūžtelėjo pečiais. 

Nieko... arba beveik nieko. Ji atsisakė išklausyti mane, 
nes nori vykti į Egiptą, ir tučtuojau. 

Kaipgi taip? Aš maniau, kad ji skiria daug dėmesio 
susitikimui su Latūru-Mobūru! Vadinasi, ji atsisako susitikimo? 
Nemaniau, kad ji tokia... 

Daktaras kostelėjo ir atsargiai apsidairė aplinkui. 

Būtent! sušnibždėjo jis“ = Ji matė jį... 

Matė jį? Na, ir naujiena! Bet kur? Kada? Sakykite 
greičiau! Aš mirštu iš nekantrumo. 

Praeitą savaitę Bebeke. Jie susitiko ant Bosforo kranto, 
netoli mūsų rezidencijos, rūmuose, kurie priklauso vienai jos 
draugei. Jūsų ambasadorius sutiko slapta atvykti ten, nes ledi 
Estera prigrasino, kad pasirodys vidury baltos dienos Prancūzijos 
ambasadoje ir skambins tol, kol atidarys... Tačiau tss! Štai ir 
ji. 

Iš tiesų ledi Stenchop artinosi dideliais žingsniais, ta ryžtinga 
eisena, kuri leido ledi Plimut išreikšti apgailestavimą, kad 
moterų nepriima į karaliaus gvardiją. Priėjusi prie jų, ji juokais 
nusilenkė, paeiliui pridėdama ranką prie krūtinės, lūpų ir kaktos. 

Salam aleikum! pasakė ji. Sprendžiant iš veido išraiškos, 
mūsų brangusis Carlsas susirūpinęs tuo, kaip perduoti jūsų 
atjaučiančiai širdžiai visą tą kartėlį, kurio kupina jo paties 
širdis, mano brangioji Marijana! Ir jūs, be abejo, gailitės jo? 

Aš ne jo gailiuosi, Estera, aš savęs gailiuosi. Jis pasakė, 
kad jūs atimate iš manęs gydytoją ir brangų draugą. Aš jaučiu 
didelį norą uždainuoti kartu su juo. 

Ledi Estera nusijuokė. 

Jūs, prancūzai, visada meistriškai mokate kalbėti malonius 
dalykus su tokia išraiška, lyg sakytumėte šlykštybes, ir priešingai! 
Bet aš tikiuosi, kad jūs nepasiduodate jo dramatiškiems 
prasimanymams apie visas nelaimingas būtybes paskutinio 
atodūsio akimirką, kai jas apims neviltis jam išvažiavus? Tiesa 
yra ta, kad jis rūpinasi tik absoliučiai sveikomis moterimis ir 
kad jis kankinsis be madam Tiulin, madam Nenufer, madam 
Etual žavingų akių... o ką jau kalbėti apie jūsų akis, mano 
brangute, su visa pagarba, kurios jos vertos... 

Staiga ji pakeitė juokaujamą toną ir visai rimtai pasakė: 

O kita tiesa "mano yra ta, kad man būtinai reikia 
važiuoti. Juk Merionas pasakojo jums apie mano susitikimą. su 
Latūru-Mobūru? 

Jis kaip tik kalbėjo apie tai... 

Bet jis nespėjo visko pasakyti, nes atėjau aš... Susitikimas 
buvo malonus, bet nieko nedavė. Iš ambasadoriaus žodžių aš 
supratau, kad kelionė pas Bonapartą neįmanoma. Beje, aš 
žinojau apie tai seniai, bet man buvo malonu terorizuoti puikų 
žmogų... 

Ji užsikirto, apsidairė aplinkui ir suraukė antakius pamačiusi, 
kad prie jų artinasi du žandarai; jie taip aiškiai klausėsi, ką 
jos kalba, kad ji sugriebė Marijaną už rankos ir apsimetė, jog 
jai bloga. 

Ar mes negalėsime paplepėti kitoje vietoje? Man reikia 
kažką pasakyti jums akis į akį... 

Jei norite, mes galim grįžti į Moruzi rūmus. Kunigaikštienė 
dabar savo namuose Arnaviu Koji, ir mes ramiai pasikalbėsime. 

Aš niekada nesijaučiu rami graikų namuose. Ten visada 
prie durų ir rakto skylučių pilna smalsuolių. 

Tuomet eime.. Aš matau tik vieną tinkamą vietą. 

Kokią? 

Štai šią, pasakė Marijana ir patraukė draugę prie 
“Burtininkės".: Ten mums niekas nesutrukdys. 

“Be to, pridūrė ji mintyse, visai galimas dalykas, kad 
aš apsilankysiu "savo" laive". 

Ji jautė tikrą malonumą, pavartojusi šį savybinį įvardį. Tačiau 
ji neketino, atėjusi šįryt į uostą, peržengti brigo planšyro. Ji 
manė, kad Jasono laivas turi laukti neliečiamas grįžtant savo 
šeimininko, ir tik Jasonas, sudrebinęs denį savo batais, jį vėl, 
taip sakant, pakrikštytų. Beje, galbūt tai buvo tam tikras 
vaikiškumas, nes po viso ko “Burtininkė", nupirkta už sultono 
turtą ir išpirkta Nachšidilės, priklausė Marijanai tiek pat kiek 
ir Jasonui. Dabar ją apėmė neįveikiamas noras vėl atsidurti 
ant denio, kur ji praleido tiek neužmirštamų valandų... 


Palikusios labai nepatenkintą daktarą Merioną žingsniuoti 
krantine, abi moterys užlipo į denį ir draugiškai pamojavusios 
Žolivaliui, kuris kalbėjosi denio paskuigalyje su Achmetu, pakilo 
į viršutinį denį, į kruopščiai restauruotą buvusią Marijanos 
kajutę. 

Štai taip! atsiduso jaunoji moteris, sodindama draugę 
šalia savęs ant kabamo gulto. Geresnės vietos mes nerasime! 
Cia mūsų niekas neišgirs. Jūs galite kalbėti nesibaimindama. 

Bet ledi Estera ne iš karto prakalbo. Ji dairėsi aplinkui 
įdėmiai ir smalsiai, nebandydama to slėpti. 

Tad šis laivas priklauso jums? pasakė ji pagaliau. Aš 
mačiau ant vėliavos jūsų šeimos herbą... bet nežinojau, kad 
jūs esate laivo bendrasavininkė... 

Marijana nusijuokė. 

Mano šeima viena iš pačių mažiausių, brangioji drauge, 
ir niekas joje nesiverčia puikiu laivų savininkų verslu, O aš 
dar mažiau negu bet kas kitas. Šis brigas iš tikrųjų priklauso 
vienam draugui... labai brangiam, bet jis brigas pateko į 
turkų nelaisvę. Jos didenybė sultonienė, mano pusseserė, išpirko 
jį Ir padovanojo man. Vėliava tai papildoma malonė, bet 
aš nelaikau savęs tikra savininke; sakykime, šiuo metu aš 
“Burtininkės" saugotoja... 

O kas jos kapitonas? 

Neklauskite manęs, aš negaliu dabar to pasakyti, tvirtai 
atsakė ji, bet tuoj pat nusišypsojo ir pridūrė: Laikykite mane 
prietaringa, bet aš nenoriu ištarti jo vardo, kol jis atvažiuos... 

Ir kada tai įvyks? 

Aš nežinau. Galbūt rytoj o gal po valandos... arba po 
šešių mėnesių. Jis sunkiai serga ir pamažu sveiksta, gana toli 
nuo čia. Bet palikime tai ir pakalbėkime apie jus. 

Tačiau Estera Stenchop atkakliai nenorėjo kalbėti. Atrodo, 
ji visai užmiršo savo svarbius reikalus. Vos ji užkėlė savo 
didelę, aristokratiškų linijų koją ant brigo denio, kai jos pilkos 
akys užsidegė, O virpančios šnervės tarytum išsiplėtė. 

“Ji panaši į medžioklinį šunį, kuris pajuto grobį“, pamanė 
Marijana, ir tai nelabai ją nustebino. 

Ledi Estera giliai atsiduso ir greitai pažvelgė į kaimynę. 

Juk jūs nenorite pasakyti, jog šis brigas, pastatytas tam, 
kad plaukiotų jūromis, liks stovėti šiame uoste nenaudingas ir 
užmirštas ir neiškels nė vienos burės, laukdamas atvykstant 
škiperio, apie kurį jūs nežinote, nei kur jis yra, nei kada jis 
atvyks? 

Iš tikrųjų. Kaip tik tai aš ir norėjau pasakyti. 


Atleiskite, bet tai juokinga ir pavojinga. Jūs padarysite 
daug geriau, sudariusi laikiną sutartį su patyrusiu kapitonu, kad 
jis surinktų geriausią komandą ir greičiau išskleistų bures. 

Išskleisti bures? Bet aš nė trupučio to nenoriu. Ir kurgi 
plaukti? 

Į Egiptą. Drauge su manim. Man reikalingas laivas, nes 
reikia greičiau išplaukti. Neturėdama geresnio, aš susitaikau su 
tuo, kad teks plaukti sena škūna, bet šis brigas tiesiog 
Dievo dovana! 

Marijana suraukė antakius. Ji gerai žinojo, kaip aistringai 
anglai mėgsta laivus, tačiau jai pasirodė, kad ledi Stenchop šį 
sykį persūdė. 

Beprasmiška tikėtis to, Estera. Man labai nemalonu, kad 
turiu atsakyti jums; turint galvoje mano būklę, man draudžiamos 
jūros kelionės, be to, kartoju: šis laivas iš esmės nepriklauso 
man, ir jis neišplauks be savo šeimininko. 

Ji pasakė tai labai sausu tonu ir pamanė, kad anglė įsižeis, 
bet nieko neatsitiko. Ledi Esteros balse nesigirdėjo jokio 
nepasitenkinimo, kai ji ramiai pareiškė: 

Aš gi pasakiūu, kad turiu išvykti, mano brangioji, bet ir 
jums bus geriau palikti Konstantinopolį, jeigu jūs norite išvengti 
didelių nemalonumų. 

Šį sykį Marijana išpūtė akis ir pažvelgė į draugę taip, lyg 
ta būtų netekusi proto. Bet gražaus, valdingo veido nebjaurojo 
joks beprotybės ženklas. Jame atsispindėjo tik tvirtas ryžtas ir 
tam tikras nerimas. 

Gal teiktumėtės pakartoti? paklausė Marijana. = Man 
geriau išvykti? Bet dėl ko, prašom paaiškinti? 

Tuojau pasakysiu... Mielasis Čarlsas papasakojo jums apie 
mano susitikimą su jūsų ambasadoriumi? 

Iš tiesų, bet aš nematau... 

Tuoj pamatysite... 

Ledi Estera trumpai papasakojo apie susitikimą; tas 
nesėkmingas vizitas nebuvo jai labai svarbus; po to ji perėjo 
prie to, kas atsitiko tuščiuose rūmuose po jos romantiško 
susitikimo, kitaip sakant, ji ėmė pasakoti apie tai, kad kitą 
dieną gavo kvietimą atvykti į Anglijos ambasadą, pas lordą 
Keningą. 

Truputį sunerimusi dėl to netikėto kvietimo, ji nedelsdama 
nuvyko ten, ir Keningas nevertė jos ilgai būti nežinomybėje. 
Ledi Estera, kur jūs praleidote vakar dieną? paklausė 

jis, vos jai įžengus į kabinetą. 

Negi jūsų šnipai nepranešė jums? 

Juk ji buvo ne iš tų bejėgių moterų, kurias galima stumdyti, 
ir jos iššaukiamas atsakymas buvo vertas klausimo. 

Taip prasidėjęs dialogas netrukus sugriežtėjo. Ambasadorius 
išreiškė savo nenuoramai globotinei didelį nepasitenkinimą dėl 
jos nuolatinių ryšių su Prancūzijos ambasadoriaus aplinkos 
žmonėmis. Jo nuomone, vakarykštis slaptas susitikimas perpildė 
taurę, ir Pito dukterėčia pagal savo padėtį ir giminystės ryšius, 
žinoma, neturi pajusti sunkių savo beprotybės padarinių, tik 
su sąlyga, kad atsisakys skandalingo ryšio su... “Bonaparto 
meiluže, kuri, be to, yra visiems žinoma šnipė...“ 

Aš atsakiau jaunajam Keningui, kad esu jau pakankamai 
suaugusi ir galiu pati rinktis draugus, ir pasiūliau jam nekišti 
nosies į svetimus reikalus. Aišku, jam tai nepatiko, ypač kai 
aš priminiau giminystės ryšius, kurie sieja jus su sultono motina. 
Tada man pasirodė, kad jis tuoj sprogs iš įniršio. 

“Ledi Estera, pasakė jis man, arba jūs duosite garbės 
žodį, kad nutraukiate visokius ryšius su šiais žmonėmis apskritai 
1 konkrečiai su ta moterimi, arba aš ištremsiu jus iš miesto 
ir su pirmu išplaukiančiu laivu išsiųsiu į Angliją. O dėl jūsų 
nusususios kunigaikštienės... atleiskite, mano brangioji, bet 
cituoju pažodžiui, aš greitai pasieksiuų, kad jo didenybė 
pasodins ją į laivą, plaukiantį į Prancūziją, bet kai tik laivas 
išplauks iš Bosforo, mes pagrobsime ją, kad ji daugiau niekada 
nekeltų mums rūpesčio...“ 

Marijanai iš susijaudinimo kvapą užgniaužė. Joje užvirė pyktis 
ir įniršis, bet jai pavyko neparodyti to ir net atsainiai nusišypsoti. 

Ar neklysta seras Stratfordas dėl savo įtakos Portai? 
Išsiųsti kaip tarnaitę sultonienės pusseserę? Tai neįmanoma! 

Mažiau negu jūs įsivaizduojate. Keningas nori panaudoti 
jus kaip slaptą sąlygą, savotišką preliminannę sąlygą prie 
sutarties, kurią jis artimiausiu laiku sudarys su Machmudu... ir 
šį sykį jo didenybė nepasiklaus motinos nuomonės. Jūs būsite 
nepastebimai išsiųsta, be jokio triukšmo, o kai jos didenybė 

pareikalaus jūsų, jūs būsite toli, ir sultonienei neliks nieko 
kito, kaip tik užmiršti jus. 

O ta sutartis, jūs žinote, dėl ko ji? paklausė Marijana 
jausdama, kad šį kartą išblyško. 

Tiksliai nežinau, kažkas abejotina. Sklinda gandai, kad 
rusų eskadra artėja prie Dardanelų, o turkų laivynas visai 
nepajėgus užkirsti jai kelią, jeigu ji pamėgins įsiveržti į Bosforą 
ir apšaudyti Konstantinopolį. Keningas paprašė pagalbos, ir šiuo 
metu admirolo Maksvelio laivynas turi atplaukti pas mus. Negi 
jūs manote, kad sultonas dvejos, ką jam rinktis: ar Žaviąją 
kunigaikštienę Sant'Aną, ar kelis didelius linijinius laivus? 

Aš maniau, kad Anglija daugiau ar mažiau bendradarbiauja 
su Rusija! O gal ji tik apsimeta draugiška, kai reikia iškrėsti 
kokią kiaulystę Napoleonui? 

Matyt, taip. Be to, negali būti ir kalbos, kad abu laivynai 
susidurtų. Tiesiog anglų laivų buvimas neleis rusams nueiti per 
daug toli Anglijos globojamos valstybės atžvilgiu; beje, valstybės, 
kuri pasirengusi pasirašyti taikos sutartį! Jūs puikiai matote, 
kad vienintelis jūsų šansas išvažiuoti su manimi! 

Marijana nieko neatsakė; ji pakilo, priėjo prie variu kaustyto 
iliuminatoriaus ir ėmė, kaip kadaise, žiūrėti tolyn, nekreipdama 
dėmesio į atsivėrusį jos akims reginį. Gaudžiantis uostas, marga 
minia, blyški saulė visa tai jos visai nedomino. Ją apėmė 
keistas pojūtis, kad ją uždarė į ledinį skafandrą, kuris kelia 
pasišlykštėjimą ir didelį nuovargį... 

Štai taip vyrų politika dar persekioja ją ir darosi žiauri 
netgi dabar, kai ji galutinai atsisakė vaidinti joje bent menkiausią 
vaidmenį. Ji pamatė, jog norint, kad ją paliktų ramybėje, 
nepakanka atsiduoti nerūpestingam gyvenimui, kaip ji gyveno 
jau du mėnesius, jausdama augantį savyje kūdikį. 

Atvykus Marijanai į Konstantinopolį, Keningas svajojo vėl 
pagrobti ją, išsiųsti į Angliją ir ten supūdyti kokios nors pilies 
rūsyje; jo nesušvelnino kuklus būsimos motinos, prisiglaudusios 
svetingame kunigaikštienės Moruzi židinyje, egzistavimas. Galimas 
dalykas, jis net laikė tą kuklumą slaptų intrigų šaltiniu, patogia 
priedanga, kad galėtų daryti pavojingą spaudimą Osmanų 
politikai. Marijana Sant'Ana slapta agentė, nėščia moteris, 
galinti aktyviau regzti savo klastingą voratinklį. Ir jis net priėjo 

iki to, kad jos pašalinimą iškėlė kaip slaptą svarbaus diplomatinio 
susitarimo sąlygą! Žinoma, tai būtų labai malonu, jei nebūtų 
taip juokinga. Tačiau tai kėlė ir didelį nerimą, kadangi dvidešimt 
ketverių metų amžiaus ambasadorius, norėdamas pasiekti savo 
tikslą, ryžosi nekreipti dėmesio į pačios sultonienės protekciją... 

Marijanos padėtis buvo juo labiau pavojinga, nes keliems 
ryžtingiems žmonėms nebūtų buvę sunku naktį įsiskverbti į 
senus Moruzi rūmus, kurių durys neturėjo užraktų, pagrobti 
Marijaną ir nunešti į laivą. Tarnai buvo tokio pat garbingo 
amžiaus, kaip ir jų šeimininkė. Pagaliau paradinis įvažiavimas 
veda tiesiai į Fanaro krantinę: belaisvė iš lovos atsidurs laivo 
triume net nespėjusi atsibusti... 

Staiga Marijana pajuto švelnų brigo siūbavimą. Jis lengvai 
girgžčiojo, įtempdamas inkarų grandines, ir jai tuose garsuose 
pasivaideno kažkoks šauksmas, galbūt atsakymas į ją kankinusį 
klausimą. Lyg kvietimas keliauti. Kodėl gi po viso to, kas 
buvo, ji negalėtų išplaukti “savo" laivu kartu su draugais? 
Zinoma, ne į Egiptą, ten jai nėra ką daryti o į Morą... 
Kodėl ji negalėtų plaukti pas Jasoną, kad jam nereikėtų atvykti 
į šį miestą, kurio jis instinktyviai nekentė ir į kurį taip 
nenorėjo plaukti? 

Truputį sujaudintas Esteros balsas priminė jai realybę, kurią 
ji užmiršo. 

Taigi, ką jūs nutarėte? Mes plaukiame? 

Marijana krūptelėjo, metė į ją greitą žvilgsnį ir palingavo 
galvą. 

Ne! Apie tai negali būti nė kalbos. Kad ir koks pavojus 
būtų, aš lieku... 

Jūs iš proto išėjote! 

Galbūt, bet taip yra. Nepykite ant manęs, Estera, 0 ypač 
nemanykite, kad aš neįvertinau draugystės įrodymo, kurį jūs 
man pateikėte. Aš jums iš tiesų labai dėkinga, kad įspėjote 
mane... 

Bet jūs nelabai patikėjote mano įspėjimu! Jūs smarkiai 
klystate, jei manote, kad Keningo grasinimai tušti žodžiai. 
Aš jį per daug gerai pažįstu, kad abejočiau tuo, jog jis pasieks 
savo tikslą tiek mano, tiek ir jūsų atžvilgiu. 

Aš tuo nė trupučio neabejoju, nes irgi turėjau garbės 
susipažinti su juo. Galbūt man iš tiesų reikia išplaukti, bet 
tik ne į Egiptą. Man ten visai nėra kas veikti. Ko gero, man 
geriau ir natūraliau būtų grįžti į Prancūziją arba Toskaną... 

Vos tai pasakiusi, ji tuoj pat pasigailėjo, kad ištarė du 
paskutinius žodžius, nes ledi Stenchop akys vėl užsidegė. Argi 
užl:žetėjusi keliautoja ką tik nepasisiūlė lydėti ją, jei reikėtų, 
persirengusi vyru ir su padirbtu pasu? Nors Marijana labai 
simpatizavo anglei, tačiau tokia perspektyva ją nelabai viliojo, 
nes ji gali tapti visokių nemalonumų šaltiniu. Tačiau taip pat 
staiga, kaip buvo įsiplieskusi, pilkų akių liepsna užgeso tarsi 
užpūsta. 

Ledi Estera pakilo, išsitiesusi visu ūgiu taip, kad jos turbanas 
vos nesiekė lubų. 

Kadangi jūsų Latūras-Mobūras nė piršto nepajudino, kad 
pašalintų diplomatinius sunkumus ir daugybę nemalonumų, 
kuriuos galėjo sukelti mano pasirodymas Prancūzijoje, atsiduso 
ji, aš su dideliu džiaugsmu susidėčiau su jumis! Tačiau tai 
iš tiesų reikštų mesti iššūkį likimui. Vis dėlto dar pamąstykite, 
mano brangioji, ir pasitarkite su draugais. Aš išvyksiu ne 
anksčiau kaip po trijų dienų. Vadinasi, jūs dar turite laiko 
pakeisti nuomonę ir panorėti praleisti žiemą po Egipto saule. 
Tačiau eime! Vargšas Merionas tikriausiai jau puspadžius nuplėšė 
laukdamas mūsų. Tas puikus vyras ilgai negali ištverti be 
manęs... 

Bet kai moterys nusileido į krantinę, daktaro Čarlso Meriono 
nebuvo. Nepaisant susirūpinimo, Marijana neturėjo tokio pat 
pagrindo, kaip ledi Stenchop, tikėti savo kerų visagalybė 
jaunajam gydytojui, ir ji nevalingai pamanė, kad jis priešingai 

pasinaudojo proga pasprukti. Galbūt jis nuėjo pasiguosti 
žavingajai Kapudan pašos žmonai?.. 


Arkadijus išklausė ją netardamas nė žodžio, prikandęs ūsą 
jis visada taip darydavo, kai būdavo smarkiai susirūpinęs, bet 
vis dėlto neparodė didelio nerimo. 
Štai tokie reikalai! baigė Marijana.  Milordas Keningas 
paprasčiausiai sugalvojo oficialiai apšmeižti mane rūmų 
akivaizdoje, 0 neoficialiai pagrobti. 

Aš daugiau bijau neoficialios dalies negu oficialios, 
iškošė pro dantis Zolivalis. Nepaisant šaltų santykių su 
Napoleonu, sultonas gerokai pagalvos prieš ištremdamas ką nors 
iš jo draugų. Mano manymu, Keningas per daug pasigyrė, 
jeigu iš tiesų pasakė tuos žodžius, kuriuos jums perdavė. 

Kaip tai, “jeigu iš tiesų pasakė tuos žodžius“? Jūs manote, 
kad Estera sugalvojo visą tą istoriją? 

Visą ne... bet iš dalies. Mane toje istorijoje stebina 
tai, kad ji nepaskubėjo ateiti čia perspėti jūsų, nors po jos 
susitikimo su Keningu praėjo jau savaitė. Tai būtų buvęs 
draugiškas gestas. Užuot tai padariusi, ji ramiai laukia susitikimo 
su jumis uoste ir pasakoja viską kaip tik po to, kai sužino, 
kad jūs esate laivo savininkė, o tas laivas yra gražesnis ir 
komtortiškesnis už visus kitus, kuriuos ji galėjo tikėtis rasti 
čia, kad nuskraidintų ją į išsvajotus Rytų kraštus. Sutikite 
nuplukdyti ją į Egiptą, ir ji privers jus atlikti kelionę aplink 
pasaulį. 

Negali būti nė kalbos apie kelionę aplink pasaulį nei 
netgi apie kelionę į Egiptą. Bet, pridūrė Marijana, priblokšta 
jo teisingų samprotavimų, jūs iš tikrųjų tikite, kad ji viską 
sugalvojo? 

Kad galėčiau žinoti, atsiduso Žolivalis. Šiaip ar taip, 
prieš darant bet kokį sprendimą reikia pasitarti su kunigaikščiu 
Koradu. Kadangi jis yra pagrindinė priežastis, dėl kurios jūs 
esate čia, nekalbant jau apie tai, kad jūs teisėta jo Žmona, 
tai jis ir turi spręsti, ką daryti. Aš tuoj pat pranešiu jam 
apie susidariusią padėtį, po to imsiu ieškoti vieno savo draugo, 
turinčio gerų ryšių britų ambasadoje. Gal jis galės sužinoti, 
kas ledi Esteros pranašystėse yra tiesa, o kas išmonė! 

Jūs turite draugų anglų, jūs, Žolivali? nustebo Marijana; 
ji Žinojo, kaip mažai simpatizuoja jos draugas šaliai, kurią jo 
žmona pasirinko savo svajonių šalimi. 

Aš turiu draugų ten, kur reikia! Ir nusiraminkite, šis 
ne anglas. Jis rusas, buvęs Jekaterinos Didžiosios pažas, bet 
vienas labiausiai išmanančių diplomatijos reikalus žmonių, kuriuos 
aš ag 

alti ir protingi draugo samprotavimai truputį nuramino 
Marijaną. Ji vylingai nusišypsojo jam ir vėl palinko prie 

rankdarbio daktaras Merionas patarė jai imtis siuvinėjimo, ir 
jį skyrė tam ilgas poilsio valandas. Tuo metu Zolivalis, 
stovėdamas prie stalo, skubiai brūkštelėjo kelis žodžius. 

Aš, atrodo, suprantu. Jeigu jūsų draugas taip pat laisvai 
lankosi ambasadose, kaip ir lošimų namuose, jis iš tiesų turi 
būti Žinių šaltinis. 

Žolivalis gūžtelėjo pečiais, patapšnojo per savo elegantiško, 
balto kaip perlas surduto atlapus, pasiėmė lazdą, skrybėlę ir 
pasilenkęs greitai pabučiavo Marijanos plaukus. 

Baisiausia,= suburbėjo jis, = kad jūs, moterys, niekada 
neįvertinate pastangų, kurios daromos dėl jūsų. Dabar sėdėkite 
ir ramiai laukite, kol aš grįšiu, o svarbiausia nieko nepriimkite. 
Aš netrukus grįšiu. 

Jis iš tiesų ilgai neužtruko, bet tvirtą pasitikėjimą, su kuriuo 
išėjo, dabar pakeitė kažkokia įtampa, kurią rodė tarp antakių 
įsirėžusios gilios raukšlės; be to, jis visą laiką uostė tabaką. 
Jo paslaptingas, taip gerai informuotas draugas patvirtino, kad 
paskutinis ledi Stenchop susitikimas su anglų ambasadoriumi 
buvo audringas; jis taip pat patvirtino, kad tarp Keningo ir 
sultono bus sudaryta sutartis, bet jis nežino visų brito ketinimų 
kunigaikštienės Sant'Anos atžvilgiu ir ypač to, ar priemonės, 
kurių ketinama imtis, kad ji būtų ištremta, yra susijusios su 
ta sutartimi. 

Nėra jokių priežasčių, kad tai būtų ne taip, sušuko 
Marijana. Jūs puikiai suprantate, mano drauge, kad jei 
Keningas rengiasi išsiųsti tokio rango moterį kaip ledi Stenchop, 
tikrą lordo Catamo dukterėčią, tai jis, be abejo, nesiterlios su 
aiškiu priešu. 

Pirmiausia, jis niekada nesakė, kad “išsiųs" ledi Esterą. 
Jis tik pasakė jai grafo Karazino žodžiais tariant, kad jai 
protingiau būtų palikti šį miestą negu atkakliai siekti palaikyti 
draugiškus ryšius su “tais prakeiktais prancūzais". Nieko daugiau! 
Ir aš mielai patikėsiu, kad jis pasakė kaip tik taip, nes 
Keningas pernelyg galantiškas žmogus, kad pavartotų tokius 
posakius, kaip "išsiųsti" arba “pašalinti", kai kalbama apie 
damą. 

„ Tai tik įrodo, kad jo akyse aš nesu “dama"! Prisiminkite, 
ŽZolivali, kad jis pavadino mane “nusususia kunigaikštienė". 

Aš suprantu, kad markizo dukteriai toks epitetas yra 
įžeidžiantis, bet kartoju: neverta dramatizuoti. Man atrodo, kad 
mūsų pažįstama dama pati yra linkusi pasišalinti, nes nenori 
laukti rezultatų laiško, kurį ji parašė pykčio apimta Velslio 
lordui po kivirčo su Keningų; tame laiške ambasadorius 
pavaizduotas gana juokingas. Tuojau perskaitysite. 

Mikliai tarsi fokusininkas Žolivalis lyg iš oro ištraukė 
popieriaus lapą ir ištiesė Marijanai, kuri neslėpdama nuostabos 
mašinaliai paėmė jį. 

Iš kur gavote šį laišką? 

Iš grafo Karazino. Tai iš tiesų labai apsukrus žmogus. 
Bet, suprantama, tai tik kopija, kurią, beje, nebuvo sunku 
gauti, nes ledi Stenchop buvo tokia įniršusi, kad negalėjo 
atsisakyti malonumo perskaityti keliems draugams savo kerštingą 
laišką. Tarp jų buvo ir Karazinas, o kadangi jis turi fenomenalią 
atmintį... Turiu pasakyti, kad tai puikus grožinės literatūros 
pavyzdys. 

Marijana ėmė skaityti laišką ir negalėjo sulaikyti šypsenos. 

“Misteris Keningas, rašė Estera, yra jaunas ir nepatyręs, 
kupinas polėkių, bet kupinas ir prietarų..." toliau buvo 
šmaikščiai aprašyti jų kivirčai, Oo po to kilni laiškų mėgėja 
baigė šiais žodžiais: 

“Prieš baigdama maldauju jūsų kilnybę nepasitikti misterio 
Keningo trumpu sausu nusilenkimu ir neleisti gražioms damoms 
šaipytis iš jo. Geriausias atpildas už visas jo paslaugas būtų 
toks: paskirti jį vyriausiuoju mūsų kariuomenės vadu ir 
nepaprastuoju ambzsadoriumi tose šalyse, kurioms reikia 
išgyvendinti ydas ir įskiepyti patriotizmą: 0 tai reiškia tampytis 
apimtam didelių  konvulsijų, tarsi bepročiui dervišui, vien 
paminėjus Bonaparto vardą...“ 

Šį kartą Marijana nuoširdžiai nusijuokė. 

Jums nederėjo rodyti man šio laiško, Arkadijau. Jis taip 
pralinksmino mane, kad aš pasirengusi nuvežti ledi Esterą į 
Aleksandriją. Jei Keningas kada nors sužinos šio laiško turinį... 

Jis jau žino ir galite patikėti dabar jį kankina nemiga. 
Jis tikriausiai nuolat mato prieš akis baisų reginį: visuotinių 
linksmybių įkarštyje po Forino Ofisą cirkuliuoja raudonas 
portfelis su laišku... 

Košmariškos ambasadoriaus naktys  nepagerina mano 
padėties, Žolivali, netgi priešingai, vėl surimtėjusi pasakė 
Marijana. Jeigu jis laikys mane atsakinga už Esteros 
— tai dar labiau užsirūstins. Taigi, ką aš turiu daryti? 

ią akimirką nieko, užtikrinu jus. Palaukite savo vyro 
sprendimo, nes aš, tiesą sakant, nežinau, ką jums atsakyti. 

Atsakymas atėjo vakare kunigaikščio Korado pavidalu: jis 
pasirodė prieš nusileidžiant saulei, tuo metu, kai Marijana, 
įsikibusi Zolivaliui į parankę, lėtai vaikštinėjo sode, kur nukritę 
lapai dengė mėlyna mozaika grįstas alėjas ir šnarėjo po jaunos 
moters suknelės padurkais. 

Jis nusilenkė Marijanai su įprastu šaltu pagarbumu, o paskui 
paspaudė ranką Žolivaliui. 

Aš buvau namie, kai atnešė jūsų laišką, kreipėsi jis į 
vikontą, ir nė minutės negaišdamas atsiliepiau jūsų šaukiamas. 
Kas atsitiko? 

Keliais sakiniais Žolivalis papasakojo tai, kas buvo svarbiausia 
Marijanos ir ledi Stenchop pokalbyje ir savo skubaus tyrinėjimo 
rezultatus. Koradas atidžiai klausė, ir Marijana netrukus 
pastebėjo, kad jis rimtai žiūri į reikalą, nes baigiant pasakojimą 
kunigaikščio kaktoje atsirado tokios pat susirūpinimą reiškiančios 
raukšlės, kaip ir Zolivalio. 

Galbūt ledi Estera smarkiai perdėjo, baigė vikontas, 
o gal ir ne! Mes neturime galimybės įsitikinti tuo ir nežinome, 
ką daryti. 

Kunigaikštis susimąstė. 

Net jeigu ir perdėta, grėsmė tebėra, ištarė jis pagaliau. 

Reikia į ją žiūrėti labai rimtai, nes tokiam žmogui kaip 
Keningas nebūna dūmų be ugnies. Tame, ką jums sakė, be 
abejo, yra daug tiesos. Ką jūs norite daryti, gerbiamoji ponia? 

pridūrė jis, kreipdamasis į jaunąją moterį. 

Aš nieko ypatingo nenoriu, kunigaikšti. Tik išvengti didelių 
nemalonumų. Man rodos, tai jūs turite spręsti už mane. Argi 
jūs ne... mano vyras? 

Ji pirmą kartą pavartojo šį žodį, ir jai pasirodė, kad gražaus 
tamsaus veido abejingumą sudrumstė jaudulio šešėlis, bet tai 
truko tik akimirką, tarsi būtų lengvai suraibuliavęs veidrodinis 
ežero paviršius. Koradas nusilenkė. 

Aš dėkingas jums, kad jūs dabar prisiminėte tai, nes 
noriu laikyti tai pasitikėjimo ženklu. 

Neabejokite, taip ir yra... 

Jūs sutinkate pasikliauti mano sprendimu? 

Aš prašau jus priimti bet kokį sprendimą, nes aš nežinau, 
kokį pasirinkti. Aš maniau, pridūrė ji netvirtai, galbūt man 
geriau išvykti iš Konstantinopolio... išplaukti į Morą... arba į 
Prancūziją... 

Tai bus nenaudinga ir pavojinga, atsakė kunigaikštis. 
Jūs rizikuojate sutikti anglų laivyną ir šį kartą negalėsite išvengti 
lemties, kurią jums parengė Keningas. Be to... galimas dalykas, 
kad kapitonas Boforas dabar jau paliko Monemvaziją. Mums 
nežinoma, ar jis keliaus jūra, ar sausuma... Beje, jūroje nėra 
nieko paprasčiau, kaip susitikti ir nepamatyti vienas kito... 

Visa tai buvo nemaloniai teisinga. Marijana nuleido galvą, 
kad kunigaikštis nepamatytų jos nusivylimo, kurį labai aiškiai 
buvo galima išvysti jos veide. Visą popietę ji svajojo apie 
kelionę į Graikiją, tuomet susitiktų su Jasonu anksčiau. 

Žolivalis suprato, ką ji išgyvena, ir skubiai paklausė: 

Tad ką gi jai daryti? 

Likti Konstantinopolyje, bet, suprantama, apleisti šiuos 
namus. Fanare įvykdyti pagrobimą pernelyg lengva. 

O kurgi mes keliausime? 

Pas mane. Į Bebeką... 

Jis vėl kreipėsi į Marijaną ir neleisdamas jai ištarti nė 
žodžio labai skubiai tęsė: 

Aš apgailestauju, gerbiamoji ponia, kad verčiu jus drauge 
gyventi; jūs to negalite norėti, ir aš norėčiau to išvengti, bet 
tai vienintelė išeitis. Zinoma, jūs galėtumėte prašyti kunigaikš - 
tienę Moruzi priglausti jus savo dvare Arnaviu Koji, kuris, 
beje, yra greta Bebeko, bet pavojus liks toks pat. Kaip tik 
ten jūsų ieškos pirmiausia, ir jei seras Stratfordas Keningas 
ryžosi tokiai niekšybei užsitikrino sultono pagalbą prieš moterį, 
tai anglo žmonės gali rasti Rumelio Gisaro rūmų įgulos paramą, 
nes jie ten visai netoli. 

Bet jis dar arčiau Bebeko, paprieštaravo Žolivalis. 

Kunigaikščio šypsena atidengė akinamai baltus dantis. 

Iš tiesų... tačiau niekam neateis į galvą ieškoti 
kunigaikštienės Sant'Anos Turchan bėjaus namuose, pas turtingą 
tamsiaodį pirklį, sultono draugą... 

Šie žodžiai buvo ištarti su ironija, galbūt slepiančia kartėlį, 
bet Marijana pagalvojo, kad su kunigaikščiu geriau neduoti 
laisvės vaizduotei, nes visiškai neįmanoma nustatyti jo jausmų 
ar bent įspūdžių tikrumo. Savo rytietiškais drabužiais, kurie, 
be abejo, jam tiko geriau negu europietiškas kostiumas, jis 
tebebuvo toks, kokį ji įsiminė jį ant “Burtininkės" denio: puiki 
statula, kurios nepajėgtų sujudinti net rimbas. Jis buvo vienas 
iš tų, kurie miršta be garso... Tačiau tai, ką jis dabar kalbėjo, 
buvo įdomu. 

Jeigu jūs sutinkate su mano pasiūlymu, rytoj rytą viena 
turkė, lydima irkluotojo, viešai ateis čia su laišku pas jūsų 
šeimininkę. Jūs apsivilksite jos rūbais ir prisidengusi šydu bei 
parandža išeisite iš Šitų namų; tuomet jus atgabens į mano 
būstą. Būkite rami, tai labai didelis namas, už kurį, beje, aš 
esu dėkingas jo didenybės dosnumui... ir jis pakankamai erdvus, 
kad mano buvimas jūsų visai nevaržytų! Be to, jumis bus 
rūpinamasi, ir aš tikiuosi, kad jūs būsite tuo patenkinta. Aš 
turiu galvoje savo senąją Laviniją. 

Dona Lavinija? Ji čia? sušuko Marijana, nudžiuginta 
netikėtos galimybės vėl pamatyti senąją ekonomę, kuri per 
keistas jų jungtuves parodė jai tokią drąsinančią simpatiją ir 
padėjo patarimais sunkiu jai metu, kai ji buvo viloje. 

Kunigaikščio veide šmėstelėjo šypsena. 

Aš iškviečiau ją čia, kai jūs sutikote išsaugoti kūdikį, nes, 
suprantama, tik ji ir niekas kitas = užsiims tuo. Ji ką tik 
atvažiavo, ir aš pažadėjau atvesti ją pas jus, nes ji labai nori 
jus matyti. Man atrodo, kad ji myli jus... 

Aš irgi myliu ją ir... 

Tačiau Koradas, be abejo, nenorėjo leistis į sentimentalumus. 

O dėl pono Žolivalio, pridūrė jis, kreipdamasis į vikontą, 

aš tikiuosi, kad jis suteiks man garbę ir priims mano 
pasiūlymą paviešėti pas mane? 

Arkadijus nusilenkė, kaip dera aukštuomenės žmogui. 

Tai bus man didelis malonumas. Beje, jūs juk žinote, 
kunigaikšti, kad aš retai palieku kunigaikštienę, kuri laiko mane 
savotišku auklėtoju, ir dar gero senojo dėdulės imitacija. 

Būkite ramus, imitacija nuostabi. Deja, jūs būsite priverstas 
gyventi taip pat uždarai, kaip ir pati kunigaikštienė, nes jei 
Keningas nelabai patikės, kad ji pabėgo be jūsų, tai būtinai 
ims jus sekti, jeigu pamatys mieste. Laimei, aš galiu pasiūlyti 
jums puikią biblioteką, labai gerų cigarų ir rūsį, kuris turėtų 
jums patikti, be to, dar ir didelį sodą, patikimai saugomą nuo 
smalsių akių. 

Visa tai bus nuostabu, pritarė Žolivalis. = Aš visada 
svajojau išeiti poilsio į kokį nors vienuolyną. Jūsiškis man visais 
atžvilgiais tinka... 

Puiku. Jūs... priimsite vienuolio įžadus rytoj vakare. Kad 
patektumėte į Bebeką, geriausia bus, jeigu prieš saulėlydį 
ateisite į Prancūzijos ambasadą, kaip tai dažnai darote, sužaisti 
šachmatų partijos su Latūru-Mobūru. Jūs juk pasilikdavote ten 
nakvoti, nes nė vienas laivas, išskyrus imperatoriaus, neturi 
teisės perkirsti Aukso Ragą saulei nusileidus. 

Iš tiesų taip. 

Šį kartą jūs išeisite naktį. Aš pats ateisiu paimti jūsų 
vidurnaktį ir lauksiu gatvėje. Jums tereikia sugalvoti kokią nors 
dingstį. Pavyzdžiui, pasakysite, kad norite praleisti naktį pas 
draugus Peroje, arba kas jums šaus į galvą. 

Dar viena smulkmena... kunigaikštienė Moruzi, jei aš galiu 
sau leisti taip apie ją pasakyti. 

Jums abiem išvykus ji pakels didžiausią triukšmą, kokį 
sugeba pakelti... o tai jau daug... Ji skųsis, kad esate nedėkingas, 
be ceremonijų palikote jos namus ir išvykote nežinoma kryptimi, 
net nesiteikęs įspėti jos. Bet nesijaudinkite, ji puikiai žinos, 
koks čia reikalas. Aš visiškai pasitikiu ja. 

Aš tuo neabejoju, pasakė Marijana. Ir jūs manote, 
kad Keningą apgaus tie garsūs riksmai? 

Taip ar ne, neturi reikšmės. Svarbu, kad jis nesužinos, 
kur jūs esate. Praslinkus kelioms dienoms jis pamanys, kad 
jūs išsigandote ir jau esate toli, ir liausis ieškoti. 

Be abejo, jūs teisus. Bet reikia atsižvelgti į dar vieną 
aplinkybę: brigas. 

“Burtininkė"? Ji liks ten, kur yra: iki naujo įsakymo. Jos 
didenybė padarė klaidą, įsakiusi iškelti vėliavą su jūsų herbu. 
Žinoma, tai malonė, prielankumas, bet vis tiek klaida. Reikia, 
kad ne vėliau kaip šį vakarą ta vėliava dingtų. Jos vietoje 
aš iškelsiu paprastą savo laivų ženklą. 

Jūsų laivų? Jūs turite laivų? 

Aš juk sakiau jums, kad apsimetu esąs turtingas pirklys. 
Suprantama, aš ir esu toks. Mano laivuose iškeltos raudonos 
vėliavos su liūtu, kuris laiko letenoje raidės T pavidalo fakelą. 
Jeigu jūs su tuo sutinkate, aukštosiose sferose pamanys, kad 
jūs pardavėte laivą, norėdami gauti bėgimui reikalingų pinigų. 
Tai jokiu būdu nesukliudys ponui Boforui gauti savo turtą. 

Šį sykį Marijana nieko neatsakė. Ji suprato, kad toli gražu 
nežino visko apie nepaprastą žmogų, kurio pavarde ji vadinasi. 
Ji iš tiesų matė Stambulo uoste daugybę laivų, šebekų arba 
škūnų, virš kurių plaikstėsi keista vėliava su degančia “T", bet 
jai nė į galvą neatėjo, kad jie gali priklausyti jos vyrui. Be 
abejo, po viso to bus įdomu kurį laiką pagyventi šalia tokio 
žmogaus, juolab kad yra pažadėtas saugumas ir laukia 
džiaugsmingas susitikimas su dona Lavinija. 

Šitaip  kalbėdamiesi jie apėjo sodą ir pasiekė tankiai 
vynuogienoju apaugusią pavėsinę, sujungtą su salonu. Ruduo 
nuauksino ją purpuru, O visuose namuose uždegtų lempų 
apšviesta ji atrodė dar gražesnė. Iš virtuvės sklindantis klastingas 
keptos mėsos ir svogūnų kvapas išsklaidė dramatišką šios 
valandos efektą ir grąžino visus į realybę: atėjo vakarienės 
metas, ir Marijana, suprantama, pasijuto alkana kaip vilkas. 

Kai ant slenksčio pasirodė senas ilgaplaukis tarnas su 
uždengtu kandeliabru, kuris atrodė didesnis už jį, kunigaikštis 
nusilenkė ir rytiečiams būdinga maniera ranka palietė krūtinę, 
lūpas ir kaktą. 

Linkiu jums ramios nakties, pasakė jis pagarbiu 
aukštuomenės žmogaus tonu. - Tikiuosi, mes greitai pasimatysime. 

Marijana lengvai tūptelėjo darydama reveransą. 

Tai įvyks labai greitai, jei ateitis patenkins mano norus, 
Turchan bėjau! Jums irgi labos nakties. 

Senas tarnas nuskubėjo prie durų, norėdamas atidaryti jas, 
ir kunigaikštis skubiai nuėjo paskui jį, bet prieš peržengdamas 
slenkstį jis nesusilaikė nedavęs paskutinio patarimo: 

Jei aš galiu drįsti... pasistenkite jokiu būdu nesusitikti su 
aukštuomenės dama, kurią jūs žinote. Jos noras įvaryti jums 
baimę pernelyg akivaizdus, ir ji labai gudri. Tokie žmonės 
pavojingi draugai. 


Kitos dienos vakarą, apsisiautusi juoda parandža, tokios pat 
spalvos šydu užsidengusi veidą, Marijana paliko Moruzi rūmus. 
Milžiniško ūgio albanas su didžiuliu lyg abordažinis kalavijas 
durklu ant pilvo kaip šešėlis sekė ją. Jo ilgi nukarę ūsai darė 
jį panašų į Atilą; jis žvalgėsi aplink niūriu ir laukiniu žvilgsniu, 
kuris niekam nekėlė noro kliudyti jį Bet Stambulo krantinėse 
buvo daug į jį panašių albanų, ir jo margas kostiumas niekuo 
neišsiskyrė įvairiaspalvėje minioje, knibždėjusioje sutemose po 
vakarinių pamaldų. Be to, jis turėjo didžiulį pranašumą buvo 
nebylys... 

Jo lydima Marijana priėjo prie nedidelio nepastebimo 
burlaivio, kuris laukė įsispraudęs tarp šimtų į jį panašių prie 
Aikapanio laiptų. Netrukus, krapnojant smulkiam lietui, daugiau 
panašiam į rūką, burlaivis nuslydo pilku uosto vandeniu... 


Antras skyrius 
Nepaprastas Arkadijaus pyktis 


Lietus! Jis prasidėjo iškart po pernelyg minkšto Kalėdų oro 
ir nuo to laiko nesiliovė smulkus, įkyrus, aptraukęs viską 
aplink. Kitame Bosforo krante žvejų kaimelis Kandilis atrodė 
kaip neryški masė, virš kurios kilo pieštuko dydžio minaretas. 
Skystame rūke ryškios valčių rausvų, geltonų, žalių spalvos 
ir balti namų fasadai susiliejo į neįžvelgiamą pilkumą, iš kurios 
neišsiskyrė net juodi kiparisų kuodeliai. Bosforas atrodė niūriai... 
Viršum didžiulės jūrinės upės blaškėsi paukščiai, ir šaižūs jų 
klyksmai kėlė Marijanai liūdesį. 

27 


Dienos slinko be galo lėtai: Beveik visą laiką Marijana 
leido “tandūre", kurio langai su paauksuotomis grotomis žvelgė 
į pilką vandenį. Tai buvo nedidelis apskritas kambarys, visas 
apstatytas sofomis. Pačiame centre stovėjo keturkampė koklių 
krosnelė, uždengta margai siuvinėta vilnos atraiža, kurios kraštais 
sėdintys ant sofų žmonės užsidengdavo kojas, kad taip 
apsisaugotų nuo drėgmės ir šalčio. 

Hiumajunabado rūmus praeitame amžiuje pastatė Ibrahimas 
paša, ir iš Machmudo VI malonės jie tapo Turchan bėjaus 
būstu. Rūmuose buvo daug tokių jaukių kambarių, bet Marijana 
pasirinko šį tik todėl, kad jo langai žvelgė tiesiai į Bosforą, 
ir Marijana galėjo stebėti atplaukiančius ir išplaukiančius laivus. 

Šis vaizdas buvo daug linksmesnis negu sodai lietui lyjant; 
žinoma, jie buvo puikūs, bet už aukštos apsauginės tvoros 
atrodė beveik tokie pat niūrūs, kaip ir Rumelio Gisaro tvirtovė, 
kurios dantytos sienos ir trys apvalūs bokštai buvo iškilę aukštai 
virš vandens, kad saugotų sąsiaurį savo patrankų ugnimi. Jie 
buvo tokie masyvūs ir aukšti, jog būdavo matomi net tada, 
kai ledinis rūkas iš netolimos Juodosios jūros aptraukdavo šią 
dviejų pasaulių sandūrą... 

Išskyrus trumpus pasivaikščiojimus sode, kai lietus retkarčiais 
nustodavo, jaunoji moteris valandų valandas likdavo čia, 
nepaisydama Zolivalio priekaištų; jis maldavo ją nors truputį 
daryti pratimus; to paties prašė ir gydytojas persas, kurį 
kunigaikštis paskyrė jai vietoj daktaro Meriono. Buvo paskutiniai 
jos nėštumo mėnesiai. Ji jautėsi nevikri, pavargusi ir nedrįso 
net žiūrėti į veidrodį, kad nepamatytų savo figūros, kurios 
pokyčio nuo šiol jau buvo neįmanoma paslėpti, ir veido, 
kuriame, atrodo, liko tik didžiulės akys. 

Bet jūros vaizdas tapo Marijanai toks pat būtinas kaip 
narkotikas, ir tik su dideliu vargu jai pavykdavo atsitraukti 
nuo jos. Be galo ilgomis naktimis ji nuolat keldavosi, nors ir 
gėrė raminamuosius, kuriuos jai išrašė gydytojas, susirūpinęs dėl 
didėjančio jos nervingumo. 

Padėjusi rankas ant siuvinėjamo rankdarbio, kuris, be abejo, 
taip ir liko nebaigtas, arba ant knygos, kurios ji neskaitė, ji 
sėdėdavo taip nuo šūvio iki šūvio, skelbiančio dienos pradžią 
ir pabaigą. Uždaryta šiame stikliniame narve, panašiame į laivo 

kajutę, ji stebėjo praplaukiančius laivus ir nedidelę prieplauką, 
kurios marmuriniai kraštai leidosi žemyn į drumstą vandenį. 
Marijana be paliovos ieškojo pažįstamos figūros, kuri vis 
nesirodė. 


1811-ieji metai taikiai baigėsi, prasidėjo nauji metai, kurių 
pirmas mėnuo jau buvo praėjęs. Vis dėlto Jasonas dar neatvyko. 
Kiekviena nauja diena mažino Marijanos viltį apskritai jį 
pamatyti. Jei ne “Burtininkė" ji buvo čia, Marijana būtų 
patikėjusi, kad jis galutinai atsisakė jos ir jo meilė amžinai 
mirė. Burlaivis kaip ir anksčiau stovėjo nuleidęs inkarą su 
Turchan bėjaus vėliava prie Fanaro laiptų; jis buvo vienintelė 
viltis, kurios ji visomis jėgomis laikėsi. Jo negalėjo nedominti 
laivas, kurį jis taip mylėjo, net jei moteris, kurios atvaizdas 
buvo šiame laive, tapo jam niekuo. 

Nusilpusi, liguista, apimta nevilties Marijana prikaišiojo sau 
dėl bailumo. Ankstesnė Marijana, iš Seltono, špagos kirčiu 
sužeidusi vestuvių naktį savo vyrą, keršydama už nuplėštą garbę, 
tiesiog nusisuko nuo žmogaus, kuris taip šiurkščiai įžeidė ją. 
Nuo to laiko, atrodo, praslinko šimtmečiai... Sužvarbusi, prislėgta 
moteris, įsiraususi į pagalves, lyg nesveika katė, teturėjo jėgų 
puoselėti vieninteliam norui, kuris dar palaikė ją: vėl pamatyti 
Ji! 

Iš kapitono laivo, kuris reguliariai plaukiojo į Monemvaziją, 
kad Turchan bėjaus sandėliuose papildytų malvazijos atsargas, 
pavyko sužinoti, kad gruodžio pradžioje amerikietis išvyko į 
Atėnus. Bet nuo to laiko niekas negalėjo pasakyti, kas jam 
atsitiko. Atrodo, jis išnyko lyg dūmas senovės išminties sostinės 
danguje. 

Šimtą kartų Marijana vertė Žolivalį kartoti žodžius, žvejų 
pasakytus Turchan bėjaus pasiuntiniu, kuriam šis, beje, pavedė 
atvežti Jasoną, jeigu jis panorės: svetimšalis perskaitė laišką, 
perduotą jam kartu su auksu, kai jis visai pasveiko. Paskui, 
netaręs nė žodžio, vėl įsidėjo auksą į kišenę ir pasitenkino 
tuo, kad ėmė ieškoti laivo į Atėnus. Karštai padėkojęs 
dorybingoms slaugėms, jis privertė jas paimti pusę įteikto jam 
aukso ir rytą, auštant, išplaukė nedidele škūna, kuri darė 

kabotažinius reisus iki Pirėjo. Kai atvyko Turchan bėjaus 
kapitonas, po Jasono išvažiavimo buvo praėję jau dvi savaitės. 

Ko jis ieškojo Atėnuose? Pėdsakų žmogaus, kuris apgavo 
jį, apkvailino, apvogė ir pusiau be sąmonės įmetė į jūrą, 
atėmęs iš jo viską, kas jam buvo brangu pasaulyje: meilę, 
laivą ir iliuzijas... tiksliau pasakius, galimybę pasiekti Konstan- 
tinopolį. Jei tik, pajutęs pasišlykštėjimą Europa ir europiečiais, 
jis paprasčiausiai nesusiras laivo, kuris nuplukdys jį į Gibraltarą 
ir Atlanto platybes... 

Laikui bėgant, Marijana vis labiau linko prie šios paskutinės 
minties: ji niekada nepamatys Jasono šiame pasaulyje... bet 
galbūt Dievas suteiks jai malonę ir pasiims jos gyvybę vietoj 
kūdikio, kuris netrukus gims... 

Kiekvieną vakarą tuo pačiu metu, kai Azijos krante 
įsižiebdavo pirmi žiburiai, su naujienomis ateidavo kunigaikštis 
Koradas; jis pasirodydavo prie įėjimo į paviljoną, skirtą jaunajai 
moteriai, ir nutolus; nuo jo paviljono per visą sodą. 
Hiumajunabado rūmai buvo tipiškas XVIII amžiaus turkų 
statinys, kurį sudarė nuostabiai susimaišę smaili stogai, 
ornamentai, girliandos ir astragalai, papuošti trilapiais ir 
arabeskomis, virš vandens pasvirę kioskai ir gėlynai, tarsi 
milžiniški narvai su paauksuotais pynučiais, baseinai ir paviljonai, 
kuriuose buvo maudomasi ir atliekami kiti kasdieninio gyvenimo 
ritualai. 

Ceremonialas visada buvo vienas ir tas pats. Tarsi nežymiai 
pabrėždamas norą išvengti bet kokio artumo su savo nepaprasta 
žmona, kunigaikštis ateidavo kartu su Arkadijum, kurį jis 
ištraukdavo iš bibliotekos; ten vikontas praleisdavo visas dienas, 
apsuptas tirštų tabako dūmų kamuolių, tarp graikų rašytojų ir 
vadovėlių, iš kurių jis mokėsi persų kalbos. Paviljono diris 
jiems atverdavo (Grakchas; jis oriai, lyg patyręs metrdotelis, 
palydėdavo juos iki salono, kur dona Lavinija stropiai prižiūrėjo 
būsimąją motiną, perduodavo juos ekonomei ir grįždavo į savo 
postą vestibiulyje; ten jam nelikdavo nieko kito, kaip tik Žaisti 
bilboke, žiovauti ir saugoti duris. 

Jaunasis vežėjas paliko prancūzų pasiuntinybę tą pačią naktį 
kaip ir Žolivalis ir taip pat atsargiai. Perspėtas Žolivalio, kuris 
kiek galėdamas trumpiau paaiškino jam Kalebo pavirtimo į 

Turchan bėjų istoriją, Grakchas parodė nepaprastą ištvermę 
nepateikė nė vieno klausimo ir netgi nė trupučio nenustebo. 
Ir nors persikėlęs į Bebeko rūmus jis baisiai nuobodžiavo, 
tačiau nė už ką pasaulyje nebūtų palikęs durų, kurias pasisiūlė 
saugoti bijodamas sero Keningo žabangų. 

Jis niekada nejautė simpatijos anglams. Grakchas Hanibalas 
Pjošas, tikras Revoliucijos sūnus, nekentė iš eilės visų, kurie 
jo vaikystės metais buvo vadinami “Pito ir Koburgų išgamomis“. 
Jis labai nepritarė savo šeimininkės pažinčiai su anksčiau minėto 
Pito dukterėčia. Be to, jis laikė serą Keningą šėtono padaru, 
o jo tarnus pragaro virėjo parankiniais, ir kai sužinojo, kad 
visi šie žmonės išdrįso grasinti jo brangiai kunigaikštienei, jį 
apėmė siaubas. Todėl jis ir atsistojo į postą prie raštuotų 
kedro durų; šį postą jam patikėjo rūstus sultono lobių apsaugos 
vyresnysis janyčaras. Kiekvieną vakarą Grakchas vargais negalais 
susilaikydavo neiškratęs to reikalavo taisyklės = kunigaikščio 
ir Zolivalio: taip jis bijojo, kad Keningas neprasmuktų apsimetęs 
vienu iš jų ir apgaule nepagrobtų savo aukos. 

O dona Lavinija palydėdavo abu vyrus iki tandūro, paskui 
vėl imdavosi savo darbo, pasiruošusi atsiliepti, vos tik ją 
pašauks jaunoji moteris, kuri, beje, dažnai prašė pabūti su ja. 
Ekonomės draugiją galėjo ištverti net tokia sužeista siela kaip 
Marijanos, nes dona Lavinija mokėjo tylėti kaip niekas kitas... 

Susitikusios abi moterys apsiėjo be nereikalingų žodžių. Jos 
apsikabino, kaip apsikabina motina ir duktė po ilgo nesimatymo, 
ir dona Lavinija ėmėsi savo pareigų taip natūraliai, lyg jos 
niekada nebūtų išsiskyrusios. Paskui ji apgaubė ją rūpesčiu, 
kuris atitiko jos padėtį, tačiau nė žodeliu neužsiminė apie 
laukiamą kūdikį ir ypač niekada nerodė pasitenkinimo, kurio 
kiekviena kita moteris negalėtų nuslėpti. Ji per daug gerai 
žinojo, kiek kainavo kunigaikštienei Sant'Anai kunigaikščio taip 
laukiamas įpėdinis... 

Ji taip pat buvo vienintelė, kuriai buvo leidžiama įeiti pas 
Marijaną. Ji paruošdavo vonią, padėdavo apsirengti, susišukuoti, 
atnešdavo valgyti, o naktį miegojo gretimame kambaryje, durys 
į kurį būdavo atvertos. 

Sudirgusių nervų Marijaną jaudino šis tylus rūpestingumas. 
Ji kaip vaikas leido rūpintis savimi, bet artėjant gimdymui 

šaukdavo Laviniją vis dažniau, lyg norėdama įsitikinti, kad 
sunkią akimirką ji bus vietoje. 

O kunigaikščio vizitai buvo vienodi: jis įeidavo, pasiteiraudavo, 
kaip jaučiasi jaunoji moteris, atsargiai pamėgindavo išsklaidyti 
jos  melancholiją, pasakodavo Osmanų sostinės gyvenimo 
naujienas. Kartais jis atnešdavo jai dovaną. Dažniausiai tai 
būdavo knyga, gėlės, koks nors retas arba įdomus daikčiukas, 
brangenybė, bet niekada neatnešdavo kvepalų, nes paskutiniais 
nėštumo mėnesiais Marijana ėmė šlykštėtis jais, ir pats Zolivalis, 
išeidamas iš savo prirūkyto kambario, pasikeisdavo visus 
drabužius, kad neatneštų heliotropo kvapo, kuris kėlė jai siaubą. 

Po ketvirčio valandos Koradas pakildavo, atsisveikindavo su 
jaunąja moterimi, palinkėdavo jai labos nakties ir išeidavo, 
palikdamas ją su Žolivaliu. Jo aukšta figūra išnykdavo už žalios 
aksominės portjeros, kurią pakeldavo dona Lavinija, ir Marijana 
iki kitos dienos jau negirdėdavo jo balso. 

Jis man panašus į Aladino dvasią, kartą pasakė ji 
Žolivaliui, kai jos nuotaika nebuvo tokia niūri. Man visada 
atrodo, kad vos tik aš patrinsiu kokią nors lempą, jis tučtuojau 
atsiras prieš mane sustingusių dūmų pavidalu. 

Tai manęs nestebina. Kunigaikštis tikrai yra nepaprastas 
žmogus, pareiškė vikontas, ir aš turiu galvoje ne tik jo 
išorę. Jis didelio proto, aukštos kultūros ir labai išsilavinęs 
žmogus, tam tikra prasme netgi menininkas... 

Bet jis nebaigė savo panegirikos. Marijana nusisuko ir vėl 
paskendo melancholijoje. Geruolis Žolivalis negalėjo susilaikyti 
ir mintimis pasiuntė Jasoną Boforą po velnių: dabar jis buvo 
pasirengęs brangiai sumokėti, kad iš nusivylusios jaunos moters 
dvasios išrautų ligos daigus. 

Gražuolio korsaro ilgesys pamažu graužė ją, ir bejėgis šio 
sielvarto akivaizdoje Zolivalis negalėjo jos paguosti. Kur tas 
palaimingas metas, kai kaip pasirodė paviršutiniškai įsimylėjusi 
Napoleoną Marijana džiaugsmingai krėtė visokias kvailystes, 
niekada nesutikdama savo kelyje tokių nuodingų spyglių kaip 
dabar? 

Vikontas nedrįso klausti, kokius jausmus kėlė jai Koradas. 
Jis pats kuo daugiau pažino - beje, ne be vargo - nepakartojamą 
kunigaikščio individualybę, šią mįslingą sielą, užsisklendusią savyje, 

tuo labiau prisirišo prie jo. Jis ėmė labai apgailestauti dėl 
žiauraus pokšto, kurį iškrėtė likimas, padaręs tokią išskirtinę 
būtybę pariju tarp jo brolių europiečių. 

Tiesą sakant, Marijana pati negalėjo paaiškinti, ką ji jautė 
matydama žmogų, kurio pavardę turėjo. Jis žavėjo ir kartu 
erzino ją, kaip pernelyg tobulas meno kūrinys, o kita vertus, 
nevalinga simpatija, kurią ji jautė vergui Kalebui, patyrė tam 
tikrų metamorfozių kunigaikščio Sant'Anos atžvilgiu. 

Ji liovėsi gailėtis šios neteisingo likimo aukos, ir galbūt ji 
būtų nuoširdžiai ir labai džiaugusis, matydama ją lankančio 
žmogaus pranašumus, jeigu jis nebūtų privertęs ją sutikti su 
patirtų išmėginimų padariniais. Mat slenkant dienoms ji vis 
labiau kaltino jį dėl savo silpnumo, negalavimų, dėl dingusio 
savo grožio. 

Aš panaši į išbadėjusią katę, kuri prarijo kamuolį, 
aimanavo ji, atsitiktinai pažvelgusi į veidrodį; Aš pasidariau 
tokia bjauri, kad labiausiai įsimylėjusį vyrą įstumčiau į neviltį... 

Tą vakarą Marijanos nuotaika buvo dar blogesnė nei 
paprastai. Jos veide su išsišovusiais skruostikauliais pernelyg 
aiškiai matėsi liūdesys ir nuovargis. Liesos jos rankos buvo 
beveik tokios pat baltos, kaip ir plati vilnonė suknelė, ir 
sunerimęs Žolivalis nejučia klausė savęs, kaip ji ištvers tai, kas 
jos laukia... 

Donos Lavinijos žodžiais tariant, ji valgė labai mažai, veikiau 
pasiduodama įkalbinėjimams negu pati to norėdama. Baisus 
alkis dingo prieš tris mėnesius, ir dabar jaunoji moteris visai 
negalvojo apie tai, į ką pavirs jos figūra po gimdymo. 


Užbaigęs penkiolika minučių trukusį ritualą, kunigaikštis pakilo 
ir ruošėsi atsisveikinti. Jis palinko prie ištiestos Marijanos 
rankos, kai įbėgo dona Lavinija ir kažką pasakė jam į ausį. 
Jis krūptelėjo ir suraukė antakius. 

Kur jie? paklausė jis. 
Prie paradinio įėjimo. 
Aš einu ten... 

Jo įprastas flegmatiškumas staiga dingo. Vos atsiprašęs, jis 

bėgte išbėgo iš kambario, lydimas nustebusio Zolivalio žvilgsnio. 

Keistas kunigaikščio elgesys buvo toks neįprastas, kad pažadino 
Marijanos smalsumą. 

Bloga naujiena? paklausė ji. 

Lavinija sudvejojo. Ji turėjo pasakyti, kad naujiena svarbi 
tik Koradui, bet nepajėgė atsilaikyti prieš savo jaunosios 
šeimininkės silpną balsą ir liūdną žvilgsnį. Ji nutarė atsakyti 
taip neaiškiai, kaip tik įmanoma. 

Ir taip, ir ne. Mėgino pavogti vieną laivą uoste, bet 
vagis sugautas ir jį atvedė čia. 

Dėl nepaaiškinamos priežasties Marijanos širdis ėmė plakti 
smarkiau. Kraujas plūstelėjo į skruostus, ir vieną akimirką ji 
atgavo natūralią spalvą. 

Pavogti vieną laivą? mašinaliai pakartojo ji. O kokį? 

Dona Lavinija nespėjo atsakyti: Tandūrą dengianti ilga 
aksominė portjera jau pakilo ją pakėlė kunigaikščio ranka. 
Sviesios akys perbėgo iš eilės visais į jį nukreiptais veidais ir 
sustojo ties Marijana. 

Gerbiamoji ponia, pasakė jis, aiškiai stengdamasis įveikti 
susijaudinimą, ką tik mėgino pavogti jūsų laivą. Mano žmonės 
sučiupo vagį ir pristatė čionai kartu su jo bendrininkais. Norite 
pamatyti jį? | 

Pamatyti jį? Bet kodėl aš? Kodėl jūs patys neužsiimate 
juo? paklausė Marijana staiga susijaudinusi. 

Aš jau mačiau jį savo jūreivių rankose ir nesirengiu 
kalbėti su juo. Bet aš primygtinai prašau, kad jūs... jūs viena 
turite su juo susitikti. Aš savo buvimu tik komplikuočiau 
padėtį, tad palieku jus. Tuojau jis bus čia... 

Dabar Marijana suprato, kodėl jos širdis ėmė smarkiau 
plakti, kodėl ji taip staiga susijaudino. Dabar ji jau žinojo, 
kas vagis. Ir tarsi stebuklu ji pajuto, kaip gyvenimo geismas 
grįžta į jos nusilpusį kūną. Ji vėl tapo pati savimi, O ne 
svetimo gyvenimo, kuris ją alino, talpykla... 

„ Tačiau ją apėmęs džiaugsmas buvo savotiškai apkartintas. 
Žmogus, kuris tuojau įeis, buvo sučiuptas, kai mėgino pagrobti 
brigą. O jeigu jam tai būtų pavykę? Nelabai įtikėtina, kad jis 
būtų paslėpęs laivą kuriame nors užutekyje, grįžęs į 
Konstantinopolį ir ėmęs ieškoti tos, kuri taip laukė jo... Tokio 
dydžio laivo lengvai nepaslėpsi! Daugiau negu tikėtina, kad jis 

būtų išplaukęs į atvirą jūrą, norėdamas išvengti persekiojimo, 
ir Marijana su baime pagalvojo, kad jūreiviui jo laivas gali 
būti brangesnis negu moters meilė. Dėl tos baimės ji stengėsi 
nutildyti savyje klastingą balsą, kuris bandė sudrumsti artėjančias 
nuostabias akimirkas. 

Instinktyviai jausdama poreikį į ką nors atsiremti ji ištiesė 
rankas Žolivaliui, kuris atsisėdo šalia jos ant sofos ir paėmė 
jos rankas į savąsias. Jos buvo ledinės, ir jaunoji moteris visu 
kūnu drebėjo, bet nukreiptose į Koradą akyse spindėjo žvaigždės. 

Dėkoju jums, ištarė ji tyliai. = Dėkoju... iš visos širdies! 

Ji norėjo ištiesti jam ranką, bet jis, atrodo, nematė jos. 
Staiga sustingusiu veidu jis nusilenkė ir dingo. Bet Marijana 
buvo per daug laiminga, kad paklaustų savęs, ką jis galėjo 
pagalvoti šią akimirką. Su nesąmoningu mylinčių Žmonių egoizmu 
ji galvojo tik apie tą, kuris turi įeiti. 

Baugščiai žvilgtelėjusi į Arkadijų, ji pasakė: 

Man reikia veidrodžio. Būtinai, aš atrodau baisiai... 
gąsdinančiai baisiai. 

Baisiai? Ne! Jūs iš tų, kurios niekada nebūna baisios, 
tačiau dėl gąsdinimo... kas be ko! Galiu eiti lažybų, kad dabar 
jūs gailitės, jog nepaklausėte dėdulės Arkadijaus ir nevalgėte 
truputį daugiau. Šiaip ar taip, ne taip jau blogai, kad jūs 
pasirodysite jam tokia apgailėtina. O dabar pasistenkite būti 
rami, mano drauge. Norite, kad aš išeičiau? 

Ne! Ne! Jokiu būdu! Prisiminkite, kokie buvo mūsų 
tarpusavio santykiai, kai mes išsiskyrėme. Kas gali žinoti, ar 
per tą ilgą sveikimo laikotarpį nepasikeitė jo požiūris į mane? 
Galbūt man reikės pagalbos. Tad nepalikite manęs, mano 
drauge, maldauju jus... Beje, jau vėlu. 

Iš tikrųjų gretimame salone nuo greitų žingsnių sugirgždėjo 
grindys.  Valdingas balsas, nė kiek nesusilpnėjęs, kaip manė 
Marijana, pynėsi su tylesniu donos Lavinijos balsu. Paskui 
portjera vėl pasikėlė. Pasirodė ekonomė su juoda suknele ir 
iškart padarė reveransą. 

Jeigu jūsų skaisčiausioji šviesybė leis... Ponas Jasonas 
Boforas! 

Jis įėjo paskui ją, ir mažas jaukus kambarys iškart tapo 
ankštas. Jis pasirodė toks didelis, kad Marijana paklausė savęs, 

ar per jų išsiskyrimo laiką jis nepaaugo... Jasonas beveik 
nepasikeitė. Tas pats įdegęs valingas veidas, tie patys išsitaršę 
juodi plaukai. Nei laikas, nei liga, nei sielvartas, atrodo, 
nepalietė Jasono Boforo: nuo mirties slenksčio jis grįžo toks 
pats, tarsi jam nieko nebūtų atsitikę. 

Susijaudinusi Marijana iškart užmiršo viską, ką turėjo dėl 
jo iškentėti, taip pat ir kilusius įtarimus, ir žiūrėjo į jį, kaip 
tikriausiai žiūrėjo Marija Magdalietė į prisikėlusį Kristų: jos 
akyse spindėjo ašaros ir švietė vidinė liepsna. 

Deja, iš naujojo atvykėlio nedvelkė tokia ramybė, kaip iš 
jo dieviškojo provaizdžio. Apstulbintas jis apmirė prie slenksčio, 
paskui apimtas pykčio įpuolė į šį, netikėtai jam atsivėrusį jaukų 
kambarį. Jam sakė, kad čia jis ras jo mylimo laivo “savininkę", 
ir jis buvo pasirengęs išsakyti šiai vagilei viską, kas susikaupė 
jo širdy,e, bet išvydęs prieš save du veidus taip sutriko, kad 
niekaip negalėjo atsikvošėti. Kadangi Marijana nepajėgė ištarti 
nė žodžio, tai Zolivalis ryžosi sutrikdyti tylą. Atsargiai nuleidęs 
sušilusias jaunos moters rankas, jis pakilo ir priėjo prie korsaro. 

Įeikite, Boforai! Aš gerai nežinau, ar jūs esate mielas 
svečias, bet galiu tvirtai pasakyti, kad jūsų laukė. 

Vikonto balse nebuvo nė šešėlio džiaugsmo. Labai 
manieringas, jis dar neužmiršo to, nors Žolivalis buvo 
atlaidžiausias Žmogus pasaulyje, ką patyrė, kai buvo sukaustytas 
“Burtininkėje" kartu su vargšu Grakchu, 0 ypač neužmiršo 
Marijanos patirtų kančių. Arkadijus negalėjo to atleisti. Jeigu 
jis nežinotų, kaip myli šį Žmogų jo jaunoji draugė, jeigu jis 
nebūtų matęs, kaip visas tas savaites ji džiūvo laukdama jo, 
jis būtų su didžiausiu malonumu išgrūdęs Jasoną pro duris, 
juo labiau, kad prie visko dar prisidėjo bandymas įvykdyti 
vagystę. Sąmoningai ar ne, Arkadijus siekė konflikto. 

Bet Jasono pyktis išgaravo, vos tik už jo nugaros nusileido 
portjera. Sunkiai atplėšęs žvilgsnį nuo Marijanos, į kurią žiūrėjo 
kaip į šmėklą, jis nukreipė akis į Zolivalį šis stovėjo išsitempęs 
visu savo nedideliu ūgiu. 

Pone Zolivali, pagaliau prabilo jis.“ Bet ką jūs čia 
veikiate? Aš laikiau jus mirusiu. 

Ką gi, atviriau nepasakysi! - sumurmėjo vikontas. - Nežinau, 
kas galėjo sukelti jums tokią mintį. Jeigu jūs būtumėte manęs, 

kad vergų pirkliai pardavė mane į medvilnės plantacijas, dar 
būtų pakenčiama... bet palaidoti mane gyvą... Jeigu tai jus 
domina, aš jaučiuosi puikiai. 

Boforo lūpomis nuslydo šypsena. 

Atleiskite, man nederėjo to sakyti. Bet tai, kas atsitiko 
man, taip neįtikėtina! Pamėginkite suprasti: aš atvykstu čia, 
atpažįstu savo laivą, noriu vėl atgauti savo turtą, pasitelkęs į 
pagalbą saujelę uoste pasamdytų Žmonių, ir staiga mane užpuola 
galvažudžių gauja, veda pas savininką, ir aš atsiduriu akis į 
akį su jumis. 

Tarsi traukiamas magneto, jis atsisuko į Marijaną, kurios 
veidas švietė viršum visų atspalvių žalio šilko pagalvių krūvos. 
Aplenkdamas krosnį, jis pasuko prie sofos. Jaunoji moteris su 
baime žvelgė į jį Ką jis dabar padarys? Jis džiaugsmingai 
šypsojosi, ir jo džiaugsmas atrodė nuoširdus, bet jo veiksmai 
tokie neįspėjami! Ar jis užmiršo viską, kas atsitiko laive, o 
gal jo atmintyje tebegyvos paskutinio, tokio dramatiško jų 
susitikimo aplinkybės, ir jis pasiruošęs pulti? 

Paskutinį kartą tai buvo “Burtininkės" denyje. Stovėdamas 
laivūgalyje, Jasonas stebėjo, kaip kankino Kalebą už mėginimą 
nužudyti daktarą Leitoną, ir nesivaldydama iš pykčio Marijana 
įsikišo ištraukė iš budelio rankų kruviną rimbą. Ji vėl pamatė 
sąmonės  netekusio tariamojo etiopo kūną, pririštą prie 
pagrindinio stiebo, tragiškai nukarusį visu svoriu ant išsuktų 
riešų. Ji vėl išgirdo atsainius Jasono žodžius: 

“Ką daro čia šita moteris? Tegul ją nuveda į jos kajutę!“ 

Jie stovėjo vienas prieš kitą viso ekipažo akivaizdoje. Ji 
išliejo savo panieką ir įniršį tiesiai į veidą žmogui, kurio 
žvilgsnis buvo beveik beprotiškas, žmogui, kuris tada buvo 
dabar ji žino pražūtingo narkotiko valdžioje. Bet kokius 
prisiminimus paliko tas narkotikas jo atmintyje? 

Matyt, jokių, nes į jos veidą įsmigusiame Jasono žvilgsnyje 
ji vėl išvydo ankstesnę liepsną, kurios jau niekada nesitikėjo 
pamatyti. Ją užliejo laimės banga: negi tragiški prisiminimai to, 
kas pergyventa Kiteros platumoje, galėjo dingti kaip sapnas? 
Jeigu Jasono atmintyje neliko to nė pėdsako, su kokiu džiaugsmu 
Marijana išvalys ir savo atmintį. 

Jasonas priėjo arčiau, priklaupė ant vieno kelio ir ištiesė 
savo ilgą ranką tarsi susitaikymo ženklą. 

Marijana! pasakė jis tyliai. Aš žinojau, kad tu šiame 
mieste, kad rasiu tave, bet nesitikėjau, kad tai įvyks taip 
greitai. Man atrodo, jog tai sapnas. Kaip tai galėjo atsitikti? 

Ji pakilo nuo pagalvių ir visa savo esybe palinko prie jo, 
per daug laiminga, kad apskaičiuotų savo judesius. 

Aš pasakysiu tau viską! Svarbiausia, kad tu čia! Pagaliau! 
Ir tai nuostabu! Sėskis šalia manęs... čia... arčiau! 

Gyvai tokio gyvumo Marijana jau daug savaičių nejuto 
ji nubloškė antklodę ir nustūmė pagalves, darydama jam vietos 
šalia savęs ir visai negalvodama apie savo būklę. Jos kūno 
pokyčiai tapo aiškiai matomi, bet ji suprato tai per vėlai, 
pamačiusi, kaip Jasonas išblyško, staiga atsistojo ir žengė atgal. 

Taigi, karčiai tarė jis, vadinasi, tai man neprisisapnavo? 
Tai nebuvo košmaras, kurį sukėlė pragariškos Leitono piliulės. 
Tu nėščia... 

Marijanos žvilgsnis užgeso. Tada Žolivalis, suprasdamas, kad 
dabar viskas gali žlugti, kad jaunoji moteris pasmerkta naujoms 
kančioms, pratrūko: 

Ak, ne! sušuko jis“ = Tik nepradėkit iš naujo. Jūsų 
istorijos, jūsų dideli jausmai ir jūsų nepalenkiamas išdidumas, 

aš jau sotus tuo iki kaklo, Boforai! Jūs tik įėjote ir iškart 
atsistojote kaltintojo poza. Jūs nespėjęs nukrintate ant mūsų 
galvų, ir dar kaip žmogus, bandęs pasisavinti tai, kas jam 
daugiau nepriklauso... 

Iš kur jūs ištraukėte, kad mano laivas daugiau nepriklauso 
man? iššaukiamai nutraukė jį Jasonas. 

Iš jūrų kodekso! Jūsų laivą, mano brangusis, užpuolė 
turkai ir atplukdė čia kaip grobį toks jis ir yra, O jo 
savininku tapo kažkoks Achmetas, ir kaip tik todėl kad jis 
užgrobė laivą. Jos didenybė sultonienė, Marijanos pusseserė, 
išpirko jūsų laivą, atidavė remontuoti, nes po to, kai laivas 
pabuvo  Leitono rankose, remonto būtinai reikėjo, ir 
padovanojo Marijanai. Kitaip sakant, po to, kai jūs leidote 
tam prakeiktam gydytojui apvogti Marijaną ir pamėginti nužudyti 
ją siaubingomis aplinkybėmis, jūs dabar pasirodote norėdamas 
ją visiškai apšvarinti ir galiausiai pasipiktinate, radęs ją tokioje 

padėtyje, kuri jums nepatinka? Ak, ne, mano brangusis, iš to 
nieko gero nebus! 

Jasonas gūžtelėjo pečiais. 

Aš nieko nesupratau iš to, ką jūs pasakėte! Leitonas 
pasielgė su manimi kaip banditas, bet aš nežinojau, ką jis 
padarė su jumis... 

Ak, jūs nežinojote? Jūs nežinojote, kad naktį po Kalebo 
egzekucijos, tuo metu, kai jūs knarkėte savo kajutėje, apsvaigęs 
nuo romo ir narkotikų, jis numetė šią nelaimingą būtybę į 
valtį surištą, vien su naktiniais marškiniais, prieš tai pavogęs 
iš jos viską, ką ji turėjo, ir įsakė pusei ekipažo išprievartauti 
vargšę Agatą? Jei valties su mirštančia iš alkio ir troškulio 
Marijana nebūtų sutikęs Žvejys iš Santorino, dabar mes būtume 
galėję tik saugoti amžiną jos atminimą. Ją vos atgaivino. Bet 
jūs dėl to niekuo dėtas, kiek aš žinau?.. Taigi prašau jus: 
būkite toks malonus ir sutramdykite savo jausmingos sielos 
polėkius. Taip, ji nėščia. Ji net rengiasi netrukus gimdyti, bet 
tai, ką jūs atsisakėte išklausyti jūsų prakeiktame laive, prisiekiu, 
jūs išklausysite dabar nuo A iki Z, arba aš paprašysiu Turchan 
bėjų, kad jo žmonės surištų jus. 

Arkadijau!  maldaujamu balsu prabilo Marijana; ją išgąsdino 
nepaprastai  įniršusio jos draugo išvaizda. Prašau jus, 
nusiraminkite... 

Nusiraminti? Ne anksčiau negu išdėsiu visą tiesą šiam 
užsispyrusiam asilu. Tad klausykite manęs atidžiai, Jasonai 
Boforai: jūs išeisite iš čia tik sužinojęs tiesą, visą tiesą apie 
Marijanos patirtą dramą, kurią jūsų bukumas dar padidino. 
Jums verčiau atsisėsti, nes tai truks ilgai... 

Tirštai išraudęs, suspaustais kumščiais, nesitverdamas noru 
paleisti juos į darbą ir aptalžyti niūrų amerikiečio veidą, 
Zolivalis buvo panašus į nedidelį peštynių gaidį. Jis negalėjo 
atsiminti, kad kada nors būtų jautęs tokį įniršį, gal tik išskyrus 
tą momentą, kai jam buvo dešimt metų ir vienas jaunas 
vaikėzas, jo pusbrolis, vien iš pykčio užmušė jo akyse jo 
mylimą šunį. Skausmingas Marijanos veidas, kai Jasonas su 
tokia panieka ištarė: “Tu nėščia“, priminė jam tą baisų įvykį 
ir pažadino jame seniai snaudusias jėgas. Žolivalis, aukštuomenės 
žmogus, rafinuotas ir skeptiškas, vėl išvydo mažąjį Arkadijų, 

kurį privedė iki primityvaus įniršio ribų žiaurumas, sustiprintas 
negailestingumo. Tada jis puolė aukštą pusbrolį ir iki kraujo 
jam įkando mažas išprotėjęs gyvulys, taip stipriai įsisiurbęs 
į Žžudikę ranką, kad jį vos atplėšė. Dabar Zolivalis vėl pajuto, 
kad gali įkąsti. 

Jūreivio instinktas pakuždėjo Jasonui, kad jis nuėjo per toli 
ir kad šis Žmogus, iki šiol ištikimas draugas, gali pavirsti 
mirtinu priešu. Jis nusileido ir, kai jam buvo pasiūlyta, atsisėdo 
ir sukryžiavo ilgas kojas, apautas auliniais batais. 

Klausau jūsų, atsiduso jis“ = Man atrodo, kad iš tiesų 
yra daug dalykų, kurių aš nežinojau... 

Staiga pajutęs drovumą, jis nedrįso daugiau žiūrėti į Marijanos 
pusę. O jaunoji moteris susiruošė palikti «savo pagalvių lizdą. 

Būkite geras, pašaukite doną Laviniją, Arkadijau! Aš noriu 
išeiti... 

Jasonas tuoj pat užprotestavo: 

Kodėl tu nori išeiti? Jei aš buvau neteisus, tai būsiu tik 
tik dėkingas, nes aš irgi... kentėjau. Prašau tave, pasilik! 

Nepaisant jo prisipažinimo, kuris, atrodo, nemažai kainavo 
jam išdidumo, jaunoji moteris neigiamai papurtė galvą. 

Ne. Visa tai, ką papasakos Žolivalis, sukels man pernelyg 
sunkių prisiminimų. Ir apskritai man verčiau nusišalinti nuo 
viso to. Taip tu būsi laisvesnis savo sprendimais. Man nesant 
tu aiškiau viską pamatysi. Aš nenoriu niekuo daryti tau įtakos... 

Betgi tu nedarysi man įtakos. Pasilik, maldauju tave! Man 
irgi reikia tiek daug pasakyti tau... 

Gerai, tu pasakysi vėliau... jei dar norėsi tai padaryti. 
Priešingu atveju... galėsi išvažiuoti, net šiandien vakare, visiškai 
laisvai. Ir mes daugiau niekada nesusitiksime. Beje, taip ir 
būtų buvę, jei tau šiandien būtų pavykę išplukdyti “Burtininkę", 
ar ne? Tu juk žinojai, kad aš šiame mieste, tau apie tai 
pranešė, man buvo labai sunku pasiekti šį miestą. Tačiau tu 
būtum iškėlęs bures, net nepamėginęs pamatyti mane... 

Ne! Prisiekiu tau, kad ne! Aš gerai nežinojau, ką norėjau 
daryti, bet nesirengiau toli plaukti. Supranti, pamatęs tarp 
skurdžių geldų savo brigą, aš truputį netekau galvos, ir mano 
smegenyse kirbėjo tik viena mintis: paimti jį, išplukdyti iš ten. 
Man atrodė, kad jis įklimpęs dvokiančioje pelkėje... Tuomet 

aš suradau uoste keletą dykūnų, panašių į pakaruoklius, ir su 
jais ėmiausi darbo. Maniau, kad tai nebus labai sunku. Uosto 
apsaugos Žmonės man pasirodė gana apatiški... Ir aš suklydau. 
Bet prisiekiu tau, kad nebūčiau išvykęs iš šios šalies nepamatęs 
tavęs, bent nesužinojęs, kas tau atsitiko... aš nebūčiau galėjęs! 

Bet kaip tu būtum tai padaręs? 

Pakrantė uolėta, išraižyta. Ten lengva pasislėpti, tačiau, 
kaip jau sakiau, tada aš apie tai negalvojau. Mane valdė 
jausmas, stipresnis už mane, be abejo, panašus į tą, kuris 
stūmė mane ieškoti tavęs... 

Jis atsistojo ir dabar su baime žvelgė į ją, suglumintas jos 
išblėsusio balso, jos nuolankaus tono, rodančio begalinį nuovargį. 
Jis taip pat pamatė, kokia silpna ir bejėgė ji atrodė. Ši dėl 
artėjančios motinystės apsunkusi moteris jam visai nebuvo panaši 
į nenuoramą ir išdidžią būtybę, kuri privertė jį pamesti galvą 
ir užmiršti viską pasaulyje, bet jis pajuto jai, nepaisant tam 
tikros baimės, kurią jam kėlė jos padėtis, ir naują jausmą; tai 
buvo instinktyvus noras globoti ją, apsaugoti jos gležnus pečius 
nuo ją užgriuvusios naštos, išplėšti ją iš kibių nelemto likimo 
nagų... 

Kai skubiai pasirodžiusios Lavinijos padedama ji lipo nuo 
sofos, įsikibusi į senosios damos ranką, jį staiga apėmė 
beprotiškas noras sučiupti ją į glėbį ir nunešti toli nuo šių 
rūmų, kurių rytietiška prabanga žeidė griežtą jo skonį ir moralę. 
Jis buvo besilenkiąs prie jos, bet ji sulaikė jį žvilgsniu, kuris 
prismeigė jį vietoje. 

Ne! pasakė ji nesutaikomu tonu. Tai, ką tu jauti, 
yra tik gailestis. O aš tavo gailesčio nenoriu. 

Nešnekėk nesąmonių! Koks gailestis? Iš kur tu ištraukei? 
Prisiekiu tau... 

Ak, ne! Neprisiekinėk! Ką tik, kai tu įėjai, aš buvau 
pasirengusi užmiršti viską, kas įvyko tavo laive. Man net 
pasirodė, kad viską užmiršau.. bet tu vėl pažadinai praeitį. 
Todėl aš nenoriu tavęs daugiau klausyti. Dabar tu klausysi 
Žolivalio. Pagaliau aš sakiau tau, kad tavo valia spręsti... 

Bet ką gi spręsti? 

Ar tu nori, kad mes liktume draugai. Kai susipažinsi su 
visomis sudedamosiomis šios problemos dalimis, tai pamatysi, 

ar įstengsi išsaugoti man bent kiek pagarbos. O dėl tavo 
jausmų, tai jie priklauso tik nuo tavo širdies. 

Pasilik! ėmė prašyti Jasonas. Aš esu tikras dėl savęs. 

Tau pavyko. O aš negaliu tuo pasigirti. Ką tik aš buvau 
laiminga, o dabar nežinau... Verčiau išeisiu. 

Leiskite jai išeiti, įsikišo Žolivalis. Ji pavargo, serga... 
Jai reikia poilsio, ir nėra jokio reikalo patirti išbandymą, kuriuo 
bus jai šis pasakojimas. Juk yra prisiminimų, kurie nekelia 
džiaugsmo. Be to, man bus lengviau išdėstyti viską taip, kaip 
aš tai matau. Dona Lavinija, pridūrė jis daug meiliau, ar 
negalėtumėte būti tokia maloni ir atnešti mums kavos, daug 
kavos? Aš manau, kad jos prireiks ir vienam, ir kitam. 

- Jūs gausite kiek tik norite kavos ir dar ko nors esmingesnio, 
pone vikonte, nes šiam ponui tikriausiai reikia gerai pasistiprinti. 

Jasonas jau išsižiojo galbūt norėdamas atsisakyti, bet Marijana 
ji aplenkė. 

Tu gali sutikti paragauti šių namų duonos ir druskos, 
nes juos tau siūlo draugas, kuris ištisus mėnesius rūpinosi 
tavimi... ir manimi. Prieš išeidama noriu pasakyti tau dar vieną 
dalyką: kad ir kokie būtų tavo jausmai dabar, tu atgausi savo 
laivą. Žolivalis perduos tau visus nuosavybės dokumentus. 

Ar tai gali būti? Tu sakei, kad brigas priklauso tau, o 
ant jo svetima vėliava? 

Ant jo Turchan bėjaus laivų vėliava, pavargusiu balsu 
atsakė Marijana, tai yra šių rūmų šeimininko. Tačiau ta 
vėliava kabo tik todėl, kad apsaugotų "Burtininkę" nuo anglų 
ambasadoriaus kėslų. Kaip jau sakė Žolivalis, sultonienė, mano 
pusseserė, įteikė man šią dovaną po to, kai išpirko brigą, bet 
aš jį tik saugau... 

Su didesne jėga negu buvo galima tikėtis iš jos nualinto 
kūno ji patraukė doną Laviniją iš tandūro, vos sulaikydama 
ašaras. 

Jai reikėjo nepaprastų pastangų, kad atsitrauktų nuo Jasono, 
kurio artumo taip troško, bet klausytis Zolivalio, pasakojančio 
šlykščios nakties Soranco rūmuose smulkmenas ir visa tai, kas 
po to buvo, pranoko jos jėgas. Nors ji ir buvo tik auka, 
tačiau tam tikros baisios detalės žeidė jos drovumą, ji negalėjo 
ramiai jų prisiminti. 

Amerikiečio psichologija buvo paprasta ir kartu sudėtinga. 
Jo meiė Marijanai galbūt tebebuvo tokia pat stipri, ir ši 
mintis, ko gero, buvo vienintelė paguoda jaunajai moteriai po 
kelių šalia jo praleistų minučių. Kita vertus, Jasonas buvo 
protestantiško, beveik puritoniško auklėjimo belaisvis; jis buvo 
išauklėtas griežtais moralės nuostatais, tačiau tai netrukdė jam, 
nepaisant įgimto kilnumo ir riteriško charakterio, veikiau būti 
įsitikinusiu vergijos gynėju; jo nuomone, tai buvo visai natūrali 
negrų būklė, bet Marijana su tuo niekaip negalėjo sutikti. 

Tiesą sakant, toks dvilypumas ir lėmė visus šio žmogaus 
veiksmus. Moterys galėjo laukti iš jo didžiausio dėmesio ir 
giliausios pagarbos, bet žengus mažiausią apgaulingą žingsnį jo 
atsakomieji veiksmai būdavo ryžtingi ir šiurkštūs. Nelaimingoji 
iškart atsidurdavo išnykstančioje iš atminties minioje mergelių, 
kurias jis sutikdavo visuose pasaulio uostuose ir kurios jo akyse 
buvo vertos dar mažiau pagarbos negu vergai iš šeimai 
priklausančios plantacijos netoli Carlstono. Tačiau vos tik būtybė, 
priklausanti šiai įtartinai lyčiai, sukeldavo jam tikrą aistrą, kaip 
kad buvo Marijanos atveju, puiki žmogiškoji mašina, vadinama 
“Jasonu Boforu“, visiškai išsiderindavo... 

Grįžusi į savo kambarį, Marijana su pasišlykštėjimu pažvelgė 
į savo plačią lovą. Nors ir buvo nuvargusi, ji nė trupučio 
nenorėjo miegoti. Jos neramios mintys liko ten, šiltame tandūre, 
kur Jasonas klausosi Žolivalio, pasakojančio jam siaubingą 
istoriją, per daug nesidrovėdamas detalių, nes vikontas nutarė 
nė kiek nesigailėti savo pašnekovo... 

Prisiminusi, koks įniršis yra apėmęs jos senąjį draugą, Marijana 
nusišypsojo ir dar kartą padėkojo Dievui, atsiuntusiam jai tokį 
gynėją, saugantį ją per visus jos audringo gyvenimo išbandymus. 
Dievai žino, kaip jai elgtis, turint galvoje jos padėtį, 
susidūrus su Jasono moraliniais principais. Prisiminus paskutinę 
sceną “Burtininkės" kajutėje, jos skruostus nutvieksdavo raudonis. 

Nugara nusisukusi į kambarinės paklotą lovą, ji nuėjo ir 
atsisėdo ant didžiulės baltos atlasinės pagalvės, gulinčios priešais 
žemą stalelį, ant kurio stovėjo daugybė buteliukų ir dėžučių. 
Sekusi įkandin jos dona Lavinija užmetė jai ant pečių mėlyną 
lininį rankšluostį ir ėmė traukyti plaukų segtukus, prilaikiusius 
sunkią jaunosios moters šukuoseną. Marijana ramiai laukė, 

paskui, kai blizgantys juodi plaukai nuvilnijo jos pečiais, jos 
ranka su sidabriniu šepečiu sustingo. 

Brangioji Lavinija, pusbalsiu ištarė ji, aš norėčiau, 
kad jūs žvilgtelėtumėte į tandūrą... ar bent į žydrąjį saloną. 
Gal ponui Zolivaliui reikia jūsų... 

Senoji dama supratingai nusišypsojo. 

Mano manymu, jam atnešė visko, ko jam galėtų prireikti, 
bet galbūt jūs, gerbiamoji ponia, norite jam ką nors perduoti 
nuo savęs? 

Taip, perduokite jam... nežymiai, kad jis užeitų čia prieš 
grįždamas į savo apartamentus. Net jei bus labai vėlu, tegul 
jis ateis. Iki tol aš neisiu miegoti. 

Tai neprotinga, gerbiamoji ponia. Gydytojas reikalauja, kad 
jūs gultumėtės anksčiau ir daugiau miegotumėte. 

Kaip tai lengva padaryti, kai visai nesinori miegoti! Na, 
gerai, kai grįšite, padėsite man atsigulti, bet neuždarykite durų 
ir negesinkite lempų. Paskui galėsite eiti miegoti. Beprasmiška 
budėti iki vikonto atėjimo. Tie ponai gali užsisėdėti... 

Ar aš turiu paruošti kambarį jūsų šviesybės draugui? 

Paskutinius žodžius dona Lavinija nevalingai ištarė šiek tiek 
griežtesniu tonu. Nepalenkiama ištikimybė ir meilė šeimininkui 
privertė ją pajusti pavojų, grėsmę iš šio per daug patrauklaus 
aukšto užsieniečio pusės. Marijana staiga susigėdo, pagalvojusi 
apie situaciją, susidariusią dėl netikėto Jasono pasirodymo: 
mylimasis ateina pas moterį į jos vyro namus... vyro, kuris be 
paliovos rūpinasi ja. Ji galėjo pasiguosti tik tuo, kad už visa 
tai brangiai sumokės, bet dėl to nemalonus jausmas nesumažėjo. 
Iš tiesų sunku naudotis gyvenimo gėrybėmis, atliekant 
nepavydėtiną vaidmenį. 

Kai Marijana pakėlė į Laviniją akis, jos žvilgsnis buvo 
kupinas nevalingo atgailavimo. 

Tiesą sakant, aš nežinau. Galimas dalykas, jis nedelsdamas 
išvažiuos, bet gali atsitikti ir taip, kad sutiks likusią nakties 
dalį praleisti čia. Bet kuriuo atveju jis čia ilgai nepasiliks... 

Ekonomė pritariamai linktelėjo, padėjo Marijanai persirengti 
ir paguldė į lovą, rūpestingai pakišusi po pečiais pagalvėles. 
Paskui ji patikrino lempų dagtis ir pažiūrėjo, kiek yra alyvos, 
padarė reveransą ir išėjo vykdyti šeimininkės prašymo. 

Likusi viena, Marijana kurį laiką nejudėdama gulėjo, 
mėgaudamasi minkštų apklotų šiluma ir virpančia lempų šviesa. 
Ji pamėgino apie nieką negalvoti, bet tai pasirodė ne jos 
jėgoms. Mintys be paliovos grįždavo į tandūrą, ir ji įsivaizduodavo 
abu ten buvusius vyrus: Žolivalį, žingsniuojantį ratu tarp sofų, 
1 Jasoną, be abejo, sėdintį alkūnėmis atsirėmusį į kelius ir 
sunertais pirštais ta poza, kurią ji matė tiek daug kartų, 
kai jis sukaupdavo visą dėmesį... Nepaisant jam pasakytų rūsčių 
žodžių, Marijana dar niekada jo taip nemylėjo. 

Norėdama atsikratyti įkyrių minčių, ji paėmė pirmą 
pasitaikiusią iš galvūgalyje gulėjusių knygų, bet, išskyrus 
pavadinimą, neįstengė perskaityti nė vienos eilutės, nors turinį 
žinojo beveik atmintinai. Tai buvo itališkas “Dieviškosios 
komedijos" leidimas viena mėgstamiausių jos knygų, bet raidės 
šokinėjo akyse tokios pat nesuprantamos kaip hetitų dantiraštis. 
Galų gale įpykusi ji nusviedė knygą, užsimerkė ir... net pati 
nepajuto, kaip užmigo. 


Ją pažadino netikėtas skausmas. Ji negalėjo ilgai miegoti, 
nes galvūgalyje stovinčios lempos alyvos beveik nesumažėjo. 
Aplinkui tvyrojo tyla. Atrodė, rūmai miega susisupę į portjeras, 
užuolaidas ir pagalves, kaip į švelnų kokoną. Tačiau Žolivalis 
dar neatėjo ir tikriausiai niekas dar nemiegojo. 

Plačiai atmerkusi akis, Marijana kurį laiką nejudėdama gulėjo, 
klausydamasi širdies plakimo ir jausdama, kaip skausmas, kilęs 
tarp klubų, lėtai plinta po visą kūną. Skausmas buvo pakenčiamas 
ir jau rimo, bet tai buvo įspėjimas, galbūt būsimo išbandymo 
ženklas. Ar pagaliau neatėjo laikas jai išsivaduoti iš naštos? 

Ji dvejojo, ką jai reikia daryti, ir nutarė palaukti, kol 
pasikartojęs skausmas patvirtins jos diagnozę, galimas dalykas, 
per daug skubotą, kad reikėtų trukdyti gydytoją, kuris šią 
valandą ramiai miega. Ji ištiesė ranką į skambaliuką, norėdama 
pasišaukti Laviniją ir paklausti, ką ji apie tai mano, bet tuo 
metu pasigirdo lengvas beldimas į duris. Nelaukdamas atsakymo, 
pro tyliai atsivėrusias sąvaras iškišo galvą Arkadijus. 

Galiu įeiti? 
Žinoma! Aš laukiu jūsų, mano drauge... 

Dabar skausmas visai išnyko. Marijana pakilo lovoje ir 
alkūnėmis atsirėmė į pagalves, padrąsinta jos draugo veide 
švietusios šypsenos ir nematydama nė menkiausio neseniai jį 
apėmusio pykčio pėdsako. Lovos šešėlyje Marijanos akys 
nekantriai ir džiaugsmingai sublizgo. 

O Jasonas? Kur jis? 

Aš manau, kad jis dabar ruošiasi miegoti... Jam reikia 
pamiegoti... Beje, man irgi, nes kartu su kava geroji dona 
Lavinija atnešė mums butelį puikaus konjako! Aš klausiu save, 
ką ji pagalvos pamačiusi, kad jame neliko nė lašo... 

Marijanai iš nuostabos užgniaužė kvapą. Tai bent, iš tiesų, 
geriau būti negali! Ji manė, kad jie įsitraukę į sunkią, beveik 
dramatišką diskusiją, O iš tiesų abu bičiuliai nutarė tiesiog 
pasigerti! Dėl to nebuvo galima suklysti, žiūrint į džiaugsmingą 
Zolivalio miną, jo paraudusią nosį ir drėgnas akis. Marijana 
paklausė savęs, ar verta jai džiaugtis. 

Bet tai man nieko nesako apie tai, kur Jasonas, rūsčiai 
pasakė ji. Vis dėlto aš laiminga, kad galiu konstatuoti, jog 
jūs praleidote nuostabų vakarą. 

Puikų! Mes sutarėme visais punktais. Bet... jūs teikėtės 
paklausti manęs, kur yra mūsų draugas? Na, jis kambaryje, 
kuris yra šalia mano. 

Jis sutiko praleisti naktų čia? Pas kunigaikštį Sant' Aną? 

Jis neturėjo jokių priežasčių atsisakyti. Be to, kas čia 
kalba apie kunigaikštį Sant Aną? Mes pas Turchan bėjų. Kitaip 
sakant, pas tą, kurį Boforas pažinojo kaip Kalebą! 

Jums derėjo viską paaiškinti jam, pasipiktino Marijana. 

Kodėl jūs nepasakėte... 

Kad ši trejybė, kaip pats Viešpats, yra vienas asmuo? 
Ne, mano brangus vaike. Matote, tęsė Žolivalis jau ne 
žaismingų tonu, bet nepaprastai rimtai, aš neturėjau teisės 
atskleisti paslaptį, kuri yra ne mano ir, beje, daugiau ne jūsų. 
Jei kunigaikštis norėtų, kad Jasonas Boforas sužinotų, jog jis 
pasiuntė į mirtį nuo rimbo jūsų vyrą ir elgėsi su juo kaip 
su vergu, jis būtų pasakęs mums tai. Bet žinant Jasono požiūrį 
į juodaodžius geriau bus, jei jis nesužinos teisybės. Jeigu 
pagimdžiusi kūdikį jūs nutraukiate visus santykius su kunigaikščiu 
46 


ir įgyjate laisvę, tai nieko nuostabaus, kad Jasonas visada laikys 
jį mirusiu. 

Jam kalbant Marijana, iš pradžių pasipiktinusi, pamažu 
nusiramino ir susimąstė. Žolivalio išmintis, net kai jis sėmėsi 
jos iš kvapnaus butelio, kartais išmušdavo iš vėžių, bet buvo 
veiksminga. Ir labai dažnai, nepaisant visko, jis būdavo teisus. 

Bet tuomet, pasakė ji, kaip jūs paaiškinote jam mano 
sutikimą likti... tokioje padėtyje ir kodėl aš gyvenu pas eks 
Kalebą? 

Žolivaliui, atrodo, buvo sunku išlaikyti lygsvarą stačiomis, 
todėl jis nedrąsiai prisėdo ant lovos krašto ir išsitraukė nosinę, 
norėdamas nusišluostyti išprakaitavusią kaktą, nes kambaryje iš 
tiesų buvo labai šilta. Jis visas smarkiai dvokė tabaku, bet 
Marijana, priešingai negu būdavo anksčiau, net neatkreipė į 
tai dėmesio. 

Nagi! pakartojo ji. Kaip jūs tai paaiškinote? 

Paprasčiausiai... ir netgi beveik neiškreipdamas tikrovės. 
Jūs išsaugojote kūdikį, pradėtą tokiomis baisiomis aplinkybėmis, 

aš turiu pasakyti, jog ponas Damianis, pasirodo, gerai padarė, 
kad laiku paliko šį pasaulį, nes mūsų didvyris nuo šios akimirkos 
tik ir svajoja, kaip jį kankintų, apie ką aš kalbėjau?.. Ak, 
taip! Taigi, jūs išsaugojote kūdikį, nes buvo jau vėlu pamėginti 
atsikratyti jo nerizikuojant gyvybe. Boforas tam pritarė, tuo 
labiau kad jo moralė daug griežtesnė negu jūsų... tiesą sakant, 
aš noriu pasakyti, negu mūsų... 

Ką tai reiškia? paklausė užgauta Marijana. 

O tai: kad ir kas būtų tėvas ir kad ir kokios būtų 
aplinkybės, Boforas laiko nusikaltėle moterį, kuri drįsta daryti 
abortą. Ko jūs norite šis vyrukas turi principus, jis gerbia 
žmogaus gyvybę ir ypač yra prielankus likimo valiai paliktiems 
vaikams. 

Kitaip sakant, pasakė priblokšta Marijana, jis buvo 
įniršęs ir supykęs, kai sužinojo, kad aš laukiu vaiko, bet nebūtų 
susižavėjęs, jei aš būčiau jo atsikračiusi? 

Visiškai taip! Jis man pasakė: “Aš nuoširdžiai tikėjau, kad 
tas atsitikimas tik dalis košmaro, kuris taip ilgai slėgė mane, 
bet jei tai pasirodė esanti realybė, aš laimingas sužinojęs, kad 
jai užteko sveiko proto ir ji susilaikė nepadariusi tokios 

kvailystės! Moterys turi suprasti, kad kūdikis daug didesnis jų 
kūrinys negu vyro. Kad ir kas būtų tėvas, vaisius susijęs su 
motina tokiais ryšiais, kuriuos kai kurie iš jų pamato pernelyg 
vėlai!" Kaip matote, man nereikėjo ieškoti paaiškinimų jis 
pats juos rado... 

O mano buvimas čia? 

Visai paprasta! Kalebu jūs išgelbėjote gyvybę. Visai 
natūralu, kad atgavęs savo tikrąją padėtį ir sužinojęs apie 
anglų ambasadoriaus pinkles, jis pasiūlė jums prieglobstį jo 
namuose, kur niekam neateis į galvą ieškoti jūsų. 

Ir Jasonas tuo patikėjo? 

Be mažiausios dvejonės. Jį graužia sąžinė pagalvojus apie 
tai, kaip jis elgėsi su tokiu kilniu žmogumi. Jis tvirtai nusprendė 
rytoj rytą kuo nuolankiausiai jį atsiprašyti. Būkite rami! 
skubiai pridūrė jis, pastebėjęs nekantrų Marijanos mostą. = Aš 
ketinu prieš eidamas miegoti pranešti kunigaikščiui, kas įvyko. 

Tokį metą? Jis tikriausiai miega... 

Ne. Sis Žmogus naktį mažai miega, jis skaito, rašo, tvarko 
savo kolekcijas ir įvairius reikalus. Jūs ne viską žinote apie 
jį, Marijana, bet aš galiu jums pasakyti, kad jis yra vienas iš 
įdomiausių žmonių... 

Kokia musė įkando Žolivalį? Kodėl jis ėmė giedoti ditirambus 
kunigaikščiui? Ir kaip lengvai jis pakeitė temą, taip jaudinančią 
Marijaną... 

Žolivali, pasakė ji, truputį susierzinusi, = prašau jus, 
grįžkime prie Jasono. Ką jis dar pasakė? Ką jis galvoja? Ką 
rengiasi daryti? 

Absoliučiai nepaisydamas jokio padorumo, Arkadijus plačiai 
nusižiovavo, atsistojo ir pasiraivė, kaip išsišėręs katinas po 
miego. 

Ką jis pasakė? Garbės žodis, aš daugiau nieko neatsimenu. 
Bet ką jis galvoja, galiu jums pasakyti: jis myli jus labiau nei 
kada nors anksčiau, ir jame sąžinės priekaištų daugiau negu 
sode piktžolių, kurių dvidešimt metų neravėjo sodininkas. O 
dėl to, ką jis nori daryti... iš tiesų, jis jums pats tai pasakys 
rytoj rytą, nes labai gali būti, kad vos nuleidęs kojas iš lovos 
jis iškart atbėgs prie jūsų durų... Vis dėlto... nelaukite jo labai 
anksti. 

Marijana buvo per daug laiminga, kad įsižeistų ant savo 
senojo draugo už pašaipą, kurią ji priskyrė buteliui su Šarantos 
žemės dovanomis. 

Aš matau tai, kas yra, juokdamasi atsakė ji Jūsų 
šiandieninės išgertuvės kelia grėsmę palikti jam nemalonių 
prisiminimų... 

O! Jo galva stipri, jis jaunas, perėjūnas! Bet, žinoma, per 
daug... per daug! Norėdamas apsaugoti jus nuo kankinančių 
minčių likusią nakties dalį, aš vis dėlto manau, jog pasielgsiu 
teisingai, pasakęs, kad Boforas ketina nuolankiai prašyti jus 
prisidėti prie jo Amerikoje, kai leis jūsų sveikata. 

Prisidėti prie jo? Bet kodėl ne važiuoti kartu? Jis negali 
palaukti manęs? 

Susijaudinusi ji pakilo, ir Žolivalis pasilenkęs švelniai uždėjo 
ranką jai ant pečių, priversdamas vėl atsigulti. 

Nepradėkite vėl kvailioti, Marijana. Padėtis Vašingtone 
rimta, nes Madisono ir Londono santykiai nepaprastai įtempti. 
Boforas sakė man, kad Atėnuose sutiko vieną savo draugą, 
pusbrolį to kapitono Benbridžo, kuris kadaise atvežė savo laivu 
duoklę sultonui nuo Alžyro bėjaus; jis buvo pirmasis amerikietis 
iki Jasono, surizikavęs atplaukti čia. Tad šis pažįstamas skuba 
greičiau grįžti į Jungtines Valstijas, nes Benbridžas paskirtas 
Amerikos laivyno vyriausiuoju vadu, renka visus geriausius laivus 
ir geriausius jūreivius. Būsimasis karas vyks daugiau jūroje negu 
sausumoje... Jo draugas norėjo paimti Boforą su savimi, bet 
šis skubėjo čionai surasti jus... 

Ypač surasti savo laivą, melancholiškai pridūrė Marijana. 

Amerikos laivynui reikia kapitonų, 0 jiems labiausiai reikia 
laivų. Brigas - puikus kovinis laivas, greitas ir gerai apginkluotas... 
bet to, jis tinka Jasonui kaip antroji prigimtis. Jūs labai geras, 
Zolivali, kad mėginate pasaldinti piliulę, bet aš klausiu save, 
ar ne teisus buvo kunigaikštis tą atmintiną dieną, kai išėjo 
trenkęs durimis: be jauko, tokio kaip “Burtininkė", kas žino, 
ar mes vėl kada nors būtume pamatę Jasoną Boforą... Nepaisant 
viso to, ką išgirdau šį vakarą, aš negaliu atsikratyti šios minties. 

Liaukitės! Gana nerimauti. Boforas ne toks žmogus, kad 
pakeistų savo jausmus arba mąstymą; jūs tai žinote taip pat 
gerai, kaip ir aš. Juk jis visiškai atsisakė savo išankstinių 

įsitikinimų ir kerštingumo. Ką tad jums reiškia įtempta 
tarptautinė padėtis, jei jūs rasite laimę?.. 

Laimę? sušnibždėjo Marijana. Bet jūs užmiršote, kad 
jei prasidės karas, Jasonas turės kautis? 

Mano brangioji, daugiau kaip dešimt metų pas mus be 
perstojo vyksta karai, tačiau jie netrukdo daugybei moterų būti 
laimingomis. Užmirškite karą! Ilsėkitės, linksminkitės, padovano- 
kite kunigaikščiui taip laukiamą kūdikį ir paskui... jeigu jūs 
kaip ir anksčiau norite to, mes ramiai išvyksime į Italiją, ten 
jūs galutinai sutvarkysite savo padėtį. Po to jums liks tik sėsti 
į laivą, plaukiantį į Karoliną. 

Žolivalio balsas, truputį suminkštėjęs nuo alkoholio, burkavo, 
liūlavo, bet Marijana vis dėlto tuojau surado įtartiną frazę. 

Jei aš kaip ir anksčiau noriu?.. Jūs iš proto išėjote, 
Arkadijau? 

Jis neaiškiai šyptelėjo ir padarė išsisukinėjamą gestą. 

Moterys dažnai keičia įsitikinimus! pasitenkino jis tokiu 
atsakymu ir daugiau neaiškino savo minties. 

Bet kaip įkalti į galvą šiai pernelyg jaunai moteriai, išsekusiai 
ir iškankintai, kuriai per akimirką grąžino gyvybingumą viltis 
pasiekti laimę sugrįžus mylimam žmogui, kaip jai įteigti, kad 
pasaulyje viskas keičiasi, kad ji dar nieko nežino apie motinystę 
ir jos siurprizus? Juk ji būsimąjį įvykį laikė išbandymu ir kartu 
tam tikru formalumu, bet neįsivaizdavo, kaip sunku bus išguiti 
iš gyvenimo ir iš atminties vaiką, kurio ji dabar nenori. 

Vis dėlto mėginti priversti ją pažvelgti į realybę tuščias 
laiko gaišimas. Kol jos rankose neatsiras mažas gyvas ryšulėlis, 
kuris netrukus atsiskirs nuo jos kūno, Marijana negalėjo 
numatyti, kokie bus jos veiksmai išvydus visų laikų didžiausią 
stebuklą naujos gyvybės atsiradimą. 

Beje, dabar jaunos moters veidas buvo užsisklendęs. 

Aš taip lengvai nekeičiu savo įsitikinimų, tvirtai pasakė 
ji su grynai vaikišku užsispyrimu. 

Bet paskutinį jos žodį nutraukė trumpa dejonė. Vėl nutvilkė 
skausmas, neaiškus, lėtai plintantis... Žolivalis, filosofiškai 
gūžtelėjęs pečiais, rengėsi eiti ilsėtis, bet iškart sustojo. 

Kas jums? 

Aš... aš nežinau. Skausmas... o, nelabai stiprus, bet jau 
antrą kartą, ir aš klausiu save... 

Ji daugiau nieko nepridūrė. Žolivalis jau bėgo nedideliu 
koridoriumi, jungiančiu Marijanos ir donos Lavinijos kambarius, 
šaukdamas taip, kad tas šauksmas galėjo prikelti numirėlį. 

“Jis išgąsdins visą namą!“ pagalvojo Marijana, bet jau 
žinojo, kad jai reikalinga pagalba ir kad atėjo valanda, kai ji 
turi atlikti didžiausią moters pareigą. 


Trečias skyrius 
“Aš. laisvos tautos sūnus...'' 


Sąrėmiai tęsėsi jau trisdešimt valandų, o vaikas vis nesirodė. 
Likusi savo kambaryje su dona Lavinija ir gydytoju, Marijana 
prasidėjusias kančias sutiko su pagarbos vertu tvirtumu. Kai 
sąrėmiai pasidarė skausmingesni, ji stengėsi nešaukti, nes laikė 
garbės dalyku elgtis stoiškai, kaip ir dera tikrai aukštuomenės 
damai. Pro jos sukąstus dantis neišsiveržė nė viena aimana. 

Tačiau išbandymas truko pernelyg ilgai, ir beveik be atokvėpio 
kankinama Marijana užmiršo savo tvirtą ryžtą. Iš šlapios nuo 
prakaito lovos, kurioje ji blaškėsi kaip į spąstus pakliuvęs 
žvėris, ėmė sklisti nepaliaujamos nežmoniškos aimanos. Ji šaukė 
ištisas valandas, ir jos balsas pamažu silpo. Ji norėjo tik vieno: 
mirti... Ir kuo greičiau, kad visa tai baigtųsi... 

Jos šauksmai aidu atsiliepė dviejų gretimame kambaryje 
laukiančių vyrų širdyse. Žolivalis sustingusiu žvilgsniu stovėjo 
priešais langą ir atrodė, kad jis iki amžiaus pabaigos nesirengia 
palikti savo posto. 

O dėl Jasono Boforo, tai jo beveik britaniškas flegmatiškumas 
išgaravo kaip dūmas, vos tik jis išgirdo pirmąsias jaunosios 
moters dejones. Išblyškęs, įkritusiomis akimis, jis su kažkokiu 
įniršiu rūkė vieną cigarą po kito, o kartais, kai šauksmai 
pasidarydavo ypač baisūs, rankomis  užsidengdavo ausis. 
Vilnoniame kilime savo bato kulnimi jis pragręžė didelę skylę. 

Jau išaušo. Ir jūreivis, ir vikontas nemiegojo nuo vakar 
dienos, bet, atrodė, nė nepastebėjo to. Tačiau kai kartu su 

tolumoje nuaidėjusiu patrankos šūviu, skelbiančiu ryto aušrą, iš 
jaunosios moters kambario atsklido dejonė ir paskui beviltiška 
rauda, Jasonas pašoko, tarsi patranka būtų sužeidusi Marijaną. 

Tai nepakenčiama! sušuko jis. Ar nieko negalima 
padaryti? Negi ji būtinai turi kęsti tokią agoniją? 

Žolivalis gūžtelėjo pečiais. 

Atrodo, taip ir turi būti... ir gydytojas sakė, kad pirmas 
vaikas kartais priverčia ilgai savęs laukti. 

Gydytojas! Jūs visi tikite tuo pasipūtusiu asilu?.. Tik ne 
aš!.. 

Tikriausiai dėl jo turbano? pasakė Žolivalis. Jūs, be 
abejo, manote, kad kostiumas ir kaklaraištis būtini gero 
gydytojo atributai? Kalbėjausi su juo ir manau, kad jis sumanus 
žmogus. Vis dėlto aš jau esu linkęs pritarti jūsų nuomonei. 
Kai neseniai buvau atidaręs duris, jis sėdėjo kampe, įbedęs 
nosį į krūtinę ir varstė savo gintarinį rožančių, daugiau 
nesirūpindamas Marijana, kuri šaukė taip, kad širdis plyšo. 

Jasonas puolė prie durų, lyg norėtų jas išlaužti. 

Aš tuojau paaiškinsiu jam savo požiūrį! sušuko jis. 

Beprasmiška, tai jo nė trupučio nesujaudins. Aš taip pat 
paklausiau, kiek dar laiko truks jos kančios. 

Ir ką jis atsakė? 

Kad vienas Alachas težino!.. 

Įdegęs jūreivio veidas pasidarė tamsiai raudonas. 

Taip? Na, gerai, tuojau pamatysime, ar jis išdrįs taip pat 
atsakyti ir man!.. 

Jis puolė į jaunosios moters kambarį, 0 tuo metu tarnaitė 
atidarė duris, vedančias į išorinę galeriją. Tarp jų įspūdingai 
pasirodė aukšta moteris, apsisiautusi juodu muslinuų; ant jos 
galvos buvo kažkas panašaus į brangų geniną, kuris pirmųjų 
saulės spindulių apšviestas švytėjo kaip auksas toks pat grynas, 
kaip ir ilgų auskarų, virpančių ant jos skruostų. 

Įėjusi į kambarį, kuris Jasono cigarais buvo paverstas tikru 
rūkomuoju kambariu, Rebeka pasitraukė atatupsta ir pamėgino 
ranka išsklaidyti melsvus dūmų kamuolius. Ji apžvelgė vieną 
po kito abu vyrus, kurie žiūrėjo į ją kaip į staiga atsiradusį 
Dievą, kuris pareikalaus iš jų atsiskaityti už nuodėmes. Paskui, 

priėjusi prie lango, ji plačiai jį atvėrė, ir į kambarį plūstelėjo 
šalta sodo drėgmė. 

- Šalia kambario, kuriame moteris gimdo, nerūkoma, pasakė 
ji griežtai. Beje, tokiu metu vyrams apskritai nėra kas veikti 
moterų pusėje. Išeikite! 

Apstulbinti tvirto tono, vyrai susižvalgė, bet Rebeka jau 
atidarė duris, pro kurias ji ką tik įėjo, ir valdingu mostu 
parodė į galeriją. 

Išeikite, sakau jums! Aš pašauksiu jus, kai viskas baigsis... 

Bet... -kas jūs esate? vargais negalais ištarė Žolivalis. 

Mano vardas Rebeka, išdidžiai atsakė nepažįstamoji. 
Mano tėvas, Juda ben Natanas, gydytojas... ir Turchan bėjus 
prieš valandą atsiuntė manęs, kad padėčiau vienai draugei, kuri 
sunkiai gimdo. 

Žolivaliui to pakako, ir jis nuskubėjo prie durų, o Jasonas 
įtariamai žiūrėjo į šią arogantišką moterį, kuri dėl savo galvos 
apdangalo buvo aukštesnė už jį. 

Jūs sakote, kad "Turchan bėjus pasiuntė jūsų? Aš tuo 
netikiu, nes čia yra jo asmeninis gydytojas. 

Žinau. Dželalis Osman bėjus geras gydytojas, bet gimdymo 
atžvilgiu laikosi musulmoniškų pažiūrų: moteris turi pati ištverti 
savo kančias, ir nereikia kištis, o laukti, kol jos baigsis. Tačiau 
būna atvejų, kai negalima per ilgai laukti. Dabar būkite geri 
ir neverskite manęs gaišti brangaus laiko nereikalingiems 
aiškinimams. 

Nagi, eikite, įsikišo  Žolivalis, tempdamas užsispyrėlį 
amerikietį; Palikite ją!.. Turchan bėjus Žino, ką daro... 

Nuo praeito ryto nei jis, nei Jasonas nematė Hiumajunabado 
šeimininko. Jis staiga atsirado kilus sąmyšiui, kai Žolivalis ėmė 
šauktis pagalbos, ir kai Jasonas, pabudęs nuo tarnaičių šauksmų, 
atėjo pažiūrėti, kas atsitiko, vyrai susidūrė akis į akį. 

Nepaisant Žolivalio būgštavimų, susitikimas praėjo labai ramiai. 
Visiškai susitvardęs Jasonas Boforas karštai padėkojo savo 
išgelbėtojui. Jis taip pat labai taktiškai ir delikačiai atsiprašė 

tai buvo netikėta išgirsti iš tokio žmogaus kaip jis už 
šiurkštų elgesį su tuo, kuris atsirado laive romantišku pabėgusio 
vergo pavidalu. Ir Turchan bėjus, tarsi lenktyniaudamas 
pagarbumu, patikino savo buvusį samdytoją, kad jis nė trupučio 

nepyksta ant jo dėl elgesio, dėl kurio jis pats kaltas. Po to 
jis paprašė amerikietį laikyti Šį namą savu ir savo nuožiūra 
naudotis jo gėrybėmis. 

Jis šaltai išklausė sujaudintų Jasono žodžių, kuriais šis dėkojo 
už suteiktą kunigaikštienei Sant'Anai prieglobstį, ir tokiu būdu 
tam tikra prasme ištaisė lemtingą klaidą, dėl kurios jis, Jasonas 
Boforas, nesąmoningai buvo kaltas. Pasakęs, kad tai visai 
natūralus poelgis, ir paskui pagarbiai atsisveikinęs, Turchan 
bėjus išėjo; nuo to laiko jo nematė. Žolivaliui, atėjusiam prie 
jo paviljono durų, buvo pasakyta, kad “ponas Turchan bėjus 
yra sandėliuose“. 


Rebekos išvyti vyrai klaidžiojo ilga dengta galerija. Per 
žiemos apnuogintą sodą ji jungėsi su įvairiausiomis spalvomis 
išdažytu kiosku, kuris toje iš visų pusių supančioje drėgmėje 
atrodė kaip didžiulė nuostabi gėlė. Jie abu jautėsi nejaukiai, 
buvo prislėgti ir net neturėjo apie ką daugiau kalbėti, nors 
ir pajuto slaptą palengvėjimą, išėję iš prirūkyto kambario, kur 
pernelyg garsiai girdėjosi šauksmai. Sodo tyla jiems atrodė 
žavinga, ir norėjosi be galo jos klausyti. 

Bet, matyt, taip jau buvo likimo lemta, kad ši atvangos 
minutė buvo trumpa. Jasonas kaip tik rengėsi surūkyti eilinį 
cigarą, kai galerijoje pasigirdo kažkieno žingsniai. Beveik tuoj 
pat pasirodė Grakchas, jis buvo išraudęs, uždusęs nuo bėgimo, 
išsitaršiusiais plaukais. Iš viso ko buvo matyti, kad jis atnešė 
nemalonią žinią. 

Brigas! = sušuko jis iš tolo, pamatęs vyrus. Jo nebėra 
stovėjimo vietoje! 

Jasono veidas pasikeitė, ir kadangi jėgų netekęs jaunuolis 
beveik griuvo jam ant krūtinės, paėmė jį už pečių ir privertė 
išsitiesti. 

Ką tu sakai? Jį pavogė? 

Grakchas padarė ženklą, kad ne, išsižiojo, gaudydamas orą, 
kaip iš vandens ištraukta žuvis, kelis kartus sunkiai atsikvėpė 
ir galiausiai ištarė: 

Tie laukiniai... nuplukdė jį... į karantiną! Jis dabar... 
nuleidęs inkarą vidury Bosforo... priešais Leandro bokštą... 
Į karantiną? sušuko Žolivalis. Bet kodėl? 

Buvęs pasiuntinukas iš  Montorgėjo gatvės apmaudžiai 
gūžtelėjo pečiais. 

Atrodė, kad vienas iš jį saugojusių Žmonių susigavo cholerą, 
taip netikėtai greitai jis pakratė kojas. Jo kūną iškart sudegino 
krantinėje, bet uosto valdžia pareikalavo, kad laivą nuplukdytų 
į karantiną. Kai mes su misteriu O'Flaerčiu atėjome, laivas 
kaip tik plaukė iš stovėjimo vietos, 0 jį vedė vienas iš Turchan 
bėjaus locmanų. Tai katastrofa, tai katastrofa! Ką gi darysime, 
pone Jasonai? 

Vakar rytą Grakchas Hanibalas Pjošas taip džiaugsmingai 
sutiko savo mylimą didvyrį, kad paskutinio jų pasimatymo metu 
jo patirtas nusivylimas ištirpo kaip ledas saulėje (beje, Žolivalis 
jam paaiškino, ką reikėjo), taigi vakar ryte Jasonas išsiuntė jį 
surasti Kregą O'Flaertį, kurį norėjo paprašyti, kad surinktų 
brigui komandą. 

Iš tiesų keista, kad buvęs pirmasis padėjėjas “Burtininkėje" 
neišvyko iš Konstantinopolio. Jo karišką sielą sujaudino šio 
įvairiaspalvio miesto poetiškumas... taip pat jį sudomino 
kontrabanda gabenama rusiška degtinė ir Krymo vynai, nes jis 
nebuvo labai linkęs imtis darbo... 

Likęs vienas po to, kai Achmetas atplukdė brigą ir dalį jo 
keleivių į Osmanų imperijos sostinę, O'Flaertis susimąstė, ką 
gi jam daryti. Žinoma, galima nusisamdyti į vieną iš anglų 
laivų, kurie, kaip, pavyzdžiui, fregata “Jasonas", gana reguliariai 
užsukdavo į Aukso Ragą, ir grįžti į Europą. Bet jo airišką 
sielą piktino vien mintis, kad reikės kvėpuoti ant anglų denio. 

Be to, nors jis palaikė gerus santykius su prancūzų ambasada, 
kur dažnai susitikdavo su Žolivaliu, kažkas stipresnis už jį 
traukė jį prie amerikiečio laivo. Jis mylėjo jį, kaip galėtų 
mylėti savo vaiką, ir sužinojęs, kad sultonienė nupirko jį ir 
padovanojo Marijanai, jis prisirišo prie jaunosios moters ir 
laukė, kaip ir ji, sugrįžtant Boforo.Pirmos laukimo dienos buvo 
sunkios, nes jis nežinojo, kuo užsiimti, todėl savo laiką eikvojo 
ir skurdžią piniginę tuštino lankydamas įvairius kabaretus ir 
kinų šešėlių teatrą; teatras sužavėjo jo naivią sielą. Taip truko 
iki tos dienos, kai stiprių gėrimų pomėgis atvedė jį į Galato 
taverną, kur rinkdavosi ištikimiausi Bakcho gerbėjai iš Europos 
kranto. 

Ten jis sutiko vieną gruziną iš Batumio, kažkokį Mamulijų, 
kuris, apsvaigęs nuo itališkų ir graikiškų vynų, bandė juose 
paskandinti atmintį apie degtinę, kuri jį smukdė. Iš tiesų, kol 
tęsis karo veiksmai tarp Portos ir Aleksandro I vyriausybės, 
jo pelninga prekyba importuojama degtine merdės, nes nebuvo 
jūreivio, verto šio vardo, pasirengusio rizikuoti ir išvesti jo 
laivą į Rusijos vandenis. 

Po kelių ištuštintų butelių staiga atsiradusi simpatija suvienijo 
juos ir jie sutiko sudaryti laikiną sąjungą. Tuo metu karas ėjo 
į pabaigą, o kita vertus, O'Flaertis nenorėjo nusisamdyti ilgam, 
kad nepražiopsotų to momento, kai brigas išplauks iš 
Konstantinopolio. 

Tad palikęs Žolivaliui San Džordžijo tavernos adresą ten 
jis galutinai nuleido inkarą, airis su džiaugsmu atliko dvi 
sėkmingas keliones, kurios padėjo jam prisikimšti piniginę, todėl 
laukimas pasidarė ne toks varginantis... 

Visiškai laimingas, jis ką tik grįžo iš antros kelionės ir 
buvo Galate, kai pasiuntinys Grakchas, atnešęs žinią apie Jasono 
grįžimą ir jo pirmuosius įsakymus, pasibeldė į jo duris. 
Nesitverdamas džiaugsmu, Kregas O'Flaertis pradėjo nuo to, 
kad pažymėjo šį įvykį galingu seno viskio užtaisu = Dievas 
žino, kaip tas viskis pateko į jo rankas, paskui, nepaleisdamas 
ngo savęs Grakcho, jis skubiai perkirto Aukso Ragą ir atlėkė 
į Fanaro krantinę, kur jo laukė anksčiau minėtas nusivylimas. 

Visą dieną airis ir paryžietis bėgiojo norėdami sužinoti, kur 
nuleis inkarą brigas, ir nespėję grįžti iki saulės laidos buvo 
priversti naktį praleisti graikų tavernoje, rizikuodami atsidurti 
kalėjime. Ten jie iki soties prisišnekėjo prie derva kvepiančio 
vyno butelio, kuris jiems padovanojo baisų galvos skausmą, po 
to persikėlė į kitą krantą ir atėjo pranešti savo misijos rezultatų. 

Jasonas neatsakė į susijaudinusio Grakcho klausimą ir savo 
ruožtu paklausė: 

Kur tu palikai misterį O'Flaertį? 

Pas konsjeržą... aš noriu pasakyti, pas kapidžą. Kadangi 
jis nepažįstamas su Turchan bėjumi, tai nedrįso įeiti į rūmus. 
Jis laukia jūsų įsakymų ten. 

Aš pats nueisiu ten ir atvesiu jį Mums reikia priimti 
sprendimą. O čia dar vaikas, kuris niekaip negali atsirasti... 

Dieve mano, juk iš tiesų, sušuko jaunuolis. Dėl viso 
šito aš užmiršau vaiką. Negi jis dar neišėjo? 
Ne! pasakė Žolivalis. Jis... arba ji nes niekas negali 
tvirtinti, kad tai berniukas, verčia ilgai savęs laukti... 
O tai nepavojinga... ilgas laukimas? 
Žolivalis gūžtelėjo pečiais. 
Aš nežinau. Jei Dievas panorės... 

Nežinia, ar to panorėjo Dievas, bet tą akimirką, kai vikontas 
susirūpinusiu balsu ištarė šiuos žodžius, Rebeka, kurios ilgos 
rankos, miklios ir lanksčios, pasiekė pacientės įsčias ir pasuko 
blogai judėjusį kūdikį, pagaliau išvadavo Marijaną. 

Nelaimingoji taip išsikankino, kad per operaciją tik silpnai 
sudejavo ir po to palaimingai prarado sąmonę. Ji neišgirdo 
pirmojo, nepaprastai stipraus naujagimio riksmo; naujagimį 
Rebeka lengvai paplekšnojo per užpakaliuką. Po to nuskambėjo 
susižavėjimo kupinas donos Lavinijos šauksmas: 


Berniukas! Saldžiausias Jėzau! Mes turime sūnų... 


Berniukas nuostabus, pritarė jai žydė. Galiu kirsti 
lažybų, kad jis sveria apie devynis livrus*! Jis bus tikras vyras. 
Eikite, pradžiuginkite tuos du idiotus, kurie taip prirūkė 
gretimame kambaryje, kad uždusti galima. Jūs rasite | 2 
galerijoje... 

Bet ištikima Sant'Anos ekonomė daugiau nesiklausė jos. Ji 
jau buvo už durų, pasikėlusi savo iškrakmolytus sijonus, kad 
galėtų bėgti greičiau, ir pasileido tiesiai į kunigaikščio paviljoną. 
Bėgdama ji juokėsi, verkė ir kartu raudojo, apimta pernelyg 
didelio džiaugsmo, kuriuo norėjo greičiau pasidalinti. 

Sūnus! = murmėjo ji. Jis turi sūnų... Galas nelaimėms. 
Pagaliau Dievas pasigailėjo jo... 

"Tuo metu, kai Rebeka pirmą kartą maudė naujagimį, Marijana 
atgavo sąmonę ant gydytojo rankų. Pagaliau atsikratęs nejudrios 
fatalisto būsenos, jis paskubėjo atgaivinti sąmonės netekusią 
jaunąją moterį; apalpimas jam atrodė pavojingas. Moters, 
sugebėjusios pagimdyti tokį sūnų, gyvybė ypač brangi. 


* Livras lygus 0,5 kilogramo (red. past.). 

Vos pramerkusi akis, Marijana miglotu žvilgsniu pažvelgė į 
pailgėjusį dėl juodos barzdelės tamsų veidą, kurį ji iškart 
pažino. 

Daktare... atsiduso ji. = Tai... dar ilgai bus? 

Jums vis dar labai skauda? 

N-ne! Ne... tai tiesa, jau nebeskauda! 

Taip ir turi būti, nes viskas baigėsi. 

Bai... gė... si? 

Ji išskiemenavo šį Žodį, lyg norėdama geriau suprasti jo 
reikšmę, ir pajuto saldžią palaimą visame iškankintame kūne. 
Viskas! Nepakeliamas skausmas baigėsi. Tai reiškia, kad kančios 
neatsinaujins, ir ji, Marijana, galės pagaliau užmigti... 

Gydytojas pasilenkė arčiau, ir ji pajuto nuo jo rūbų sklindantį 
ambros kvapą. 

Jūs turite sūnų, pasakė jis tyliau, pagarbos kupinu balsu. 

Jūs turite teisę būti laiminga ir išdidi, nes kūdikis nuostabus! 

Vienas po kito žodžiai pasiekė tikslą, įgijo prasmę. Lėtai, 
baugščiai jaunosios moters ranka nuslydo kūnu... Įsitikinusi, kad 
baisus putmuo išnyko, kad jos pilvas vėl tapo beveik plokščias, 
ji nebesusivaldė, ir iš jos akių plūstelėjo ašaros. 

Tai buvo džiaugsmo ašaros, palengvėjimo ir dėkingumo 
Apvaizdai, kuri pasigailėjo jos, ašaros. Kaip pasakė gydytojas 
(viskas baigėsi. 

Tai buvo taip, lyg staiga būtų sugriuvusios sienos geležinio 
narvo, pastatyto tarp Marijanos ir nuostabaus, saulės nutvieksto 
peizažo. Ji laisva. Pagaliau laisva! Šis žodis skambėjo taip, lyg 
būtų ką tik gimęs. 

Bet priėjusi su kūdikiu ant rankų Rebeka suklydo dėl 
jaunosios moters ašarų priežasties. 

Nereikia verkti, pasakė ji švelniai. Jūs teisingai 
pasirinkote, nes būtų buvę gaila netekti tokio rubuilio, kaip 
šis. Pažiūrėkite, koks jis nuostabus... 

Ji ištiesė rankas, kurioje laikė brangią naštą, bet staiga 
šiurkščiai atgijo ilgai kaupęsis refleksas... Kad nieko nematytų, 
Marijana staigiai nusisuko, sukando žandikaulius. 

- Išneškite jį!.. Aš nenoriu jo matyti. 

Žydė suraukė antakius nemaloniai nustebinta, nors ir turėjo 
didelę patirtį ir buvo daug kartų susidūrusi su netikėtais moterų 

veiksmais. Netgi kai vaikas nebūdavo laukiamas, pačios 
atkakliausios, pačios šiurkščiausios užmiršdavo išdidumą ir būdavo 
laimingos gimus sūnui. Rebeka, manydama, kad blogai suprato, 
vėl kreipėsi į Marijaną pasitikslindama: 

Jūs nenorite matyti savo vaiko? 

Dabar jaunoji moteris su baisiu užsispyrimu užmerkė akis. 
Atrodė, kad ji bijo pamatyti jį. Jos galva blaškėsi ant pagalvės 
tarp drėgnų plaukų, kurie draikėsi kaip dumbliai. 

Ne! Pašaukite doną Laviniją... Tai ji turi juo užsiimti. O 
aš noriu miegoti... pagaliau miegoti. Aš nieko kito nenoriu. 

Jūs užmigsite vėliau, sausai atrėžė akušerė. Jūs dar 
nevisiškai išsivadavote. Tam reikės maždaug pusvalandžio. 

Ji norėjo paguldyti vaiką į medinį paauksuotą lopšį, kurį 
atnešė tarnaitės, kai grįžo Lavinija. 

Atrodė, jog ekonomės akyse susikoncentravo visas dangus. 
Į nieką nekreipdama dėmesio, ji priėjo prie lovos, suklupo 
prie galvūgalio, kaip būtų atsiklaupusi priešais altorių, ir paėmusi 
bejėgiškai ant apkloto gulinčią ranką, prispaudė prie savo 
drebančių lūpų. 

Dėkoju! sušnibždėjo ji. O, dėkoju... mūsų kunigaikštiene. 

Sutrikusi dėl tokio dėkingumo, jos manymu, nepelnyto, 
Marijana norėjo ištraukti ranką, ant kurios lašėjo ašaros. 

Liaukitės! Nedėkokite man taip, dona Lavinija! Aš... aš 
to neverta. Tik pasakykite, kad jūs esate laiminga. Tai bus 
atpildas man už viską... 

Laiminga? O, ponia... 

Ji daugiau nepajėgė kalbėti, atsistojo, veidu pasisuko į 
Rebeką ir staiga iškilmingai ištiesė rankas. 

- Duokite man kunigaikštų, paliepė ji. 

Šis titulas pribloškė Marijaną. Ji staiga suvokė, kad šitas 
mažas daiktas, kurį ji, apimta pykčio, atsisakė pavadinti vaiku, 
kol jis slypėjo jos kūno slaptavietėje, kad ši pasaulyje atsiradusi 
nauja būtybė įgijo tikslius matmenis. Tai buvo Įpėdinis! Viltis 
žmogaus, kuris nuo pat gimimo mokėjo už kažkieno kito 
prasižengimą, viltis būtybės, kuri buvo tokia nelaiminga, kad 
negalėjo su dėkingumu priimti kito Žmogaus vaisių... ir kokio 
kito! Siame nedideliame ploniausios drobės ir mezginių ryšulėlyje, 
kurį dona Lavinija spaudė prie širdies su tokia meile ir 

pagarba, lyg čia būtų pats Dievo Sūnus, ilsėjosi amžių tradicija, 
garsaus vardo šlovė, neaprėpiamos žemės, dvarai ir pasakiški 
turtai... 

Nemaloniam ir pykčio iškreiptam balsui, jos širdies gilumoje 
šnibždėjusiam: “Tai Damianio sūnus! Siaubingas padaras padugnių 
žmogaus, kurio gyvenimas buvo tik nusikaltimų grandinė...“ 
šiam balsui atsakė kitas, ramus ir rimtas " ekonomės, kuris 
tvirtino: “Tai kunigaikštis! Sant'Anų giminės palikuonis, ir niekas 
daugiau negalės sutrukdyti tam, kas yra!.“ Tai buvo viską 
nugalintis, beribės meilės ir atsidavimo tikėjimas, panašiai kaip 
šviesos ir tamsos kovoje visada triumfuoja šviesa. 

Stovėdama saulės spindulių nutviekstame kambaryje, dona 
Lavinija ištraukė iš nedidelės dėžutės švelniai blizganų senovinį 
aukso buteliuką. Išpylusi mažą dalelytę jo turinio ant plonos 
drobės skiautelės, ji perbraukė ja per vaiko lūpas. 

Tai kvietiniai miltai iš jūsų Žemių, monsinjore. Tai visų 
mūsų tarnų ir valstiečių kasdieninė duona. Jie augina ją jums, 
bet jūs turite visą gyvenimą rūpintis, kad jie nepatirtų skurdo. 

Ji atliko tokius pat veiksmus ir pakartojo beveik tuos pat 
žodžius, manipuliuodama kitu buteliuku, kuriame buvo Toskanos 
žemės kraujas: tirštas tamsiai raudonas vynas, tikras gyvenimo 
eliksyras. 

Kai tai buvo baigta, senoji moteris vėl atsisuko į lovą, kur 
Marijana lyg užburta klausėsi visų šio neįprasto ritualo frazių; 
iškįlmingas ritualo paprastumas derinosi su mišių didingumu. 

Ponia, pasakė ji jausmingai, klebonas iš Šventosios 
Marijos bažnyčios netrukus bus čia ir pakrikštys mūsų kunigaikštį. 
Kokį vardą jūsų skaisčiausioji šviesybė nori duoti savo sūnui? 

Netikėtai užklupta, Marijana pajuto, kad raudonuoja. Kodėl 
dona Lavinija verčia ją vaidinti jos nepageidaujamą motinos 
vaidmenį? Negi senoji ekonomė nežinojo, kad vaiko gimdymas 
buvo dalis susitarimo tarp jos šeimininko ir tos, kurią ji 
atkakliai laikė šeimininke, susitarimo, sudaryto prieš galutinį 
išsiskyrimą? O gal ji ignoravo jį? Vis dėlto reikia atsakyti. 

Aš nežinau, sušnibždėjo Marijana. Man atrodo, kad 
rinkti turiu ne aš. O jūs neturite jokių pasiūlymų? 

Turiu! Jei ponia pritars, kunigaikštis Koradas nori, kad 
vaikas vadintųsi Sebastjanu, savo senelio vardu. Bet paprotys 
reikalauja, kad jis vadintųsi ir motinos senelio vardu. 


Man atrodo, kad donas Sebastjanas buvo ne kunigaikščio 
Korado tėvas, bet senelis. 

Iš tiesų. Tačiau jis nenori, kad kunigaikščio Ugolino vardas 
vėl iškiltų į dienos šviesą. Ar nesiteiksite, ponia, pasakyti man 
savo tėvo vardą? 

Marijana pasijuto patekusi į spąstus. Dona Lavinija žinojo, 
ką daro, ir iš visų jėgų stengėsi pririšti vaiko motiną prie 
šeimos, kurią ji rengėsi palikti. Nualinta Marijana niekada 
nesijautė tokia silpna, tokia pavargusi. Kodėl ją kankina dėl 
šio vaiko? Galų gale kodėl nepalieka ramybėje? Staiga jai 
pasirodė, kad ji mato puikų, išdidų portretą, kabantį jos salone 
Paryžiuje: markizas d'Aselna de Vilnevas, kurio genealogija 
siekė kryžiaus žygius. Ar jis nepasijus įžeistas savo karingame 
aname gyvenime, kur jis, be abejo, dabar yra, jei valdytojo 
Damianio vaikas bus pavadintas jo vardu? Bet tuo metu 
galingesnė už jos valią jėga privertė ją padaryti tai, kas jai 
pasirodė esąs pozicijų atidavimas: ji išgirdo, kad atsako balsu, 
kurio ji nepažino ir kuris jau skambėjo tarsi kliedesys. 

Jo vardas buvo Pjeras... Pjeras Armanas... 

Visa jos pasąmonė sukilo prieš tai, ką ji laikė 
silpnadvasiškumu; ji norėtų dar kovoti, bet nepaprastas nuovargis 
skendėjo tamsoje. Ji jau kietai miegojo, nors Rebeka dar baigė 
daryti savo darbus. 

Kurį laiką dona Lavinija su ašaromis akyse žvelgė į nejudančią 
tigūrėlę, dabar tokią laibą ir gležną, kad atrodė pradingusi 
šioje didžiulėje lovoje. Kaip galėjo atsitikti, kad jauna išsekusi 
būtybė turėjo dar tiek valios priešintis“? Po tokio sunkaus 
išbandymo ji išsaugojo dar pakankamai tvirtą dvasią, kad galėtų 
atstumti vaiką, atsisakyti leisti pažadinti galingą motinystės 
instinktą. 

Su skausmu žiūrėjo senoji dama į liesą veidą su įkritusiomis 
užmerktomis akimis, paskendusį nėrinių gobtuve, iš kurio kyšojo 
neklusni juoda sruoga. 

Jei tik ji sutiktų pažvelgti į tave, mano mažasis kunigaikšti, 
nors vieną kartą. Tuomet ji daugiau negalėtų tavęs atstumti. 
Bet eime! Tegul jis pamato, Jis... Jis mylės tave visa neišeikvota 
meile. Jis mylės tave... už du. 

Palikusi Rebeką, kad patogiau paguldytų motiną ir tarnaitės 
padedama sutvarkytų kambarį, ji suvyniojo kūdikį į baltą vilnonę 
antklodę ir pirštų galais išėjo. Bet gretimame kambaryje ji vos 
nesusidūrė su įlėkusiu kaip uraganas Zolivaliu, kuriam iš paskos 
sekė Jasonas. 

Vaikas! sušuko vikontas. Jis čia? Mums ką tik pasakė, 
kad jis gimė! O, Viešpatie... Tai jūs jį nešate? 

Gerasis Žolivalis nesitvėrė savo kailyje iš susijaudinimo. 
Džiaugsmas, niekada anksčiau jo nepatirtas džiaugsmas, pernelyg 
greitai pakeitė ką tik praėjusių valandų neviltį, Jam norėjosi 
juoktis, dainuoti, šokti, bėgioti, krėsti šimtus kvailysčių. 
Prisirišimas prie Marijanos privertė jį taip pat ir kunigaikštį 

užmiršti, kokiomis aplinkybėmis buvo pradėtas kūdikis, ir 
matyti jame tik Marijanos vaiką, jo įdukterės sūnų. Per vieną 
akimirką jis pajuto nuostabų džiaugsmą būti seneliu. 

Atsargiu judesiu dona Lavinija truputį atidengė antklodę ir 
parodė mažą raudoną veidelį, saldžiai miegančio kūdikio veidelį, 
jo tvirtai suspaustus mažyčius kumštelius, tarsi laikančius šį 
naują, jam dovanotą gyvenimą. 

Viešpatie! Kaip jis panašus į ją! Arba veikiau į savo 
senelį! 

Jis pernelyg dažnai žiūrėjo į markizo d'Aselnos portretą, 
todėl iškart pamatė nepaprastą panašumą, nors vaikas buvo 
gimęs vos prieš dvi valandas. Didžia Dievo malone mažylis 
absoliučiai niekuo nepanėšėjo į savo tikrąjį tėvą. Motinos genai 
pasirodė esą daug stipresni, jie nepaliko vietos net menkiausiam 
svetimo žmogaus pėdsakui, ir Zolivalis nevalingai pamanė, kaip 
gerai, kad mažylis buvo daugiau Aselna negu Sant'Ana... Jis 
taip pat pagalvojo, kad šis panašumas labai neįskaudins 
kunigaikščio Korado. 

Puikus vaikas! sušuko Jasonas, taip linksmai šypsodamasis, 
kad ta šypsena surado kelią į neprieinamą ekonomės širdį. 
Prisiekiu, gražiausias iš visų, kuriuos aš kada nors esu matęs! 
O ką sakė motina? 

Jis jai irgi pasirodė puikus, ar ne? pridūrė Žolivalis, 
veikiau tvirtindamas negu klausdamas. 

Dona Lavinija tvirčiau prispaudė vaiką prie krūtinės ir vos 
sulaikydama ašaras pažvelgė į amerikietį. 

Deja, pone, ji net nepanorėjo pažiūrėti į jį, į šį vargšą 
mažytį angelėlį. Ji su tokiu siaubu įsakė man išnešti jį, tarsi 
tai būtų pabaisa... 

Stojo tyla. Vyrai pažvelgė vienas į kitą, ir Žolivalis nusuko 
galvą nuo rūstaus korsaro žvilgsnio. 

Aš būgštavau, kad taip bus, pasakė jis kimiu balsu. 
Nuo to laiko, kai sužinojo apie nėštumą, Marijana atkakliai 
stengėsi išvengti motinystės. 

Jasonas nieko nepasakė. Suraukęs antakius, jis mąstė; jo 
lūpų kampuose atsirado gilios raukšlės. Bet kai dona Lavinija, 
vėl uždengusi mažylį, rengėsi eiti savo keliu, jis sustabdė ją. 

Kur jūs einate su vaiku? 

Ji sutriko ir bandė paslėpti paraudusį veidą. 

Aš maniau... bus teisinga parodyti jį šių rūmų šeimininkui!.. 

Ekonomės elgesys ir balsas aiškiai buvo nenatūralus. Žolivalis 
staiga pajuto, kad kažkas atsitiko, bet būtent kas, jis negalėjo 
suprasti. Nė vienas šios scenos aktorius nepajudėjo, bet korsaro 
žvilgsnis doną Laviniją, atrodė, prikaustė vietoje; tarsi gyvulys, 
pajutęs spąstus, ji ėmė kvėpuoti trūkčiodama ir tankiai, 
išduodama ją apėmusį susijaudinimą. 

Vis dėlto amerikietis pasitraukė truputį į šalį, išlaisvindamas 
praėjimą ir pagarbiai nusilenkė: 

Jūs teisi, dona Lavinija! pasakė jis rimtai. = Tai visai 
natūralu. Jūsų sprendimas labai delikatus ir daro jums garbę, 
kaip ir šis kūdikis. 


Kai Marijana atsibudo iš palaimingo miego, apėmusio jos 
kūną ir sielą, užuolaidos kambaryje buvo užtrauktos, o uždegtos 
lempos skleidė švelnią auksinę šviesą, nes jau buvo naktis. 
Fajansinė krosnis murkė, kaip didelė naminė katė, o dona 
Lavinija, laikydama rankose garuojantį dubenį, artinosi prie 
lovos. Galimas dalykas, kažkoks neaiškus triukšmas arba apetitą 
keliantis vakarienės kvapas pažadino Marijaną, nes ji nenorėjo 

skirtis su saldžiu poilsiu. Kiekviena jos kūno ląstelė dar norėjo 
miego. Vis dėlto ji atsimerkė. 

Su gyvulišku pasitenkinimu būtybės, kuri ilgą laiką buvo 
verčiama nešti sunkią fizinę naštą ir staiga atgavo visišką 
judesių laisvę, ji saldžiai atsiduso ir pasirąžė. Viešpatie, kaip 
gera vėl tapti pačia savimi po visų tų mėnesių, kai kūnas 
darėsi vis sunkesnis ir sunkesnis svetimu svoriu!.. Net siaubingos 
valandos, kurias ji praleido šioje lovoje, jau blanko iš atminties 

nepaliaujamas laiko srautas nešė jas į tirštą užmaršties miglą. 

Atmetusi neklusnią sruogą, kuri kuteno jos skruostą, ji 
nusišypsojo ekonomei. 

Aš išalkau, dona Lavinija. Kuri dabar valanda? 

Greitai devynios, ponia. Jūsų malonybė miegojote beveik 
dvylika valandų. O dabar jūsų malonybei geriau? 

Aš jaučiuosi beveik gerai. Dar kelios gero poilsio valandos, 
ir aš visiškai pasitaisysiu. 

Nenutraukdama pokalbio, Lavinija tūpčiojo aplinkui, padėdama 
jaunajai moteriai patogiau įsitaisyti pagalvių lizdelyje, paskui 
perbraukė jai per veidą verbenos antpilu suvilgyta servetėle ir 
pagaliau padėjo jai ant kelių juodą lakuotą padėklą. 

Ką jūs man atnešėte? paklausė Marijana, staiga vėl 
susidomėjusi valgiu. 

Daržovių sriuba, keptas viščiukas, kompotas su medumi 
ir stiklinė kjančio. Gydytojas sako, kad truputis vyno bus jums 
tik į naudą. 

Viskas dingo nepaprastai greitai. Šie kuklūs patiekalai 
išbadėjusiai: Marijanai pasirodė skaniausi pasaulyje. Ji taip 
mėgavosi kiekvienu mažu fizinio savo atsinaujinimo džiaugsmu, 
kad apimta jų atidėliojo vėlesniam laikui moralinius rūpesčius, 
kurie, be abejo, jai iškils. 

Su lengvu pasitenkinimo atodūsiu ji išgėrė paskutinius vyno 
lašus ir norėjo vėl gultis ir toliau miegoti, nes miegas jai 
dabar atrodė pati trokštamiausia būsena. Bet kažkas sujudėjo 
už portjeros, dengusios jos kambario duris. Pasirodė aukšta 
kunigaikščio  Korado figūra ir... palaiminga jaunosios moters 
būsena išsisklaidė kaip dūmai. 

Jis buvo paskutinis žmogus, kurį ji norėjo matyti šią akimirką. 
Nepaisant turkiu papuošto balto turbano, gaubusio išdidžią 

galvą, jis pasirodė jai grėsmingas su savo ilgu juodu durtiniu, 
kurio vienintelis papuošalas buvo platus durklas, kyšojęs už 
šilkinės juostos. Ar tik jis nebuvo neramus jos likimo, piktos 
dvasios šešėlis, sekantis kiekvieną jos žingsnį... Oo gal jis įkūnijo 
sąžinės graužimą, kuris neleido jai pajusti visiškos ramybės? 
Žiūrėdama, kaip kunigaikštis artinasi, jaunoji moteris pagalvojo, 
kad jis labiau nei bet kada panašus į juodą panterą. 

Tyliai, įprastu ramiu žingsniu jis perkirto erdvų kambarį ir 
priėjo prie lovos, 0 tuo metu dona Lavinija padarė reveransą 
ir išėjo, kartu išsinešdama padėklą. 

Kokią minutę šie nepaprasti sutuoktiniai įdėmiai žvelgė vienas 
į kitą, netardami nė žodžio, ir Marijaną vėl apėmė silpnumas. 
Sis Žmogus turėjo keistą galią nuolat sukelti jai kaltės jausmą 
dėl nepaaiškinamų poelgių... 

Nežinodama, ką sakyti, ji stengėsi rasti žodžius, kurie 
neskambėtų kvailai arba nejaukiai, paskui, staiga prisiminusi 
dovaną, kurią ji jam padovanojo ir kurią jis bent jau turėjo 
priimti, ji išspaudė šypseną ir sunkiai ištarė: 

Jūs... patenkintas? 

Jis pritardamas linktelėjo galvą, bet jo rūstaus veido 
nenušvietė nė menkiausias šypsenos šešėlis. Kai jis prabilo, 
Marijana iškart pažino žemą sodrų balsą, kurį ji pirmą kartą 
išgirdo iš veidrodžio, atrodė, kad tame balse buvo sukauptas 
viso pasaulio liūdesys. 

Aš atėjau su jumis atsisveikinti, gerbiamoji ponia. 
Atsisveikinti ir padėkoti, nes jūs puikiai įvykdėte dalį sutarties, 
siejusios jus su manimi. Aš neturiu teisės versti jus taip ilgai 
pakęsti buvimą to, kas gali sukelti jums tokius skausmingus 
prisiminimus. 

Nekalbėkite taip! nevalingai sušuko ji. Jūs buvote 
man toks geras, toks draugiškas... Kodėl gi jūs norite taip 
greitai palikti mane? Niekas neverčia skubėti... 

Dabar ji kalbėjo nuoširdžiai. Net savo gyvybės kaina ji 
nebūtų supratusi giliųjų motyvų, privertusių ją ištarti tokius 
žodžius. Kam ji mėgina sulaikyti savo keistąjį vyrą, kai trokšta 
matyti tik Jasoną ir nori pradėti laimingą gyvenimą tik su 
juo!.. 

Kunigaikštis droviai nusišypsojo, ir jo barbariškai dieviškame 
veide ta šypsena atrodė nepaprastai žavinga. 

- Jūs per daug gera, kad pasakėte man tai, tačiau beprasmiška 
prievartauti jūsų jausmus arba mėginti priversti mane patikėti 
tuo, kas neįmanoma... Aš atėjau pasakyti jums, kad nuo šiol 
jūs laisva ir galite kaip tinkama tvarkyti savo gyvenimą ir 
elgtis visiškai taip, kaip norite! Jūsų dėka aš turiu sūnų, 
įpėdinį. Jūs gi dabar galite pakreipti savo likimą jums 
pageidaujama linkme. Aš padėsiu jums tai padaryti, nes 
didžiausias mano troškimas žinoti, kad esate laiminga... 
Žinoma... kad ir koks būtų jūsų sprendimas ar jūs ir toliau 
norėsite vadintis mano pavarde, ar nuspręsite greičiau jos 
atsikratyti, aš vis tiek rūpinsiuosi, kad jums nieko netrūktų... 

O, pone! užprotestavo ji, sujaudinta jo kilnumo. 

Neįsižeiskite! Aš manau, kad mano sūnaus motina turi 
užimti padėtį, į kurią jai duoda teisę jos kilmė ir grožis. Jūs 
galite likti šiuose rūmuose, kol visiškai pasveiksite. Kai nuspręsite 
išvažiuoti iš čia, vienas iš mano laivų nugabens jus ten, kur 
jūs panorėsite! 

Ir ji vėl nevalingai nusišypsojo koketiška šypsena, kuri buvo 
jai nepavaldi. 

Kam reikia apie tai kalbėti kaip tik šį vakarą? Aš dar 
kaip reikiant neatsigavau, ir mano mintys dar visiškai padrikos. 
Rytoj man bus geriau, ir mes galėsime kartu apsvarstyti... 

Jis lyg norėjo kažką pasakyti, bet staiga žengtelėjo atgal ir 
žemai nusilenkęs greitai sumurmėjo: 

Linkiu labos nakties jūsų šviesiausiajai šviesybei... 

Tačiau... pradėjo susirūpinusi Marijana. 

Ji nutilo, iškart supratusi šio pasikeitusio elgesio priežastį 
ir iš džiaugsmo virpėdama žiūrėjo, kaip valdinga ranka atidaro 
duris ir įeina Jasonas. 

Aišku, kodėl Koradas paskubėjo išeiti. Turchan bėjus galėjo 
aplankyti savo viešnią, kunigaikštienę Sant'Aną, tik su trumpu 
mandagumo vizitu, ir ji nė neketino jo sulaikyti. Be to, ji jo 
daugiau jau nematė. Jos akis, dėmesį ir širdį užvaldė tas, kuris 
įėjo. 

Vyrai nepriekaištingai mandagiai pasisveikino, ir Jasono balse 
girdėjosi nepaprasta pagarba tamsiaodžiui šeimininkui. 

Man perdavė jūsų nuomonę ir jūsų žodžius, Turchan 
bėjau. Aš jums dėkingas už tai, ir jeigu jūs leisite, norėčiau 
apie kai ką pasikalbėti su jumis. Man būtina pamatyti jus 
prieš išvykstant... 

Ateikite bet kuriuo metu, pone Boforai. Aš lauksiu jūsų... 

Jis iškart išėjo, bet iš šio abipusio galantiškumo Marijana 
suvokė tik vieną dalyką: Jasonas paminėjo, kad jis išvažiuos! 
Durys už kunigaikščio nugaros dar neužsidarė, kai nuskambėjo 
klausimas, 0 po jo iškart ir sprendimas: 

Tu išvažiuoji?.. Tuomet ir aš. 

Jasonas ramiai priėjo prie lovos, pasilenkė ir paėmęs jaunosios 
moters ranką greitai ją pabučiavo nepaleisdamas iš savo rankų. 
Nepaisant šypsenos beje, nepalietusios akių jo veidas 
tebebuvo rimtas ir iš jo neišnyko rūpesčių raukšlės. 

Taip jau susiklostė, kad aš turiu išvažiuoti, ir šiandien 
vakare! pasakė jis ryžtingai, bet kiek galėdamas švelniau. 
O dėl to, kad tu norėtum lydėti mane, tai puikiai žinai, jog 
tai neįmanoma... 

Kodėl? Dėl mano būklės? Bet viskas baigėsi! Man gerai, 
patikėkit manimi! Kad aš galėčiau lydėti tave, užtenka tik 
nunešti mane iki krantinės, iš kur valtis nuplukdys mus iki 
“Burtininkės"; tu galėsi nunešti mane ten? žaismingai paklausė 
j. Aš ne tokia jau sunki... 

Bet jis vėl labai surimtėjo. 

Iš tiesų tai būtų lengva... bet tavo sveikata ne vienintelė 
kliūtis. 

Kas gi dar? sušuko ji jau pasipiktinusi. = Tavo paties 
valia? Tu nenori imti manęs? Taip? 

Staiga smarkiai išraudusi, ji susinervino, ir jos akys sublizgo, 
tarsi nuo karštligės priepuolio. Jasonas tvirčiau suspaudė jos 
rankas ir pajuto, kad jos karštos. 

Aš negaliu tavęs paimti kartu, pasakė jis švelniai, bet 
ryžtingai. Visų pirma tu nesi tokia stipri, kaip manai, ir dar 
daug dienų turėsi gulėti lovoje. Tu patyrei pernelyg sunkų 
išbandymą, ir gydytojas šiuo atžvilgiu yra kategoriškas. Bet 
svarbiausia ne tai: aš negaliu tavęs paimti su savim, nes tai 
neįmanoma. Negi Turchan bėjus nieko tau nepasakė? 

O ką jis turėjo pasakyti? Aš ką tik atsibudau ir 
pavakarieniavau. O dėl jo, tai jis atėjo palinkėti man ramios 
nakties. 

Tuomet aš supažindinsiu tave su situacija... 

Norėdamas būti arčiau jos, Jasonas atsisėdo ant lovos krašto 
ir trumpai papasakojo O'Flaerčio ir Grakcho nuotykį. 

Dieną, pridūrė ji, mūsų šeimininkas surinko mieste 
informaciją; tai buvo natūralu, kadangi virš laivo kabo jo 
vėliava ir laivas laikomas jo nuosavybe. Šita istorija su staiga 
mirusiu nuo choleros žmogumi pasirodė jam įtartina, beje, 
pasirodė įtartina ir tai, kad taip greitai buvo sudegintas lavonas. 

Kodėl įtartina? Sprendžiant iš to, ką aš girdėjau, cholera 
čia nėra retenybė. 

Teisybė, bet ji ypač užkrečiama vasarą. Ir nėra nieko 
lengviau, kai turi tam tikrą valdžią, surasti lavoną, aprengti jį 
ir nugrimuoti, o paskui kuo skubiau sudeginti. Turchan bėjus 
žino, ką kalba; jis mano, kad šią istoriją sukūrė anglas, 
norėdamas nepaleisti laivo iš akių. Iki šiol tai jam sekėsi... 

Bet tuomet tu nebegalėsi išvažiuoti. Tau reikės laukti 
mažiausiai keturiasdešimt dienų!.. 

Jos naivus džiaugsmas neišlygino raukšlių Jasono veide. 
Pasislinkęs prie jos dar arčiau, jis paleido jos rankas ir paėmęs 
už pečių, žiūrėdamas į akis tarė: 

Tu nesupranti, mano brangioji. Aš turiu važiuoti, ir važiuoti 
tuojau. Sandersas laukia manęs Mesinoje, ir mes dviese taip 
bus lengviau perplauksime Gibraltarą. Jei aš noriu prisidėti 
prie jo, turiu padaryti tai, kas nepavyko tą vakarą: pavogti 
savo laivą ir bėgti paskui jį... 

Tiesiog beprotybė! Ką tu padarysi be ekipažo? Juk tai 
ne Žvejų valtis! 

Aš tai žinau ne blogiau už tave. Tuomet man pavyko 
pasamdyti šiokį tokį ekipažą, kad palikčiau Konstantinopolį. 
Dabar gi man lengviau. Kregas O'Flaertis laukia manęs Galate 
su keliais žmonėmis, kuriuos jis surankiojo miesto tavernose. 
Tai ne grietinėlė, bet vis dėlto jūreiviai ir europiečiai, kuriems 
įkyrėjo Rytai. Pagaliau jeigu tu patikės: man jaunąjį Grakchą, 
aš paimsiu jį: jis labai nori keliauti su manim... 

Grakchas?.. 

Kartus gailestis suspaudė Marijanos širdį. Vadinasi, ir 
Grakchas nori ją palikti? Nuo to laiko, kai ji įleido šaknis 
Prancūzijos žemėje, pasiuntinys iš Montorgėjo gatvės tapo jai 
daugiau negu tarnu: tai buvo ištikimas ir narsus draugas, kuriuo 
buvo galima pasikliauti. Jis parodė savo atsidavimą per daugelį 
išbandymų. Bet Jasonas greitai užkariavo jo širdį. Grakchas 
mylėjo jį beveik taip pat kaip ir Marijaną ir labai žavėjosi 
juo. Kelionė “Burtininke“ baigėsi tuo, kad parodė jaunajam 
vežėjui jo vietą gyvenime: jūrą su jos glamonėmis ir klasta, 
didingumu ir pavojais. Tai buvo tikras pašaukimas, ir Marijana, 
prisiminusi jaunuolio įkarštį kautynių su anglų fregatomis metu 
prie Korfaus, pamanė, kad neturi teisės smerkti jo. 

Imk jį, staiga nusprendė ji, aš atiduodu jį tau, nes 
žinau, kad jis bus daug laimingesnis su tavimi, Jasonai. Bet 
ko taip greitai važiuoti? Kodėl nepalaukus truputį... keletą 
dienų... kad aš galėčiau... 

Ne, Marijana! Tai neįmanoma! Aš negaliu laukti! Bet 
kuriuo atveju man reikia išplaukti slapta, galbūt net rizikuojant 
įsivelti į mūšį, nes anglai neleis man laisvai palikti uosto. O 
statyti tave į tokį pavojų aš nenoriu. Kai pasitaisysi, galėsi 
ramiai sėsti su Žolivaliu į graikų laivą ir grįžti į Europą. Ten 
tu turi pakankamai draugų tarp jūreivių, tad galėsi rasti laivą, 
kuris sutiks, nepaisant blokados, anglų kreiserių ir piratų, 
pervežti tave per Atlantą. 

Aš nebijau pavojaus. Jokia rizika manęs neišgąsdins, jei 
mes būsime drauge. 

Tavęs vienos galbūt! Bet, Marijana, tu užmiršai, kad 
daugiau nesi viena? Tu užmiršai kūdikį? Tu nori priversti jį, 
gyvenantį tik kelias valandas, patirti jūros negandos, patrankų 
ugnį, galimą laivo dužimą? Tai karas, Marijana... 

Ji atsilošė atgal, ištrūkusi iš ją laikiusių rankų. Staiga ji 
išbalo, ir jos krūtinę kažkas suspaudė, sukeldamas skausmą. 
Vaikas! Būtinai reikia jį prisiminti? Ir kodėl Jasonui reikia 
rūpintis šiuo bastardu? Negi jis mano, kad ji paims jį su 
savim į naują gyvenimą, kurį ji įsivaizdavo šviesų, aiškų ir 
švarų? Kad ji auklės Damianio sūnų kartu su tais, kuriuos ji 
taip tikėjosi gauti iš jo? Norėdama laimėti laiko ir jausdama, 
kad žemė slysta jai iš po kojų, ji nusiminusi sviedė: 

Tai ne karas! Net šioje šalyje, pasaulio krašte, žinoma, 
kad jokių priešiškų veiksmų tarp Anglijos ir Jungtinių Valstijų 
nėra... 

Sutinku. Karas nepaskelbtas, bet incidentų dažnėja, ir tai 
gali įvykti po kelių savaičių ar net dienų! Seras Stratfordas 
Keningas tai puikiai žino, ir jis nesvyruodamas paskirtų embargą 
mano laivui, jeigu laivo nesaugotų Turchan bėjaus vėliava. 
Galbūt tu norėtum, kad karas būtų paskelbtas esant man čia 
ir aš pūčiau anglų kalėjime, o tuo metu mano draugai, mano 
broliai kovotų? 

Aš noriu, kad tu būtum laisvas, laimingas, bet aš taip 
pat noriu išsaugoti tave. 

Tai buvo širdies šauksmas; nevilties apimta Marijana puolė 
Jasonui ant krūtinės, įsikniaubė galva į ją ir liesomis rankomis, 
kurių oda buvo beveik permatoma, apsivijo tvirtus jūreivio 
pečius... 

Prislėgta šio naujo nepaguodžiamo sielvarto, ji prispaudė jį 
prie savęs, sūpuodama lyg vaiką ir švelniai glostydama jo 
garbanas. 

Tu neišsaugosi manęs šitokiu būdu, širdele mano. Aš 
vyras, jūreivis, ir mano gyvenimas turi atitikti mano būdą. 
Beje... ar tu mane iš tikrųjų mylėtum, jei aš sutikčiau pavojaus 
valandą slėptis po tavo sijonu? Ar tu mylėtum mane bailų, 
netekusį garbės?.. 

Aš mylėsiu tave visada... 

Tai netiesa! Tu pati sau meluoji, Marijana. Jei aš 
paklausysiu tavęs, mano mieloji, ateis diena, kai tu prikiši man 
bailumą ir būsi teisi. Dievas mato, kad aš noriu būti su tavim, 
bet aš turiu rinktis Ameriką. 

Amerika, su kartėliu pasakė ji Beribė šalis... milžiniška 
tauta. Negi jai taip reikia tavęs... vieno iš tiek tūkstančių? 

Jai. reikia visų! Amerika išsikovojo savo laisvę tik todėl, 
kad visi, kurie jos norėjo, susivienijo, idant sudarytų tautą! Aš 
tos laisvosios tautos sūnus... smiltelė jūros dugne, bet tokia 
smiltelė, nunešta atskalūnybės vėjo, amžinai pranyksta. 

Dabar Marijana tyliai verkė, iš visų jėgų kabindamasi į šį 
ryžtingumo simbolį, šią tvirtą sieną, prieglobstį, kurio ji vėl 
netenka, ir kuriam laikui? Ji vėl nugalėta ir žinojo, kad taip 

bus. Ji visada tai žinojo. Nuo pirmųjų jo ištartų žodžių ji 
suprato, kad jos laukia beviltiška kova, kad ji negalės jo 
išlaikyti... 

Prigludęs lūpomis prie jos plaukų, jis šnibždėjo, tarsi 
skaitydamas jos mintis: 

Būk narsi, mano švelnioji! Greitai mes vėl būsime drauge. 
Netgi jei kilus karui aš negalėsiu sutikti tavęs, kai tu išlipsi 
į krantą Čarlstone, viskas bus paruošta tavo atvažiavimui... jūsų 
atvažiavimui, vaiko ir tavo. Jūsų lauks tarnai, namas, ištikima 
senoji auklė, kuri pasirūpins jumis... 

Paminėjus vaiką, Marijana susiraukė ir vėl atsisakė kalbėti 
apie jį, ją jaudino tik jos asmeniški rūpesčiai. 

Aš žinau... bet tavęs nebus ten!  sudejavo ji. Kas bus 
su manim be tavęs? 

Svelniai, bet ryžtingai jis išsivadavo iš jį laikiusių rankų ir 
pakilo. 

Dabar aš tau tai paaiškinsiu, tarė jis. 

Anksčiau negu šio staigaus išėjimo nustebinta Marijana galėjo 
ko nors imtis, jis greitai išėjo iš kambario, palikdamas duris 
atvertas. Už jų pasigirdo skubūs žingsniai, paskui balsas. 

Zolivali! Zolivali! Eikite!.. 

Po akimirkos jis grįžo kartu su vikontu. Marijana vos 
susilaikė nesušukusi, kai pamatė, kad Arkadijus nepaprastai 
atsargiai neša ant rankų nedidelį baltą ryšulėlį, virš kurio 
plasnojo du trumpučiai rausvi kaspinai... 

Visas Marijanos kraujas suplūdo į širdį. Žolivalis perdavė 
ryšulėlį Jasonui, ir ji suprato, kad jis paduos jai vaiką, kurio 
artėjimas sukėlė jai siaubą. Ji apsižvalgė aplink sutrikusiu 
žvilgsniu, tikėdamasi rasti išsigelbėjimą nuo šio balto kaip 
sniegas pavojaus, kuris artėjo prie jos, nešamas jos mylimo 
žmogaus rankų. 

Priėjęs prie lovos ir galvos krestelėjimu nusimetęs ant akių 
užkritusią  garbaną, jis triumfuodamas nusišypsojo  sukrėstai 
jaunajai moteriai. 

Stai kas tu būsi, mano mieloji: žavinga mažytė mama! 
Tavo sūnus sudarys tau draugiją, ir tu neturėsi kada galvoti 
apie karą! Šis šaunus kūdikis privers laiką bėgti daug greičiau, 
negu tu manai. 

Jis aplenkė lovą, prisiartino... Po akimirkos jis padės vaiką 
ant apkloto... Jo akys vylingai blizgėjo, ir Marijanai pasirodė, 
kad ji nekenčia jo. Kaip jis drįso? 

Išnešk vaiką! iškošė ji pro dantis. Aš jau sakiau, 
kad nenoriu jo matyti... 

Stojo visuotinė tyla, tokia slegianti, kad Marijana išsigando. 
Nedrįsdama pakelti akių į Jasoną, kad nepamatytų to, ką ji 
galėjo perskaityti jo veide, ji pakartojo daug tyliau: 

Pasistenk suprasti, kas jis yra man. Tai... tai pranoksta 
mano jėgas. 

Ji tikėjosi pykčio priepuolio, bet Jasono balsas tebeskambėjo 
palankiai. 

Aš nežinau, kas jis yra tau... ir negaliu žinoti. Ne ne, 
nebandyk aiškinti! Žolivalis padarė tai su kaupu, ir man žinoma 
viskas apie jo atsiradimą. Bet dabar aš pasakysiu tau, kas jis 
yra man: tiesiog gražus vaikiūkštis, tvirto kūno sudėjimo ir 
sveikas, kurį tu ilgai kūrei ir pagimdei tokiose kančiose, kad 
visokia kaltė, net jeigu ji buvo, išnyko, tapo šventa. O 
svarbiausia jis tavo kūdikis... tik tavo, be to, jis panašus į 
tave. 


Tai tiesa, pritarė jam Žolivalis. Jis panašus į jūsų 
tėvo portretą... 
Nagi, nors pažvelk į jį! prašė Jasonas. Pasisemk 


tvirtybės pažvelgti į jį vieną akimirką. Priešingu atveju tu ne 
ta moteris... 

Turėta galvoje: “Tu ne ta moteris, kuria aš tikėjau“. 

Užuomina buvo aiški. Marijana per daug gerai žinojo, koks 
griežtas yra asmeninis Jasono garbės kodeksas, ir ji pajuto 
pavojų. Jeigu ji atsakys jam tai, ko jis reikalauja, tai rizikuoja 
pamatyti, kaip traukiasi, tarsi šagrenės oda, ta vieta, kurią ji 
dar turi jo sieloje... Vieta, kurią ji pagrįstai galėjo laikyti ne 
tokia svarbia kaip anksčiau. Per daug ilgai gyvenimas vertė ją 


vaidinti Jasono akyse nelabai malonų vaidmenį... Ir ji 
besąlygiškai kapituliavo. 

Gerai, atsiduso ji. = Parodyk jį man, jeigu tai taip 
svarbu tau. 


Tai iš tiesų labai svarbu! patvirtino jis rimtu tonu. 

Marijana pagalvojo, jog jis paduos jį jai į rankas, kad ji 
galėtų pažvelgti į jį, bet jis, greitai pasilenkęs, padėjo savo 
lengvą nešulį ant vienos iš pagalvių, prie pat motinos peties. 

Nuo to netikėto prisilietimo ji krūptelėjo, bet sulaikė 
besiveržiantį susierzinimo kupiną šūksnį Jasonas nenuleido 
nuo jos akių, laukdamas jos reakcijos. Tada labai tyliai ji 
išsitiesė ir pasivertė ant šono. Bet įspūdis metus pirmą žvilgsnį 
į savo vaiką buvo visai ne toks, kaip ji manė. 

Mažylis ne tik neturėjo nieko atstumiančio iš savo tėvo, 
bet iš tiesų buvo gražus kaip cherubinas, ir jaunosios moters 
širdis nevalingai sudrebėjo... 

Aptūlotas margais siuvinėtais drabužėliais, mažasis kunigaikštis 
miegojo graudulingai rimtai, atmetęs panašias 'į mažytes jūros 
žvaigždes rankeles. Iš po mezginių kepuraitės kyšojo lengvi 
kaip pūkas juodi plaukučiai, susisukę į garbanėles aplink apskritą 
veiduką, kurio spalva panėšėjo į nunokusį persiką. Tikriausiai 
jis sapnavo kažką malonaus, nes jo mažytės burnos kampučiai 
lengvai trūkčiojo, lyg jis jau mėgintų šypsotis... 

Marijana kaip užburta rijo jį akimis. Panašumas į jos tėvą 
buvo neabejotinas. Tą panašumą rodė ir burnos forma, ir 
mažytis  smakriukas, ir puiki plati kakta, proto požymis. 
Stebėdama šį bejėgį padarėlį, kurio ji taip bijojo, Marijana 
pajuto, kaip kažkas jos viduje suvirpėjo, kažkas, turintis sparnus 
ir bandantis ištrūkti. Tarsi ruošėsi gimti dar kažkas nauja, be 
jos Žinios slaptai pradėta širdies ir proto sąmokslu; nematoma 
jėga kilo neklausdama, ar jai to reikia. 

Savotiškai bijodama ji atsargiai ištiesė ranką ir visai lengvai, 
tarsi drugelis palietė pirštu mažą rankytę. Drovus, nepanašus 
į glamonę judesys... Bet rankytė staiga atgijo, sulenkė pirštukus, 
suspaudė jais motinos pirštą ir laikė jį nelaisvėje su netikėta 
naujagimiui jėga. 

Ir tada kažkas lūžo Marijanos viduje. Tai buvo tarsi staigiai 
audros gūsio atvertas langas, ir tai, kas joje laukė, išskrido į 
padebesius, užliedamas ją stipriu iki skausmo džiaugsmu... Iš 
jos akių ištryško ašaros ir ėmė tekėti skruostais, mažomis 
gaivinančiomis srovelėmis, nuplaudamos pyktį, pasišlykštėjimą, 
visą purvą, kuris taip ilgai kaupėsi Marijanos sieloje ir slėgė 
ją. Koks dabar skirtumas, dėl ko šis vaikas įsiveržė į jos 

gyvenimą; iš jos jis mažytis negailestingas tironas gavo 
gyvybę. 

Su nuostaba ir susižavėjimu ji suprato, kad jis dalis jos, 
jos kūno ir kraujo dalelė, ir ji dėkinga jam dėl to. 

Stovėdami abipus lovos, vyrai užgniaužė kvapą, stengdamiesi 
nesujudėti; jie tik žiūrėjo, kaip jų akyse vyksta stebuklas 
atbunda motinos meilė. Bet kai jaunoji moteris, savo sūnaus 
belaisvė, pravirko, Jasonas vėl pasilenkė, atsargiai pakėlė mažylį 
ir padavė jį motinai, kurios rankos šį kartą apsivijo aplink jį. 

Maža, švelni kaip šilkas galvytė pati prigludo prie šiltos 
krūtinės, ir ši nevalinga glamonė sukrėtė Marijaną. Tada ji 
pilnomis ašarų akimis pažvelgė į atvirai verkiantį vikontą ir 
besišypsantį Jasoną; jos žvilgsnis spindėjo kaip smaragdas... 


Nevaizduokite dievai žino ko, sušnibždėjo ji. Jūsų 
mažytis sąmokslas . pavyko. Jūs nugalėjote mane. 
Nebuvo jokio sąmokslo, pasakė jūreivis. Mes tik 


norėjome, kad tu sutiktum, jog tavo sūnus gražiausias pasaulyje. 
Na, gerai, viskas atlikta. Aš sutinku. 

Tuo metu Žolivalis, niekada anksčiau neverkęs, karštligiškai 
patapšnojo sau per kišenes ir iškart išsitraukė nosinę, į kurią 
nusišnypštė taip, lyg būtų sutrimitavęs Paskutiniojo "Teismo 
trimitu. Staiga susirūpinęs jis pažvelgė į laikrodį, paskui 
neryžtingai pažiūrėjo į Marijaną. Sekęs jo judesius Jasonas 
viską suprato ir išvadavo nuo liūdno idilijos griovėjo vaidmens. 

Aš žinau! pasakė jis ramiai. Jau daugiau kaip valanda, 
kai O'Flaertis turi būti ant kranto. 

Apsiautęs Marijaną naujas ir toks nestiprus laimės šydas 
iškart suplyšo. Ji kurį laiką buvo užmiršusi, kas jai gresia. 

O, ne!  sudejavo ji. Negi jau? 

„Skubiai, lyg nenorėdama jaustis kalinė, Marijana ištiesė mažylį 
Zolivaliui, nusimetė apklotą ir norėjo atsikelti. Bet ji pervertino 
savo jėgas, ir vos jos kojos palietė grindis, kaip apsvaigo galva, 
ir jaunoji motina sudejavusi griuvo ant pribėgusio Jasono rankų. 
Išsitiesęs jis laikė ją glėbyje, stipriai spausdamas prie savęs, 
susirūpinęs dėl to, kokia lengva ji pasidarė. Jis negalėjo 
įsivaizduoti, kad išsiskyrimas bus toks sunkus, ir apibėrė bučiniais 
jos veidą. Paskui nepaprastai atsargiai paguldė ją į šilko gūžtą 
lovoje ir rūpestingai apklojo drebantį kūną. 

Aš myliu tave, Marijana... Niekada neužmiršk, kad aš tave 
myliu. Bet, dėl Dievo, būk protinga!.. Mes greitai susitiksime, 
aš esu tikras. Kelios savaitės, iš viso kelios savaitės, ir mes 
vėl būsime drauge, o kol kas tau reikia atgauti jėgas, sveikatą... 
ir daugiau niekas mūsų neišskirs. 

Jis buvo taip aiškiai susijaudinęs, kad ji apdovanojo jį 
šypsena, dar trūkčiojančia, bet jau su ironijos atšvaitu, tai 
buvo tikras ženklas, kad Marijana vėl nori kovoti. 

Niekas?.. O karas? 

Jis vėl apibėrė bučiniais jos kaktą, nosį, lūpas ir rankas. 

Tu puikiai Žinai, kad jokia pasaulinė katastrofa, jokia 
žmogiška jėga nepajėgs išskirti mūsų amžinai. To nepadarys 
nė joks niekingas karas! 

Tarsi bijodamas, kad iš graudulio ištirps jo vyriškumas, jis 
ištrūko iš jaunosios moters rankų, kaip viesulas pralėkė pro 
Žolivalį, kuris su vaiku ant rankų nežinojo, kaip elgtis, ir 
dingo už durų. 

Vikontas neryžtingai pažvelgė į Marijaną. Ar turi jis atiduoti 
jai mažylį?.. Bet dabar praradusi paskutinę viltį, ji graudžiai 
raudojo, gulėdama ant pilvo ir įsikniaubusi galva į pagalvę. 
Įtikinėti ją tokią akimirką Žolivalis buvo bejėgis, be to, jis 
rengėsi sekti paskui Jasoną, norėdamas pats įsitikinti, ar jam 
pavyks jo beprotiškas mėginimas. 

Tada, pirštų galiukais išėjęs iš kambario, jis nunešė mažytį 
Sebastjaną donai Lavinijai. 

Ištuštėjusiame dideliame kambaryje girdėjosi tik raudojimas 
ir krosnies ūžimas. Bet lauke, šaltą naktį, prasidėjo audra... 


Ketvirtas skyrius 
Velniška naktis 


Kai Jasonas, Grakchas ir Žolivalis pasiekė susitikimo vietą, 

tai buvo tas pats nuošalus kampelis netoli mečetės, kur dar 
taip neseniai kleftas Teodoras išlipo su sąmonės netekusia 
Marijana, tapo taip tamsu, nors ir švietė skardiniai Žibintai, 
kad jie ne iškart pamatė O'Flaertį ir jo žmones. 

Smarkus vėjas nešė per paplūdimį smėlio sūkurius ir ginė 
jūra aukštas bangas, kurios taškė naktį baltomis putomis. 

Artėjo aušra, buvo toks metas, kai naktis darosi tamsesnė 
ir labiau neįžvelgiama, tarsi ji iš visų savo juodų jėgų stengiasi 
dar užtrukti žemėje, kad smarkiau pasipriešintų šviesos atakai. 

Trys atvykėliai pavėlavo beveik keturias valandas. Pasiruošimas 
išplaukti užtruko ilgiau, negu buvo manoma, dėl Grakcho: jis 
tuo metu sėdėjo rūsyje, uždarytas ten išsiblaškiusios ekonomės. 
Be to, per dvi mylias, skiriančias Bebeką nuo Galato, juos 
kelis kartus buvo sustabdę janyčarų patruliai, kurie ieškojo 
vieno bėglio šventvagio, sukėlusio skandalus trijose mečetėse. 

Paplūdimys buvo toks juodas ir tuščias, kad iš pradžių 
pasirodė, jog jie ten vieni. Jasonas išreiškė savo nepasitenkinimą, 
paleidęs pavėjui seriją keiksmažodžių. 

Gal jie nusprendė, kad per tokią audrą nieko neišeis, 
išdrįso įsiterpti Zolivalis, ir kad susitikimas atšaukiamas... 

Jiems nebuvo ko galvoti arba spręsti!.. sumurmėjo 
Jasonas. O dėl audros, tai, man atrodo, jie juk jūreiviai? 
Beje, esu tikras, kad jie netoli. Aš pažįstu Kregą. 

Jo keiksmų, be abejo, būtų užtekę, bet kad būtų tikriau, 
jis savotiškai sušvilpė ir po akimirkos gavo tokį pat atsakymą. 
Beveik iškart pasirodė keturi šešėliai: Kregas O'Flaertis ir jo 
žmonės, kuriuos prie okeano kaprizų pripratusios korsaro akys 
greitai pamatė. 

Airio grobis, be abejo, nebuvo tarptautinės navigacijos 
grietinėlė. Du genujiečiai, maltietis, graikas, albanas ir du 
gruzinai, kuriuos Kregas slapta atsiviliojo iš savo draugo gruzino 
ekipažo. Bet atrodė jie tvirti, ir reikli Jasono akis liko 
patenkinta. 

Pagaliau ir jūs!  sumurmėjo Kregas užuot pasisveikinęs. 

Mes jau vos nepraradome kantrybės ir vilties. 

Aš suprantu, sausai patvirtino Jasonas. Kelios valandos 
negeriant tai ilgai! Kur jūs buvote, misteri O'Flaerti? Jūs 
dar radote neuždarytą kabaretą? 

Slėptuvėje ir dar šventoje vietoje, sumurmėjo airis, 
rodydamas į neryškius Besisukančių Dervišų vienuolyno kontūrus, 
kurie šviesia dėme išsiskyrė juodų mečečių fone. Jūs galbūt 
76 


nepastebėjote, bet vėjas toks, kad gali išversti ir ąžuolą su 
šaknimis. Ant kranto vos ant kojų galima išsilaikyti. 

O valtį jūs turite? 

Taip. Ji irgi paslėpta... ten, ant kranto, toje žvejų lūšnelėje, 
kurią jūs galbūt matėte. Dabar, jei aš galiu drįsti duoti patarimą, 
reikia veikti, jei nenorime atlikti abordažo dienos šviesoje. 
Netrukus jau rytas... 

Imkimės darbo! Traukite valtį!.. 

Tuo metu, kai žmonės nubėgo prie trobelės, Jasonas mikliai 
atsisuko į Žolivalį ir savo įprasta maniera, griežta ir audringa, 
kuri taip traukė prie jo širdis, sugriebė abi jo rankas ir stipriai 
suspaudė. 

Čia mes ir išsiskirsime. Likite sveiki, mano drauge! 
Pasirūpinkite ja! Aš dar kartą pavedu ją jums. 

Aš tik tą ir darau, sumurmėjo Žolivalis, stengdamasis 
sušvelninti nemalonų artėjančio išsiskyrimo jausmą. Verčiau 
pasirūpinkite savimi! Karas ne poilsis. 

Nesijaudinkite! Aš nesužeidžiamas. Prižiūrėkite taip pat ir 
mažylį. Motinos meilė jam tik atsirado ir dar tokia silpna 
man taip atrodo. O aš dar ilgai negalėsiu juo užsiimti. 

Korsaro rankos buvo šiltos, stiprios ir patikimos. Vikontas 
atsakė jam draugišku paspaudimu, tačiau pajuto lengvą sąžinės 
graužimą. Dabar jis ėmė gailėtis, matydamas šį šaunų jaunuolį, 
pasiryžusį net tapti svetimo sūnaus tėvu, kad nepasakė jam 
visos tiesos. Žinoma, jis pažadėjo kunigaikščiui Koradui 
neatskleisti jo tikrojo vardo, bet dabar jis keikė save dėl to, 
nes aiškiai matė, kad Jasonas tikisi, jog Marijana įžengs į 
Amerikos žemę kartu su mažuoju Sebastjanu. Ir, galimas dalykas, 
jis net nejsivaizduoja, kad gali būti kitaip... 

Kol Krego žmonės nuleidinėjo valų ilgą kajaką, tvirtą ir 
patogų, vikontas pasiryžo... 

Yra dar kai kas... susijęs su vaiko gimimu, ką aš norėčiau 
jums pasakyti! Kai kas, ko aš nesiryžau jums sakyti, nes 
neturėjau teisės, bet šią akimirką... 

Kuo gi ši akimirka ypatinga, kad jūs ryžotės atskleisti 
paslaptį, kuri yra ne jūsų ir kurią aš galbūt jau žinau? 

Jūs... 

Korsaras nusijuokė. Jo didelė ranka stipriai ir raminamai 
paplekšnojo Žolivaliu per petį. 

Galimas dalykas, aš ne toks jau silpnaprotis, kaip jūs ir 
Marijana įsivaizdavote, mano drauge! Tegul jūsų sąžinė būna 
rami. Jūs nieko neatskleidžiate, nes nieko nepasakėte. Be to, 
aš nė neketinu versti jaunąjį Sant'Aną priimti mano vardą. 
Na, o dabar likite sveiki!.. 

Staiga Jasonas prisitraukė Žolivalį prie savęs ir pabučiavo 
į abu skruostus. 

Perduokite jai šiuos du bučinius... ir pakartokite, kad aš 
ją myliu, pasakė jis nueidamas. 

Jis pasuko prie žmonių, kurie su dideliu vargu mėgino 
nuleisti valtį į vandenį. Atrodė, jūra norėjo išmesti įžūlų 
laiviūkštį, kuris rengėsi pažaboti ją. Putojančių bangų fone 
vikontas matė neaiškias besikepurnėjančių žmonių figūras ir 
pabandė prisiminti užmirštas maldas. 

Bet staiga suskambėjo pergalingas šūksnis, ir Žolivalis daugiau 
nieko nebematė. 

Vis dėlto pavyko! šūktelėjo itališkai tolstantis balsas. 
Bet tai tikrai velniška naktis! 

Likęs vienas ant kranto, Žolivalis krūptelėjo. Velniška naktis?.. 
Gali būti! Kajakas išnyko, tarsi jį būtų staiga prariję didžiuliai 
juodi jūros nasrai. Daugiau nieko nebuvo girdėti, tik įnirtinga 
bangų mūša ir vėjo kaukimas. Ar dar nesudužo narsi eldija? 
Negalėdamas įveikti sukausčiusios jį baimės, Žolivalis mašinaliai 
pasikėlė apsiausto apykaklę ir nuėjo prie trijų platanų, kur 
buvo pririšti arkliai, kuriais jie atjojo iš Bebeko. Jam nesinorėjo 
grįžti. Tiesą sakant, ko grįžti? Marijana apipils jį klausimais, 
į kuriuos jis nepajėgs atsakyti, nes pats nežino, ar šią akimirką 
jūros gelmės neprarijo kajako. 

Tarp vėjo gūsių jis išgirdo, kaip kažkurios Peros varpinės 
laikrodis išmušė penkias, ir tai sukėlė jam vieną mintį. 
Prancūzijos ambasada netoli, ir šio senojo pranciškonų vienuolyno 
koplyčioje išliko varpinė; tiesa, jos būklė bloga, bet iš ten 
atsiveria vaizdas į Bosforą ir Aukso Ragą. Kai išauš diena, 
jis galės iš viršaus pamatyti, kas atsitiko “Burtininkei" ir galbūt 
įžūliai gaujai, kuri rengėsi ją pagrobti. 

Palikęs savo kavaleriją pririštą prie platanų, kad kanopų 

kaukšėjimas nesukeltų viso kvartalo, jis šią priešaušrio valandą 
buvo visai tuščias, Žolivalis pasuko į prancūzų ambasadą. 
Sunku buvo tik pažadinti portjė, kitų kliūčių nebuvo. (Gerasis 
portjė pagarbiai sutiko nuolatinį jo didenybės ambasadoriaus 
šachmatų partnerį. Nors jau seniai čia nematytas, ponas vikontas 
de Žolivalis buvo priimtas pagal rangą. Užtat daug sunkiau 
buvo įtikinti jį, kad nežadintų Latūro-Mobūro. 
„ Aš užtrukau prie mirtinai sergančio draugo, pasakė 
Zolivalis portjė. Visos bažnyčios dar uždarytos, 0 aš norėčiau 
paprašyti Dievo malonės jo vargšei sielai: Nežadinkite jo 
didenybės: aš pasimatysiu su juo vėliau! O dabar noriu pabūti 
vienas koplyčioje ir pasimelsti. 

Šį baisų melą portjė prarijo sklandžiai, tarsi gurkšnį seno 
vyno. Žolivalis žinojo, su kuo turi reikalą. Gerasis bretonas 
Konanas, ambasados vartininkas, iš prigimties linkęs užjausti, 
niekaip negalėjo priprasti prie žiaurumo, klestinčio islamo 
žemėje. Todėl jis buvo maloniai nustebintas, kad jo šeimininko 
draugas apdovanotas tokiu kilniu jausmu. 


Draugystė geras dalykas, o Dievo baimė dar geresnis! 
pareiškė jis pamokomu tonu. Jei ponas vikontas leis, aš 
pats kelis kartus sukalbėsiu rožančių už jūsų draugą. Pastaruoju 
metu koplyčia visada atidaryta. Ponas vikontas gali drąsiai ten 
eiti. Už durų guli žvakės ir žiebtuvėlis. Ponas vikontas bus 
kaip namuose. 


Žolivalis daugiau nenorėjo. Truputį sutrikęs dėl šventumo 
aureolės, kurią jis matė portjė akyse, nukreiptose į jo galvą, 
vikontas karštai padėkojo, sutvirtino gero žmogaus pagarbą 
auksine moneta ir pro senojo vienuolyno arkas nuėjo į koplyčią. 

Durys tik silpnai sugirgždėjo, ir jį pasitiko pažįstamas 
sustingusio vaško, smilkalų ir mastika ištepto medžio kvapas. 
Iš tiesų, gerasis Konanas, savotiškai kovodamas su kitatikiais, 
jautriai rūpinosi “savo" koplyčia. 

Pastatęs uždegtas žvakes taip, kad portjė galėtų matyti 
apšviestus langus ir nesijaudinti, Zolivalis leidosi siaurais įvijais 
laiptais į viršų, su jaunatvišku įkarščiu peršokdamas per du 
laiptelius. 

Jis žinojo, kad greta angos varpui galima rasti tam tikrą 
instrumentą, labai tinkantį jo ketinimams: tai buvo žiūronas, 
per kurį ambasadorius stebėjo judėjimą uoste ir retkarčiais 
savo kolegą, Anglijos ambasadorių. 


Koplyčia buvo nedidelė, bet pakankamai aukšta, kad dienos 
šviesoje galėtum matyti viską, kas darėsi šalia Mergelės bokšto. 
Beje, kai uždusęs Zolivalis pasiekė viršų, pradėjo aušti... 

Už Skutario kalvų pasirodė šviesi juosta, dangus pamažu 
blanko. Netrukus bus matomas sąsiauris, bet kol kas nieko 
nebuvo galima įžvelgti. Atsirėmęs į sieną, su žiūronu rankoje 
Žolivalis bandė sutramdyti nekantrumą. 

Pamažu, tarsi teatro scena iš po lėtai kylančios uždangos, 
iš tamsos išniro didinga Bosforo ir Aukso Rago sankirta ir 
ėmė ryškėti jos kontūrai. Sąsiauris iškilo pilkoje ryto sambrėškoje, 
kuri spindulių nutviekstą dangų jungė su putotomis jūros 
bangomis. 

Staiga Žolivalis čiupo žiūroną ir džiaugsmingai sušukęs 
prisidėjo jį prie akių. Ten, žemai, greta nedidelio medinio 
forto, iškilusio viršum bokšto griuvėsių, “Burtininkė" kėlė 
aukštyn savo apatines bures. Iš pradžių išsipūtė fokas, paskui 
mažasis kliveris, nes audringas vėjas neleido pakelti visų iš 
karto. 

“Pavyko, džiūgavo Žolivalis. Jie išplaukė..." 

Iš tiesų. Ryto ūkanose, kurios kas minutę šviesėjo, panašus 
į milžiniško paukščio šešėlį laivas gracingai darė posūkius, 
norėdamas sugauti vėjo kryptį ir išplaukti į atvirą jūrą. Tačiau 
įžūlus pagrobimas, matyt, nebuvo nepastebėtas, nes Žolivalis 
išgirdo patrankos šūvį, o ir virš forto pakilo dūmų kamuolys. 
Bet šūvis nepasiekė tikslo, ir “Burtininkė“, kurią niekingas 
sargybos mėginimas paveikė ne daugiau kaip siauro forštevenio 
skrodžiamos bangos, išdidžiai pasileido į Marmuro jūrą ir laisvę, 
iškėlusi ant bezanstiebio lyg iššūkį žvaigždėtą Jungtinių Valstijų 
vėliavą. 

Kurį laiką Arkadijus patamsėjusiomis nuo džiaugsmo ašarų 
akimis sekė jos judėjimą ir jau rengėsi uždainuoti liaupses 
šaunuolių garbei, kai staiga atsitiko kažkas neįtikėtina... Jūra 
tarsi pasišiaušė burėmis... 

Iš už paskutinės Princų salos kovos rikiuote pasirodė aukštos 
baltaburės piramidės. Tačiau tai nebuvo iš praeities užsilikę 
šebekos arba feliugos, kurios, nepaisant jų gerų jūrinių savybių, 
buvo kažkuo atstumiančios. Tai buvo šiuolaikiniai laivai, gerai 
ginkluoti, grėsmingi... 

Žolivalis pažino juos ir šauniai nusikeikė: linijinis laivas, dvi 
fregatos ir trys korvetės! Admirolo  Maksvelio eskadra, 
pasitikėdama savo jėgomis, ramiai ir iš lėto užkirto praėjimą. 
Ką padarys Jasonas vienas prie šešis laivus, kurių pats 
silpniausias apginkluotas geriau negu jis! 

Pamatęs, kad brigas, nepaisant blogo oro, išskleidė visas 
bures, rizikuodamas apvirsti, Zolivalis suprato, jog amerikietis 
nutarė žūtbūt pamėginti prasiveržti pro priešus, kurie buvo 
stipresni, bet ne tokie greiti. 

Jis beprotis, pasigirdo šalia tylus balsas. Reikia būti 
nepralenkiamam jūreiviu, kad ryžtumeis tokiam žingsniui. Bus 
gaila, jeigu jį išmes į krantą, nes tai išdidus laivas. 

Beveik nenustebęs Žolivalis pamatė šalia savęs grafą de 
Latūrą-Mobūrą, su chalatu ir naktine kepuraite; jis irgi buvo 
su žiūronais. Matyt, jis jų turėjo visą kolekciją. 

Tai nepralenkiamas jūreivis, = patvirtino vikontas. Bet 
aš bijau... 

Aš irgi! Be to, dar... O, žiūrėkite! Vėjas pasisuko! Ak, 
prakeikimas! Prisiekiu šventąja Madona, jam nepasisekė!.. 

Ambasadorius buvo teisus. Staiga “Burtininkės" burės ėmė 
plaikstytis, o besikeičiančios krypties vėjo sūkurio pagautas 
brigas pasviro ant šono. Anglų laivai, manevravę su priešiniu 
vėju, dabar sulaukė paramos ir stengėsi pasinaudoti ja. Juodos 
jų burės tiesiog šokinėjo tarp siaučiančių bangų, o iškeltos 
naujos burės rodė, jog jie ketina pavyti brigą. 

Iš viso ko matyti, kad Jasoną sučiups. Vieno kautynės su 
šešiais iš anksto pasmerktos nesėkmei, nes korsaras jau neturėjo 
galimybės nugalėti priešininką greitai praslysdamas pro jo nosį. 

Viešpatie! sušuko »Žolivalis. Bet ką čia tokiu laiku 
veikia anglų laivynas? Negi mus išdavė? Kažkas juos įspėjo? 

Ambasadorius žemažiūrėmis akimis su nuostaba pažvelgė į 
vikontą. 

Įspėjo dėl ko? Ir apie kokią išdavystę jūs kalbate, mano 
drauge? Admirolas Maksvelis plaukia į Juodąją jūrą inspektuoti 
uostų Osmanų krante. Dvi fregatos lydi jį kelionėje, bet 
korvetės neplauks toliau kaip iki Bosforo. 

Plaukia inspektuoti? Anglas? 

Ambasadorius giliai atsiduso, ir tada jam prasidėjo kosulio 
priepuolis. Jis smarkiai išraudo, išsitraukė iš chalato kišenės 
didelę nosinę, užsidengė ja veidą ir truputį apmaldęs kosulį 
tęsė: 

Atleiskite... baisiai peršalau. Tad ką jūs pasakėte? 

Kad labai keista matyti anglų eskadrą, plaukiančią 
inspektuoti Osmanų įtvirtinimų! 

Mano vargšas drauge, mes gyvename tokiu metu, kai 
beveik viskas kelia nuostabą. Keningas viešpatauja seralyje, ir 
sultonas daugiau neklauso nieko, išskyrus jį. Jo didenybė tikisi 
anglų pagalbos, kad įgyvendintų savo puoselėjamas didžiules 
reformas. Be to, jis tikisi, kad Londonas padės jam sudaryti 
daugmaž padorią taikos sutartį su caru. Tad mes esame tik 
nepageidaujami svečiai. Sena draugystė mirė. Visai galimas 
dalykas, kad artimiausiu laiku man bus grąžinti įgaliojamieji 
raštai. Imperatorius pernelyg vėlai prisiminė mus... 

Žolivalis buvo nelabai linkęs toliau diskutuoti apie tarptautinę 
padėtį; jis vėl paėmė žiūronus ir nustebęs sušuko. “Burtininkė" 
išsisuko iš keblios padėties. Ji padarė pusę posūkio ir dabar, 
iškėlusi visas bures, plaukė pirma anglų per Bosforo sąsiaurį 
į Juodąją jūrą. Zolivalis per žiūronus vis geriau matė jos 
marselius. 

Ar aš galiu sužinoti, koks buvo pirmutinis šio laivo tikslas? 

paklausė Latūras-Mobūras, vėl ėmęs stebėti laivų judėjimą. 

Čarlstonas... Šiaurės Karolinoje. 

Hm! Truputį ne ta kryptis. Aš klausiu savęs, ką jo 
kapitonas tikisi rasti mūsų Eukinų Ponte? Tačiau pripažįstu, 
kad jūs absoliučiai teisus. Tai puikus jūreivis... 

Aš irgi to paties klausiu savęs. Jis turi žinoti, kad tai 
tik aklavietė... Matyt, jis neturi pasirinkimo. Arba tai, arba 
kalėjimas ir laivo praradimas. Bet aš manau, kad jis tikisi 
atsiplėšti nuo Maksvelio gaujos, o paskui vėl pamėgins išplaukti, 
kai vėjas bus palankus. 

Ir aš taip manau. Vis dėlto, būdamas jo vietoje, aš 
nuleisčiau tą Amerikos vėliavą; ji labai iššaukianti. Su ja jis 
rizikuoja būti apšaudytas Rumelio Gisaro patrankų... 

“Burtininkė" dabar plaukė pavėjui, ir tapo aišku, kad atstumas 
tarp jos ir priešininko ne tik nemažėja, bet net ir didėja. 
Matyt, jai dabar grėsė tik naujas pavojus - iš sąsiaurį saugojusios 
senos tvirtovės pusės... 

Štai! pasakė Latūras-Mobūras, vėl padėdamas į šalį 
žiūroną. Gal jis ir išsikapstys iš šito... O dabar, mano 
brangusis drauge, pasakykite man, kur jūs leidote laiką ir 
kokiai likimo malonei turiu dėkoti, kad netikėtai sutikau jus 
savo varpinėje? 

Bet vargšas ambasadorius ilgai nesulaukė atsakymo į savo 
klausimą, nes Zolivalis skubiai nusilenkė ir ištaręs “atleiskite, 
mano brangusis..." pasuko prie laiptų ir nusirito jais, rizikuodamas 
nusisukti sprandą. Latūras-Mobūras puolė prie ambrazūros ir 
taip smarkiai išsilenkė, kad vos nenugriuvo žemyn. 

Ei, ei! Bet kurgi jūs? sušuko jis“ = Palaukite manęs, 
velniai griebtų! Aš lipu... 

Jis galėjo šaukti iki užkimimo. Žolivalis jo negirdėjo. Perbėgęs 
kiemą taip greitai, kaip tik galėjo jo kojos, jis vos nepartrenkė 
garbiojo Konano, kuris norėjo paklausti, kaip jam sekėsi melstis, 
vos neišvertė sunkių durų ir stačia atšlaite puolė prie platanų, 
atrišo vieną iš arklių ir sušuko nešėjui, kuris ėjo su tuščia 
pintine ant nugaros: 

Nuvesk šiuos arklius į prancūzų ambasadą ir pasakyk, kad 
jie nuo pono Zolivalio. Stai imk, dar tiek gausi ir ten. 

Didelė sidabrinė moneta švystelėjo ore ir prilipo prie nešvarios 
vyruko rankos; šis tuoj pat ėmėsi vykdyti užduotį, skubėdamas 
padvigubinti netikėtas pajamas. Tuo metu Zolivalis, pentinais 
ragindamas arklį, kiek įmanydamas skubinosi stačiu krantu, kur 
ėjo kelias į Biujukderą; jis norėjo kuo greičiau pasiekti 
Hiumajunabado rūmus. Reikia sužinoti, kaip Jasonas praplauks 
pro senojo forto patrankas, ir ypač įspėti Marijaną. Jeigu ji 
atsitiktinai pamatys brigą, kylantį Bosforu, užuot nusileidžiantį, 
bus dėl ko netekti galvos... 

Beprotiška risčia atšuoliavęs į Bebeką, jis nustebo: Turchan 
bėjaus rūmuose viešpatavo ramybė. Paprastai prie pagrindinio 

įėjimo būdavo  sujudimas: čia susirinkdavo kurjeriai su 
naujienomis, tiesiog skraidyte skraidydavo savo darbais užsiėmę 
tarnai. Bet šįryt nieko panašaus nebuvo. 

Kapidžis ramiai sėdėjo ant ašutinės pagalvės ir rūkė kajaną, 
apsuptas daugybės arklininkų, kurie kalbėjo visi kartu. Vis dėlto 
jie pasisveikino su Žolivaliu, ir vienas iš jų teikėsi sugriebti 
pavadžius, kuriuos nekantriai numetė vikontas. 

Viduje buvo tas pats: tarnai buriavosi nedidelėmis grupelėmis 
ir šnekučiavosi tarpusavyje, o sode bostandžiai sodininkai, 
sėdėdami ant karučių arba atsirėmę į kastuvus, irgi svarstė, 
atrodo, labai įdomius klausimus. O Hiumajunabado valdytojo 
Osmano niekur nesimatė... 

“Gal jie surengė streiką?" suirzęs pagalvojo Žolivalis; jį 
nustebino ši vakarietiška retenybė, įsiskverbusi į tokį tvirtą 
feodalinį Osmanų pasaulį. Bet jeigu iš tiesų buvo streikas, tai 
ši problema lietė Turchan bėjų, o vikontas ir be to turėjo 
daug reikalų. 

Jis puolė ieškoti donos Lavinijos, norėdamas sužinoti, ar 
atsibudo Marijana ir ar galima pas ją įeiti: Bet jis veltui 
beldėsi į ekonomės duris: niekas neatsiliepė. Nebuvo nieko 
nepaprasto, kad donos Lavinijos nėra jos kambaryje. Be abejo, 
ji buvo šalia savo šeimininkės arba rūpinosi mažyliu. Lyg kažką 
nujausdamas, Žolivalis atsargiai pravėrė vaikų kambario duris 
ir Žvilgtelėjo vidun. 

Tai, ką jis pamatė, privertė jį suraukti antakius, nes 
rūpestingai sutvarkytas kambarys ne tik atrodė negyvenamas, 
bet jame nebuvo ir kūdikio lopšio... 

Vis labiau nerimaudamas, Arkadijus negaišo laiko ir nėjo 
aplink dengta galerija jis puolė į koridorių, jungiantį ekonomės 
ir jos šeimininkės kambarius, ir tarsi patrankos sviedinys įlėkė 
pas Marijaną. 

Jaunoji moteris su krintančiais ant pečių plaukais stovėjo 
kambario viduryje su naktiniais marškiniais, siekiančiais kulnis, 
panaši į baltąją škotų legendų damą, ir spaudė prie krūtinės 
kažkokį popieriaus lapą. Iš jos plačiai atvertų ir keistai nejudrių 
akių upeliais tekėjo ašaros ir krito ant krūtinės, bet nesigirdėjo 
jokios raudos. Ji verkė, kaip verkia šaltinis, bet taip beviltiškai, 
kad siaubas apėmė jos senojo draugo širdį. Po miniatiūriniais 

jos nuogų kojų pirštais kažkas žibėjo, kažkas žalias, panašus 
į ploną pasakų žaltį. 

Ji buvo tokia panaši į gedinčią madoną, kad Žolivalis pajuto 
artėjančią katastrofą. Labai tyliai, net užgniaužęs kvapą, jis 
priėjo prie drebančios jaunosios moters. 

Marijana! sušnibždėjo jis, tarsi bijodamas, kad jo balsas 
dar labiau padidins jos kančias. = Vaikeli mano... kas jums? 

Neatsakydama ji kaip automatas ištiesė jam popierių, kurį 
spaudė prie savęs. 

Skaitykite! tepasakė ji. 

Žolivalis mašinaliai išlygino lapą, pakėlė jį prie akių ir 
pamatė, kad tai buvo laiškas. 

“Gerbiamoji ponia, rašė kunigaikštis Sant'Ana, taip pat, 
kaip šiandien vakare, kai man sutrukdė, aš reiškiu jums 
dėkingumą dėl to, kad jūs taip puikiai įvykdėte dalį susitarimo, 
siejančio jus su manimi, ir niekada negalėsiu išreikšti tos 
didžiulės pagarbos, kurią jaučiu jums. Dabar man reikia tesėti 
ir savo pažadus... 

Aš jau sakiau jums, jūs laisva... visiškai laisva ir būsite 
laisva ir tada, kai panorėsite išvykti į Florenciją, kur mano 
patikėtinės madam Lombardi ir madam Foska Graceli gaus 
būtinus nurodymus kuo geriau patenkinti visus jūsų norus. 

Šiandien vakare aš pasiimu su savimi sūnų, kad jums daugiau 
neprimesčiau kaimynystės, kuri, kaip man sakė, jums yra dar 
sunkesnė, negu aš galėjau įsivaizduoti. Toli nuo jo ir nuo 
manęs jūs daug greičiau atstatysite savo sveikatą ir greitai 
užmiršite aš galiu tik linkėti to tai, kas metams bėgant 
galbūt taps tik nemaloniu incidentu ir pamažu visai dings iš 
atminties. 

Jei vis dėlto... bus kitaip, jei kada nors jūs panorėsite 
pamatyti tą, kuriam ką tik davėte gyvybę, žinokite, kad niekas 
ir niekada negalės atimti iš jūsų teisės būti jo motina... motina, 
kurios atminimą jis saugos. Bet kai jūs, gerbiamoji ponia, 
turėsite kitą vardą, vaiko širdyje jūs kaip ir anksčiau liksite 
kunigaikštienė Sant'Ana, taip pat ir atmintyje to, kuris nori 
visada likti jūsų draugu, jūsų vyru Dievo akivaizdoje ir jūsų 
nuolankiu tarnu. Koradas, kunigaikštis Sant' Ana." 

Baigęs skaityti, Žolivalis pakėlė akis į Marijaną. Ji tebestovėjo 
toje pačioje vietoje ir atrodė kaip kenčianti somnambulė. 
Pamatęs ją suakmenėjusią iš skausmo, jis iš pradžių pamanė, 
kad tai dėl Jasono išvykimo; paaiškėjo, kad tai visai kas kita: 
pabudusi motinos meilė pareikalavo savo teisių. Šios ašaros ne 
dėl to, kad nėra mylimojo, o dėl to, kad dingo vaikas, kurio 
dar vakar ji neapkentė, bet kuris vis dėlto per kelias sekundes 
užėmė pagrindinę vietą savo motinos širdyje. 

Nelaimei, niekas nepasakė kunigaikščiui, kas įvyko jaunos 
moters širdyje, todėl jis pamanė, kad Marijana tebejaučia 
pasišlykštėjimą kaip ir pirma, ir įvykdė planą, kuris, be abejo, 
buvo iš anksto parengtas: jis išvežė vaiką nežinoma kryptimi, 
nenumanydamas, kiek nevilties dėl to sukėlė... 

Tačiau norėdamas pamėginti nuraminti ją, Žolivalis apsimetė 
esąs ramus, sulankstė laišką ir padėjo jį ant stalelio. 

Kodėl jūs verkiate, mano brangusis vaikeli? Juk šiame 
laiške nėra nieko, kas neatitiktų jūsų norų? 

Ji pažvelgė į jį, ir jos nuo ašarų ištinusiose žaliose akyse 
jis perskaitė didžiulę nuostabą. 

Bet, Arkadijau, pasakė ji visai silpnu balsu, negi jūs 
nesuprantate? Jis išvažiavo... jie išvažiavo... ir išsivežė mano 
sūnų. 

Ji drebėjo kaip epušės lapas. Tada jis priėjo ir švelniai 
paėmė ją už rankos, norėdamas nuvesti prie lovos. Ranka 
buvo ledinė. 

Mano mažyle, švelniai papriekaištavo jis, argi jūs ne 
to norėjote? Prisiminkite: jūs norėjote susitikti su Jasonu, tapti 
jo žmona, pradėti su juo naują gyvenimą, turėti kitų vaikų... 

Tarsi nubusdama iš sapno, ji persibraukė ranka per kaktą. 


Gali būti!.. Man atrodo, kad aš norėjau to ir ne tiktai 
to. Tačiau tai buvo iki to... 

Ji nepatikslino, kas turėta galvoje šiais žodžiais. Ir taip 
viskas aišku. Tai iš tiesų buvo iki to. Iki to, kai ji prispaudė 
prie krūtinės mažytį kūnelį, švelnų ir žavingą, iki to, kai 
valdinga rankytė suspaudė jos pirštą, lyg pareikšdama nuosavybės 
teisę. 

Kunigaikštis negali būti tol, = pasakė vikontas, sutrikęs 
tokio skausmo akivaizdoje. Norite, mes pamėginsime jį pavyti? 
Osmanas... 

Osmanas nežino, kur išvažiavo jo šeimininkas! Aš klausiau 
jo, kai man rytą įteikė šį baisų laišką. Jis nežino, kokie jo 
ketinimai, ir niekada neužduoda klausimų. Turchan bėjus dažnai 
išvažiuoja, ir kartais jo labai ilgai nebūna. Norėdamas padaryti 
man paslaugą, Osmanas nuėjo į uostą pamėgins sužinoti ką 
nors, bet aš iš to nedaug tikiuosi. Matyt, kunigaikštis jau 
jūroje. 

Tokiu oru ir su naujagimiu ant rankų? Aš tuo netikiu. 

Tuomet jis slapstosi, ir ieškoti jo tuščias laiko gaišimas. 
Nes jis aiškiai pasakė: kai gims vaikas, jis dings su juo. Jis 
tesėjo Žodį, ir aš net neturiu teisės priekaištauti jam. 

Ir niekas nepasakė jam, kad vakar vakare jūs pagaliau 
pripažinote savo vaiką? Sprendžiant iš laiško, jūs su niekuo 
nesimatėte po to, kai mes išėjome? 

Ne! O, Arkadijau, aš buvau apimta tokios nevilties, kad 
nenorėjau nieko matyti, net donos Lavinijos! Aš verkiau visą 
naktį... 

Ji vis labiau drebėjo iš šalčio ir bejėgiškumo. Žolivalis 
skubiai paėmė nuo krėslo Marijanos mėgstamą kašmyro skraistę, 
apsiautė ja jaunąją moterį ir ėmė ieškoti kambarinių šlepečių. 
Pasilenkęs jis iš arti pamatė tai, kas jam pasirodė mažas 
blizgantis žaltys ir ką Marijana mindžiojo kojomis, lyg Dievo 
Motina, sutriuškinusi piktosios dvasios galvą: tai buvo puikus 
smaragdų ir briliantų vėrinys. Jis pakėlė jį ir ėmė vartyti 
rankose. 

Žolivalis suprato, kad tai paskutinė kunigaikščio dovana, ir 
nieko nepaklausė, bet staiga Marijana, apimta pykčio, ištraukė 
iš jo rankų brangenybę ir įnirtingai nusviedė po lova. 

Liaukitės! Tai kaina, kurią jis sumokėjo man. Nenoriu 
matyti... 

Jūs iš proto išėjote? Kunigaikštis nė pagalvoti negalėjo 
apie užmokestį jums, aš esu tuo tikras. 

O' kas gi tuomet? Jam aš tik patrakėlė, parsiduodanti 
moteris. Iki to tik vienas žingsnis, jei manoma, kad brangenybių 
krūvele lengva kompensuoti vaiko netektį O! Aš nekenčiu 

jo... aš visų jų nekenčiu, vyrų! Aklai primesti savo valią, muštis, 
pradėti idiotiškus karus, į kuriuos visi jie puola, lyg tai būtų 
didžiausias malonumas, nė trupučio nesirūpindami tuo, ką 
palieka, tai jie moka! Argi reikalingi sūnūs, kurių laukia 
tokia pat lemtis? 

Nusiraminkite, Marijana! Jums nepasiseks pertvarkyti 
pasaulio ir jūs tik susigriebsite ligą... 

Na, ir kas? Argi svarbu, jei aš net ir mirsiu? Ką tai 
nuliūdins... galbūt išskyrus jus? Jasonas ne geresnis už kitus. 
Jis kankino mane, šiurkščiai elgėsi, norėdamas priversti mane 
užmiršti pareigą tėvynei; jis elgėsi su manimi blogiau negu su 
verge savo šeimos plantacijoje, o dabar jis palieka mane čia, 
jis meta mane ir skuba į karą, kuris dar nepaskelbtas ir kurio 
galbūt išvis nebus. Jūs manote, jam rūpi mano ašaros, mano 
sielvartas ar tai, kaip aš nukeliausiu, kad susitikčiau su juo 
kitame pasaulio krašte? Kas pasakys, kad laivas, kuriuo mes 
plauksime, nepateks į tokių banditų kaip Kulugio rankas? Bet 
palyginti su mūšiais, kuriuos Jasonas Boforas dievina, tai jam 
yra smulkmena. Šią akimirką jis su džiaugsmu plaukia į savo 
brangiąją Ameriką... 

Žolivalis pasinaudojo proga. Juk tai buvo išeitis, norint 
išplėšti Marijaną iš ją apėmusios nevilties gniaužtų. Jis per 
daug gerai Žinojo jos lengvai suaudrinamą charakterį dėl to 
buvo kaltas jos gyslomis tekantis maišytas prancūziškas ir 
angliškas kraujas, todėl neabejojo, kad žinia apie dabar 
gresiantį Jasonui pavojų kaipmat nustelbs visa kita. Net jei 
šią minutę korsaro atminimas užleido vietą ką tik patirtam 
prisirišimui prie mažylio, vis dėlto Marijanos jausmai negalėjo 
pasikeisti per tokį trumpą laiką. Ji kaip ir anksčiau mylėjo jį, 
ir jos pyktis dar kartą tai įrodė. 

Su džiaugsmu? Tai mane nustebintų, pasakė jis. Nieko 
neslėpdamas nuo jūsų sakau, kad jis visai neplaukia į Ameriką. 
Aš sakyčiau, kad jis nusisuko nuo jos. 

Kaip jis ir tikėjosi, Marijanos pyktis iškart išgaravo, kaip 
kad subliūkšta laivo burės stojus štiliui. Jį pakeitė senas, jau 
įpročiu tapęs nerimas dėl sunkios meilės. Bet Žolivalis neleido 
jai užduoti nė vieno klausimo ir skubiai papasakojo viską, kas 
atsitiko šalia Mergelės bokšto. 

Vos jis baigė, Marijana, užmiršusi, kad ji dar silpna ir 
neturi teisės išeiti iš savo kambario, puolė į lauką ir net 
nepatikrinusi savo jėgų nuskubėjo prie tandūro... 

Ji netoli nuėjo: dengtoje galerijoje ją apėmė silpnumas, ji 
susvyravo ir būtų nugriuvusi, jei įkandin jos sekęs Žolivalis 
nebūtų jos prilaikęs. 

Nebūkite kvailutė. Leiskite nuvesti jus į jūsų kambarį. 

Bet ji piktai pažvelgė į jį. 

Jeigu jūs tuojau pat nepalydėsite manęs iki tandūro, mes 
gyvenime daugiau nepasimatysime, Žolivali! 

Jam teko paklusti. Pusiau prilaikydamas, pusiau nešdamas 
nelaimingasis Arkadijus vargais negalais nuvedė Marijaną iki 
jos mėgstamo stebėjimo punkto kaip tik laiku ir pamatė, kaip 
“Burtininkė", iškėlusi visas bures, plaukia pro jų rūmus. 

Viešpatie! Jei pradės šaudyti iš patrankų, jie žus! Pažvelkite 
į Rumelio Gisaro bokštus! Prie ambrazūrų pilna janyčarų... 
Jei tik... pradėjo Žolivalis. 

Bet jis nebaigė. Nuo brigo stiebo sparčiai ėmė leistis žemyn 
iššaukianti Žvaigždėta vėliava tarsi Jasonas būtų išgirdęs jo 
mintis. Po akimirkos ją pakeitė kita vėliava, kuri lėtai kilo į 
viršų. Su neapsakomu palengvėjimu Marijana ir Žolivalis pamatė 
liūtą ir liepsnojančią T, kuri saugojo “Burtininkę", kol ji stovėjo 
uoste. 

Ačiū Dievui! atsiduso Marijana ir nusileido ant pagalvių. 

Jam užteko proto pažaboti savo išdidumą ir imtis vienintelės 
priemonės, kuri gali apsaugoti jį nuo turkų patrankų. 

Vis dėlto viena patranka iššovė, tačiau tai buvo tik draugiškas 
saliutas Turchan bėjaus laivui; po šūvio iš senovinių Machmudo 
Nukariautojo šaudymo angų pasirodė lengvi dūmų kamuoliai, 
lyg palydinčiųjų rankose mosuojamos skepetaitės. 

Dabar “Burtininkė" tolo ir netrukus išnyko rūke, kai pasirodė 
admirolo Maksvelio laivai; matyt, jie neketino toliau persekioti. 

Su palengvėjimu atsidusęs Žolivalis priėjo prie mažo stalelio, 
ant kurio stovėjo kavos servizas ir du buteliai. Jis pripylė 
pilną stiklinę rakijos ir vienu ypu ištuštino ją. 

Na štai, dabar gerai! atsiduso jis, nusišluostydamas ūsus. 

Jūreivis Jasonas buvo teisus sakydamas, kad praėjusi naktis 
buvo velniška... Šiaip ar taip, rytą buvo užtektinai pergyvenimų. 

Ką gi mes dabar darysime? Aš manau, kad jūs pagaliau 
sutiksite pailsėti ir leisite pasirūpinti -jumis? Aš pašauksiu 
tarnaites, kad jos nuvestų jus į jūsų kambarį. 

Bet Marijana jau įsikniaubė į pagalves, tarp kurių ji praleido 
tiek skausmingų valandų, užsitraukė ant savęs siuvinėtą antklodę 
ir užsidengė ja kojas. 

Negali būti nė kalbos, kad aš grįžčiau į kambarį, iš kur 
absoliučiai nieko nematyti Aš lieku čia, mano brangusis 
Arkadijau. O dėl to, ką mes darysime, tai aš pasakysiu: laukti, 
laukti ir dar kartą laukti. Anksčiau ar vėliau Jasonas sugrįš, 
kad išplauktų į savąją Ameriką. 

Jis gali praplaukti naktį... netgi neabejotinai taip ir padarys. 
Naktį, užgesintomis šviesomis. 

Galimas dalykas! Bet aš esu tikra, kad be sustojimo jis 
niekaip nepraplauks. Mums beprasmiška ieškoti tinkamo laivo, 
mano drauge. “Burtininkė" nuveš mus į Ameriką! Jasonas 
padarys taip, kaip sakė: jis kur nors paslėps brigą ir sugrįš 
pas mus. 

Žolivalis pasinaudojo stojusia tyla ir įdėmiai pažvelgė į 
savo globotinę. Iš išorės Marijana atrodė normaliai. Akys 
spindėjo, skruostai pasidarė rausvi, ir ji, atrodo, užmiršo 
didžiulę neviltį, kuri buvo apėmusi ją su pirmaisiais ryto 
spinduliais. Jis nesiryžo pasakyti jai, ką galvoja apie galimą 
Jasono suėmimą ir kad jis nori paprašyti Osmaną įvesti 
nuolatinę perkėlos kontrolę... 

Garbės žodis, pasakė jis, galiu lažintis, kad Boforo 
nesėkmė jūsų nė kiek nenuliūdino! 

Lažinkitės, mano drauge, jūs laimėsite. Ji ne tik nenuliūdino 
manęs, bet aš netgi esu labai dėkinga admirolui Maksveliui. 
Užkirtęs Jasonui kelią, jis galbūt buvo tik įrankis likimo rankose, 
bet man padarė didžiulę paslaugą... 


Penktas skyrius 


Dama su briliantu 


Moteris, liepos vakarą įžengusi ant medinės Odesos krantinės, 
„buvo labai panaši į tą, kuri prieš keturis mėnesius auksuotame 
narvelyje, pakibusiame virš Bosforo vandenų, buvo pasmerkta 
amžinam laukimui. Priverstinis poilsis, nuostabus maitinimas, 
kuriuo rūpinosi Osmanas, Turchan bėjaus valdytojas, padarė 
tikrą stebuklą, kuriam įvykti padėjo ir kasdieniniai pasivaikš- 
čiojimai  Hiumajunabado sodais. Turkiško pavasario žavesys, 
kiekvieną dieną vis ryškiau besiskleidžiantis, Zolivalio draugija 
nuramino iškankintą jaunosios moters sielą, 0 motinystė suteikė 
jos natūraliai gracijai naujo tobulumo. 

Marijanos figūra vėl atgavo ankstesnį lieknumą, tačiau ji 
jau nebebuvo panaši į perkarusią katę tai kažkada privertė 
labai sunerimti Zolivalį ir sukėlė siaubą Jasonui Boforui. Dabar 
jį buvo moteris pačiame jėgų žydėjime, iki dantų apsiginklavusi 
vienintelei kovai kovai dėl meilės. Kęleivė susidomėjusi 
apžiūrinėjo uostą užplūdusią įvairiaspalvę minią, kuriai ji pati 
irgi kėlė nuostabą puiki, balta siuvinėta suknelė, švelniame 
plačiabrylės itališkų šiaudelių skrybėlės, papuoštos daugybe 
kaspinų, šešėlyje žėrinčios didžiulės smaragdo akys. 

Paskui ją sekė Arkadijus de Žolivalis, dėvintis lininį kostiumą 

linas padėjo kovoti su siaubingu karščiu, kaip visuomet 
elegantiškas ir pasitempęs. Ekipiruotę užbaigė puikus kanotijė 
ir ilgas Žalias skėtis po pažastimi. Sis žmogus taip pat traukė 
vietinių gyventojų akis. Netrukus buvo iškrautas bagažas, keletas 
lagaminų. 

Jie priminė taikius keliautojus, atrodė, jog jie pirmą sykį 
atranda šią šalį ir tai jiems teikia didžiulį malonumą. Tačiau 
visa tai buvo, deja, regimybė. Viduje juos draskė nerimas dėl 
to, kas jų laukia pirmajame rusų uoste prie Juodosios jūros. 

Odesa buvo nuostabus miestas, be abejonės, labai gražus, 
tačiau suimprovizuotas ir pilnas pernelyg naujų pastatų, todėl 
dar neturėjo savitos dvasios = nebuvo praėję nė dvidešimties 
metų, kai carienė Jekaterina II pasirašė įsakymą, kuriuo ką 
tik iš turkų pagrobtą totorių žvejų kaimelį įteisino kaip būsimą 

rusų uostą. Kaimelis, kurį turkai papuošė tvirtove, vadinosi 
Chadžibėjus. Jekaterina kadaise čia egzistavusios graikų kolonijos 
Odesos garbei pakrikštijo jį Odesa. 

Šitoks kaimelio išaukštinimas nebuvo imperatorienės kaprizas. 

Išsidėstęs uolėtoje pakrantėje, įsitvirtinęs dviejų didžiulių upių 

Dnepro ir Dnestro žiotyse, būsimasis uostas užėmė 
ypatingą strateginę padėtį su išėjimu į Viduržemio jūrą, o tai 
buvo labai svarbu neaprėpiamiems Ukrainos dirbamos žemės 
plotams. 

Būtent duona ir viešpatavo šiame taikiame uoste. Tuo metu, 
kai Marijana ir Žolivalis traukė į vienintelį mieste buvusį 
padorų viešbutį, į kurį juos pasisiūlė nuvesti kažkoks berniūkštis, 
tikėdamasis būti apdovanotas už savo paslaugas, dešimtys maišų 
prikrautų vežimų riedėjo prie didžiulių sandėlių. Ten juos 
iškraudavo, po to maišai patekdavo į įvairiausius laivus, tarp 
kurių karčiai pamanė Marijana buvo ir laivų iš Anglijos. 
Tačiau ji buvo atsidūrusi priešų teritorijoje, ir šito nederėjo 
užmiršti. 

Jau praėjo trys savaitės, kai didžioji Napoleono armija forsavo 
Nemuną, ketindama atakuoti Aleksandrą jo paties Žemėje... 

Jos akys klaidžiojo po gigantišką uostą, kuriame galėjo tilpti 
apie trejetą šimtų laivų, tikėdamasi išvysti pažįstamą “Burtinin- 
kės" siluetą, tačiau daugumas laivų buvo iš Vakarų. Tokiame 
miške sunku susirasti brigo stiebus. 

Miestas, besileidžiantis nuo aukštos uolos į jūrą apaugusiomis 
marga augmenija terasomis, buvo panašus į jungiamąjį brūkšnį, 
siejantį dvi mėlynas begalybės, tačiau pusiaukelėje tarp 
šurmuliuojančio uosto ir elegantiškų kvartalų, išsidėsčiusių 
viršutinėje dalyje, tarsi niūrus šešėlis stūksojo atstatyta ir 
sutvirtinta sena turkų citadelė, kuri įkyriai traukė jaunosios 
moters žvilgsnį. Ar tik ne ten jau keletą mėnesių kankinasi 
Jasonas? 

Ji taip ilgai jo laukė, kad galimas jo artumas atrodė tiesiog 
neįtikėtinas. Juodąja jūra žinios sklinda lėtai čia visi mano, 
jog viskam savo laikas, o kol kas atrodė įmanomos įvairiausios 
hipotezės. Ar tik amerikietis korsaras netapo auka vienos iš 
netikėtų ir žiaurių audrų, prie kurių buvo įpratęs senasis 
Pontas? O gal jį paėmė į nelaisvę viena iš neaiškios tautybės 

piratų flotilijų = Juodojoje jūroje plėšikavo įvairiausio plauko 
valkatos. Caro laivai atrodė bejėgiai prieš šias visuomenės 
atmatas, nes, netikėtai išnirdami naktyję arba rūke, jie 
atakuodavo tarsi ryklių banda ir išnykdavo lygiai taip pat staiga, 
nepalikdami jokių pėdsakų, tarsi būtų nupūsti vėjo... 

Birželio pradžioje, kai pavargusi kariauti Osmanų imperija 
sudarė su Rusija taiką, Osmanas grįžo su naujiena, ne tokia 
tragiška, kaip buvo tikėtasi, nors ir keliančia nemažą nerimą: 
brigą užgrobė rusai ir nuplukdė į Odesą, kurioje jį saugo 
sargyba. O apie kapitono likimą niekas nieko negalėjo pasakyti. 

Matyt, jis tapo belaisviu grėsmingojo Krymo gubernatoriaus, 
to emigravusio prancūzo, kuris buvo didesnis rusas už tikruosius 
rusus ir kuris visą savo talentą ir jėgas skyrė tam, kad iškeltų 
pietų Rusijos turtus ir padarytų iš Odesos tikrą miestą. Tai 
buvo hercogas de Rišeljė. 

Kunigaikštienės Moruzi valdų artumas leido Marijanai tenai 
lankytis visiškai slaptai, neatkreipiant visuomet akylaus Stratfordo 
Keningo dėmesio. Per ją Hiumajunabado belaisvė palaikė ryšį 
su Nachšidile ir atliko savotišką neakivaizdinį tyrimą, davusį 
teigiamą rezultatą: amerikietis korsaras iš tikrųjų buvo 
gubernatoriaus belaisvis, ir sultonienė prisipažino esanti bejėgė 
jį 1švaduoti: negalėjo būti jokios kalbos apie tai, kad dėl 
nepaklusnaus užsieniečio reikėtų sudrumsti pernelyg trapią 
pusiausvyrą, kuri buvo nusistovėjusi tarp Portos ir caro 
gubernatoriaus. 

Gavusi tokią žinią Marijana greitai apsisprendė. Be to, šios 
naujienos, kad ir nemalonios, buvo geriau nei ilga nežinia. 
Jasonas vėl neteko laisvės, bet, ačiū Dievui, buvo gyvas. 

Tačiau ji taip ir negavo jokios žinelės apie savo sūnų: 
kunigaikštis, dona Lavinija ir mažylis tarsi išgaravo, ir, kai ji 
pabandė (Osmano paklausti, kur galėtų būti jo šeimininkas, 
valdytojas pasitenkino, kad žemai nusilenkęs patikino, jog jis 
nieko nežinąs, nusišypsojęs pernelyg džiaugsmingai, ir tai buvo 
aiškiai nenuoširdu. Šiuo klausimu jis irgi greičiausiai buvo gavęs 
griežtus nurodymus. 

Taigi Marijana įsakė jam surasti greitaeigį ir kiek įmanoma 
patogesnį laivą, kuriuo ji drauge su Žolivaliu pasiektų Odesą. 
Kadaise hercogas de Rišeljė buvo jos tėvo draugas ir bendraklasis 


93 


Plesi koledže. Todėl ji paprašė paso savo mergautine pavarde, 
tikėdamasi, jog hercogą suminkštins vaikystės prisiminimai ir jis 
padės seno draugo dukrai išlaisvinti “Burtininkę" ir jos ekipažą. 
Jis tai mieliau padarys d'Aselnų palikuonei negu Napoleono 
draugei... 

Po to, žinoma, reikės kaip nors išsikapstyti iš Juodosios 
jūros spąstų, vėl praplaukti Rumelio Gisaro patrankų ir anglų 
laivų saugomą Bosforą, tačiau visos šios kliūtys Marijanai atrodė 
antraeilės. Sunkiausia, be jokios abejonės, bus išplėšti amerikietį 
iš nagų šito žymaus pono, kuris buvo mirtinas bet kokio 
liberalizmo priešas. Netgi jei jis bus paveldėjęs iš savo protėvių 
nors trečdalį jų charakterio, susitarti su juo bus gana sunku. 

Marijana pabandė jį įsivaizduoti: išdidus, arogantiškas, 
negailestingai engiantis savo neaprėpiamą guberniją, garbinantis 
menus ir prabangą, nuostabiai išsilavinęs, tačiau kasdieniniame 
gyvenime tiesiog nepakenčiamas. 

Nuogąstavimai, kuriuos kėlė šis žmogus, augo juo labiau, 
juo ilgiau Marijana ėjo į priekį gyvenimu kunkuliuojančia 
prieplauka. Nepaisant gana didelio karščio šią vėlybą valandą, 
prekeiviai, smulkūs tarnautojai, valstiečiai, nešikai, jūreiviai ir 
kareiviai stumdėsi krantinėje, ypač pradžioje ilgos plačios gatvės, 
vedusios į administracinį miesto centrą, kur virš keleto grakščių 
baltų ir rausvų XVIII a. stiliaus namų spindėjo auksinės naujų 
bažnyčių varpinės. 

Aplinkui virte virė didžiulės statybos. Įspūdingiausiai atrodė 
jau užbaigtas arsenalas. Stovėdami ant ilgų kopėčių virš didingų 
durų meistrai kalė rusišką imperatoriškąjį erelį, ir berniūkštis, 
keliautojų gidas, atvedė juos tiesiai prie tų durų, gestais ir 
mimika aiškindamas, kad einant gilyn į miestą reikia pasigrožėti 
tuo, kas netrukus taps vienu iš gražiausių Aleksandro I, Rusijos 
caro, garbei pastatytų paminklų. 

Ką gi, eime, pasigrožėsime! atsiduso Žolivalis. Tai 
neužims daug laiko. 

Už keleto žingsnių nuo kopėčių ant akmens stovėjo vyras, 
stebėjęs skulptorius. Tai be jokios abejonės buvo vienas iš 
architektų, nes karts nuo karto jis lengvai pasisukdavo į aukštą 
tamsaus gymio jaunuolį, apsiginklavusį rašymo reikmenimis, ir 
pasakydavo jam keletą žodžių, kuriuos tas paskubomis 

užsirašydavo. Vyras atrodė gana nejprastai. Aukštas ir liesas, 
subtilių susirūpinusio veido bruožų, jis leido vakariui vėjui žaisti 
jo trumpais kiek garbanotais plaukais, kurie vietomis buvo 
visiškai pražilę. Nerūpestingai užsimetęs padėvėtą švarką, bet 
kaip užrištu kaklaraiščiu, išklypusiais batais, jis aistringai rūkė 
ilgą pypkę, pūsdamas į orą dūmus lyg vulkanas. 

Jis kaip tik pasisuko į jaunąjį žmogų, ketindamas kažką 
pasakyti po užsitęsusios pauzės, ir Marijana su Žolivaliu pateko 
į Jo stebėjimo lauką. Jo akyse įsižiebė ryškios liepsnelės, 
sukeltos tokios gražios moters vaizdo, tačiau jis nespėjo jos 
kaip reikiant apžiūrėti, nes dėmesį atitraukė siaubingas trenksmas, 
lydimas išsigandusių šauksmų, atsklidusių iš uosto. Bet tai truko 
neilgai. Po sekundės jis nušoko nuo akmens, puolė prie 
atvykusių išskėstomis rankomis, tikrąja to žodžio prasme 
parversdamas juos kaip pjovėjas žolę, ir griuvo drauge su jais 
ant pakrauti paruoštų maišų. 

Nei Marijana, nei Žolivalis nespėjo nė riktelėti: vos už 
kelių metrų nuo jų slėptuvės viesulu pralėkė didžiulis akmenų 
prikrautas vežimas ir, nė neketindamas pakeisti savo judėjimo 
krypties, driokstelėjo žemyn, ištėkšdamas į orą vandens fontaną 
ir apačioje stovėjusių valčių nuolaužas. Jei ne žaibiška 
nepažįstamojo reakcija, dviejų draugų kelionė būtų pasibaigusi 
čia... 

Išbalusi nuo minties apie tai, ko ji ką tik išvengė, jaunoji 
moteris pasinaudojo ištiesta išgelbėtojo ranka ir atsikėlė, tuo 
tarpu Žolivalis jau purtėsi dulkes nuo savo susiglamžiusio 
kostiumo. Ji mašinaliai pasitaisė ant ausies nuslinkusią skrybėlaitę 
ir nukreipė į besitaisantį drabužius nepažįstamąjį dėkingumo 
kupiną drėgnų akių žvilgsnį. 

Pone, susijaudinusi prabilo ji, nežinau, kaip jums... 

Vyras nustojo tvarkytis ir kilstelėjo kairįjį antakį. 

Jūs prancūzė? Man pasisekė padaryti paslaugą tėvynainei? 
O, ponia, mano džiaugsmas išgelbėjus nuostabiai gražią moterį 
padvigubėjo. 

Kadangi Marijana nuraudo nuo liepsningo nepažįstamojo 
žvilgsnio, Žolivalis, atsigavęs po šio išbandymo, ryžosi veikti. 
Nekreipdamas dėmesio į suglamžytą skrybėlę ir suteptą kostiumą, 
jis oriai prisistatė: 

Jūsų paslaugoms, pone, vikontas Arkadijus de Žolivalis. 
O mano palydovė  markizo d'Aselnos de Vilnevo dukra. 

Vyras vėl kilstelėjo antakį, priversdamas Žolivalį sunerimti 

buvo neaišku, ar tai reiškė nuostabą, ar ironiją 0 po to 
staiga ėmė taip karštligiškai raustis kišenėse, kad vikontas 
nesusilaikė nepaklausęs, ar jis ko nors nepametė. 

Mano pypkė! atsakė šis: Aš nežinau, kur ji prapuolė... 

Greičiausiai jūs išmetėte ją, kai kilniaširdiškai puolėte 
mums į pagalbą, pasakė Marijana, pasilenkdama ir 
apsidairydama aplink save. 

Nemanau! Man rodos, kad tuo momentu aš jos jau 
nebeturėjau... 

Ilgai ieškoti neteko. 

Pypkė po akimirksnio pasirodė aukštai iškeltoje jaunojo 
žmogaus rankoje; jis neskubėdamas ir neprarasdamas olimpiškos 
ramybės prisijungė prie jų grupės. 

Jūsų pypkė, pone! aiškiai ištarė jis. 

Persikreipęs nepažįstamojo veidas nušvito. 

Ak, dėkui, mano berniuk! Beje, eikite, pažiūrėkite, kaip 
vyksta darbai kordegardijoje. Aš netrukus tenai ateisiu. Vadinasi, 

pridūrė jis, pradėdamas rūpestingai kratyti pypkę, vadinasi... 
jūs prancūzai? Jei neatrodau pernelyg įžūlus, pasakykite, kokį 
velnią čia ruošiatės daryti? 

O, pone, nusišypsojo Marijana, nusprendusi, jog šis 
žmogus be galo simpatiškas, aš noriu pasimatyti su hercogu 
de Rišeljė. Tikiuosi, jis vis dar šio miesto gubernatorius? 

Vis dar... kaip ir visos Naujosios Rusijos. Jūs jį pažįstate? 

Dar ne. Bet jūs, pone, taip gerai kalbate prancūziškai ir 
tikriausiai pats esate prancūzas... Jūs greičiausiai pažįstate jį? 

Vyras nusišypsojo. 

Ponia, jūs būsite nustebinta, sužinojusi, kokia daugybė 
rusų kalba prancūziškai geriau už mane, bet jūs teisi: aš 
prancūzas ir pažįstu gubernatorių. 

Ar šiuo metu jis Odesoje? 

Hm... aš tikiuosi! Neteko girdėti, kad jis būtų išvažiavęs. 

O koks jis iš tikrųjų? Atleiskite man, jei naudojuosi jūsų 
gerumu ir laiku, bet aš turiu tai žinoti. Konstantinopolyje 
kalbama, jog tai rūstus žmogus ir sunkiai pasiekiamas, kad jis 


96 


valdo kaip tikras valdovas ir prieš jį niekas negali atsilaikyti. 
Taip pat kalbama, kad jis nekenčia imperatoriaus Napoleono 
ir visko, kas su juo susiję... 

Nuo nepažįstamojo veido šypsena dingo, ir įdėmus žvilgsnis, 
kuriuo jis perliejo Marijaną, įgavo nepatenkintą, kone grėsmingą 
išraišką. 

Turkai iki šio momento, lėtai pradėjo jis, = neturėjo 
ypatingų priežasčių mylėti jo didenybę, kuris karo metu iškrėtė 
jiems ne vieną piktą pokštą. Jei aš teisingai supratau, jūs 
atvykote iš nesenų mūsų priešų pusės? Jūs nebijote, kad 
gubernatorius pareikalaus paaiškinti, ką jūs čia ruošiatės veikti? 
Matote, po taikos sutartimi dar nenudžiūvo parašas. Nepasiti- 
kėjimas egzistuoja, ir šypsenos, kuriomis keičiamasi, vis dar 
priverstinės. Galiu jums tiktai patarti būti be galo apdairia. 
Kai reikalas susijęs su teritorijos saugumu, gubernatorius 
nepalenkiamas ir nenuolaidus. 

Jūs norite pasakyti, kad jis palaikys mane šnipe? staiga 
stipriai nuraudusi sušnabždėjo jaunoji moteris. Aš tikiuosi, 
kad taip neįvyks, nes mano ketinimai... 

Jai teko nutilti. Aukštasis jaunuolis grįžo bėgte ir nepaprastai 
susijaudinęs pasilenkė prie savo metro ausies, šnapštelėdamas 
keletą žodžių. Nepažįstamasis piktai šūktelėjo ir nusikeikė: 

Apsišikėl...! Tikras apsiš..! Na, aš einu tenai! Atleiskite 
man, pridūrė jis, kreipdamasis į jaunąją moterį, aš turiu 
jus palikti dėl svarbaus reikalo. Mes dar susitiksime... 

Vyras nė nemanydamas iškratyti pypkės, įsikišo ją į kišenę, 
linktelėjo abiems draugams ir pasileido tekinas. Žolivalis riktelėjo 
pavymui: 

Pone! Ei, pone! Pasakykite nors vardą gerojo žmogaus, 
kuriam mes dėkingi už gyvybę. Kaipgi mes jus rasime?.. 

Vyras truputį padvejojo, po to šūktelėjo: 

Septimanijus! Mano vardas Septimanijus!.. 

Ir dingo po arsenalo portalu, palikdamas Žolivalį visiškai 
išimuštą iš vėžių. 

Velnias jį griebtų!  nusikeikė jis“: Bet juk tai mano 
žmonos vardas! 

Marijana nusijuokė ir paėmė už parankės savo senąjį draugą. 

Neverta dėl to nusiminti, juo labiau neverta pykti ant 
šio šaunuolio. Būna, kad moteriški vardai tampa garbinga 
pavarde, ir tai dar sykį įrodo, kad mūsų išgelbėtojas = kokios 
nors senosios Galijos Septimanijos šeimos palikuonis. 

Galbūt, pasakė Žolivalis, tačiau nuo to atsiminimai 
netapo malonesni. Garbės žodis, jei nežinočiau, kad ji įleido 
šaknis Anglijoje, nenustebčiau ją sutikęs čia... Tiek to, eime! 
Matau, jog mūsų gidas dega iš nekantrumo, pats laikas sužinoti, 
kokie yra rusų viešbučiai... 

Didžiuliam keliautojų nustebimui viešbutis, į kurį juos atvedė 
berniukas, buvo be galo panašus į paryžietišką praeito šimtmečio 
pabaigos pastatą. Ir Žolivalis, kuris tikėjosi išvysti nešvarią 
suodiną pirkią, su palengvėjimu peržengė baltais akmenimis 
išgrįstą viešbučio “Diukru" slenkstį. Rusišku papročiu namai 
būdavo vadinami savininko vardu. 

Tai buvo gražus, naujas rausvos spalvos namas aukštais 
baltais langais, Žėrėjusiais nusileidžiančios saulės spinduliuose. 
Salia terasomis nuo kalno leidosi didžiulės kareivinės. Tai buvo 
pati naujojo miesto pradžia, kurią žymėjo variu spindinčios 
plačios viešbučio durys, iš abiejų pusių papuoštos porceliano 
puodynėse augančiais apelsinmedžiais. Buvo aišku, jog namas 
puikiai išlaikomas. 

Dvi tarnaitės su kepuraitėmis ir baltomis prijuostėmis bei 
du tarnai raudonais marškiniais vienintelė rusiška gaidelė 
šiame vakarietiškame ansamblyje atskubėjo prie keliautojų 
bagažo, tuo tarpu pats metras Diukru, vilkintis labai iškilmingą 
tamsiai mėlyną kostiumą su paauksuotomis sagomis, dariusį jį 
panašų į jūrų karininką, išėjo jų pasitikti, ketindamas pasveikinti 
sėkmingai atvykus. Lengvas jo manieringumas netrukus virto 
atviru susižavėjimu, kai jis išvydo, kokia žavinga naujoji klientė, 
ir sužinojo, jog ji prancūzė. 

Anksčiau Diukru buvo hercogo de Rišeljė virėjas. Jo iškviestas 
jis atvyko čia, kai 1803 metais hercogas tapo Odesos 
gubernatoriumi ir ketino augančiam miestui padovanoti gerą 
viešbutį. Nuo to laiko Diukru viešbutis, garsėjęs geriausia 
virtuve visoje Naujojoje Rusijoje, tapo gana pelningas ir klestėjo 
daugybės prekiautojų, besilankančių greitai augančiame mieste, 
kolonistų, neseniai ir žaibiškai praturtėjusių šiame kadaise 

apleistame ir tuščiame, o dabar sužydėjusiame, rajone, bei jau 
gana solidžios karininkų kuopos dėka. 

Kai Marijana ir Žolivalis šeimininko lydimi įėjo į vestibiulį, 
puikiai iškaltą mediniais paneliais su paauksuotais raižiniais, 
tarsi Trianone, jie kone kaktomuša susidūrė su nejauna dama, 
kuri nusileido laiptais su rusų pulkininku. Jos išvaizda juos 
pritrenkė. 

Ir visai ne dėl senamadiškų rūbų: ji vilkėjo plačia juodo 
šilko suknele su balto muslino apykaklaite ir rankogaliais ir 
dėvėjo didžiulę skrybėlę su juodomis plunksnomis. Nuostabą 
kėlė jos veido išraiška: išdidi, pasipūtusi, kone niekinama. Jai 
buvo apie penkiasdešimt metų, ir greičiausiai ji priklausė 
aristokratijos žiedui. Be to, ji turėjo būti turtinga = ant jos 
parausvintų skruostų blykčiojo puikūs deimantiniai auskarai, 
papuošti briliantais. Ji buvo gana graži, tačiau šaltos ir gudrios 
mėlynos akys griovė šiaip harmoningo veido patrauklumą. Jos 
žvilgsnis iš po lorneto, išpuošto paauksuotomis įvijomis ir 
nukreipto į stebimą objektą tarsi ginklas, darė nemalonų įspūdį. 
Tai štai, eidama pro Marijaną nepažįstamoji sulėtino žingsnį 
ir įsisiurbė į ją akimis, netgi pakreipdama galvą, kad galėtų 
geriau apžiūrėti, po to išnyko triukšmingoje gatvėje drauge su 
pulkininku, sekusiu paskui ją tarsi šunytis. 

Marijana ir Žolivalis nejučia sustojo prie laiptų, praleisdami 
į priekį Diukru. 

Kokia įstabi būtybė, pasakė Marijana. Ar nebūtų 
galima sužinoti, kas ji? 

Žinoma, ponia, juo labiau, kad, sprendžiant iš to, kaip 
ji žiūrėjo į jus, galima numanyti, jog jai iškilo lygiai toks pats 
klausimas. Beje, tiesiog neįtikėtina, kiek prancūzų susipažįsta 
štaip taip, atsitiktinai! 

Ši dama prancūzė? 

Taip, tai grafienė de Gašė. Užvakar ji atvažiavo iš Sankt 
Peterburgo su karininku, kurį jūs matėte dabar, pulkininku 
Ivanovu. Man pavyko sužinoti, kad ji iš aukštosios visuomenės. 
Ją ištiko nelaimė, tačiau ją globoja jo didenybė caras. 

Ir ką ji čia veikia? 

Viešbučio šeimininkas tik skėstelėjo rankomis. 

Nežinau nieko tikro! Dėl prastos sveikatos ji ruošiasi 
įsikurti mūsų krašte, švelnus klimatas jai labiau tinka negu 
atšiaurus sostinės oras. O galbūt ji lengvatinėmis sąlygomis čia 
pirks žemės, kurią gubernatorius parduoda norintiems tapti 
Naujosios Rusijos gyventojais. 

Žemės ūkis ir tokia moteris? šūktelėjo Žolivalis, kuris 
surauktais antakiais stebėjo juodąją damą. Tuo sunku patikėti. 
Man atrodo, kad aš ją pažįstu, nors vardas ir nieko nesako! 
Esu tikras, kad kažkur jau mačiau šias akis. Bet kur?.. 

Iš tikrųjų, jūsų mina buvo tokia, tarsi būtumėt sutikęs 
gyvą vaiduoklį, juokdamasi tarė Marijana. Nekvaršinkite 
galvos, prisiminsite tai savaime! O dabar eime, apžiūrėsime 
kambarius. Po šitiekos nejaukaus plaukiojimo dienų aš trokštu 
kuo greičiau atsidurti normaliame kambaryje... 

Numeris, į kurį juos atvedė, buvo langais į jūrą ir uostą, 
žėrintį keisčiausiomis spalvomis. Lūšnų, palapinių ir namų 
sangrūdoje, kurioje buvo galima aptikti įvairiausių stilių elementų, 
būdingų kiekvienai etninei grupei, knibždėjo žydai, graikai, 
armėnai, totoriai, karaimai, moldavai, bulgarai, čigonai... Ziebėsi 
ugnys, drėgname jūros ore sklandė dainų nuotrupos. 

Marijana ilgai stovėjo persisvėrusi per langą, net nenusiėmusi 
ybėlės. Sužavėta tikrai pasakiško vaizdo, ji gėrėjosi įspūdingo 
džio  nutvieksta įlanka. Liepsnojanti jūra atspindėjo 
ančius spindulius gigantiškomis purpuro dėmėmis ir aukso 
stomis, išmargintomis ametisto purslais, kurie, atsimušdami į 
aukštą krantinę, darėsi tamsiai žali... Laivuose girdėjosi švilpukai 
ir būgnų tratėjimas. Tai buvo saliuto valanda, todėl nuo visų 
stiebų buvo lėtai nuleidžiamos vėliavos, visos vienu metu, tarsi 
gerai surepetuotame balete. Tačiau Marijana nerado laivo, kurio 
ieškojo. Kurgi pastatyta “Burtininkė"? Kur Jasonas? Galbūt 
citadelėje arba kitame kalėjime, kurio iš čia negalima pamatyti? 
Šis miestas, nepanašus į jokį kitą, buvo savotiškas ir viliojo 
savo neregėtai gyvybinga jėga. Jaunoji moteris pasijuto stovinti 
ant nepažįstamo pasaulio slenksčio. Tas pasaulis ir traukė, ir 
gąsdino ją. 

Aš paprašiau maloningojo Diukru atnešti vakarienę čia, 
už nugaros nuskambėjo pažįstamas balsas. Nemanau, kad jūs 
norėtumėt įsilieti į valgomąjį užtvindžiusią žmonių jūrą. Šį 

vakarą bus protingiausia pavakarieniauti ir ramiai praleisti naktį 
lovose, kurios man pasirodė tiesiog puikios. 

Marijana pasisuko į jį. 

Aš noriu kuo greičiau pamatyti gubernatorių, Žolivali. 
Argi šį vakarą negalima nuvykti į jo rezidenciją ir paprašyti 
audiencijos? 

Žolivalis nutaisė įžeistojo miną. 

Mano mieloji, jūsų rango dama niekuomet pati neprašo 
audiencijos. Beje, ir toks žmogus kaip aš. Bet nesijaudinkite, 
būtent šiuo metu vienas iš liokajų galvotrūkčiais lekia į jūsų 
paminėtą rezidenciją su mano genialios plunksnos pagimdytu 
be galo oficialiu raštu, kuriame išreikštas karščiausias jūsų noras 
pasimatyti su senu jūsų tėvo draugu. 

Jūs kaip visuomet teisus, mano drauge, atsiduso jaunoji 
moteris, atsidėkodama jam šypsena. = Mums tereikia įvykdyti 
jūsų programą: pavakarieniauti ir pailsėti. Aš tikiuosi, kad rytoj 
mus pakvies pas hercogą... 

Vakaras buvo tylus ir ramus. Patogiai įsitaisę šalia Marijanos 
kambario esančioje nedidelėje svetainėje, abu draugai deramai 
įvertino Diukru viešbučio virtuvę: ji buvo absoliučiai prancūziška 
ir priminė Marijanai delikatesus. kuriais didysis  Karemas 
puošdavo Taleirano stalą. Žolivalis, nuvargintas osmaniškos 
kulinarijos, su tokiu goduliu prarijo šambrietišką karpį, anties 
ragu ir pyragėlius su mėlynėmis, tarsi būtų nevalgęs keletą 
savaičių. Jis nuolatos gurkšnojo puikų Epernėjaus šampaną. kurį 
Diukru gaudavo per gerus ryšius su buvusiu šeimininku ir 
plačiu kontrabandininkų tinklu. 

Kad ir ką sakytumėt, tarė Arkadijus, baigdamas tuštinti 
antrą butelį, bet niekas, išskyrus šį vyną, neprivers jūsų 
pažvelgti į pasaulį ir žmones visiškai kitomis akimis. Aš gerbiu 
imperatoriaus silpnybę šambertenui, bet, mano manymu, jis 
neprilygsta šampanui. 

Aš manau, kad jis tai žino, nusišypsojo jaunoji moteris, 
žiūrėdama į žvakės liepsną pro šampano taurėje kylančius 
burbuliukus. Būtent jam aš dėkinga už tai, kad pirmą sykį 
gyvenime paragavau šampano. 

Atgijusias jos akis aptraukė susijaudinimo rūkas, ji prisiminė 
tą vakarą. Ar tai buvo vakar, ar prieš keletą amžių, kai tas 

lapė Taleiranas speiguotą naktį atvežė ją apsirengusią rausvais 
šilkais į Biutaro paviljoną? Prieš akis iškilo muzikos salonas, 
jaukus ir žavingas, stambi Diuroko galva, truputį sukaustytas 
savo vaidmens sąvadautojas, visur tvyrantis gėlių aromatas, 
liepsnojanti ugnis židinyje, užšalęs tvenkinys už perregimos stiklo 
sienos. Ir neaukštas vyras juodu fraku, klausantis jos dainavimo 
be žodžių, švelniai žvelgiantis į ją pilkai melsvomis akimis... Ji 
vėl matė visa tai ir vėl iš dalies juto tą susijaudinimą, kai 
lengvi šampano burbuliukai sviedė ją į nepažįstamojo glėbį... 
Ir vis dėlto šią minutę ji paklausė savęs, ar tai su ja buvo 
nutikę iš tikrųjų, ar tai buvo tik kažkieno papasakota istorija, 
viena iš tų galantiškų Voltero arba Lafonteno pasakų... 

Užmerkusi akis, tarsi mėgintų vėl pajusti to vakaro atmosferą, 
ji gurkštelėjo gaivinančio vyno. 

Prancūzija toli, tarė ji, ir niekas nežino, kas čia mūsų 

laukia... 

Žolivalis kilstelėjo antakį ir nusišypsojo savo tuščiai taurei 
bei valgių likučiais apkrautam stalui. 


Šią minutę man neatrodo, kad ji taip jau toli... O be 
to, dabar mes trypiame tą pačią žemę, kaip ir jo didenybė 
imperatorius ir karalius. 

Marijana krūptelėjo ir atmerkė akis. 

Tą pačią žemę? Ką jūs tuo norite pasakyti? 

Nieko, išskyrus tai, ką sužinojau iš Diukrų, su kuriuo 
truputį paplepėjau. Paskutinėmis žiniomis, imperatorius Vilniuje. 
Stai kodėl mes čia matėme tokią daugybę kariškių. Renkasi 
totorių ir čerkesų pulkai, jie ketina prisijungti prie caro armijos... 
1 dar kalbama, kad hercogas Rišeljė ruošiasi jiems vadovauti. 

Vadovauti? Prancūzas? Tai neįmanoma! 

Kodėl? O jūs pamiršote, kad Austerlice po caro ereliu 
kovėsi markizas de Lanžeronas? Rišeljė lygiai toks pat 
nesutaikomas emigrantas. Jis tiesiog svajoja sunaikinti Bonapartą 
ir grąžinti į sostą tuos nukvakėlius Burbonus. 

Apimtas netikėto pykčio Žolivalis griebė plono krištolo taurę, 
kurią ką tik ištuštino, ir įtūžusiu mostu sviedė ją į baltą 
židinio marmurą, kur ji pažiro į tūkstančius šipuliukų. 

Tuomet, pasakė jaunoji moteris, aš klausiu savęs, 
kodėl mes čia, gurkšnojame šampaną ir filosofuojame, vietoj 
to, kad pabandytume pamatyti šį žmogų ir galbūt net atkalbėti... 

Žolivalis gūžtelėjo pečiais, atsistojo, paėmė savo jaunosios 
draugės ranką ir pakėlė ją prie lūpų. 

Viskam savo laikas, Marijana. Ir hercogas de Rišeljė šią 
naktį niekur neišvažiuos. Ar galėčiau jums, beje, priminti, kad 
mes ruošiamės jo kai ko prašyti ir kad mūsų padėtis ne tokia 
jau pavydėtina, todėl nėra ko ir galvoti apie moralizavimą. 
Pamirškite tai, ką aš ką tik jums pasakiau, ir mano susierzinimą. 
Aš tikiuos, Dievas atleis, kad aš pamažėle tampu senu 
bepročiu... 

Be abejo. Tačiau jūs darotės irzlus, kai pradedate kalbėti 
apie emigrantus ir principus. Labos nakties, mano drauge. Jūs 
irgi pasistenkite užmiršti... 

Tačiau tą akimirką, kai Žolivalis norėjo išeiti, ji sulaikė jį. 

Arkadijau, pasakė ji, ta moteris, toji madam de Gašė, 
su kuria mes susitikome, ar jūs neatsimenate, kur buvote ją 
matęs? Greičiausiai ji emigrantė. Galbūt ji jūsų žmonos draugė? 

Jis neigiamai papurtė galvą. 

Ne. Ji turėjo būti gana patraukli kadaise, o Septimanija 
niekuomet negalėdavo pakęsti grąžių moterų. Man atrodo... 
taip, man atrodo, kad ji susijusi su kažkuo siaubingu, su 
baisiais prisiminimais, nugrimzdusiais į mano atminties gelmes. 
Aš tikiuosi, aš pasistengsiu sutikęs ją čia, pajutau savotišką 
nelaimės grėsmę, aš pamėginsiu prisiminti... 

Na gerai, eikite miegoti! Juk sakoma, kad rytas už vakarą 
protingesnis, ir galbūt rytoj jūsų atmintis prašviesės. O be to, 
man atrodo, mes pradėjome kurti romaną ir skiriame pernelyg 
didelį vaidmenį vargšei moteriai, kuri čia niekuo dėta. 

Galbūt. Bet man nepatiko jos maniera apžiūrinėti Žmones, 
ir aš tol nenurimsiu, kol neišsiaiškinsiu, kas ji yra iš tikrųjų. 


Gerai išsimiegojusi ir pailsėjusi Marijana visiškai užmiršo 
juodąją moterį. Jai begulint tarp minkštų pagalvėlių ir 
besiruošiant prancūziškai pusryčiauti suvalgyti du lengvus it 
oras ragelius į duris kažkas atsargiai pabeldė. Pamaniusi, kad 
kambarinė ką nors užmiršo, ji pakvietė įeiti. Tačiau vietoj 

baltos kepuraitės tarpdury pasirodė išpudruota  Žolivalį 
suintrigavusios damos galva... 

Pridėjusi pirštą prie lūpų, ji liepė Marijanai tylėti ir atsargiai, 
be menkiausio garso uždarė duris, prieš tai įsitikinusi, kad 
koridoriuje nieko nėra. 

Jaunoji moteris, kuri tuo metu tepėsi sviestą ant garsiųjų 
ragelių, apmirė su peiliu rankoje. 

Ponia... pradėjo ji, ketindama paprašyti nepažįstamosios 
leisti jai ramiai papusryčiauti. 

Bet dama vėl davė ženklą tylėti, palydėdama savo gestą 
tokia kerinčia, tokia jaunatviška ir drovia šypsena, kad jaunoji 
moteris iš karto pamiršo visas Žolivalio nuojautas. Pagaliau, 
kurį laiką pasiklausiusi išorės triukšmų, dama priartėjo prie 
lovos ir padarė lengvą reveransą. 

Maldauju jus atleisti už tokį nemandagų įsiveržimą, kadangi 
mes viena kitai nesame pristatytos, pasakė ji aksominiu 
balseliu, bet aš manau, kad šalyje, kurioje civilizacija dar 
tik žengia pirmuosius žingsnius, griežtos protokolo taisyklės 
netenka savo svarbos, tuo tarpu natūralūs saitai, rišantys vienos 
tautybės žmones, tampa beveik šeimyniniais ryšiais... Bet prašau 
jūsų, tęskite savo pusryčius... 

Dama išbėrė savo kalbą vienu atsikvėpimu ir taip nuoširdžiai, 
tarsi visą amžinybę būtų pažįstama su jaunąja moterimi. Marijana 
gana pagarbiai, bet be ypatingo susižavėjimo pasakė, kad 
džiaugiasi galėdama ją priimti, ir pasiūlė atsisėsti. 

Lankytoja prisitraukė kėdę ir su pasitenkinimo atodūsiu 
atsisėdo, glostydama rytinės pilko šilko suknelės spindinčias 
klostes. Ji dar sykį nusišypsojo. 

Mūsų šeimininkas man pasakė, kad jūs esate madmuazelė 
d'Aselna de Vilnev, ir aš iš karto supratau, jog esate brangioji 
nepamirštamo Pjero dukra. Kai mes susitikome vakar vakare, 
mane apstulbino neįtikėtinas jūsų panašumas. 

Jūs pažinojote mano tėvą? 

Labai gerai. Aš esu grafienė de Gašė, vieno iš karininkų, 
tarnavusių jūsų tėvo vadovaujamame pulke, našlė. Susipažinau 
su juo 1784 metais... 

Daugiau ji galėjo nieko nebesakyti. Ji ištarė stebuklingąjį 
vardą, iššaukdama Marijanos atminty dievinamo tėvo vaizdą, 

kurį paliko jai, deja, tiktai portretas. Jaunoji moteris akimirksniu 
užmiršo savo nuojautas ir Zolivalio įspėjimus. Ji atsakė į damos 
žodžius lygiai taip pat maloniai nusišypsodama ir netgi pasiūlė 
jai kartu papusryčiauti, tačiau madam de Gašė atsisakė. 

Prašau jūsų nesivarginti. Visų pirma, aš jau papusryčiavau, 
be to, nenoriu, kad būtų Žinoma apie Šį; ankstyvą ir gana 
keistą vizitą. Gali kilti nereikalingų klausimų... 

Brangioji grafiene, nusijuokė Marijana, man atrodo, 
kad jūs pernelyg jaudinatės dėl taisyklių, kurios, jūsų žodžiais, 
čia visiškai neprivalomos.. O aš taip džiaugiuosi matydama 
savo tėvo pažįstamąją, nes jo paties aš neturėjau laimės regėti. 

Neabejoju! Juk jūs buvote per daug maža, kai jis žuvo, 
ar ne? 

Vos kelių mėnesių. Bet prašau jūsų, papasakokite man 
apie jį. Jūs nė nejsivaizduojate, kaip aš trokštu ką nors išgirsti... 

Mano manymu, tai buvo pats gražiausias, pats vyriškiausias 
ir pats kilniausias dvariškis iš visų, kuriuos aš pažinojau... 

Kurį laiką grafienė pasakojo apie savo susitikimus su markizu 
d'Aselna, tačiau netgi susidomėjusi ir užsimiršusi Marijana 
pastebėjo jos irzlumą ir tai, kaip ji kartas nuo karto neramiai 
žvilgčiojo į duris, tarsi kažko bijotų. 

Nutraukusi savo klausimus, ji draugiškai tarė: 

Atrodo, jūs kažko susirūpinusi, grafiene? Jūs padarėte 
man tokį malonų vizitą, O aš iš karto užgriuvau jus su 
klausimais, tuo tarpu jūsų laikas tikriausiai ribotas. Jei jūs 
turite kokių nors nemalonumų, maldauju, papasakokite viską 
man. 

Madam de Gašė dirbtinai nusišypsojo, akimirką padvejojo, 
po to, pagaliau apsisprendusi, pradėjo: 

Tai tiesa, aš stipriai susijaudinusi, aš netgi ryžausi įsiveržti 
pas jus, savo tėvynainę ir seno draugo dukterį, tikėdamasi jūsų 
pagalbos. Bet dabar aš daugiau nebeturiu... aš siaubingai 
droviuosi... 

Kodėl? Prašau jūsų, pasitikėkite manim... 

Jūs tokia žavinga, jūs parodėte man tokį netikėtą 
prielankumą, kad aš bijau dabar jus nuvilti. 

Aš įsitikinusi, kad taip neįvyks. Maldauju jus, kalbėkite! 

Dama dar padvejojo, po to, įbedusi žvilgsnį į rankas, 
prisipažino: 

Aš ant katastrofoas slenksčio. Matote, nelaimei, aš esu 
kortuotoja. Tai yda, aš tai puikiai suprantu, tačiau ją aš įsigijau 
Versalyje, mūsų nelaimingosios karalienės artimųjų rate, ir 
daugiau nebegaliu jos atsikratyti... Jūs galite tai suprasti? 

Man atrodo, galiu... pasakė Marijana, pagalvojusi apie 
Žolivalį, kuris irgi buvo nepataisomas lošėjas. Jūs norite 
pasakyti, kad lošėte čia ir pralošėte? 

Grafienė nepakeldama akių linktelėjo. 


Šiame mieste, kaip ir kiekviename uoste, yra ypatingas 
kvartalas, turintis nekokį vardą, jame galima žaisti įvairiausius 
žaidimus, netgi pačius egzotiškiausius. Sis kvartalas vadinamas 
Moldavanka. Ten yra lošimų namai, jų savininkas yra vienas 
graikas. Turiu prisipažinti, kad jis gana gerai juos išlaiko. Vakar 
aš ten pralošiau didelę sumą. 


Kiek? 
Keturis tūkstančius rublių! Tai daug, aš žinau, pridūrė 
ji greitai, pastebėjusi nepatenkintą Marijanos judesį, bet 


patikėkite, jei jūs man juos paskolinsite ir dar tūkstantį tam, 

kad aš galėčiau atsilošti, dar bus ne viskas prarasta. Aš turiu 

vieną daiktą, kurį noriu jums pasiūlyti kaip užstatą... jis taps 

jūsų nuosavybe, jei šį vakarą aš nesugebėsiu grąžinti skolos. 
Bet ponia... 

Marijana nutilo, jai užgniaužė kvapą. Madam de Gašė iš 
suglamžytos nosinės išvyniojo nuostabią brangenybę. Tai buvo 
deimantinė ašara, tokia tyra, tokia puiki ir spindinti, kad 
jaunosios moters akys suapvalėjo iš pasigėrėjimo. Ašarą buvo 
galima pavadinti mažyte ugnine saule, kurioje sukoncentruota 
visa ankstyvo ryto šviesa. 

Leidusi iki soties pasigėrėti brangakmeniu, grafienė greitai 
įspraudė jį į jaunosios moters ranką. 

Imkite, susijaudinusi tarė ji = Aš esu tikra, kad jūs 
išsaugosite jį ir... išgelbėkite mane, jeigu galite!.. 

Sutrikusi Marijana nukreipė žvilgsnį nuo žėrėjusio jos rankoje 
brilianto į moterį, kurios veide ryto šviesa išryškino raukšles 
palei akis ir burną. 

Man labai nepatogu, ponia, pagaliau pasakė ji: Nors 
nesu žinovė, jaučiu, kad šis briliantas vertas daug daugiau 
negu penkių tūkstančių. Kodėl gi jūs neinate pas miesto 
juvelyrą? 

Aš noriu, kad jį man grąžintų! Jūs ką tik atvažiavote ir 
nežinote, kas čia per žmonės. Daugybė avantiūristų, priviliotų 
paskolų, kurias teikia gubernatorius... Jei aš parodysiu Šį 
brangakmenį, mane greičiau užmuš, negu atiduos atgal. 

Galbūt. Bet juk yra gubernatorius! Kodėl jūs nenorite 
patikėti jam savo brangenybės? 

Todėl, kad jis negailestingai kovoja su lošimų namais... ir 
tais, kurie juose lankosi. Aš noriu visam laikui įsikurti šioje 
vietovėje, čia saulėta, šilta ir gražu. Mano prašymas bus 
neišpildytas, jei Rišeljė sužinos apie mano nemalonumus. Aš 
nežinau, ar tokiu atveju mane palaikytų pats caras. Jis mane 
globoja ir išsiuntė drauge su manimi karininką, kuris turi padėti 
man įsikurti. 

Tai mane stebina. Rusai juk tokie aistringi lošėjai... 

Madam de Gašė padarė nekantrų judesį ir atsistojo. 

Prašau jūsų, nekalbėkime apie tai, brangus vaikeli! Aš 
prašau jūsų paslaugos vos kelioms valandoms, bent aš taip 
manau. Jeigu jūs negalite to padaryti, nebekalbėkime apie tai. 
Aš pabandysiu išsisukti kitaip, nors... o, Dieve! Kaip aš galėjau 
leistis įtraukiama į tokią bjaurią avantiūrą! Jeigu mane matytų 
mano vargšas vyras... 

Staiga grafienė susmuko ant kėdės ir užsidengusi veidą 
rankomis ėmė lieti karčias ašaras. 

Jausdamasi kalta dėl tokio priepuolio, Marijana padėjo 
briliantą ant staliuko, atsiklaupė ant kelių priešais nelaimingą 
moterį ir ėmė ją guosti. 

Prašau, brangioji grafiene, neverkite. Žinoma, aš jums 
padėsiu! Atleiskite, kad klausinėjau jūsų ir dvejojau, tačiau šis 
briliantas mane truputį išgąsdino. Jis toks nuostabus, kad aš 
nesiryžtu imti šios brangenybės kaip užstato.  Maldauju, 
nusiraminkite! Aš mielai jums paskolinsiu šią sumą. 

Prieš išvažiuojant iš Hiumajunabado rūmų Turchan bėjaus 
valdytojas įteikė keliauninkei solidžią aukso ir vekselių sumą, 
nekreipdamas dėmesio į Marijanos protestą ji gėdijosi imti 

pinigus iš žmogaus, išvežusio jos vaiką. Tačiau Osmanas atkakliai 
teigė, kad negali sulaužyti griežto įsakymo, ir Žolivalis įtikino 
ją tai priimti. Osmanas davė jiems rusiškų pinigų, kad būtų 
išvengta rizikos ir įvairiausių machinacijų keičiant pinigus. 

Marijana gyvai atsistojo, priėjo prie vieno iš lagaminų, paėmė 
reikiamą sumą ir grįžusi prie damos įbruko pinigus jai į ranką. 

Imkite! Ir daugiau neabejokite mano draugiškumu. Aš 
negaliu savo tėvo pažįstamosios palikti nelaimėje. 

Grafienė tuoj pat nusišluostė ašaras, įsikišo asignacijas už 
korsažo, apkabino Marijaną ir karštai pabučiavo. 

Jūs nuostabi! sušuko ji. = Kaip jums atsidėkoti? 

Na... neverkite daugiau. 

Jau baigiau. Matote, aš nebeverkiu! Dabar aš parašysiu 
raštelį, kurį jūs grąžinsite man šįvakar. 

Na, ne. Prašau jūsų. Tai beprasmiška ir... man nesmagu. 
Aš juk ne kreditorė. Su malonumu grąžinsiu jums šį puikų 
brangakmenį. 

Madam de Gašė padarė ranka kategorišką ženklą. 

Apie tai negali būti jokios kalbos! Arba šį vakarą aš 
grąžinsiu penkis tūkstančius... arba pas jus liks šis akmuo, jis 
yra šeimos brangenybė ir jo aš niekuomet nesiryžčiau parduoti. 
O jūs galėsite, ir be jokio sąžinės graužimo. Todėl, kad aš 
to nematysiu... Dabar aš palieku jus ir tūkstantį kartų dėkoju! 

Ji pasuko prie durų, paėmė už rankenos, po to atsigręžusi 
pažvelgė į Marijaną maldaujančiu žvilgsniu. 

Dar noriu paprašyti: būkite tokia gera ir niekam 
nepasakokite apie mūsų... mažytį sandėrį. Vakare, tikiuosi, viskas 
bus sutvarkyta ir mes daugiau apie tai nešnekėsime. Taip kad 
prašau išsaugoti mano paslaptį... netgi nuo jūsų palydovo. 

- Būkite rami! Aš niekam nesakysiu... 

Žinodama, kaip Žolivalis nusiteikęs prieš šią moterį. labiau 
vertą gailesčio nei pasmerkimo, Marijana ir pati nejuto jokio 
noro velti jį į šį reikalą. Arkadijus laikėsi savo pažiūrų, ir 
kai jo galvoje įsitvirtindavo kokia nors nuostata, nė pats velnias 
nesugebėdavo jos išmušti. Sužinojęs, kad Marijana paskolino 
penkis tūkstančius rublių savo tėvynainei tik todėl, kad ši 
pasirodė esanti tėvo pažįstamoji, jis imtų griaudėti ir svaidytis 
žaibais. 

Prisiminusi vikontą, jaunoji moteris pajuto sąžinės graužimą. 
Ji nepaklausė jo patarimų ir atiduodama tuos pinigus, be abejo, 
rizikavo. Lošimas ji tai žinojo neįveikiama aistra, ir, žinoma, 
jį padarė klaidą, paskatindama grafienę, tačiau nelaimingos 
moters ašaros sujaudino ją iki širdies gelmių. Ji negalėjo, ne, 
ji jokiais būdais negalėjo palikti savo šeimos draugės, tėvynainės, 
pagaliau, tokio solidaus amžiaus moters lošimo namų banditams 
arba miesto kreditoriams, kurie su džiaugsmu priglobtų nuostabią 
nelaimingosios brangenybę. 

Palydėjusi viešnią iki slenksčio, Marijana lėtai grįžo prie 
lovos, atsisėdo ant krašto ir, dviem pirštais paėmusi deimantinę 
ašarą, nukreipė ją į saulės spindulius. Tai iš tikrųjų buvo 
stebuklingas akmuo, ir ji nustebo pagalvojusi, kad būtų laiminga 
galėdama jį išsaugoti, jei grafienei nepavyktų atsilošti... 

Šiuo momentu ji buvo pasiruošusi atiduoti naują didelę 
sumą, kad šios brangenybės netektis nebūtų tokia skausminga, 
o apie pardavimą negalėjo būti jokios kalbos. 

Tačiau, gėrėdamasi deimatine ašara ir prisiminusi, kokie 
nuostabūs auskarai puošė vakar vakare grafienės ausis, Marijana 
pajuto bundantį smalsumą. Kokia gi buvo de Gašė šeima, 
turėjusi tokius iš tiesų karališkus papuošalus, ir kaip šiai 
moteriai, jau apie dvidešimt metų nutrūkusiai nuo savo šaknų, 
pasisekė juos išsaugoti, kai šitiek emigrantų patyrė ir nuolat 
patiria patį tikriausią skurdą? Nejaugi ją gelbsti sėkmingas 
lošimas? 

Tuo buvo sunku patikėti, nes labai retam žmogui faraonas, 
vistas arba kiti pavojingi žaidimai atnešė ilgalaikę gerovę... 
Beje, madam de Gašė pati nežinojo, ar pavyks jai grąžinus 
skolą išlošti su likusiu tūkstančiu rublių reikiamą sumą. 

Kuo ilgiau Marijana galvojo, tuo niūresnė darėsi. Ji kol 
kas dar nesigailėjo savo kilnaus poelgio, bet jau pripažino, 
kad paskubėjo. Galbūt vis dėlto vertėjo pasikviesti Zolivalį ir 
pasitarti su juo... Tačiau grafienė iš tikrųjų norėjo, kad šis 
reikalas liktų tarp jos ir jos draugo dukters, ir tai buvo visiškai 
natūralu. Pagaliau, juk ji pasižadėjo tylėti... 

Nesugebėdama rasti atsakymų į tokią daugybę klausimų, 
Marijana paslėpė deimantą į rankinuką ir užsiėmė tualetu. 

Dabar ji skubėjo pamatyti Žolivalį ir paklausti, ar jis negalėtų 
ką nors sužinoti apie grafo de Gašė našlę. 

Apsirengusi ji išėjo iš kambario ir pasuko į koridoriaus 
galą. Čia buvo dvejos durys vienos priešais kitas ir, užmiršusi 
Zolivalio kambario numerį, ji pabeldė į tas, kurios buvo arčiau, 
tačiau niekas neatsiliepė. Pasibeldusi dar sykį ir vėl nieko 
nesulaukusi, Marijana pamanė, kad vikontas dar miega, ir 
paėmusi už durų rankenos paspaudė ją žemyn. Durys be vargo 
atsidarė. Kambarys buvo tuščias ir nesutvarkytas, tačiau kadangi 
netvarka buvo aiškiai moteriška, ji suprato, jog suklydo. Išeidama 
ji susidūrė akis į akį su kambarine. 

Ponia ko nors ieško? 

Taip. Aš pamaniau, kad tai vikonto de Žolivalio kambarys... 

Ponia suklydo. Tai ponios grafienės de Gašė kambarys. 
Ponas vikontas gyvena priešais, bet jo dabar nėra. 

Iš kur jūs žinote? sausai paklausė Marijana, kuriai 
nepatiko moters tonas. Ar jis kartais nepranešė jums, kur 
išėjo? 

O ne, ponia! Tiesiog aš mačiau, kaip ponas vikontas 
išėjo apie aštuntą valandą. Jis paprašė pabalnoto arklio ir 
nujojo į uosto pusę. Ar poniai dar ko nors reikia? 

Ne... dėkoju jums. 

Nepatenkinta ir susirūpinusi Marijana grįžo į savo kambarį. 
Kur iš pat ryto galėjo dingti Žolivalis? Ir kodėl jis nieko jai 
nepasakė? 

Ji jau seniai priprato prie ekspedicijų, į kurias vikontas 
leisdavosi pats vienas. Sis žmogus buvo apdovanotas ypatingu 
sugebėjimu susirasti draugų bet kuriame žemės lopinėlyje ir 
susižinoti tai, ko jam reikia. Tačiau čia, šiame laukiniame 
mieste, Marijana jautėsi nesmagiai... 

Kambarinė pasakė, kad jis išvyko į uostą. Kodėl? Ar tik 
jis nesiruošė ieškoti “Burtininkės", o gal jam rūpėjo ištirti 
senos tvirtovės aplinką ir šį tą sužinoti apie Jasoną? O gal 
ir viena, ir kita?.. 

Kurį laiką Marijana sukiojosi po kambarį nežinodama, ko 
imtis. Ji degė noru išeiti ir leistis į paieškas, tačiau bijojo 
pražiopsoti  Žolivalio sugrįžimą.  Kankindamasi nuo nieko 
neveikimo, vis labiau nepatenkinta dėl būtinybės sėdėti 

kambaryje, kai šitaip norėjosi susirasti Jasoną, ji pradėjo raustis 
lagamine, užsidėjo skrybėlę, ketindama viską metusi vis dėlto 
išeiti, vėl ją nusiėmė, susmuko į krėslą, pasiėmė knygą, padėjo 
ją, vėl griebėsi skrybėlės, nusprendusi bent jau nusileisti į 
vestibiulį ir paklausti Diukru, ar neatėjo kvietimas iš 
gubernatoriaus rūmų. 

Ji kaip tik rišosi pasmakrėje skrybėlės kaspinus, kai visas 
viešbutis sudrebėjo nuo siaubingo triukšmo. Pasigirdo riksmai, 
bėgiojimas koridoriais ir laiptais, šaižūs šūksniai nepažįstama 
kalba, po to sunkūs, greičiausiai auliniais batais apautų kojų 
žingsniai, kurie artėjo drauge su ginklų Žvangėjimu. 

Suintriguota Marijana puolė prie durų, bet jos staiga plačiai 
atsidarė, įleisdamos į vidų pasimetusį viešbučio šeimininką, kuris 
buvo baltesnis už savo marškinius. Už jo stovėjo du ginkluoti 
kareiviai ir policijos karininkas. Diukru buvo panašus į Žmogų, 
kuris pats nežino, ką daro. 

Pasipiktinusi Marijana nužvelgė juos nuo galvos iki kojų ir 
užprotestavo: 

Na, metre Diukru, ką tai reiškia? Ar tai tokios jūsų 
viešbučio taisyklės? Kas jums leido įsiveržti pas mane 
nepasibeldus? 

Tai ne aš, patikėkite,  madmuazele, sumurmėjo 
nelaimingasis.: Aš niekuomet sau šito neleisčiau... Tai... šie 
ponai, pridūrė jis, rodydamas į rusus. 

Karininkas, nekreipdamas nė menkiausio dėmėsio nei į jį, 
nei į jaunąją moterį, įėjo į kambarį ir ėmė taip grubiai raustis 
lagaminuose ir balduose, kad Marijana dar labiau pasipiktino. 

Ar jūs daugiau čia nebe šeimininkas? Tučtuojau priverskite 
šiuos žmones iš čia išeiti, kitaip aš pasiskųsiu gubernatoriui! 
O ką šie “ponai" ruošiasi daryti, manęs visai nedomina. 

Deja, aš negaliu jiems sutrukdyti. Jie reikalauja apieškoti 
šį kambarį. 

Bet kodėl? Ar paaiškinsit man?.. 

Kankinamas žaižaruojančio žvilgsnio, vėrusio jį kiaurai, Diukru 
sukiojo savo rankogalius ir atkakliai spoksojo jaunajai moteriai 
į kojas, tarsi jose būtų atsakymas. Siurkštus karininko 
šūktelėjimas suteikė jam ryžtingumo, ir jis pakėlė į Marijaną 
gailų žvilgsnį. 

Gautas skundas, pasakė jis vos girdimu balsu. Iš 
vienos mano klientės pavogtas nepaprastai brangus papuošalas. 
Ji reikalauja, kad būtų apieškotas visas viešbutis ir... ir, nelaimei, 
viena iš kambarinių matė madmuazelę išeinančią iš tos damos 
kambario. 

Akimirką Marijanos širdis nustojo plakusi, o kraujas siūbtelėjo 
į skruostus. 

Labai brangus papuošalas, sakote?.. Bet iš ko jį pavogė? 

Iš madam de Gošė! Iš jos pavogė didžiulį deimantą, bent 
ji taip sakė. Šeimos relikviją... O, ji pakėlė tokį triukšmą... 

Kiek vėliau deimantas, žinoma, buvo rastas Marijanos 
rankinuke. Nepaisant protesto, jaunąją moterį, pernelyg vėlai 
supratusią, į kokias pinkles per savo naivumą pateko, kareiviai 
be jokių ceremonijų išvilko iš viešbučio, ir ji atsidūrė tarp 
didžiulės minios, susirinkusios pasiklausyti kilusio triukšmo. 

Marijaną kareiviai įstūmė į dengtą vežimą, ir jis šuoliais 
nuskriejo į tvirtovę, į kurią ji taip troško patekti. 


Šeštas skyrius 
Tamsos generolas 


Senovinė Podolės tvirtovė Chodžibėjus, baigta statyti turkų 
ir vėl rusų atsikariauta, pasižymėjo galingais įtvirtinimais, tačiau 
apie komfortą šito nebuvo galima pasakyti. Kamera, į kurią 
įstūmė neapykanta verdančią Marijaną, buvo maža ir drėgna, 
purvinomis sienomis ir langeliu su trigubomis grotomis, žvelgusiu 
į pilką sieną už dviejų leisgyvių medžių. Tikriausiai kaliniams 
buvo neleidžiama net matyti augalijos, nes baltomis kalkėmis 
ištepti langų stiklai beveik visiškai nepraleido saulės šviesos. 

Iš baldų buvo lova, tikriau, gultas, prikaltas prie grindų, su 
glėbiu šiaudų, ir sunkus stalas su taburete. Nedidelėje nišoje 
stovėjo Žžibalinė lempa, tačiau ir čia buvo įdėtos grotos, tarsi 
būtų bijoma, kad sėdintis kameroje nesukeltų gaisro. 

Kai už nugaros užsitrenkė masyvios durys, Marijana liko 
gulėti ant šiaudų, ant kurių ją stumtelėjo sargybiniai. Viskas 
įvyko taip greitai, kad ji gerai nesuprato, kas su ja atsitiko... 

Egzistavo ta moteris, ta nelaimingoji., kuri, pasinaudojusi jos 
tėvo vardu, atėjo pas ją, sugraudino ir ištraukė pinigus! Bet 
tuomet kam ši komedija, kokia jos prasmė? (Gavusi solidžią 
sumą pinigų, ji nenori jų grąžinti? Tai buvo vienintelė įtikinama 
versija, nes kitaip neįmanoma įsivaizduoti kitos priežasties, 
pastūmėjusios moterį į tokią velnišką klastą. Apie neapykantą 
ir kerštą negalėjo būti jokios kalbos juk su madam de Gašė 
jos susitiko tiktai vakar vakare. Jaunoji moteris niekada nėra 
girdėjusi net jos vardo. Ir pats Žolivalis, pasakęs, kad jau 
kažkur matė šį demoną moters pavidalu, negalėjo prisiminti 
pirmo jų susitikimo aplinkybių. 

Marijana pajuto kylantį pyktį: ją suėmė tarsi paprasčiausią 
vagilę! Ji vėl išvydo pergalingą karininko miną, kai jis iš jos 
rankinuko ištraukė deimantą, taip pat nusivylusį ir sukrėstą 
viešbučio šeimininko veidą bei kitų gyventojų nuostabą, kurią 
sukėlė puikios brangenybės vaizdas. 

O, ne! suriko Diukru. Šito negali būti... 

Jis nepaaiškino, ką turėjo galvoje ar deimanto grožį, ar 
jaunos ir žavingos klientės poelgį. Tačiau kaip ji galėjo paneigti 
šį akivaizdų faktą? Tai buvo visiškai neįmanoma, juo labiau, 
kad velniškoji grafienė apdairiai nepasirodė... Na štai, kas gi 
dabar su ja bus? 

Pamažėle ji nusiramino, galvodama apie Žolivalį. Grįžęs į 
viešbutį, jis, be abejo, sužinos apie šią tragediją ir nuskubės 
pas gubernatorių, kad pagaliau nutrauktų šį siaubingą 
nesusipratimą. Bet ar pavyks jam taip greitai pamatyti Rišeljė 
ir išgelbėti Marijaną iš kritiškos padėties? Ir vis dėlto tai 
įmanoma! Tai netgi neabejotina! Gubernatorius neleis, kad jo 
senojo draugo vardas būtų įveltas į šį siaubingą skandalą... 

Žinoma, ją netrukus suras ir pradės kalbėti suprantama 
kalba. Tuomet išaiškės, kaip su ja pasielgė ta baisi moteris, 
ir viskas atsistos į savo vietas. Jos netgi atsiprašys, nes būtent 
ji nukentėjo šioje istorijoje juk tai iš jos neįtikėtinai įžūliu 
būdu buvo pavogti penki tūkstančiai rublių. Negali būti, kad 
tiesos balsas nenuskambės garsiau ir tyriau už melo balsą. Ir 
tada ji su didžiuliu džiaugsmu išvys tą seną raganą kalėjime... 

Šitaip mąstydama ji pajuto, jog optimizmas pamažu grįžta į 
sukrėstą sielą... Staiga senasis kalėjimas, iki šiol skendėjęs 


8.- 2058 113 


absoliučioje tyloje, atgijo: pasigirdo ginklų žvangėjimas ir šūksniai, 
kurie greičiausiai lydėjo netoliese vykstančią kovą. Marijana su 
siaubu išgirdo aršiai protestuojančio Žolivalio balsą. 

Jūs neturite teisės! šaukė jis“ Aš užsienietis, prancūzas, 
jūs girdite? Sakau jums, kad esu prancūzas ir jūs neturite 
teisės manęs liesti: Aš noriu matyti gubernatorių! Aš noriu 
matyti hercogą de Rišeljė! Ri-šel-jė!..  Paklausykite, velniai 
griebtų!.. Niekšų gauja... 

Paskutinis žodis virto dejone, leidusia jaunajai moteriai 
suprasti, jog belaisvis gavo smūgį - šitaip buvo bandoma priversti 
jį nutilti. 

Visiškai galimas dalykas, kad vargšą vikontą sučiupo nė 
nesiteikę paaiškinti suėmimo priežasties. Ir dabar jis nesupranta, 
kodėl su juo taip elgiamasi... 

Marijana puolė prie durų, prisispaudė burna prie grotuotos 
akies ir suriko: 

Arkadijau! Aš čia... Aš visiškai šalia jūsų! Mane irgi 
suėmė... Kalta ta baisi moteris... ta Gašė!.. 

Bet vietoj atsako ji išgirdo skausmingą riksmą, šį kartą gana 
tolimą, po kurio sugriaudėjo atidaromos durys. Po sekundės 
durys girgždėdamos užsitrenkė ir pasigirdo šaižus rakinamų 
spynų spragsėjimas. Tuomet ją apėmė beprotiškas įniršis. Ji 
kumščiais ir kojomis ėmė daužyti ąžuolines duris, šaukdama 
prakeiksmus ir keiksmažodžius įvairiomis kalbomis, tikėdamasi, 
kad kas nors iš juos suėmusių grubių bukagalvių ką nors 
supras ir, išsigandęs pasekmių, praneš hercogui de Rišeljė. 

Rezultatų neteko ilgai laukti Kameros durys atsidarė taip 
staiga, kad Marijana, netekusi pusiausvyros, griuvo į koridorių, 
tačiau ją sulaikė pilko giganto kumštis. Siurkščiai stumtelėjęs, 
prižiūrėtojas nubloškė jaunąją moterį ant šiaudinio gulto, 
palydėdamas šį veiksmą žodžiais, kurių ji nesuprato. Greičiausiai 
tai buvo įspėjimas, kad ji netriukšmautų. 

Po to, norėdamas sutvirtinti savo žodžius veiksmu, vyras 
išsitraukė iš už diržo ilgą rimbą ir perliejo juo kalinės nugarą 
ir pečius, priversdamas ją sucypti. 

Matydama, jog su ja elgiamasi kaip su dresiruojamu gyvūnų, 
Marijana išsitiesė, vikriai kaip žaltys nusliuogė nuo savo gulto 

ir, šokusi prie budelio, įsisiurbė dantimis jam į riešą. Prižiūrėtojas 

subliovė it skerdžiamas bulius, atplėšė jaunąją moterį nuo savęs 
ir taip ją pastūmė, kad ji nusirito grindimis ir liko ten gulėti, 
pribaigta  botago kirčių, kuriais jis apdovanojo ją prieš 
išsinešdindamas. 

Ji ilgai gulėjo negalėdama pakilti, jausdama ant pečių ir 
nugaros deginantį skausmą, mėgindama nuraminti pašėlusiai 
plakančią širdį. Nepaisant smūgių sukelto skausmo, ji neišliejo 
nė ašarėlės šitaip ji buvo įniršusi ir pasipiktinusi. 

Kas gi čia per žmonės, kodėl jie taip baisiai elgiasi su 
kaliniais? Atminties gelmėse šmėkštelėjo kunigaikštienės Moruzi 
pasakojimas. Rusijoje nelaimingieji, nejtinkantys carui arba jo 
artimiesiems, paprasčiausiai dingdavo. Surakintus grandinėmis 
juos siųsdavo į Sibirą, kur jie dirbdavo šachtose. Jie niekuomet 
iš ten negrįždavo, nes šaltis, badas ir nežmoniškas prižiūrėtojų 
elgesys netrukus atverdavo jiems duris į pasaulį, kurį įprasta 
vadinti geresniu! 

Galbūt ir jų laukia toks pat baisus likimas jos ir Žolivalio... 
ir jeigu hercogas de Rišeljė, šis nesutaikomas Napoleono priešas, 
kada nors sužinos, kas ji yra iš tikrųjų, niekas negalės jų 
išgelbėti nuo neišvengiamos mirties. Naujosios Rusijos valdovas 
paseks savo naujų draugų turkų pavyzdžiu ir įmes juos į jūrą 
su parištais po kaklu akmenimis... 

Pagalvojus apie gubernatorių, ją vėl apėmė įsiūtis. Kas jis 
per žmogus, jeigu leidžia savo valdomoje teritorijoje keroti 
tokiems laukiniams papročiams? Be abejo tikra menkysta ir 
bjaurybė, ištikimas Maskvos caro, laukinių genties vado, liokajus... 
Kokia civilizuota ši tauta, liudijo ir gėdingi prisiminimai apie 
gražuolio grafo Černyšovo žygius... 

Pagaliau Marijana sunkiai atsikėlė ir be jėgų griuvo ant 
gulto. Nugarą stipriai skaudėjo, ir dabar jaunoji moteris ėmė 
drebėti nuo šalčio ji vilkėjo plonyčio šilko suknelę, suplėšytą 
prižiūrėtojo botago kirčių. Ji sušalo šioje vienutėje, kurioje 
viešpatavo požemio atmosfera. Ją taip pat kankino troškulys, 
tačiau vanduo ąsotyje, matyt, nekeistas jau kelios dienos, atsidavė 
pelkių dumblu. 

Kad nors truputį sušiltų, ji šiaip taip prisidengė šiaudais, 
stengdamasi  neerzinti sudirgusios odos, ir, sutelkusi drąsos 
likučius, pabandė pasimelsti. Tačiau reikalingų žodžių neatsirado, 

nes melstis sieloje siaučiant pykčiui beveik neįmanoma. Ir vis 
dėlto būtent pyktis padėjo jai užkirsti kelią baimei... 

Kiek laiko ji taip gulėjo atviromis sustingusiomis akimis šioje 
slegiančioje tyloje? Bėgo valandos, ir kalėjimo prieblanda ėmė 
tirštėti, tačiau netekusi jėgų jaunoji moteris nieko nepastebėjo. 
Visa savo esybe ji veržėsi pas draugus: pas Zolivalį, greičiausiai 
patekusį; į tokią pat padėtį, pas Jasoną, kuris niekuomet 
nesulauks būtinos pagalbos... Juk jis galėjo būti kažkur visai 
šalia, už keleto žingsnių, nusiminęs ir galbūt sergantis... Vienas 
Dievas žino, ką tie niekšai su juo daro!.. 

Ji nė negirdėjo, kaip duryse atsidarė akutė. Nepastebėjo ir 
to, kaip pro ją įspindęs šviesos spindulys nuslydo grindimis ir 
sustojo ties šiaudais apsikamšiusia figūra. 

Dieve mano! Juk tai ji! sušnabždėjo kažkieno balsas. 

Tučtuojau atidarykite!.. 

Šviesos spindulys virto srove, sklindančia iš didžiulio žibinto 
prižiūrėtojo rankose. Šviesa išplėšė jaunąją moterį iš sąstingio. 
Ji sumirksėjo ir išsitiesė; į kamerą įėjo nedidelio ūgio žmogus 
plika „žila galva, vilkintis juodą sutaną. 

Išvydusi juodą rūbą Marijana išgąstingai riktelėjo. nes šventiko 
pasirodymas kalėjime retai būdavo geras ženklas. Tačiau baimė 
staiga dingo, nes atvykėlis puolė prie jos išskėstomis rankomis. 

Marijana! Mano mažytė!.. Ką tu čia veiki? 

Jai pasirodė, kad virš jos atsivėrė dangus, ir, netekusi balso, 

jį sušnibždėjo: 
Krikštatėvis!.. Jūs?.. 

Tačiau džiaugsmą akimirksniu pakeitė neviltis.  Jaunajai 
moteriai apsvaigo galva ir ji pakibo seneliui ant kaklo, kuris, 
juokdamasis ir verkdamas, prisispaudė ją prie krūtinės. Ji kažką 
murmėjo, negalėdama patikėti tokia laime: 

Krikštatėvis! Tai neįmanoma!.. Aš klejoju... 

Matydamas savo krikšto dukters būklę, jos sudraskytą suknelę, 
išbalus; veidą ir žvilgsnį, kuriame matėsi baimės likučiai, 
kardinolas sugriaudėjo prakeiksmais: 

O, ką tie niekšai su tavimi padarė!.. 

Jis tęsė rusiškai, liedamas savo pyktį ant prižiūrėtojo, o tas, 

stovėdamas už poros žingsnių nuo Romos bažnyčios hierarcho, 

lyg tikras idiotas žiūrėjo, kaip šventikas glosto vagilę tarsi pati 
švelniausia motina. 

Šūktelėjimo palydėtas valdingas judesys privertė jį dingti, tuo 
taru Gotjė de Sazėjus mėgino nuraminti raudančią krikštaduktę; 
dabar, atslūgus nervinei įtampai, ji upeliais liejo ašaras jam 
ant peties. 

Aš taip bijojau, krikštatėvi.. Aš fmnaniau.. kad mane 
nužudys nė neišklausę... 

Aš dėkoju dangui už tai, kad šiomis dienomis jis nukreipė 
mane į Odesą! Kai Rišeljė man pasakė, kad pas Diukru suėmė 
vakar atvykusią keliautoją, kuri, naudodamasi tam tikru 
panašumu, apsimetė tavo tėvo dukterimi ir įvykdė vagystę, aš 
dėl sąžinės ramybės atskubėjau į kalėjimą. Nė neįjsivaizdavau, 
kas galėjo tave čia atvilioti, bet tvirtai žinojau, kad tik viena 
būtybė gali būti panaši į tavo tėvą: tu! Žinoma, aš nerimavau 
dėl tos vagystės... 

Prisiekiu jums, kad aš nieko nepavogiau! Ta moteris... 

Žinau, mažyte, žinau. Teisingiau pasakius, aš abejojau ja, 
nes pažįstu tą moterį labai seniai. Bet eime, užteks čia sėdėti. 
Gubernatorius atlydėjo mane ir laukia mūsų viršuje, pas tvirtovės 
komendantą... 

Grįžo prižiūrėtojas. Jis bailiai ištiesė šventikui apsiaustą ir 
priešais jaunąją moterį pastatė garuojančią stiklinę. 

Išgerk! pasakė kardinolas. Tau pasidarys geriau. 

Stiklinėje buvo juoda arbata, labai karšta ir saldi, užliejusi 
Marijanos kūną malonia šiluma. Tuo pat metu šventikas apgaubė 
jos pečius plačiu apsiaustu, pridengusiu sučaižytą jaunosios 
moters kūną ir sudraskytą suknelę. Po to jis padėjo jai atsistoti. 

Tu gali eiti? Galbūt nori, kad tave nuneštų? 

Ne ne, man jau geriau! Tas niekšas mušė mane 
negailestingai, bet neužmušė! Bet, krikštatėvi, reikia išlaisvinti 
ir Zolivalį, mano draugą, kuris buvo suimtas po manęs. Aš 
girdėjau, kaip jį čia atvedė. 

Būk rami. Įsakymas jau duotas. Jis prisijungs prie mūsų 
pas komendantą. 

Marijana nelabai tvirtai laikėsi ant kojų, tačiau mintis, jog 
netrukus ji išvys patį Rišeljė, suteikė jai jėgų. Dabar ji jautėsi 
galinti užkariauti visą pasaulį. Dievas neapleido jos, jei, vos 

tik paprašius, pasiuntė jai vieną iš pačių Žymiausių savo atstovų 
žemėje. o 

Ji jau seniai apsiprato su paslaptinguoju Gotjė de Sazėjaus 
gyvenimu, todėl nenustebo, išvydusi jį Rusijos pakrašty šventiko 
rūbais. Tačiau ji negalėjo susilaikyti nesurikus iš nuostabos 
atsidūrusi priešais gubernatorių, kurį ji laikė tikru pabaisa. 

Su tais pačiais auliniais batais, lygiai taip pat nerūpestingai 
apsirengęs, laikydamas rankoje nepakeičiamą pypkę tariamasis 
Septimanijus nervingai žingsniavo po tvirtovės komendanto 
“darbo kabinetą“ (tai buvo beveik tuščias kambarys, kurio 
įspūdingą pavadinimą pateisino vienintelis stalas, ant kurio gulėjo 
trys popieriaus lapai ir plunksna). Jis stabtelėjo, pasisuko į 
duris ir suraukė antakius, žvelgdamas į įeinančiuosius. Iš visko 
buvo matyti, kad jo nuotaika siaubinga jis nė nesiteikė 
pasisveikinti. 

Taigi, jūsų šventenybe, tai tikrai jūsų krikštaduktė? Nėra 
jokių abejonių? 

Jokių, mano drauge, jokių. Priešais jus Marijana d'Aselna 
de Vilnev, mano nelaimingo pusbrolio Pjero Armano dukra... 

Tuomet man sunku patikėti, kad vienintelė šito puikaus 
žmogaus palikuonė galėjo taip nusiristi ir tapti paprasčiausia 
vagile. 

Aš ne vagilė! su įniršiu užprotestavo Marijana. Ta 
moteris, kuri išdrįso mane apkaltinti pats ydingiausias, pats 
klastingiausias ir melagingiausias sutvėrimas iš tų, kuriuos aš 
kada nors esu sutikusi. Priverskite ją ateiti čia. pone hercoge! 
Pamatysim, kas yra teisus. 

Kaip tik tai aš ir ruošiuosi padaryti. Grafienė de Gašė 
yra globojama jo didenybės imperatoriaus, todėl aš privalau ją 
gerbti. Ir ne jums apie ją spręsti, nes jums atvykus čia kilo 
netvarka. Nepaisant jūsų pavardės ir grožio, jūs man primenate 
vieną iš tų mergužėlių... 

Labai atsiprašau, brangusis hercoge, sausai nutraukė jį 
kardinolas, bet jūs neleidote man iki galo jos pristatyti. 
Priešais jus visai ne mergina!.. ir ne kokia nors mergužėlė! 
Mano krikštaduktė yra teisėta prakilniausios šviesybės titulo 
nešiotoja kaip kunigaikščio Korado Sant'Anos žmona, ir aš 
manyčiau, kad jūs turėtumėt parodyti jai ne mažesnę, jei ne 

didesnę, pagarbą, negu tai madam de Gašė... kurią, beje, aš 
pažįstu geriau už jus. 

Marijana mintimis atsidavė Dievo valiai, keikdama kardinolo 
išdidumą. Reikalaudamas iš savo draugo pagarbos krikštaduktei, 
išdavė jos tikrąją pavardę. Tamsios Rišeljė akys suapvalėjo, o 
vienas antakis grėsmingai pakilo aukštyn. Jo truputį užkimęs 
balsas iš karto paaukštėjo trimis tonais ir tapo šaižus ir 
veriantis. 

Ką jūs sakote, kunigaikštienė Sant'Ana? Man pažįstama 
ši pavardė. Aš nepamenu, kokia proga ji buvo paminėta, bet, 
man rodos, ji susijusi su kažkuo negeru. Šiaip ar taip, aišku 
viena: ji atvyko į Odesą nelegaliai, prisidengusi mergautinė 
pavarde. Ji turi turėti kokią nors priežastį... 

Gotjė de Šazėjus, San Lorenco kardinolas, kantrybės nelaikė 
viena iš dorybių. Jis su aiškiu ir vis didėjančiu susierzinimu 
klausėsi gubernatoriaus postringavimų, kuriuos grubiai nutraukė 
stipriai trinktelėdamas kumščiu į stalą. 

Priežastį išsiaiškinsime vėliau, jeigu jūs šito iš tikrųjų 
norite, mano sūnau! Jūsų aiškiai bjauri nuotaika nesutrukdys 
atsiprašyti kunigaikštienės ir pripažinti, jog madam de (Gašė 
toli gražu ne tokia šventa, kaip įsivaizduojate! 

Hercogas prikando lūpą ir atmetė galvą atgal, galbūt 
norėdamas nuslėpti skruostus išmušusį raudonį. Jis sumurmėjo 
kažką neaiškaus apie tai, kaip sunku būti klusniu šventosios 
Bažnyčios sūnumi, kai jos hierarchai pradeda visur kaišioti savo 
nosį... 

Taigi? neatlyžo mažasis kardinolas. = Mes laukiame... 

Aš atsiprašysiu ponios... hm, kai reikalas visiškai paaiškės. 
Tegu atveda grafienę de Gašė! 

Pamačiusi įeinant tą, kuri buvo šio sunkaus išbandymo 
kaltininkė, Marijana paraudo iš įniršio. Grafienė atrodė tarsi 
teatro karalienė. Stipriai išsipudravusi, su aukštu turbanu ant 
galvos, pasiremdama kaspinais apipinta lazdele, panašia į tas, 
kurias Marija Antuanetė įvedė į madą Trianone, su šlamančiu 
violetinės suknelės šleifu ji perėjo per kambarį, pasisveikino 
su hercogu kaip žinanti savo vertę ir padėtį visuomenėje 
moteris ir, nelaukdama kvietimo, atsisėdo ant grubiai sukaltos 

kėdės. Į Marijanos ir šalia jos stovėjusio nežymaus šventiko 
pusę mestas žvilgsnis bylojo, kaip menkai ji juos gerbia. 

Lygiai taip pat kaip ir Marijanos kambaryje grafienė pasitaisė 
šilkinės suknelės klostes ir tyliai nusijuokė. 

- Jūs jau išsprendėte šios nelaimingosios likimą, pone hercoge? 
Aš matau šalia jos šventiką, jis, be abejo, privalo ją paruošti 
sunkiai bausmei? Aš esu tikra, kad šiai mergužėlei pakaks ir 
Sibiro ir jūs ne... 

Užteks, gerbiamoji! nutraukė ją kardinolas. = Jūs čia 
esate tam, kad atsakytumėte į klausimus, 0 ne spręstumėte 
kieno nors likimą ar skirtumėte vagilei bausmę. Aš manau, 
kad jūs jau seniai žinote, kas už tai gresia... Dvidešimt šešeri 
metai, ar ne taip?.. 

Mano brangusis drauge... pradėjo gubernatorius. 

Tačiau kardinolas rankos judesiu privertė jį  nutilti, 
nenuleisdamas akių nuo grafienės, kurios nurausvinti skruostai 
pastebimai išbalo. Nustebusi Marijana pamatė, kaip iš po 
išpudruotų plaukų pasirodė prakaito lašeliai, 0 mezginiais 
pridengtos pageltusios rankos mėšlungiškai sugniaužė lazdelės 
bumbulą. 

Madam de Gašė nukreipė į šalį akis, trokšdama išvengti 
tamsaus mėlynų akių žvilgsnio, kuris atkakliai jos nepaleido. 
Ir vėl ji tyliai nusijuokė ir su tariamu nerūpestingumu gūžtelėjo 
pečiais. 

Savaime suprantama, aš žinau, kaip man elgtis, pone 
abate... Bet aš visiškai nesuprantu, ką jūs norite tuo pasakyti... 

O aš manau, kad žinote! Jūs puikiausiai suprantate, nes, 
jeigu esate čia, turite būti dėkinga kai kurių iš mūsų pastangoms 
ir nieko nesusigaudančio caro gerumui. Tačiau keletas karališko 
kraujo lašų nesuteikia jums teisės aukoti kitus Žmones... 

Marijana, su dideliu susidomėjimu stebėjusi šią keistą ir 
nesuprantamą sceną, pamatė, kaip stipriai išsiplėtė grafienės 
akys. Ji pakėlė prie gerklės virpančią plaštaką, tarsi norėdama 
sutraukyti ją dusinusius raiščius, pamėgino atsistoti, tačiau, 
netekusi jėgų, sunkiai susmuko ant kėdės. 

Kas... jūs? sušnabždėjo ji vos girdimu balsu. Kad 
žinotum tai... reikia būti velniu! 

Gotjė de Šazėjus nusišypsojo. 

Neturiu tokios garbės, ponia... ir mano apdaras turėtų 
jums pasufleruoti, kad aš netgi nesu vienas iš jo gerbėjų. O 
be to, mes esame čia ne tam, kad mintume mįsles, taipogi 
ir ne tam, kad mėgintume išsiaiškinti, kas yra kas. Aš jums 
priminiau... tai, apie ką galėčiau papasakoti, tiktai todėl, kad 
noriu, jog jūs atsiimtumėt skundą, kuris jūs tai puikiai žinote 

yra neteisingas. 

Jos akyse dar nebuvo išnykusi baimė, kai ji paskubomis 
pareiškė, jog atsiima skundą, nes tai siaubingas nesusipratimas. 

Tačiau Marijana šiuo klausimu buvo visiškai kitokios 
nuomonės. 

Bet manęs tai nepatenkina, įsikišo ji. Aš laukiu, kol 
ši moteris pasakys visą teisybę: liudininkai matė, kaip mane 
suėmęs karininkas išėmė iš mano rankinuko deimantinę ašarą. 
Bet juk ji pati man davė kaip užstatą už penkis tūkstančius 
rublių, kurių jai reikėjo, kad galėtų užsimokėti kortomis praloštą 
sumą, ir žadėjo juos šį vakarą grąžinti. Aš manau, kad ji vėl 
viską pralošė, ir, norėdama atgauti deimantą neatiduodama 
skolos, suvaidino šią gėdingą komediją... 

Šį sykį Rišeljė neišlaikė. 
Tai tiesa, ponia? paklausė jis griežtai, pasisukęs į grafienę. 
Ji teigiamai linktelėjo galva, nedrįsdama daugiau pakelti akių 
į tuos, kurie į ją žiūrėjo. Kambary įsiviešpatavo slogi tyla. 
Hercogas, mašinaliai baksnodamas į stalą pypkę, žvelgė į grafienę 
stebėtinai tuščiu žvilgsniu, aiškiai plėšomas teisingumo ir įsakmių 
rekomendacijų iš Peterburgo. Tačiau viršų vis dėlto paėmė 
teisingumas. 

Na ką gi, ponia, man labai gaila, bet aš priverstas jus 
suimti. 

Ji pakėlė galvą, tačiau nesuspėjo pareikšti protesto. Tuo 
užsiėmė kardinolas. 

Ne!.. pasakė jis netikėtai valdingai. Jūs nieko 
nepadarysite, hercoge! Jūs gavote iš imperatoriškosios kance- 
liarijos įsakymą palengvinti grafienės de Gašė įsikūrimą Kryme... 
Kryme, kur ji turi gyventi iki savo dienų galo pulkininko 
Ivanovo, atsakingo už jos saugumą, draugijoje. 

Dabar hercogas stipriai trinktelėjo į stalą kumščiu. 

Jūsų šventenybė! šūktelėjo jis“ = Niekas, išskyrus mane, 
nesielgia su jumis taip pagarbiai. Tačiau tai visiškai nesusiję 
su Bažnyčia. Tai susiję su mano gubernatoryste. Aš carui 
paaiškinsiu, kas čia įvyko, ir esu tikras, jog jo didenybė supras 
mano veiksmus. Ši moteris bus nuteista. 

Kardinolas nieko neatsakė. Paėmęs Rišeljė už parankės, 
nusivedė jį prie vienintelio kambaryje buvusio lango, visiškai 
tamsaus šią nakties valandą. Tačiau Gotjė de Šazėjus neieškojo 
šviesos. Įdėmiai jį stebėjusi Marijana pamatė, kaip jis iškėlė 
ranką su blyksinčiu žiedu, kurio akis buvo pasukta į delną. 
Hercogas staiga išbalo ir pažvelgė į mažąjį kardinolą su baime 
ir pagarba. 

Generole!.. = iškvėpė jis. 

Taigi? paklausė šventikas. 

Aš paklūstu, monsinjore! 

Ordinas to neužmirš! Dabar, gerbiamoji, pridūrė jis, 
grįždamas prie grafienės, kuri su baime ir viltim stebėjo 
nesuprantamą pokalbį, jūs galite grįžti į savo viešbutį ir 
pranešti apie savo išvykimą rytoj rytą. Po valandos pulkininkui 
Ivanovui taps žinoma, į kurį Krymo miestą jis turi jus palydėti. 
Jis taip pat gaus jums leidimą ten apsigyventi. Mums belieka 
atstatyti santykių su visais kitais teisybę. 

Jis tiriamai pažvelgė į grafienę. 

Madam de Gašė sunkiai atsistojo, remdamasi savo nevykusia 
lazdele, tarsi sužeistas kareivis šautuvu. Visas jos išdidumas 
kažkur dingo. Dabar ji atrodė kaip tikra senė. Ir balsas 
skambėjo kone nužemintai, kai ji sumurmėjo: 

Aš nežinau, kas jūs, monsinjore, bet norėčiau jums 
atsidėkoti... ir nežinau kaip. 

Labai paprastai: išpildykite sandėrio, sudaryto su madmuazele 
d'Aselna, sąlygas. Jūs sutikote, kad jeigu jūs negrąžinsite penkių 
tūkstančių rublių, deimantas liks pas ją? Ar galite juos atiduoti? 

Ne... bet jei man paskolins, aš galbūt galėsiu... 

Nieko jūs negalėsite! Jūsų atgaila kelia abejonių, ponia, 
o klastingumas jūsų antroji prigimtis. Grįžusi į viešbutį jūs 
paimsite deimantą ir nunešite jį į rūmus gubernatoriui, kuris 
grąžins jį jūsų aukai. Taip bus patikimiau... 

Bet aš nenoriu jo, užprotestavo Marijana. 

Ir vis dėlto jūs paimsite jį ir išsaugosite, tai įsakymas. 
Jūs išsaugosite jį... vardan savo motinos, atidavusios savo gyvybę 
ant ešafoto už bandymą išgelbėti karalienę... Nebandykite visko 
suprasti, aš jums paaiškinsiu vėliau. Dabar jūs irgi grįžkite į 
viešbutį ir ilsėkitės jums šito labai reikia. 

Aš neišeisiu be savo draugo Zolivalio... 

Atsivėrusios durys nutraukė jos žodžius. Pasirodė Žolivalis. 
Užmerktomis akimis, prilaikomas prižiūrėtojo, jis vos laikėsi ant 
kojų. Marijana su siaubu pamatė, jog jam ant galvos užrištas 
raištis buvo visas permirkęs krauju. 

Kas jam? sušuko ji, puldama prie vikonto. 

Tačiau kai ji sugriebė jį už kitos rankos, norėdama padėti 
pasiekti kėdę, jis atvėrė vieną akį ir nusišypsojo jai. 

Davė į sprandą, kad priverstų mane nutilti... Nieko baisaus, 
bet aš jaučiuoti truputį apsvaigęs. Man tokia migrena! Jeigu 
jūs galėtumėte rasti stiklinę konjako, mano brangusis vaikeli... 

Hercogas atidarė sieninę spintą, žvilgtelėjo į vidų, ištraukė 
iš ten butelį, po to stiklinę, kurią pripylė iki pusės. 

Čia tiktai degtinė, pasakė jis. = Galbūt ji sukels tokį 
pat efektą? 

Žolivalis paėmė stiklinę ir su nuostaba pažvelgė į tą, kuris 
ją padavė. 

Bet juk tai... ponas Septimanijus! Koks laimingas 
atsitiktinumas! 

Arkadijau, įsikišo = Marijana, šis ponas pats 
gubernatorius... hercogas de Rišeljė. 

Štai kaip! O aš, tiesą pasakius, taip ir maniau. 

Jis vienu ypu išmaukė degtinę ir patenkintai atsidusęs grąžino 
indą; išblyškusį jo veidą kaipmat išmušė raudonis. 

Tai ne taip jau blogai, pasakė jis, beje, turiu pasakyti, 
kad ji geriama lengvai tarsi vanduo. 

Staiga į jo regos lauką pakliuvo grafienė, ir Marijana pamatė, 
kaip susiaurėjo jo akys. 

Ši moteris! kimiai suurzgė jis. = Dabar žinau, kas ji! 
Aš prisiminiau, kur mačiau ją paskutinį kartą. Pone hercoge, 
Jei jūs esate čia šeimininkas, žinokite, kad ši moteris yra 
vagilė, pabaisa, paženklinta budelio rankos. Kai aš paskutinį 
sykį ją mačiau, ji raitėsi jo pagalbininkų rankose, o Samsonas 

tuo tarpu spaudė prie jos kūno įkaitintą geležį! Tai įvyko 
1786 metais, ant Teisingumo rūmų laiptelių Paryžiuje, ir aš 
galiu pasakyti... 

Nutilkite! šiurkščiai nutraukė jį kardinolas. Čia niekas 
iš jūsų nereikalauja jokio demaskavimo! Aš esu Gotjė de Šazėjus, 
jūsų globotinės krikšto tėvas. Dievas norėjo, kad aš atsidurčiau 
čia reikiamu momentu ir viską sudėliočiau į savo vietas. Dabar 
viskas paaiškėjo, ir mes daugiau nieko nenorime apie tai girdėti... 
Ponia, pridūrė jis, kreipdamasis į grafienę, kuriai Zolivalio 
pasirodymas sukėlė tikrą siaubą, - galite grįžti į viešbutį. Pulkininkas 
Ivanovas jūsų laukia. Po valandos jis gaus instrukcijas, 0 jums 
tuo tarpu teks susipakuoti savo bagažą... bet jeigu jūs iš tikrųjų 
norite gyventi tyliai ir taikiai, pasistenkite nekrėsti kvailysčių. Jums 
bus duota lėšų pragyvenimui... 

Aš pasižadu, jūsų šventenybe... Atleiskite man!.. 

Ji nusižeminusi priartėjo prie jo ir, sunkiai atsiklaupusi ant 
kelių, nuleido galvą. Kardinolas paskubomis peržegnojo jos 
violetinį turbaną ir prinešė prie lūpų ranką, ant kurios spindėjo 
lygus aukso žiedas. 

Madam de Gašė tylėdama atsistojo ir neatsigręždama išėjo 
iš kambario. 

Ji netgi neatsiprašė manęs, pasakė Marijana, lydėdama 
akimis grafienę. = Manyčiau, tai būtų buvę natūralu po viso 
to, ką man teko iškentėti... 

Beprasmiška šito iš jos reikalauti, atsakė kardinolas. 
Ji iš tų niekšingų sutvėrimų, kurie nekenčia savo purvinų 
machinacijų aukų... 

Pagaliau gubernatorius pakilo iš už stalo, iš kur stebėjo 
visą šią sceną, ir priėjo prie Marijanos. 

Ponia, jūsų atsiprašysiu aš. Juo labiau, kad jūs nukentėjote 
nuo mano pavaldinių. Ką galėčiau pasiūlyti jums kaip 
kompensaciją? Kai mes susitikom uoste vakar vakare, jūs, rodos, 
norėjote susitikti su gubernatoriumi? Vadinasi, jūs ruošiatės jo 
ko nors prašyti? 

Džiaugsmo antplūdis nurausvino išbalusius jaunosios moters 
skruostus. Ar tik jos nemalonus nuotykis nepadės greičiau ir 
paprasčiau išvaduoti Jasoną ir jo laivą? Tai nebuvo neįmanomas 
dalykas, jei jau gubernatorius pats prabilo apie kompensaciją. 

Pone hercoge, pasakė ji tyliai, aš truputį gėdijuos 
prašyti jus paslaugos, nes... turiu būti dėkinga už gyvybę ponui 


Septimanijui...: Bet jūs pasakėte tiesą: aš atvykau į 
| į, norėdama paprašyti jūsų vienos malonės. Aš 


tik bijau, kad tai nesukeltų jūsų nepasitikėjimo... 
Rišeljė nusijuokė taip šiltai ir nuoširdžiai, kad slogi atmosfera, 
susidariusi po grafienės de Gašė demaskavimo, išsisklaidė. 

Prisipažinsiu, jog jūs sukėlėte man įtarimą, tačiau kardinolo 
laidavimas yra iš tų, su kuriais besąlygiškai sutinkama. O dėl 
Septimanijaus vardo, tai yra viena iš daugybės juokingų 
pravardžių, kuriomis tam tikrų šeimų vaikai vadina vieni kitus. 
Man jis labai patinka. Bet prašau jūsų, kalbėkite.... 

Gerai. Amerikiečių brigas “Jūros burtininkė“ praeitų metų 
kovo mėnesį buvo užgrobtas rusų laivyno ir atplukdytas į šį 
uostą. Aš norėčiau sužinoti jo ir jo ekipažo likimą ir, jeigu 
įmanoma, padėti jiems atgauti laisvę. Kapitonas Boforas vienas 
geriausių mano draugų... 

Aš tuo nė kiek neabejoju... Jūs, ponia, nepaprastai 
rizikavote, atvykdama į šią šalį... Pasisekė gi tam Boforui! 

Jo žvilgsnis, netikėtai tapęs liūdnas, stabtelėjo ties šia Žavinga 
moterimi, tokia jauna, tokia jausminga, dėvinčia per didelį 
apsiaustą, slepiantį figūrą, kurios tobulumą nesunku buvo nuspėti. 
Jos išbalusiame veide matėsi nuovargio ir kančios žymės, kai 
ji tarė amerikiečio vardą, didžiulės ryškiai žalios akys žėrėjo 
tarsi dvi smaragdinės žvaigždės. Dabar ji nuostabiai žavingai 
sudėjo rankas, tarsi maldai. 

- Pasigailėkite, jūsų didenybe... pasakykite, kas su juo atsitiko. 

Žalios akys sužėravo dar ryškiau, ir Rišeljė suprato, jog 
ašaros čia pat. Tačiau jo veidas keistai užsisklendė. 

Laivas ir žmonės čia. Bet dabar manęs daugiau 
neklausinėkite, nes aš nebegaliu jums skirti laiko: manęs laukia 
kiti reikalai, nemalonūs, bet neatidėliotini. Tačiau, jeigu jūs 
neatsisakysite su manimi rytoj pavakarieniauti, aš papasakosiu 
apie tai kai ką daugiau. 

Monsinjore... 

Ne ne! Nė žodžio daugiau! Pas Diukru jus nuveš karieta 
su eskortu... ir visa jūsų rangui priderančia pagarba. O rytoj 
vakare mes pasišnekėsime... Čia ne vieta pokalbiui... 

Daugiau nebebuvo ką pridurti. Nustebusi ir nusivylusi šiuo 
netikėtu atsitraukimu, labai panašiu į išsisukinėjimą, Marijana, 
jausdama kojose silpnumą, vargais negalais padarė reveransą. 
Dabar ji tetroško vienintelio dalyko: užmiršti iš pradžių 
vonioje, po to savo lovoje visą šią pragarišką dieną. Ji netgi 
neprotestavo, kai Rišeljė pasakė jai, kad kardinolą pasiima su 
savimi. Buvo aišku, jog gubernatorius degė nekantrumu užduoti 
kardinolui keletą klausimų, susijusių su keistąja moterimi, kurią 
jis taip netikėtai sutramdė. 

Marijaną irgi buvo apėmęs smalsumas, bet Žolivalis vos tik 
įsėdęs į karietą taip stipriai užmigo, kad prireikė nemažai 
laiko, kol jį tarnai įnešė į viešbutį, į jo numerį ir paguldė į 
lovą. Per visą šią akciją jis nė nepramerkė akių. Tuo tarpu 
Marijaną kankino smalsumas, kurį sukėlė San Lorenco kardinolas 
ir keistoji madam de Gašė. 

Negalima nepripažinti, kad jos krikštatėvis nepaprastai 
talentinga asmenybė. Jam, atrodo, suteikti ypatingi įgaliojimai, 
ir jo gyvenimas vingiavo pačiais keisčiausiais ir paslaptingiausiais 
keliais. Vaikystės ir paauglystės metais Marijanai buvo piešiamas 
romano herojaus portretas: Dievo tarnas, slaptasis agentas, 
tarnavęs ir Romos popiežiui, ir Prancūzijos princams, išvytiems 
iš tėvynės... Paryžiuje, švenčiant Napoleono vestuves su Austrijos 
imperatoriaus dukterimi, ji susitiko jį apsigaubusį purpurinę 
bažnyčios hierarcho mantiją, tačiau tai buvo maištaujanti, atvirai 
protestuojanti prieš imperatorių bažnyčia. Tada jam teko naktį 
bėgti nuo Savario žandarų. Bet ir tai nesutrukdė kardinolui 
sujungti ją,  Marijaną, su paslaptinguoju kunigaikščiu, kurio 
niekas niekuomet nematė... 

O dabar krikštatėvis čia, Odesoje; jis vis dar užsiima slaptais 
reikalais, turi mįslingos galios, kuri privertė galingą tolimos 
svetimos žemės valdovą paklusti nežymiam šventikui mėlynomis 
akimis. Koks dabar jo rangas? Kokį jis gavo laipsnį, kad nė 
vienu jo ištartu žodžiu niekas nedrįsta suabejoti? Ką tik, kai 
Rišeljė ant kardinolo rankos pamatė auksinį žiedą, jis 
sušnabždėjo keistą žodį, netinkantį Dievo tarnui: “Generolas..." 
Kokiai paslaptingai armijai galėjo vadovauti kardinolas de 
Šazėjus? Tai turėjo būti labai galinga armija, netgi jei ji veikė 
slapta, nes Marijana prisiminė, kaip lengvai buvęs abatas, 

neturtingas kaip paskutinis vargšas, sumokėjo didelę sumą, kurios 
reikalavo ją šantažavęs Fransis Kranmeris, pirmasis Marijanos 
vyras... 

Pavargusi nuo šių minčių Marijana atidėjo svarstymus 
vėlesniam laikui. Visų pirma jai reikia gerai pailsėti ir rytoj 
vakare būti žavingai ir viskam pasiruošusiai, juk teks su 
gubernatoriumi aiškintis Jasono likimą. Šis reikalas greičiausiai 
bus gana sudėtingas, nes Rišeljė maloningumas aiškiai išblėso, 
kai Marijana išdrįso išdėstyti savo prašymą. Tačiau iš keleto 
hercogo žodžių tapo aišku, jog Jasonas tikrai yra šiame mieste 
ir kad Marijana netrukus jį pamatys. 

Šitaip nuraminusi savo sielą, ji su pasitenkinimu išklausė 
jaudinančią, kad ir pavėluotą, metro Diukru atsiprašymo kalbą, 
kurioje jis nuoširdžiai apgailestavo dėl vaidmens, tekusio jam 
šiame “nevykusiame incidente“. Tikrąjį džiaugsmą Marijana 
pajuto pagaliau sugrįžusi į savo kambarį, kurį rūpestinga 
kambarinė buvo nepriekaištingai sutvarkiusi. 


Kai kitą dieną vėlų rytą ji atvėrė akis, pirmas dalykas, kurį 
jį pamatė, buvo didžiulė rožių puokštė, pastatyta šalia lovos. 
Nuostabios purpurinės rožės skleičė švelnų aromatą, ir ji paėmė 
puokštę į rankas, kad galėtų į valias juo pasigėrėti. Tuomet. 
ji pastebėjo gėlėse nedidelį paketą ir siaurą voką su Rišeljė 
herbu, atspaustu raudoname vaške. 

Paketo turinys jos nenustebino. Taip, puikiame futliare gulėjo 
nuostabioji deimantinė ašara, ir Marijaną vėl apėmė susižavėjimas 
stebuklingu akmeniu, pasakišku jo spindesiu. Tačiau laiškas 
privertė susimąstyti. 

Be gubernatoriaus parašo, jame tebuvo aštuoni žodžiai: 

“Pačios gražiausios gėlės, pati gražiausia brangenybė pačiai 
gražiausiajai...“ 

ie aštuoni žodžiai pasirodė jai pilni gąsdinančios prasmės. 
Iššokusi iš lovos, ji paskubomis užsimetė pirmą pasitaikiusią 
suknelę, įsispyrė į šlepetes ir, nė neketindama išsipinti dviejų 
sunkių juodų kasų, nutįsusių iki klubų, išlėkė iš kambario, 
spausdama prie širdies auksinį futliarą ir laišką. Šį kartą būtinai 
reikėjo tučtuojau pasikalbėti su Zolivaliu, netgi jei tektų jam 
miegančiam ant galvos išpilti ąsotį šalto vandens. 

Praeidama pro madam de Gašė kambarį ji pamatė, kad 
durys plačiai atidarytos ir viduje nebėra jokių asmeninių grafienės 
daiktų; tai reiškė, jog ši moteris paliko miestą anksti rytą. 
Negaišdama laiko, Marijana nepasibeldusi atidarė gretimas duris 
ir įėjo. 

Viduje ji išvydo linksmą vaizdelį Už stalo priešais atvirą 
langą sėdėjo vikontas, apsivilkęs vieną iš tų raštuotų chalatų, 
kuriuos taip mėgo, ir metodiškai tuštino milžiniško indo turinį: 
jame, be orinių metro Diukru ragelių, buvo ir sotesnių valgių. 
Šalia dviejų maloniai apdulkėjusių butelių puikavosi didžiulis 
sidabrinis kavinukas. 

Triukšmingas jaunosios moters pasirodymas vikonto nė kiek 
nesujaudino. Pilna burna jis pasiuntė jai plačią šypseną, ranka 
rodydamas į nedidelį krėslą. 

Jūs taip skubėjote, pasakė jis, kai atgavo sugebėjimą 
kalbėti. = Tikiuosi, neįvyko jokia nauja katastrofa? 

Ne, mano drauge... bent jau aš taip nemanau. Tačiau 
pirmiausia sakykite, kaip jūs jaučiatės? 

Gerai, kiek tik galima gerai jaustis su šiuo dalyku ant 
galvos, pasakė jis, nusiimdamas naktinę kepuraitę ir atidengdamas 
plikės viduryje iššokusį didžiulį gumbą ir mėlynės: Dabar aš 
„keletą dienų negalėsiu nusiimti skrybėlės, nes nenoriu patraukti 
šios šalies laukinės genties dėmesio. Norite kavos? Jūs atrodote 
taip, tarsi iš lovos jus būtų išvertęs žemės drebėjimas. Žinoma, 
jūs nespėjote papusryčiauti. Na, bet jeigu jau jūs čia, parodykite, 
ką taip rūpestingai spaudžiate prie krūtinės... 

tai, tarė ji, padėdama priešais jį abu daiktus. = Aš 
norėčiau sužinoti, ką jūs manote apie šį laišką. 

Kambary sklandė garuojančios kavos aromatas. Žolivalis 
neskubėdamas pripylė jaunajai moteriai puodelį stipraus gėrimo, 
perskaitė laišką, ištuštino taurę vyno, užsismaukė naktinę 
kepuraitę ir atsilošė savo krėsle, palengva vėduodamasis 
keturkampiu popieriaus lapu. 

Ką aš apie tai manau? truputį patylėjęs paklausė jis. 

Garbės žodis, jūs labai patikote jo didenybei. 

O jums tai neatrodo truputį grėsminga? Jūs manote, kad 
šį vakarą aš privalau vakarieniauti su juo... viena, nes aš 
negirdėjau, kad jis būtų pakvietęs jus? 

Visiškai teisingai, ir aš be jokio vargo darau išvadą, jog 
nepadariau jam tokio įspūdžio kaip jūs... Bet man atrodo, kad 
be reikalo jaudinatės, nes jeigu manęs ten nebus, tai bus jūsų 
krikštatėvis kardinolas. Be to, jūs dar pasimatysite su juo dieną. 
Aš manau, kad jis bus jums daug naudingesnis negu dėdulė 
Arkadijus, juo labiau, kad jis gerai pažįsta hercogą. Beje, jūsų 
krikštatėvis nuostabus žmogus, ir aš norėčiau su juo artimiau 
susipažinti. Jūs dažnai apie jį pasakojote, mano brangus vaikeli, 
tačiau aš nė neįsivaizdavau, kad jis užkopė taip aukštai... 

O aš juo labiau! O, Žolivali, neslėpsiu nuo jūsų: nepaisant 
visko, ką man krikštatėvis yra padaręs, būna akimirkų, kai jis 
man kelia nerimą... netgi baimę. Jis toks paslaptingas. Suprantate, 
aš maniau, jog gerai jį pažįstu, tačiau kiekvieną sykį, kai mes 
susitinkame, atsiveria vis nauji, netikėti dalykai. 

Tai visiškai suprantama. Juk jūs susipažinote su mažuoju 
šventiku tuo metu, kai jis jums atstojo tėvą ir motiną; jis 
apsupo jus nuolatiniu dėmesiu ir švelnumu, o vaikui visiškai 
įprasta nepastebėti to, kas slepiasi už realaus įvaizdžio. 

Kol aš buvau vaikas sutinku. Bet, nelaimei, kuo toliau, 
tuo tirštesnė nežinomybės tamsa jį gaubia. 

Ji papasakojo, kas įvyko tvirtovės komendanto kabinete iki 
Žolivalio atėjimo, stengdamasi žodis į žodį perteikti viską, kas 
buvo kalbama, pabrėždama keistąjį momentą, kai, parodęs žiedo 
akį, kardinolas tučtuojau privertė Rišeljė kapituliuoti, ir kreipinį 
“generole", kurį vos girdimai pasakė pastarasis. 

Vos tik Marijana ištarė šį žodį, Žolivalis krūptelėjo. 

Jis pasakė “generole"? Jūs tikra? 

Žinoma! Ir turiu prisipažinti, jog aš nieko nesupratau. 
Ar jūs bent nutuokiate, ką tai galėtų reikšti? Aš žinau, kad 
vienuolių ordino galva gali turėti tokį laipsnį, tačiau mano 
krikštatėvis nepriklauso juodajai dvasininkijai, jis yra baltasis 
šventikas... 

Ji pastebėjo, kad Žolivalis jos neklauso. Jis tylėjo it vandens 
į burną prisisėmęs, O jo žvilgsnis tapo toks rimtas ir 
atsiskyrėliškas, kad Marijana nutilo. Jis paliko ramybėje pusryčius, 
atidarė auksinį futliarą ir išėmė deimantą, kuris sužaižaravo 
saulėje šimtais spindulių. Jis ilgai gėrėjosi šviesos žaismu, tarsi 
norėdamas pats save užhipnotizuoti. 

Šitiek kančių! Šitiek nelaimių ir tragiškų pasekmių dėl 
šito mažyčio anglies gabalėlio. Greičiausiai, pridūrė jis, tuo 
galima paaiškinti savotišką globą, kurią kardinolas suteikė tai 
nelaimingajai moteriai, nors nei jūs, nei aš negalėjome šito 
suprasti. Nežinomi Dievo keliai. O ypač tų žmonių, kuriems 
paslaptis yra antroji prigimtis... 

Tačiau Marijaną jau ėmė varginti visa ši paslapties pilna 
atmosfera, į kurią ji buvo nugramzdinta prieš dvidešimt keturias 
valandas. 

Arkadijau, pasakė ji ryžtingai, maldauju jūsų, pasistenkite 
kalbėti be užuolankų, nes aš esu visiškai pasimetusi. Kaip jūs 
manote, kas per žmogus yra mano krikštatėvis iš tikrųjų ir 
koks jis gali būti generolas? 

Tamsos generolas, Marijana, tamsos! Jei aš neklystu, jis 
yra jėzuitų ordino galva, pačios grėsmingiausios Kristaus armijos 
vadas! Jis yra tas, kuris su baime vadinamas Juoduoju 
popiežiumi! 

Nepaisant kambarį užliejusių šiltų saulės spindulių, Marijana 
pašiurpo. 

Koks siaubingas titulas! Bet juk Romos popiežius dar 
praeitame šimtmety panaikino jėzuitų ordiną? 

Iš tikrųjų, man regis, 1773 metais, bet ordinas neišnyko. 
Frydrichas, Prūsijos kunigaikštis, ir Jekaterina II suteikė jiems 
prieglobstį, o mūsų lotyniškuose kraštuose jie veikė slapta, 
įgaudami dar didesnės grėsmingos galios negu anksčiau. Žmogus, 
kuris yra jūsų krikštatėvis, mano brangioji, be jokios abejonės 
yra tas, kuris šiuo metu vadovauja galingiausiai pasaulio armijai, 
nes ordinas turi savo žmonių visur... 

Bet tai tik prielaida. Jūs juk nesate tuo tikras? baimingai 
sušuko ji. 

Žolivalis padėjo deimantą į futliarą, bet neuždarė jo ir 
ištiesė jį jaunajai moteriai. 

Pažvelkite į šį akmenį, mano vaikeli. Jis nuostabus, tyras, 
akinantis... ir vis dėlto Prancūzijos sostas, susidūręs su juo ir 
į Jį panašiais, susvyravo. 

Aš visiškai nieko nesuprantu. 

Tuojau suprasite. Jūs niekuomet nesate girdėjusi apie 
pasakišką koljė, kurį Liudvikas XV užsakė pas juvelyrus Kuroną, 

Bomerą ir Basanžą poniai Diubari? Tai štai, šis koljė, dėl 
karaliaus mirties nepatekęs į Diubari rankas, galų gale buvo 
pasiūlytas Marijai Antuanetei. Jūs niekuomet nesate girdėjusi 
užuominų apie šią niūrią, siaubingą istoriją, kurią praminė 
“Koljė byla“? Si deimantinė ašara buvo pagrindinis, didžiausias 
ir vertingiausias koljė brangakmenis. 

Tuo nesunku patikėti! Bet, Žolivali, jūs nenorite pasakyti... 
na, ši moteris nebuvo... negalėjo būti... 

Vagilė? Garsioji grafienė de Lamot? Deja, taip! Aš 
prisimenu, kaip buvo kalbama, jog ji mirė Anglijoje, tačiau 
įrodymų nėra, ir aš visuomet buvau linkęs manyti, kad šią 
moterį saugojo paslaptinga ranka. galinga ir valdinga ranka, 
kuri nematomai valdė menką šios godžios ir beatodairiškos 
avantiūristės sielą. Dabar aš esu tikras, kad buvau teisus... 

Bet... ką tai reiškia? 

Žolivalis uždarė futliarą, įdėjo jį Marijanai į delną ir vieną 
po kito užlenkė jos pirštus, tarsi norėdamas būti tikras, kad 
brangenybė neiškris. Po to pakilęs jis žengtelėjo keletą žingsnių 
ir sugrįžęs prisėdo šalia jaunosios moters. 

Yra valstybinių paslapčių, į kurias pavojinga kišti nosį, 
taip pat vardų, nešančių mirtį... Aš čia neturiu jokių įtikinamų 
įrodymų. Kai pamatysite kardinolą. paklauskite jo apie tai, bet 
aš būsiu nustebintas, jeigu jis atsakys. Ordino paslaptys gerai 
saugomos, ir aš įsitikinęs, kad jei praeitą naktį būčiau ištaręs 
tikrąjį tariamosios madam de Gašė vardą, dabar nesikalbėčiau 
čia su jumis! Patikėkite, mano vaikeli, geriau kuo greičiau 
užmiršti šią istoriją. Ji nesuprantama, pavojinga ir pilna įvairiausių 
spąstų. Mes turime pakankamai savų problemų ir leiskite jums 
duoti paskutinį patarimą: paprašykite kardinolo grąžinti penkis 
tūkstančius rublių! Jums labai jų prireiks, o mainais atiduokite 
šį akmenį. Aš bijau, kad jis neatneš jums sėkmės... 


Dieną, kai Marijana rausėsi po savo garderobą, ieškodama 
tinkamo tualeto vakarienei pas gubernatorių, jai buvo pranešta, 
kad su ja nori pasišnekėti kažkoks katalikų kunigas. Įsitikinusi, 
kad tai kardinolas, ji liepė atlydėti jį į svetainę, džiaugdamasi 
būsimuoju pokalbiu su krikštatėviu. Tačiau dideliam jos 

nusivylimui svečias pasirodė esąs abatas Bišetas, niūrus ir 
mažakalbis kardinolo sekretorius. 

Šiaip ar taip, tai buvo senas pažįstamas, ir jaunoji moteris 
tikėjosi iš jo Šį tą sužinoti, tačiau abatas, niūresnis nei įprasta, 
apsitempęs juoda sutana tarsi skėtis futliare, pasitenkino 
pranešdamas, kad “jo šventenybė labai nuliūdęs, jog priverstas 
palikti Odesą nepasimatęs su savo krikštadukte, kad jis prašo 
jos pasikliauti Viešpačiu Dievu Jėzum Kristum ir perduoda 
šiltą tėvišką palaiminimą kartu su laišku, kurį jis, Bišetas, 
nevertas jo tarnas, įpareigotas jai įteikti, taip pat ir šį paketą“ 

Jis padavė jai portfelį, kuriame buvo lygiai penki tūkstančiai 
rublių. Nustebusi Marijana norėjo atplėšti laišką, bet pamačiusi, 
jog abatas, atlikęs savo misiją, ruošiasi išeiti, sustabdė jį. 

Jo šventenybė jau išvažiavo? 

Ne, ponia. Jo šventenybė laukia manęs. Todėl aš turiu 
paskubėti, kad nepavėluočiau... 

Aš noriu eiti su jumis. Kas per staigus išvykimas? Argi 
kardinolas nežino, kokia aš esu laiminga, vėl jį susitikusi? Mes 
nepersimetėme nė pora žodžių! 

Jis žino tai, ponia, bet eiti drauge su manimi bloga 
idėja, nes jo šventenybė bus labai nepatenkintas. Jis labai 
nemėgsta laukti... jums leidus, pridūrė jis, kone tekinas 
bėgdamas prie durų. 

Ir kur jūs važiuojate? 

Jai pasirodė, kad abatas tučtuojau pravirks ir pradės trypti 
kojomis. ž 

Aš nieko nežinau, ponia. Aš seku paskui jo šventenyb 
ir niekuomet neužduodu jokių klausimų. Dabar, maldauju, 
leiskite man išeiti... 

Tarsi apimtas panikos, jis puolė prie durų, greitomis dėdamasis 
ant galvos juodą skrybėlę plačiais bryliais, tokią charakteringą, 
kad Marijana suprato, jog Žolivalis neklydo. Bišetas buvo 
jėzuitas. Zinoma, užimantis neaukštą padėtį slaptose ordino 
kohortose, tačiau vis dėlto jėzuitas! Kadangi jis nejučia atsakė 
į vieną jos neištartą klausimą, ji nusprendė daugiau jo nekankinti 
ir paleido. Be to, ji jau degė nekantrumu perskaityti laišką. 

Jis buvo trumpas. Gotjė de Šazėjus iš esmės parašė tai, 
ką išsakė jo pasiuntinys, pridurdamas, jog tikisi netrukus 

pasimatyti su savo krikštadukte, ir paaiškindamas, kodėl siunčia 
pinigus. 

“Visa, kas susiję su šiuo deimantu, slepia savyje grėsmę, 
rašė jis, nevalingai kartodamas Arkadijaus prielaidą. Aš 
nenoriu, kad tu jį saugotum, todėl grąžinu tavo pinigus. O 
akmenį prašau parvežti į Prancūziją. Tai yra didžiulis turtas, 
ir aš nesiryžtu vežtis jo ten, kur dabar išvykstu. Po šešių 
mėnesių pas tave į Lilio gatvę atvyks pasiuntinys. Jis parodys 
plokštelę su keturiomis išgraviruotomis raidėmis "A.M.D.G." ir 
tu atiduosi jam akmenį. Jeigu kartais tavęs nebūtų namie, gali 
paprašyti Adelaidę tą padaryti; taip tu labai pasitarnausi 
Bažnyčiai ir savo karaliui." 

Šis laiškas, gautas iš to, kurį Marijana visuomet laikė savo 
antruoju tėvu, išvedė ją iš kantrybės. Ji suglamžė jį ir sviedė 
po komoda. Iš tikrųjų, kardinolas elgiasi taip, kaip jam vienam 
patinka!Jis sutiko ją kritiškoje situacijoje ir, reikia pasakyti, 
išelbėjo ją. Bet po to, netgi nepasidomėjęs jos reikalais, 
troškimais ir viltimis, įpareigojo atlikti misiją, kuria ji nė 
negalvoja užsiimti. Grįžti į Paryžių. Apie tai negali būti jokios 
kalbos! Ji neturi karaliaus, ir kardinolas tai puikiausiai žino. 
Vienintelis monarchas, kurį ji pripažino, buvo imperatorius. 
Tuomet ką visa tai reiškia? Ir kada pagaliau tie, kurie myli 
ją, nustos kištis į jos gyvenimą? 

Nepaisant pykčio, ji vis dėlto pagalvojo, kad pavojinga palikti 
šitaip numestą kardinolo laišką. 

Ji atsiklaupė keturiomis prieš pasipūtusią komodą ir pabandė 
ištraukti jį su skėčiu. Tuo tarpu į kambarį įėjo Zolivalis. Jis 
susidomėjęs stebėjo šią sceną, ir kai jaunoji moteris, išsidraikiusi 
ir visa išraudusi, iškrapštė nelemtąjį popieriaus gniužulą, padėjo 
jai atsistoti. 

Ką jus čia žaidžiate? paklausė jis nusišypsojęs. 
Aš nežaidžiu. Aš išmečiau šį laišką, bet geriau bus jį 
sudeginti. Beje, perskaitykite, jis jus sudomins. 

Tai buvo atlikta labai greitai. Baigęs skaityti,“ Žolivalis 
išsitraukė žiebtuvėlį, uždegė popierių, priėjo prie židinio ir 
įmetęs palaukė, kol jis sudegs iki galo. 

Ir tai viskas? pasipiktino Marijana. 

Bet aš neturiu ką pasakyti. Jūsų prašo padaryti paslaugą, 
padarykite ją ir pasistenkite aš jau jums sakiau kuo 
greičiau viską pamiršti. Bet kuriuo atveju jums būtina grįžti į 
Paryžių. Dabar, pridūrė jis, išsitraukdamas laikrodį, = jums 
metas ruoštis vakarienei. 

Vakarienei? O jūs suvokiate, jog aš turiu ten eiti viena? 
Ir kad aš neturiu nė menkiausio noro? Aš parašysiu atsiprašymo 
laiškelį ir paprašysiu perkelti pasimatymą vėlesniam laikui... 
Galbūt rytdienai... šiandieną aš jaučiuosi ypač prastai! 

O, ne! Jūs negalite atsisakyti! Prašau pažvelgti... 

Sugriebęs už rankos, jis nusitempė ją prie lango. Lauke 
dundėjo būgnai, aidėjo trimitai ir dūdos, o žemė drebėjo po 
žirgų kanopomis. Šalia kareivinių susibūrė didžiulė minia. 
stebėjusi, kaip iš uosto kyla ilga juosta, panaši į gigantišką 
plieninę gyvatę. 

Pažvelkite, pasakė Žolivalis, štai išlaipinami du čerkesų 
pulkai, atsiųsti kunigaikščio Čičiagovo. Diukru man sakė, kad 
gubernatorius laukia jų su didžiausiu nekantrumu. Po poros 
dienų jis taps jų vadu ir prisijungs prie caro armijos, kuri 
šiuo metu Lietuvoje traukiasi nuo Napoleono karių. Jeigu jūs 
norite išlaisvinti Boforą, tai tik šį vakarą, arba niekada. 

Arkadijau, prisiminkite jo laiško toną! Ar jūs tikras, kad 
Rišeljė nepateiks man tam tikrų sąlygų? 

Gali būti! Bet jūs pakankamai gudri jūs galite Žaisti 
su ugnimi ir nenudegti. Jeigu jūs atmesite jo kvietimą, mes 
ne tik neteksime šanso, bet įžeistas Rišeljė padarys taip, kad 
jūs nerasite Jasono. Žinoma, jūs turite teisę rinktis. tačiau 
darykite tai greičiau! Kartoju, jis išvyksta po dviejų dienų. Aš 
suprantu, tai sunku, bet kaip tik dabar verta išbandyti savo 
diplomatinius sugebėjimus! 

Kol ji dvejojo, jis priėjo prie krėslo, ant kurio gulėjo keletas 
suknelių, paėmė pirmą pasitaikiusią ir ištiesė jaunajai moteriai. 

Paskubėkite, Marijana, ir pasistenkite būti žavi! Šį vakarą 
jūs galite laimėti dvigubą pergalę. 

Dvigubą pergalę?.. 

Visų pirma išvaduoti Jasoną. O po to, kas žino? Jūs 
negalėjote sustabdyti Kamenskio pulkų prie Dunojaus, bet galbūt 

jūs sulaikysite čerkesus Odesoje? Pabandykite jį įtikinti, kad 
prancūzui kovoti prieš prancūzą daugiau nei kvaila! 

Žolivalis šypsojosi pačia nekalčiausia šypsena. 

Prispaudusi prie krūtinės suknelę, Marijana sviedė į jį piktą 
žvilgsnį. 

Galima patikėti, kad mano krikštatėvis Juodasis popiežius, 

bet jūs... būna akimirkų, kai aš klausiu savęs, ar tik jūs ne 
pats šėtonas... 


Septintas skyrius 
Laiškas iš Švedijos 


Jaukiame ir žavingame kambaryje, kuriame Marijana ir 
gubernatorius baigė valgyti vakarienę, plaukiojo tabako dūmų 
aromatas. Pro plačiai į mėlyną naktį atvertus langus sklido 
svaiginantis sode žydinčių apelsinų kvapas, miesto triukšmas 
pamažu tilo ir tolo, tarsi nedidelis geltonas salonas, panašus 
į stebuklingą valtelę, būtų suplėšęs nematomą tinklą ir kiltų 
į dangaus gelmę. 

Sėdėdama už rožėmis papuošto stalo Marijana stebėjo savo 
šeimininką. Atsilošęs krėsle, įsmeigęs išsiblaškius; žvilgsnį į ilgas 
baltas žvakes, hercogas lėtai rūkė pypkę, kurią jaunoji moteris 
jam leido užsidegti. Jis atrodė patenkintas, atsipalaidavęs, nutolęs 
nuo visų savo gubernatoriškų rūpesčių, ir Marijana sunerimo, 
ar jis apskritai prabils apie tai, dėl ko ji atėjo į šiuos namus. 

Ji nenorėjo pradėti pirma, kad iš karto neatsidurtų prašytojos 
padėtyje. Tai jis pasikvietė ją čia, todėl turėjo pirmas žengti 
žingsnį ir pradėti pokalbį. Tačiau jis aiškiai nesiskubino... 

Nuo to momento, kai jai atsiųsta karieta sustojo prie naujųjų 
rūmų, jo išsirinktų savo rezidencijai, Marijana nusprendė iki 
galo dalyvauti žaidime, kurį jis pasiūlė: žymus ponas vakarienei 
pakvietė labai gražią moterį. Elgtis kitaip būtų buvę tiesiog 
kvaila. 

Ji suprato tai, kai pasitikęs ją prie įėjimo, jis pasilenkė 
prie jos rankos. Darbų prižiūrėtojas Septimanijus padėvėtu 
švarku ir dulkėtais batais užleido vietą kilniam vyrui, vilkinčiam 

puikų vakarinį kostiumą: juodą fraką, papuoštą spindinčia 
prancūzų Šventosios Dvasios ordino žvaigžde, juodas šilkines 
kojines, lakuotus batus, sniego baltumo marškinius ir tokį pat 
puošnų kaklaraištį. Ir Marijana buvo nustebinta, atradusi tiek 
romantikos pražilusių jo plaukų sidabriniame spindėjime ir 
sujaudintoje matinio veido išraiškoje. Jis buvo panašus į vieną 
personažų, įkyriai persekiojusių jauno poeto,  raišo anglo, apie 
kurį Konstantinopolyje susijaudinusi ir susižavėjusi užsimindavo 
ledi Estera, kažkokio Bairono vaizduotę... 

Hercogas pasirodė esąs puikus šeimininkas, taktiškas ir 
nuovokus. Subtili ir lengva vakarienė, lydima iš kažkur toli 
sklindančio Vivaldžio koncerto, buvo iš tų, kurios patinka 
moterims. Rišeljė kalbėjo labai mažai, daugiau klausėsi muzikos, 
tylos minutėmis gėrėdamasis savo viešnios grožiu. Marijana 
atrodė iš tikrųjų dieviškai su perlamutrinio šilko suknele, plačiai 
atidengiančia pečius, ir vieninteliu papuošalu blyškia rože, 
slepiančia iš gilios dekoltė besiveržiančias švelnias krūtis. 

Įėjo liokajus baltomis kojinėmis ir išpudruotu peruku, atsargiai 
laikydamas butelį šampano, ir pripylė dvi spindinčias krištolo 
taures. Kai jis dingo, hercogas atsistojo, ir, neatplėšdamas nuo 
Marijanos akių, sušuko: 

Aš geriu už jus, mano brangioji, už jūsų grožį, pavertusį 
šį nykų vakarą vienu iš tų retų ir brangintinų momentų, 
kuomet vyrui norisi tapti dievu ir sustabdyti laiką... 

O aš, atsakė jaunoji moteris irgi atsistodama, aš geriu 
už šį vakarą, kuris išliks mano atmintyje kaip viena iš 
maloniausių gyvenimo akimirkų. 

Jie išgėrė, nenuleisdami vienas nuo kito akių, po to hercogas, 
palikęs savo vietą, paėmė butelį ir pripildė Marijanos taurę. 
Jaunoji moteris juokdamasi užprotestavo: 

Atsargiai, pone hercoge! Neverskite manęs pernelyg daug 
gerti... Nebent... jūs pasiūlytumėte kokį nors kitą tostą? 

Taip! 

Jis vėl pakėlė savąją taurę, bet šį svkį be šypsenos ir su 
tam tikru įspūdingu reikšmingumu ištarė: 

Aš geriu... už kardinolą de Šazėjų! Tegu jis grįžta sveikas 
ir gyvas, įvykdęs savo pavojingą misiją, kurios jis ėmėsi vardan 
taikos žemėje, vardan karaliaus ir Bažnyčios! 

Tarsi užpulta iš pasalų Marijana nevalingai pakėlė taurę. 
Nors karaliaus paminėjimas jai nelabai patiko, tačiau ji nė už 
ką neatsisakytų išgerti į savo krikštatėvio sveikatą. Beje, iš 
šeimininko elgesio vakarienės metu ji suprato, jog jis laiko ją 
moterimi, kurios mintys ir politinės pažiūros visiškai sutampa 
su jo paties. Jis regėjo joje tiktai kardinolo krikštaduktę, savo 
draugo dukterį, ir jei jis ir paminėjo Sant'Anos pavardę, tai 
šį sykį be menkiausio įtarumo, 0 priešingai, atiduodamas pagarbą 
senovei ir didiesiems kunigaikščių giminės atstovams. Paklusdama 
proto balsui, ji padėkojo jam kerinčia šypsena. 

Už mano brangųjį krikštatėvį, kurio rūpestingumas ir 
švelnumas man niekuomet nemažėja ir kuris vėl šitai įrodė, 
vakar naktį išnarpliodamas baisųjį nesusipratimą. 

Jūs labai atlaidi, vadindama nesusipratimu tai, ką aš laikau 
neįtikėtina kvailybe ir neatleistinu šiurkštumu. Kai aš pagalvoju, 
kad tie galvijai išdrįso pakelti prieš jus ranką... Jums dar 
skauda? 

Jo žvilgsnis sustojo ties jaunosios moters pečiais, ir jame 
nebuvo nieko panašaus į krikščionišką užuojautą. Marijana tyliai 
juokdamasi apsisuko tarsi darydama šokio figūrą ir parodė 
hercogui beveik visiškai apnuogintą nugarą. 

Niekai! Matote, žymių jau nebėra... Bet, pridūrė ji 
staiga sunerimusiu balsu, jūsų ekscelencija paminėjo svarbią 
ir... pavojingą misiją? 

Ji pakėlė į jį drėgną išsigandusių akių žvilgsnį, į kurį jis 
atsakė apgailestaujančiu atodūsiu ir pasilenkęs paėmė jos ranką 
į savąją. 

Koks aš idiotas! Jūs visa virpate iš susijaudinimo. Aš 
neturėjau jums šito sakyti. Prašau jūsų, palikime šį kambarį ir 
eime truputį pasėdėsime terasoje. Naktis šilta ir gryname ore 
jums pasidarys geriau. Jūs taip išbalote... 

Tai tiesa, sutiko ji, leisdamasi vedama pro aukštas duris. 

Staiga aš smarkiai išsigandau... Mano krikštatėvis... 

Vienas iš pačių kilniausių, pačių stipriausių geriausios 
širdies Žmonių, kuriuos aš pažįstu. Jis vertas to gilaus švelnumo, 
kurį aš regiu jumyse, bet jūs pakankamai gerai jį pažįstate, 
kad žinotumėte, jog toks jūsų jaudinimasis dėl jo Žygių, pašvęstų 
mūsų reikalui, jam nepatinka. 

Aš žinau, žinau. Tai siaubingas žmogus, nesugebantis 
suprasti kitų Žmonių patiriamų jausmų ir baimės... 

Su atodūsiu, panašiu į lengvą raudą, ji atsisėdo ant šviesiu 
šilku apmuštos kušetės, drauge su keletu kėdžių sudariusios 
terasos interjerą. Tai buvo žavinga vieta, iš kurios buvo matyti 
šlamantis sodas, o dar toliau, sidabriniame įlankos vandenyje 

spindintis mėnulio takelis. 

Tai buvo viena iš tų vietų, sukurtų prisipažinimams ir 
pasimatymams, tinkanti ilgiems pokalbiams... 

Ir staiga Marijana panoro sužinoti daugiau apie paslaptingąją 
kardinolo misiją. Jeigu jis rizikuoja gyvybe, tarnaudamas “jų“ 
reikalui, be abejo, tai turėtų suduoti smūgį Napoleonui ir jo 
armijai... 

Ji atsisėdo ant kušetės atkaltės, prisitraukdama suknelę, kad 
hercogas galėtų atsisėsti šalia, ir akimirkai atsidavė tylai ir 
sodo  kvapams. Po to neužtikrintu tonu, tarsi sunkiai 
prisiversdama, Marijana paklausė. 

Ekscelencija, žinau, kad neturėčiau šito klausti, bet aš 
taip ilgai nieko nežinojau apie krikštatėvį... Nespėjusi jo rasti 
aš vėl jo netekau... Jis dingo... staiga, nepasimatęs su manimi, 
nepabučiavęs... ir galbūt aš niekuomet jo nepamatysiu! O, 
maldauju jūsų, pasakykite, kad jis vyksta ne ten... kur 
kariaujama... kad jis nesiruošia susitikti su... grobiku! 

Puikiai suvaidinusi susijaudinimą, ji prisilietė gubernatoriaus 
rankų ir pasilenkė prie jo, paskleisdama gaivų kvepalų aromatą. 
Jis tyliai nusijuokė, suspaudė jos rankas savosiose ir prisislinko 
taip arti, kad jo žvilgsnis galėjo prasiskverbti į dekoltė gelmes 
ir padaryti ten labai jaudinantųį atradimą. 

Užteks, mano vaikeli, užteks! pasakė jis atlaidžiu tonu. 

Nesijaudinkite. Kardinolas - Bažnyčios žmogus. Jis nė nesiruošia 
atakuoti Bonaparto! Aš netgi galiu jums pasakyti, nes nemanau, 
kad tai turėtų kokių nors rimtų pasekmių, jog jis išvažiavo į 
Maskvą, kur jo laukia didžiulis darbas, jeigu, nelaimei, prakeiktas 
korsikietis nusigautų tenai. Bet jūs, žinoma, nusprendėte, kad 
Jį  suims anksčiau... Dieve mano, kokia jūs impulsyvi! 
Nesijaudinkite, aš atnešiu jums dar šampano. 

Bet ji įsikibo į jį, nejausdama nė menkiausio noro vėl 
pakliūti į žaismingus Biutaro spąstus. 

Ne. prašau jūsų, pasilikite! Jūs toks geras... Su jumis 
ramu. Matote, man jau geriau... Aš jau nebebijau. 

Ji nusišypsojo jam, tikėdamasi, kad šypsena bus pakankamai 
viliojanti, ir iš tikrųjų, jis vėl atsisėdo šalia. 

Tai tiesa? Jūs nesijaudinate? 

Daug mažiau. Atleiskite man! Kai reikalas susijęs su juo, 
aš darausi tiesiog kvailutė, bet nereikia pamiršti, kad aš gyvenu 
tiktai jo dėka. Tai jis surado mane sekcionierių išplėštame 
tėvų name, paslėpė po savo apsiaustu ir rizikuodamas gyvybe 
išvežė į Angliją. Juk jis... visa mano šeima... 

O... jūsų vyras? 

Marijana net užkaito. 

Kunigaikštis mirė praeitais metais. Jis turėjo nuosavybę 
Graikijoje ir netgi Konstantinopolyje. Būtent dėl šios priežasties 
aš leidausi į tokią ilgą kelionę. Matote, aš ne tokia jau 
nusikaltėlė, kaip jūs manote. 

Jau sakiau jums, jog elgiausi kvailai. Vadinasi, jūs našlė? 
Tokia jauna! Tokia žavinga!.. Ir vieniša! 

Jis prisislinko prie jos, ir Marijana, jausdama nerimą ir 
priekaištaudama sau dėl piktnaudžiavimo koketiškumu, suskubo 
keisti pokalbio temą. 

Užteks apie manė. Tai visiškai neįdomu. Geriau 
paaiškinkite... aš niekaip negaliu suprasti, kodėl susitikau savo 
brangųjį kardinolą čia? Nejaugi jis laukė manęs? Jeigu taip, 
tai jis tikras aiškiaregys? 

Ne, jūsų susitikimas grynas atsitiktinumas, be jokios 
abejonės, pavaldus tiktai Dievui. Kai jūs atvažiavote, kardinolas 
buvo čia tik dvi dienas. Jis atvyko iš Sankt Peterburgo, kad 
perduotų man ypač svarbias naujienas. 

Iš Sankt Peterburgo? Tuomet tai naujienos nuo caro? 
Tai tiesa, kas apie jį kalbama? 

O kas apie jį kalbama? 

Kad jis gražus kaip dievas! Viliojantis, pilnas žavesio... 

Tai tiesa, pasakė jis visažinio tonu, kuris truputėlį erzino 
Marijaną, jis pats Žavingiausias iš visų aukštuomenės žmonių, 
kuriuos man teko sutikti. Jis vertas to, kad būtų bučiuojami 
jo kojų pėdsakai... Tai vainikuotas arkangelas, kuris visus mus 
išgelbės nuo Bonaparto... 

Jis pakėlė galvą ir dabar žiūrėjo aukštyn, tarsi tikėdamasis 
pamatyti iš dangaus nusileidžiantųų išskėstais sparnais savo 
arkangelą iš Maskvos. Tuo pat metu jis ėmėsi deklamuoti 
panegiriką, skirtą Aleksandrui I. Caras, sprendžiant iš visko, 
buvo jo mylimas herojus. Marijana su nepasitenkinimu pagalvojo, 
kad pernelyg daug laiko prabėgo veltui. Ji ne taip jau daug 
sužinojo apie tai, ką norėjo sužinoti, o apie Jasono likimą 
apskritai nebuvo užsiminta... 

Kurį laiką ji klausėsi jo žodžių, o kai jis nutilo, norėdamas 
atgauti kvapą, ji pasinaudojo nedidele pauze: 

Koks nepaprastas žmogus! Tačiau, jūsų ekscelencija, aš 
bijau, kad piktnaudžiauju jūsų laiku! Greičiausiai jau labai 
vėlu... 

Vėlu? O ne. o be to, ši naktis jūsų! Ne ne, 
neprotestuokite! Greitai, galbūt rytoj, aš irgi išvyksiu aš 
privalau nuvesti carui surinktus čia pulkus. Šis vakaras 
paskutinis saldus momentas, kurį aš išgyvensiu prieš patekdamas 
į ilgą nežinomybę. Neatimkite jo iš manęs! 

Gerai! Bet jūsų ekscelencija tikriausiai pamiršo, kad aš 
atėjau čionai tikėdamasi jūsų malonės? 

Jis sėdėjo taip arti jos, kad jaunoji moteris nusprendė 
atsitraukti. Ji suprato, kad grubiai privertė jį grįžti į realybę 
ir kad jis įsižeidė. Kadangi jis iš tikrųjų greičiausiai buvo 
pamiršęs savo pažadą, ji nutarė per daug nesivaržyti ir nekreipti 
dėmesio į jo nuotaikas. 

Malonės? grėsmingai tarė jis“ = Kas gi tai? Ak, taip... 
amerikiečių korsaras! Be jokios abejonės, jis yra Bonaparto 
šnipas. Priešingu atveju nesuprantu, ko jam čia reikėjo. 

Šnipas nebūtų pasinaudojęs tokio tonažo brigu. Pernelyg 
nesėkmingas būdas patekti į svetimą šalį, jūsų ekscelencija. Iki 
šio momento misteris Boforas užsiiminėjo vyno prekyba. O dėl 
tarnavimo Bonapartui tesaugo mus Dievas nuo jo prisiekiu 
jums, jog apie tai negali būti jokios kalbos! Dar visai neseniai 
jam teko patirti visą Paryžiaus kalėjimų svetingumą... jis pabuvojo 
netgi Bresto katorgoje! 

Rišeljė neatsakė. Jis atsistojo ir, sukryžiavęs ant krūtinės 
rankas, ėmė vaikštinėti priešais truputį sunerimusią Marijaną. 

Šis žmogus iš tikrųjų buvo nepaprastas. Jo veiksmų niekas 
negalėjo numatyti. 

Staiga, lygiai taip pat, kaip tai darydavo Napoleonas, jis 
sustojo priešais jaunąją moterį ir sviedė jai: 

Tas žmogus! Kas jis jums? Jūsų meilužis? 

Marijana giliai atsiduso ir pasistengė išlikti rami, matydama, 
kaip įdėmiai jis stebi jos veidą. Jis greičiausiai tikėjosi 
apsimestinio jausmų protrūkio, kuriuo taip dažnai naudodavosi 
įsimylėjusios moterys, norinčios tai nuslėpti, ir kuris, deja, nieko 
neįtikindavo. Marijana apdairiai išvengė šių spąstų. Atsilošusi 
atgal, ji tyliai nusijuokė. 

Kokia skurdi jūsų vaizduotė, ekscelencija! Taigi, pasak 
jūsų, egzistuoja vienintelė kategorija vyrų, kuriems moterys nori 
padėti išsikapstyti iš sunkios padėties? 

Žinoma, ne! Bet šitas Boforas vis dėlto nėra jūsų brolis. 
O jūs leidotės į ilgą ir pavojingą kelionę, kad paprašytumėte 
jam malonės. 

Ilgą? Pavojingą? Perplaukti Juodąją jūrą? Pone hercoge, 
kalbėkite rimtai... 

Marijana staiga atsistojo ir netikėtai griežtai pareiškė: 

Aš pažįstu Jasoną Boforą labai seniai, ekscelencija. Pirmą 
sykį aš pamačiau jį pas savo tetą Seltone, kur jis buvo širdingai 
priimtas, beje kaip ir visoje Anglijoje. Jis buvo vienas artimiausių 
princo Džordžo draugų ir man jis visiems laikams liko artimas 
žmogus, kartoju, jaunystės draugas! 

Jaunystės draugas? Jūs galite prisiekti? 

Ji pajuto jo balse kartaus pavydo gaidelę ir suprato, jog 
būtina prisiekti, jeigu ji nori išgelbėti Jasoną. Gracingai 
truktelėjusi puikiais pečiais, ji žaismingai suburkavo: 

Žinoma, aš prisiekiu! Tačiau, nenorėdama jūsų įžeisti, 
pone hercoge, turiu pasakyti, kad jūs elgiatės kaip pavydus 
vyras... Oo ne kaip draugas, naujas, tiesa, bet iš kurio aš 
tikėjausi sulaukti supratimo... šilumos ir netgi švelnumo, 
prisimenant senus mus siejančius ryšius... 

Sunkiai kvėpuodamas, jis įtemptai žiūrėjo į ją, tarsi norėdamas 
kažką įskaityti jos smaragdinių akių gelmėje, bekraštėje ir 
kerinčioje lyg jūra. Po to Marijana pamažu pajuto, kaip jame 
kažkas suvirpėjo, atsipalaidavo... 

Eime!  tepasakė jis, paėmė ją už rankos ir nusivedė į 
vidų. 

Jie perėjo mažytį geltoną saloną, kuriame silpnai smilko 
židinys, juodu marmuru grįstą koridorių ir atsidūrė erdviame, 
vienintelės žvakės apšviestame darbo kabinete, kuris dėl sunkių, 
rūpestingai užirauktų mėlyno aksomo užuolaidų pasirodė 
Marijanai niūrus ir tvankus kaip kapavietė. 

Nepaleisdamas jos rankos, hercogas pasuko prie stalo, užversto 
popieriais ir segtuvais iš žalio marokeno. Čia jis pagaliau 
paleido jaunąją moterį. Po to, netgi neprisėdęs, išsitraukė iš 
stalčiaus didžiulį popieriaus lapą su dvigalvio erelio herbu ir 
jau atspausdintu tekstu, užpildė tuščią vietą, prirašė keletą 
žodžių ir nervingu braižu pasirašė. 

Marijanai, stipriai plakančia širdimi žiūrėjusiai jam pro petį, 
tapo aiškų, jog tai įsakymas paleisti Jasoną ir jo draugus. 
Tačiau, kol Rišeljė rado vaško lazdelę ir laikė ją virš žvakės 
liepsnos,  klaidžiojantis po stalą jaunosios moters žvilgsnis 
stabtelėjo ties pusiau atverstu laišku, kuriame ji perskaitė keletą 
žodžių. Jie pasirodė tokie grėsmingi, kad ji sunkiai susivaldė 
neištiesusi rankos į šį dokumentą. 

Tuo metu hercogas uždėjo antspaudą. Greitomis permetęs 
akimis tekstą, jis ištiesė Marijanai įsakymą. 

Štai! Jums užteks jį parodyti tvirtovės komendantui. Jis 
tučtuojau išleis jūsų vaikystės draugą ir visus, kuriuos suėmė 
drauge su juo... 

Nuraudusi iš džiaugsmo, ji paėmė brangų popierių ir paslėpė 
jį nematomoje kišenėje, meistriškai įsiūtoje tarp suknelės klosčių. 

Esu jums be galo dėkinga, su įkarščiu tarė ji. Bet... 
ar galėčiau paklausti... ar šis įsakymas taip pat užsimena ir 
apie laivo grąžinimą? 

Rišeljė pastebimai įsitempė ir suraukė antakius. 

Laivo? Ne. Man labai gaila, bet aš neturiu teisės spręsti 
jo likimo. Pagal jūros įstatymus, nuo šiol jis priklauso rusų 
laivynui. 

Tačiau, ekscelencija, jūs neturite jokio pagrindo skriausti 
svetimšalį keliautoją, tokiu būdu atimdamas iš jo kasdieninę 
duoną. Ką gali jūreivis veikti be laivo? 

Nežinau, mano brangioji, bet aš jau parodžiau pakankamą 
didžiadvasiškumą, grąžindamas laisvę žmogui, kurio šalis šiuo 
metu kovoja su Anglija, mūsų sąjungininke. Aš grąžinu Amerikai 
karį, 0 tai jau ne taip mažai. Neprašykite, kad grąžinčiau jai 
dar ir karinį laivą. Tas brigas puikus karo laivas. Mūsų 
jūreiviai išnaudoja visas jo galimybes... 

Jūsų jūreiviai? Iš tikrųjų, pone hercoge, kyla klausimas, 
ar jumyse liko nors truputį prancūziško kraujo? Jeigu jūsų 
protėviai išgirstų jus, jie apsiverstų karstuose. 

Nesugebėdama ilgiau valdytis, ji išliejo visą savo pyktį, ir 
padarė tai su tokia aiškia ir ledine panieka, kad gubernatorius 
pabalo. 

Jūs neturite teisės šitaip kalbėti! sušuko jis šaižiu piktu 
balsu. Rusija ištikimas draugas. Ji priglaudė mane, kai 
Prancūzija uždarė priešais mano nosį visas duris, O šiuo 
momentu ji telkia jėgas kovai su uzurpatoriumi, su žmogumi, 
kuris, norėdamas patenkinti savo neregėtą savimylą, nedvejoda- 
mas skandina visą Europą kraujuje ir ugnyje... Rusija ruošiasi 
pralieti kraują, kad išvaduotų Prancūzija nuo to budelio. 

Ji nori išvaduoti Prancūziją, kuri niekuomet jos neprašė 
tokios paslaugos. Ir jeigu tai, kas kalbama mieste, yra tiesa, 
jūs, hercoge de Rišeljė, rytoj išvesite į karą svetimus pulkus... 

kad susikaučiau su Napoleonu! Taip, aš tai padarysiu! 
Ir su didžiausiu džiaugsmu! 

Stojo trumpa tyla, kurią priešininkai išnaudojo atokvėpiui. 
Marijana, svaidydama akimis žaibus, vos vos valdėsi ji troško 
žūtbūt sutrukdyti šiam žmogui stoti prieš prancūzus į caro 
karių gretas. 

Jūs norite su juo susikauti? Gerai! O jūs pagalvojote, 
kad grumdamasis su juo, jūs praliesite kitų žmonių kraują? 
Tų, kurie yra jūsų kraujo broliai, tėvynainiai, Prancūzijos perai! 

Prancūzijos perai?  Padugnės, iškilusios su  nešvaria 
revoliucijos banga ir gerai neišpraustos šiems garsiems titulams? 
Pakaks, ponia! 

Aš pasakiau jums lygūs! Ne Nėjus, Miuratas ar Davu, 
bet tikrieji: Segiūras, Kolberas, Monteskjė, Kastelanas arba 
d'Abuvilis... Poniatovskis arba Radvila! Nes ir su šiais žmonėmis 

jūs susidursite akis į akį, kuomet su kardu rankoje lėksite 
savo puslaukinių totorių priekyje! 

Nutilkite! Aš privalau padėti draugams... 

Geriau sakytumėt: savo naujiesiems draugams. Na, gerai, 
vykite tenai, pone hercoge, bet tik nepadarykite carui blogos 
paslaugos. 

Blogos paslaugos? Ką jūs turite omeny? 

Marijana nusišypsojo, mėgaudamasi nerimo liepsnele, žybte- 
lėjusia gubernatoriaus akyse. Jos smūgiai ji tai suprato 
buvo daug skaudesni, negu ji galėjo tikėtis. Ir dabar jai šovė 
į galvą velniška idėja, kurios griaunančią jėgą ji tuojau patirs 
ir įvertins. 

Šiaip, smulkmenos. Prašau jūsų, nusiraminkite! Ir atleiskite 
man, jeigu aš ką tik pasirodžiau jums grubi. Matote... aš jaučiu 
jums gilią simpatiją... vieną iš tų nesuprantamų jausmų, kurie 
staiga priverčia prisirišti prie žmogaus, ir aš nieku gyvu nenoriu, 
kad jūs kada nors pasigailėtumėte šitiek daug man padaręs. 
Jūs buvote su manimi toks geras... Ir aš padarysiu viską, kad 
sutrukdyčiau jums atsidurti aklavietėje, netgi jei jūs apkaltinsite 
mane simpatijomis Bonapartui. Reikalas, žinoma, visiškai nesusijęs 
su juo. 

Rišeljė iš karto sukluso. 

Aš tuo nė kiek neabejoju, brangioji kunigaikštiene. Ir aš 
tikiu jūsų draugyste. Vardan šios draugystės aš maldauju jus: 
kalbėkite! Jeigu jūs sužinojote ką nors labai svarbaus, pasakykite 
man. 

Ji pervėrė jį žvilgsniu, giliai atsiduso ir gūžtelėjo pečiais. 

Jūs teisus. Tokią valandą negalima būti per daug 
skrupulinga. Tuomet klausykite: kaip jūs žinote, aš atvažiavau 
iš Konstantinopolio. Ten aš susidraugavau su grafiene Moruzi, 
tai ji pasakė man tai, ką galima pavadinti perspėjimu. Kai ji 
man apie tai papasakojo, aš palaikiau jos žodžius nekaltais 
plepalais... 

Kalbėkite, kalbėkite! Ši dama turi gerą reputaciją, ji 
neužsiima plepalais. 

Gerai. Tuomet aš einu tiesiai prie tikslo. Ar jūs pasitikite 
tais pulkais, kurie neseniai išsilaipino uoste? Juk juos jums 
atsiuntė kunigaikštis Čičiagovas, ar ne tiesa? 

Tiesa... bet aš nematau... 

Tuojau pamatysite! Man atrodo, nepraėjo nė dešimties 
metų, kai Gruzija nusilenkė Rusijai? Dauguma gyventojų su 
tuo susitaikė, bet ne visi. O kunigaikštis Čičiagovas, sprendžiant 
iš to, ką aš girdėjau, be didelių skrupulų pareikštų, jog Tiflisas 
pernelyg toli nuo Sankt Peterburgo ir kad jo gubernatoriška 
valdžia labai panaši į vicekaraliaus valdžią. Nuo šio žodžio ne 
taip jau toli iki karalystės, mano brangusis hercoge, ir, 
reikalaudamas iš kunigaikščio karių, jūs sudarėte jam palankias 
aplinkybes atsikratyti trukdančių elementų. Būkite tikras, šitų 
dviejų pulkų netektis nepadarys jam didelių nuostolių... O dėl 
to, kaip jie elgsis mūšyje, ranka į ranką su maskviečiais, kurių 
jie nekenčia... Bet aš jau pasakiau jums: aš niekuo nesu tikra. 
Visai galimas dalykas, kad tai salonų plepalai, o kunigaikštį 
Čičiagovą tiesiog apšmeižė... 

Bet gali būti ir taip, jog tai tiesa. 

Hercogas susmuko į krėslą ir niūriu veidu ėmė kandžioti 
savo kumštį. Marijana stebėjo savo rankų darbą. Šis žmogus 
be jokios abejonės buvo genialus organizatorius. Didis 
kolonizatorius ir diplomatas, bet tuo pat metu lengvai 
suerzinamas, nervingas ir būtent dėl to labiau pažeidžiamas, 
negu ji manė. 

Įsmeigęs akis į vieną tašką, Rišeljė, rodos, visiškai apie ją 
pamiršo. Ji nežinojo, ko griebtis: juk jos suknelėje buvo 
paslėptas ir degino kūną įsakymas apie laisvės grąžinimą. Dabar 
jai norėjosi kuo greičiau palikti šiuos rūmus ir bėgti į tvirtovę... 
Tačiau kažkas ją traukė prie to laiško, kuris, tarsi erzindamas 
ją, lengvai virpėjo nežinia iš kur šiame aklinai uždarytame 
kambaryje atsiradusiame skesvėjyje. 

Bet kai tylėjimas virto amžinybe, Marijana neišlaikė ir 
kostelėjo. 

Pone hercoge, pasakė ji tyliai, man labai gaila, kad 
trukdau jūsų apmąstymus, bet ar galėčiau jūsų paprašyti palydėti 
mane? Jau vėlu ir... 

Ji nebaigė frazės. Jis pašoko ir kaip pasimetęs, pasiklydęs 
žmogus, išgyvenantis didžiulę baimę ir sielvartą, puolė prie jos, 
kambario prietemoje atrodžiusios tarsi nežemiška vizija. 

Nepalikite manęs! jam užgniaužė gerklę. Nepalikite 
manęs vieno dabar... Aš nenoriu šią naktį kentėti vienatvės... 

Bet kodėl? Ką tokio aš pasakiau, kas sukėlė jums tokią 
baimę?.. Juk jūs išsigandote... 

Taip, aš išsigandau. Bet ne dėl savęs. Aš išsigandau to, 
ką ruošiausi daryti. Be jūsų... jeigu jūs nebūtumėt įspėjusi apie 
išdavystę, įvyktų nepataisoma katastrofa... mirtis grėstų pačiam 
Aleksandrui. Zmogui, kuriam aš dėkingas už viską. Tam, kuris 
mane vadina draugu... 

Jūs norite pasakyti, kad... nevažiuosite? 

Taip, aš lieku! Gruzinų pulkai grįš atgal. Tiktai totorių 
daliniai, kuriuos aš pats paruošiau ir kuriais aš pasitikiu, bus 
išsiųsti į Kijevą... O aš lieku. 

Marijaną užplūdo begalinis džiaugsmas, ji negalėjo patikėti 
savo pergalės realumu. Taigi, ji išlošė beveik visais klausimais. 
Po valandos Jasonas bus laisvėje, rytoj Rišeljė pasiliks Odesoje, 
o du pulkai taip ir nesudalyvaus mūšiuose... Tuo sunku patikėti! 
Viskas buvo pernelyg puiku, išskyrus tai, jog “Jūros burtininkė“ 
priklauso rusams... 

Visa tai dėl to, ką aš jums pasakiau? paklausė ji tyliai. 

O ką jūs pasakėte? 

Jūs atsisakote kovoti prieš savo tėvynainius? 

Marijana pajuto, kaip dreba hercogo rankos, sugriebusios 
jos pečius. 

Aš negaliu kovoti prieš savo brolius, netgi jei jie klysta. 
Taip, būtent todėl. Bet jūs privertėte mane suprasti, kad 
palikdamas Naująją Rusiją, aš palieku plačią dirvą pačiai 
netikėčiausiai veiklai. Jei aš išvyksiu, kas sutrukdys Cičiagovui 
arba kam nors kitam užvaldyti šias žemes? Krymui reikia 
solidžios apsaugos. Aš privalau likti. Dievas žino, kas čia be 
manęs gali atsitikti... 

Marijaną apėmė netikėtas noras ne vietoje ir ne laiku 
nusijuokti. Politika buvo kažkoks neįtikėtinas dalykas, ir tie, 
kurie ja užsiėmė, patys keisčiausi žmonės pasaulyje. Juos 
lengva apsukti aplink pirštą pasinaudojus išgalvotomis žiniomis. 
Ir hercogas padarė iš jų išvadą, kurios pasekmės buvo gana 
netikėtos. 

Ji sutramdė besiveržiantį juoką, pasitenkindama šypsena, 
tačiau pažiūrėjo į Rišeljė tokiu džiaugsmingu žvilgsniu, kuris 
galėjo ją išduoti. Laimei, hercogas palaikė tai savo nuopelnu. 

Jūs nuostabi, pasakė jis švelniai. = Aš iš tikrųjų tikiu, 
kad jus man atsiuntė pati Apvaizda. Galbūt jūs tik atrodote 
kaip moteris? Galbūt jūs iš tikrųjų esate angelas? Pats gražiausias 
iš visų? Angelas smaragdinėmis akimis, kerintis ir geras, turintis 
nuostabios moters išvaizdą... 

Dabar jis buvo visiškai arti jos, ir staiga jo rankos nuslydo 
jos pečiais ir apsivijo aplink taliją. Išsigandusi Marijana išvydo 
priešais save persikreipusį hercogo veidą, geiduliu žėruojančias 
tamsias akis. Ji pamėgino jį atstumti, su nerimu pamaniusi, 
jog jos pašnekovas akimirksniu virto visiškai kitu žmogumi. 

Prašau jūsų, ekscelencija, paleiskite mane! Aš turiu 
išvažiuoti... turiu sugrįžti... 

Ne. Jūs negrįšite. Bent jau šią naktį. Aš iš karto atpažįstu 
sėkmę, kai tik ji pasirodo, nes ji pasirodo labai retai. Jūs ir 
esate mano sėkmė, mano vienintelė viltis. Aš iš karto tai 
supratau, kai tik išvydau jus vakar triukšmingoje krantinėje. 
Jūs atrodėte tarsi fėja, plevenanti virš mūsų nuodėmingos 
žemės, ir buvote nuostabi! Nuostabi kaip šviesa. Šią naktį jūs 
išgelbėjote mane... 

Neperdėkite! Aš jus paprasčiausiai įspėjau. Jūsų klausantis 
gali pasirodyti, kad ištraukiau jus iš mirties nagų. 

Jūs negalite suprasti. Jūs išgelbėjote mane nuo blogesnio 
dalyko už mirtį... nuo prakeikimo, kuris daugybę metų mane 
slegia... Pats Dievas jus atsiuntė. Jis išgirdo mano maldas... 

Hercogas suspaudė ją stipriau, ir Marijana sutrikusi pajuto, 
jog nejstengia su juo kovoti. Sis liesas žmogus, iš pažiūros 
toks trapus, pasirodė esąs labai stiprus. Ji atsidūrė jo rankose 
lyg gniaužtuose, ir prašymas paleisti nepasiekė jo ausų, tarsi 
jis būtų staiga apkurtęs. Ir kalbėjo jis kažkokius keistus dalykus... 
Kokį ryšį galėjo turėti Dievas su geidulio priepuoliu, sviedusiu 
jį prie jos? 

Prakeikimas?. Marijana vos gaudė kvapą. Apie ką jūs 
kalbate? Aš nesuprantu... 

Jis prisispaudė veidu prie švelnios duobutės ant jos peties, 
po to apibėrė ją bučiniais, nejučia kildamas aukštyn kaklu. 

Nemėgink... Tu negali suprasti. Padovanok man šią naktį, 
vienintelę naktį, ir po to tu būsi laisva. Aš atiduosiu tau 
viską, ko tik panorėsi. Leisk man tave mylėti... Aš taip seniai 
nepažinau meilės. Man atrodė, kad daugiau niekuomet... 
niekuomet nebegalėsiu. Bet tu nuostabi, tu taip svaigini... Tu 
prikėlei mane iš numirusių. 

Ar tik jis neišėjo iš proto? Ką jis nori tuo pasakyti? Jis 
taip stipriai ją suspaudė, kad jai pasirodė, jog trakštelėjo kaulai, 
tačiau tuo pat metu lūpos dovanojo jos kūnu beveik 
nepakeliamą saldumą.  Marijanai gerklėje užstrigo didžiulis 
kamuolys, kai ji, pašėlusi iš gėdos ir įniršio, staiga suprato, 
jog neturi jokio noro priešintis. Juk ji irgi taip seniai bebuvo 
patyrusi vyro glamones ir meilę. Paskutinis buvo tas 
nepažįstamasis, tas graikų žvejys, užvaldęs ją tokiame tamsiame 
grote, kad ji nesugebėjo įžiūrėti jo veido. Jis buvo tik neryškus 
siluetas naktyje, kažkas panašaus į vaiduoklį, tačiau malonumas, 
kurį jis jai suteikė, pranoko bet kokius lūkesčius... 

Glamonėjanti burna nuslydo skruostų, susirado savaime 
prasivėrusias lūpas. Jaunosios moters širdis mušė tarsi bažnyčios 
varpas, o kai jo ranka vogčiomis apčiuopė švelnios krūties 
iškilumą ir paėmė ją nelaisvėn, Marijana pajuto, jog jai pakirto 
kojas. Ir hercogas be didelio vargo stumtelėjo ją prie aksomu 
aptrauktos kušetės, stovėjusios šalia darbo stalo. 

Jis paleido ją iš savo glėbio, atsargiai paguldė ir greitai 
pasisukęs užpūtė žvakę. Kabinetą apgaubė tamsa. 

Marijanai ausyse ūžė, visas kūnas degė lyg ugnyje, ir jai 
pasirodė, kad ji grįžo į palaimintą grotą prie Korfaus. Ji 
atsidūrė pačioje tamsos bedugnėje, kurioje egzistavo tiktai tabaku 
kvepiantis šiltas alsavimas ir vikrios rankos, ryžtingai išvadavusios 
ją iš suknelės ir karštligiškai apglėbusios nuogą kūną. 

Jis daugiau nieko nesakė. Tik glamonėjo jos krūtis, pilvą, 
klubus, stabtelėdamas ties kiekvienu nauju atradimu, po to 
atnaujindamas savo jaudinančią veiklą, ir Marijanai pasirodė, 
kad ji eina iš proto. Visas jos kūnas liepsnojo ir virpėjo, 
visiškai pasiruošęs pirmapradiškam veiksmui... Staiga ji godžiai 
prisitraukė jį prie savęs. 

Marijana apsivijo rankomis aplink kaklą, susirado lūpomis 
jo burną ir griuvo ant pagalvių, dusdama iš laimės ir dejuodama 

nuo jo kūno svorio, kuris ji tai pajuto = buvo pasiruošęs 
su ja susijungti. Skubėdama numalšinti kankinamą alkį, pernelyg 
ilgai marintą ir pernelyg staiga pažadintą, ji visiškai atsivėrė, 
pati išskėtė ir sulenkė kojas, bet... nieko neįvyko. 

Įsivyravo tyla. Slogi gąsdinanti tyla... Svoris, slėgęs jaunosios 
moters kūną, dingo, ir staiga aklinoje tamsoje pasigirdo rauda... 


Marijana akimirksniu pašoko. Ji apgraibomis susirado stalo 
kampą, kandeliabrą ir šalia jo gulėjusį; žiebtuvėlį Nesavomis 
rankomis sugriebusi jį, ji užžiebė žvakes. Iš tamsos išniro 
kambarys su savo sunkiais baldais, ilgomis užuolaidomis ir 
slegiančia griežtumo atmosfera, tokia svetima meilės beprotybėms. 


Pirma, ką Marijana pastebėjo, buvo jos suknelė 
perlamutrinio šilko krūvelė, sumesta prie kušetės kojelės. 
Kankinama nepasotinto geismo, ji sugriebė ją, norėdama 
prisidengti savo nuogumą, stengdamasi atgauti normalų kvėpavimą 
ir nuraminti pašėlusiai mušančią širdį. Po to ji pamatė hercogą. 

Jis sėdėjo ant krėslo krašto, atsirėmęs alkūnėmis į kelius, 
užsidengęs veidą rankomis, ir verkė kaip Kalėdų senio užmirštas 
vaikas, draskomas tokios gailios raudos, kad šlykštus apgaulės 
pojūtis, kurį išgyveno Marijana, virto užuojauta... Galingasis 
Naujosios Rusijos gubernatorius šią minutę atrodė nelaimingesnis 
ir labiau apgailėtinas negu armėnų elgetos, kurių uoste buvo 
pilna ant kiekvieno kampo. 

Jaunoji moteris greitomis apsirengė ir pasitaisė šukuoseną. 
Ji nesiryžo pirmoji nutraukti raudos, leisdama sielvartui pačiam 
nurimti. Ji neaiškiai suvokė, kad jo priežastis buvo nuslėpta 
gili žaizda. Tačiau po kurio laiko, raudai netylant, ji priėjo 
prie sėdinčiojo ir, nelauktai švelniai uždėjusi jam ant peties 
ranką, pasakė: 

Neverkite daugiau, prašau jūsų! Tai nieko nepadės. Jūs 
tapote... atsitiktinumo auka, taip dažnai atsitinka. Jūs neturite 
dėl to nusivilti... tai menkniekis. 

Jis staigiai nuleido rankas, atidengdamas tokį ašarų išvagotą 
veidą, kad Marijanai suspaudė širdį. 

Tai ne atsitiktinumas, pasakė jis karčiai. Tai tas pats 
prakeikimas, apie kurį aš jums kalbėjau... ką tik. Aš tikėjausi, 
o, kaip aš tikėjausi, kad jūs mane nuo jo išgelbėjote! Bet, 

deja, jis liko. Jis kaip ir anksčiau slegia mane. Jis persekios 
mane visą gyvenimą, dėl jo mano giminė nepaliaujamai nyksta... 

Jis atsistojo ir pradėjo nervingai žingsniuoti po kambarį. 
Staiga atšalusi Marijana pamatė, kaip jis sugriebė ant stalo 
stovėjusią sunkią bronzinę rašalinę ir iš visų jėgų paleido ją 
į vieną iš knygų spintų. Jos durelės kartu su subyrėjusio stiklo 
šukėmis nukrito ant grindų. 

Prakeiktas! Aš prakeiktas! sudejavo jis. Jūs 
neįsivaizduojate, ką reiškia netekti galimybės mylėti, tai yra, 
daryti tai, kas vadinama meile. Aš jau užmiršau, seniai apie 
ją užmiršau, bet neseniai, prisilietus prie jūsų, manyje atsirado... 
ak... tas netikėtas jausmas: aš pajutau, kad mano kūnas dar 
gali susijaudinti, kad aš dar galiu geisti moters, kad mano 
gyvenimas galbūt gali prasidėti iš naujo. Bet ne! Tai neįmanoma! 
Nuo šios lemtingos dienos viskas baigta... Amžiams! 

Jį sukrėtė naujas verksmo protrūkis, toks stiprus, kad Marijana 
išsigando. Atrodė, jog nelaimingasis priėjo nusivylimo ribą, ir 
ji, nežinodama, kaip jam padėti, bejėgiškai dairėsi aplinkui. 
Ant nedidelio staliuko prie lango ji pastebėjo sidabrinį padėklą 
su grafinu, taurėmis ir buteliu tamsaus skysčio, greičiausiai 
vyno. Ji pribėgo prie jo ir pripylė į taurę vandens. Bet kai 
ji norėjo nunešti ją parkritusiam ant sofos Rišeljė, į galvą 
šovė nauja mintis. Pasiraususi suknelės kišenėje, ji išsitraukė 
mažytį paketėlį su pilkšvais milteliais. 

Ruošdamasi vakarienei pas hercogą, kurio gerokai prisibijojo, 
Marijana pasiėmė šį paketėlį vaistų su Opiumu; juos paruošė 
jai Turchan bėjaus gydytojas persas, kai nėštumo pabaigoje ją 
ėmė kankinti nemiga. Jie greitai sukeldavo gilų ir malonų 
miegą, ir Marijana nusprendė, kad tai galėtų būti naudingas 
ginklas, jeigu Rišeljė pasirodytų pernelyg aktyvus. 

Liūdnai šypsodamasi ji įbėrė į taurę žiupsnelį miltukų ir 
įpylė truputį vyno, kad nesijaustų vaistų skonio. Hercogas elgėsi 
ypač aktyviai, tačiau ji vis dėlto pamiršo apie šį ginklą, kuris 
dar visai neseniai atrodė jai tiesiog būtinas. Jai paprasčiausiai 
nebuvo laiko apie jį pagalvoti taip netikėtai ją apėmė ilgai 
tramdytas meilės godulys. Dabar narkotikas turėtų padaryti 
gailestingą paslaugą. Jis padės nelaimingajam atsipalaiduoti ir 
užsimiršti... 

Pasilenkusi prie hercogo, ji atsargiai privertė jį pakelti galvą. 

Išgerkite! Jūs pasijusite geriau... Prašau jūsų, klausykite 
manęs ir gerkite! 

Kaip paklusnus vaikas jis išgėrė viską iki paskutinio lašo, 
po to išsitiesė ant pagalvių, ant kurių ką tik glamonėjo 
Marijaną. Jo paraudusiose nuo ašarų akyse matėsi dėkingumas, 
1 Marijanai suspaudė širdį. 

Jūs tokia gera,  sušnabždėjo jis“ = Jūs taip rūpinatės 
manimi, tarsi aš nebūčiau puolęs jūsų akyse pačiu skandalin- 
giausiu būdu. 

Prašau nekalbėti apie tai! 

Ji švelniai jam nusišypsojo ir pakišo po galva pagalvę. Po 
to, kad jam būtų lengviau kvėpuoti, atrišo aukštą kaklaraištį 
ir prasegė prilipusius prie įdegusios krūtinės marškinius. Tai 
padariusi ji nuėjo prie lango ir, atitraukusi užuolaidas, atidarė 
jį, kad gaivus nakties oras išblaškytų tvankumą, tvyrojusį kabinete. 

Ne, atsiduso jis, aš noriu kalbėti! Reikia, kad jūs 
žinotumėte... Jūs turite teisę žinoti, kodėl maršalo Rišeljė, 
paties didžiausio praėjusio šimtmečio lovelaso, anūkas nesugeba 
užsiimti meile... Klausykite: 1782 metais man buvo šešiolika 
metų... šešiolika metų, kuomet mane apvesdino su madmuazele 
Rošuar, kuriai tuo metu sukako dvylika! Tai buvo svarbi 
sąjunga, turėjusi reikšmę abiems šeimoms, ir jungtuves, tarsi 
tai būtų karališkos jungtuvės, sudarė mūsų tėvai, nesidomėdami 
mūsų nuomone. Aš įgijau sąlyginę žmoną. Ji pernelyg jauna, 
pareiškė jie, kad galėtų dalyvauti ceremonijoje, tačiau tam 
tikros aplinkybės vertė šią sąjungą sudaryti. 

Prašau jūsų, nutraukė jį Marijana, nesakykite man 
nieko! Jūs pažadinsite atsiminimus, nuo kurių jums pasidarys 
bloga. Ir... 

Man iš tikrųjų nuo jų bloga, sutiko jis liūdnai šyptelėjęs. 

O dėl pažadinimo... juk jie gyvavo many visus tuos metus, 
niekuomet nenugrimzdami į užmarštį... be to, aš manau, kad 
man palengvės, jei aš apie tai kam nors papasakosiu, O ypač 

moteriai... vienintelei moteriai, kurią galėčiau pamilti... Tad 
kur aš sustojau?.. Ak, taip! Po trejeto metų, kai mano žmonai 
sukako penkiolika, tėvai nusprendė mus sujungti, ir kai aš 
pamačiau tą, kuri nešiojo mano vardą, supratau, kodėl tėvai 

reikalavo sudaryti neakivaizdžią sąjungą: kad aš nepamatyčiau 
savo sužadėtinės... Netgi jei aš pragyvenčiau tūkstantį metų, 
man prieš akis visuomet stovės vaizdas, atsivėręs nuo paradinių 
mūsų namų laiptų aukštumos, nuo kurios aš paknopstomis, 
praleisdamas po keturis laiptelius, bėgau trokšdamas išvysti “ją?! 
Pabaisa! Rozalija de Rošuar, hercogienė de Rišeljė, pasirodė 
esanti tikra pabaisa! Neūžauga! Kuprota iš priekio ir iš nugaros. 
Beždžionės veidas su milžiniška nosimi. Tikra Žmogaus parodija, 
verta demonstruoti mugėse. Ar jūs, tokia graži, ar jūs galite 
įsivaizduoti, jog egzistuoja šitokia baisybė? Aš pamaniau, jog 
sapnuoju košmarą. Ar aš suvokiau, kuo pavirs mano gyvenimas 
šalia šio siaubingo, pasigailėjimo verto sutvėrimo? Jau 
neatsimenu. Bet aš žinau, kad baisiai surikau ir, akimirksniu 
netekęs sąmonės, nusiritau nuo akmeninių laiptų... Kitą dieną 
pareikalavau pašto karietos... Parašiau laišką ir išvažiavau į 
mūsų žemes. Aš nebegalėjau pakęsti Paryžiaus. Iš ten, su 
niekuo nepasimatęs, išvykau kariauti su turkais, tikėdamasis, 
kad Dievas sutiks pasiimti mane pas save. Aš suvokiau, kad 
norom nenorom nuo šiol... norom nenorom privalau būti 
ištikimas madam de Rišeljė... Jūs įsivaizduojate? Tai taip 
paprasta, taip kvaila, 0 gyvenimas bėga. Juokinga... 

Tačiau Marijanai nesinorėjo juoktis. Atsiklaupusi ant kelių 
priešais sofą, ji vėl paėmė už rankų šį žmogų, kėlusį jai 
baimę, susižavėjimą, neapykantą ir kurį laiką netgi užuojautą, 
panašią į švelnumą. Tam tikra prasme jis buvo jos brolis... 

Pirmasis vedybų išbandymas jai irgi buvo žiaurus, tačiau jis 
nė iš tolo neprilygo siaubingai dramai, kurią išgyveno jaunasis 
hercogas. Ji švelniai paglostė jo ranką, tarsi duodama suprasti, 
kaip giliai ji atjaučia jo nelaimę. O jis pasuko į ją iškankintą 
veidą su padūmavusiomis nuo migdomųjų akimis ir pabandė 
nusišypsoti. 

Ar ne tiesa... galima pasijuokti? 

Ne! Nė už ką!.. Arba reikia visai neturėti širdies. Jūsų 
vedybų istorija pati liūdniausia iš tų, apie kurias man kada 
nors teko girdėti. Jūs vertas užuojautos... jūs ir ji, beje, nes 
ji irgi turėtų kentėti. Ir... jūs niekuomet jos nebematėte? 

Taip! Vieną kartą... kai aš... grįžau į Prancūziją, kad 
padėčiau pavojuje atsidūrusiam karaliui. Aš supratau tai... ką 

jūs dabar pasakėte: ji turėjo irgi kentėti, nelaimingas, nekaltas 
vaikas... vargšė siela, įkalinta monstro kūne. Mes likome draugais! 
Ji gyvena Prancūzijoje... Krozilio pilyje... Ji ieško manęs... Ji 
taip gerai rašo... taip... 

Kuo toliau, tuo sunkiau darėsi jam kalbėti. Vis sunkėjantys 
vokai pagaliau užsivėrė, ir netrukus kabineto tylą drumstė tiktai 
ramus alsavimas. 

Marijana paleido jo ranką, atsistojo ir sustingo nežinodama, 
ką toliau daryti. 

Rūmuose viešpatavo visiška tyla. Gerai išauklėti tarnai, be 
jokios abejonės, gavo griežtas instrukcijas ir čia neateis. Prie 
išėjimo gali stovėti tik sargybiniai. Kažkur mieste laikrodis 
išmušė pirmą valandą nakties, primindamas Marijanai, kad iki 
ryto dar toli ir kad ji dar turi kuo užsiimti... 

Apčiuopusi kišenėje popierių, kuriame buvo pažadėta laisvė 
Jasonui Boforui, ji ant pirštų galiukų nutipeno prie durų. Jos 
apsiaustas liko salone, kuriame jie vakarieniavo... kai ji atėjo, 
hercogas niekam neleido nuimti jo nuo jos pečių ir paliko jį 
ant krėslo, sakydamas, jog jo gali prireikti, jeigu jai pasidarytų 
šalta prie praviro lango. Marijana nusprendė jį pasiimti. 

Tačiau prieš išeidama ji sugalvojo užpūsti žvakes, kad 
hercogas galėtų ramiai miegoti, ir grįžo prie stalo. Pasilenkusi 
jį vėl pamatė laišką... 

Dramatiška su Rišeljė išgyventų minučių įtampa privertė ją 
užmiršti apie jį, ir jaunoji moteris papriekaištavo sau už tai. 
Juk pats likimas įdavė jai į rankas dokumentą, kuris galėjo 
turėti milžiniškos reikšmės imperatoriui. Ji neturi teisės nepaimti 
jo. 

Ji sugriebė laišką ir godžiai perbėgo akimis. Jis atėjo iš 
Sankt Peterburgo ir buvo parašytas caro ranka. Dėmesį patraukė 
Švedijos princo Karlo Žano parašas. Caras su didžiausiu slaptumu 
pranešė savo draugui Rišeljė atsiųstos jam notos ir eksmaršalo 
Bernadoto laiško tekstus, kuriuos jis savo ranka perrašė: 

“Susiformavęs imperatoriaus Napoleono įprotis vadovauti 
didžiulėms armijoms turi neabejotinai įtvirtinti jo įsitikinimą 
nenugalimumu, bet jeigu jūsų didenybė sugebės sumaniai 
išsaugoti savo resursus, rašė Karlas Zanas, = nesutiks stoti 
į generalinį mūšį ir pasistengs apriboti karą manevravimu ir 

atskirais susidūrimais, Napoleonas, be abejo, padarys keletą 
klaidų, kuriomis jūsų didenybė galės pasinaudoti. Iki šiol sėkmė 
jį lydėjo tik todėl, kad karo ir politikos srityje jis taikydavo 
naujus metodus; bet jeigu pakankamai judrūs būriai ryžtingai 
puls silpnai arba blogai ginamas vietas, nėra jokių abejonių, 
kad jūsų didenybė susilauks puikių rezultatų ir kad Fortūna, 
pavargusi tarnauti ištroškusiam valdžios, pagaliau grįš pas tuos, 
kurie kovoja už garbę ir Žžmogiškumą...“* 

Laiško gale princas reiškė pasitenkinimą dėl taikos sutarties 
sudarymo su turkais ir nekantravimą pagaliau sulaukti “anglų 
subsidijų", tuomet, atėjus laikui, būtų galima pradėti mūšius 
“Napoleono armijos užnugaryje ir jo imperijos pakraščiuose...“ 

Notoje buvo rašoma apie didelį būsimo Švedijos karaliaus 
norą aneksuoti Norvegiją, danų valdomą teritoriją, ir apie 
priemones, kurių numatoma imtis prieš Daniją, kad princas 
Karlas Žanas galėtų įgyvendinti savo norą, o mainais siūloma 
ne tokia jau nereikšminga Švedijos armijos parama... 

Staiga  atšalusiomis rankomis Marijana vartė pavojingus 
popierius į visas puses su tokiu jausmu, tarsi tai būtų pasiruošęs 
sprogti dinamito užtaisas. Ji negalėjo patikėti savo akimis. Jos 
protas atsisakė pripažinti tai, kas buvo tiesiog aiški ir niekšinga 
išdavystė.  Bernadotas visiškai neseniai pateko į Švediją, kad 
būtų galima pateisinti šį draugišką laišką Napoleono priešininkui... 
Bet, šiaip ar taip, Marijana suprato, kad Napoleonas privalo 
žinoti apie pavojų, gresiantį jam iš užnugario... 

Nusprendusi padaryti dokumentų kopijas, ji atsisėdo už stalo, 
paėmė plunksną, po to apsigalvojo. Kopijos neužteks, jeigu 
prie jų nebus pridėti originalai. Ji pernelyg gerai pažinojo 
Napoleoną ir neabejojo, jog jis tuo nepatikės. Ji kaltai pažvelgė 
į miegantį hercogą. Nemalonu vogti jo laiškus... bet tai vienintelė 
išeitis. Caro raštas turi patekti į Napoleono rankas! 

Nebenorėdama ilgiau pati su savimi diskutuoti, Marijana 
įsikišo į kišenę laišką su nota, užpūtė žvakes ir išėjo, tylutėliai 
uždariusi duris. Per porą akimirksnių ji perbėgo koridorių, 
sugriebė geltonajame salone ant krėslo gulėjusį apsiaustą, 
užsimetė jį ant pečių ir nusileido laiptais žemyn. 


* Originalus laiško tekstas (red. past.). 

Prie įėjimo snaudę sargybiniai vos vos pravėrė akis ir pamatė 
pro šalį lekiantį baltą, šlamantį šilkinį debesėlį, tačiau netrukus 
jie ir vėl paniro į palaimingą miegą. 

Jaunoji moteris dabar karštligiškai skubėjo. Kol naktis 
neužleido vietos dienai, reikėjo pažadinti Žolivalį, ištraukti iš 
kalėjimo Jasoną ir bet kuria kaina palikti Odesą. Kai Rišeljė 
atsibus, be vargo supras, kas paėmė jo laišką, ir, be abejo, 
puls jos ieškoti... Kad būtų galima įspėti imperatorių, reikėjo 
pabėgti anksčiau... 

Abiem rankomis sugriebusi suknelės apačią, Marijana iš visų 
jėgų leidosi į Diukru viešbutį... 


Aštuntas skyrius 


Vienos burtininkės žuvimas... 


Netikėtai išverstas susijaudinusios Marijanos iš krėslo, kuriame 
jis užmigo, laukdamas savo jaunosios draugės, Žolivalis iš karto 
suprato, kad likusi naktis jam nebepriklauso. Laimė, jo smegenys 
lengvai atsikratė sapnų raizgalynės, ir jaunoji moteris keliomis 
frazėmis išaiškino jam visą paskutinių įvykių esmę. 

Jis neramiu žvilgsniu perbėgo Rišeljė pasirašytą įsakymą dėl 
Jasono paleidimo ir caro laišką, patekusį į jo rankas ne itin 
padoriu būdu. Po to jis uždavė porą trejetą klausimų, ir, 
suprasdamas, kad laiko iš tikrųjų negalima gaišti, jeigu nenori, 
kad buvimas Odesoje netaptų nejaukus, trumpai pasveikino 
Marijaną su sėkme ir puolė prie savo drabužių. 

Jei aš teisingai supratau, pasakė jis, = mes tučtuojau 
bėgame į tvirtovę pasiimti Jasono ir jo žmonių? Bet kur jūs 
ketinate vykti po to? 

Pažinodamas  Marijaną, jis uždavė šį; klausimą pačiu 
nekalčiausiu tonu, tačiau ji atsakė nė trupučio nesuabejojusi. 

Argi caro laiškas jums ne atsakymas į tai? Atsikvošėkite, 
Žolivali! Reikia pasivyti imperatorių, kol jis juda gilyn į Rusiją, 
ir įspėti apie pavojų, kuris jo tykos grįžtant. 

Rausdamasis tarp marškinių dideliame odiniame krepšyje, 
Žolivalis gūžtelėjo pečiais. 

Jūs kalbate taip, tarsi mes būtume Paryžiuje ir ketintume 
vykti į Kompjeną arba Fontenblo! Ar jūs bent įsivaizduojate 
šios šalies atstumus? 

Man rodos, taip. Šiaip ar taip, tie atstumai neišgąsdino 
Didžiosios Armijos pėstininkų. Taigi man irgi nėra jokio pagrindo 
jų bijoti. Imperatorius juda į Maskvą. Vadinasi, ir mes vykstame 
ten. 

Ji sulankstė Aleksandro laišką ir paslėpė vidinėje tamsios 
suknelės kišenėje. 

Žolivalis paėmė nuo stalo įsakymą dėl Jasono ir “Jūros 
burtininkės" įgulos išlaisvinimo. 

O Jasonas? paklausė jis tyliai: = Jūs tikitės įkalbėti jį 
sekti paskui jus į Rusijos gilumą? Jūs pamiršote, kaip jis 
sureagavo Venecijoje paprašytas lydėti jus į Konstantinopolį? 
Jis neturi jokio pagrindo dabar mylėti Napoleoną labiau negu 
anksčiau. 

Marijana ryžtingai pažvelgė į savo draugą ir, kapodama 
žodžius, pasakė: 

Jis neturi pasirinkimo. Rišeljė sutiko išlaisvinti jį, tačiau 
nenorėjo nieko girdėti apie brigo grąžinimą. Jam nepavyks 
pakartoti savo žygio, uostas saugomas ypač budriai. Ir aš 
negaliu įsivaizduoti jo, grįžtančio namo plaukte... 

Žinoma. Tačiau jis gali pasinaudoti bet kuriuo laivu, 
plaukiančiu per Bostorą ir Dardanelus. 


Iš jaunosios moters gesto Žolivalis suprato, kad jo atkaklumas 
čia visiškai ne vietoj. Be to, abiems ir be ginčų buvo kuo 
užsiimti. Jie paskubomis suskato ruoštis, ir kai artimiausia 
varpinė išmušė antrą valandą nakties, Marijana su savo draugu 
paliko Diukru viešbutį, nešdamiesi po didelį krepšį su pinigais 
ir kai kuriais ypač vertingais daiktais. Jie paliko beveik visą 
bagažą, kuris buvo pernelyg gremėzdiškas bėgliams. Marijana 
kambaryje ant stalo padėjo auksinę monetą mokestį už 
kambarius. Žinoma, palikti rūbai būtų kompensavę jų skolą, 
tačiau po istorijos apie tariamai pavogtą deimantą Marijana 
nenorėjo palikti po savęs liūdnos nežinios. Jos reputacija ir 
taip bus pakirsta, kai policija puls ieškoti moters, pavogusios 
iš gubernatoriaus slaptus dokumentus... 

Bėgte leisdamiesi stačiu šlaitu pro kareivines, jaunoji moteris 
ir jos kompanionas uostą pasiekė per keletą minučių. Tokią 
vėlyvą valandą čia buvo tuščia ir tylu. Tiktai už nebylių fasadų 
kažkurioje tavernoje raudojo čigoniškas smuikas ir kniaukė 
katės. Ir štai pagaliau bėgliams prieš akis išniro pajuodusios 
tvirtovės sienos. 

Aš tikiuosi, kad juos sutiks išleisti nenustatytu laiku, 
neramiai pratarė Žolivalis. 

Tačiau Marijana kategorišku mostu privertė jį nutilti. Jaunoji 
moteris jau skubėjo prie sargybinio, kuris atsišliejęs būdelės 
stovėdamas miegojo, demonstruodamas išsiugdytą įprotį išlaikyti 
pusiausvyrą. Ji energingai supurtė jį. Kai jis sunkiai atmerkė 
vieną akį, ji pakišo po nosimi popierių su gubernatoriaus 
parašu, kurį apšvietė virš sargybinio galvos kabojusi lempa. 

Kareivis, Žinoma, nemokėjo skaityti, tačiau popierių puošęs 
gubernatoriaus herbas buvo pakankamai įtikinamas, taip pat, 
kaip ir jaunosios damos gestai. Buvo aišku, jog ji nori įeiti 
į tvirtovę ir pamatyti komendantą. 

Nenorėdama pati sau prisipažinti, Marijana buvo susijaudinusi 
ne mažiau už Zolivalį. Komendantas iš tikrųjų galėjo atsisakyti 
išleisti kalinius vidury nakties ir, jeigu pasirodys, jog jis yra 
pedantas ir bailys, gali atsitikti taip, kad jis pareikalaus 
patvirtinimo... Tačiau Apvaizda tą naktį buvo Marijanos pusėje. 

Sargybinis ne tik galvotrūkčiais puolė į tvirtovę nešinas 
popieriumi, bet netgi nieko nepakvietė į savo vietą, ir abu 
lankytojai paskui jį pateko į kiemą, absoliučiai tamsų, panašų 
į šulinio dugną. Iš sargybinių būstinės nesigirdėjo nė menkiausio 
triukšmelio, greičiausiai ten visi miegojo. Rusų ir turkų karas 
baigėsi, todėl nebebuvo dėl ko jaudintis. 

Marijana ir Žolivalis akimirkai stabtelėjo, prisispaudę vienas 
prie kito priešais buvo laiptai, vedę pas komendantą. Jų 
širdys sunkiai plakė vienodu ritmu, nes abu kankino ta pati 
mintis: ar jie išvys savo draugus, ar kareivių būrį, kuris nuves 
juos pas karininką ir lieps pasiaiškinti?.. 

Tačiau tvirtovės komendantas šią naktį gana audringai leido 
dviejų pusnuogių totorių žavingoje draugijoje, kurios apleisti 
nors minutei jis neturėjo nė menkiausio noro. Kviečiamas 
sargybinio, jis truputį pravėrė duris, metė žvilgsnį į popierių, 


157 


kurį laikė rankose nepriekaištingai pasitempęs kareivis, beviltiškai 
nusikeikė, bet, pažinęs gubernatoriaus parašą ir įsitikinęs, kad 
įsakymas anaiptol nedviprasmiškas ir reikalauja "nedelsiant" 
išlaisvinti žmones iš amerikiečių brigo, jis daugiau nebevargino 
savęs jokiais klausimais. 

Jis netgi apsidžiaugė, galėdamas pagaliau atsikratyti veltėdžių, 
kurių išlaikymas darėsi vis brangesnis, ir, netgi nepakeitęs 
Adomo kostiumo kuo nors šiuolaikiškesniu, nuskubėjo į savo 
kabinetą, greitomis pasirašė įsakymą apie išleidimą į laisvę, 
riktelėjo keletą nurodymų kareiviams, pridurdamas, kad jo 
daugiau nebetrukdytų ir nuskuodė į savo kambarį, trokšdamas 
kuo greičiau vėl panirti į nirvaną. 

Kareivis lyg kulka išlėkė į kiemą, davė svetimšaliams ženklą 
sekti paskui jį ir pasuko prie didžiulių geležinių grotų, kurios 
saugojo įėjimą į vidinį kalėjimo kiemą. Apšviestos dviejų 
gigantiškų fakelų, jos atrodė iš tikrųjų klaikiai. Čia jis juos 

Po dešimties minučių jis grįžo lydimas dviejų siluetų, kurių 
didesnis privertė stipriau plakti Marijanos širdį. Po akimirkos, 
apimta beribio džiaugsmo, ji juokdamasi ir verkdama puolė 
Jasonui ant krūtinės. 

Marijana! šūktelėjo jis nustebęs. Tu čia?. Tai 
neįmanoma. Aš klejoju... 

Ne, jūs neklejojate, nutraukė jį Žolivalis, nusprendęs, 
jog prisipažinimams per maža laiko. Reikia kuo skubiau iš 
čia dingti. Gubernatorius jus paleido laisvėn, bet pavojus dar 
nepraėjo... 

Pats jis, susijaudinęs labiau negu tikėjosi, pakliuvo į stiprų 
Krego O'Flaerčio glėbį, o sargybinis tuo tarpu su aiškia simpatija 
stebėjo šią sceną, nors ir nedaug ką suprato. Marijana ir 
Jasonas beregint užmiršo viską pasaulyje ir nenustojo bučiuotis. 

Abu išlaisvintieji kaliniai buvo barzdoti lyg pranašai ir iki 
pasibjaurėjimo purvini, tačiau Marijana nekreipė į tai jokio 
dėmesio. Prisispaudęs prie jos kūnas buvo Jasono kūnas, o 
jos burna glamonėjo jo lūpas; ji tetroško vienintelio dalyko 
kad šitie bučiniai tęstųsi visą amžinybę. 

Tačiau nusprendęs, jog laikas nelaukia, Žolivalis ryžtingai 
juos išskyrė. 

Pakaks! pasakė jis griežtai. Pakaks! Prisibučiuosite, 
kai būsime kelyje, o dabar nešdinkimės iš šios nelemtos vietos. 

Ties jo ausim nuskambėjo džiugus Krego juokas. 

O jiems ji juo labiau nepatinka! Ne pro šalį būtų geras 
kabaretas! Atiduočiau kairę ranką už stiklinę seno airiško 
viskio. 

Nusileidusi ant žemės Marijana pažvelgė į juos nieko 
nesuprantančiu žvilgsniu. 

Bet... jūs tik dviese? O kur kiti? Kur Grakchas? 
Gubernatorius įsakė išleisti visą įgulą... 

Taip, atsakė Jasonas, visa įgula tai mes... arba, 
teisingiau pasakius, tai, kas iš jos liko. Tavo gubernatorius, 
mano brangioji, greičiausiai nenutuokia, kas darosi tarp kariškių. 
Užgrobusios mus eskadros viršininkas nusprendė, kad nėra 
jokios prasmės maitinti smulkias žuveles, sugautas Viduržemio 
jūros pakrantėje. Kai pasiekėme krantą, jis įsakė paleisti įgulą 
į visas keturias puses. Garbė tapti karo belaisviais teko tiktai 
man ir Kregui. 

O Grakchas? Kur jis? Jį irgi paleido? 

Suprasdamas jos nerimą, Jasonas tvirčiau apkabino jaunosios 
moters liemenį. 

Grakchas prancūzas, mano meile. Jis rizikavo daugiau 
už mus. Tie galvijai be jokių ceremonijų galėjo jį sušaudyti. 
Kol mes plaukėme jūra, jis vaidino idiotą, o kai auštant 
pasiekėme įlanką, šoko į vandenį ir nusiyrė į krantą. 

Dieve mano! Tai jis tikriausiai jau seniai žuvo? 

O'Flaertis nusijuokė. 

Jūs menkai jį pažįstate. Norėčiau pasakyti, kad Grakchas 

pats įstabiausias paauglys iš visų, kuriuos teko sutikti. Žinote, 
kur jis dabar? 

Šitaip  kalbėdamiesi jie perėjo pakeliamą tiltą, laikomą 
surūdijusių grandinių, kurios, matyt, nebuvo judinamos jau kokį 
šimtą metų, ir nuo uolėto skardžio, tapusio tvirtovės pamatu, 
atsivėrė uosto statinių panorama. O'Flaertis parodė į nedidelį 
sinagogos pastatą. 

Matote tą graikišką taverną tarp daržinės ir sinagogos? 
Grakchui pavyko įsitaisyti ten padavėju. Jis kalba neįtikėtinu 

graikų ir turkų kalbų mišiniu, kurio išmoko Turkijoje, o be 
to, jis jau gana neblogai plepa rusiškai. 

Iš kur jūs tai žinote? 

O mes jį matėme. Po keleto dienų, kai mus įkišo į šitą 
tvirtovę, jis ėmė aplink ją sukiotis, niūniuodamas prancūziškas 
jūreivių daineles. Mūsų kalėjimas pastatytas ant uolų ir prie 
jo lengva prieiti, taip kad mes galėjome su juo bendrauti. O 
kartais, pridūrė jis, atsidusęs taip giliai, kad tapo aišku, jog 
jis yra be galo dėkingas šiam jaunuoliu, vaikinas atnešdavo 
mums po butelį raminančių... Nelaimė, mes negalėjome 
pasinaudoti tuo pačiu keliu, kuriuo keliaudavo buteliai. Langelis 
pernelyg mažas, 0 sienos storos! 

Naktis darėsi vėsesnė, iš jūros padvelkė vėjelis, atnešęs 
dumblių kvapą, kurį abu jūreiviai su pasimėgavimu traukė į 
plaučius. 

Viešpatie, koks nuostabus laisvės oras! atsiduso Jasonas. 

Pagaliau mes galėsime grįžti į jūrą. Tu girdi, brangioji, kaip 
ji mus šaukia?.. O, vėl pamatyti savo laivo denį po kojomis... 

Marijana atsiduso, suprasdama, jog atėjo sunkusis momentas. 
Ji jau pravėrė burną, ketindama atskleisti Jasonui tiesą, tačiau 
Žolivalis, suvokdamas, kaip jai sunku, aplenkė Marijaną. 

Jūs laisvas, Jasonai, pasakė jis švelniai, bet ryžtingai, 
tačiau jūsų laivas ne! Nepaisant visų mūsų pastangų, hercogas 
Rišeljė negrąžino jo mums. 

Kaip negrąžino? 

Pasistenkite suprasti, ir svarbiausia nesikarščiuokite! Puiku 
jau vien tai, kad mums pavyko ištraukti jus iš šito Žiurkių 
urvo. Brigas karo laimikis = nuo šiol priklauso rusų laivynui, 
ir gubernatorius nieko negali padaryti. 

Marijana pajuto, kaip susigniaužė ant jos talijos gulėjusi 
ranka. Korsaro balsas beveik nepasikeitė, tačiau jis visas neramiai 
įsitempė. 

„ Vieną sykį aš jį jau pavogiau. Ką gi, teks tai pakartoti. 
Sitaip galima ir įprasti. 

Per daug nepasitikėkite savimi, Jasonai! Čia tai neįmanoma... 
Brigas prišvartuotas ten, apačioje, pačiame molo gale, keleto 
rusų laivų apsuptyje. Beje, jei būtų šviesu, jūs patys galėtumėte 

įsitikinti, jog ten dirba laivų meistrai. O be to, hm... turiu 
pridurti, jog mes turime kuo greičiau palikti miestą. 

Leiskite paklausti kodėl? Argi gubernatoriaus įsakymu 
aš nesu laisvas? 

Taip, bet mes turime palikti Odesą iki saulės patekėjimo. 
Tai irgi įsakymas! Jeigu jus suras, jūs būsite vėl suimtas, ir 
šį kartą jums niekas negalės padėti. Be to, Marijana... nelabai 
sutaria su gubernatoriumi, kuris domisi ja labiau... nei derėtų. 
Taigi rinkitės! Likdamas čia tam, kad pabandytumėte pavogti 
savo laivą, jūs rizikuojate dviem dalykais: savo laisve ir Marijanos 
nepriklausomybe nuo gubernatoriaus. Mano manymu, remiantis 
sveiku protu, reikia kuo greičiau iš čia išvažiuoti... 

Prisiglaudusi prie Jasono peties Marijana sulaikė kvėpavimą. 
Jai norėjosi vienu metu ir verkti, ir juoktis, ir išbučiuoti senąjį 
ištikimą draugą už tai, kad jis sugebėjo taip viską nupasakoti, 
jog niekam nekilo jokių nereikalingų klausimų. Jasonas buvo 
ne iš tų, kuriuos lengva apgauti, ir jis galėtų pradėti klausinėti 
lygiai taip pat gudriai, kaip ir nusenęs teismo tardytojas, visą 
gyvenimą praleidęs tarnyboje. Ji jautė, kaip po jos ranka stipriai 
plakė jūreivio širdis. Staiga ją užliejo gailesčio ir nevilties 
banga. Dabar jis turi pasirinkti: ji arba brigas, dėl kurio ji 
dažnai priekaištaudavo Jasonui esą jis myli savo laivą labiau 
už ją ir visa kita pasaulyje... 

Jasonas keletą kartų giliai atsiduso. Po to taip stipriai ranka 
prispaudė prie savęs jaunąją moterį, jog ši suprato laimėjusi. 

Jūs teisus, Žolivali. Reikia pasakyti... jūs visuomet teisus. 
Važiuojam! Bet kur? Po valandos pradės aušti... 

Stojo trumpa tyla, ir Marijana suprato, jog Žolivalis ieško 
žodžių, kad nepatikliam amerikiečiui nesukeltų pykčio priepuolio. 
Galų gale jis ryžosi. Susimąsčiusiu balsu, tarsi garsiai galvodamas, 
Zolivalis tarė: 

Aš manau, kad geriausia... vykti gilyn į Rusijos teritoriją. 
Pavyzdžiui, į Maskvą. Atvažiavę čia mes sužinojome, jog Didžioji 
Armija perkirto Lietuvos sieną ir žygiuoja į šventąjį rusų 
miestą. Vienintelis mūsų šansas pasivyti ją ir... 

Reakcija buvo ne tokia jau audringa, kaip tikėjosi Marijana. 

Pavyti Napoleoną? Jūs išprotėjote? 

Visiškai ne. Argi ne jis atsakingas už tą sunkią padėtį, 
į kurią patekote jūs ir Marijana, ir štai jau daugiau nei metai 
negalite iš jos išsikapstyti? Jis jums kai ką skolingas. Tegu tai 
bus laivas, kuris iš Dancigo arba Hamburgo nuplukdys jus į 
Ameriką... : 

Šį kartą jis ištarė magišką žodį, ir grėsmingai įsitempęs 
Jasonas pamažu atsileido. Jis beveik džiaugsmingai pareiškė: 

Puiki mintis! Bet aš turiu geresnę... 

Kokią? atsiduso Marijana, pajutusi artėjančią audrą. 

Man nėra kas veikti pas Napoleoną, bet jūs teisūs: aš 
privalau gauti laivą, kad galėčiau grįžti į tėvynę ir stoti į 
mūšį. Mes vyksime ne į Maskvą, kurią tik pravažiuosime, o 
į Sankt Peterburgą! 

Jūs norite keliauti per visą Rusiją? O jūs žinote, jog tai 
sudarys apie šešis šimtus Ijė? 

Amerikietis nerūpestingai gūžtelėjo plačiais pečiais, vos vos 
pridengtais neaiškaus rūbo likučiais. 

Na ir kas? Jeigu neklystu, tai sudarys apie porą šimtų 
daugiau... Tu važiuosi su manim, mano meile? pridūrė jis, 
švelniai kreipdamasis į jaunąją moterį. 

Jeigu tu panorėsi, aš seksiu paskui tave į Sibirą. Bet 
kodėl į Sankt Peterburgą? 

Todėl, kad mano tėvas, jaunystėje daug keliaudamas, 
užmezgė ten stiprią draugystę su turtingu laivų savininku ir 
jam tuomet padėjo išsikapstyti iš sunkios padėties. Mes 
niekuomet nereikalavome nuostolių atlyginimo, tačiau palaikėme 
ryšius su Krylovu, ir aš esu tikras, kad jis man padės. Aš 
noriu prašyti pagalbos draugo, 0 ne žmogaus, išsiuntusio mane 
į katorgą. 

Marijana su Žolivaliu susižvalgė, tačiau to pakako, kad jie 
vienas kitą suprastų. Jie seniai žinojo užsispyrus; korsaro 
charakterį ir visišką jo nesugebėjimą atleisti įžeidimus. Geriausia 
bus neminėti caro laiško ir sutikti su Jasono siūlomu planu. 
Be to, kelias į Peterburgą ėjo per Maskvą, todėl vienu šūviu 
bus galima nušauti du zuikius! Jei pasiseks, tai po to, kai 
slaptas dokumentas atsidurs Napoleono rankose, Marijanai niekas 
nesutrukdys sekti paskui žmogų, kurį ji išsirinko. 

Jau vien tai, kad jis taip greitai pasidavė, buvo netikėta. 
Žinodama, kaip stipriai jis prisirišęs prie savo laivo, Marijana 
tikėjosi nors nedidelio susirėmimo. Tačiau einant į graiko 
taverną pasiimti Grakcho, ji pastebėjo, jog Jasono žvilgsnis 
nepaliaujamai krypsta į ilgo molo pabaigą. Pamažėle jis ėmė 
lėtinti žingsnį. Ji švelniai jį paragino. 

Eime! Reikia skubėti. Netrukus išauš... 

Aš žinau! Bet Grakchą jūs galite išsikviesti ir be manęs... 

Staiga jis ją paleido. Ji pamatė, kaip Jasonas nubėgo prie 
naujajame arsenale sukrautų statybinių medžiagų ir netrukus 
grįžo, laikydamas rankoje užgesintą žibintą. 

Jūs turite žiebtuvėlį? paklausė jis Žolivalio. 

Žinoma! Bet kam jums reikia šviesos? 

Niekam. Aš žinau! Ir vis dėlto... paskolinkite man žiebtuvėlį 
ir palaukite manęs. Aš greitai, bet... Jeigu po pusvalandžio 
manęs čia nebus, važiuokite vieni... 

Jasonai! šūktelėjo Marijana prislopintu balsu. Kur tu 
nori eiti? Aš eisiu su tavim. 

Jis atsigręžė, paėmė jos ranką ir stipriai suspaudė, po to 
perdavė ją Zolivaliui. 

Ne. Aš draudžiu. Tai, ką aš ruošiuosi daryti, svarbu tik 
man vienam! Tai mano laivas... 

Airis jau suprato, koks čia reikalas. 

Aš irgi eisiu su tavimi, pasakė jis: Palaukite mūsų, 
draugai! Pažadinkite Grakchą ir pasistenkite surasti kokį nors 
vežimą kelionei. Neisi gi pėsčiom į Sankt Peterburgą! 

Ir jis nusivijo juodą Jasono figūrą, sukančią prie krantinėje 
džiūstančių valčių. 

Tai beprotybė! suriko Žolivalis, nebijodamas sudrumsti 
nakties tylos: Mes nieko nerasime iki paties Kijevo, kur yra 
pašto kontora. O čia reikia apversti visą miestą. Be to, gali 
atsirasti kliūčių... 

Kregas akimirkai sustojo, ir jie išgirdo jo juoką. 

Tikrai! Jeigu mums nusišypsos laimė, jums čia bus mažiau 
rūpesčių. Žmonėms teks padirbėti uoste, tolėliau nuo čia. Jiems 
jūs nerūpėsite. Taip kad paskubėkite! 

Ką jūs ruošiatės daryti? išsigandusi sušnabždėjo Marijana. 

Juk jis... 

Po keleto minučių Marijana ir Žolivalis pamatė, kaip nuo 

kranto atsistūmė nedidelė valtis ir nusiyrė juodu vandeniu. 

Taip! Jie ruošiasi padegti “Burtininkę"... Aš kažko panašaus 
ir tikėjausi. Toks jūreivis kaip Boforas niekuomet nesutiks 
palikti savo laivo priešams... Eime! Mes irgi turime kuo užsiimti. 
Pasimelsite vėliau, suirzęs pridūrė jis, pamatęs, kaip jaunoji 
moteris sudėjusi rankas šnabžda maldą. 

Namas, kurio pirmajame aukšte buvo įsikūrusi graiko taverna, 
buvo nedidelis, kvadratinis ir tik dviejų aukštų. Salia didžiulio 
lango, apkalto lentomis, buvo žymiai mažesnis, uždarytas 
paprastomis langinėmis. Nusprendęs, kad už jo yra jaunojo 
paryžiečio kambarys, Žoliyalis susirado akmenį ir iš visų jėgų 
paleido jį į langines. 

Jis buvo teisus. Po kelių akimirksnių langinės lengvai 
girgždėdamos prasivėrė ir plyšyje pasirodė suvelta galva. Žolivalis 
neleido jai prasižioti. 

Grakchai! pašaukė jis: = Tai jūs? 
Taip, bet kas... 
Tai mes, Grakchai, įsikišo Marijana. = Ponas Žolivalis 


Madmuazelė Marijana! Saldžiausias Jėzau! Bėgu, bėgu... 

Po minutės Grakchas Hanibalas Pjošas jau glėbesčiavosi su 

savo šeimininkais. Jis iš visos širdies išbučiavo juos, matydamas 

juose tik per stebuklą atgautus draugus. Jie atsakė jam tuo 

pačiu, tačiau Žolivalis pasistengė, kad tai netruktų pernelyg 
ilgai. 

Klausyk, mano berniuk! ryžtingai pasakė jis, jaunuoliui 
svaigstant nuo beribio džiaugsmo, kuris ir reiškiamas 
pašnabždomis buvo gana triukšmingas. Mes čia ne tam, kad 
reikštume vieni kitiems simpatijas. Tu turi mums padėti... 

Marijana, leidusi Žolivaliu trumpai išdėstyti situaciją, nuėjo 
prie vandens. Naktis pamažu traukėsi. Ryškėjo stiebų miškas, 
o taip pat šviesios bangelių keteros. Staigus vėjo gūsis sugriebė 
Marijanos apsiaustą, priversdamas jį plaktis tarsi vėliavą ant 
stiebo. Įsitempusi Marijana ryte rijo akimis uosto tamsą, 
tikėdamasi išvysti arba bent išgirsti vėjo sukeltame triukšme 
irklų pliaukšėjimą. 

Jai atrodė, kad Jasonas ir Krėgas išplaukė prieš šimtą metų, 
ir ausyse aidėjo paskutiniai mylimojo žodžiai: “Jeigu po 
pusvalandžio manęs čia nebus, važiuokite vieni...“ Buvo dar 
pernelyg tamsu, kad būtų galima pasižiūrėti į laikrodį, tačiau 
Marijanai šis pusvalandis virto ištisomis savaitėmis... 

Staiga Marijana, nebegalėdama ilgiau valdytis ir nusprendusi 
pati nueiti ant tamsoje juoduojančio molo, pamatė naktyje 
liepsnos liežuvėlį, raudonai nudažiusį tirštų dūmų kamuolius. 
Po akimirkos iš už statinių krūvos iššoko du ubagai, kurie 
čia, matyt, nakvojo, ir dabar tarsi žiurkės iš skęstančio laivo 
pasileido bėgti prie namų, užkimusiais balsais rėkdami kažką 
nesuprantamo, greičiausiai: “Gaisras!.." arba “Visi į gaisrą!..“ 

Uostas akimirksniu sukruto.  Žiebėsi ugnys, atsidarinėjo 
langinės. Pasigirdo riksmai, keiksmai, šunų lojimas. Bijodama 
likti atkirsta nuo savo draugų, Marijana grįžo pas Grakchą ir 
Žolivalį. Ji sutiko vikontą pusiaukelėje į taverną ir pastebėjo, 
kad jis vienas. 

O kur dingo Grakchas? 

Jis užsiėmęs išvykimu. Aš daviau jam pinigų, ir mes 
susitarėme susitikti viršutiniame mieste. Jis lauks mūsų prie 
pagrindinės gatvės kampo, šalia pašto kontoros. Tikiuosi, Jasonas 
ir Kregas ilgai neužtruks... 

Jau daug laiko prabėgo, kai jie išėjo. Ar jūs nemanote, 
kad... 

Jis paėmė jos ranką ir švelniai paglostė. 

O ne! Jums greičiau bėga laikas, ir tai visiškai suprantama. 
Praėjo ne daugiau kaip ketvirtis valandos, kai jie mus paliko, 
ir, jeigu norite žinoti mano nuomonę, jie labai sėkmingai jį 
išnaudojo... 

Gaisras iš tikrųjų vis labiau plėtėsi. Ilgi liepsnos liežuviai 
lyžčiojo dangų, O vėjas ritino tirštų, troškių juodų dūmų 
kamuolius. Nešini kibirais miestiečiai bėgo į molą, ir šalia 
gaisro žmonių vis daugėjo. Kažkur suskambo varpai. 

Laimė, brigas stovi molo gale! Kitaip tie du bepročiai 
galėjo padegti visą uostą... šitoks vėjas... sumurmėjo Zolivalis. 

Jo žodžius nutraukė kurtinantis triukšmas, lydimas gigantiško 
liepsnos fontano. Jis gyvai užsiropštė ant šalia namo stovėjusio 
akmeninio suolelio ir padėjo užlipti ant jo Marijanai. Atsivėręs 

vaizdas privertė juos surikti. Greičiausiai tai sprogo “Burtininkė", 
ir liepsna dabar persimetė į gretimus laivus. Visą jūrą, rodos, 
buvo apėmusi ugsnis, 0 minios dejonės sumišo su vėjo blaškomo 
gaisro ūžesiu. 

Jasonas gerai pažinojo savo laivą, tarė Žolivalis. Jis 
tikriausiai padegė kajutę su parako statinėmis, kurios dabar ir 
sprogo. 

Iš tikrųjų, ten, apačioje, iš subyrėjusio brigo ugnis mušė 
lyg iš vulkano. Sudegęs pagrindinis stiebas, sukeldamas žiežirbų 
spiečių, driokstelėjo ant gretimos fregatos, kuri, beje, jau degė. 
Staiga Marijaną apėmė nepaprastas jaudulys ir jos akyse pasirodė 
ašaros. Ji pavydėjo Jasono šiam laivui, buvusiam savo varžovui. 
Tačiau matyti jį šitaip Žžūstantį nuo šeimininko rankos buvo 
nepakenčiama... Tarsi tai būtų artimo draugo... arba net jos 
pačios mirtis. Ji pagalvojo apie figūrą, išdrožtą laivo nosyje, 
apie sireną žaliomis akimis, tokią panašią į ją. Greitai iš viso 
to nieko neliks, tik pelenų krūva... 

Šalia jos alsavo Žolivalis, ir ji suprato, jog jis irgi jaudinasi. 

Toks gražus laivas, sušnabždėjo jis. 

Jam atsakė uždusęs Jasono balsas: 

Taip! Jis buvo gražus... ir aš mylėjau jį lyg savo vaiką. 
Bet jau geriau jis tegu sudega, negu atitenka į svetimas rankas. 

Gaisro šviesoje Marijana pamatė, kokie išbalę Jasonas ir 
Kregas, kaip nuo jų čiurkšlėmis bėga jūros vanduo. Abu žiūrėjo 
į baigiančią degti “Burtininkę" su įtūžiu ir gailesčiu akyse. 

Sprogimas apvertė mūsų valtį, prabilo airis. Teko 
plaukti patiems... 

Dusdama nuo konvulsyvios raudos, Marijana puolė Jasonui 
ant kaklo. Jūreivis švelniai ją apkabino, prispaudė jos galvą 
prie savo peties ir meiliai paglostė plaukus. 


Neverk! pasakė jis ramiai. Mes turėsime kitą, didesnį 
ir dar gražesnį. Aš ir pats dėl to kaltas. Nereikėjo jo taip 
pavadinti! “Jūros burtininkė"... Tai nulėmė jos likimą sudegti 
ant laužo, lyg tikrai burtininkei! 


Rimdama ji sukūkčiojo. 
Jasonai, nejaugi tu.. tiki prietarais? 

Ne... bent jau kasdieniniame gyvenime. Bet aš kenčiu... 
Galbūt todėl ir šneku nesąmones. O dabar eime! Atrodo, jog 
visas miestas subėgo į uostą. Į mus niekas nekreips dėmesio... 

Bet tu juk sušlapęs iki paskutinio siūlelio, visas apdriskęs. 
Tu negali taip važiuoti! 

O kodėl gi ne? Viskas yra taip, kaip tu sakai, bet tavo 
dėka aš esu laisvas, ir tai yra nuostabiausias dalykas... 

Beveik su jaunuolišku įkarščiu jis pakėlė jaunąją moterį nuo 
akmeninio suolelio, pastatė ant žemės ir, nepaleisdamas jos 
rankos, nusivedė gatve, kylančia į viršutinį miestą. Žolivalis su 
Kregu nuskubėjo paskui juos, spausdamiesi prie sienų, kad 
išvengtų vis didėjančio žmonių srauto, besiveržiančio į uostą. 
Iš viršaus atrodė, jog gaisras išsiplėtė ir dega visas reidas. Iš 
tikrųjų liepsna buvo prarijusi tik trejetą kaimyninių laivų. 
Ketvertas bėglių, uždusę nuo kilimo į statų kalną, akimirkai 
sustojo po didžiulėmis nusvirusiomis sikomoro šakomis ir 
žvilgtelėjo atgal. 

“Burtininkės" agonija artėjo į pabaigą. Laivūgalis paniro į 
vandenį, O pirmagalis tragiškai iššovė į viršų. Kurį laiką nosis 
kilo su savo emblema į dangų tarsi pagalbos šauksmas. Tačiau 
netrukus lėtai, beveik iškilmingai. dingo jūros gelmėse... 

Jasono pirštai suspaudė Marijanos ranką. Pro sukąstus dantis 
jis sumurmėjo prakeiksmą. Ir, tarsi mesdamas iššūkį kiekvieną 
sekundę vis labiau šviesėjančiam dangui, suriko: 

Aš turėsiu kitą laivą! Aš prisiekiu, kad greitai turėsiu jį, 
ir jis bus panašus į “Burtininkę"! 

Marijana švelniai paglostė jo suakmenėjusį skruostą. 

Bet tu nepapuoši jo mano atvaizdu, nes jis neatnešė tau 
sėkmės. 

Jis pažvelgė į ją žėrinčiu nuo tramdomų ašarų žvilgsniu ir 
tarsi raitelis, geriantis stiklinę vyno prieš ilgą kelionę, įsisiurbė 
į jos lūpas. 

Taip! atsakė jis rimtai ir su švelnumu, privertusiu ištirpti 
jaunosios moters širdį, pridūrė: Aš papuošiu jį tavo atvaizdu 
ir pavadinsiu “Geroji Viltis“. 

Po keleto minučių prie pašto stoties jie susitiko Grakchą. 
Marijanai teko išgyventi nemalonų momentą einant pro 
gubernatoriaus rezidenciją, bet tenai, kaip ir visame viršutiniame 

mieste, viešpatavo tyla. Jaunoji moteris pagalvojo apie Žmogų, 
kurį ji privertė užmigti mirtinu miegu. Žinoma, niekam nepavyks 
jo pažadinti. Ji iš savo patirties žinojo migdomųjų veikimo 
galią, ir kai hercogas de Rišeljė atvers akis, saulė jau bus 
aukštai. Tada jam praneš apie naktinį įvykį, apie sudegusius 
laivus, tačiau galbūt jis iš karto nepastebės, jog dingo laiškas, 
nes nuskubės į uostą, norėdamas sužinoti apie padarytus 
nuostolius ir imtis atitinkamų veiksmų... Tokiu būdu bėgliai 
išloštų dar šiek tiek laiko, jeigu jis ryžtųsi ieškoti jų sausumoje. 
Tačiau greičiausiai jis mes visas pajėgas į jūrą... 

O jeigu jis vis dėlto nuspręs pirmiausia imtis caro laiško 
pagrobėjų, jai galbūt pavyks, žinoma, jei laimė nuo jos 
nenusigręš, pasprukti. 

Pamačiusi  Grakchą, sukryžiuotomis ant krūtinės rankomis 
ramiai stovintųį prie įspūdingo vežimo, pakinkyto trimis arkliais, 
ir aukšto barzdoto vežiko raudona kepure, Marijana nusprendė, 
jog sėkmė vis dar lydi ją. Vaikinas turėjo dvejopą sugebėjimą: 
akimirksniu prisitaikyti prie bet kokių aplinkybių, netgi pačių 
netikėčiausių, visiškai tuo nesistebint, ir daryti tikrus stebuklus. 
Tai dar sykį įrodė vežimas, šalia kurio jis dabar stovėjo... 

Tai buvo vienas iš tų didžiųjų brezentu dengtų vežimų 
keturiais ratais, panašių į amerikiečių kolonistų furgonus, kuriais 
rusų pirkliai vežiodavo savo prekes iš miesto į miestą, iš 
mugės į mugę. 

Sunkesnis ir gerokai lėtesnis, negu kitos transporto priemonės, 
naudojamos ilguose Rusijos keliuose, jis buvo talpesnis ir 
patikimesnis už paprastą vežimą arba puskarietę. Bėgliai sutilps 
jame visi: Be to, Rišeljė kunigaikštienės Sant'Anos greičiau 
ieškos elegantiškoje karietoje, negu po paprasto kaimiško vežimo 
stogu. 

Tačiau Grakcho sugebėjimas daryti stebuklus neapsiribojo 
ekipažo parinkimu. Žvilgtelėjusi į vidų, Marijana pamatė porą 
ryšuliukų, turėjusių atstoti sėdynes, krūvą naujų antklodžių, 
virtuvės reikmenų ir maisto atsargų. Ten taip pat gulėjo pora 
kastuvų ir šiokie tokie ginklai. Galiausiai drabužiai, siūti Žinoma 
ne Londone ir ne Paryžiuje, tačiau visiškai tinkami šiai kelionei. 
Be jokios abejonės, jie buvo skirti Jasonui ir Kregui. Iš visko 

buvo matyti, jog per trumpą laiką Grakchas Žolivalio pinigus 
išleido labai protingai. 

Tai tikrai panašu į stebuklą, tarė Marijana, pasitraukdama 
į šoną ir leisdama vyrams persirengti Kaip jums tai pavyko, 
Grakchai? Juk dabar uždarytos visos krautuvės! 

Jaunuolis kaip visuomet nuraudo iki ausų nuo šeimininkės 
komplimento ir nusijuokė. 
ia nėra nieko nepaprasto, madmuazele Marijana. Su 
pinigais Odesoje galima gauti visko, ko tik nori ir kada tik 
nori. Reikia tik žinoti, į kurias duris pasibelsti. 
Iš po brezento pasirodė rusva Krego O'Flaerčio galva. 

O tu tikriausiai Žinai visas reikalingas duris, mano berniuk! 
Aš tiktai bijau, kad mums vis dėlto trūksta vieno daikto. Tu 
tikriausiai nežinai to, ką mums papasakojo kalėjimo draugas 
italas, pakliuvęs ten per nesusipratimą: norint keliauti šios 
imperijos keliais, O ypač norint gauti pastotėse arklius, reikia 
turėti kažką panašaus į pasą... 

Tai vadinasi “keliaraštis“, nė nemirktelėjęs patvirtino 
Grakchas, išsitraukė iš kišenės popieriaus lapą su ką tik uždėtais 
antspaudais ir pakišo jį airiui po nosimi. Bet jūs perdedate, 
pone Kregai. Keliaraštis tai leidimas imti pašto arklius. Jį 
reikia parodyti, kai moki už arklius, 0 jei nori taupyti, tai 
gali išvis nerodyti. Ar dar yra klausimų, pone Kregai? 

Viskas aišku, atsiduso airis ir iššoko iš vežimo, apsivilkęs 
rusiškas, plačias, sukištas į batus kelnes ir pilką palaidinę su 


odiniu diržu. Reiks priprasti prie šios naujos mados... ir 
norėtųsi nusiskusti. 
Man irgi! palaikė jį Jasonas, pasirodydamas su lygiai 


tokiu pat apdaru. Aš manau, kad mes panašūs į kalėjimo 
prižiūrėtojus... 

Grakchas nužvelgė juos kritišku žvilgsniu, po to patenkintas 
linktelėjo galvą. 

Atrodote neblogai. Tai viskas, ką galėjau rasti, ir jeigu 
leisite duoti patarimą, geriau nesiskuskite barzdų. Su jomis jūs 
labai panašūs į šauniuosius šventosios Rusijos jaunikaičius, o 
tai mums visiems į naudą. 

Be viso to, Grakchas pademonstravo karininko vertą 
apdairumą ir  atsargumą, pasirūpino  Miarijanos saugumu 

priešininko teritorijoje ir į “keliaraštį" įrašė ledi Selton, anglų 
keliautoją, trokštančią susipažinti su caro imperija, taip pat su 
patriarchališkais jos gyventojų papročiais. š 

Grakchas, Jasonas ir Kregas tapo damos tarnais, o Zolivalis, 

pakrikštytas Smitu, gavo sekretoriaus vaidmenį. 
Misteris Smitas!  suurzgė vikontas. Ir tai viskas, ką 
tu galėjai sugalvoti? Kokia skurdi vaizduotė! 
Tegu ponas vikontas man atleidžia, atraportavo Grakchas, 
bet Smitas vienintelė angliška pavardė, kurią aš Žinau. 
Vadinasi, aš dar pigiai išsipirkau! Gerai jau, Smitas tai 
Smitas! O dabar, mano manymu, metas judėti. 

Iš tikrųjų, rausvai violetinės, pranašavusios vėją aušros 
spindesy gimė diena. Kažkur netoliese suskambo varpai, 
kviesdami rytinei maldai. Variniai pravoslavų cerkvės kupolai 
suliepsnojo raudono dangaus fone, kuriame grakščiai sklandė 
žuvėdros ir juodais žaibais šaudė kregždės. 

Viršutinio miesto gatvės atgijo. Iš uosto grįžo Žmonės, garsiai 
aptarinėdami nakties įvykį. Tie, kurie buvo likę pataluose, dabar 
atidarinėjo langus, ir langinių keliamas triukšmas sumišo su 
šūksniais ir smalsuolių klausimais. 

Gatvės gale kareiviai nuiminėjo sunkias grandines, nakčiai 
ištempiamas tarp dviejų neaukštų bokštų, vadinamų Kijevo 
vartais. Iš priešingos pusės pasirodė pirmi vežimai su duona. 

Keliautojai sulipo į vežimą ir patogiai įsitaisė ant ryšuliukų, 
o Grakchas užšoko ant pasostės greta vežiko, kurį teko gerokai 
papurtyti, nes jis, matyt, manė, kad naktis dar nesibaigė, ir 
kietai miegojo. 

Paryžietis metė žvilgsnį po brezentu, įsitikino, ar viskas 
tvarkoje, po to su reikšminga mina kreipėsi į vežėją, iš anksto 
mėgaudamasis būsimu efektu: 

Pirmyn! įsakė jis rusiškai. 

Vežėjas švelniai šyptelėjo ir suragino arklius. Sunkus vežimas 
pajudėjo iš vietos, sulingavo ant duobėto kelio jauname 
mieste dar niekur nebuvo grindinio ir patraukė prie vartų. 

Marijana atsirėmė į brezentinį gaubtą, apgraibomis susirado 
Jasono ranką ir, užmerkusi akis, užsnūdo. 

Po keleto minučių draugai paliko Odesą ir pradėjo ilgą 
kelionę per bekraštę Rusiją... 

Devintas skyrius 


Ant Kodymos krantų 


Stepė atrodė beribė. Po vasaros saule neaprėpiamas pilkšvai 
sidabrinis jos kilimas bangavo lengvame vėjelyje ilgais dryžiais, 
nusitęsusiais iki horizonto, tarsi bekraštis ežeras. 

Juo toliau jie važiavo, juo labiau varginanti darėsi kaitra, 
kuri apie vidurdienį virsdavo tikra kankyne, tačiau Marijana 
niekuomet nebuvo tokia laiminga. 


Jau daugiau kaip savaitę ji plaukė su savo palydovais 
bekrašte “žolių jūra“, jausdama didžiulę laimę, kuri kartais 
darydavosi net skausminga. Tačiau, žinodama, jog ši dangaus 
atsiųsta palaima truks tiktai iki jų ilgos kelionės į šiaurę 
pabaigos, 0 po to jos džiaugsmą sugriaus neišvengiamas karas, 
ji mėgavosi ja su didžiuliu išalkusio Žmogaus goduliu, rūpestingai 
rinkdama kiekvieną trupinėlį, norėdama pasimėgauti viskuo iki 
galo ir nieko neprarasti. 

Dieną jie važiavo jau apgyvendinta stepe, nuo vienos pašto 
stoties iki kitos. Intervalai tarp jų sudarė apie penkiolika 
varstų, arba keturias Ijė, ir taip sėkmingai Grakcho kišenėje 
atsidūrusio leidimo dėka vežimai drauge su vežikais keitėsi be 
didesnių užtrukimų. Dvi kapeikos už varstą vežikams buvo 
geras užmokestis, todėl jie ištisą dieną dainuodavo dainas. 

O vakare, paprastai antroje tą dieną stotyje, buvo sustojama 
poilsiui. Stočių namai atstodavo pakelės namus, kurių beveik 
nebuvo šioje milžiniškoje teritorijoje. Juose būdavo įrengti 
poilsio kambariai, kuriuose, išskyrus neišvengiamas ikonas, 
nebūdavo beveik jokių kitų “baldų", taip kad Grakcho parūpintos 
antklodės labai pravertė. Kartais būdavo galima gauti ir maisto, 
tai priklausė nuo dvarininko, kurio žemėse stovėdavo stotis, 
turtingumo. Jos beveik visos buvo išlaikomos vietinių dvarininkų, 
Podolės ir Ukrainos teritorijoje daugiausia lenkų. Jie rūpinosi 
arkliais ir mokėjo algas aptarnaujančiam personalui. Daugiau 
nei trys ketvirtadaliai tikėtino pelno dingdavo, nes retai kuris 
keliautojas galėdavo užsimokėti už viską, todėl atrodė keista, 
kaip lengvai būdavo išduodami “keliaraščiai' 


171 


Marijanos, didžios anglų damos, kilmingumas leido naudotis 
dvarininkų vaišingumu ir kai kuriuose dvaruose pasimėgauti 
tikru komfortu ir prabanga, kurių nė su žiburiu negalėjai rasti 
imperatoriškojo pašto stotyse. Tačiau jai labiau patiko pliki 
stočių kambariai, kur ant patiestų čiužinių ji leisdavo aistringas 
naktis Jasono glėbyje, o tai būtų buvę neįmanoma kokioje 
nors pilyje, kur nakčiai tarnus išsiųsdavo į šeimyninę. 

Jie pernelyg daug iškentėjo per šį priverstinį išsiskyrimą, 
kuris truko, rodos, visą amžinybę. Todėl dabar jie nė negalvojo 
apsimetinėti ir vaidinti prieš draugus veidmainišką komediją. 
Patį pirmą vakarą grafo Ganskio stotyje Jasonas atidengė savo 
kortas. Iškart po kuklios vakarienės aštria mėsa kimštos 
anties ir košės jis atsistojo. Be žodžių jis ištiesė ranką 
Marijanai, priversdamas pakilti iš už stalo, ir, visai kompanijai 
garsiai palinkėjęs “labos nakties“, nusivedė jaunąją moterį į 
savo kambarį. 

Stovėdami vienas priešais kitą akis į akį, jie tylėdami 
nusimetė nuo savęs visus rūbus. Po to susiglaudė ir iki pat 
ryto išgulėjo susijungę į vieną kūną, užmiršę viską pasaulyje. 

Devintos dienos vakare kelias ėmė leistis žemyn ir galų 
gale dingo upėje. Didžiulis slėnis, apjuostas krūmokšnių ir 
nedidelių, vėjo iškreivintų medžių, buvo apsėtas kviečiais ir 
apsodintas arbūzais bei moliūgais. Graži mėlyna upė tekėjo 
tarp stačių, erškėtrožėm apaugusių krantų, ant kurių snaudė 
žvejų valtys ir kažkas panašaus į keltą. Tai buvo Kodyma, 
ant kurios krantų įsikūrusį kaimą keliautojai privažiavo leidžiantis 
saulei. 

Kaimelis nebuvo itin didelis. Keletas baltų namų su šiaudiniais 
stogais, apsupti daržų ir tvartų, nedidelė kvadratinė aikštė ir 
cerkvė. Cerkvė irgi buvo balta, kryžiaus formos. Kiekvienas 
atsišakojimas baigėsi nedideliu trikampiu frontonu ir žvelgė į 
visas keturias pasaulio puses, kad popas galėtų laikyti mišias 
veidu į rytus. Centrinę dalį apvainikavęs paauksuotas kupolas 
su graikišku kryžiumi degė nusileidžiančios saulės spinduliuose. 
Visur rausėsi vištos ir antys, O virš upės sūkuriavo rausvi kaip 
aušra žuvininkėliai. 

Vežimas, sustojęs prie pašto stoties, esančios šalia kelio kiek 
atokiau nuo kaimo, išgąsdino dvi riebias putpeles, kurios sunkiai 

mosuodamos sparnais puolė į laukus. Apsidairęs aplinkui vežikas 
pasakė kažką nesuprantamo Grakchui. Garbus paauglys protingai 
išnaudojo Odesoje praleistą laiką ir jau neblogai išmanė nelengvą 
rusų kalbą. 

Jis pasakė, kad mes atvykome į Didžiąją stanicą ir kad 
tai kazokų kaimas, išvertė jis. 

Kazokų? šūktelėjo Žolivalis, kuriam šis žodis pažadino 
snaudžiančią meilę istorijai = Argi tai įmanoma? Sprendžiant 
iš to, ką aš žinau, mes esame buvusioje zaporožiečių teritorijoje. 
Praeitame šimtmetyje juos išnaikino Jekaterina Didžioji. 

Grakchas uždavė vežėjui keletą klausimų, į kuriuos tas 
atsakė ilga tirada, nustebindamas keliautojus, maniusius, jog jis 
moka tik dainuoti. 

Ką jis sako? paklausė Marijana, sugluminta tokio netikėto 
iškalbumo. 

Aš ne viską supratau! Greičiausiai, jis pasakė po to, 
kai keletą kartų kreipėsi į “mūsų Dievo motiną“, kad kai 
kurie išlikę gyvi kazokai persikėlė į čionykščius kaimus. Jie 
jau nebe zaporožiečiai, o Juodosios jūros kazokai, štai ir viskas. 

Tuo metu vežėjas pašoko nuo sėdynės ir suriko, botkočiu 
rodydamas į aikštę priešais cerkvę. Šį sykį Žolivaliui neprireikė 
vertėjo. 

Jis teisus! = sušuko jis“ = Pažvelkite greičiau ten... 

Iš tikrųjų, skambant varpui iš kiemų pasirodė iki dantų 
apsiginklavę vyrai, vedini ilgai kelionei paruoštais žirgais. Jie 
dėvėjo ilgaskvernius juodus apsiaustus, ilgus aulinius batus ir 
aukštas kailines kepures, kiekvienas jų buvo apsiginklavęs šautuvu 
ir lenktu kardu, drauge su pistoletu užkištu už diržo. Ant 
nedidelių, bet ištvermingų žirgų pūpsojo aukšti, avikailiais užtiesti 
balnai. 

Šių žmonių išvaizda kėlė baimę, ir Marijana sunerimo. 
Ką jie ruošiasi veikti? Kodėl tokie apsiginklavę? 
Nesunku įspėti, liūdnai atsakė Žolivalis.“ Atsiminkite, 

kas dėjosi Odesoje... Kazokai savo kaimuose gyvena taikiai, 
užsiima žemdirbyste ir augina gyvulius, bet kai stepe pralekia 
jų atamano kvietimas susirinkti... jie palieka savo plūgus, 
išsitraukia ginklus ir skuba į susirinkimo vietą. Būtent tai mes 

dabar ir matome. O su kokiu priešu jie ruošiasi susigrumti, 
man rodos, beprasmiška aiškintis... 

Jaunoji moteris krūptelėjo. Išvykę iš Odesos jie susidūrė su 
žiauria istorine tiesa kažkur nepaprastai toli nuo čia, Lietuvos 
keliuose, vyko mūšiai, ir jie iki šiol apie tai nieko nežinojo. 
Susikrimtusi Marijana norėjo tuoj pat eiti į pašto stotį, tačiau 
jos palydovai atrodė pakerėti jų akims atsivėrusio vaizdo... 

Kazokai susirinko priešais cerkvę, ant kurios slenksčio 
pasirodė popas šventiniu apdaru. Moterys atėjo basos, drobiniais 
marškiniais, užleistais ant sijonų, raudonais ir mėlynais kaspinais 
supintomis kasomis. Paskui jas sekė vaikai ir seniai. Visi 
susirinkę sustojo puslankiu palei cerkvę ir, rodos, kažko laukė. 

Tuomet pasirodė dar vienas karys. Barzdotas, apsirėdęs taip 
pat, kaip ir jo draugai, jis išsiskyrė iš jų laukinio įsiūčio 
išraiška plokščiame veide ir dar viena detale. Vietoje žirgo jis 
tempėsi paskui save vienmarškinę rėkiančią moterį. Jį sekė 
žilaplaukė senutė su dideliu maišu rankose. 

Nelaimingoji moteris buvo jauna ir galbūt graži, tačiau 
riksmai ir ašaros ją subjaurojo. Ji kaip įmanydama gynėsi nuo 
negailestingo vyro, vilkusio ją dulkėmis į aikštę. Priėjęs prie 
cerkvės, jis paleido jos plaukus ir taip paspyrė koja, kad 
nelaimingoji nusirito į patį puslankio vidurį. 

Iš vyrų pusės pasigirdo palaikantis murmesys, 0 moterys 
pratrūko prakeiksmais, tačiau popas rankos judesiu privertė 
visus nutilti. Tuomet tas, kuris atėjo paskutinis, prabilo stebėtinai 
ramiu balsu. Jis pasakė trumpą kalbą, kurią vežėjas kuo 
suprantamiau perteikė savo keleiviams. 

Ką jis sako? paklausė Jasonas. 

Taip... galima pasakyti, kad šių žmonių papročiai gana 
įdomūs, išvertė Grakchas. Jei aš teisingai supratau, Šis 
žmogus  gulinčios ant žemės moters vyras. Ji įtaisė jam ragus, 
todėl jis prieš išvykdamas į karą atsisako jos, kad ji nesuteptų 
jo Židinio paleistuvystės vaisiumi. 

Jis galėtų jos atsisakyti ne taip šiurkščiai, pasakė 
Marijana. 

Bet tai dar niekis, tęsė Grakchas. Jeigu ją sutiks 
paimti koks nors kitas vyras, ji liks gyva. O jei ne ją įkiš 
į maišą, kurį atsinešė jos anyta, ir įmes į upę. 

Bet juk tai niekšybė! pasipiktino jaunoji moteris. = Tai 
paprasčiausias nusikaltimas! O kur tas žmogus, su kuriuo ji 
nusidėjo? 

Atrodo, kad tai buvo stepių valkata, žmogus iš tos pačios 
genties, kaip ir moteris. Jis dingo. Beje, nelaimingoji yra čigonė, 
todėl neturi kaime draugų... 

Ir iš tikrųjų, stojo mirtina tyla. Ant žemės gulinti moteris 
mašinaliai atmetė atgal ilgų plaukų sruogą, užkritusią jai ant 
veido. Juodos, kupinos baimės akys veltui ieškojo užuojautos 
žvilgsniuose, įbestuose į ją, į jos sudraskytų marškinių pusiau 
pridengtą nuogą kūną, nusėtą mėlynėmis ir įbrėžimais. Jos vyras 
sukryžiavo ant krūtinės rankas ir rūsčiai  žvilgčiojo į 
susirinkusiuosius, tarsi įspėdamas, jog niekas neimtų tos, kurią 
jis atstūmė. Už jo stovėjusią anytą apsupo keletas senučių. 
Žilaplaukė moteris tarsi keršto genijus jau ruošė maišą... 

Galbūt atsiras kas nors, sušnabždėjo siaubo apimta 
Marijana, labai jaunas... arba labai senas, kuriam ši moteris 
bus reikalinga? 

Tačiau nei seni, nei jauni, dar neturintys teisės nešiotis 
ginklą, nesiryžo užsitraukti nemalonės dėl moters iš svetimos 
genties. Kiekviename žvilgsnyje spindėjo pasmerkimas. Popas, 
stovėjęs ant cerkvės slenksčio, tai suprato. Jis iškėlė į viršų 
kryžių, porą kartų peržegnojo juo susirinkusius ir pradėjo maldą. 
Čigonės vyras kreivai šyptelėjo ir nusisuko, 0 moterys, pilnos 
pasibjaurėjimą keliančio ryžto, priartėjo prie pasmerktosios. Po 
dviejų trijų minučių čigonė, raudanti lyg sužeista vilkė, bus 
surišta, įkišta į maišą ir įmesta į gražiąją upę... 

Ir staiga Grakchas, pamiršęs bet kokį atsargumą, metėsi į 
priekį šaukdamas “Stok! Stok!“. 

Viešpatie! išsigandusi suriko Marijana. Juk jie suplėšys 
jį į gabalus. Išgelbėkite jį!.. 

Tačiau šito prašyti nereikėjo. Jasonas, Kregas ir Žolivalis 
jau lėkė paskui Grakchą, vilkdamiesi su savimi vežėją, kuris 
nei gyvas, nei miręs komiškai virpino kelius, mėgindamas 
išsiveržti iš geležinių amerikiečio gniaužtų. 

Atėjo pavojingas momentas. Moterys, įniršusios, jog auka 
slysta iš jų rankų, puolė jaunąjį paryžietį, pasiryžusios įsisiurbti 
į jį nagais, kaukdamos lyg hienos aplinkui laimikį, 0 vyrai irgi 

ruošėsi įsikišti, tačiau staiga popas, pakratęs kryžių, puolė 
gelbėti jaunuolį. Jo gestai tučtuojau visus nuramino. Moterys 
nenoromis paleido Grakchą, nes iš jį apsupusių draugų veidų 
buvo galima suprasti, kad jų niekas neįbaugins. Nors popas ir 
ėmėsi teisėjo vaidmens, prasidėjęs pasiaiškinimas buvo sunkus. 
Aidėjo riksmai, grasinimai, ypač keikėsi apgautasis vyras, aiškiai 
norėjęs išvysti neištikimos žmonos mirtį. Likusi vežime Marijana 
svarstė, ko ji dabar turėtų imtis. Jeigu pavojus taps akivaizdus, 
galbūt reiktų į įniršusią minią paleisti vežimą ir, pasinaudojus 
suirute, išplėšti vyrus iš grėsmingos situacijos... Juk nė vienas 
iš jų nesumojo pasiimti ginklo! 

Užsiropštusi ant pasostės, ji paėmė į rankas vadžias ir jau 
buvo bepaleidžianti į mūšį karo vežimą, kai viskas staiga 
nusiramino. Moterys, seniai ir vaikai grįžo į namus, O vyrai 
prie savo žirgų. Aikštės centre liko tiktai moteris, kurią 
Grakchas pakėlė nuo žemės, atskubėję į pagalbą vyrai ir popas. 
Tuomet Grakchas, paėmęs moterį už parankės, lydimas draugų 
ir išsigandusio vežėjo, pasuko prie atokiau stovėjusio vežimo. 

Jaunuolį apėmęs kilnumo svaigulys išgaravo, ir kai jis priėjo 
prie Marijanos, jo veidas buvo gana sutrikęs. 

Šventikas pasakė, kad dabar ji tapo mano žmona! Jos 
vardas Šankala, sumurmėjo jis tokiu graudžiu balsu, kad 
Marijana nenorom nusišypsojo. 


Kodėl tu toks nuliūdęs, Grakchai? Juk nebuvo galima 
leisti, kad jie užmuštų šią nelaimingą moterį, pasakė ji 
pritariamai. = Jūs pasielgėte puikiai, ir aš didžiuojuosi jumis. 

- Aš irgi! Bent jau žiūrint iš Žmogiškumo pozicijų, palaikė 
ją Žolivalis. Tačiau man kyla klausimas: ką dabar darysime? 


Manau, kad tai visiškai aišku, guviai pareiškė airis. 
-Žmona privalo sekti paskui vyrą, ir kadangi nuo šiol ši laukinė 
katė yra ponia Grakch... 


O, supraskite, aš nesureagavau rimtai į ano gerojo Žmogaus 
žodžius, nutraukė jį ką tik iškeptas jaunasis su tariamu 
nerūpestingumu. Čia gi netikros vedybos... O be to, aš 
pasisakau už laisvę. Nepakenčiu šventikų, ir jeigu norite žinoti, 
šimtą sykių labiau myliu Proto deivę, negu mūsų gerąjį 
dievuliuką. Beje, ji labai graži moteris... 

Viešpatie, Grakchai! šūktelėjo suglumusi Marijana. Tai 
bent tikėjimo simbolis! Aš seniai žinau, jog jūs Revoliucijos 
vaikas, bet man įdomu, ką pagalvotų kardinolas, išgirdęs jus... 

Grakchas nuleido nosį, mindžikuodamas nuo vienos kojos 
ant kitos. 


Mano liežuvis dirba greičiau nei protas. Atleiskite man, 
madmuazele Marijana. Si istorija visiškai susuko man galvą... 
Ką gi, iš jos galėtų išeiti kambarinė. Žinoma, ji neverta net 
Agatos mažojo pirštelio, bet geriau ji negu nieko. 

Jasonas kol kas tylėjo. Jis žiūrėjo į išgelbėtąją su tokia 
keista mina, tarsi į mokslui nežinomą žvėrelį. Galų gale jis 
gūžtelėjo pečiais. 

Ši moteris kambarinė? Tai visiška nesąmonė! Man rodos, 
paversti ją civilizuota būtybe bus sunkiau, negu prisijaukinti 
vilkę. Aš nesu tikras, kad ji dėkinga mums už išgelbėjimą. 

Tai beveik sutapo su Marijanos nuomone. Nepaisant 
apgailėtinos išvaizdos: suplėšytų marškinių, sumušimo žymių ir 
dulkių, moteris nekėlė jokių simpatijų. Po tankiais antakiais 
juodos akys degė laukine ugnimi, nejučia kėlusia nerimą. Beje, 
iš arti ji atrodė pakankamai graži. Veidą truputį gadino pernelyg 
išsišovę žandikauliai ir lengvai priplota nosis. Vos vos įkypos 
akys liudijo ją turint lašelį mongoliško kraujo. Oda buvo tamsi, 
plaukai juodi, o didžiulė, plati, raudona ir mėsinga burna rodė 
lengvai pažadinamą jausmingumą. 

Ji išdidžiai apžiūrėjo savo išgelbėtojus, o kai Marijana meiliai 
šypsodamasi ištiesė jai ranką, nudavė to nepastebėjusi ir staigiai 
grįžtelėjusi išplėšė iš vežėjo rankų raudoną ryšulėlį. Greičiausiai 
tai buvo jos rūbai, kuriuos nuo slenksčio sviedė senutė pro 
šalį ėjusiam Grakchui. 

Štai kas, pasakė Žolivalis, aš nustebčiau, jei ji liktų 
su mumis ilgam. Kai tik ji atsidurs pakankamai toli nuo savo 
kaimo draugų, pirma pasitaikiusia proga ji atsisveikins su mumis. 
Jūs girdėjote, ką pasakė Grakchas? Jinai čigonė, didžiųjų 
kelių duktė. 

O, tegu ji daro ką nori, atsiduso Marijana, įžeista 
čigonės elgesio. Lai Grakchas pats nusprendžia, kaip su ja 
elgtis... 

Jos jau nebedomino ši istorija, ji norėjo čigonę pamiršti. 
Galų gale Grakchas pakankamai suaugęs, kad imtųsi 
atsakomybės. 


Ji pasuko prie stoties durų, kur su kepure rankoje stovėjo 
paėmė už rankos Šankalą, ketindamas įvesti ją į namą, čigonė 
išsisuko lyg gyvatė, puolė prie Jasono ir, sugriebusi jo ranką, 
aistringai įsisiurbė į ją lūpomis. Po kelių sekundžių aiškiai 
susijaudinusi moteris ištarė gerkliniu balsu keletą žodžių. 

Ką ji pasakė? šūktelėjo Marijana, pastebimai sunerimusi. 

Ji sako, kad... jei ji privalo turėti valdovą, nori išsirinkti 
Jasoną. Tai kekšė!.. Aš mielai pakviesčiau jos vyrą ir atiduočiau 
senėms... 

Pernelyg vėlu! pasakė Žolivalis. 

Iš tikrųjų, gavę popo paskutinį palaiminimą, kazokai jau 
kėlėsi per upę. Nebijodami sušlapti, jie brido į vandenį brasta, 
nes upė siekė arkliams tik iki krūtinių. Pirmieji jau kopė į 
priešingą krantą. Juos sekė likusieji, ir netrukus visas eskadronas 
susirinko į būrį. Išsirikiavę po du juodieji raiteliai pamažu 
išnyko sutemose... 

Tą naktį mažame mediniame kambarėlyje, po įkypakės Dievo 
motinos ir kūdikio ikona, Marijana nepatyrė ankstesnės palaimos. 
Susijaudinusi, sunerimusi, ji nevykusiai atsakinėjo į mylimojo 
glamones. Jos mintys nepaliaujamai sukosi apie tą moterį, 
miegojusią kažkur šalia, po vienu stogu su jais. Ir nors ji 
stengėsi save įtikinti, kad čigonė yra ne ką geresnė už laukinį 
žvėrelį, kad neverta į ją kreipti dėmesio, nes ji niekaip 
nesugebės įsikišti į jų gyvenimą, Marijana negalėjo atsikratyti 
minties apie pavojų, kurį kėlė ši moteris. Jaunoji prancūzė 
negalėjo suprasti, kas ją taip gąsdina. 

Pavargęs glamonėti negyvą kūną ir bučiuoti nejautrias lūpas, 
Jasonas vienu šuoliu pašoko, paėmė šalia ikonos degusią lempelę 
ir prikišo ją Marijanai prie veido. Silpnoje šviesoje sublizgo 
plačiai atvertos akys, kuriose nebuvo nė šešėlio aistros. 

Kas tau yra? sušnabždėjo jis, švelniai braukdamas pirštu 
per jos lūpas. Tu atrodai taip, tarsi matytum vaiduoklį. 
Neturi jokio noro mylėtis? 

Jaunoji moteris nė nekrustelėjo, tiktai nukreipė į jį liūdesio 
pilną žvilgsnį. 

Man baisu, atsiduso ji. 

Baisu? Bet ko? Nejaugi tu bijai, kad mergos iš kaimo 
surengs pasalą po mūsų langais ir sugaus Šankalą? 

Ne. Man rodos, aš bijau jos pačios! 

Jasonas nusijuokė. 

Kokia  kvailystė!l Sutinku, jog jos išvaizda nekelia 
pasitikėjimo, bet ji mūsų visiškai nepažįsta, ir, sprendžiant iš 
to, ką mes matėme, ji iki šiol neturėjo progos pajusti 
prielankumo žmonių giminei. Tos senos raganos būtų mielai 
ją sudraskiusios į gabalus. Ir jos grožis, manyčiau, viena iš 
svarbiausių priežasčių. 

Marijanai nemaloniai sugėlė širdį. Jai ne visai patiko, kad 
Jasonas pastebėjo čigonės grožį. 

O tu pamiršai, jog ji apgavo vyrą? Tai moteris, sulaužiusi 
ištikimybę, paleistuvė... 

Jos balsas staiga užlūžo. Kurį laiką Jasonas tylėdamas įdėmiai 
žvelgė į netikėtai užsivėrusį savo mylimosios veidą. Po to jis 
užpūtė lempelę ir, apkabinęs Marijaną, taip stipriai prispaudė 
prie savęs, tarsi bijotų, kad ji neišnyktų. Jis ilgai bučiavo ją, 
stengdamasis įkaitinti šaltas lūpas iki savo paties aistros 
temperatūros, bet veltui. Tuomet io burna nuslydo jaunosios 
moters skruostu, susirado ausį ir lengvai ją sukando. 

O tu irgi, brangioji mano, tu irgi esi moteris, sulaužiusi 
ištikimybę vyrui, sušnabždėjo jis. Tačiau tavęs niekas 
nesiruošia mesti į vandenį... 

Marijana krūptelėjo, tarsi įkąsta gyvatės, ir pabandė atsitraukti 
nuo spaudusio ją prie savęs kūno. Tačiau jis laikė tvirtai, 
apsivijęs kojomis jos kojas, ir Marijana tegalėjo surikti: 

Tu išėjai iš proto! Aš neištikima žmona? Argi tu 
nežinai, kad aš laisva? Kad mano vyras miręs? 

Ji pajuto, jog netenka savitvardos, ir ją apėmė nejsivaiz- 
duojamas siaubas. Suvokęs, jog ji gali tuoj pat surikti, Jasonas 
tapo dar švelnesnis. 

Tyliau! Nusiramink!  sušnabždėjo jis jai prie burnos. 
Ar tu nemanai, kad atėjo laikas pasakyti man tiesą? Argi tu 

dar nejsitikinai, jog aš tave myliu... ir tu gali man visiškai 
atsiverti? 

Bet ką aš tau privalau pasakyti? 

Tai, ką aš privalau žinoti! Žinoma, iki šiol aš negalėjau 
pasigirti esąs supratingas... Aš buvau grubus, neteisingas, žiaurus 
ir nesivaldantis. Bet aš šito taip gailiuosi, Marijana! Dienų 
dienas, pusgyvis, vos vos judėdamas po Monemvazijos saule, 
laukdamas sugrįžtant jėgų, kurios nenorėjo grįžti, aš galvojau 
tiktai apie tave, apie mus... apie viską, ką aš taip kvailai 
sugrioviau... Jeigu aš būčiau tavim patikėjęs ir tau padėjęs, 
mūsų dabar čia nebūtų. Pasibaigus tavo misijai, šiuo momentu 
mes plauktume į mano šalį, o ne klajotume po barbarišką 
stepę. Todėl pakaks kvailysčių, melo ir paslapčių! Atmeskime 
viską, kas mums kliudo, kaip nusimetėme drabužius prieš meilės 
naktį... Meile mano, aš noriu matyti tavo sielą nuogą! Pasakyk 
man tiesą. Atėjo laikas tai padaryti, jei mes iš tikrųjų norime 
susikurti tikrą laimę. 

Pasakyti tiesą? 

Taip... Aš tau padėsiu. Kur tavo vaikas? 

Jos širdis akimirkai nustojo plakusi. Ji visuomet žinojo, kad 
Jasonas anksčiau ar vėliau užduos šį klausimą, tačiau iki šiol 
stengėsi apie tai negalvoti. Ji suprato, jog jis teisus, kad geriau 
iš karto užkirsti kelią nesusipratimams ir tuomet viskas atsistos 
į savo vietas. Tačiau visiškai nesuprasdama kodėl, ji vengė to 
pasiaiškinimo... 

Mano vaikas... lėtai pradėjo ji, ieškodama žodžių, jis 
pas... 

Pas savo tėvą, ar ne? Arba bent jau pas tą, kuris panoro 
tapti jo tėvu? Pas Turchan bėjų... arba... leisk man kalbėti 
tiesiai, pas kunigaikštį Koradą? 

Vėl įsivyravo tyla, šį sykį visiškai kitokia. Marijanos balse 
nuskambėjo netikėto palengvėjimo, išsivadavimo iš slėgusios 
naštos gaidelės, kai ji nedrąsiai paklausė: 

Kaip tu sužinojai? Kas tau pasakė? 

Niekas... ir viskas. O ypač jis, tas žmogus, pasirinkęs 
vergiją, kad patektų į mano laivą. Jis neturėjo jokio pagrindo 
kęsti tai, ką teko iškęsti man ir mano draugams, žinoma, jeigu 
būtų kuo nors nesusidomėjęs... o tas kas nors ir buvai tu. 

Savaime suprantama, aš ne iš karto tai suvokiau. "Tačiau 
paslaptingasis šydas dingo Hiumajunabado rūmuose tą rytą, kai 
aš susitikau ištikimą kunigaikščio Sant'Anos tarnaitę, spindinčią 
iš džiaugsmo ir pasididžiavimo, nešančią ant rankų kunigaikščių 
įpėdinį paprastam neaiškios tautybės pirkliu, kurio įprastomis 
sąlygomis vaikas neturėtų sudominti taip, kad jis mestų dėl jo 
visus savo reikalus. Bet tu, Marijana, kada tu sužinojai tiesą? 

Tuomet ji prašneko. Pakartojusi neseniai Žolivalio papasakotą 
istoriją, ji papildė ją tuo, ką išsaugojo atmintyje ir širdyje, 
jausdama nepaprastą palengvėjimą. Ji papasakojo viską: apie 
naktį pas Rebeką, apie kunigaikščio reikalavimus, apie gyvenimą 
Moruzi rūmuose, apie tai, kaip ji susitiko su vyru, apie anglų 
pasiuntinį, apie svetingumą, parodytą jai rūmuose ant Bosforo 
kranto, ir pagaliau apie netikėtą kunigaikščio išvykimą su vaiku, 
kurį jis palaikė motinos atstumtu kaip tik tuo metu, kai joje 
pabudo motiniška meilė. Ji taip pat papasakojo, kaip bijojo 
Jasono reakcijos, jeigu jis būtų sužinojęs, jog ji ištekėjo už 
tamsiaodžio... 

Mes nusprendėme išsiskirti, pridūrė ji, todėl aš 
nemačiau jokio reikalo pranešti tau apie tai ir dar kartą 
sužadinti pyktį... 

Jis nelinksmai šyptelėjo. 


Sužadinti pyktų? Vadinasi, tavo akyse aš esu tik vergų 
pirklys? karčiai paklausė jis“ = Ir tu greičiausiai nesuprasi, 
jog būdamas tų negrų šeimininku, galiu juos tuo pačiu metu 
ir mylėti, nes geriausi mano vaikystės ir jaunystės prisiminimai 
susiję būtent su jais. O dėl jo... 

Taip, pasakyk man, ką jauti, galvodamas apie jį? 


Negaliu tiksliai pasakyti. Tam tikrą simpatiją... pagarbą jo 
vyriškumui ir asketiškumui. Bet taip pat ir neapykantą... ir 
pavydą. Jis pernelyg didis, tas žmogus! Pernelyg kilnus, pernelyg 
skiriasi nuo kitų, paprastų nuotykių ieškotojų, tokių kaip aš... 
ir pernelyg gražus! O be to, nepaisant visko, jis dar ir tavo 
vyras. Dievo ir žmonių akivaizdoje tu nešioji jo vardą. Pagaliau, 
jis turi tavo vaiką, dalelę tavo kūno... dalelę tavęs! Supranti, 
būna momentų, kai aš galvoju, jog šiam didžiam kankiniui 
savanoriui velniškai pasisekė... 

Jūreivio balse staiga suskambo liūdesys, toks sunkus ir kartus, 
jog Marijana buvo sukrėsta. Ji instinktyviai prie jo prisispaudė. 
Dar niekuomet ji taip stipriai nebuvo pajutusi, kokia yra jam 
artima ir kaip labai jį myli. Ji priklausė jam visa, iki paskutinės 
dalelytės. Nepaisant visko, ką teko dėl jo iškęsti, nė už ką 
pasaulyje nenorėjo, kad kas nors būtų buvę kitaip, nes kančia 
ir ašaros tik sustiprina meilę... 

Kutendama lūpomis tvirtus jo kaklo raumenis, ji aistringai 
sušnabždėjo: 

Negalvok daugiau apie tai, maldauju tavęs. Užmiršk... Aš 
juk pasakiau tau, kad neliksiu kunigaikščio žmona. Mes 
išsiskirsime. Jis su tuo sutinka. Aš turėsiu teisę būti su tavimi 
amžinai. Visa ši gyvenimo atkarpėlė išnyks iš mano atminties 
lyg blogas sapnas... 

O vaikas? Jis irgi išnyks? 

Ji atsitraukė nuo jo, tarsi būtų gavusi smūgį. Ir jam tuoj 
pat pasirodė, kad po švelnia jaunosios moters oda kiekvienas 
raumenėlis įsitempė ir suakmenėjo. Bet tai truko tik akimirką. 
Giliai atsidususi, ji vėl prisiglaudė prie jo ir iš visų jėgų 
apkabino, mėgindama bučiniais įtvirtinti jų buvimą dviese. Ji 
ilgai nepaleido jo lūpų, 0 po to dar sykį atsiduso. 

Kiek save prisimenu, visuomet žinojau, kad joks džiaugsmas, 
jokia laimė neateina savaime ir anksčiau ar vėliau už viską 
tenka mokėti. Kai aš buvau visiškai maža, mane šito išmokė 
senasis Dobsas, Seltono arklininkas. 

Arklininkas filosofas? 


Filosofas pėrnelyg garsus žodis. Tai buvo savotiškas 
keistuolis, pilnas gyvenimiškos patirties ir blaivaus proto, 
mažakalbis ir reikšdavęs savo mintis patarlėmis ir priežodžiais, 
susirankiotais visame pasaulyje, nes jaunystėje jis buvo jūreivis, 
tarnavęs admirolui Kornvelsui. Vieną syxį, kai aš truks plyš 
užsigeidžiau  pasikinkyti Ugnies Paukštę, patį gražiausią ir 
baikščiausią mūsų žirgą, Dobsas sutrukdė man tai padaryti; 
man užsiplieskus jis išsitraukė iš burnos savo amžiną pypkę ir 
visiškai ramiai man pasakė: “Jeigu jūs ruošiatės susilaužyti koją 
arba abi. o gal galvą, pirmyn, mis Marijana. Tai jūsų reikalas! 
Matote, aš neseniai kažkur nugirdau įdomią patarlę: "Tu gali 

imti viską, ko tik nori, pasakė Dievas, rodydamas žmogui 
visus žemiškus džiaugsmus, bet po to neužmiršk užmokėti!.." 

Ir... tu pasikinkei Ugnies Paukštę? 

Žinoma, ne! Bet aš visam laikui įsiminiau senojo Dobso 
žodžius, kurių teisingumu ne kartą teko įsitikinti. Ir aš padariau 
išvadą, kad vaikas ir yra ta kaina, kurią turiu sumokėti, 
norėdama mylėti ir gyventi drauge su tavimi. O, aš galiu 
prisipažinti: netrukus po jo gimimo aš degiau noru prašyti 
kunigaikščio atiduoti jį man. Aš netgi galvojau išsivežti jį be 
leidimo, bet tai būtų buvę neteisinga ir žiauru, nes būtent 
kunigaikštis jo norėjo, o aš ne... Mažylis yra vienintelė viltis, 
vienintelė laimė, sąmoningai paaukota gyvenimui... 

Ir tavęs nekankina skausmas dėl jo? 

Aš kenčiu. Bet aš stengiuosi galvoti, kad pražudžiau jį, 
kad jis jau nebegyvas. O be to, pridūrė ji su netikėtu 
įkarščiu, aš turėsiu vaikų, tavo vaikų! Jie bus mano, kaip 
ir tavo, ir aš žinau, kad nešiojant tavo pirmąjį sūnų skausmas 
nurims. O dabar mylėk mane! Mes pernelyg ilgai kalbėjome. 
Užmirškime viską... Aš myliu tave... Leisk man įrodyti, kaip 
aš tave myliu... 

Marijana! Meile mano! Maištinga ir drąsi galvelė!.. 

Žodžiai užduso tarp jų susiliejusių lūpų, ir ankštame 
kambaryje girdėjosi tiktai atodūsiai, aistringi  šūkčiojimai ir 
švelnios pasitenkinusios moters dejonės... 

Kitą rytą, kai stoties prižiūrėtojas ir vežėjas, padedami 
Grakcho, Jasono ir Krego užtraukė vežimą ant kelto, ketindami 
persikelti per Kodymą, visi pastebėjo, jog paryžiečio skruostą 
puošė švieži įdrėskimai ir atrodė jis nejprastai niūriai. 

Man įdomu, sušnibždėjo Marijanai į ausį Žolivalis, 
ar mūsų Grakchas nesureagavo rimtai į popo žodžius? 

Jaunoji moteris nesusilaikė nenusišypsojusi. 

Jūs taip manote?.. 

Aš manau, kad jis pamėgimo pademonstruoti savo, kaip 
vyro, teises ir buvo blogai sutiktas. Duodu ranką nukirst, kad 
taip ir buvo. Beje, jį galima suprasti, ši mergina graži. 

Jūs tikrai taip manote? Marijana vos vos sujudino lūpų 
kraštelius. 

Viešpatie, na žinoma! Juk dabar taip Žžavimasi 
laukiniškumu... Bet ji aiškiai ne iš nuolankiųjų... 

Ir iš tikrųjų, vilkėdama įprastinius savo rūbus paprastą 
raudoną palaidinę su barbariškai ryškiais siuvinėjimais, sijoną ir 
didžiulį juodą šalį Šankala atrodė dar paslaptingesnė negu 
vakar. Susisupusi į savo gedulingą šalį tarsi romėnišką togą, 
ilgomis storomis kasomis, iš abiejų pusių puošusiomis galvą, ji 
stovėjo nuošaliai nuo kitų, ant kelto krašto. Prie kojų pasidėjusi 
nedidelį ryšulį iš tankios raudonos medžiagos, ji žiūrėjo į 
artėjantųų priešingą krantą. 

Atkaklus jos nenoras paskutinį kartą žvilgtelėti į kaimą, kurį 
ji, be jokios abejonės, paliko visam laikui, buvo juntamas kone 
fiziškai. Beje, ši reakcija buvo visiškai suprantama... 

Ir Marijana pagalvojo, kad tik tuomet nusiramins ir bus 
laiminga, jei Žolivalio spėjimas pasiteisins ir naujoji draugė 
netrukus su jais atsisveikins. 

Kitame krante Žolivalis užmokėjo keltininkui, ir kiekvienas 
užėmė savo vietą vežime. Bet kai Grakchas paėmė už rankos 
Šankalą, ketindamas pasisodinti ją ant pasostės tarp savęs ir 
vežėjo, moteris lygiai taip pat aršiai, kaip ir vakar, ištraukė 
ranką ir, vikriai įšokusi į vežimą, atsisėdo ant grindų prie 
Jasono kojų, žvelgdama į jį su šypsena, kurioje kiekvienas 
galėjo pastebėti atvirą kvietimą. 

Nejaugi neįmanoma, Marijanos balse skambėjo pyktis, 
išaiškinti šiai moteriai, kad čia ne ji daro tvarką? 

Aš sutinku su miledi nuomone, palaikė ją Grakchas, 
aš jaučiu didžiulį norą įmesti ją į upę ir šitaip atsikratyti 
visam laikui! Pradedu suprasti jos vyrą su anyta... 

Ramybės! pasakė Jasonas. Tereikia gudriai imtis... 

Neskubėdamas, bet ryžtingai jis pasilenkė, paėmė moterį už 
rankos ir privertė ją atsisėsti ant pasostės, greičiausiai 
nepastebėjęs neapykantos pilno čigonės žvilgsnio, sviesto į 
Marijaną. 

Štai taip! tarė jis. Dabar viskas gerai. Grakchai, 
pasakyk vežėjui, kad galima važiuoti... 

Kimiai riktelėjęs, žmogus užsimojo botagu, ir vežimas 
nuriedėjo į šiaurę keliu, suraustu vakar vakare išjojusių kazokų 
žirgų kanopų. 

Ištisomis dienomis ir savaitėmis keleiviai važiavo nuo stoties 
prie stoties, nenukrypdami nuo nematomos linijos, kuri per 
Umanę, Kijevą, Brianską ir Maskvą vedė į Sankt Peterburgą. 

Aišku, gerokai arčiau būtų buvę važiuoti per Smolenską, 
bet atvykę į Kijevą, senovinį kunigaikščių miestą, “rusų miestų 
motiną", keliautojai pakliuvo į didžiulę sumaištį. Sausakimšos 
cerkvės aidėjo nuo maldų, o priešais spindinčias ikonas degė 
tūkstančiai žvakių. 

Naujienos, atneštos į šventąjį miestą baisiai išvargusių kurjerių, 
buvo liūdnos: prieš keletą dienų generolo Barklajaus de Tolio 
kariai, kovoję prie Smolensko, padegė miestą ir pasitraukė. 
Vienas iš svarbiausių imperijos miestų pateko į didžiosios 
Napoleono armijos rankas. Sią neaprėpiamą karingą masę sudarė 
daugiau nei keturi šimtai tūkstančių žmonių, kalbėjusių įvairiomis 
kalbomis, nes bavarai, viurtembergiečiai, danai buvo sumišę su 
Švarcenbergo austrais, Reino konfederacijos kariais ir princo 
Eugenijaus italais. Ir garbusis Kijevas, šventojo Vladimiro miestas, 
raudojo Žuvusiųjų, melsdamas dangų apginti nuo barbarų, 
išdrįsusių pasikėsinti į šventąją žemę. 

Ši naujiena tapo Jasono ir Marijanos ginčo priežastimi. 
Smolensko paėmimas nudžiugino jaunąją moterį, kuri daugiau 
nebematė reikalo vykti į Maskvą. 

Jeigu prancūzai užgrobė Smolenską, mes galime laimėti 
laiko, vykdami tiesiai į Peterburgą. Ten mes rasime pagalbą 
ir... 

Jasono atsakymas buvo griežtas ir kategoriškas. 

Jei mes nusprendėm važiuoti per Maskvą, taip ir darysime! 

Galbūt jis anksčiau už mus atsidurs Maskvoje! -<tuoj pat 
suriko ji, gindama savo poziciją. Sprendžiant iš armijos 
judėjimo greičio, tai labiau nei tikėtina. Kiek varstų nuo 
Smolensko iki Maskvos? paklausė ji Grakcho. 

Beveik šimtas! atsakė jaunuolis, pasikonsultavęs su vežėju. 

Tuo tarpu mums lieka trys šimtai, kad pasiektume tą patį 
miestą. 

Štai! pergalingai šūktelėjo Marijana. Ir nereikia 
išsigalvoti: netgi padarę didžiulį lanką iki pat Volgos, mes 


185 


neišvengsime susidūrimo su Didžiąja Armija. Ir dar! Kas gali 
žinoti, ar Napoleonas nepatrauks į Peterburgą? 

O tave džiugina galimybė susitikti su juo? Prisipažink, 
kad tau vėl norisi pamatyti numylėtąjį imperatorių? 

Tai ne tik mano numylėtinis! atkirto jaunoji moteris. 

Jis ir Žolivalio, ir Grakcho numylėtinis! Patinka tau tai ar 
ne, bet mes esame prancūzai ir neturime jokio pagrindo šito 
slėpti. 

Iš tikrųjų? O “keliaraštyje" parašyta visai kas kita... miledi! 
Tu turi apsispręsti. Man, pavyzdžiui, reikia rusų, todėl nejaučiu 
jokio noro pakliūti į jų užpuolikų rankas. Nuo šiol mes 
sukarsime per dieną dvigubai, o gal net trigubai daugiau kelio. 
Aš noriu pakliūti į Maskvą anksčiau už korsikietį... 

Tu nori, tu nori! Kas tau suteikė teisę kalbėti tokiu 
valdingu tonu? Jei ne mes, tu vis dar būtum draugų rusų 
belaisvis! Tu pamiršti, kad dabar jie dar stipriau susiję su 
anglais ir kad tavo šalis kovoja su tavo draugų draugais. Be 
to, kodėl tu toks tikras, kad tavo Krylovas pasielgs su tavimi 
draugiškai? Tu tikiesi iš jo pagalbos? Laivo? O gal tavęs 
nenorės pažinti ir užtrenks priešais nosį duris. Ką tu tuomet 
darysi? 

Jis sviedė į ją piktą žvilgsnį, nepatenkintas, kad ji suabejojo 
tuo, kuo jis buvo toks tikras. 

Nežinau, bet tai, ką tu kalbi, neįmanoma. 

Bet jeigu taip vis dėlto atsitiktų? 

O, neerzink manęs. Pagyvensim pamatysim. Laivą susirasti 
visuomet įmanoma. Jeigu iškils būtinybė... 

Tu jį pavogsi? Tai jau darosi įkyru. Tu turi suprasti, kad 
tai ne visuomet pavyksta netgi tokiems patyrusiems jūreiviams, 
koks esi tu. Nors sykį paklausyk manęs, Jasonai, ir būk 
protingas. Mums nėra ko bijoti Napoleono, priešingai, jo dėka 
mes galime daug išiošti. Važiuojam tiesiai pas jį... Prisiekiu 
tau, aš nieko blogo negalvoju. Man atrodo, pridūrė ji karčiai 
šypsodamasi, kad mes baigėme su šia sena istorija ir daugiau 
nebėra apie ką kalbėti... 

Kol tu apsėsta nesuvalddomo noro su juo pasimatyti, 
kalbėtis bus apie ką. 

Marijana atsiduso. 

Bet vienintelis mano noras kuo greičiau iš čia išvažiuoti 
drauge su tavimi! Tiesiog aš turiu galimybę padaryti imperatoriui 
paslaugą, didžiulę paslaugą, už kurią mes gausime gerą ir greitą 
laivą Dancige. O be to, šį laivą mes gausime visam laikui, 
tu girdi?.. 

Nekreipdama dėmesio į įspėjamai mirkčiojantį  Žolivalį, 
sunerimusi, jog paslaptis gali būti atskleista, Marijana atsidavė 
pykčiui, jausdama būtinybę įtikinti Jasoną. Niekas nebegalėjo 
jos sulaikyti. Tačiau kai ji pajuto, jog prasitarė, buvo jau vėlu. 
Nuskambėjo neišvengiamas klausimas: 

Paslaugą? Jasono balsas tapo įtarus. Kokios rūšies 
paslaugą? 

Užuomina buvo aiškiai įžeidžianti, ir ją apėmė noras sviesti 
jam į veidą, jog tai ne jo reikalas. Bet, suėmusi save į rankas, 
ji pasitenkino tuo, jog šaltai pataisė jį: 

Teisingiau būtų buvę paklausti kokią paslaugą... Bet aš 
vis dėlto atsakysiu tau kuo mandagiau: atsižvelgiant į tavo 
jausmus mūsų monarchui, neįmanoma atskleisti tau visos turimos 
informacijos. Tai štai, per atsitiktinumą aš sužinojau, jog 
imperatoriui ir visai armijai gresia didžiulis pavojus, ir... 

Ji nutilo, nes Jasonas pradėjo juoktis, ir jo juokas buvo 
nelinksmas. 

“Aš seksiu paskui tave į Sibirą, jeigu tu panorėsi...“ 
pasakei tu, galvodama apie vienintelį dalyką: kaip susitikti su 
Napoleonu. O aš tavim patikėjau... 

Tu turi ir toliau manimi tikėti, nes tuo metu aš buvau 
nuoširdi, tokia esu ir dabar. Bet aš nematau jokios priežasties 
likti abejinga imperatoriui ir leisti jam pakliūti į spąstus juk 
pats likimas suteikė man galimybę įspėti savus apie jiems 
gresiantį pavojų. 

Suraukęs kaktą Jasonas norėjo deramai atsikirsti, tačiau tuo 
metu netekęs kantrybės Žolivalis puolė savo draugei į pagalbą. 

Nekvailiokite, Boforai, sušuko jis, ir nesielkite taip, 
kad po to vėl tektų gailėtis! Niekas iš mūsų nepamiršo, kad 
jūs, imperatoriaus priverstas šitiek iškentėti, neturite pagrindo 
jo mylėti. bet jūs taip pat neturite pamiršti, kad Napoleonas 
nėra paprastas mirtingasis ir kad nei jūs, nei mes negalime 
elgtis su juo kaip su sau lygiu... 

Labai nustebčiau, jei jūs nesutiktumėt su Marijana, 
nusišaipė Jasonas. 

Tiesiog aš neturiu jokių priežasčių paneigti jos žodžius, 
ir jei jūs leisite, pasakysiu, jog šis ginčas man atrodo absoliučiai 
beprasmiškas: jūs norite pakliūti į Sankt Peterburgą, ir mūsų 
kelias patinka jums tai, ar ne neišvengiamai nuves mus 
pas Didžiąją Armiją. Ir nuo to momento Marijana nebeturės 
teisės, nes tai tolygu išdavystei, slėpti turimą informaciją. Beje, 
noriu jus nuraminti ji nepamatys Napoleono, tai aš nueisiu 
pas jį, kai būsime pakankamai arti. Aš paliksiu jus ir mes 
susitiksime vėliau. Jeigu jūs sutiksite manęs palaukti, galbūt aš 
turėsiu laimę įteikti jums įsakymą apie laivo rekviziciją, ir 
tuomet visos problemos išsispręs... Jūs patenkintas? 

Jasonas nieko neatsakė. Sukryžiavęs ant krūtinės rankas, jis 
niūriai žvelgė į plačius, mėlynus Borisfeno vandenis, didingai 
tekančius į pietus. Išlipę iš vežimo, keliautojai žengė keletą 
žingsnių krantu į ką tik pastatytų medinių namų pusę. Tai 
buvo prekybinis žemutinio miesto, Podolės, kvartalas, praeitais 
metais iki pamatų sunaikintas netikėto gaisro. Liepsnose žuvo 
ir sandėliai su cerkve. Virš jų, ant stačių uolų, už viduramžiškų 
sienų kyšojo mėlyni ir auksiniai viršutinio miesto kupolai, 
turtingi vienuolynai, ryškiomis spalvomis išdažyti  senoviški 
mediniai rūmai. 

Prie medinės karčiamos vežėjas iškinkė arklius; Jasonas vis 
dar tylėjo, ir Kregas O'Flaertis, neišlaikęs įtampos, ryžosi prabilti. 
Draugiškai kumštelėjęs savo kapitonui į nugarą, jis nusišypsojo 
Žolivaliui. 

Jeigu jis nepatenkintas, vadinasi, per daug išpuikęs. Jūs 
kalbate kaip iš rašto, vikonte. Ir turite genialų sugebėjimą 
rasti kiekvienam išeitį iš bet kokios padėties. Dabar įeikime 
į Šitą vištų namelį, išdidžiai pasivadinus; karčiama, ir 
pasidomėkime, ar neatsirastų ten ko nors užvalgyti. Aš galėčiau 
praryti visą arklį. 

Jasonas tylėdamas nusekė paskui savo kompanionus, tačiau 
Marijanai susidarė įspūdis, kad jis liko nejtikintas. Šis įspūdis 
virto tvirtu žinojimu, kai po pietų, kurie, beje, buvo patys 
geriausi per visą jų kelionę barščiai, naminė dešra ir saldūs 
virtiniai korsaras atsistojo iš už stalo ir pareiškė, kad reikia 

pailsėti, nes miestą teks palikti ketvirtą valandą ryto. Tai 
liudijo, jog jis ketina bet kuria kaina aplenkti Didžiąją Armiją. 

Tą vakarą Marijana veltui laukė savo mylimojo po ikona, 
vaizduojančia šventąjį Vladimirą. Jasono ranka nepravėrė ankšto 
kambarėlio durų. 

Pavargusi vartytis ant savo čiužinio tarsi šventasis Laurynas 
ant žarijų, jaunoji moteris atsikėlė. Kurį laiką ji dvejojo, 
nežinodama, ką daryti. Ją įkyriai kamavo mintis, jog tarp jos 
ir mylimojo vėl iškilo nesusipratimas. Šis nesutarimas buvo 
paprasčiausia kvailystė, būdinga daugumai įsimylėjėlių, kai 
kiekvienas iš jų stengiasi aplenkti kitą savo egoizmu. Tačiau 
su tokiu užsispyrusiu žmogumi, koks buvo Jasonas, tai galėjo 
tęstis labai ilgai. Ir Marijanai ši padėtis atrodė nepakenčiama. 
Kelionė ir taip buvo pakankamai varginanti. 

Ji truputį pavaikštinėjo po kambarį tarp žemų durų ir 
mažyčio langelio, kuris buvo atidarytas dėl nepakeliamo karščio, 
nekritusio net atėjus nakčiai. Marijana degė troškimu pamatyti 
Jasoną. Galų gale tai buvo jo pasiūlymas važiuoti tiesiai į 
Smolenską ir galbūt bus teisinga, jei dabar ji žengs pirmą 
žingsnį. Tačiau visų pirma ji privalėjo sutramdyti savo išdidumą 
ir eiti ieškoti savo mylimojo į Žolivalio kambarį. Jeigu jis ten, 
tai ne taip jau baisu, bet jei pas Kregą, tai daug blogiau. 
Kaip ji atrodys, vilkdama jį iš lovos ir tempdamasi pas save? 
Tarsi rujojanti katė, viliojanti katiną... 

Kovodama su savimi, Marijana sustojo prie lango, pro kurį 
matėsi upė ir rytinis žemas ir platus jos krantas. Apšviestos 
mėnulio bangos šiureno pakrančių meldus, tarsi kinišku tušu 
išraitytus mėnesienoje.  Išsipūtusios pirklių baržos snaudė 
pakrantėje, sapnuodamos būsimas keliones ir tolimas pasakiškas 
jūras, kurių jos niekuomet nepasieks, kaip ir pati Marijana 
nepamatys Amerikos; šiuo metu ji vis labiau tolo ir nyko 
nežinios ūkuose. 

Ji nutarė nusileisti prie vandens ir truputį atsigaivinti, 
numalšinti ją apėmusią karštinę. Nenuleisdama akių nuo vandens, 
Marijana pradėjo rengtis. Staiga ji išvydo tą, kuris buvo užvaldęs 
jos mintis. 

Sudėjęs rankas už nugaros, tarsi vaikščiotų po savo laivo 
denį, Jasonas lėtai leidosi prie mėnesienoje žėrinčios upės. Ir 

Marijana, iš karto nusiraminusi, laiminga nusišypsojo, pagalvojusi, 
jog jis irgi negali užmigti. Ją užplūdo švelnumas jis lygiai 
taip pat garbingai, kaip ir ji, atlaikė šį mūšį. Jasonui visuomet 
būdavo sunku išsikapstyti iš tokių situacijų. Marijanai tereikės 
truputėlį nusileisti, ir viskas grįš į savo vietas. O 

Ji jau ketino pulti iš kambario, kai staiga pastebėjo Sankalą... 

Čigonė greičiausiai sekė Jasoną. Nekeldama nė menkiausio 
triukšmo basomis kojomis, ji ėjo lengvai, tarsi nakties dvasia. 

Tamsiame kambaryje stovėjusi Marijana pajuto, kaip jos 
skruostai  paraudo iš pykčio. Si moteris peržengė paskutinę 
ribą. To Marijanai jau buvo per daug. Per visą kelionės laiką 
jos nė karto nepersimetė nė vienu žodeliu. Nebylus čigonės 
buvimas nemaloniai veikė jaunąją moterį. Sėdėdama ankštame 
vežime, nuobodžiai riedėjusiame nuo stoties iki stoties, Sankala 
atkakliai stebėjo baltą kelio juostą, tarsi stengdamasi joje kažką 
atrasti. Kartais ji atsigręždavo į Jasoną, ir juodųjų akių gelmėje 
švystelėdavo paslaptinga šypsena. Marijaną, stebėjusią, kaip čigonė 
liežuvio galiuku  aplaižydavo  išdžiūvusias raudonas lūpas, 
apimdavo noras sumušti ją. 

Jasonas neskubėdamas nusileido prie upės ir dingo už rąstų 
krūvos, sukrautos prie pat vandens. 

Tačiau Šankala nėjo paskui Jasoną. Pakeitusi kryptį, ji 
pasirinko kelią, vedusį pro kitą rąstų krūvos šoną, ir įtemptai 
ją sekusi Marijana pamatė, kaip ji bėga prie uolos, į kurią 
rėmėsi prieplauka. Čigonės taktika buvo labai paprasta: ji norėjo 
užbėgti Jasonui iš priekio. 

Ilgiau nenustygdama vietoje ir degdama smalsumu Marijana 
išėjo į lauką ir pasileido prie upės. Ji bėgo paskui Jasoną 
genama paties primityviausio pavydo. Ji norėjo savo akimis 
pamatyti, kaip elgsis Jasonas, atsidūręs prie upės vienas su 
moterimi, kuri neslėpė savo troškimo suvilioti jį... 

Priėjusi prie vandens, Marijana nieko nepamatė. Šioje vietoje 
upė darė nedidelį vingį, todėl regos laukas buvo gana ribotas. 
Jos Žingsniai kietai suplūktu smėliu nekėlė nė menkiausio 
triukšmo, todėl ji pasileido bėgte. Tačiau pasiekusi aukšto 
kranto posūkį Marijana staiga šastelėjo atgal į šešėlį tarp dviejų 
rąstų krūvų.- Kumš" u nuslopinusi iš krūtinės besiveržiantį riksmą, 
ji iki kraujo sukando savo pirštus. 

Jasonas buvo čia, už keleto žingsnių nuo jos, o priešais jį 
ryškioje mėnulio šviesoje stovėjo visiškai nuoga Sankala. 

Marijanai išdžiūvo gerklė. Ši ragana buvo velniškai graži. 
Paslaptingoje šviesoje, papuošusioje sidabru jos tamsią odą, ji 
buvo panaši į najadę, išplaukusią iš Žžėrinčios upės. Ištiesusi į 
priekį rankas, lengvai atlošusi galvą, pusiau primerktomis akimis, 
ji nejudėjo, be jokios abejonės, suteikusi veikimo galią kerinčiam 
jausmingumui, kuris buvo toks stiprus, jog galėjai jį fiziškai 
pajusti. Tiktai padažnėjęs kvėpavimas ir ritmingas sunkių, bet 
nepriekaištingos formos krūtų aštriais speneliais kilnojimasis 
išdavė priešais stovėjusio vyro sužadintą geismą. Jos poza 
priminė donos Liusindos statulą, stovėjusią Sant'Anos vilos 
šventykloje, ir Marijana iš paskutiniųjų stengėsi suvaldyti 
besiveržiantį iš krūtinės siaubo riksmą. Jasonas, rodos, irgi virto 
statula. Iš savo slėptuvės Marijana negalėjo matyti jo veido 
išraiškos, tačiau visiškas jo kūno nejudrumas aiškiai liudijo, kad 
jis yra užburtas. Akimirksniu netekusi jėgų Marijana atsišliejo 
rąstų krūvos, negalėdama atitraukti akių nuo šio vaizdo. Ji 
galvojo tik apie viena: jeigu Jasonas pasiduos gundymui, ji 
puls į upę ir išnyks jos gelmėse. Sis nejudrumas, ši tyla tęsėsi, 
rodos, visą amžinybę. 

Staiga Šankala sujudėjo. Ji žengė žingsnį prie Jasono, po 
to antrą... Jos akys sužėrėjo, ir iškankinta Marijana suleido 
nagus sau į delnus. Aistringas šios moters alsavimas virto jos 
ausyse audros vėju. Ji artėjo prie vyro, kuris nesiryžo sukrutėti. 
Žingsnis... dar vienas žingsnis... Ji tuojau palies jį, prisispaus 
prie jo visu kūnu. Kiekviena jos ląstelė spinduliavo meilę... 
Jos burna prasivėrė, atidengdama aštrius plėšrūniškus dantis. 
Marijana norėjo surikti, tačiau iš paniškos baimės sugniaužtos 
gerklės neišsiveržė nė vienas garsas. Po sekundės jos meilė 
parvirs ant žemės, tarsi milžinas molinėmis kojomis. 

Tačiau Jasonas atsitraukė. Ištiesęs ranką jis palietė moters 
petį ir sustabdė ją. 

Ne!  tepasakė jis. 

Po to, gūžtelėjęs pečiais, jis atgręžė jai nugarą ir dideliais 
žingsniais greitai nuėjo į karčiamą, nepastebėjęs Marijanos, kuri, 
apimta silpnumo, graibstėsi savo slėptuvėje užATąstų. Palengvėjimo 
sukeltas šokas visiškai išmušė ją iš pusiausvyros. Kurį laiką ji 

stovėjo ten atšalusiu veidu, užmerktomis akimis, klausydamasi, 
kaip pamažu rimsta jos jaudrinta širdis. 

Kai Marijana atsimerkė, krantas atrodė toks tuščias, kad ji 
„norom pagalvojo, ar tik jai viskas neprisisapnavo. Tačiau 
įdėmiai apsidairiusi, apačioje, ten, kur prasideda uolos, ji pamatė 
bėgančią figūrą. Jai išnykus tolumoje, jaunoji moteris ryžosi 
grįžti į karčiamą. Jos kojos drebėjo, ir pakilimas stačiais laiptais 
į kambarėlį pareikalavo neįsivaizduojamų pastangų. Viršuje jai 
teko stabtelėti, kad atgautų kvapą, ir ji greičiau prišliaužė 
negu priėjo prie savo kambario durų. 

Iš kur tu atėjai? nuskambėjo ramus Jasono balsas. Jis 
buvo viduje, apšviestas mėnulio sidabro, didelis ir tvirtas, tarsi 
švyturys audringoje jūroje. Dar niekuomet ji šitaip jo netroško 
ir po sekundės ji jau raudojo užsikniaubusi jam ant krūtinės 
tokiu gailiu balsu, jog, rodės, norėjo išlieti visą ką tik išgyventą 
siaubą. 

Jis leido jai išsiverkti, tyliai myluodamas ir glostydamas 
plaukus lyg vaikui. Po to, kai ji nusiramino, paėmęs už smakro, 
pakėlė į viršų ašarų išvagotą veidą. 

Kvailiukė! pasakė jis“ = Tarsi aš galėčiau geisti kitos 
moters, O ne tavęs... 

Po valandos Marijana nugrimzdo į miegą, laiminga ir 
patenkinta, kad po tokio pralaimėjimo Sankala pagaliau paliks 
jų draugiją. Ji matė, kaip čigonė bėgo prie uolų. Galbūt visam 
laikui?.. 

Tačiau ankstyvą rytą visiems susirinkus prie vežimo, Šankala, 
rami ir pasitikinti savimi, tarsi tą naktį nieko nebūtų įvykę, 
priėjo prie Grakcho ir atsisėdo šalia jo ant pasostės. Marijana, 
sutramdžiusi nusivylimo atodūsį, pasitenkino tuo, jog Šankala, 
eidama pro Jasoną, nė nežvilgtelėjo į jį. 

Vis dėlto tai buvo menka paguoda, todėl vakare pasiekus 
Darnicos pašto stotį, įsikūrusią vidury tankaus kvepiančio pušyno, 
jaunoji moteris nesusivaldė ir pasivedėjo Grakchą į šalį. Nuo 
to laiko, kai keliautojai paliko Kodymos krantus, jaunuolio ir 
čigonės tarpusavio santykiai nė trupučio nepagerėjo, tačiau 
laukinis padaras apie kažką vis dėlto kalbėjosi su savo tariamu 
vyru. 


192 


Kiek dar laiko mes turėsime kęsti Šankalos draugiją? 
paklausė Marijana. Kodėl ji nepalieka mūsų? Kompanija ją 
aiškiai erzina, tad kodėl ji taip atkakliai mūsų įsikibusi? 

Ji neįsikibusi mūsų, madmuazele Marijana. Ji bent jau 
daro ne tai, apie ką jūs galvojate... 

Ak, taip! Tad ką gi ji daro? 

Ji medžioja! 

Medžioja? Bet aš nematau jokių Žvėrių... aišku, išskyrus 
poną Boforą, pasakė Marijana, nepajėgdama užmiršti nakties 
įvykio. 

Ji tikėjosi, kad jaunuolis pritars jos nuomonei, bet Grakchas, 
suraukęs kaktą, papurtė galvą. 

Iš pradžių aš irgi taip maniau, bet tai netiesa! Na, žinoma, 
jei galėtų paimti valdžią, ji sujungtų malonumą su nauda... 

Nauda? Aš nieko nebesuprantu. 

Tuojau suprasite. Šankalą persekioja keršto troškimas! Ji 
keliauja ne su mumis. Ji genasi žmogų, kuris atstūmė ją ir 
atidavė sudraskyti kaimo moterims. Ji prisiekė jį nužudyti ir 
viliasi, užkariavusi kapitono Boforo širdį, paversti jį savo keršto 
įrankiu prieš buvusį vyrą. 

Marijana nekantriai gūžtelėjo pečiais. 

Tai beprotybė. Kaip ji tikisi surasti tą žmogų šioje 
milžiniškoje šalyje su tokia daugybe gyventojų? 

Galbūt tai nėra taip sudėtinga, kaip atrodo. Kazokas, 
kuris, beje, vardu Nikita, išvyko kovoti su prancūzais. Mes 
važiuojame tuo pačiu keliu kaip ir jis, ir ji tai žino. Būkite 
tikra, kiekvienoje stotyje ji klausia, ar neprajojo kazokai. Be 
to, ji tiksliai žino, ko nori jos Nikita. 

Ir ko gi jis nori? 

Visus aplenkti! Tapti įžymiu, turtingu, galingu, kilmingu... 

- Grakchai! - neteko kantrybės Marijana. - Jei jūs nepradėsite 
kalbėti truputį aiškiau, mes susipyksime. Jūs šnekate niekus. 

Tuomet jaunuolis pradėjo pasakoti kažkokią stebuklingą 
pasaką. Visiškai neseniai stepėmis ir miškais Žaibu praskriejo 
neįtikėtina žinia: beveik legendinis grafas Platovas, Dono 
atamanas (kitų rajonų kazokai laikė jį savo vadu), pažadėjo 
tarsi praėjusių amžių riterių legendose savo dukters ranką 
tam kazokui, kuris atneš jam Napoleono galvą... 

Visus kaimus apėmė tikra karštligė, ir vyrai, netgi vedę, 
ėmė ruoštis į karą, ne tiek atsiliepdami į vado kvietimą, kiek 
svajodami sumedžioti pasakišką trofėjų. Kai kurie, apimti tikros 
beprotybės, pasistengė atsikratyti savo antrųjų pusių, netikėtai 
tapusių jiems kliūtimi. 

- Šankalos vyras vienas iš jų, baigė Grakchas. Jis 
įsitikinęs, kad gaus atamano dukterį. Tačiau iš kur tas jo 
tikrumas, geriau neklauskite. Šankala pati nežino. 

Koks beprotiškas akiplėšiškumas! sušuko pasipiktinusi 
Marijana. Šitie laukiniai neturi nieko švento. Imperatoriaus 
galvą! Ir sugalvok tu man! Bet, Grakchai, pridūrė ji, staiga 
pakeitusi toną, vadinasi, ši moteris buvo nekalta, kai ją 
ketino nuskandinti? Aš negaliu tuo patikėti... 

Grakchas šį kartą sutiko su Marijana. Mindžikuodamas nuo 
kojos ant kojos, jis sušiaušė savo rusvą ševeliūrą ir gūžtelėjo 
pečiais. Po to persibraukė ranka skruostą, ant kurio dar matėsi 
čigonės nagų žymės. 

- Šia tema mes nesikalbėjome, pasakė jis“ = Niekuomet 
nežinai, kaip tokia moteriškė gali pasielgti. Ji tik pasakė, kad 
Nikita, praėjus aistrai, pavertė ją motinos tarnaite. Jei ji ir 
apgavo jį, tai taip jam ir reikia. Man rodos, tas tipas tikras 
beprotis... 

- Ak, taip? Beje, tai man visai neįdomu. Grakchai Hanibalai 
Pjošai, jeigu tu nori, kad mes liktume geri draugai, patariu 
tau nepasidaryti paklusniu Šankalos riteriu ir keršto įrankiu... 
Man labai įdomu, kaip šitokią kuoktelėjusią nuotaką priimtų 
tavo senelė? 

Ohoho, aš įsivaizduoju... Ji kyštelėtų jai po nosimi špygą 
ir pasišauktų kiurė, kad tas pašlakstytų ją švęstu vandeniu, po 
to išmestų mus abu už durų. Nebijokite, madmuazele Marijana, 
aš nenoriu netekti šanso kada nors išvysti jūsų namus Lilio 
gatvėje. 

Pasitaisęs kepurę, jis nuėjo padėti vežėjui iškinkyti arklius. 
Tuo tarpu Marijana, sukrėsta beviltiško jo paskutinių žodžių 
tono, šūktelėjo: 

- Grakchai, palauk! Tu iš tikrųjų manai, kad mėgindami 
susitikti su Napoleonu mes labai rizikuojame? 

Nieko tokio, jei mes, na, pamėginsime su juo susitikti... 
bet kai mažasis kapralas kovoja, jis nieko riedaro šiaip sau, 
ir mes atsidursime tarp kūjo ir priekalo. O kulka nesirenka 
aukos! Tačiau tikėsimės geriausio, ar ne? 

Ir Grakchas, švilpiniuodamas savo mėgstamą karo dainą “O 
mes ir vėl apeiname iš flango...“, ramiai ėmėsi savo darbo. 


Dešimtas skyrius 
Dvikova 


Rugsėjo vienuoliktąją jie pasiekė Maskvos apylinkes. Buvo 
nuostabi vasaros pabaigos diena, persmelkta dosniai žemėn 
srūvančių šiltų saulės spindulių. Tačiau šviesos spindėjimas ir 
peizažo žaluma negalėjo sušvelninti  tvyrojusios tragiškos 
atmosferos. 

Kelias ėjo per spalvingą ir linksmą Kolomensko kaimą. 
Senoviški mediniai namukai buvo ryškiai išdažyti, dideliame 
tvenkinyje krykštė pulkas ančių, o nedideliuose miškeliuose 
baltavo beržai, švietė lieknos pušaitės ir rusiški šermukšniai, 
apsunkę nuo raudonų uogų kekių. 

O vakaruose griaudėjo patrankos. Keliu važiavo nenutrūks- 
tamos vilkstinės įvairiausių vežimų, bajoriškų ekipažų ir pirklių 
vežimaičių; juos važnyčiojo žmonės akmeniniais veidais, kuriuose 
baugiai spindėjo užguitos akys. Sukeltos dulkės gožė pirmapradį 
gamtos grožį ir rudens žavesį. 

Šioje beprotiškoje kamšatyje vežimas vargais negalais judėjo 
į priekį tarsi plaukikas, mėginantis irtis prieš didžiulės upės 
srovę. Jau trečia diena nepavyko pakeisti arklių. Viskas buvo 
išgrobstyta, ir Arklidės stovėjo tuščios. 

Todėl, nepaisant Jasono nekantravimo, skatinusio jį keliauti 
dieną ir naktį, kiekvieną vakarą tekdavo sustoti ir duoti arkliams 
pailsėti. Vyrai, bijodami vagių, iš eilės budėdavo. 

Vežėjo nebebuvo. Paskutinysis, gavęs Jasono diržo, pabėgo 
Tulos stotyje nelaimingasis mėgino pavogti arklius. Tačiau 
netrukus keliautojams teko paskubomis palikti stotį ir ieškotis 
prieglobsčio miške, nes tas valkata, nuskubėjęs į kunigaikščio 


195 


Bolkonskio valdas pagalbos, grįžo lydimas didžiulės minios, 
apsiginklavusios pagaliais. Sumanaus Grakcho paleisti keli šūviai 
sustabdė gaują, ir keliauninkai šiaip taip galėjo susirinkti daiktus 
ir išvažiuoti. Tą dieną vakarienę atstojo mėlynės ir šaltinio 
vanduo. 

Nenutrūkstančioje nebylioje srovėje nebuvo jokios panikos. 
Karietos ir vežimaičiai su bajoriškais herbais, pagaminti Paryžiuje 
arba Londone, riedėjo drauge su paprastais vežimais, įvairiausiais 
dviračiais vežimukais arba tiesiog rąstais ant keturių ratų, nė 
nemėgindami jų aplenkti. Pagyvenę vyrai, moterys ir vaikai 
žingsniavo dulkėse nesiskųsdami, nesidairydami į šalis. Girdėjosi 
tiktai kojų trepsėjimas ir ratų girgždėjimas, ir būtent ši tyla 
kėlė sunkų beviltiško pasmerktumo įspūdį. 

Kartais kelyje pasirodydavo šventikas su djakonais. Po juodais 
sutanos skvernais jis slėpdavo kokią nors brangią relikviją, prieš 
kurią dievobaimingi valstiečiai puldavo ant kelių. Prie pakelės 
dvarų budėjo sargybiniai, seni žilaplaukiai kareiviai, netekę 
rankos ar kojos Jekaterinos Antrosios karuose. Ir nepaliaujamai 
griaudėjo patrankos, tarsi grasinimas, tarsi laidotuvių varpai... 

Niekas nekreipė dėmesio į purvais aplipusį vežimą, atkakliai 
riedėjusį; lemtingu keliu. Retsykiais kas nors mesdavo į jį 
abejingą žvilgsnį, tačiau tuoj pat nusisukdavo, nes kiekvienam 
užteko savo rūpesčių... 

Tačiau kai keliautojai pasiekė kaimo pakraščius, Grakcho 
vietą užėmęs Jasonas pasuko arklius prie puikių didžiulio soboro 
mėlynais kupolais durų ir sustabdė vežimą. 

Važiuoti taip toliau tiesiog beprotybė, pareiškė jis. 
Mes padarysime lanką, apvažiuosime miestą ir įsuksime į 
Peterburgo kelią. 

Ant Žolivalio peties snaudusi Marijana akimirksniu pašoko: 

Kodėl mes turime apvažiuoti miestą? Judėti į priekį 
nelengva, aš sutinku, bet mes vis dėlto judame. Nėra jokio 
reikalo sukti kažkur į šalį rizikuojant paklysti. 

Aš tau sakau, kad tai kvailystė! pakartojo Jasonas. 
Argi tu nematai, kas čia darosi, kiek čia žmonių? 

Manęs negąsdina tai, kad jie bėga. Jeigu girdisi patrankos, 
vadinasi, prancūzai čia pat, ir pabėgėliai traukia tiesiai į Maskvą. 

Marijana, pasakė jis nuvargusiu balsu, nepradėkime iš 
naujo. Aš jau sakiau tau, ir dar kartą kartoju, kad nenoriu 
susitikti su Napoleonu. Man atrodo, mes susitarėme, kad jei 
atsidursime netoli nuo užpuolikų armijos, tuo paslaptingu 
įspėjimu, kurį tu nori perduoti savo imperatoriu, užsiims 
Zolivalis, ir vėliau mes susitiksime kelyje. 

Ir tu manai, kad aš su tuo sutiksiu? - šūktelėjo pasipiktinusi 
Marijana. Tu kalbi apie Žolivalio vizitą pas Napoleoną taip, 
tarsi tai būtų galima padaryti paprasčiausiai išmetus laišką 
artimiausioje pašto stotyje. Todėl aš sakau: pažvelk, kas mus 
supa, pažvelk į šią bėgančią liaudį. Juk tai vyksta visur, ir 
mes nežinome, kur yra rusų armija. Skirtis dabar yra "—— 
Žolivalis niekuomet mūsų nesuras... ir tu tai žinai.. 


Sujaudintas netikėta linkme pakrypusio =Gkaibio,. Arkadijus 
norėjo įsikišti, bet Marijana įsakmiu rankos judesiu jį sustabdė. 
Po to, kadangi Jasonas atkakliai tylėjo, ji griebė savo krepšį 
ir iššoko iš vežimo. 

Eime, Arkadijau, pakvietė ji savo draugą. Kapitonas 
Boforas linkęs verčiau išsiskirti su mumis, negu susitikti su 
nekenčiamo Žmogaus kariais. Jis daugiau nebesimpatizuoja 
Prancūzijai. 

Po to, ką man teko joje patirti, nebeliko jokio pagrindo 
jai simpatizuoti. Man rodos, aš turiu tokią teisę, sumurmėjo 
amerikietis. 

O, žinoma! Na gerai, gali keliauti pas savo gerus draugus 
rusus, tiktai... kai visa tai baigsis juk kiekvienas karas kada 
nors baigiasi tau geriau bus užmiršti našlės Kliko-Ponsarden 
šampaną, taip pat šamberteną arba bordo, kuriais prekiaudamas 
kontrabanda tu turėjai nemažą pelną. Ir mane pamiršk, mane 
irgi. Dėl tos pačios priežasties. Juk visa tai ir yra Prancūzija! 

Ir Marijana, drebėdama iš pykčio, pakėlusi savo mažytį 
smakrą, pilną paniekos ir iššūkio, griebė krepšį ir nužingsniavo 
dulkėtu keliu. Ji patraukė ten, kur kelias palengva leidosi nuo 
kalvos žemyn. Jos daugiau niekas nedomino. Po kivirčo Kijeve 
jai atrodė, jog Jasonas vis dėlto sutiko keliauti kartu, todėl 
šis jo išpuolis buvo jai netikėtas.  Veidmainis, melagis, 
nedėkingasis... 

Tegu nešdinasi po galais! košė ji pro sukąstus dantis. 
Už nugaros pasigirdo vežikiški prakeiksmai ir plūdimasis. 
Vadinasi, Jasonas ne veltui sėdėjo ant pasostės. Tačiau netrukus 
Marijanos ausis pasiekė iš vietos pajudėjusio vežimo girgždėjimas. 
Jaunąją moterį apėmė nenumaldomas noras atsigręžti ir pažiūrėti, 
kur jis suka, tačiau ji prisivertė ramiai eiti pirmyn. Po kelių 
sekundžių jis ją pasivijo ir, sviedęs vadeles Grakchui, nušoko 
žemėn ir sugriebė ją už rankos. 

Negana to, kad mes patekome į šitą velniavą, suriko 
jis, dar reikia kęsti ir tavo kaprizus! 

Mano kaprizus? pasipiktino jaunoji moteris. O kas, 
tavo manymu, kaltas? Kas nenori nieko girdėti? Kas atsisako 
vadovautis sveiku protu? Aš negaliu, tu girdi, negaliu leisti 
Arkadijui aukoti savo gyvybę. Aišku? 

Niekas to ir nenori. Tu visada viską iškreipi! 

Ak, iš tikrųjų? Gerai, tuomet klausyk, Jasonai Boforai: 
vieną vakarą Hiumajunabado rūmuose, kai aš papriekaištavau 
tau, kad vardan savo tėvynės atsisakei manęs, tu man pasakei: 
“Aš priklausau tai laisvai tautai ir aš privalau kovoti drauge 
su ja“, ar Kažką panašaus... Tai štai, aš norėčiau, kad tu 
retsykiais prisimintum, jog aš priklausau prancūzų tautai, laisvės 
vardan padariusiai daug daugiau negu bet kuri kita tauta. 

Tai netiesa. Juk tu pusiau anglė. 


Ir būtent tai tau teikia malonumo? Kažkokia nesąmonė! 
O kieno yra tos patrankos, kurios galbūt šią valandą gramzdina 
į jūros dugną laivus, panašius į “Burtininkę"? 

Jis pažvelgė į ją taip, tarsi būtų norėjęs trenkti į veidą. 
Po to staiga nusigręžė, stengdamasis nuslėpti atgailos šypseną. 

- Pasiduodu! sumurmėjo jis. Tu laimėjai, važiuojam 
toliau... 

Pyktis akimirksniu išgaravo. Apimta vaikiško džiaugsmo 
Marijana puolė ant kaklo amerikiečiui, nė kiek nesirūpindama 
tuo, ką pamanys bėgliai, išvydę elegantišką moterį, aistringai 
bučiuojančią barzdotą vyrą. Jis atsakė į jos bučinį ir jie 
greičiausiai būtų pamiršę viską pasaulyje, bet kimus Krego 
balsas prablaivė juos. 

Žiūrėkite! šūktelėjo jis. Koks reginys! 


198 


Visi jau buvo išlipę iš vežimo ir stovėjo prie savotiškos 
baliustrados,  juosiančios supiltą terasą. Susikibę už rankų 
Marijana ir Jasonas prisijungė prie draugų. Po jų kojomis 
atsivėrė didingas Maskvos vaizdas. 

Tai buvo įspūdingas, romantiškas ir stebuklingas reginys. 
Žvilgsnis aprėpė visą milžiniško miesto ansamblį, apsuptą 
raudonos sienos, kurios ilgis buvo apie dvylika ljė. Maskvos 
upė vingiavo tarsi gyvatė apjuosdama žiedais salas, kuriose 
puikavosi rūmai su sodais. Dauguma namų buvo mediniai. Tik 
visuomeniniai pastatai ir bajorų rūmai buvo pastatyti iš sodrios 
aksominės spalvos plytų. 

Visur žaliavo daugybė parkų ir sodų, kurie harmoningai 
derinosi su pastatų ansambliais. 

Saulė apšvietė tūkstančius cerkvių kupolų, atsispindėdama 
nuo jų paauksuotų arba žydra bei žalia spalvomis nudažytų 
pusrutulių. O miesto centre, ant kalvos, apsupta aukštos sienos 
su smailiais bokštais, stovėjo milžiniška tvirtovė, tikra rūmų ir 
cerkvių puokštė, išdidžiai simbolizuojanti Didžiosios Rusijos 
šlovę: Kremlius... 

Koks grožis! atsiduso Marijana. Aš niekuomet nieko 
panašaus nesu mačiusi. 

Aš juo labiau, pasakė Žolivalis. Iš tikrųjų, pridūrė 
jis, kreipdamasis į kitus, verta buvo čia keliauti. 

Su šia nuomone, rodos, sutiko visi, netgi Šankala, kuri po 
Kijevo prarado bet kokį susidomėjimą savo bendrakeleiviais. 
Kartais sustojus arba kelyje, kai važiuodavo lėčiau, ji šnekėdavosi 
su praeiviais, užduodama jiems vieną ir tą patį klausimą. Gavusi 
atsakymą, ji tylėdama grįždavo į savo vietą ir toliau stebėdavo 
kelią. 

Bet dabar, atsirėmusi alkūnėmis į baliustradą, ji pasilenkė 
virš išsidriekusio apačioje miesto ir žiūrėjo į jį degančiomis 
akimis ir virpančiomis šnervėmis, tarsi tarp daugelio miesto 
kvapų ji norėtų atpažinti vieną vienintelį, nes jos persekiojamo 
žmogaus pėdsakai vedė būtent čia, į šį nuostabų miestą, virš 
kurio jau skleidėsi grėsmingi karo sparnai. 

Ir čia galėjai nujausti, jog kažkur netoliese vyksta karas. 
Vėjas atnešdavo parako kvapą, o miestą gaubianti tyla kėlė 

nerimą. Nesigirdėjo įprasto triukšmo: nei varpų skambesio, nei 
linksmo dirbtuvių šurmulio, nei muzikos garsų. 

Žolivalis pirmasis sutrikdė visus apėmusį susižavėjimą. 
Atsidusęs jis pasitraukė į šalį. 

Jei mes norime iki nakties patekti į miestą, turime 
važiuoti. Ten, apačioje, pasistengsime ką nors sužinoti. 
Pasiturinčios klasės kalba prancūziškai, 0 prancūzų kolonija 
Maskvoje turėtų būti gana didelė. 

Kai jie nusileido nuo kalvos žemyn ir pasiekė miesto vartus, 
susižavėjimas virto tikru siaubu. Aplinkui viešpatavo neįtikėtina 
sumaištis. Bėglių minia susidūrė su daugybe moterų ir senių, 
kurie, suklaupę ant kelių tiesiog į dulkes priešais Danilos 
vienuolyno vartus, sudėtomis maldai rankomis, atkakliai žvelgė 
į auksiųį kryžių ant pagrindinio kupolo, tarsi tikėdamiesi 
apreiškimo. Virš minios gaudė netylančios maldos. 

Tuo pat metu šoniniu keliu atvykusi vežimų virtinė su 
sužeistaisiais mėgino prasiveržti pro karietomis užgriozdintus 
vartus. Minia kaip įmanydama stengėsi padėti jiems pravažiuoti. 
Kai kurios moterys bučiavo sukruvintus sužeistųjų tvarsčius, 
tarsi tai būtų buvę šventos relikvijos. 

Purvini ir apiplyšę kareiviai kėlė siaubą ir gailestį; įdubusiomis 
akimis iškankintuose veiduose jie buvo panašūs į vaiduoklius. 

Iš kai kurių atidarytų parduotuvių ir namų išėję žmonės 

siūlė jiems vaisių, vyno ir įvairiausio maisto, o kiti, susiruošę 
išvažiuoti, užleisdavo karietas sužeistiesiems ir siūlė apsistoti 
savo namuose, kuriuose pasiliko vieni tarnai. Viskas atrodė 
taip natūralu, kad Marijana ir jos draugai nė nepagalvojo 
protestuoti, kai du aukšti vyrukai su prijuostėmis, greičiausiai 
sanitarai, rekvizavo jų vežimą. 
„Jei mes nepaklusime,  sušnabždėjo Žolivalis, galime 
susilaukti bėdos. Tačiau bus riesta, jei šioje makalynėje nerasime 
karietos, su kuria būtų galima keliauti toliau. Prisipažįstu, jog 
ši tauta mane pritrenkė: pavojaus akivaizdoje ji demonstruoja 
puikų vienybės pavyzdį. 

Vienybės? burbtelėjo Kregas = Man atrodo, kad tarp 
tų, kurie išvažiuoja ir kurie lieka, didžiulis skirtumas. Mes 
matome tiktai elegantiškus ekipažus. Išvažiuoja turtuoliai, vargšai 
pasilieka... 

O, žinoma! Turintys nuosavybę už miesto važiuoja tenai. 
Aš manau, kad jie mėgina išsaugoti savo turtą O likusieji 
paprasčiausiai nežino, kur dėtis. Be to, visi rusai fatalistai. 
Jie tiki, jog viskas vyksta pagal Dievo valią. 

Aš irgi taip manau, sumurmėjo Jasonas. Atrodo, kad 
paskutiniu metu laisva valia darosi vis retesnis dalykas... 

Po ilgų pastangų galų gale pavyko įveikti kamšatį, ir jie 
įsuko į plačią gatvę, vedančią į miesto centrą. 

Netrukus keliautojai priėjo Maskvos upę. Nusileidžiančios 
saulės spinduliuose aukštos Kremliaus sienos atrodė dar 
raudonesnės. Atvykėliai, jau įpratę prie beveik azijietiško šventojo 
miesto grožio, tik permetė žvilgsniais senąją carų tvirtovę. Tai, 
kas vyko jos papėdėje, atrodė daug įdomiau... 

Upės krantinė, surakinę ją tiltai ir Kremliaus aikštė buvo 
užtvindyta minios. Tačiau ši minia skyrėsi nuo tos, kuri grūdosi 
priemiesčiuose. Kardais apsiginklavę visiškai jauni žmonės 
pakiliais veidais vaikštinėjo tarp vežimų su sužeistaisiais. 
Jaunuolių grožis, entuziazmas ir patrauklumas sudarė kontrastą 
aplinkos purvui. Jie su perdėtu įkarščiu stengėsi palengvinti 
sužeistiesiems kančias. 

Marijana ir jos draugai ant vieno iš tiltų pateko į kamšatį 
ir prieš savo norą buvo nunešti galingos srovės. Jie nė 
nepastebėjo, kaip perėjo upę ir atsidūrė didžiulėje aikštėje, 
kurioje spindėjo įspūdinga, ryškiomis spalvomis tarsi gigantiškas 
žaislas išdažyta cerkvė. 

Iš rytų pusės aikštę juosė puikūs rūmai, nuostabiu fasadu 
ir baltu graikišku frontonu, taip pat parkas, nusidriekęs išilgai 
Kitaigorodo, prekybinio Maskvos centro, sienų. Priešais rūmus 
susirinkusi minia stebėjo kažkokį reginį. Marijana pasibaisėjusi 
suprato, jog ten vykdoma vieša bausmė... 

Ant pakylos prie kopėčių pririštą pusnuogį vyrą plakė rimbu. 
Supintas iš baltos odos juostelių rimbas kiekvienu smūgiu 
palikdavo ant kūno kraujo pėdsaką, priversdamas nelaimingąjį 
dejuoti. 

Už keleto žingsnių nuo kopėčių ant pakylos stovintis milžinas 
sukryžiuotomis ant krūtinės rankomis stebėjo egzekuciją. Jis 
buvo nepaprastai tvirto kūno sudėjimo, vilkėjo mėlyną mundurą 
su auksiniais epoletais, o valdingas veidas liudijo jį turint keletą 

lašų azijietiško kraujo. Nenusakomos spalvos akys spinduliavo 
šaltu žiaurumu. 

Minia tylėjo, nereikšdama nei džiaugsmo, nei kitokių jausmų. 
Tačiau Marijana, atsidūrusi šioje kamšatyje, buvo pritrenkta tų 
žmonių veidų išraiškų: visi jie degė neapykanta. Ir tai papiktino 
jaunąją moterį. 

Iš kokio medžio nutašyti šie žmonės? sumurmėjo ji 
pusbalsiu. Priešas ties jų vartais, 0 jie mėgaujasi tokiu reginiu! 

Netikėtas kumštelėjimas į pašonę privertė ją nutilti. Tai 
padarė ne vienas iš jos draugų, 0 pagyvenęs malonaus veido 
vyras, apsirengęs senamadiškai ir paprastai, tačiau pakankamai 
tvarkingai. Ilgi plaukai buvo surišti juoda aksomine juostele, 
gražiai pabrėžusia sidabrinę jų spalvą. Marijana nustebusi žvelgė 
į jį, ir vyriškis lengvai jai šyptelėjo. 

Būkite atsargesnė, ponia, sušnabždėjo jis“ = Prancūzų 
kalba čia labai populiari. 

Aš nekalbu rusiškai, bet jei jūs pageidaujate, mes galime 
šnekėtis kokia nors kita kalba, pavyzdžiui, anglų arba vokiečių... 

Šį sykį garbusis bajoras nusišypsojo plačiau, tuo pačiu 
prarasdamas dalį žavesio, nes jo burnoje trūko keleto dantų. 

Nežinoma kalba sužadins smalsumą. Tai apie anglų kalbą. 
O dėl vokiečių, tai rusai jos nekenčia nuo Petro Trečiojo 
laikų. 

Aišku! pasakė Marijana. Tuomet tęskime prancūziškai, 
jei tik jūs, pone, sutiksite patenkinti mano smalsumą. Ką 
padarė tas nelaimingasis? 

Nepažįstamasis gūžtelėjo pečiais. 

- Jo kaltė dvejopa: jis prancūzas ir išdrįso džiaugtis sužinojęs 
apie Bonaparto armijos artėjimą. O iki šiol jis buvo garsus ir 
netgi gerbiamas už kulinarinį talentą Žmogus. Tačiau 
neapdairumas jį pražudė. 

Jūs pasakėte, už kulinarinį talentą? 

Taip. Jo vardas Turnė. Jis buvo vyriausiasis Maskvos 
gubernatoriaus virėjas. Jūs matote čia jo šeimininką, grafą 
Rostopčiną, stebint bausmę. Vargšelis Turnė, dabar jo nugara 
turi atsiimti už ilgą liežuvį... 

Apimta įniršio Marijana sugniaužė kumščius. Nejaugi nieko 
kito nelieka, tik šitaip stovėti ir Žiūrėti, kaip nusileidžiančios 

saulės spinduliuose kankinamas žmogus, tėvynainis, kaltas dėl 
savo ištikimybės imperatoriui? Tačiau, ji neturėjo laiko 
apmąstymams. 

Xostopčinui įsakius, netekusį sąmonės ir paplūdusį kraujais 
nelaimingąjį virėją atrišo ir nunešė į rūmus. 

Kas jam gresia? paklausė Žolivalis, kuris girdėjo Marijanos 
ir nepažįstamojo pokalbį. 

Gubernatorius pareiškė, kad rytoj jį išsiųs į Orienburgo 
šachtas. 

Bet jis neturi jokios teisės šitaip elgtis! pasipiktino 
Marijana, vėl užmiršusi atsargumą. Šis žinogus ne rusas. 
Niekšinga elgtis su juo taip, kaip su nusikaltusiu valstiečiu. 

Jį taip pat apkaltino šnipinėjimu. Atvirai šnekant, tas 
vargšelis Turnė, kurio likimas kelia man nerimą juk jis tikras 
meistras, yra atpirkimo ožys. Dabar, kai didysis mūšis baigėsi, 
Rostopčinas stengiasi parodyti liaudžiai, koks jis negailestingas 
viskam, kas kokiu nors būdu susiję su Bonapartu. 

Senasis bajoras antrą kartą paminėjo šį vardą, ir Marijana 
pagalvojo, jog priešais ją stovi vienas iš tų užkietėjusių emigrantų, 
kurie prisiekė negrįžti į Prancūziją tol, kol joje viešpatauja 
Dievo rykštė Napoleonas. Todėl reikėjo būti šiek tiek 
atsargesnei. Tačiau Marijana vis dėlto troško sužinoti šį tą 
daugiau. 

Jūs paminėjote... didįjį mūšį?.. 

Senis išplėtė akis, paėmė iš po žabo ant juodos aksominės 
juostelės kabojusį auksinį lornetą, prisikišo jį prie nosies galiuko 
ir apstulbęs pažvelgė į jaunąją moterį. 

Na ką jūs! Mieloji ponia, jums leidus norėčiau paklausti, 
iš kur jūs atsiradote?.. 

Iš pietų, gerbiamasis, iš Odesos, ten viešėjau pas hercogą 
de Rišeljė... 

Ji pridūrė dar keletą miglotų frazių, į kurias, beje, naujas 
pažįstamasis neatkreipė dėmesio. Rišeljė vardas jį galutinai 
pavergė ir jis pajuto simpatiją šiai gražiai moteriai, kuri, jo 
manymu, buvo jam be galo artima. Todėl jis pasidarė kalbesnis, 
o kai prisistatė ir Žolivalis, jo šnekoms nebuvo galo. 

Pasivadinęs ponu de Bonšanu, jis papasakojo keliautojams 
apie tai, kas prieš penketą dienų atsitiko Borodino lauke, už 

trisdešimt penkių Ijė nuo Maskvos, dešiniajame Kologos, Maskvos 
upės intako, krante: rusų armija, kuri Didžiajai Armijai slenkant 
į priekį tarsi ištirpo upėse ir ežeruose, nutarė pasirodyti ir 
stoti į mūšį Ji norėjo sutrukdyti priešui pasiekti senosios 
Rusios sostinę. Kelią užtvėrė redutais, ir įvyko žiaurus mūšis 
su siaubingomis pasekmėmis - tai liudijo iš visų pusių plaukiantys 
pilni sužeistųjų vežimai. 

Ir kas gi lamėjo mūšį? paklausė Žolivalis su neslepiamu 
nekantrumu. 

Senasis bajoras liūdnai nusišypsojo. 

Valdžia paskelbė, kad rusai. Juk caras į Barklajaus de 
Tolio vietą paskyrė senį Kutuzovą, numylėtą pergalės kūdikį, 
ir niekas neabejojo, kad gali būti kitaip. Čia netoliese netgi 
vyko dėkingumo pamaldos... tačiau sužeistieji pasakoja ką kita: 
jie sako, jog armija traukiasi, sekdama paskui juos, ir Bonapartas 
artėja prie Maskvos. Rytoj... arba poryt jis bus čia. Sužinoję 
apie tai, visi kas gali bėga iš Maskvos. Mieste kilo sumaištis. 
Rostopčinas irgi išvažuos, jis pats tai sakė, tačiau kol kas jis 
laukia Kutuzovo, kurio armija, besitraukianti į Kazanę, turi 
netrukus pasirodyti čia. 

Pajutusi niūrų Jasono žvilgsnį Marijana vis dėlto neprarado 
pusiausvyros ir toliau vaidino savo vaidmenį. Ji gana ramiai 
išklausė šių džiaugsmingų žinių. Tuo tarpu Zolivalis mandagiai 
padėkojo senukui ir paprašė, jei tai būtų nesunku, parodyti 
kokį nors viešbutį. Senukas mielai sutiko tai padaryti. Tačiau 
Jasonas griežtai užprotestavo: 

Mes negalime likti šiame mieste, ypač jei čionai eina 
Bonapartas! Kol nesutemo, mes turime patekti į Sankt 
Peterburgo kelią ir ten susirasti pašto stotį arba nakvynės 
namus! 

Ponas Bonšanas nukreipė į jį savo lornetą ir su nuostaba 
bei pasipiktinimu pažvelgė į barzdotą vyrą, greičiausiai tarną, 
kuris išdrįso ne tik prabilti prancūziškai, bet dar ir pareikšti 
savo nuomonę. Nusprendęs, jog būtų per žema kalbėtis su 
šiuo akiplėša, senasis bajoras tik gūžtelėjo pečiais, atsuko jam 
nugarą ir kreipėsi į Zolivalį. 

Visos gatvės užtvindytos karietomis ir vežimais, ir jų vis 
daugėja. Jums nepavyks iš čia išsikapstyti iki sutemų, tačiau 

Kitaigorode, kurio sienas jūs matote, rasite kur apsistoti. Kad 
ir pas... 

Marijana ir jos draugai taip ir nesužinojo viešbučio šeimininko 
pavardės, nes į aikštę staiga plūstelėjo tikra devintoji banga, 
patrankos šūvio greičiu nusiritusi prie pakylos, ant kurios vis 
dar stovėjo gubernatorius, duodantis įsakymus tarnų būriui. 
Tūkstančiai vyrų ir moterų, apsiginklavusių šakėmis ir kirviais, 
staugiančių tarsi alkani vilkai, metėsi į Rostopčino rūmus. 
Gigantiška banga, atsimušusi į sienas, suraibuliavo sukūriais, 
kurie įtraukė į save aplink senąjį bajorą susibūrusius draugus. 

Akimirksniu Marijaną, įsitikinusią, jog tai maištas, dešimtys 
rankų atplėšė nuo jos bendrakeleivių ir nunešė prie upės. 
Nusprendusi, jog atėjo paskutinioji, ji veriančiu balsu suriko: 

Čionai! Jasonai!.. 

Jis išgirdo ją. Švaistydamasis į kairę ir į dešinę kojomis ir 
kumščiais, jis prasimušė iki jos, sugriebė už rankos ir pamėgino 
kovoti su srove, galinga ir neturinčia aiškios krypties. Tačiau 
tai pasirodė neįmanoma. Teko pasiduoti, nes kitaip minia būtų 
parbloškusi juos žemėn ir sutrypusi kojomis. 

Jaunieji žmonės, vėl pernešti per Kremliaus tiltą, atsidūrė 
nedidelėje aikštėje, kurioje šalia kelių namų ir teatrališkai 
išdažytos cerkvės stūksojo aukšta siena, nusitęsusi išilgai upės, 
už kurios buvo Pamestinukų prieglaudos pastatas, dengtas žaliu 
geležiniu stogu. 

Čia buvo daug mažiau žmonių, nes minia išsisklaidė Maskvos 
upės krantinėje, ir uždususi Marijana prisišliejo prie stulpo rišti 
arkliams, norėdama atgauti kvapą. Ji pastebėjo, jog liko viena 
su Jasonu ir Šankala, kurios viena ranka, užkišta už Jasono 
diržo, aiškiai bylojo, kaip jai pavyko atsidurti čia drauge su 
jais. 

O kur kiti? paklausė Marijana. 

Jasonas gūžtelėjo pečiais ir mostelėjo ranka į aikštės pusę. 

Situacija ten priminė vulkano kraterį. 
Kažkur tenai! 
Reikia pamėgintį juos surasti... 

Nepaisydama nuovargio, ji pašoko, pasiruošusi vėl pulti į 
tikrą pragarą, bet jis ją sulaikė. 

Tu iš proto išėjai! Tu žūsi nieko nelaimėjusi. Reikia 
džiaugtis, kad išnešėm iš ten sveiką kailį. 

Po to, pamatęs, jog jaunosios moters akys pritvinko ašarų, 
švelniai pridūrė: 

Nei Kregas, nei Grakchas nėra ėriukai! O Žolivalis irgi 
ne iš tų, kuriam galima įkišti į burną pirštą. Aš labai nustebčiau, 
jeigu jiems nepavyktų iš ten išsikapstyti. 

Bet ką mums daryti? Kaip juos surasti? 

Geriausia būtų likti šioje prakeiktoje aikštėje ir palaukti. 
Anksčiau ar vėliau sumaištis baigsis. Žmonės išsivaikščios po 
namus arba iškeliaus iš miesto. Tuomet grįšime į tą vietą, kur 
išsiskyrėme. Jie greičiausiai irgi taip pat pasielgs. Būtų beprotiška 
blaškytis po nepažįstamą miestą, neturint jokio supratimo, kur 
Eiti... 

Marijana sutiko su juo. Jai netgi būtų patikusi ši laikina 
vienatvė šėlsmo apimto miesto širdyje, jei ne Šankala. Ji vis 
dar buvo įsikibusi į Jasoną ir ištikimo šuns akimis žvelgė į 
savo šeimininką. 

Tu teisus, atsiduso ji = Reikia būti čia ir laukti, kol 
viskas nurims, jei tai apskritai kada nors įvyks. Aš tuo labai 
abejoju... 

Iš tikrųjų, nors Raudonojoje aikštėje minia tarsi apsiramino 
ir netgi ėmė skirstytis, pereiti tiltą pasidarė visiškai neįmanoma: 
jį užtvindė vežimai ir neštuvai, iš kurių sklido sužeistųjų dejonės 
ir riksmai. 

Kai kurių namų durys atsidarinėjo ir šeimininkai siūlė 
sužeistiesiems prieglobstį, tačiau dauguma traukė į karo ligoninę 
ir dvi privačias klinikas kitoje upės pusėje netoli Kremliaus. 

Šitaip mes niekuomet neprasiveršime, neteko kantrybės 
Marijana. Krantinėje pilna Žmonių... 

Juo labiau kad ten beveik vieni kareiviai. Žiūrėk! Apačioje 
pasirodė raiteliai. Tai kazokai! šūktelėjo Jasonas. 

Skvarbios akys žmogaus, įpratusio nuolat žvelgti į tirščiausius 
okeano rūkus, įžiūrėjo kareivius, tuo tarpu Marijana matė tiktai 
raudoną neaiškią masę. 

Rusų armija tikriausiai traukiasi, tęsė Jasonas. Ji eina 
į miestą, be jokios abejonės, pasiryžusi jį ginti. Mes negalime 
likti čia, nes rizikuojame būti sutrypti arklių. 

O kur tu nori eiti? Aš atsisakau kur nors judėti, kol 
mes nesusitikome su kitais. 

Į tą mažą aikštę. Joje aš mačiau užeigą. Pabandykime 
ten užeiti. Ar tu turi pinigų? 

Marijana teigiamai linktelėjo galva. Ji pametė krepšį, kurį 
iš jos išplėšė sumaišties metu, tačiau auksą ir garsųjį “keliaraštį" 
nešiojosi vidinėje suknelės kišenėje. 

Patekti į užeigą buvo nelengva. Prie durų stovėjo dvi 
moterys su prijuostėmis ir vyras. Jie padėjo sužeistiesiems 
apsiplauti žaizdas, vaišino juos vynu. Atrodė, jog šiems 
nelaimingiesiems jie buvo pasiryžę atiduoti viską, kas buvo 
namuose, ir Marijana nejučia pagalvojo, ar svetimšalius 
keliautojus jie priims su tokiu pat džiaugsmu... 

Akmuo, vos nepataikęs į ją ir sudaužęs gretimą vitriną, 
sugriovė jos pasiryžimą likti čia. Ji šaukdama atšoko į šalį, 
tačiau nesuskubo išvengti stiklo šukės, kuri prakirto kaktą. 
Piktai riktelėjęs Jasonas prispaudė ją prie savęs ir išsitraukęs 
nosinę pabandė sustabdyti plona srovele ištryškusį kraują. 

Laukinių gauja!  sugriaudėjo jis“ = Negi jie neturi ką 
veikti, negi būtina daužyti savo pačių vitrinas?.. 

Marijana pasisuko ir pamatė ryškią iškabą, kurioje puikavosi 
nuostabus pyragaitis su kremu. Užrašas bylojo, jog “Amūro 
šulinyje" broliai Lalondai gamina geriausius visoje Maskvoje 
pyragaičius ir aprūpina savo klientus įvairiausiais prancūzų 
konditerijos gaminiais. 

Nuostabiausia yra tai, kad namas iki šiol stovi, tarė 
Marijana. Tu teisus, pamėginsime patekti į užeigą. Netrukus 
tai bus beveik neįmanoma padaryti. 

Pasinaudoję grūstyje susidariusiu tarpu, jie paskubomis nuėjo 
prie užeigos durų. 

Marijana kreipėsi į vyrą: 

Mes keliautojai. Atvykome iš pietų, iš toli! Ar galima 
pas jus apsistoti? - paklausė ji prancūziškai, stengdamasi pabrėžti 
anglišką akcentą. 

Užeigos šeimininkas, matyt, neitin mėgo užsieniečius, nes 
pažvelgė į ją gana nedraugiškai. 

Iš kur jūs atvykote? paklausė jis ta pačia kalba, bet 
taip darkydamas žodžius, kad Marijana vos jį suprato. 

Iš Odesos. 

Nemenkas atstumas! O kas jūs tokia? Italė? Prancūzė?.. 

- Ne! Anglė! atšovė jaunoji moteris: Aš ledi Selton, 
o jie su manimi... mano tarnai. 

Vyriškį aiškiai paveikė damos titulas. Anglė buvo verta 
didesnės pagarbos nei bet kurios kitos tautybės atstovė, nors 
jis ir nepalaikė tos šalies moterų aistros keliauti. Priverstinai 
nusišypsojęs, jis pranešė, kad visi kambariai užimti sužeistųjų, 
bet jei ledi patenkins kampelis bendroje salėje, jis su malonumu 
patieks jai ten vakarienę. 

- Rytoj, - pridūrė jis, - aš pasistengsiu ledi surasti tinkamesnes 
patalpas, tačiau šią naktį jai teks praleisti Maskvą užplūdusių 
kareivių draugijoje, nors tai ir nėra pati maloniausia kompanija 
jaunai damai. 

Jie ruošiasi ginti miestą? 

Žinoma, miledi! Niekam“ ir į galvą neateitų, kad mūsų 
tėvelis caras galėtų leisti antikristui įžengti savo kruvinomis 
letenomis į mūsų švento miesto žemę! Nebūsiu aš Ivanas 
Borisovičius, jei čia neįvyks didžiulis dalykas, ir jūsų malonybė 
netrukus pati galėsite įsitikinti, ką sugeba rusai, gindami šventąją 
žemę. Kaip sakė vienas senas karys, mūsų Kutuzovas, maršalas 
“Visuomet pirmyn“, atvyks į Maskvą šią naktį, pridūrė jis 
įtaigiu tonu. 

Bet kodėl visiškai neseniai aikštėje kilo maištas? 

Maištas? Koks maištas? 

Tas, kurį aš mačiau savo akimis. Leidžiantis saulei aš 
atsidūriau prie gubernatoriaus rūmų, kur tuo metu vyko 
egzekucija. Jai pasibaigus ginkluota minia puolė gubernatoriaus 
namus... 

Ivanas Borisovičius nusijuokė. 

Tai buvo ne maištas, miledi. Tiesiog šį rytą visus apskriejo 
žinia, kad prakeikti prancūzai užgrobė Možaisko vienuolyną. 

Dar vieną šventą vietą? pusiau juokais, pusiau rimtai 
paklausė Marijana. 

Tačiau rusas praleido negirdomis jos ironiją ir porą kartų 
dievobaimingai persižegnojo. 

Ypatingai šventą, jūsų malonybe! Mūsų narsūs miestiečiai 
norėjo pasitikti priešą, todėl rytą susirinko prie Dorogomilo 

užkardos, kur turėjo atvykti gubernatorius, nusprendęs jiems 
vadovauti. Tačiau jie veltui sugaišo visą dieną ir jo nesulaukę 
grįžo atgal, norėdami sužinoti, kur užkliuvo grafas Rostopčinas. 
Beje, pasirodžiusi armija irgi privertė juos pasitraukti iš kelio. 

Marijana iš paskutiniųjų. stengėsi neparodyti, ką ji iš tikrųjų 
galvoja. Rostopčinas greičiausiai turėjo pakankamai kitų 
priežasčių ir be to virėjo, dėl kurio nesiryžo neorganizuotos 
gaujos priešaky šturmuoti Napoleono armijos. 

Netardama nė žodžio, ji nusekė paskui šeimininką į plačios, 
žemos ir purvinos salės kampą, kur Ivanas Borisovičius, sukrovęs 
ant suolų, stovėjusių tarp dviejų langų, laikė visą patalynę: 
pagalves, antklodes ir užvalkalus. Po to jis pareiškė, kad 
netrukus bus paduota vakarienė. 

Krymo vynu užgerti valgiai visiems labai patiko, tačiau naktis 
Marijanai atrodė begalinė. Ji nė sekundei nesumerkė akių. 
Šankala, įpratusi miegoti ant žemės, mėgavosi poilsiu, Jasonui 
irgi pavyko keletą valandų nusnūsti, o Marijana sėdėjo prie 
lango visą naktį ir stebėjo, kas vyko lauke. Beje, jeigu ji būtų 
gulėjusi pataluose, vis tiek nebūtų galėjusi užmigti žygiuojanti 
rusų armija kėlė neįsivaizduojamą triukšmą... 

Abipus upės tekėjo dvi srovės: pėstininkai, husarai, 
grenadieriai, kazokai mėlynai raudonomis uniformomis ir 
kalmukai avikailio kepurėmis. Visi jie judėjo į priekį fakelų 
šviesoje. Be ypatingos tvarkos raitelių būriai sekė paskui 
pėstininkų dalinius, traukusius paskui save patrankas, kurių 
keliamas triukšmas drebino visą miestą. 

Mirgančioje fakelų šviesoje šių iškankintų žmonių veidai 
atrodė kažkokie sutrikę, ir Marijana suabejojo, ar jie iš tikrųjų 
ruošiasi ginti miestą. 

Ivanas Borisovičius su žmona ir seserimi visą naktį išstovėjo 
prie namų durų, pilstydami kareiviams vyną ir girą. Tačiau 
laikui bėgant vakarykštis jų entuziazmas ir pasitikėjimas 
pastebimai blėso. Kartas nuo karto jie kažko klausinėdavo 
kareivių. Nuo gautų atsakymų jų veidai vis labiau niaukėsi. 

Kai apie ketvirtą valandą ryto dangus truputį nušvito, virš 
upės nuaidėjo stiprus sprogimas, tarsi pranašaudamas saulės 
patekėjimą. Didysis Kremliaus tiltas buvo išneštas į orą. Ivanas 
Borisovičius įkritusiomis akimis ir papilkėjusiu veidu priėjo prie 

Jasono, snaudusio ant suolo, stipriai jį papurtė ir kreipėsi į 
Marijaną: 

Man labai gaila, miledi, sunkiai ištarė jis, = bet mums 
reikia išvažiuoti! 

Išvažiuoti?. = šūktelėjo Jasonas, vėl užmiršęs nuolankaus 
tarno vaidmenį. = 

Tačiau vargšas Žmogus nekreipė dėmesio į tokias smulkmenas. 
Jis nelaimingu veidu linktelėjo galvą, ir Marijana pastebėjo jo 
akyse sužibusias ašaras. 

Taip, reikia išvažiuoti. Miledi, jūs turite tuoj pat palikti 
Maskvą. Jūs anglė, o čionai artėja korsikietiška pabaisa. Jei 
jūs pasiliksite, jums grės pavojus. Važiuokite! Važiuokite tuoj 
pat! Tokia graži moteris kaip jūs neturi patekti į jų purvinas 
letenas! 

Bet... aš maniau, kad armija ruošiasi ginti Maskvą... 

Ne, ji tiktai pereis per miestą. Jie bėga... kareiviai pasakė 
man, kad jie eina į Riazanę... 

Staiga jis sukūkčiojo. 

Mūsų armija sunaikinta... Sunaikinta!.. Miestas pasmerktas. 
Mes visi, visi išeisime! Taip kad važiuokite! Mes susirinksime 
savo daiktus ir keliausime. Aš turiu brolį Kalugoje, pas jį ir 
prisiglausiu. 

Jūs paliekate savo namus? paklausė Jasonas. O kaip 
gi tie sužeistieji, kuriuos jūs priglaudėte? 

Teks juos palikti Dievo malonei. Jiems mano mirtis nieko 
nepadės. Aš turiu šeimą, kuria reikia pasirūpinti. 

Ginčytis buvo beprasmiška. Keliautojų trijulė išėjo iš užeigos 
ir atsidūrė krantinėje, kurioje viešpatavo neįsivaizduojama 
sumaištis. Tarp kareivių pasirodė iki šiol mieste užsilikę 
maskviečiai, jie skubiai mėgino išsikapstyti iš sostinės. 

Visus šiuos žmones apėmęs siaubas buvo toks stiprus, kad 
Marijana nejučia juo užsikrėtė. Karas vis dėlto buvo baisi 
nelaimė. Svetima tragedija sustiprino nerimą dėl pasimetusių 
draugų. Jeigu Jasonas ir Marijana ir toliau leisis nešami šios 
srovės, jie netrukus atsidurs už Maskvos ir galutinai praras 
viltį kada nors susitikti Zolivalį, O'Flaertį ir Grakchą. Nusprendę 
bet kuria kaina nusikasti iki Raudonosios aikštės ir Rostopčino 

rūmų, jie įsiliejo į minią, judančią link pirmojo tilto per 
Maskvos upę, tikėdamiesi bent jau persikelti į kitą krantą. 

Į aikštę bus galima patekti padarius lankstą gretima gatve. 
Svarbiausia ištrūkti iš šitos kareivių masės, pasakė Jasonas. 


Tačiau kitame krante kamšatis buvo dar didesnė. Marijana 
ir Boforas įstrigo ties dviejų tiltų sankryža. Šioje vietoje į 
Maskvos upę įtekėjo Jauza, ir virš abiejų upių nutiestais tiltais 
vyko judėjimas. Visur kunkuliavo atsitraukiančios kariuomenės 
verpetai. Ant tilto per Jauzą bėgliai pamatė grafą Rostopčiną, 
apšviestą pirmų saulės spindulių. Apsivilkęs karinį apsiaustą su 
milžiniškais auksiniais epoletais jis stovėjo su rimbu rankoje ir 
ragino juo kareivius. Jis rėkė it pamišęs, tarsi nuo to kareiviai 
tikrai būtų pradėję judėti greičiau. Jis mėgino palaisvinti kelią, 
ir Marijana netrukus suprato kam: ant puikių žirgų artėjo 
grupė generolų, kuriuos žmonės pasitiko sveikinimo šūksniais. 

Baltais ir tamsiai žaliais dolomanais ir didelėmis trikampėmis 
kepurėmis su juodais arba baltais sultonais, jie jojo apsupę 
niūrų senį ant mažo pilko arkliuko, saugodami jį tarsi šventenybę 
arba belaisvį. Pagyvenusio žmogaus veidas buvo malonus, tačiau 
žvilgsnis liūdnas. Jis vilkėjo kuklią seną karinę uniformą be 
jokių išskirtinių ženklų, po kaklu buvo pasirišęs skarelę, ant 
žilų plaukų buvo giliai užtraukta kepurė su prisiūtais atvartais. 
Susijaudinusi minia murmėjo: 

Kutuzovas! Kutuzovas!.. 

Ir Marijana suprato, jog priešais ją įžymusis feldmaršalas, 
Bonaparto priešas, tas, kurį caras Aleksandras, labai jo nemėgęs, 
tik prieš porą savaičių iškvietė iš provincijos, kur senukas buvo 
ištremtas. Rusija jame matė žmogų, nulemsiantį jos likimą 
jis buvo paskutinė jos viltis. 

Ar visa Rusija? Greičiausiai ne, nes kai vyriausiasis 
kariuomenės vadas priartėjo prie tilto, ant kurio stovėjo 
Rostopčinas, grafas lyg tarnas puolė prie jo ir su laukine 
neapykanta ėmė plūsti feldmaršalą, nekreipdamas dėmesio į 
dviejų generolų, mėginusių priversti jį nutilti, pastangas. Teko 
jėga nuvilkti jį į šalį, rėkiantį, jog Kutuzovas - paprasčiausias 
išdavikas, bėgantis lyg paskutinis bailys, paliekantis likimo valiai 
miestą, kurį jis žadėjo apginti... Kutuzovas tiktai gūžtelėjo 

sunkiais pečiais, pro sukąstus dantis atidavė trumpą įsakymą 
ir, apsuptas svitos, nujojo toliau. 

Jasonas, visa galva iškilęs virš minios dėl savo ūgio, pamatė 
susidariusią tuštumą ir, sugriebęs už rankos Marijaną, pasileido 
per tiltą. 

Gyviau! šūktelėjo jis. Dabar geriausias momentas 
prasimušti ir pagaliau patekti į tą gatvę. 

Jie puolė į priekį, čigonė iš paskos. Tačiau kelią užkirto 
raitų kazokų būrys, sustojęs prie didžiojo vienuolyno vartų. 
Karininkas nušoko žemėn ir ėmė kalbėtis su senu barzdotu 
popu, niūriu ir pasipūtusiu tarsi nakties paukštis. 

Nelaimė, plūstelėjusi į šį upės krantą minia prispaudė 
kazokus, ir Marijana, kurią Jasonas stipriai stumtelėjo į priekį, 
kad ji neatsidurtų po arklių kanopomis, atsitrenkė į popą ir 
užmynė jam ant kojos. 

Suspigęs iš skausmo ir pasipiktinimo, nė nepamatęs, jog jo 
skriaudėjas buvo moteris, popas atstūmė ją, tačiau karininkas 
piktai sugriebė jaunąją moterį už rankos, rėkdamas kažką 
nesuprantamo, matyt, liepdamas jai ant kelių prašyti atleidimo. 
Tuo metu, kai du kazokai kovojo su puolusiu jai į pagalbą 
Jasonu, ji beviltiškai stengėsi išsiveržti iš karininko rankų, ir 
staiga jie susidūrė akis į akį... Tai truko ne ilgiau kaip sekundę, 
tačiau jie pažino vienas kitą. 

Černyšovas! išsiveržė Marijanai iš krūtinės. 

Tai iš tikrųjų buvo jis. Toks pat baltaplaukis, toks pat 
patrauklus ir elegantiškas, tiktai ant jo dolomano, aptaškyto 
kraujo ir purvo dėmėmis, nebuvo Garbės legiono ordino, o 
išbalusiame veide aiškiai matėsi didžiulis nuovargis... Taip, tai 
buvo jis, žalių įkypų akių grafas Černyšovas, caro šnipas, 
Paryžiaus gražuolių numylėtinis, nors... šis laukinės išvaizdos 
karys menkai tepriminė nerūpestingą gundytoją, kuris sugebėdavo 
visur sužinoti prancūzų imperijos paslaptis, netgi būdamas 
nepasotinamos kunigaikštienės Borgezės glėbyje. Prisiminusi 
paskutinį jų susitikimą, Marijana pamėgino ištrūkti iš jo rankų. 

Bergždžios pastangos! Laibi balti ruso pirštai buvo tvirti 
kaip plienas. Be to, jis iškart pažino šį žavingą veidą su 
išplėstomis iš baimės akimis. 

Bet juk čia mano kunigaikštienė! sušuko jis prancūziškai. 
Pats didžiausias mano turtas! Pasakiškas vargšo kupranugarių 
varovo iš Samarkando smaragdas. Prisiekiu Kazanės Dievo 
motina, tik šio susitikimo man ir tereikėjo, kad patikėčiau, jog 
Dievas yra rusų tautybės. 

Marijanai nespėjus atsitokėti nuo šio lemtingo susidūrimo, 
Černyšovas stipriai apglėbė ją ir aistringai įsisiurbė į jos lūpas. 
Pasigirdo jo žmonių susižavėjimo šūksniai ir įtūžęs Jasono 
riksmas: 

Paleisk ją, bjaurus kazoke! Kaip tu drįsti ją liesti! 

Nelauktai Černyšovas paleido Marijaną ir priėjo prie kazokų 
apsupto Jasono. 

Aš turiu teisę liesti tai, kas man priklauso, išdidžiai 
pareiškė jis“ O tu, mužike, kas tau leido kreiptis į mane? 
Pavydas? Tu irgi jos meilužis? Tuomet tai turėtų tave priversti 
pakeisti toną! 

Ir, iškėlęs rankoje bizūną, jis su tokia jėga perliejo juo 
Jasonui per veidą, kad smūgio pėdsakas akimirksniu paraudo. 

Jasonas iš paskutiniųjų pamėgino išsiveržti iš geležinių savo 
sargų gniaužtų, tačiau šie tik niekinamai nusikvatojo. 

Niekšas! - nusispjovė jis“ = Tu paprasčiausias niekšas ir 
bailys, grafe Černyšovai! Tu muši ir įžeidinėji tik tuomet, kai 
tau negresia pavojus. Tu nė nesusimąstydamas gali išniekinti 
moterį, pasinaudodamas jos bejėgiškumu. 

Išniekinti?  Kunigaikštienę Sant'Aną? Įdomu, kaip gi aš 
tai galėčiau padaryti? Prisiekiu savo patronu, šventu Aleksandru, 
tegu jau aš Žžūsiu, jei sumeluosiu teigdamas, jog ji priklauso 
man! O tu... man kilo didžiulis noras nubausti tave už negirdėtą 
įžūlumą. 

Pažvelk į mane įdėmiau! Aš nesu vienas iš tavo mužikų. 
Aš esu Žmogus, kuris kviečia tave į dvikovą. Atsimink vakarą 
su “Britaniku" Prancūzų komedijos teatre! 

Grafas lėtai nuleido naujam smūgiui iškeltą ranką, priėjo 
prie Jasono, įdėmiai įsižiūrėjo į jo veidą ir pagaliau sugriaudėjo 
juoku. 

Po galais, iš tiesų! Amerikietis! Kapitonas... Leforas, rodos? 

Teisingiau būtų Boforas. Dabar, kai jūs žinote kas aš, 
laukiu jūsų pasiaiškinimo, o gal net atsiprašymo už ką tik 
ištartus žodžius... 

Tegul bus taip! Aš atsiprašau jūsų... bet tik už tai, kad 
iškreipiau jūsų vardą. Man visuomet būdavo sunku teisingai 
ištarti svetimšalių vardus, pridūrė jis pašaipiai šypsodamasis. 

O dėl šios mielos damos... 
Negalėdama ilgiau pakęsti šitokios situacijos, Marijana puolė 
prie Jasono. 

Neklausyk jo! Šis žmogus negailestingas blogio įrankis. 
Šnipas... Niekšas, kuris visuomet išnaudodavo draugus ir meilužes 
savo interesams... 

Ne savo, o savo valdovo interesams, gerbiamoji! Ir Rusijos! 

Pasisukęs į laikiusius korsarą kazokus, jis kažką riktelėjo, ir 
šie jį paleido. Išsilaisvinęs Jasonas lengvai atstūmė mėginusią 
jo įsikibti Marijaną. 

Leisk! Aš noriu išgirsti, ką jis man atsakys. Ir prašau 
tavęs nesikišti: tai vyrų reikalas! Taigi, pone, piidūrė jis, 
eidamas prie Černyšovo, aš laukiu! Jūs prisipažįstate, jog 
sumelavote? 

Grafas gūžtelėjo pečiais. 

Jeigu norėčiau jus dar labiau nustebinti ir nebijočiau 
pademonstruoti blogą skonį, įsakyčiau savo žmonėms išrengti 
ją nuogai: tuomet jūs įsitikintumėt, jog ant jos klubo yra 
nedidelis randas... mano herbo pėdsakas, įamžinęs mūsų meilės 
naktį. 

Meilės naktį? nesivaldydama išrėkė Marijana. Jūs 
drįstate pavadinti meilės naktimi tą kankinimą, kurį privertėte 
mane išgyventi? Jasonai, jis įsigavo į mano kambarį išmušęs 
langą. Jis apsvaigino mane smūgiu, pririšo prie lovos užuolaidų 
raiščiais ir išprievartavo, tu girdi? Išprievartavo tarsi pirmą 
sutiktą mergšę! Tačiau kadangi jam šito buvo maža, jis nutarė 
palikti neišdildomą pėdsaką. Tuomet... jis įkaitino žiedo, kurį 
tu dabar matai ant jo rankos, akį ir įspaudė savo herbą į 
mano kūną. Štai ką jis vadina meilės naktimi! 

Jasonas suriaumojo ir sugniaužtais kumščiais puolė prie 
Černyšovo, pasiruošęs suplėšyti jį į gabalus, tačiau rusas staigiai 

atšoko ir, išsitraukęs kardą, įbedė jo smaigalį puolančiajam į 
krūtinę. 

Nagi, nusiraminkite! Galimas dalykas, aš tada pasikarščiavau 
ir meilės naktimi to vadinti nevertėtų... bent jau mano atžvilgiu. 
Taip labiau tiktų kalbėti apie vyrą, kuris užėmė mano vietą... 
ir su kuriuo aš koviausi jūsų sode, mano meilute... 

Marijana užmerkė akis, degdama iš gėdos ir nevilties. Ji 
jautė, kaip grimzta į dalinės, tiesos liūną, kuris buvo daug 
pavojingesnis už pikčiausius įžeidimus. Jasono veidas papilkėjo. 
Netgi jo akys, staiga tapusios visiškai bereikšmės, pakeitė savo 


Las 
rnyšovai!  iškošė jis pro sukąstus dantis. Jūs niekšas!.. 

O man taip neatrodo. Jūs negalite apkaltinti manęs melu. 
Todėl, kad man tektų toli nukeliauti, norint pasikviesti liudininku 
jos meilužį. Jis joja paskui Vitgenšteiną su maršalo Viktoro 
korpusu... Bet jei jūs šito iš tikrųjų trokštate, pabaigsime mūsų 
įdomų pokalbį vėliau, nes pernelyg ilgai užsistovėjęs mano 
būrys trukdo einantiems iš paskos. Aš įsakysiu duoti jums 
arklius ir... 

- Apie tai negali būti jokios kalbos! nutraukė jį Jasonas 
lediniu balsu. Aš neturiu jokio pagrindo nė minutei sudaryti 
jums draugijos. 

Rusas primerkė žalias akis. Vis dar šypsodamasis jis nuleido 
žemyn kardą. 

Jūs taip manote? O aš manau priešingai: jūs neturite 
pasirinkimo! Arba jūs jojate su manimi ir pirmoje stotelėje 
mes suvesime sąskaitas, arba aš įsakysiu sušaudyti jus kaip 
šnipą. Nes sunku patikėti tuo, jog jūs sukorėte šitokį kelią 
tik tam, kad įteiktumėte man patį nuostabiausią ir geidžiamiausią 
laimikį. O dėl madam... man užtektų ištarti tik vieną žodį 
miniai... pasakyti, pavyzdžiui, kas ji yra iš tikrųjų, ir ją suplėšytų 
į mažyčius gabalėlius. Taigi, rinkitės... tačiau darykite tai greitai. 

Ei, pasakykite tą žodį!  riktelėjo Marijana. Pasakykite! 
Ir baikime šį reikalą, nes jokia žmogiška jėga neprivers manęs 
sekti paskui jus. Aš dar nesu susidūrusi su tokiu niekšu. Tegu 
mane užmuša! Aš nekenčiu jūsų... 

Nutilk! šiurkščiai nutraukė ją Jasonas. Aš jau sakiau 
tau tai vyrų reikalas. O jūs žinokite, jog yra trečia išeitis: 

pernelyg greitai pamiršote, kaip vikriai dingote iš Paryžiaus 
praėjus porai valandų po kvietimo į dvikovą, todėl aš turiu 
visišką teisę laikyti jus bailiu. 

Aš paklūstu caro įsakymams. Esu kareivis. Aš privalėjau 
išvažiuoti ir apgailestavau dėl to, bet kartoju: dvikova įvyks šį 
vakarą... 

Ne! Aš pasakiau: čia ir dabar. Po galais, grafe Černyšovai, 
nelengva priversti jus griebtis špagos! Bet galbūt dabar!.. 

Ir Jasonas staigiu judesiu du kartus sudavė rusui per veidą. 

Nagi? pasiteiravo jis beveik maloniai. Mes kausimės? 

Atrodė, jog grafui pasidarė bloga. Jo veidas virš tamsiai 
žalio munduro įgavo vaško spalvą, šnervės susiaurėjo, ir buvo 
matyti, jog jam darosi sunku kvėpuoti. 

Taip! pasakė jis pro sukąstus dantis“ Aš tik duosiu 
įsakymą ir būsiu jūsų paslaugoms. 

Po minutės šimtinė, lydima džiaugsmingų šūksnių, pajudėjo 
pirmyn. Liko tiktai koks dešimt kazokų su bebarzdžiu esaūlu 
priešaky. Černyšovas pasisuko, aiškiai ketindamas atsisveikinti 
su popu, bet tas, nugąsdintas susidūrimo ir keisto jo tėvynainio 
elgesio su svetimšale, grįžo į vienuolyną ir uždarė paskui save 
duris. Grafas nervingai gūžtelėjo pečiais ir kažką piktai 
sumurmėjo. Po to jis kreipėsi į varžovą: 

Eime! - sviedė jis - Už keleto žingsnių nuo čia tarp 
vienuolyno sienos ir sodų yra nedidelė aikštė. Puiki vietelė 
dvikovai! O kunigaikštis -Aksakovas mielai pasirūpins madam, 
pridūrė jis, rodydamas į jaunąjį esaūlą, kuris akimirkai netekęs 
savo kariško šaunumo, maloniai pasiūlė ranką nei gyvai, nei 
mirusiai Marijanai. 

Prašau, gerbiamoji, | pasakė jis be jokio akcento. 

Netikėtai gracingas jaunuolio nusilenkimas privertė Černyšovą 
sugriaudėti juokais. 

Galite kreiptis šviesiausioji malonybe! Ši dama turi tam 
teisę, brangusis Borisai,  įgėlė jis. 

Po to, parodęs ranka į Sankalą, kuri tylėdama stebėjo visą 
šią sceną, pasakė: 

O kas čia tokia, kodėl ji sekioja paskui jus tarsi šuo? 

Kunigaikštienės kambarinė, tarė Jasonas, Marijanai 
nespėjus nė prasižioti. 

216 


Ji labiau panaši į valkatą, o ne į padorią kambarinę, 
tačiau jūsų skonis visuomet buvo gana neįprastas, brangioji 
Marijana. Na gerai, man rodos, dabar mes galime eiti... 

Paskui varžovus sekė Marijana, įsikibusi jaunajam karininkui 
į parankę ir jausdama, jog iš baimės jai klumpa kojos. Ji 
karštligiškai mėgino rasti būdą sutrukdyti šiai dvikovai, kuri bet 
kuriuo atveju turėjo virsti drama, nes jeigu Jasonui pavyks ir 
rusas bus nukautas, kas gali pasakyti, kaip pasielgs vado netekę 
kazokai? 

Netrukus jie atsidūrė pavėsingoje aikštėje, tokioje tuščioje 
ir tylioje, tarsi ją būtų gaubęs gilus vidurnaktis. Virš paauksuotų 
tvoros pynučių vešėjo gigantiškas klevas, atmetęs į šalis ilgas 
šakas su vešlia lapija. Vieta buvo pakankamai patogi. 

O čia neblogai, pasakė Jasonas: Aš tikiuosi, kad jūs 
papildysite savo kilnių poelgių sąrašą dar vienu... ir duosite 
man ginklą. 

Jaunasis esaūlas nusijuosė savo kardą ir sviedė jį Jasonui. 
Amerikietis sugavo jį, ištraukė iš makštų ir, didžiuoju pirštu 
patikrinęs aštrumą, keletą kartų mostelėjo juo ore. 

Černyšovas nusivilko apsiaustą, mundurą ir sviedė juos vienam 
iš savo žmonių. Po to, truputį padvejojęs, nusirengė ir plonus 
batisto marškinius. Šaltai šypsodamasis Jasonas padarė tą patį. 

Apsinuoginę iki juosmens vyrai atrodė vienodai stiprūs. Net 
nepažvelgę į moterį, dėl kurios ruošėsi kautis, jie atsistojo 
vienas priešais kitą po klevų, kur šešėlis buvo tamsesnis ir 
saulė nekliudė nei vienam, nei kitam. 

Černyšovas, irgi patikrinęs kardo aštrumą, klastingai 
šypsodamasis pasveikino priešininką. 

Man labai gaila, kad negalėjau pasiūlyti tinkamesnio ginklo. 
Galbūt šitas jums netinka? 

Jasonas pasiuntė jam išalkusio vilko šypseną. 

- Mane jaudina jūsų rūpestingumas, bet nesisielokite, aš 
greitai priprasiu prie šio ginklo. Abordažo kardas gerokai 
sunkesnis. 

Švystelėjęs ašmenimis, Černyšovas ironiškai pasveikino varžovą 
ir, žvilgtelėjęs į mirtinai išbalusią jaunąją moterį, įsikibusią į 
kazoko ranką, sumurmėjo: 

Ar jūs nenorite atsisveikinti su kunigaikštienė? Abejotina, 
kad po šio susirėmimo mes abu liksime gyvi... 

Ne, nes aš tikiuosi dar pagyventi. Tačiau prieš sukryžiuojant 
kardus aš norėčiau kreiptis į jus: duokite garbės žodį, kad jei 
aš mirsiu, paliksite ją ramybėje. Aš norėčiau, kad ji atsidurtų 
arčiau prancūzų linijų. Ji be jokios abejonės sugebės užsitarnauti 
globą Žmogaus, su kuriuo jūs tą naktį kovėtės sode! 

Marijanos širdį pervėrė siaubingas skausmas. Jasono tonas 
aiškiai išdavė jo jausmus: sužadintas pavydas virto nepasitikėjimu 
ir panieka. Ją nugąsdino mintis, jog pasibjaurėjimas, kurį 
išgyveno Jasonas, gali pastūmėti jį į mirtį. 

Tai netiesa. Prisiekiu tau tėvo garbe ir motinos atminimu, 
kad generolas Furnjė, nes tai buvo būtent jis, buvo tiktai 
mano draugas, atskubėjęs į pagalbą kaip tik tada, kai man 
jos labiausiai reikėjo. Jis yra geriausios mano draugės, Fortiunė 
Gamelen, mylimasis. Tą vakarą jis atėjo padėkoti už tai, kad 
aš padėjau jam grįžti į armiją. Tegu aš mirsiu vietoje, jeigu 
tai ne tiesa! O šis šėtonas, kuriam jis leido pabėgti, kai atvyko 
žandarai, neužsitarnavo tokio riteriško elgesio, nes vargšelis 
Furnjė sa paliko mano namus lydimas dviejų žandarų. 
Ar jūs, Cernyšovai, išdrįsite tai paneigti? 

- Ne, nes po to įvykio aš daugiau pas jus nesilankiau. 
Galbūt jūs ir teisi. Žandarų pasirodymas ir privertė mane bėgti. 

Ak, vis dėlto tai tiesa... 

Nenusakomas palengvėjimas pakirto Marijanai kojas, ir ji 
atsisėdo ant akmeninės plokštės, į kurią buvo suleisti pynučiai. 
Širdies gilumoje ji dėkojo Dievui, kad rusas mirties akivaizdoje 
nesiryžo antrą sykį sumeluoti. 

Jasonas sviedė į ją greitą žvilgsnį ir nusišypsojo, blykčiodamas 
baltais dantimis. 

Mes aptarsime tai vėliau. Ginkitės, gerbiamasis. 

Kai Marijana, prilaikoma Aksakovo, pradėjo ilgą maldą, 
įsiliepsnojo dvikova, aiškiai parodžiusi dviejų priešininkų 
neapykantos gylį. Černyšovas kovėsi su neregėtu įkarščiu. Jis 
nuolatos puolė ir išlenkti jo kardo ašmenys švilpdami raižė 
orą tarsi šienaudami nematomus dangaus laukus. 

Jasonas tik atmušinėjo smūgius, tačiau nesitraukė nė per 
žingsnį. Nepaisant jo išdidaus pareiškimo, jam prireikė nemažai 

laiko, kol jis priprato prie svetimo ginklo, lengvesnio už 
abordažo kardą. Prikaustytomis prie žemės kojomis ir nejudriu 
liemeniu jis priminė vieną iš daugiarankių indų dievų, nes 
kardas aplink 772 šoko mirties šokį. 

Tačiau kai Cernyšovas, apimtas įsiūčio, eilinį kartą atakavo 
jį, Jasonas žengtelėjo atgal ir suklupo ant akmens. Marijana 
riktelėjo, O rusas, naudodamasis situacija, smeigė atvirą smūgį, 
kuris būtų pervėręs amerikietį kiaurai, jei jis nebūtų vikriai 
pašokęs ir atmušęs kirčio. Kardas slystelėjo kūnu, lengvai jį 
įdrėksdamas, ir ant odos ištryško keletas kraujo lašų. 

Šis išpuolis sužadino Jasono pyktį. Dabar jis ėmėsi spausti 
priešininką, kuris atsimušinėjo ne taip vikriai, kad išvengtų 
durtinio smūgio į kairį petį. Jasonas dar paspartino atakas, ir 
kitas smūgis sužeidė Černyšovą į dešinį petį. Rusas kimiai 
nusikeikė ir, nekreipdamas dėmesio į skausmą, norėjo padaryti 
ripostą, tačiau trečią kartą korsaro kardas pataikė tiesiai į 
krūtinę. 

Grafas susverdėjo ir suklupo ant kelių, tuo tarpu Jasonas 
atšoko atgal. Černyšovo lūpos išsikreipė, mėgindamos nusišypsoti. 

Atrodo, aš gavau savo... iškvėpė jis. 

Ir neteko sąmonės. 

Stojo tylos ir nuostabos minutė. Kazokai žiūrėjo į baltą 
kūną, tįsantį ant žemės, tarsi nenorėdami tikėti savo akimis. 
Bet tai truko tik akimirką. 

Kol nudžiugusi Marijana bėgo prie Jasono, Aksakovas 
nuskubėjo prie savo vado. 

Eime, - dusdama pasakė Marijana. Tu garbingai laimėjai, 
bet nereikia čia ilgiau pasilikti. Eime greičiau!.. 

Jaunasis esaūlas apžiūrėjo sužeistąjį, pakėlė galvą ir su 
palengvėjimu atsiduso: 

Jis gyvas, pasakė ji.“ Tai jūsų laimė, nes priešingu 
atveju aš sušaudyčiau jus vietoje. 

Vilkdamasis marškinius, Jasonas su panieka pažvelgė į 
karininką. 

Tai taip jūs suprantate garbę ir dvikovos įstatymus? Aš 
laimėjau, vadinasi, esu laisvas. 

Karo metu niekas nepaiso dvikovos įstatymų. Aš neužmušiu 
jūsų, nes jūs irgi neužmušėte, bet aš privalau jus suimti: jūs 

mano belaisvis. Tegu pats atamanas nulemia jūsų likimą! 
Tiktai madam yra laisva. 

Bet aš nenoriu, užprotestavo Marijana. Arba jūs 
paleisite mus abu, arba pasiimsite drauge. Aš atsisakau jį 
palikti. 

Ji pakibo Jasonui ant kaklo, tačiau kunigaikščiui riktelėjus 
trumpą įsakymą, du kazokai jėga atplėšė ją nuo mylimojo, o 
kiti sučiupo Jasoną ir, prieš įsodindami į balną, surišo rankas. 

Suvokusi, jog ją paliks vieną šitame išprotėjusiame mieste, 
o Jasoną išsiveš į nežinią, kuri gali baigtis mirtimi, Marijana 
prapliupo raudoti. Ji visiškai pamiršo, jog atsidūrė čia tik todėl, 
kad troško pamatyti ir įspėti imperatorių ir kad reikėjo 
nedelsiant susirasti pasimetusius draugus. Šie laukiniai žmonės 
sunaikino pasitikėjimą tarp jos ir jos mylimojo ir jų keliai 
netikėtai išsiskyrė. Kadangi kareiviai paleido ją ir sušoko ant 
arklių, ji pribėgo prie Aksakovo ir puolė jam į kojas. 

Maldauju jus, paimkite mane drauge! Nejaugi tai taip 
sunku? Vietoj vieno jūs turėsite du belaisvius. Aš noriu būti 
su savo draugu. 

Galimas dalykas, gerbiamoji, tačiau mano pareiga palikti 
jus laisvėje ir... 

Bet ką gi man daryti? Pone, jūs kalbate apie savo 
pareigą, tačiau ką tik suėmėte žmogų, laimėjusį dvikovą. Tai 
prieštarauja dvikovos įstatymams. Ar tai irgi jūsų pareiga? 
Prašau jūsų, jūs nė nejsivaizduojate, kaip man tai svarbu... 

Jasono balsas, netikėtai šaltas ir tolimas, nutraukė jos žodžius: 

Nutilk, Marijana! Aš draudžiu tau žemintis dėl manęs. 
Jei šis karininkas nusprendė suteršti savo garbę, tai jo reikalas: 
aš nesiruošiu jam trukdyti... ir tau draudžiu! 

Bet suprask, juk jis nori mus išskirti. O tu galbūt krisi 
nuo budelių kulkos! 

Jo lūpų kampučiuose blykstelėjo pažįstama pašaipi šypsenėlė. 
Jis gūžtelėjo pečiais. 

Viskas bus taip, kaip norės Dievas. Pagalvok apie save. 
Tu Žinai, jog gali išsigelbėti... 

Bet aš nenoriu! Nenoriu daugiau... Aš noriu likt“ su 
tavimi ir pasidalyti likimu, kad ir koks jis būtų. 

Ji beviltiškai bandė prasiveržti prie jo, tačiau aplinkui 
amerikietį užsisklendė raitelių žiedas. Tuomet Marijana suriko 
lyg sužeistas Žvėris. 

Jasonai!.. Nepalik manęs! 
Po to ji atsigręžė į Aksakovą, kuris kaip tik ruošėsi sėsti 
į balną. 
Kaip jūs negalite suprasti, jog aš jį myliu?.. 
Kazokas gūžtelėjo pečiais ir nepagarbiai atsikrenkštė. 
Galbūt! Tačiau sutartis brangesnė už auksą: jūsų... 
šviesiausioji malonybė laisva. Jūs netgi galite... sekti paskui 
mus, jei nebijote būti sutrypta minios arba beviltiškai pasiklysti. 

Nekreipdamas daugiau į ją dėmesio, nedidelis raitelių būrys 
su sužeistu vadu ir belaisviu vidury išjojo į gatvę, ketindamas 
prisijungti prie besitraukiančios armijos. 

Marijana žiūrėjo, kaip jie tolsta. Ji buvo taip sukrėsta, jog 
paskutiniai Aksakovo žodžiai pasiekė jos sąmonę tik po kurio 
laiko. Raiteliai jau buvo dingę už posūkio, kai ji suvokė, jog 
niekas jai netrukdo, kaip sakė esaūlas, sekti paskui juos. Juk 
ji laisva. 

Galvoje šmėstelėjo mintis apie pasimetusius draugus, tačiau 
ji nuvijo ją šalin argi jos likimas nebuvo surištas su Jasono 
likimu? Ji negalėjo ir nenorėjo pasielgti kitaip. Ji privalo sekti 
paskui jį iki paskutinės minutės, netgi jei ši minutė ne už 
kz. 1nų. 

Ryžtingai krestelėjusi galva, ji giliai atsiduso ir patraukė ta 
pačia kryptimi kaip ir kazokai, perėjo aikštę ir buvo bežengianti 
į gatvę, kai staiga išvydo Šankalą. 

Atsistojusi vidury pakankamai siauros gatvės ištiestomis į 
šalis rankomis čigonė užtvėrė jai kelią. 

Prasidėjus dvikovai Marijana visiškai ją pamiršo, nes ši stepių 
duktė kaip niekas kitas mokėjo tapti nebylia ir nematoma. 
Bet dabar ji buvo čia ir iš pergalingos šypsenos ir iškreipusios 
veidą neapykantos Marijana suvokė, jog jai teks kovoti už 
teisę sekti paskui savo mylimąjį... 

Ji pernelyg vėlai supato, jog ši laukinė nusprendė būti šalia 
savo šeimininko ir atsikratyti ta, kuri turėjo į jį šiokių tokių 
teisių. 

Marijana drąsiai priėjo prie šios nenusakomos moters,- su 
savo plačia kraujo spalvos suknele ji priminė kryžių, kurį 
statydavo prie užsikrėtusių maru durų,- ir ryžtingai pareikalavo 
duoti kelią. 

Dink! šiurkščiai riktelėjo ji. 

Tuomet,  Marijanai nespėjus prisiliesti prie čigonės, ši 
nusikvatojo šaižiu juoku ir išsitraukė iš už diržo durklą, 
sublizgėjusį saulėje siaurais ašmenimis. 

Ir ji smeigė... 

Marijana sudejavusi pargriuvo ant arklių kanopų išraustos 
žemės. 

Šankala su iškeltu durklu norėjo pasilenkti ir įsitikinti, ar 
jos smūgis buvo mirtinas, tačiau netikėtas triukšmas privertė 
ją pažvelgti į krantinės pusę. Nusprendusi daugiau nebesmogti, 
ji pasileido kazokams pavymui. 


Vienuoliktas skyrius 
Teatro karalienė 


Pasaulį aptraukusią miglą pervėrė aštrus skausmas ir pažadino 
Marijaną iš nebūties. Atrodė, tarsi nematomas budelis, neketinęs 
palikti jos ramybėje, būtų deginęs jos nugarą iki raudonuiao 
įkaitinta geležimi. 

Ne taip jau baisu, kaip aš tikėjausi, džiugiai pasakė 
moteriškas balsas su stipriu itališku akcentu. Madre mia. Jai 
pasisekė, nes aš maniau, kad ji jau mirusi. 

- Aš irgi, patvirtino kitas balsas be jokio akcento. 
Tačiau žudikė nebuvo tuo tikra. Jeigu jūs nebūtumėte atvėrusi 
langinių ir nesurikusi, mano brangioji Vanina, ji būtų smogusi 
dar sykį. Laimė, mes ją išgąsdinom. 

Išgirdusi šiuos gana žemiškus balsus, Marijana atmerkė akis 
ir tučtuojau vėl jas užmerkė, nes dviejų virš jos palinkusių 
moterų veidai žvakės šviesoje atrodė labai neįprastai. Žvakę 
laikė graži, jaunutė moteris, rusvaplaukė ir nepaprastai baltos 
odos, užsidėjusi ant galvos kepuraitę su trimis Renesanso 
princesės rageliais, tuo tarpu kita, triūsusi prie žaizdos, buvo 

subtilaus, taisyklingų bruožų veido; jos aukštą šinjoną puošė 
romėniška diadema ir keletas mažesnių ugninės spalvos egretų. 
Ji buvo taip atsidavusi darbui, kad juodi jos antakiai susiliejo 
į vieną, O tarp gražios formos raudonų lūpų judėjo rausvo 
liežuvio galiukas. 

Apsiginklavusi buteliu konjako ir korpijos tamponu, ji valė 
Marijanos žaizdą su kruopštumu, privertusiu sužeistąją sudejuoti. 

Man skauda,  sukūkčiojo ji. 

Dama su diadema akimirkai stabtelėjo ir pažvelgė į savo 
draugę. Rūpestį jos veide pakeitė plati šypsena. 

Ji kalba prancūziškai! Ir be akcento, šūktelėjo ji puikiu 
kontraltu. = Keista, kad mes jos nepažįstam! 

Aš prancūzė, pasakė Marijana, kaip supratau, jūs irgi. 
Bet kartoju, jūs keliate man skausmą. 

Kita dama nusijuokė, atidengdama smulkius dantis, gana 
nelygius, bet nepriekaištingai baltus. 

- Jūs turėtumėt būti patenkinta, kad dar galite jausti skausmą, 

pasakė ji. Tačiau šiuo atveju jūs negalite rinktis. Žudikės 
durklas galėjo būti nešvarus. Geriau pakentėkite. 

Štai ir viskas! džiaugsmingai tarė romėnė. Žaizda 
nelabai gili. Aš ją apvaliau. Laimė, turiu stebuklingo tepalo. 
Padarysiu tvarstį ir gulint visiškai ramiai pavojus turėtų greitai 
praeiti. 

Patvirtindama žodžius veiksmais, ji patepė žaizdą tirštu tepalu, 
skleidusiu gana malonų kvapą, iš viršaus uždėjo tamponą ir 
aprišo plačia audinio juosta, kurią Renesanso princesė atrėžė 
nuo balto sijono likučių. Kai visa tai buvo padaryta, ji paėmė 
butelį konjako, įpylė jo truputį į stiklinę ir, pakišusi Marijanai 
po galva keletą pagalvių, pasiūlė jai išgerti. 

Dabar Marijana pamatė, jog ji guli ant didelės sofos erdviame 
kambaryje, dėl uždarų langinių skendėjusio prietemoje, kuri 
neleido įžiūrėti detalių. Tačiau žvakė, degusi princesės rankose, 
skleidė mirgančią šviesą ant keistos nesuprantamų daiktų ir 
senų baldų sangrūdos. 

Išgėrusi konjaką, Marijana pasijuto geriau ir pabandė 
nusišypsoti moterims, kurios stebėjo ją su tam tikru nerimu. 

Dėkui, pasakė ji, aš manau, kad iki gyvenimo galo 
melsiuos už jus. Bet kaip jūs mane radote? 

Romėnų dama išsitiesė, pademonstruodama savo didingą, bet 
ne sunkiasvorę figūrą ir priėjo prie vieno. iš langų, dramatiškai 
užsimesdama ant peties šalį. 

Pro šį langą mes viską matėme, žinoma, ne visiškai iš 
arti, nes jūs buvote kitoje aikštės pusėje. 

Jūs viską matėte?.. 

Viską: kazokus, puikią dvikovą, iš kurios, tiesa, mažai ką 
supratome, o tai, kas įvyko po to, mums buvo absoliučiai 
nesuprantama. Tai buvo įspūdinga, bet nesuvokiama. Mes 
neketinome kištis, jei ne dramatiškas finalas, jei ne moteris, 
smogusi į jus durklu. Tuomet mes atvėrėme langines ir 
radėjome šaukti. Zudikė pabėgo, o mes atskubėjome pas jus. 
tai... ir viskas. 

Ne visai. Ar galite pasakyti, kur aš esu? 

Dama nusijuokė. 

Nuo to ir reikėjo pradėti. Kur aš? Kas man atsitiko? 
Kas jūs? Tokius klausimus privalo užduoti dramos herojė, 
atgavusi sąmonę. Tiesa, jūs turite švelninančių aplinkybių, o 
be to, nevykę mūsų kostiumai turėjo jums atrodyti keistai. 
Taigi, aiškinu viską iš karto: čia yra Dolgorukio rūmų fligelis, 
didžiąją laiko dalį jis yra negyvenamas, todėl mūsų draugas 
konsjeržas su malonumu mus čia priima. Galėčiau tęsti 
mistifikaciją, teigdama, jog aš Marija Stiuart, o ši kilni dama 

Didonė, bet aš renkuosi tiesą: mano vardas Biursė, esu 
Prancūzų teatro Maskvoje direktorė. O dėl jūsų gydytojos... 
manau, pasijusite išdidi, sužinojusi, jog jumis rūpinasi garsioji 
dainininkė Vanina di Lorenco iš Milano La Skalos! 

Ir Italų operos Paryžiuje! Mūsų didžiojo imperatoriaus 
Napoleono didelė gerbėja ir... asmeninė draugė, pridūrė 
Didonė su aiškiu pasididžiavimu. 

Nepaisydama aštraus, sukausčiusio petį skausmo ir sielvarto, 
grįžusio drauge su sąmone, Marijana nesusilaikė nešyptelėjusi: 

Jūs irgi? pasakė ji. Aš girdėjau daugybę pagyrimų 
jūsų balsui ir talentui, ponia. O aš pati esu kunigaikštienė 
Sant'Ana ir... 

Ji nebaigė. Vanina di Lorenco staiga grįžo prie jos ir, 
pagriebusi iš savo draugės žvakę, prinešė ją prie sužeistosios 
veido. 

SantAna? šūktelėjo ji. Man buvo pasirodę, kad aš 
jus jau kažkur mačiau. Gal jūs ir kunigaikštienė, bet visų 
pirma jūs esate dainininkė Marija Stela, imperatoriaus lakštingala, 
moteris, kuri vietoj daug žadančios karjeros pasirinko tituluotą 
vyrą. Aš Žinau tai, nes buvau Feido teatre premjeroje. Koks 
balsas! Koks talentas... ir koks nusikaltimas = mesti visa tai! 

Pasiaiškinimo rezultatas buvo magiškas, nes nepaisant atvirai 
išreikšto pasmerkimo, ledas, kaustęs trijų moterų tarpusavio 
santykius, akimirksniu ištirpo. Beje, visi menininkai turi 
neįtikėtiną savybę susidurti vieni su kitais ir pažinti vienas kitą 
pačiomis keisčiausiomis aplinkybėmis. Madam Biursė ir sinjora 
di Lorenco nebelaikė Marijanos nei žymia dama, nei kilminga 
moterimi: tiesiog ji buvo viena iš jų. Tačiau tai irgi buvo 
daug. 

Vaišindamosi rūkytais lašiniais ir džiovintais  abrikosais 
(Dolgorukio rūmuose atsidūrę žmonės maitinosi tuo, ką rado 
rūsiuose), primadona ir tragikė supažindino naująją draugę su 
įvykiais, dėl kurių jos įsikūrė šiuose apleistuose rūmuose. 

Išvakarėse, tuo metu, kai madam Biursė ir jos trupė 
Didžiajame teatre repetavo Šilerio Mariją Stiuart, o Vanina 
apsivilko drabužiais, su kuriais po keleto dienų turėjo dainuoti 
Didonos partiją, teatrą užplūdo maištininkai. Pirmų sužeistųjų 
iš Borodino atvykimas ir katastrofiškos naujienos, kurias jie 
atsinešė, išmušė maskviečius iš pusiausvyros. Laukinė neapykantos 
prancūzams liepsna plykstelėjo tarsi miško gaisras: Buvo 
griaunama viskas, kas priklausė tai prakeiktai nacijai: prekeivių 
namai buvo išgrobstyti kaip ir jų parduotuvės, neaplenkiant nė 
priešiškų Napoleonui emigrantų. 


Mes buvome tokios žinomos, atsiduso madam Biursė, 
mus taip mylėjo iki tos nelaimingos dienos. 
Nelaimingos? sušuko Marijana. Bet juk imperatorius 


nugalėjo ir netrukus įžengs į Maskvą! 

Aš irgi ištikima jo didenybės valdinė, nusišypsojusi atsakė 
madam, bet jei jūs būtumėt išgyvenusi tai, ką vakar patyrėme 
mes! Tai siaubinga! Vienu metu atrodė, kad mes gyvi sudegsime 
teatre. Vos spėjome pasprukti į rūsį, kur teko laukti nakties, 
kad galėtume palikti savo požeminę slėptuvę. Grįžti į namus 
buvo neįmanoma. Mūsų draugas Lekenas, kuris nerepetavo, 

sugebėjo nepastebėtas prasibrauti prie mūsų viešbučio. Ten jis 
išvydo išdaužytus kambarius, išmestus į gatvę ir sudegintus 
daiktus. Atsitiko baisiausia: tuo metu, kai mes, moterys, bėgome 
pirmos, mūsų režisierius Domergas pakliuvo miniai į rankas, 
kuri jo vos nesuplėšė į gabalus. Laimė, atskubėjusi policija 
įsikišo ir suėmė jį. Grafas Rostopčinas paskelbė, jog ketina jį 
išsiųsti į Sibirą. 

Kaip ir savo virėją, = atsiduso Marijana. Tai tiesiog 
kažkokia manija. O kas nutiko kitiems jūsų trupės nariams? 

Vanina bejėgiškai skėstelėjo rankomis. 

Mes nieko nežinome. Išskyrus čia esančius Luizą Fiuzil, 
madmuazelę Antoni ir jaunajį Lekeną, šiuo metu išvykusį 
sužinoti naujienų, visi kiti dingo nežinia kur. Mat mums 
pasirodė, jog bus geriau, jei mes išsisklaidysime: mūsų kostiumai 
ir taip gana nejprasti, o kai mes visi krūvoje... Įsivaizduokite 
Mariją Stiuart, jos gerbėjus, sargybinius, moteris ir jų budelius, 
vaikštinėjančius Maskvos gatvėmis. Visa, ką galėjome padaryti- 
tai palinkėti jiems tokios pat sėkmės, kuri lydėjo mus, ir 
susiradus prieglobstį ramiai laukti imperatoriaus. 

Jūs labai rizikavote, parsinešdamos mane čia, pasakė 
Marijana. Baisu ir pagalvoti, kas būtų su jumis atsitikę... 

Mes apie tai negalvojome,  juokdamasi šūktelėjo Vanina.- 
Tai, kas vyko aikštėje, buvo be galo įdomu! Tiesiog tragedijos 
aktas! O mus taip kankino nuobodulys! Štai todėl mes nė 
akimirkos nedvejojome... Beje, mano manymu, ten daugiau 
nieko nebuvo. 

Marijana, atsižvelgdama į abiejų moterų atvirumą, privalėjo 
papasakoti nors dalį savo istorijos. Ir ji padarė tai kaip 
įmanydama trumpiau, nes juto siaubingą nuovargį ir artėjančią 
karštinę, sukeltą žaizdos. Ji išreiškė savo nerimą dėl Jasono 
likimo ir apgailestavo, jog pasimetė su draugais. Pasidavusi 
jauduliu, Marijana nesusivaldė ir apsipylė ašaromis. Tuomet 
Vanina prisėdo ant sofos krašto ir atmetusi atgal plačią 
perlamutro rankovę, uždėjo ant savo naujosios draugės kaktos 
vėsų delną. 

Užteks kalbų! Jūs karščiuojate, todėl metas pailsėti. Kai 
vakare ateis konsjeržas, paprašysiu jo atrakinti geresnį kambarį, 
kur galėtume paguldyti jus į lovą. O dabar pamėginkite pamiršti 

savo draugus, nes vis tiek niekuo negalite jiems padėti. Kai 
prancūzų armija įžengs į miestą... visiškai realu, jog visi 
besislapstantys išlįs į dienos šviesą. 

Jei tik šis miestas dar egzistuoja, iš kambario gilumos 
atsklido niūrus balsas, į kurį abi moterys akimirksniu pasuko 
galvas. 

Ak! Lekenai! Pagaliau! sušuko madam Biursė. Kokios 
naujienos? 

Jaunas, kokių trisdešimties metų, baltaplaukis, apvytusiu veidu 
žmogus kažkaip moteriškai grakščiai išniro iš tamsos. Jis vilkėjo 
elegantišką, bet dulkiną vilnonį kostiumą ir atrodė pavargęs. 
Jo žydros akys stabtelėjo paeiliui ties kiekviena moterimi ir 
lūpas iškreipė silpna šypsena. 

Juo ilgiau gyvenu svečioje šalyje, juo labiau myliu tėvynę, 

pompastiškai pareiškė jis, ir normaliu balsu pridūrė: Reikalai 
eina prastyn. Aš nesu tikras, kad imperatorius spės mus 
išgelbėti. Mano pagarba, gerbiamoji, kreipėsi jis į Marijaną. 

Aš nežinau, kas jūs, bet atrodote lygiai tiek pat išblyškusi, 
kiek graži. 

Tai mūsų sesuo, sutikome ją visiškai atsitiktinai, pasakė 
Vanina. Sinjora Marija Stela iš Feido teatro. Bet pasakokite, 
mano berniuk, pasakokite! Kas gi mums gresia? 

Pirma duokite man atsigerti. Man atrodo, kad mano 
liežuvis virto didžiule perdžiūvusia kempine, užpildžiusia visą 
burną. 

Jis taps dar didesnis, kai sudrėks, pasakė madam Biursė, 
tiesdama jam ąsotį alaus, kurį Lekenas išgėrė primerktomis iš 
malonumo akimis. 

Pamiršęs visas padorumo taisykles, jis pliaukštelėjo liežuviu, 
beveik nekramtydamas prarijo gabalą jautienos, užgėrė jį alum 
ir patenkintas griuvo į gailiai sugirgždėjusį krėslą. 

Netgi kai kūnas netrukus turi būti sunaikintas, pasakė 
jis, vis tiek labai malonu jį pamaitinti... 

Na, pakaks! užvirė Vanina. Jūs per daug linksminatės! 
Kodėl jūs manote, kad mes netrukus būsime sunaikinti? 

Ogi pažvelkit, kas darosi mieste! Sklinda kalbos, kad 
Miurato kavalerija persekioja Kutuzovo ariergardą. Gyventojai 
bėga... 

Maloni naujiena! Jie tai daro jau trečia diena. 

Galbūt, bet gyventojai gyventojams nelygūs! Vakar bėgo 
turčiai, bajorai, pasiturintys žmonės. Siandien visi, kas nors 
truputį šio to turi. Lieka tik vargšai, ligoniai ir mirštantys. 
Šiuo metu žmonės puolę į neviltį, nes iš visų cerkvių ir 
vienuolynų išvežamos šventos ikonos, gelbstint jas nuo antikristo 
ir jo gaujos. Prie Petro ir Povilo cerkvės aš mačiau dulkėse 
besivoliojančią minią, maldaujančią šventikų palikti jai ikonas. 
O tie ragino juos žudyti svetimšalius barbarus, teršiančius šventą 
Rusijos žemę. Bet tai ne pats baisiausias dalykas... 

O kas dar? pasipiktino madam Biursė.  Lekenai, jūs 
turite  bjaurią manierą palikti užsigardžiavimui blogiausias 
naujienas! 

Aš tiesiog nenoriu jūsų staiga nugąsdinti! Palikdamas 
Maskvą tas prakeiktas Rostopčinas atidarė visus kalėjimus. Visos 
padugnės: banditai, vagys, žudikai puolė į miestą, visiškai 
nesiruošdami iš jo. Kremliuje mačiau, kaip viena gauja įsiveržė 
į Kristaus Išgelbėtojo šventovę... niekas nė negalvojo nusilenkti 
prie įėjimo kabėjusiai ikonai, ir neatsirado nė vieno, galėjusio 
juos sudrausti. Visiškai tikėtina, kad jie plėš visus rūmus iš 
eilės... 

O jūs sėdite čia ir kažką svarstote!- pasipiktinusi riktelėjo 
Vanina. Reikia kuo greičiau įspėti konsjeržą, kad jis 
užbarikaduotų duris, langus... nežinau, ką dar! 

Lekenas niūriai šyptelėjo. 

Konsjeržą? Jis jau toli. Eidamas čia mačiau, kaip jis rūko 
kimšte prikimštu vežimu. Jei norėsime apsiginti, reikės patiems 
tuo pasirūpinti. Beje, aš manau, kad šičia mums nėra ko 
baimintis... 

Marijana, iki šiol nesikišusi į savo naujųjų draugų pokalbį, 
pareiškė savo nuomonę: 

Kaip aš supratau, mes esame šalia pagrindinio įėjimo. Tie 
žmonės pamėgins įsilaužti pro pirmas pasitaikiusias duris ir 
langus. Galbūt pavojaus pavyktų išvengti, jei mes pereitume į 
tarnų kambarius... 

Jaunasis komediantas įdėmiai pažvelgė į ją ir pasiuntė 
šypseną, kurią jis pats greičiausiai laikė žavinga. 

Aš ką tik pasakiau, kad jūs tokia pat išblyškusi, kaip ir 
graži,  gerbiamoji, bet dabar pridursiu, kad jūs tokia pat 
išmintinga, kaip ir išblyškusi bei graži. Palėpėje įrengti tarnų 
kambariai visiškai tinkami garbingam atsitraukimui, bet tik tuo 
atveju, jei tie šėtonai nesugalvos padegti rūmų! Kitaip mes 
ten susvilsime kaip viščiukai ant laužo! Ir jei... 

Klausydamosi jūsų išvedžiojimų, = nepatenkinta nutraukė 
jį Vanina, mes veltui gaištame brangų laiką Man daug 
geriau būti iškeptai negu išprievartautai, pridūrė ji, išdidžiai 
užsimesdama ant peties savo perlamutrinį šalį. 

Jūsų skonis gana keistas, Lekenas nutaisė komišką 
grimasą. = Nors tai yra Didonos žodžiai! Kokia nesąmonė! Bet 
aš manau, jog madam teisi: reikia nešdintis iš čia. Kadangi 
konsjeržas išvažiavo, teks laužtis pro paradines duris, kitaip 
mes nepateksime į viršų! Galbūt čia niekas ir neateis, nes 
Maskva didelė ir joje daugybė rūmų, bet ten mes būsime 
saugesni. Galgi pavyks išsilaikyti iki prancūzų atėjimo. Einu 
pakviesiu kitus... 

Jis greitai išėjo, perkirto kiemą ir pasibeldė į nedidelio 
priestato duris, ten buvo įsikūrusios dvi kitos aktorės. Tuo 
tarpu Vanina grįžo prie Marijanos, kuri, nustūmusi pagalves, 
mėgino atsikelti. 

Kaip jūs jaučiatės? pasilenkusi prie jos, paklausė italė. 

Ar jūs galėsite eiti, pakilti į trečią aukštą? Mes visi jums 
padėsime... 

Jaunoji moteris atsakė jai šypsena. 

Turėtų pavykti. Tiesa, aš jaučiuosi silpnai, bet manau, 
kad paeiti galėsiu. Ar daug kraujo aš netekau? 

O, visiškai nedaug. Matyt, jūsų sveikata gana stipri 
kraujoplūdis truko neilgai. Eime, aš jus prilaikysiu. 

Pakišusi vieną ranką po sveikuoju Marijanos petim, ji apglėbė 
ją per taliją ir padėjo atsistoti. Iš pradžių sužeistajai pasirodė, 
kad aplink ją pradėjo suktis sienos, o kraujo likučiai subėgo 
į kojas. 

Išgerkite dar truputį konjako! pasiūlė madam Biursė, 
kuri susirūpinusi pastebėjo, kaip išbalo jos skruostai. 

Bet aš apgirsiu... 

Nieko čia tokio! Užlipsime į viršų, paklosime lovą ir 
galėsite ramiai miegoti! Svarbiausia nusigauti iki ten. 

Marijana paklusniai išgėrė kvapnaus gėrimo. Skruostai truputį 
paraudo, ir dėkingumo šypsena buvo skirta Vaninai. 

Kol madam Biursė tvarkė maistą ir patalus, Marijana su 
Vanina mažyčiais žingsneliais artėjo prie durų. Dainininkės iš 
Florencijos ranka buvo tvirta ir jos prilaikoma Marijana ėjo 
daug lengviau, negu buvo tikėtasi. Be to, ji jautė instinktyvų 
pasitikėjimą savo naująja drauge ir jos neapleido keistas pojūtis, 
jog jos yra seniai pažįstamos. Galbūt tai dėl rožių aromato, 
persmelkusio jos rūbus ir be galo primenančio Fortiunė... 

Kieme jos sutiko Lekeną. Padedamas dviejų jaunų moterų, 
kurių viena buvo apsivilkusi komedijiniu kostiumu, o kita dėvėjo 
pažo kostiumą, jis mėgino pajudinti sunkų geležinį skląstį, 
kuriuo rūmų durys buvo užstumiamos nakčiai. Kai darbas buvo 
baigtas, sušilusi ir įraudusi trijulė ėmėsi masyvių ąžuolinių durų. 
Lekenas, pasinaudojęs raktinėje rastais įrankiais, be vargo įveikė 
spyną. Tuomet bėgliai, nekreipdami dėmesio į svečių etiketą, 
įsiveržė į prabangų rūmų vestibiulį. Balsai jame aidėjo kaip 
cerkvėje. 

Patalpos didingumo sujaudinta madam Biursė nedrąsiai 
nusijuokė ir sušnibždėjo: 

Šito marmuro ir aukso fone mes atrodome gana 
apgailėtinai... 

Kas per kvailystės! nesutiko Vanina. = Aš, pavyzdžiui, 
jaučiuosi čia visiškai savo vietoje. 

Ir, kad pademonstruotų savo abejingumą juos supusiai 
prabangai, ji visu balsu užtraukė dono Alfonso ariją iš 
“Stradelos". Tačiau Marijanos ji nepaleido, padėdama kopti 
monumentaliais laiptais. 

Luiza Fiuzil, ta, kuri dėvėjo pažo kostiumą ir kurią jos 
draugai vadino Lakštingala, juokais prisijungė savo gaiviu balsu 
prie italės, 0 visi kiti, netikėtai apimti noro atsipalaiduoti, 
užpuolančio aktorius pačiais dramatiškiausiais momentais, ėmė 
akomponuoti joms, imituodami orkestro instrumentus. Marijana 
irgi pamėgino įsijungti, bet jos sužeistą petį pervėrė pragariškas 
skausmas ir ji tučtuojau užsičiaupė. 

Viršus buvo pasiektas beveik džiugiai nusiteikus ir aktoriai 
išsivaikščiojo po tarnų kambarius, kurių interjeras toli gražu 
neprilygo apatiniams aukštams: grubūs mediniai baldai, šiaudiniai 
čiužiniai, šiokie tokie buities rakandai. Tačiau Marijanai vis 
tiek buvo be galo malonu išsitiesti pakankamai švarioje lovoje. 

Vanina įsikūrė drauge su ja, o kiti užėmė gretimus kambarius. 
Netrukus Lekenas nusileido žemyn, nutaręs apžiūrėti rūmų 
rūsius, ko nebuvo galima padaryti anksčiau, nes konsjeržas pats 
aprūpindavo nekviestus svečius produktais. 

Grįžo jis apsikrovęs kaip nešikas, sulinkęs nuo dviejų 
milžiniškų krepšių svorio, kurių viename matėsi virtuvės 
reikmenys, o kitame produktai ir garbingų butelių 
užantspauduoti kakliukai. 

Aš aptikau tikrą lobį! pergalingai sušuko jis: Pažvelkite 
štai čia! Šampanas, ikrai, džiovinta žuvis, cukrus ir... kava! 

Paskutinis žodis pažadino Marijaną, kuri, nugalėta nuovargio 
ir skausmo, jau snūduriavo. 

Kava? šūktelėjo ji, pasirėmusi alkūne. Tai tiesa? 

Ar tai tiesa? O jūs jaučiate šį malonų kvapą, mieloji 
ponia? pasakė Lekenas, atidengdamas priešais ją nedidelę 
dėžutę. Ir aš atnešiau viską, ko reikia, norint ją paskrudinti, 
sumalti ir užplikyti. Nespėsite ir apsižvalgyti, kai gausite sklidiną 
puodelį! Pasitikėkite manimi ir pamatysite, jog aš kavos 
genijus. 

Ji dėkingai nusišypsojo. 

Jūs puikus žmogus. Nežinau, gal ši naktis bus man 
paskutinė, bet būsiu jums dėkinga, galėdama ją pasitikti su 
puodeliu kavos rankoje. Nieko pasaulyje taip nemėgstu kaip 
kavą. 

Ji su didžiausiu malonumu, nes Lekenas nė trupučio 
neperdėjo savo talento, išgėrė tris puodelius, nepaisydama 
Vaninos įspėjimų italė pagrįstai jaudinosi, kad Marijana 
negalės visą naktį sumerkti akių. Bet kadangi jaunoji moteris 
praleido bemiegę naktį pas Ivaną Borisovičių, po paskutinio 
puodelio ji krito į lovą it negyva. 

Vidurnaktį ją pažadino triukšmas ir pavojaus nuojauta, kuri 
dažnai aplanko žmogų, atmerkusį akis nepažįstamoje vietoje. Ji 

ne iš karto susigaudė kur esanti... Tačiau ties šviesiu lango 
stačiakampiu ji įžiūrėjo Vaninos di Lorenco siluetą. 

Kas atsitiko? paklausė Marijana, instinktyviai pritildžiusi 
balsą. g 

Pas mus atvyko svečių! Beje... Sito ir reikėjo tikėtis, juk 
mūsų rūmai vieni iš pačių gražiausių ir turtingiausių mieste. 

O kiek gali būti valandų? 

Apie dvi. Arba šiek tiek daugiau... 

Lengviau nei tikėjosi Marijana pakilo iš lovos ir priėjo prie 
dainininkės, tačiau nepamatė nieko, išskyrus medžių lapuose 
žaidusius šviesų atšvaitus. Bet triukšmas didėjo kiekvieną minutę: 
girdėjosi dainos, riksmai, juokas, dūžtančio stiklo žvangėjimas 
ir laužomų baldų traškėjimas. 

Pro kur jie įėjo? paklausė Marijana, taip nieko ir 
nesupratusi, mat langai buvo į sodą ir kiemo pro juos nesimatė. 

Jie įlipo per arklidės stogą, už nugarų nuskambėjo 
sunerimęs Lekeno balsas. Aš mačiau, kaip jie tai darė 
padedami virvių ir kablių. Patekę į vidų, jie atrakino spyną... 

Ką mes darysime? sušnabždėjo Luiza Fiuzil, stovėjusi 
už nugaros savo draugui. Ar yra prasmės likti čia? Kas gali 
garantuoti, kad išplėšę viską apačioje jie nepakils į viršų? Gal 
geriau pabandyti pasislėpti parke... 

Parke? Ziūrėkite... 

Ir tikrai, ant angliškų vejelių pasirodė nauja gauja. Tarsi 
laukiniai žvėrys, apaugę barzdomis, su fakelais rankose, virpulį 
keliančiomis fizionomijomis jie ėjo tylėdami, įdėmiai žvalgyda- 
miesi, apsiginklavę šakėmis, peiliais ir šautuvais prie rūmų, 
laukiančių savo lemties. 

Šitie greičiausiai perlipo tvorą, atsiduso Lekenas. Dabar 
mūsų atsitraukimo kelias atkirstas. 

Nebūtinai, įsijungė  Vanina. Yra du slapti išėjimai 
abiejuose šio koridoriaus galuose. Tu, Lekenai, eik prie vieno, 
aš prie antro, ir jei vienas iš mūsų išgirs ką nors kylant 
laiptais, mes galėsime pabėgti į parką pro kitą. 

Nuspręsta! Reikia tikėtis, kad jeigu jie sugalvos čia ateiti, 
tai padarys vienais kuriais nors laiptais, o ne abiem iš karto. 

Neblogas dalykas optimizmas! - sumurmėjo Vanina, ryžtingai 
pasukusi prie savo stebėjimo punkto. 

Likusios keturios moterys irgi pasiskirstė. Madmuazelė Antoni 
ir madam Biursė nuėjo į kambarį, kurio langai buvo fasadinėje 
rūmų pusėje, o Marijana ir Luiza Fiuzil pasiliko čia, įtemptai 
klausydamosi vis didėjančio triukšmo. 

Netrukus jis tapo išties pragariškas. Riksmai ir keiksmai 
sustiprėjo, lydimi duslių smūgių, aidėjusių po visus rūmus, kurie 
ėmė virpėti tarsi per žemės drebėjimą. 

Matyt, jie griauna sienas, bespalviu balsu ištarė Marijana. 
Galbūt, bet man atrodo, kad jie pešasi tarpusavy, 
sušnabždėjo Luiza. 

Apačioje pasigirdo ne tik pergalingi riksmai, bet ir dejonės. 
Greičiausiai, anksčiau atėję banditai nenorėjo dalytis grobiu su 
vėliau pasirodžiusiais broliais. Tačiau tiems, kurie tūnojo susigūžę 
viršuje, tapo aišku, jog ta minutė, kai juos aptiks neapykantos 
apakinta gauja, jiems bus paskutinė. 

Sunkiai plakančia širdimi, atšalusiomis rankomis pamiršusi 
peties skausmą, Marijana tyliai išėjo į koridorių, silpnai apšviestą 
pro siaurą langelį sklidusios švisos. Prie išėjimų į laiptus Vanina 
ir Lekenas įtemptai sekė triukšmą apačioje. 

Vis dar nieko? sušnabždėjo Marijana. 
Jie tylėdami papurtė galva. Ir staiga apačioje sugriaudėjo 
tokie riksmai ir trenksmai, tarsi namas būtų pradėjęs griūti. 
Atrodo, jie ruošiasi nešdintis! pasakė madmuazelė Antoni, 
neslėpdama džiaugsmo balse. Aš matau prie išėjimo 
plūstelėjusią minią. 
Parko pusėje nieko nėra, aidu atsiliepė madam Fiuzil. 

Jie nepanoro vėl ropštis per tvorą. Žiūrėkite! 

Stebėtojai bėgte pribėgo prie lango, buvusio kambaryje, 
kuriame miegojo Marijana. Iš tikrųjų, kiemu bėgo krauju ir 
vynu pasruvę demonai... "Tačiau džiaugsmas, kilęs išvydus 
pasitraukiančius plėšikus, truko neilgai, vos keletą sekundžių. 
Jį užgniaužė duslus Luizos Fiuzil riksmas: 

Gaisras! Jie padegė rūmus! 

Deja, tai buvo tiesa. Iš pirmojo aukšto, kuriame neseniai 
griaudėjo smūgiai ir riksmai, pliūptelėjo liepsna. Paskutiniai 
plėšikai, paliekantys rūmus, svaidė į vidų degančius fakelus, 
palydėdami juos keiksmais. 

Apačion! suriko Lekenas. Tučtuojau leidžiamės! Reikia 
išsiveržti į parką... 

Jie puolė prie laiptų, jų nuomone, buvusių tolėliau nuo 
gaisro židinio. Vanina norėjo padėti Marijanai, bet ši atsisakė. 

Kava ir miegas grąžino man jėgas. Duokite tiktai savo 
ranką... Reikia skubėti... 

Jie leidosi apgraibomis, nes laiptai, iškalti sienoje, skendėjo 
tamsoje. Karštis kas akimirką stiprėjo. Atsidūrę antrajame aukšte 
jie pasijuto tarsi pirtyje, negalėdami atgauti kvapo. 

Liepsna turi būti visiškai netoli, dusdama pasakė Vanina. 

Mūsų... laimė, kad rūmai pastatyti iš akmens. Jeigu jie būtų 
mediniai, kaip dauguma... mes jau būtume sudegę... 

Anksti džiaugtis... ILekenas šiurkščiai nusikeikė. Laiptai 
jau apimti liepsnos. 

Ir tikrai, tamsa užleido vietą ryškiai raudonai šviesai, ir 
nelaimingieji, pasiekę paskutinę pakopą, išvydo degančius laiptus. 
Tamsūs dūmai tumulais kilo į viršų. 


Mes negalėsime praeiti, sudejavo Luiza Fiuzil.( = Mes 
žūsime čia... 
Nė už ką gyvenime, suriaumojo Vanina. = Suimkite 


tvirčiau savo sukneles - ir pirmyn! Mums beliko kelios sekundės. 
O jei rūbai užsiliepsnos, pasivoliokite po žolę arba smėlį sode. 
Aš einu! Kas mane myli paskui mane!.. 

Ir, nepalikusi Marijanai laiko apsispręsti, ji apglėbė ją ranka, 
kita sugriebė savo suknelę ir puolė į liepsną. 

Marijana užsimerkė. Jai pasirodė, kad ugnis pliūptelėjo į 
plaučius, ir ji sulaikė kvėpavimą. Tačiau Vaninos ryžtingumas 
buvo stulbinantis. Marijana vos vos pajuto liepsnos lyžtelėjimą, 
nors jos sijonas ir užsiliepsnojo. Išsiveržusi į kiemą ji suriko 
labiau nuo skausmo petyje, negu iš baimės dėl užsiplieskusių 
rūbų. Drauge su Vanina ji griuvo ant žemės ir ėmė raičiotis, 
stengdamosios užslopinti liepsną. 

Netrukus ir visi kiti raičiojosi kieme, šaukdami iš skausmo, 
bet nė vienas rimtai neapdegė. Susirinkę į krūvą, dūstantys, 
pusiau apkurtę, jie kurį laiką sėdėjo ant žolės, žvilgčiodami 
vienas į kitą, negalėdami patikėti, jog išsigelbėjo. 

Na, ką gy! atsiduso madam Biursė. Tai panašu į 
stebuklą. Visi mes čia, vadinasi, viskas gerai. 

Taip tai taip, pasakė Lekenas, bet likti čia pavojinga. 
Reikia nešti kudašių, kol rūmai nesubyrėjo. 

Graži kunigaikščių Dolgorukių buveinė paskendo liepsnose, 
skleisdama aplinkui nepakeliamą karštį Tai buvo panašu į 
gigantišką liepsnojantį krioklį, kurio skleidžiama ryški šviesa 
nuvijo tamsą į tolimiausius sodo kampelius. 

Madona! sudejavo Vanina. O ar šiame mieste yra 
pompų? Jeigu niekas nekovos su gaisrų, gali sudegti visas 
kvartalas... 

Staiga, tarsi išgirdęs jos žodžius, dangus pratrūko lietumi. 
Griaudint apokaliptiniam  griausmui, virš Maskvos prapliupo 
stiprus lietus, akimirksniu užtvindęs Dolgorukių sodą. Grupelė 
išsigelbėjusių spruko tolyn nuo deginančio garo, išsiveržusio iš 
pastato gelmių. Netrukus rūmai virto milžinišku garo katilu. 

Peršlapę iki paskutinio siūlelio, nelaimės draugai ėmė ieškoti 
pastogės, tačiau sode nebuvo nei paviljono, nei pavėsinės. 

Reikia nešdintis iš čia, šūktelėjo Antoni, kitaip mes 
persišaldysime... 

Tai ne taip jau baisu, sumurmėjo Vanina. Bet aš 
rizikuoju netekti balso. Aš įpratau prie saulės ir drėgmės bijau 
lyg maro. Užtektų man peršalti, kad nebegalėčiau dainuoti! 

Aš sužavėtas,  įgėlė Lekenas, kad tokiu momentu jūs 
galvojate apie dainavimą... Bet aš sutinku, jog reikia nedelsiant 
palikti šią nesvetingą vietą. Tik kaip? 

Iš tikrųjų: šito buvo lengviau panorėti negu įgyvendinti. 
Vienintelis įėjimas buvo žemos durys, iškaltos sodą supančioje 
sienoje ir užrakintos solidžia spyna. Šis daikčiukas atrodė 
neatrakinamas. 

Bet banditai pro čia neseniai įėjo, pasakė Luiza Fiuzil. 

Kodėl gi mes negalėtume išeiti? 

Jie perlipo tvorą, paaiškino Lekenas. Žinoma, aš galiu 
jums padėti užsiropšti, jeigu jūs padarysite man tą patį... Nors 
aš nelabai įsivaizduoju, kaip... 

Vietoj atsakymo Vanina, nusimetusi pagaliau savo diademą 
ir ant veido krintančias šlapias plunksnas, nusivyniojo ilgajį šalį 
ir ištiesė jį Lekenui. 

Kai atsidursime viršuje, nuleisime jums šį dalykėlį. Jis 
labai tvirtas! Su juo bus galima nusileisti žemėn iš kitos pusės. 

Pasakyta padaryta. Vanina, kaip pasiūliusi idėją ir jos 
įgyvendinimo priemones, lipo pirmoji. Patogiai įsitaisiusi ant 
tvoros viršaus ji pasilenkė, ketindama padėti Marijanai, kurią 
moterys vargais negalais užkėlė Lekenui ant pečių. Visos kitos 
užsiropštė be didesnio vargo, o paskutinis pakilo Lekenas. 

Leidžiamasi buvo tokia pat tvarka. Didonos šalis, susuktas 
į tvirtą virvę, buvo nepakeičiamas. Tačiau apačioje Marijana, 
išeikvojusi visas jėgas, pasijuto labai blogai. Kol kiti, Vaninos 
padedami, leidosi žemėn, ji atsišliejo sienos pašėlusiai plakančia 
širdimi ir tuščia galva, visiškai nebejausdama pylusio kaip iš 
kibiro lietaus. 

Ei, bet juk jūs, rodos, prastai jaučiatės? paklausė Vanina, 
žiūrėdama į jos papilkėjusį veidą. 

Šiaip sau. Kur mes dabar eisime? 

Atvirai šnekant, neturiu jokio supratimo. Mūsų draugų 
mieste neliko... 

Tikrai, patvirtino madam Biursė. Galbūt pavyks įsikurti 
kokiame nors apleistame name. Jų čia šitiek daug! 

Apleisti namai pilni nemalonių siurprizų, sumurmėjo 
Lekenas, mėgindamas pakelti savo švarko apykaklę ir nors 
truputį apsisaugoti nuo lietaus. 

O kodėl gi nepabandžius susirasti mūsų draugus? pasiūlė 
Luiza Fiuzill = Nuo to laiko, kai mes išsiskyrėme, aš nuolat 
apie juos galvoju: ar tik jie nerado prieglobsčio Naryškino 
rūmuose. Kunigaikštis ėjo iš proto dėl mažytės Lamiral... 

Asistuoti šokėjai ir priglausti visą trupę... to jau per daug, 

sumurmėjo Lekenas. Bet visgi tai įmanoma: brangusis 
kunigaikštis, rodos, tikrai buvo užkibęs “ant kabliuko" Galima 
nueiti ten ir žvilgtelėti. 

Šventoji Madona! Atsipeikėkite, įsikišo Vanina. = Juk 
kunigaikščio rūmai kitame Maskvos gale. Ir mūsų vargšelė 
niekuomet tenai nenusigaus. Aš turiu geresnę idėją: Sen Luiji 
de Franso kiurė... 

Abatas Siuržė? su aiškiu pasibjaurėjimu pasakė Lekenas. 

Na ir idėja!.. 

O kodėl gi ne? Jis prancūzas ir Dievo tarnas. Jis priglaus 
mus. Aš jį pažįstu. Kilnumo įsikūnijimas. 

Galbūt, bet jis vis dėlto šventikas, o aš jų negaliu pakęsti. 
O be to, nuo Moljero laikų Bažnyčia nesutaria su teatru... 
Aš neisiu. 

Aš juo labiau, pasakė madam Biursė, aš nežinau, 
jei... 

Na, gerai, aš einu! nutraukė ją Vanina, apkabindama 
Marijaną per taliją Eikite kur norite, jūs žinote, kur mane 
rasti. Be to, jūs esate teisūs... Ne todėl, kad vengiate abato 
Siuržė, o todėl, kad nenorite suteikti jam rūpesčių. Juk pas 
jį greičiausiai dabar pilna pabėgėlių. 

Bet aš nenoriu būti jūsų išsiskyrimo priežastimi, nusiminusi 
sudejavo Marijana. Nuveskite mane pas tą abatą ir eikite 
pas savo draugus. Būtų neprotinga dėl kažkokio svetimo žmogaus 
skaldyti trupę. 

Jūs ne svetima. Jūs dainininkė kaip ir aš. O be to, jūs 
Toskanos kunigaikštienė, o "Toskana mano tėvynė. Užteks 
plepėti! Iki greito pasimatymo, draugai! Tesaugo jus Dievas! 

Vis dėlto iki Sen Luji de Franso mes galime jus palydėti, 

pasiūlė madam Biursė, o paskui  keliausime toliau. 

Šitaip nutarę, tuščiomis gatvėmis jie patraukė prie varpinės, 
kuriai romėnų pavyzdžiu buvo suteiktas skambus Sen Luiji de 
Franso pavadinimas. Ji stovėjo Kitaigorodo prieigose prisiglaudusi 
prie vidutinio dydžio medinio namo, o iš kitos pusės driekėsi 
nedidelis sodas, atitvertas plytų siena. Didžiulė stiklinė lempa, 
kabojusi virš aukštų durų, apšvietė iškaltą iš akmens kuklų 
lotynišką kryžių. Tai ir buvo kiurė buveinė. 

Drauge su Lekenu Vanina padėjo Marijanai įveikti laiptus 
ir, paėmusi į ranką mažytį plaktuką, sudrebino duris smulkių 
smūgių serija. Tuo tarpu kiti, manydami, jog varpinė uždaryta, 
pasitraukė į gatvę. 

Duris atidarė nedidelis žmogus su žvake rankoje, nuo galvos 
iki kojų apsirengęs juodai. 

- Jūs tikriausiai bažnyčios sargas, - pasakė Vanina prancūziškai 
su ryškiu itališku akcentu. Mes, tai yra ši sužeista dama ir 
aš, norėtume pasikalbėti su abatu Siuržė... 

Jaunosios moters išvaizda nė kiek nenustebino Sen Luji 
sargo. Jis plačiai atvėrė duris. 

Eikite greičiau į vidų, ponios, tepasakė jis. Einu, 
įspėsiu poną kiurė! 

Tačiau Marijana, iš nuovargio prigludusi veidu prie Vaninos 
peties, išgirdusi šį balsą akimirksniu išsitiesė ir be žado pažvelgė 
į mažąjį žmogų, kuris atrodė ne mažiau apstulbęs. Sen Luji 
de Franso sargo pareigos buvo patikėtos Gotjė de Šazėjui. 


Dvyliktas skyrius 
Gaisras 


Jų žvilgsniai susikryžiavo tik trumpai akimirkai. Marijana 
buvo bepraverianti burną, ketindama kažką pasakyti, šūktelėti... 
Bet keistasis sargas atsuko joms nugarą, sumurmėjęs, jog eina 
pas abatą Siuržė, ir dingo su žvake, palikdamas jas prieangyje, 
skendėjusiame visiškoje tamsoje ir kvepėjusiame kopūstais ir 
ladanu. 

Tuomet Marijana susigriebė. Krikštatėvis greičiausiai nenorėjo 
būti atviras Vaninos akivaizdoje... o gal ir dėl visiškai kitos 
priežasties. Jį kaip visuomet gaubė paslaptis, 0 tai buvo 
privaloma bažnytinio ordino, kuris, tapęs nelegalus, neprarado 
nė trupučio savo galios, šeimininkui. Greičiausiai jis čia buvo 
inkognito. Galbūt jis slapstėsi, bet nuo ko? Kodėl? Kodėl 
Romos kardinolas, jėzuitų ordino generolas, galingiausias 
Bažnyčios žmogus po Popiežiaus, nuo to laiko, kai Napoleonas 
pavertė jį belaisviu, nusprendė prisidengti kukliomis bažnyčios 
sargo pareigomis? 

Marijana žinojo, jog Gotjė de Šazėjaus požiūris į drabužius 
ir prabangą buvo labai nerūpestingas. Krikštaduktės atmintyje 
jis visuomet iškildavo paprastu juodu apdaru. Ir purpurinė 
mantija, su kuria ji pamatė jį Tiuilri tą atmintiną skandalo 
dieną, pasirodė jai tarsi maskaradinio kostiumo dalis. Tačiau 
šį sykį juodas jo apdaras buvo ne tik kuklus, bet ir abejotinos 
švaros. 

“Teatleidžia man Dievas! pagalvojo Marijana. Bet man 
pasirodė, kad krikštatėvis nei skutasi, nei prausiasi. Tikras 
mužikas!" 


238 


Tačiau jai nebuvo galimybės įsitikinti pirmojo įspūdžio 
teisingumu, nes netrukus atėjo vidutinio ūgio, malonaus veido, 
žilstelėjusių garbanų, mėginusių paslėpti plikę, šventikas, dėvintis 
juoda sutana. Išvydęs prieangyje ant suoliuko sėdinčias dvi 
moteris šlapiais drabužiais, jis iškėlė į dangų rankas. 

Vargšai mano vaikai! šūktelėjo jis su ryškiu pietietišku 
akcentu. Jūs irgi atėjote čia ieškoti prieglobsčio. Bet mano 
namai perpildyti. Pas mane subėgo pusė Maskvoje gyvenančių 
prancūzų. Kur įsakysite jus dėti? 

Mums nereikia daug vietos, padre, ėmė maldauti Vanina. 

Bet kuris kampelis jūsų bažnyčioje, pavyzdžiui... 

Ji sausakimša. Man teko užrakinti priekines duris, kad 
daugiau niekas nejeitų... Dar vienas žmogus, ir visi pradės 
dusti... 

Tuomet čia! Jeigu aš būčiau viena, puikiausiai įsitaisyčiau 
ant šito suolo, bet mano draugė sužeista... iškankinta... bet 
koks čiužinys... 

Šventikas gūžtelėjo pečiais. 

Aš jums viso šito nekalbėčiau, jeigu turėčiau laisvą čiužinį. 
Ką tik atidaviau paskutinį Giljomo, mano sargo, čiužinį 
vyriausiajai madam (Ober pardavėjai, kuri laukiasi kūdikio. O 
manasis... 

Aš suprantu, jūs apie jį seniai pamiršote, pasakė 
Marijana, mėgindama nusišypsoti. Jeigu pas jus atsirastų 
glėbelis šiaudų, mums jo visiškai užtektų. Mes artistės... Ir 
mums nereikia komforto... 

Greičiausiai! Ką gi, aš negaliu užtrenkti jums durų tokią 
siaubingą naktį... Eikite paskui mane... 

Jos nusekė koridoriumi paskui jį. Iš už abiejose pusėse 
esančių durų sklido įvairiausi garsai: maldos, šnabždesiai, 
knarkimas, kūkčiojimai,- liudiję, jog šventiko namai iš tikrųjų 
perpildyti. 

Koridoriaus gale abatas atidarė žemas duris šalia virtuvės. 

Čia sandėliukas, kuriame laikomi įvairiausi instrumentai. 
Aš atnešiu truputį šiaudų, ir jūs abi galėsite čia įsikurti. Po 
to atnešiu ką nors, kuo būtų galima išsidžiovinti ir sušilti. 

Po keliolikos minučių abi moterys gana jaukiai įsikūrė tarp 
šluotų, kibirų ir sodo įrankių. Šventikas joms atnešė šiaudų, 

rankšluostį, du užtiesalus, į kuriuos jos, nusivilkusios ir ant 
grėblių padžiovusios šlapius rūbus, įsisupo, ir ąsotį garuojančio 
karšto vyno su gvazdikėliais, kurį jos pasigardžiuodamos išgėrė 
žvakių šviesoje. Po to šeimininkas palinkėjo joms labos nakties. 

Prieš gulant miegoti Vanina rūpestingai patikrino tvarstį. Jis 
buvo peršlapęs, tačiau storas tepalo sluoksnis neleido sudrėkti 
žaizdai. Padariusi naują tvarstį iš sauso rankšluosčio skiautės, 
Vanina palietė draugės kaktą. 

Jūs greitai pasveiksite, su pasitenkinimu tarė ji. = Po 
viso to, ką teko išgyventi, jums netgi nepakilo karštis. Šventoji 
Madona! Sveikatos jums galima tik pavydėti. 

Man labai pasisekė, kad sutikau jus. 


Būta čia ko! “Sėkmė. moteris..." sumurkė Vanina. 
Galiu jums grąžinti komplimentą. Aš jau seniai svajojau su 
jumis susipažinti... 

Užmigo jos“ greitai, bet Marijanos miegas buvo neramus. 
Ilgos ir sunkios dienos įvykiai: panika, susidūrimas su Černyšovu, 
dvikova, Jasono suėmimas, šventvagiškas čigonės išpuolis ir, 
pagaliau, rūmų gaisras ir liūtis visa tai stipriai paveikė jaunąją 
moterį. Protas, apleidęs miegantį kūną, blaškėsi it išprotėjęs 
paukštis, nerandantis nusiraminimo. Ją nuolat atakavo baimė, 
su kuria kovojo gerasis genijus angelo, dėvėjusio ugninį rūbą 
ir juokingą plunksnų papuošalą ant galvos, pavidalu. 

Ji vėl išvydo seną sapną, ne sykį ją kankinusį. Jūra... 
Audringa jūra milžiniškomis bangų keteromis atskyrė ją nuo 
laivo, iškeltomis burėmis skriejančio link horizonto. Nepaisydama 
galingų priešpriešinių srovių, Marijana iš paskutiniųjų stengėsi 
ji pavyti. Ji kovoja iš visų jėgų, įtempusi visą valią ir tuo 
momentu, kuomet ji pradeda skęsti, virš okeano pasirodo 
gigantiška ranka ir ištraukia ją iš bedugnės. Tačiau šį sykį 
jūra buvo raudona, o ranka nepasirodė. Kažkas neapibrėžto 
išniro iš bangų, lengvai ją palietė... ir Marijana, netikėtai 
nubudusi, pamatė, jog tai krikštatėvis, palinkęs virš jos, judina 
ranka jos sustingusį kūną. 

Eime!  sušnabždėjo jis“ Eime į koridorių. Man reikia 
su tavim pasikalbėti. 

Ji sviedė žvilgsnį į draugę, bet Vanina, susirietusi į 
kamuoliuką, taikiai miegojo ir nė nesukrutėjo, kai Marijana 
keldamasi ėmė traškinti šiaudus. 

Koridoriuje buvo tamsu. Virš durų spingsojusi naktinė lemputė 
vos vos sklaidė tamsą. Tačiau užteko ir tokio apšvietimo, kad 
įsitikintum, jog koridoriuje daugiau nieko nėra. Vis dėlto 
Marijana ir kardinolas pasitraukė arčiau durų angos. 

Atleisk, kad tave pažadinau, pasakė krikštatėvis. = Tu 
sužeista? 

O, nieko rimto: smūgis, gautas minioje, sumelavo jaunoji 
moteris, nejausdama nei noro, nei drąsos leistis į ilgas kalbas. 

Juo geriau! Todėl kad rytoj ryte tu privalai palikti šiuos 
namus... ir pačią Maskvą. Neįsivaizduoju, kaip tu čia atsidūrei. 
Aš maniau, kad tu jūroje, pakeliui į Prancūziją. 

Jo balsas buvo sausas ir uždusęs. Jis karštligiškai alsavo, o 
žodžiuose nebuvo nė lašelio švelnumo, vien tik susierzinimas 
ir nepasitenkinimas. 

Aš galėčiau klausimu atsakyti į jūsų klausimą, atšovė 
Marijana. Ką kardinolas veikia Maskvoje, apsimetęs sargu? 
Juk kaip tik šiuo metu čia žygiuoja imperatorius! 

Netgi šitokioje tamsoje ji pastebėjo, kaip prelato akys 
sužaibavo pykčiu. 

Tai tavęs neliečia! Be to, nėra kada mums čia aiškintis. 
Sakau tau, važiuok iš Maskvos. Aš žinau, jog miestas pasmerktas. 
Bėk!.. 

Kas jį pasmerkė? Ir už ką? Nejaugi jūs manote, jog 
Napoleonas lyg koks beprotis sugriaus Maskvą? Tai ne jo 
stilius! Jis nekenčia griovimo ir plėšikavimo. Jeigu jis užims šį 
miestą, rusams nebus ko bijoti. 

Marijana, neuždavinėk man klausimų. Daryk tai, ką aš 
įsakau. Dabar mes kalbame apie tavo išgelbėjimą... apie tavo 
gyvybę... kas ta moteris, su kuria čia atėjote? 

Vanina di Lorenco, įžymi dainininkė, turinti nepaprastai 
gerą širdį... 

Dainininkę aš žinau, bet jos sielos nepažįstu. Nors tai 
nėra taip svarbu, aš norėčiau, kad tu nebūtum viena, 0 ji 
turėtų pažinoti miestą. Ryte... arba tuojau pat, nes diena 
netrukus išauš, jūs iš čia išeisite. Pasakyk jai, kad ji parodytų 

tau kelią, kuriuo veda ištremtuosius į Sibirą. Kuskove jūs 
susirasite grafo Šeremetjevo rūmus. Tai netoli, už pusantros 
ljė. Grafas mano draugas. Pasakysi jam; kad esi mano 
krikštaduktė. Jis tave širdingai priims ir tu palauksi, kol aš 
atvažiuosiu. 

Ar aš privalau jam pasakyti, kad esu kunigaikštienė 
Sant'Ana, imperatoriaus draugė? Abejoju, ar tuomet priėmimas 
tikrai būtų širdingas,  įgėlė Marijana. 

Po to ji griežtai pareiškė: 

Ne, krikštatėvi! Aš nevažiuosiu į Kuskovą, nes man nėra 
ten kas veikti. Atleisk, kad pirmą sykį gyvenime nepaklūstu 
tau, bet aš noriu likti Maskvoje. 

Staiga ant savo rankos ji pajuto šaltą, sausą kardinolo ranką. 

Koks užsispyrimas!  suurzgė jis“ Kodėl tu nori likti? 
Vien tik tam, kad pamatytum jį, ar ne? Prisipažink, jog tu 
lauki Bonaparto. 

Neturiu jokių priežasčių šito slėpti! Taip, aš tikiuosi 
susitikti su imperatoriumi, nes noriu su juo pasikalbėti. 

Apie ką? 

Marijana suprato, jog pasuko slidžiu keliu. Pamiršusi, kad 
Gotjė de Šazėjus buvo vienas iš pikčiausių Korsikos Cezario 
priešų, ji vos nepadarė nepataisomos klaidos. Tačiau ji laiku 
susigriebė ir akimirką padvejojusi tęsė: 

Apie savo dingusius draugus. Aš atvykau čionai su Žolivaliu, 
Jasonu Botoru ir jo padėjėju, airių jūreiviu. Ir mes pasimetėme: 
Zolivalis ir O'Flaertis dingo vakar Raudonojoje aikštejė kilus 
panikai... o Jasoną paėmė į nelaisvę rusai, nes dvikovoje jis 
sužeidė grafą Černyšovą. 

Jai pasirodė, kad kardinolas tuojau sprogs. 

Beprotis, triskart beprotis! Dvikova! Panikos apimtame 
mieste kautis su vienu iš caro favoritų! Ir dėl ko jie kovėsi? 

Dėl manęs!  įširdusi riktelėjo Marijana, nė nemėgindama 
prislopinti balso. Kada gi jūs nustosite laikyti mano draugus 
plėšikais, o savus - šventaisiais? Juk Žolivalio ir Krego O'Flaerčio 
arba savo vargšo Jasono aš turiu ieškoti ne pas grafą 
Šeremetjevą! Dievas žino, ką su juo padarė tie kazokai. Ar 
jis gyvas? 

Virpantis jos balsas paveikė kardinolą ir jis suminkštėjo. 

Jei jo priešininkas gyvas, sveikas ir jis! Bet jei ne... grafas 
Šeremetjevas bet kuriuo atveju padės jį surasti. Jis be galo 
įtakingas ir armijoje turi nesuskaičiuojamą daugybę draugų. 
Maldauju tavęs, keliauk pas jį. 

Tačiau po trumpos vidinės kovos ji neigiamai papurtė galvą. 

Ne anksčiau, kai rasiu Žolivalį. Po to aš galbūt ir nueisiu 
ten. O dabar negaliu kitaip pasielgti. Užtat maldauju jūsų, 
tokio galingo ir visažinio sužinoti, kas atsitiko Jasonui. Jeigu 
jūs tai padarysite... taip, aš lauksiu jūsų Kuskove. 

Ji susilaikė nepridūrusi, jog Žolivalis reikalingas jai tam, kad 
ji galėtų atlikti savanorišką misiją Napoleonui. Dabar kardinolui 
atėjo eilė susimąstyti. Galų gale jis gūžtelėjo pečiais. 

Pasakyk man, kur ir kaip įvyko ši kvaila dvikova. Kur, 
tavo manymu, nujojo kazokai su tavo amerikiečiu? 

Aš nežinau... Jie pasakė, kad jo likimą nulems atamanas. 
O dvikova... 

Keliais žodžiais ji papasakojo apie susidūrimą, paminėdama 
kunigaikšų  Aksakovą, ir ėmė laukti krikštatėvio reakcijos. 
Valandėlę patylėjęs, jis sušnabždėjo: 

Aš žinau, kur yra atamanas Platovas. Pasistengsiu juo 
pasidomėti. Bet tu daryk tai, ką sakau! Pamėgink surasti savo 
draugus, jei tai labai svarbu, bet būk pasiruošusi palikti Maskvą 
iki rytojaus vakaro. Kalba eina apie tavo gyvybę. 

Bet kodėl? 

Negaliu tau šito pasakyti. Neturiu teisės. Bet maldauju 
paklusti: rytoj vakare tu privalai būti Kuskove. Ten mes 
susitiksime. 

Netardamas daugiau nė žodžio, Gotjė de Šazėjus staiga 
apsigręžė ir nuėjo. Nedidelė jo figūra ištirpo koridoriaus tamsoje, 
ir Marijana grįžo į sandėliuką, kuriame ramiai tebemiegojo 
Vanina. Ji atsigulė šalia jos ir, pajutusi palengvėjimą dėl Jasono, 
kurio likimu dabar domėsis daug galingesnis Žmogus, pasistengė 
užmiršti grėsusį jai paslaptingą pavojų. Be to, ji turėjo ištisas 
trisdešimt šešias valandas. Ir šį kartą ji užmigo ramiu miegu 
be jokių košmarų... 

Ją pažadino trimito signalas. Atmerkusi akis, žvakių šviesoje 

kambarėlyje nebuvo jokio lango ji išvydo Vaniną, mėginančią 
užsitempti ant savęs juodą suknelę, be jokios abejonės labiau 

negu jos keistas antikinis karalienės kostiumas derančią šiai 
situacijai. Tačiau tai mebuvo taip paprasta: užstrigusi per 
juosmenį, kurį pamiršo atsegti, dainininkė keikėsi iš karto 
keliomis kalbomis. 

Marijana puolė jai padėti. 

Ačiū! - atsikvėpė Vanina, įraudusi ir susivėlusi, jau pradėjusi 
dusti po tankia medžiaga. Turiu būti dėkinga mūsų dosniajam 
šeimininkui. Greičiausiai tai kokios nors mielaširdingos damos 
dovana... beje, ne visiškai nauja, pridūrė ji, nutaisiusi rūgščią 
miną. Man nepatinka kvepalai ir tvaikas, kurį jie turėtų 
užgožti... 

Miegas ir Vaninos tepalas padarė stebuklą. Marijanos petys 
sustingo, bet beveik neskaudėjo, o karštinės neliko nė pėdsako. 

Kuri dabar valanda? paklausė ji. 

Tiesą sakant, pati nežinau. Mano laikrodis liko teatre, o 
šiame kambariūkštyje sunku nuspėti laiką, juo labiau, kad aš 
pamiršau paklausti abato. 

Paminėtas vilkas tučtuojau įėjo pro duris su padėklu, ant 
kurio garavo du puodeliai arbatos su grietinėle ir dviem 
gabalėliais juodos duonos. 

Dabar vidurdienis, pasakė jis, deja, tai viskas, ką 
galiu jums pasiūlyti. Atleiskite man! 

Jums nėra ko atsiprašinėti, padre. Pati gražiausia pasaulyje 
moteris gali duoti tik tai, kuo apdovanojo ją Dievas, 
lengvabūdiškai sušnabždėjo Vanina. 

Tačiau abato šis pagyrimas nešokiravo, todėl dainininkė 
pakreipė pokalbį kita linkme, paklausdama, ką reiškia tie trimito 
signalai. 

O ką jūs pagalvojote? atsiduso abatas, gūžtelėjęs pečiais. 

Tai Bonaparto armija įžengė į Maskvą... 

"Bonapartas" paaiškino Marijanai daugiau nei ilgas pokalbis. 
Dar vienas, neturintis širdy vietos imperatoriui! Zinoma, jei 
jau didysis konspiratorius Gotjė de Šazėjus apsistojo pas jį... 
Tačiau Marijana vis dėlto dėkingai nusišypsojo. 

Mes daugiau nevarginsime jūsų, pone abate, pasakė ji. 

Jei prancūzai jau čia, mums nėra ko bijoti. 

Jos paskubomis suvalgė pusryčius, padėkojo  abatui už 
svetingumą ir išėjo į gatvę, niekieno, beje, nesulaikytos. Marijana 

troško kuo greičiau palikti šį prieglobstį, kuris dabar jai buvo 
panašus į sąmokslininkų irštvą. 

Išeidama ji atkreipė dėmesį, jog niekas iš pabėgėlių nė 
nosies neiškišo, ir padarė išvadą, jog tėvynainių pasirodymas 
jų nė kiek nedžiugina. Vaniną irgi buvo apėmęs panašus 
jausmas. 

Abatas Siuržė puikus vyrukas, pasakė ji, bet įdomu, 
ar jis neužsiima politika ir kas per žmonės slapstosi pas jį? 
Tokių sargų kaip pas jį aš niekur nesu mačiusi. 

Marijana nusijuokė. 

Aš juo labiau, lengva širdimi atsakė ji. 


Kai jos išėjo į gatvę, skaisčiai švietė saulė, o nakties audrą 
priminė tiktai didžiulės balos, nulaužytos medžių šakos ir 
sudaužyti gėlių vazonėliai, o aplinkui bažnyčią nebuvo nė gyvos 
dvasios. 

Eime į Raudonąją aikštę, pasiūlė Vanina. Tai Maskvos 
širdis ir būtent ten plaukia armija. Aš manau, jog imperatorius 
įsikurs Kremliuje. 

Tuščiomis gatvėmis moterys nukeliavo prie Maskvos upės 
krantinės ir pasuko į Vietininko aikštę. Čia jos pamatė, jog 
visoje Maskvoje teliko du tiltai per upę. Kiti aštuoni buvo 
naktį susprogdinti ir dabar iš vandens kyšojo tiktai jų liekanos. 

Ištuštėjęs miestas atrodė keistai, tarsi miręs. Nesigirdėjo nė 
menkiausio garselio, išskyrus artėjančių trimitų signalus, riedančių 
patrankų trinksėjimą ir būgnų gaudes; Visa tai kėlė slogų 
įspūdį, ir abi draugės, gėrėdamosi grynu oru, pamažu nutilo 
ir ėjo toliau netardamos nė žodžio. 

Raudonoji aikštė atsivėrė prieš jas visa savo didybe, tačiau 
baisiausia buvo tai, jog ji buvo absoliučiai tuščia. Tiktai du 
rusų kareiviai, greičiausiai atsilikę nuo savo draugų, klūpojo 
priešais įstabiai nudažytą šventojo Vasilijaus cerkvę, O vejoje 
ganėsi keletas jaučių. 

Tačiau už dantytų Kremliaus sienų šmėkščiojo kažkokios 
figūros, primindamos Marijanai nakties įvykius. 

Kažkodėl prancūzų vis dar nematyti sušnabždėjo ji. 
Kur gi jie? 

Žiūrėkite! šūktelėjo dainininkė, atsigręžusi į upę. 
Žiūrėkite! Jie eina per brastą... 

Ir iš tikrųjų, priešais vakarinį Kremliaus sparną kavaleristų 
pulkas forsavo Maskvos upę, visiškai negilią šioje vietoje, nes 
vanduo nesėmė arkliams krūtinių. 

Marijana pasilenkė virš parapeto ir išplėtė akis. 

Prancūzai? Tikrai? Aš jų neatpažįstu! 

Vanina džiaugsmingai nusijuokė. 

Tai dar ne prancūzai! Didžioji Armija taip! Viešpatie, 
negi jūs neatpažįstate imperatoriaus kareivių? Aš atmintinai 
žinau visas uniformas, visus dalinius. Armija! Kareiviai! Tai 
mano aistra. Nieko nėra puikesnio už šiuos Žmones. 

Tai pralinksmino Marijaną, nes Vaninos skonis visiškai atitiko 
jos mielosios Fortiunė pomėgius. 

Pažvelkite į pirmuosius!  susijaudino dainininkė. Tai 
dešimtojo Umijenskio lenkų pulko husarai! Už jų aš matau 
majoro Verterio prūsų ulonus, o paskui juos... man rodos, joja 
keletas prancūzų husarų pulkų! Taip, tai jie! Aš pažinau juos! 
Ak, kaip puiku juos vėl matyti! 

Užsikrėtusi nepaprastu savo palydovės entuziazmu, Marijana 
žiūrėjo į tvarkingai brendančią per upę kariuomenę. Šalia jos 
stovėjusi Vanina nekantriai trypčiojo kojomis. Staiga ji šūktelėjo 
ir ištiesė ranką. 

O, žiūrėkite! Žiūrėkite, ten... raitelis aplenkė koloną ir 
šuoliais lekia per upę. 

Tas karininkas žaliu švarku ir milžiniška plunksnų puokšte 
ant kepurės? 

Taip! O, aš pažinčiau jį iš tūkstančio! Neapolio karalius! 
Miuratas... Žavingiausias imperijos kavaleristas!.. 

Dainininkės džiūgavimui nebuvo ribų, ir Marijana nejučia 
nusišypsojo. Ji seniai žinojo Napoleono svainį turėjus polinkį 
rengtis prabangiai ir netgi iššaukiančiai. Tačiau dabar jis, atrodo, 
pranoko pats save. Tik jis galėjo ryžtis apsivilkti tokį puikų 
ir keistą kostiumą: lenkiškas kazakinas iš žalio aksomo su 
auksiniais raišteliais, sujuostas alyviniu diržu auksiniais dryžiais, 
ir tokios pat spalvos kepurė, papuošta stručio plunksnomis. Ir 
nuostabiausia buvo tai, kad vilkėdamas šiuos karališkus rūbus, 
jis sugebėjo visiškai rimtai atrodyti... 

Vanina buvo tokia laiminga, kad Marijana pajuto tam tikrą 
pavydą. 

Regis, jūs labai gerbiate Neapolio karalių? nusišypsojo 
ji. 

Dainininkė atsisuko, pažvelgė draugei į akis ir išdidžiai 
pasakė: 

Tai mano mylimasis! Dėl jo aš pulčiau į ugnį. 

Būtų labai gaila. Nė vienas vyras, netgi pats nuostabiausias, 
nevertas tokios moters, kokia esate jūs, pasiaukojimo! 
Gyvenkite... ir jei jus myli, mėgaukitės laime. 

O, aš manau, kad jis mane myli! Bet aplink jį sukasi 
tokia daugybė moterų... 

Pradedant jo žmona! Jūs nebijote rūsčiosios Karolinos? 

Kodėl aš turėčiau bijoti? Ji ne tokia jau niekam tikusi, 
tačiau jeigu jos brolis nebūtų tapęs imperatoriumi, ji niekada 
nebūtų karalienė ir niekas į ją nekreiptų dėmesio. Ji netgi 
dainuoti nemoka. O be to, būna ir geresnių ištikimų žmonų... 

Nusprendusi, jog primadona laikė tai didžiausiu trūkumu, 
Marijana paliko Karoliną Miurat ramybėje. Ji niekados 
nesidomėjo šia moterimi, nes jauniausioji Napoleono sesuo 
nekėlė jai jokių simpatijų, priešingai, ji laikė ją tikra ragana. 

Todėl į Vaninos susitikimą su karališkuoju meilužiu ji žiūrėjo 
gana atlaidžiai. Kai baltas Neapolio karaliaus arklys įšuoliavo 
į aikštę, italė, rizikuodama būti sutrypta, puolė jam tiesiai po 
kanopom. Jei Miuratas nebūtų sugriebęs jos už talijos ir 
neužkėlęs ant balno, neatsargi primadona būtų tikrai susižeidusi. 
Nekreipdami į nieką dėmesio, karalius ir dainininkė aistringai 
pasibučiavo, persimetė keletu žodžių, ir vėl susiliejo bučinyje. 
Po to, lygiai taip pat paprastai, kaip ir užkėlė, Miuratas 
nuleido savo mylimąją ant žemės. 

Iki rytojaus! riktelėjo jis: Ateikite tiesiog į Kremlių 
ir pasiteiraukite generolo Diuronelio. Jis parodys, kur aš 
įsikūriau... 

Jis suragino arklį, bet Marijana jį sustabdė. 

Pone! šūktelėjo ji Ar jūsų didenybė nepasakytų, kur 
yra imperatorius? 

Miuratas pristabdė arklį, su nuostaba pažvelgė į Marijaną 
ir nusikvatojo. 


247 


Kaip? Jūs irgi čia? Po galais, mieloji ponia, aš tikiuosi, 
kad imperatorius reikiamai įvertins šį malonų siurprizą... 

Bet ar aš galėsiu jį pamatyti, pone? Jis joja paskui jus? 
Man būtina su juo pasišnekėti. 

Tikiuosi, kad tausodama jo dorybingumą jūs tiktai kalbėsite. 
Dabar jis yra ant Vorobjovo kalvų, bet aš nemanau, kad šį 
vakarą jis įžengs į Maskvą. Iki jam atvykstant aš turiu prajoti 
per miestą ir vytis Kutuzovą! Ar sena lapė toli nuėjo? 

Jis prajojo vakar ryte, bet jo armija traukėsi visą naktį 
į Riazanės pusę. Yra atsilikusių! 

Puiku! Pirmyn, ponai!.. Juos reikia pasivyti! O jūs, ponia, 
nemėginkite dabar veržtis pas imperatorių. Rytoj jis bus 
Kremliuje, kur šį vakarą turėtų būti viskas paruošta. Pakentėkite 
truputį. Jis bus laimingas išvydęs jus. 

Ir viena ranka nusiplėšęs savo keistą ir puikią kepurę, 
Miuratas nusilenkė ir šuoliais pasileido palei Maskvos upę, 
lydimas kelių eskadronų ir... Vaninos žvilgsnio. Italė spindėjo 
kaip Žvaigždė. 

Rytoj! atsiduso ji. Kaip ilgai laukti! Ką mes veiksime 
iki rytojaus? Tikiuosi, jūs netrokštate grįžti į Sen Luji? 

Nė trupučio! Aš noriu pabandyti susirasti savo draugus. 
Jei neprieštarausite, eime prie gubernatoriaus rūmų. Būtent ten 
mes pasimetėme prieš dvi dienas. 

Susiėmusios už rankų, jos neskubėdamos pasuko prie 
Rostopčino rūmų, žvilgčiodamos į Napoleono karius, plūstančius 
į Raudonąją aikštę. Negaišdami nė minutės, artilerijos pulkai 
užėmė kovinę padėtį. Iš už Kremliaus sienų nuaidėjo keletas 
šūvių. Vienas dalinys išsirikiavo priešais Spaso vartus, prie kurių 
prijojo grupė karininkų su lenkų ulonu, vertėjų, rusiškai 
pareikalavusiu atidaryti vartus. 

Jie neturės daug vargo, pasakė Vanina. Ten, viduje, 
visokios padugnės, kurios neatlaikys apgulties. 

Praradusi bet kokį domėjimąsi būsimais įvykiais, ji nusitempė 
draugę prie gubernatoriaus rūmų, kur buvo susirinkusi nedidelė 
grupė žmonių, atėjusių pažiūrėti į užkariautojus. Viena 
elegantiška dama, stovėjusi tarp paprastai apsirengusių merginų, 
atsiskyrė nuo jų ir nuskubėjo prie grupelės karininkų, 
pasiruošusių išjoti. 

248 


Mergaitės, ateikite čia! sušuko ji. Nebijokite, tai 
mūsiškiai! Galbūt jie padės jums susigrąžinti tėvą, kurį tie 
laukiniai išsivedė su savimi. 

Susidaro toks įspūdis, jog rusai išsivedė daugiau įkaitų, 
negu buvo galima tikėtis, pasakė Vanina. Ši dama "madam 
Ober, įžymi prancūzų kirpėja. Paskutiniu metu ji neslėpė 
džiaugsmo, kurį jai sukėlė karo raida. Prakeiktas Rostopčinas 
atkeršydamas suėmė jos vyrą. 

Bet Marijana nebesiklausė. Tarp susirinkusiųjų ji pažino 
Kregą O'Flaertį. Nuleista galva, sudėtomis už nugaros rankomis 
airis melancholiškai vaikštinėjo grindiniu tarsi kažko laukdamas. 

Sušukusi iš džiaugsmo Marijana puolė jam ant kaklo, 
pamiršusi žaizdą, kuri iš karto priminė apie save, sukeldama 
aštrų skausmą. Ir džiaugsmo šūksnis baigėsi dejone, į kurią 
airis, beje, neatkreipė jokio dėmesio. 

Pagaliau jūs čia! suriko jis, griebdamas ją lyg plunksnelę 
ant rankų, šventas Patrikai! Aš jau maniau, kad niekuomet 
jūsų nebepamatysiu... O kur Boforas? 

Marijana greitosiomis papasakojo savo nuotykius po jų 
išsiskyrimo, pristatė Vaniną, kurios išvaizda padarė jūreiviui 
nepaprastą įspūdį, ir gaudydama kvapą pridūrė: 

Dabar jūs žinote viską. Aš tikiuosi netrukus gauti žinių 
apie Jasoną. Bet jūs, jūs ar žinote, kur yra Zolivalis ir 
Grakchas? 

Grakchas klaidžioja po miestą ir ieško jūsų. O Žolivalis 
ten, viduje, pasakė jis, didžiuoju pirštu rodydamas į Rostopčino 
rūmus. Kai vakar mes bandėme išsikapstyti iš tos sumaišties, 
ji pažino vienas prancūzas, vienas iš tų frakuotų pienburnių, 
kurie kiekviena proga griebiasi špagos. Jis nusivijo Zolivalį, 
norėdamas piktai pajuokauti, ir nelaimingasis sprukdamas 
susilaužė koją... 

Kaip gi taip? O, Viešpatie! Tikiuosi, jis neužmušė jo? 

Ne. Aš nuginklavau jį, atėmiau šaudyklę ir išlaisvinau 
draugą. Žinoma, jam buvo ne pyragai, bet mums pavyko rasti 
asmeninį gubernatoriaus gydytoją prancūzą. Jis matė, kaip 
Žolivalis pargriuvo ir, laimei, Hipokrato priesaika nugalėjo 
baimę. Jis atskubėjo mums į pagalbą ir padėjo nunešti 
nukentėjusįjį į rūmų arklidę, kur pats slapstėsi. Arklių ten jau 

nebebuvo. Po to, kai Rostopčinas su savo gauja išsinešdino, 
mes ramiai įsikraustėme į rūmus. Šiuo momentu, pridūrė jis 
juokdamasis, mūsų brangusis vikontas voliojasi gubernatoriaus 
lovoje. O dabar eime... jūsų pasirodymas paveiks jį kaip geriausi 
vaistai. 

Arkadijus buvo įsitaisęs krėsle didžiulio lango nišoje tarsi 
karališkasis asmuo ir žvalgėsi po prabangiai apstatytą erdvų 
kambarį. Jo koja ilsėjosi ant pagalvės, padėtos ant taburetės. 
Visur spindėjo auksas, sienos buvo nukabinėtos trofėjiniais 
ginklais ir batalijas vaizduojančiais paveikslais, kurie neteikė 
kambariui jaukumo. 

Vikontą greičiausiai kankino nuobodulys. Pamatęs Marijaną, 
jis džiaugsmingai suriko, o Vanina pasisveikino su infantei 
priderančia pagarba. Daktaras Darinji apgyvendino abi moteris 
gretimame grafienės Rostopčinos kambaryje. 

Po to, kai Vanina, pasiėmusi drauge Darinji, išėjo ieškoti 
savo scenos draugų, Marijana ir Žolivalis liko vieni su Kregu. 

Prie vikonto krėslo įvyko pasitarimas. Šį kartą negalėjo būti 
jokių paslapčių. Juk airis seniai buvo įrodęs savo draugiškumą 
ir ištikimybę... 

Ir Marijana smulkiai papasakojo apie tragiškus įvykius, kuriuos 
ji išgyveno drauge su Jasonu, po to apie naktį pas abatą 
Siuržė 1r netikėtą susitikimą su krikštatėviu. 

Aš niekaip negaliu įsivaizduoti to pavojaus, dėl kurio 
kardinolas įsakė palikti Maskvą, atsiduso ji baigdama. = Man 
atrodo priešingai jei atvyks imperatorius, mums nėra ko 
bijoti... 

Tačiau Žolivalis nebuvo tuo tikras. Kuo ilgiau Marijana 
kalbėjo, tuo niūresnis jis darėsi. 

Kardinolas vienas iš labiausiai informuotų žmonių, kuriuos 
aš Žinau, liūdnai tarė jis. Todėl, jei jįs liepė bėgti, vadinasi, 
taip reikia. Gydytojas Darinji girdėjo kažkokių keistų kalbų, 
kurioms, žinant rusų polinkį viską dramatizuoti, galima būtų 
neteikti didelės reikšmės. Bet tai, ką pranešėt jūs, teikia toms 
kalboms realų pagrindą. 

O kokios tai kalbos? 

Apimti įžeisto patriotizmo karštligės šio miesto tėvai, ir, 
žinoma, pats gubernatorius, nutarė vardan imperijos išgelbėjimo 
paaukoti Maskvą. 

Paaukoti? 

Būtent, bibline maniera. Maskva bus paversta liepsnojančiu 
laužu, kuriame įžeisto caro garbei žus Napoleono armija. 
Kalbama, jog jau prieš keletą savaičių Voroncove, kunigaikščio 
Repnino valdose, esančiose už šešių varstų nuo Maskvos, buvo 
įrengtas tikras arsenalas, kur gaminamos petardos, raketos ir 
dar nežinia kas. Visa tai bus sukišta į gigantišką balioną, 
panašų į ponų Mongolfjė, ir jis bus susprogdintas virš miesto. 

Kokia beprotybė! suriko Marijana, griebusi Žolivalį už 
rankos. Vos prieš porą dienų rusai manė, kad nugalėjo 
prancūzus prie Borodino ir dar vakar vakare jie buvo įsitikinę, 
kad Kutuzovas įsitvirtins mieste ir gins jį. 

Aš žinau! Štai todėl Darinji ir netikėjo tomis šnekomis, 
o aš juo labiau. Tačiau mes turime rimtai žiūrėti į kardinolo 
įspėjimą. Būtų geriausia, jei šį vakarą jūs išvažiuotumėte, mano 
vaike... 

Apie tai negali būti jokios kalbos. Jūs negalite judėti dėl 
sužeistos kojos, vadinasi, aš lieku su jumis, o jei kils pavojus... 
ką gi, pasitiksime jį drauge. Be to, jūs pamiršote imperatorių. 
Rytoj jis iškilmingai įžengs į miestą ir aš bet kuria kaina 
turiu pamatyti jį ir pasikalbėti... 

Ar negalėtumėt tą prakeiktą laišką palikti O'Flaerčiui? Jis 
lygiai taip pat puikiai perduos jį... 

Žinoma, įsikišo airis. Aš jūsų paslaugoms... 

Bet Marijana nenorėjo nieko girdėti. 

Dėkoju, Kregai, bet aš atsisakau. Jūs neprasiveršite net 
pas Napoleono kamerdinerį. O aš pasieksiu jį. Jei rytoj vakare 
iš tikrųjų turi įvykti kažkas baisaus, privalau Ji įspėti. Šie 
spąstai šimtą kartų pavojingesni už tai, ką ruošiausi jam pranešti. 
Jeigu rusai nusprendė sudeginti Maskvą, gali atsitikti taip, jog 
atsitraukimo keliai bus atkirsti. 

Žolivalis buvo iš tų žmonių, kurie nelengvai prisipažįsta esą 
nugalėti. Jis atkakliai gynė savo poziciją, kol galų gale O'Flaertis 
nutraukė ginčus, pareikšdamas, kad per likusias dvidešimt keturias 
valandas iki įsivaizduojamo pavojaus Marijana spės pasimatyti 

su imperatoriumi, 0 po to su draugais nuvyks į grafo Šeremetjevo 
rūmus. 

Aš kaip nors gausiu vežimą jums, vikonte, optimistiškai 
pareiškė jis, ir jei Maskvoje neatsiras arklių, jus vešime mes 
su Grakchu! Dabar ramiai sau leiskite vakarą klausydamasis 
Neapolio karaliaus kavalerijos trimitininkų. O naktį išsimiego - 
sime... 

Tačiau jų planus sugriovė naujo dalinio atvykimas, lydimas 
garsių komandų, kanopų kaukšėjimo ir ginklų Žvangėjimo, 
užgožusio kavalerijos trimitų melodijas. 

Kas ten vyksta? nekantriai paklausė Žolivalis, mėgindamas 
pažvelgti pro langą. 

Nieko, arba beveik nieko, pasakė Kregas. Atvyko 
naujas pulkas. Man rodos, grenadierių. Ištisas miškas lokio 
kailio kepurių. Didžioji Armija ruošiasi mus šturmuoti. 

Netrukus į kambarį įėjo mėlynakis blondinas su kepure 
rankoje. Kariškai pasisveikinęs jis pastebėjo moterį. Lūpas 
pravėrusi šypsena po gražiais, vos vos rusvais ūsais atidengė 
sniego baltumo dantis. 

Adrijanas Žanas Batistas Fransua Burgonis, prisistatė jis 
skambiu balsu, imperatoriškosios gvardijos seržantas grenadie- 
rius. Labą vakarą, garbingoji kompanija! 

Gvardija! sušuko Marijana. Ar tai reiškia, jog 
imperatorius jau Maskvoje? 

Ne, gerbiamoji! Tai reiškia, kad mes atvykome užimti 
kvartalus, esančius aplink šią senovinę pilį, jis mostelėjo 
ranka į Kremliaus pusę. Imperatorius dar už miesto. Aš 
girdėjau, jog jis laukia bajorų delegacijos... 

Bajorų? nusijuokė Zolivalis“ = Dabar ne viduramžiai! Jų 
nebėra! O dėl delegacijos... aš manau, kad jo didenybei teks 
ilgai laukti. Šis miestas toks pat tuščias, kaip ir mano kišenė... 

Panašu į tai, sutiko seržantas Burgonis, filosofiškai 
gūžtelėjęs pečiais. Teko sutikti tik keletą valkatų mirtininkų 
ftizionomijomis,  mėginusių į mus šaudyti. Kodėl tie prakeikti 
rusai taip mūsų bijo? Juk mes netrokštame jiems blogo. Mūsų 
ketinimai patys geriausi. 

Beje, paklausė Žolivalis, kodėl jūs čia atėjote, seržante? 
Norite čia įsikurti? 

Jei tai jums nekliudys, taip. Atrodo, rūmai priklauso 
gubernatoriui? 

Taip, bet aš ne gubernatorius. Mes prancūzai, bėgliai, ir... 

Aš tuo neabejoju. Galite būti ramūs, niekas nesiruošia 
jūsų skriausti. Mes įsikursime pirmame aukšte ir kieme ir 
pasistengsime netrukdyti jums ramiai miegoti. Linkiu labos 
nakties ir malonių sapnų! Mūsų saugomi galite nesibijoti valkatų, 
kurių pilnas miestas!.. 

Tačiau naktis nebuvo tokia rami, kokios palinkėjo šaunusis 
seržantas. Marijana susijaudino dėl to, kad negrįžo Vanina, o 
be to, kažkur visiškai netoliese keletą kartų nugriaudėjo 
sprogimai. 

Grakchas, pasirodęs iš ryto po to, kai dalį nakties drauge 
su seržanto žmonėmis patruliavo mieste, pranešė, kad Jauzos 
rajone į orą išlėkė didžiulis namas, ugnis prarijo dalį turgaus 
Kitaigorode, o šalia Petro tilto buvusi valstybinė parduotuvė 
sudegė iki pamatų ir nieko nebuvo galima padaryti, nes, anot 
jaunuolio, visame mieste neliko nė vienos veikiančios gaisrinės 
pompos. 

Ši detalė privertė visus rimtai susimąstyti. Pompų dingimas 
grėsmingai patvirtino gandus, kuriuos perpasakojo gydytojas 
Darinji, bei kardinolo įspėjimą. 

Man tai nepatinka, pasakė vikontas. Mes turime 
palikti Maskvą dar nesutemus. Brangusis Kregai, pradėkite 
ieškoti vežimo! O jūs, Marijana, pasistenkite susitikti su 
imperatoriumi iškart, kai tik jis pasirodys. 

- Seržanto žodžiais tariant, tai įvyks anksti, įsikišo Grakchas, 

galbūt šeštą ar septintą... 

Seštą valandą Marijana su Grakchu išėjo į kiemą, kur juos 
pasveikino seržantas, triūsęs prie sriubos katilų. Jis išdidžiai 
parodė Marijanai ranka keturis surištus įtartinus tipus, gulėjusius 
kampe. 

Šią naktį gerai padirbėjom, madam! Pavyko sugauti keturis 
valkatas, padegusius gretimą namą. Ten buvo moterų ir mes 
jas išgelbėjom. Nelaimei, netekome vieno žmogaus. 

Ir ką jūs su jais padarysite? paklausė Grakchas. 

Žinoma, sušaudysime! Sprendžiant iš visko, jie nusikaltėliai, 
todėl nėra ko jų gailėtis... 

Seržante, netrukus jūs įsitikinsite, jog tokių Žmonių dar 
daug laisvėje, = nutraukė jį Marijana. = Sklinda gandai, jog 
gubernatorius įsakė sudeginti Maskvą. 

Taip, aš žinau! Kai kur jau buvo bandoma tai padaryti. 
Eikite ramiai, mieloji ponia, mūsų Tėvas Pergalė žino, ką 
reikia daryti... 

O ar yra kokių naujienų? Jis jau atvyko? 

Imperatorius? Dar ne! Bet jau greitai. Klausykite... Orkestras 
groja “Pergalė su mumis"! Jis artėja!.. 

Pasikaišiusi sijonus, Marijana išskubėjo į gatvę. Aikštėje jos 
akims atsivėrė netikėtas vaizdas; galima buvo pamanyti, kad 
kariuomenė ruošėsi kaukių baliui, nes vyrai matavosi be galo 
egzotiškus kostiumus. Vieni buvo kailiniuoti, panašūs į lokius, 
kiti apsirėdė kalmukų, kinų, turkų, totorių, persų ir žymių 
Jekaterinos Didžiosios laikų didikų kostiumais. Tai vyko tarp 
kalnų įvairiausios provizijos dešrų, mėsos, statinių vyno, žuvies, 
duonos, saldumynų... (Gigantiškas karnavalas, įstabus reginys, 
kurio metu kareiviai tarsi vaikai stengėsi atsiimti už tai, ką 
teko iškentėti per paskutines savaites. Tai truputį priminė 
Samarkando turgų po Čingischano žygių... 


Tačiau staiga viskas baigėsi. Turgaus triukšmą užgožė būgnų 
tratėjimas ir visa gerkle išrėktos komandos. Žmonės paskubomis 
dėjosi daiktus, atgavę įprastą išvaizdą, išsirikiavo taip, kad 
pridengtų maisto atsargas. Kurį laiką dar girdėjosi gvardiečių 
orkestro maršo garsai, po to įsiviešpatavo mirtina tyla, prieš 
dvidešimt keturias valandas nusileidusi į Maskvą. Sužvangėjo 
ginklai, pasigirdo komanda, po to orą sudrebino neįtikėtinas 
riaumojimas: pasirodė imperatorius. 

Marijanai užgniaužė kvapą ir ji pasistiebė ant pirštų galiukų, 
kad geriau matytų. Jis jojo žingine ant Emyro, vieno iš savo 
numylėtinių,  susimąsčiusiu veidu, įprasta uniforma, užsikišęs 
ranką už liemenės iškirptės. Jis žvelgė į didingą raudoną 
tvirtovę, į kurią netrukus įžengs. Nusileidžiančios saulės 
spinduliuose ji atrodė dar raudonesnė. Retsykiais jis žvilgtelėdavo 
į turgaus pusę, iš kur vis dar kilo juodi dūmai. 

Atrodo, kad jis pastorėjo, sušnabždėjo Grakchas. Ir 
jis gana prastai atrodo!.. 

Iš tikrųjų, Napoleono veidas buvo pageltęs, o pats jis, be 
abejo, pastebimai papilnėjęs. Šalia jojo Bertjė, Kolenkuras, 
Diurokas, mameliukas Ali ir dar kažkas, ko Marijana nesugebėjo 
įžiūrėti. Jis iškėlė ranką, sveikindamas siautėjančius kareivius, 
po to visa kavalkada, lydima orkestro, dingo už Spaso vartų, 
kuriuos akimirksniu apsupo sargyba. 

Jūs manote, kad jie mus praleis, madmuazele Marijana? 
sunerimo jaunuolis: = Mes su savo purvinais rūbais... 
Nėra jokio pagrindo mūsų nepraleisti: Aš pamačiau rūmų 
maršalą. Štai jį aš ir paprašysiu pakviesti. Eime! 

Ir Marijana be jokių dvejonių patraukė prie vartų. Tačiau 
sargybiniai, kaip ir tikėjosi Grakchas, nepraleido jos, nors ji 
ir pasakė savo pavardę ir titulą. 

Dar nebuvo įsakymo, paaiškino jai jaunas leitenantas. 

Palaukite truputį. 

Bet aš prašau jūsų tik įspėti maršalą Diuroką. Jis 
vienas iš mano draugų. 

Galbūt! Bet duokite jam laiko atsipūsti, o mums palaukti 
instrukcijų. 

Marijana truputį palaukė ir matydama, jog karininkas ją 
pamiršo, pakartojo savo prašymą. Tačiau rezultatas buvo toks 
pats. Ginčas būtų tęsęsis iki begalybės, bet po gigantišku 
skliautu pasirodė puošni figūra. 

Marijana akimirksniu ją pažino. 

Štai kapitonas de Trobrijanas, šūktelėjo ji, leiskite 
mane pas jį! 

Jūs atsilikote nuo gyvenimo, gerbiamoji, dabar jis majoras! 
Jis buvęs eskadrono vadas, ir aš nematau... Ei! Grįžkite! 

Marijanai nusibodo aiškintis ir ji, pranėrusi pro kelią užstojusią 
ranką, nubėgo prie majoro. Ji iš tikrųjų senokai pažinojo 
Trobrijaną. Nuo to įsimintino vakaro Malmezone, kai Jasonas 
ir ji sugebėjo įspėti imperatorių apie pasikėsinimą, kurį suruošė 
ševaljė de Briuslaras ir kiti. Po to gražusis karininkas dažnokai 
lankydavosi d'Aselnų namų salone, todėl dabar jam buvo 
nesunku akimirksniu atpažinti bėgančią prie jo kukliai 
apsirengusią išbalusią moterį. 

Jūs? Bet ką jūs čia veikiate? Garbės žodis, ponia, aš 
nežinojau, kad jūs Rusijoje ir manau, kad pats imperatorius... 

Aš privalau jį pamatyti, Trobrijanai! Maldauju, padėkite 
pas jį patekti. Jūs žinote mane aš ne beprotė, bet privalau 
tučtuojau pasikalbėti su jo didenybe. Turiu nepaprastai svarbių 
žinių. Kalba eina apie visų išsigelbėjimą! 

Jis įdėmiai pažvelgė jai į akis. Tai, ką jose pamatė, greičiausiai 
įtikino jį, nes majoras, netardamas nė žodžio, paėmė jaunąją 
moterį už parankės. 

Einam! pasakė jis. 

Paskui atsigręžė į savo valdinį ir paliepė: 

Praleiskite vyruką, kuris lydi kunigaikštienę Sant'Aną, tai 
jos vežėjas! 

Argi galėjau žinoti? sumurmėjo šis. Vežėją be karietos 
ir arklių sunku įsivaizduoti, kaip ir... kunigaikštienę kambarinės 
rūbais. 

Iš tavęs tiek daug ir nereikalaujama! Tikiuosi, rasiu kelią 
tarp šitų visų rūmų, pridūrė jis šypsodamasis jaunajai moteriai. 

Gal jūs čia geriau orientuojatės negu aš? 

Anaiptol! Ir aš ką tik atvažiavau. 

Drauge su karininku jie ėjo sodais ir kiemais, skyrusiais 
cerkvę ir rūmus, ir artinosi prie didžiausio iš jų, stebėtino 
gotikos stiliaus ir moderno derinio. Viršutinė rūmų dalis buvo 
pastatyta imperatorienės Jekaterinos. Visur stovėjo kareiviai ir 
jau zujo imperatoriaus tarnai susipažindami su nauju būstu. 

Imperatorius patenkintas? paklausė Marijana, kai jie lipo 
plačiais akmeniniais laiptais. 

Jūs norite Žinoti, ar jo nuotaika gera? juokdamasis tarė 
karininkas. = Manau, taip... Ką tik, kai jis pravažiavo sieną, 
girdėjau jį sušunkant: “Vis dėlto aš pagaliau Maskvoje, 
senuosiuose carų rūmuose Kremliuje!“ Kaip puiku, kad jis taip 
reagavo, nes kai pamatėme ištuštėjus; miestą, būgštavome, kad 
bus neapsakomai nusivylęs. Bet ne... Imperatorius mano, kad 
žmonės bijo, slepiasi, tačiau pasirodys, kai pamatys, koks jis 
jiems palankus... 

Marijana liūdnai palingavo galvą. 

Jie nepasirodys, mano drauge! Šis miestas milžiniški 
žabangai... 

Ji daugiau nieko nepasakė. Jie pateko į didžiulę galeriją, 
kurioje ceremonmeisteris grafas de Segiuras ir rūmų prefektas 

maršalas Bosė, atvykę išvakarėse, kad paruoštų kambarius, 
rūpinosi jų paskirstymu tiems, kurie buvo rūmuose. 

Visi buvo tokie užsiėmę, kad neatkreipė jokio dėmesio į 
ką tik atvykusius žmones, ir Trobrijanas, pastebėjęs sustingusį 
mameliuką Ali, kuris sunėręs rankas ant krūtinės, stovėjo 
priešais aukštas, meistriškai padarytas duris, pasuko jo link. 

Ali pritariamai linktelėjo galvą, paskui parodė, kad Napoleono 
kambaryje yra tik jo kamerdineris. 

Konstanas? sušuko Marijana. Kaip tik jis man ir 
reikalingas. Dėl Dievo meilės, pakvieskite jį! Pasakykite, kad 
kunigaikštienė Sant'Ana čia ir nori tučtuojau išvysti imperatorių. 

Po minutės tarnas flamandas išbėgo pro duris ir vos ne 
verkdamas puolė į glėbį Marijanai, kuri jam visada patiko. 

Madmua... Kunigaikštiene! Jūsų šviesiausioji šviesybe! Koks 
netikėtas džiaugsmas! Kam turime būti dėkingi už tokią laimę?.. 

Vėliau, mano brangusis Konstanai, vėliau! Aš noriu pamatyti 
imperatorių. Ar tai įmanoma? 

Zinoma! Mes dar nenustatėme protokolo. Jis labai nudžiugs. 
Eikite! Eikite greičiau! 

Kelerios durys, salonų anfilada, vėl durys, ir Marijana, apie 
kurios atvykimą triumfuojančiu ir džiaugsmingu balsu pranešė 
Konstanas, lėkte įlėkė į nešuliais užgriozdintą didžiulį kambarį. 
Čia Napoleonas, Diuroko padedamas, šalia lovos su puošniu 
baldakimu, virš kurio buvo dvigalvis erelis ir imperatoriaus 
karūna, prie sienos tvirtino baltaplaukio berniuko portretą. 

Kai vyrai atsigręžė, ji jau darė reveransą. 

Tyla buvo kupina įtampos, ir jaunoji moteris, beveik 
klūpėdama, nedrįso pakelti galvos. Paskui ji išgirdo Napoleono 
balsą. 

Kaip?.. Čia jūs? 

Taip, jūsų didenybe, čia aš! Atleiskite, kad taip netikėtai 
įsiveržiau, bet aš labai ilgai keliavau, kad pamatyčiau jus. 

Vėl tyla, bet dabar Marijana išdrįso pakelti galvą ir pažiūrėti 
į Napoleoną. Ji tučtuojau pajuto nusivylimą ir nerimą. Po to, 
ką jai pasakė Miuratas, po nuoširdaus susitikimo su Trobrijanu 
ir tiesiog entuziastiško su Konstanu, ji tikėjosi džiaugsmingo 
sutikimo. Deja, apie tai, matyt, nėra ko nė svajoti. 
Imperatoriaus veide akimirksniu atsirado tokia išraiška, kaip 

prasčiausiais laikais. Suraukęs antakius, jis niūriai žvelgė į ją 
ir už nugaros gniaužė rankas. Kadangi jis nė nemanė leisti 
jai atsistoti, ji sušnabždėjo: 

Turėjau garbę jūsų didenybei pasakyti, kad ilgai keliavau. 
Aš labai pavargau... 

Jūs... Ak taip! Nagi atsistokite. Išeik, Diurokai! Palik mus 
ir žiūrėk, kad man netrukdytų. 

Eidamas pro šalį, rūmų hofmaršalas nusišypsojo Marijanai ir 
tai truputį paguodė ją. Ji pakilo sunkiai, nes buvo atpratusi 
nuo reveransų. 

Tuo tarpų Napoleonas šiuose svetinguose rūmuose labai 
natūraliai prisiminė Sen Klu arba Tiuilri rūmuose turėtą įprotį 
ir ėmė vaikštinėti storu kilimu, retsykiais dirstelėdamas į 
atidarytus langus, pro kuriuos matėsi Maskvos upė ir visa 
pietinė miesto dalis. Ir tik lengvas užsidariusių durų trinktelėjimas 
jam priminė, kad jis vienas su Marijana. Jis sustojo ir pažvelgė 
į Ją. 

Kaip rūmų dama, jūs esate gana keistai apsirengusi, 
sausai tarė jis. Garbės žodis, jūsų suknelė skylėta. Ji nešvari. 
Ir nors jūsų šukuosena nėra labai iširusi, bet dėl to jūs 
neatrodote geriau. Ko jūs, tiesą sakant, norite? 

Įsižeidusi dėl tokio šiurkštaus užsipuolimo, Marijana pajuto, 
kaip kraujas plūstelėjo jai į veidą. 

Mano suknelė tokia pat kaip ir aš, jūsų didenybe. Ji 
nukeliavo nuo Odesos tris ketvirtadalius Rusijos, kad patektų 
pas jus! Nors ji ir skylėta, bet galėjo išsaugoti tai... 

Ji ištraukė iš vidinės kišenės popierius, kuriuos pavyko 
išsaugoti, nepaisant visų sukrėtimų, kaip, beje, ir marškiniuose 
įsiūtą deimantą. 

Kas čia? atsainiai paklausė Napoleonas. 

Švedijos sosto įpėdinio laiškas jo geram bičiuliui carui, 
atsakė ji aiškiai tardama kievieną skiemenį, kad jis negalėtų 
apsimesti nesupratęs. Laiškas, kuriame, kaip jūsų didenybė 
pamatys, tas respublikonų eksgenerolas duoda puikių patarimų. 
Be to, jūsų didenybė ras pranešimą iš to paties šaltinio ir 
sužinos to aukšto pono pageidavimus! Ir sužinos, ko jis už 
tai nori. 

Jis veikiau išplėšė negu paėmė iš jos rankų laišką ir 
žvilgtelėjęs į jaunąją moterį ėmė paskubomis jį skaityti. Kol 
jis skaitė, Marijana matė, kaip virpa jo šnervės ir pučiasi maža 
gyslelė ant smilkinio. Žinodama, kaip jis elgiasi įtūžęs, ji laukė 
prakeiksmų srauto, bet nieko panašaus neatsitiko. Jis numetė 
popierių ant lovos tarsi atsikratydamas purvino skuduro. 

Kur jį paėmėte?  tepaklausė. 

Nuo hercogo de Rišeljė stalo, jūsų didenybe, po to, kai 
sugirdžiau jam migdomųjų... ir prieš gaisrą, Odesos uoste 
sunaikinusį keletą laivų!.. 

Šįkart jis pažvelgė į ją nustebęs, aukštai pakėlęs kairįjį 
antakį. 

Migdomųjų? sumurmėjo jis.“ = Gaisras!.. 

Paskui, staiga nusikvatojęs, jis ištiesė jaunajai moteriai ranką. 

Sėskitės ant kanapos, kunigaikštiene, ir papasakokite man 
apie tai! Jūs iš tikrųjų esate stulbinanti moteris. Jus siunčia 
įvykdyti misijos, kuri nuostabiai sužlunga, bet atliekate kitą, 
nors niekas nejpareigojo, ir darote tai neįtikėtinu būdu... 

Jis jau įsitaisė šalia jos, bet tylus krepštelėjimas prie durų 
privertė jį krūptelėti. 

Juk sakiau, kad man netrukdytų! sušuko jis. 

Pro pravertas duris atsargiai įkišo galvą Konstanas. 

Tai generolas Diuronelis, jūsų didenybe! Jis reikalauja 
priimti jį. Sako, kad tai be galo svarbu... 

Ir jis! Iš tikrųjų, šįryt viskas svarbu. Tegul įeina! 

Įėjęs karininkas išsitempė ir atidavė pagarbą. 

Pone, atleiskite! "Tačiau jūsų didenybė nedelsiant turi 
sužinoti, kad mano žandarų nepakanka tvarkai tokiame dideliame 
mieste garantuoti. Šiąnakt kilo gaisrai. Ginkluoti banditai dažnai 
šaudo į mano žmones... 

Ir ką gi siūlote? 

Nedelsiant paskirti gubernatorių, pone. Rinktinių žandarų 
neužtenka. Jei jūsų didenybė leis, aš drįstu patarti suteikti 
atitinkamas teises ir laipsnį ponui hercogui de Trevizui! 

Maršalui Mortjė? 

Taip, pone. Nauja gvardija, kuriai jis vadovauja, jau įsikūrė 
Kremliuje ir artimiausiose gatvėse. Reikia kuo greičiausiai 
paskirti jį vyriausiuoju vadu Maskvoje. 


259 


Napoleonas susimąstė, paskui pasakė: 

Nuspręsta! Atsiųskite man Bertjė! Aš jam duosiu atitinkamus 
nurodymus. Galite ruoštis... O dabar jūs, mano brangioji, 
tarė jis vėl atsisukęs į Marijaną, bent trumpai papasakokite 
savo romaną, tai mane išblaškys. 

Jūsų didenybe, sušuko jaunoji moteris ir sudėjo rankas 
tarsi maldai, meldžiu jus dabar neklausyti to pasakojimo, nes 
noriu pranešti daug svarbesnį dalyką. 

Svarbesnį? Viešpatie, ką gi? 

Šiame mieste jums gresia pavojus, jūsų didenybe... Labai 
didelis pavojus. Jei patikėsite manimi, jūs nė valandos 
nepasiliksite nei šiuose rūmuose, nei apskritai šiame mieste! 
Nes rytoj galbūt nieko neliks nei iš Maskvos... nei iš jūsų 
Didžiosios Armijos... 

Jis taip staigiai atsistojo, kad kanapa subraškėjo, ir Marijana 
vos nenugriuvo ant grindų. 

Garbės žodis, jūs kraustotės iš proto! 

Kad taip būtų, pone. Bijau, kad esu teisi... 

Jis nieko nepasakė, tad ji paskubėjo papasakoti jam viską, 
ką sužinojo Rostopčino rūmuose: apie Voroncovo arsenalą, oro 
balioną, paleistus iš kalėjimų nusikaltėlius, miestiečių bėgimą. 

Ir jie negrįš, jūsų didenybe. Jau praėjusią naktį liepsnojo 
gaisrai. Tai prasidės šįvakar, gal net dabar, o jei Maskvoje 
neliko nė vienos pompos, jums gresia mirtinas pavojus, jūsų 
didenybe, ir aš maldauju paklausyti manęs. Išvažiuokite! 
Išvažiuokite kol nevėlu!.. Aš žinau, kad tie, kurie nori likti 
gyvi, turi iki vakaro palikti miestą. 

Sakote, žinote? Iš kurgi jūs tai žinote? 

Ji atsakė ne iš karto, o kai ėmė kalbėti, lėtai rinko žodžius, 
kad nesukompromituotų krikštatėvio. 

Užvakar... turėjau prašyti prieglobsčio pas vieną katalikų 
kunigą. Ten buvo bėglių... emigrantų... man regis, nes girdėjau, 
kaip vienas įkalbinėjo kitus žūtbūt palikti Maskvą iki šio 
vakaro... 

Tų Žmonių vardai? 

Jūsų didenybe, aš nežinau. Aš čia tik trys dienos. Ir 
apskritai nieko nepažįstu... 

Jis truputį patylėjo, paskui grįžo prie jos ir atsisėdo šalia. 

Nekreipkite dėmesio į tuos tauškalus. Be abejo, tuos 
gandus skleidžia, kaip teisingai pastebėjote, emigrantai žmonės, 
kurie nekenčia manęs ir visada vaizduoja, kad tikra yra tik 
tai, ką jie nori matyti. Rusai nėra tokie bepročiai, kad dėl 
manęs sudegintų savo šventąjį miestą. Beje, dar neatėjus vakarui 
aš nusiųsiu carui pasiūlymą sudaryti taiką! Ir vis dėlto, kad 
nuraminčiau jus, įsakysiu nuodugniai apieškoti miestą. Ir esu 
visiškai ramus... Sudeginti šį puikų miestą būtų daugiau negu 
nusikaltimas... klaida, kaip pasakytų jūsų bičiulis Taleiranas! O 
dabar papasakokite savo istoriją. 

Tam reikės daug laiko. 

Nesvarbu! Juk galiu truputį pailsėti: Konstanai! Kavos! 
Daug kavos ir pyragaičių, jei jų rasi... 

Stengdamasi kalbėti aiškiai ir kuo trumpiau, Marijana 
papasakojo apie neįtikėtiną odisėją po Florencijos. Ji nieko 
neslėpė, net gėdingų dalykų. Napoleonas įdėmiai klausėsi jos, 
ir ji jau matė nebe imperatorių ir net nebe savo buvusį 
mylimąjį. Jis dabar buvo tik žmogus, kurį kadaise iš visos 
širdies mylėjo ir kuriam, nepaisant visų jo trūkumų, tebejautė 
didelę pagarbą ir kuriuo nuoširdžiai pasitikėjo. Ji buvo mačiusi 
jį šiurkštų, kai kada negailestingą, bet ji žinojo ir tai, jog 
šio žemaūgio genialaus žmogaus, kurio pečius slegia visos 
imperijos našta, širdis yra tikro didiko, kad ir ką prasimanytų 
nesutaikomi emigrantai. 

Todėl ji nė kiek nedvejodama atskleidė jam kunigaikščio 
Sant'Anos paslaptį, ir papasakojo, kodėl šis kilmingas sinjoras 
norėjo turėti sūnų, kurio gyslomis tekėtų imperatoriaus kraujas; 
nors ji ir nebeabejojo, vis dėlto truputį būgštavo dėl jo 
reakcijos. Tačiau jos dvejonės greitai išsisklaidė. 

Po trumpos pauzės ji norėjo toliau pasakoti, bet pajuto, 
kaip imperatorius padėjo savo ranką ant josios. 

Anuomet aš tau, Marijana, priekaištavau dėl to, kad 
ištekėjai be mano sutikimo, pasakė jis nejučia ėmęs vėl 
sakyti jai “tu" ir taip švelniai, kaip mokėjo tik jis“ = Dabar 
prašau man atleisti. Niekada nebūčiau radęs tau tokio doro 
vyro. 

Nejaugi? Ar aš turiu taip suprasti, jog jūsų didenybė 
mano... 

Kad tu ištekėjai už puikaus, nepaprasto žmogaus. Tikiuosi, 
supranti tai? 

Žinoma! Tai labai aišku. Tačiau... 

Po šio žodžio jis atsistojo, keliu atsirėmė į kanapą ir suėmė 
jos smakrą, kad priverstų Žiūrėti tiesiai jam į akis. 

Kas tačiau? paklausė jis, ir jo metalinis balsas nieko 
gero nežadėjo. Ar tik nesirengi man dar kalbėti apie savo 
amerikietį? Ziūrėk, Marijana! Aš visada tave laikiau nepaprasta 
moterimi. Nenorėčiau pakeisti savo nuomonės... 

Jūsų didenybe, išsigandusi šūktelėjo ji, prašau jūsų! 
Aš... aš dar ne viską jums papasakojau... 

Jis paėjo toliau nuo jos. 

Tai kalbėk! Aš tavęs klausausi... 

Atmosfera, kurį laiką buvusi tokia pat kaip kadaise, pasikeitė. 
Napoleonas vėl ėmė vaikštinėti po kambarį, bet lėčiau, nuleidęs 
galvą, vienu metu klausydamas ir mąstydamas. Ir kai Marijana 
pagaliau nutilo, jis atsigręžė ir įsmeigė į ją savo pilkšvai melsvų 
akių žvilgsnį, kuriame nebebuvo pykčio. 

Ir ką dabar manai veikti? rimtai paklausė jis. 

Ji akimirką dvejojo, nes sąmoningai nutylėjusi, jog Maskvoje 
yra kardinolas de Ss nebegalėjo pripažinti, kad ketina 
susitikti su juo grafo ana dvare. Be to, Napoleonas 
galėjo palaikyti ją atskalūne, nes ji norėjo eiti pas priešą. 

Kad išvengtų skvarbaus jo žvilgsnio, ji nuleido galvą ir 
sušnabždėjo: 

Aš manau palikti Maskvą... šįvakar. Mano draugas Žolivalis 
slapstosi Rostopčino rūmuose. Jo koja lūžusi, ir jei kiltų gaisras, 
jam būtų sunku išsigelbėti. 

Kur jūs vyksite? 

Aš... aš dar nežinau!.. 

Meluoji! 

Jūsų didenybe! sušuko ji įtūžusi ant savęs, kad nuraudo. 

Nesikarščiuok! Matau, kad meluoji, ir tu tai puikiai Žinai. 
Tu tiesiog nori lėkti paskui kazokus. Kad, nieko nepaisant, 
rastum tą Boforą, kuriuo esi beprotiškai susižavėjusi. Nejaugi 
nesupranti, kad jis tave pražudys? 

Netiesa! Aš jį myliu... 

Dėmesio verta priežastis! Ir aš mylėjau Žozefiną, tačiau 
palikau ją, nes norėjau turėti įpėdinį! Aš ir tave mylėjau, 
tave... Taip, gali šypsotis, bet tikrai mylėjau tave ir galbūt 
tebemyliu. Tačiau susituokiau su kita, nes ji imperatoriaus 
duktė, o tai svarbu norint pradėti dinastiją... 

Tai ne tas pats. 

Kodėl? Todėl, kad įsivaizduoji, jog neprasimanei tos meilės? 
Todėl, kad manai galinti mylėti tik vieną kartą? Liaukis, 
Marijana... Nekvailiok! Argi nemylėjai žmogaus, už kurio ištekėjai 
ir kuris mano įsakymu Vensene buvo giljotinuotas? 

Jis pats pasistengė sunaikinti tą meilę. Be to, tai buvo 
tiesiog vaikiškas susižavėjimas... 

Betgi ne! Jei to niekšo vietoje būtų buvęs doras Žmogus, 
tu būtum ramiai gyvenusi su juo ir negalvojusi apie kitus. 
Tačiau tu jau tada buvai mačiusi serą Boforą... O kaip aš? 

Jūs? 

Taip, aš! Mane mylėjai? Taip ar ne? Ar vaidinai komediją? 
Trianone? Tiuilri? 

Ji pasibaisėjusi Žiūrėjo į jį ir jautė, kad nuo tokios 
negailestingos logikos netenka pusiausvyros. 

Aš tikiuosi, sušnabždėjo ji, kad jūs netikite tuo. Taip, 
aš jus mylėjau... iki sąmonės aptemimo iš pavydo jūsų sutuoktuvių 
dieną. 

Ir jei būčiau susituokęs su tavimi, būtum pati ištikimiausia 
imperatorienė. Tačiau tu susipažinai su Jasonu Boforu! Sakyk 
man, Marijana, ar gali tiksliai nustatyti, kuriuo momentu pajutai, 
kad jį myli? 

Nežinau. Tai sunku nustatyti... Tai ne iš karto atsitinka. 
Nors... man regis, tai pajutau... baliuje Austrijos pasiuntinybėje! 

Imperatorius palingavo galvą. 

Kai pamatei jį šalia kitos. Kai sužinojai, kad jis vedęs, 
vadinasi, tau prarastas. Kaip tik taip ir maniau... 

Ką norite pasakyti? 

Jis šyptelėjo ir atrodė kaip dvidešimtmetis. Labai švelniai 
apglėbė jos pečius ir priglaudė ją prie savęs. 

Tu esi kaip visi vaikai, Marijana. Jie visada nori to, ko 
neturi, ir kuo sunkiau pasiekti tikslą, tuo didesnis noras. Dėl 
kokio nors menkniekio jie atsisako pražiausių, kartais labai 

brangių žaislų ir papuošalų. Kad pasiektų giliame šulinyje 
spindintį Žvaigždės atšvaitą, jie pasirengę rizikuoti gyvybe. Tu 
panaši į juos... Tu pasirengusi palikti žemę dėl atspindžio 
vandenyje, dėl to, ko niekada neturėsi ir kas pražudys tave. 

Ji užprotestavo, bet ne taip karštai kaip pirma. 

Ir jis... jis myli mane. 

Tu tai pasakei tyliau, nes ne visai esi tuo įsitikinusi, ir 
tu teisi... Jis labiausiai myli savo atvaizdą tavo akyse. Taip, 
žinoma, jis gali savotiškai mylėti tave. Tu esi pakankamai graži. 
Tačiau prisipažink, kad jis pateikė tau prastus savo jausmų 
įrodymus. Patikėk, Marijana, atsisakyk šios idėjos. Atsisakyk tos 
pragaištingos meilės... Liaukis gyvenusi tau nebūdingą gyvenimą. 
Gyventi vienam, užmirštant kitą... 

Aš negaliu! Aš negaliu! 

Jis nieko nepasakė ir paleido jaunąją moterį, o jos akyse 
sužvilgo ašaros. Jis greitai priėjo prie sienos, nukabino neseniai 
pritvirtintą portretą ir padavė jai. 

Žiūrėk! Štai mano sūnus. Šį Žeraro nutapytą portretą 
prieš įžengiant į Maskvą man iš Paryžiaus atvežė Bosė. Neturiu 
vertingesnės brangenybės... Pažiūrėk, koks jis gražus! 

Labai gražus, jūsų didenybe! 

Nesuprantamos nevilties apimta, ji pro ašaras žvelgė į atvaizdą 
žavaus baltapūkio mažylio jau rimtu žvilgsniu. Jį vos vos dengė 
muslinas ir rožių girliandos. Imperatoriaus balsas tapo 
nuoširdesnis, pasitikėjimo pilnas, bet ir primygtinesnis. 

Tu taip pat turi sūnų. Ir tu sakei, kad jis nuostabus. 
Tu sakai, kad negali liautis mylėjusi Boforo, bet argi taip 
lengva nemylėti savo sūnaus, Marijana? Tu puikiai žinai, kad 
ne! Jei tu vis dar atkakliai ir beprotiškai ieškai neįmanomos 
laimės ir sekioji paskui vedusį Žmogų, neužmiršk to, nes 
sinjora Bofor egzistuoja, net jei jūs ir nutarėte užmiršti ją, 
taip, jei esi tokia užsispyrusi, ateis diena, kai noras atgauti 
savo vaiką taps nepakeliamas, net jei ir turėsi kitų vaikų, nes 
tu nepatirsi jo meilės. 

Nebepajėgdama pakelti to, ji išmetė portretą, kniūbsčia puolė 
ant lovos ir ėmė konvulsiškai raudoti. Ji vos ne vos išgirdo 
imperatoriaus balsą, sušnabždėjusį: 

Verk! Tau to reikia... Lik čia, tuoj ateisiu! 

Kurį laiką Marijana liejo ašaras nė nesusimąstydama kodėl. 
Ji negalėjo suprasti, iš kur ta baisų skausmą kelianti neviltis: 
ar jos priežastis vyriškis, kurį atkakliai dievino, ar vaikas, 
apie kurį taip netikėtai jai buvo priminta... 

Galiausiai Marijana pajuto, kad ją kažkas pakėlė ir rūpestingai 
nušluostė veidą odekolonu suvilgyta servetėle, dėl ko ji 
nusičiaudėjo. 

Atsimerkusi Marijana išvydo pasilenkusį Konstaną, kuris žvelgė 
su tokiu nerimu ir užuojauta, kad ji, nepaisydama savo skausmo, 
nusišypsojo jam. 

Jau taip seniai nesirūpinote manimi, mano brangusis 
Konstanai. 

Iš tikrųjų, ponia kunigaikštiene. Aš dažnai dėl to 
apgailestavau. Jūs geriau jaučiatės? Aš dar atnešiau truputį 
kavos... 

Ji su malonumu paėmė karšto gėrimo puodelį, neatsikvėpdama 
išgėrė ir iš karto pajuto palengvėjimą. Apsidairiusi ir pamačiusi, 
kad, be ištikimojo tarno, kambaryje nieko nėra, ji paklausė: 

O kur imperatorius? 

Gretimame kambaryje, kur įsirengė savo kabinetą. Šnekama, 
kad naujų gaisrų kilo palei Jauzos upę, visai netoli... Balachovo 
rūmų, kur Neapolio karalius įsirengė štabą... 

Ji tučtuojau stryktelėjo ir nubėgo prie langų, bet jie Žvelgė 
ne į tą pusę. Tik rytuose matėsi truputis dūmų. 

Aš jau sakiau, kad tai prasidės, pasakė ji nervingai. 
Gal nauji gaisrai privers jį ryžtis evakuotis... 

Tai mane gerokai nustebintų, tarė Konstanas.  Evakuotis? 
Jo didenybė nežino tokio žodžio. Kaip ir žodžio “atsitraukimas". 
Jis net nežino, ką tai reiškia. Kad ir koks grėstų pavojus. 
Palaukite, ponia, pažvelkite į šį safjaną, pridūrė jis, jaunajai 
moteriai rodydamas didelį žalią portfelį, ištrauktą iš kelioninio 
lagamino. Matote šį auksu įspaustą vainiką? 

Ji linktelėjo galva, kad taip. Tada Konstanas pirštu švelniai. 
perbraukė į odą įspaustą piešinį ir atsiduso. 

Šis vainikas atkartoja tą, kurį karūnacijos dieną Dievo 
Motinos katedroje jis pats užsidėjo ant galvos. Atkreipkite 
dėmesį į lapų piešinį. Jie nusmailinti kaip mūsų senovės 

lankininkų strėlės ir, kaip ir jis, visada nukreipti į priekį, 
niekada nesitraukia atgal... 

Bet jie gali būti sunaikinti. Kuo pavirs jūsų laurai ugnyje, 
mano vargše Konstanai? 

Aureole, ponia kunigaikštienė, dar labiau švytinčia negu 
kankinio. Ugnies vainiku... 

Greiti grįžtančio imperatoriaus žingsniai nutraukė jo šneką, 
ir kai įėjo Napoleonas, jis pasitraukė į kambario gilumą. Šįkart 
imperatorius buvo niaurus, jo suraukti antakiai susiliejo į vieną 
liniją, o akys tapo plieno atspalvio. 

Pamaniusi, kad trukdys, Marijana norėjo padaryti reveransą. 

Jūsų didenybei leidus... 

Jis piktokai pažvelgė į ją. 

Nedarykite reveranso, kunigaikštiene. Negali būti nė kalbos, 
kad jūs išvažiuosite. Aš noriu, kad liktumėte čia. Primenu, 
kad neseniai buvote sužeista. Negaliu paleisti jūsų klaidžioti 
nepažįstamais keliais, kur gresia visokiausi karo pavojai. 

Bet, jūsų didenybe... juk tai neįmanoma! 

Kodėl? Dėl jūsų... pranašysčių? Jūs bijote? 

Ji gūžtelėjo pečiais, veikiau iš nuovargio negu iš nepagarbos. 

Jūsų didenybė gerai žino, kad ne! Bet aš galerijoje palikau 
savo jauną vežėją, o Rostopčino rūmuose senus draugus, 
kurie laukia manęs ir tikriausiai jau taip pat jaudinasi... 

Nesąmonė! Su manimi jums niekas negresia! O Rostopčino 
rūmuose yra įkurdinti hercogo de Trevizo grenadieriai, taigi 
jūsų draugai nepalikti be priežiūros! Nėra reikalo! Nenoriu nė 
girdėti, kad jiems būtų leista padaryti kokią nors kvailystę. 
Kas jus čia atvedė? 

Majoras Trobrijanas. 

Dar vienas senas pažįstamas! tarė Napoleonas vylingai 
šypsodamasis. = Iš tikrųjų, jūs traukiate juos kaip magnetas. 
Gerai, aš nusiųsiu žmogų jam pasakyti, kad pasirūpintų jūsų 
Zolivaliu ir tuo... airiu, rodos, apie kurį pasakojote. Jis atves 
juos čia. Dėkui Dievui, šiuose rūmuose tiek vietos, kad galima 
apgyvendinti daugybę žmonių... Konstanas pasirūpins jumis, o 
vakare mes kartu pavakarieniausime. Tai ne kvietimas, ponia, 

pridūrė jis pastebėjęs, kad Marijana nori protestuoti, tai 

Teliko paklusti. Padariusi gilų reveransą, jaunoji moteris 
nuėjo paskui imperatoriaus tarną, kuris ramiai kaip žmogus, 
seniai įpratęs orientuotis didžiausiuose rūmuose, nuvedė ją 
dviem koridoriais ir nedideliais laiptais į gana jaukų kambarį, 
kurio langai buvo maždaug virš imperatoriaus langų. 

Rytoj pasistengsime rasti valytojų, atsiprašomai 
šypsodamasis parodė jis dulkėtus langus. Tegul ponia 
kunigaikštienė šįkart bus atlaidi... 

Likusi viena, Marijana pamėgino truputį apsiraminti ir 
numalšinti širdį veriantį skausmą. Ji jautėsi esanti bejėgė, niekam 
nereikalinga, nors Napoleonas nuoširdžiai ja rūpinosi tokiu 
momentu, kai jam, be abejo, yra reikalų, kur kas svarbesnių 
negu asmeninė moters drama. Ką jis neseniai pasakė? Kad jis 
galbūt dar myli ją? Ne, tai neįmanoma! Jis tai pasakė tik 
norėdamas paguosti ją. Jis mylėjo savo baltaplaukę storulę... 
beje, dabar tai buvo beveik nebesvarbu. Bet rimčiausias, 
labiausiai jaudinantis buvo ir tas beprasmis kategoriškas teiginys, 
kad ji nėra vieną kartą mylinti moteris, kad ją gali sujaudinti 
kito vyriškio žavesys, ne tik Jasono. Kaip jis nesupranta, kad 
yra ne taip, kad ji niekada nieko, išskyrus jį, nemylėjo, net 
tada, po Korfaus... 

Ji stipriai sugniaužė kumščius ir nugara nubėgo šiurpulys. 
Korfus! Kodėl šis vardas staiga iškilo jos atmintyje? Gal dėl 
to, kad ji nesąmoningai ieškojo imperatoriaus argumentų 
patvirtinimo?  Korfus... ola... ir tas žmogus, tas paslaptingas 
vyriškis, kurio ji net nematė, bet kurio glėbyje vis dėlto patyrė 
tikrą svaigulį, ekstazę, ko nėra buvę nė su vienu vyru, išskyrus 
tą nepažįstamąjį... net su Jasonu. Tą naktį ji elgėsi kaip 
paleistuvė, tačiau nė kiek dėl to nesigailėjo. Priešingai... Tas 
beveidis meilužis, kurį mintyse pavadino Dzeusu, jos atmintyje 
paliko jaudinantį žavesį... 

Ir Marijana, spręsdama pačią sunkiausią savo gyvenimo 
problemą, susipainiojo. Ji nebejautė laiko. Be abejo, praslinko 
valanda, nes saulė jau leidosi. Pasibeldęs į duris, įėjo Konstanas. 
Radęs Marijaną sėdinčią ant žemos kėdės kieta atkalte, jis 
susijaudino. 

O, man atrodo, ponia kunigaikštienė nė minutės nepailsėjo. 
Ji atrodo tokia pavargusi... 

Marijana veltui pamėgino nusišypsoti ir perbraukė delnu per 
kaktą, kuri jai pasirodė ledinė. 

Tai tiesa. Aš pavargau. Kuri valanda? 

Po šešių, ir imperatorius labai prašo jūsų šviesiausiąją 
šviesybę... 

Viešpatie! Bet aš nė nespėjau nors truputį susitvarkyti... 

Tai niekis. Jo didenybė nori kai ką parodyti poniai 
kunigaikštienei, ir tai labai svarbu. 

Jos širdis sustingo. 

Svarbu? Mano draugai... 

- Jau atvyko... ir viskas gerai, nesijaudinkite. Eikite greičiau! 

Šįkart jis palydėjo ją į kažkokį vestibiulį, kur ji išvydo 
keistą vaizdą: daugybė vyrų buvo sustoję aplink neštuvus, ant 
kurių gulėjo raudonu skuduru uždengtas kūnas. Imperatorius 
stovėjo šalia neštuvų kartu su įspūdingos išvaizdos vyriškiu, 
kurio Marijana nepažinojo. Truputį toliau ant kušetės pusiau 
gulėjo Zolivalis, susuptas į jam per didelį chalatą. Greta jo 
mindžikavo labai išblyškęs Grakchas. 

Dėkui Dievui, jūs čia... = prabilo ji. 

Tačiau ją pasišaukė Napoleonas. 

Man sakė, kad jūs pažįstate šią moterį! Kad tai ji mėgino 
jus nužudyti... Tai tiesa? 

Marijana išpūtė akis. Taip, tai buvo Šankala... Išbalusi, lūpų 
kampučiu bėgo kraujo srovelė; čigonė labai sunkiai alsavo. 

Jos krūtinė sutraiškyta, pasakė imperatorius. Ji išgyvens 
ne ilgiau kaip valandą, ir tai jai geriausia išvengs virvės. 
Norite išgirsti, ką ji papasakojo? 

Žinoma... Bet kaip ji čia pateko?.. 

Nedrąsiai įsiterpė Grakchas. 

Tai misteris Kregas ją rado grįždamas su vežimu, Jauzos 
krantinėje, kai ten kilo gaisras! Ji dar buvo gyva, todėl jis ir 
paėmė ją tikėdamasis sužinoti ką nors naujo apie poną Boforą. 
Jis kaip tik ją atvežė, kai komendantas atėjo su manimi, kad 
pakviestų šiuos ponus, ir ponas vikontas paprašė nuvežti ją 
pas jus. 

Dabar Marijanai viskas paaiškėjo. 

Jasonas! Dieve! Jie nužudė jį... 


268 


Deja, ne!  sumurmėjo Napoleonas. Jis gyvas. Liaukitės 
graužusis dėl to žmogaus! Geriau paklausykite, ką jums pasakys. 
Stai baronas d'Idevilis, mano vertėjas. Jam pavyko priversti šią 
moterį kalbėti. | 

Ne, jūsų didenybe, prašau jūsų, maldavo Zolivalis. 
Leiskite man pačiam pasakyti jai. Tai bus lengviau. Baronui 
mes tesame svetimi žmonės. Bet tai nereiškia, kad aš nesu 
jam dėkingas už pagalbą. 

Baronas d'Idevilis nusilenkė parodydamas, kad viską supranta, 
ir su Napoleonu paėjo keletą žingsnių į šalį. 
Marijana atsigręžė į savo draugą. 

Taigi, Žolivali? Ką norite man pranešti? 

O, tiesą sakant, nieko svarbaus, pasakė jis gūžtelėjęs 
pečiais, ir čia nėra nieko baisaus... deja, tik ne jums! 

Paaiškinkite pagaliau! Juk Jasonas nesušaudytas? 

Ne. Jis sveikutėlis ir dabar turėtų ramiausiai važiuoti į 
Sankt Peterburgą. Netoli Maskvos, kur persikėlė Kutuzovo 
stovykla, kazokai nuvedė jį pas karininką... kažkokį pulkininką 
Krylovą. 

Krylovą? Bet juk tai pavardė jo draugų, pas kuriuos 
norėjo patekti? 

Be abejo, tai vienas iš jų. Šankala negalėjo daug papasakoti, 
bet ji įsidėmėjo pavardę ir matė, kaip Jasonas ėjo susikabinęs 
su rusų karininku. Abu atrodė gerai nusiteikę. Tuomet čigonė, 
manydama, kad pavojus nebegresia, priėjo prie Jasono. Jis jos 
paklausė, kur jūs ir kodėl ne su ja... 

Ir ką ji atsakė? 

Kad ji nežino. Kad ji pasimetė su jumis kažkokioje 
sankryžoje. 

Ir jis ja patikėjo? sušuko Marijana. 

Matyt! Jis nieko nebeklausė ir nuėjo su savo nauju 
bičiuliu. Bet ji pasiliko. Tai nebuvo sunku, nes ten daug 
moterų. Amerikiečio istorija sukėlė daug triukšmo, ir jai pavyko 
iššnipinėti, kad Krylovas gavo leidimą palydėti jį į Peterburgą, 
kur juo pasirūpins jo šeima. Ji norėjo sekti paskui jį, tačiau 
Kutuzovas įsakė atsikratyti moterų, ir jas visas išsiuntė į miestą. 
Šankalą sučiupo kartu su kitomis ir jai nori nenori teko grįžti. 
Štai, tiesą sakant, ir viskas... 

Bet tai neįmanoma! sušuko Marijana netikėdama savo 
ausimis. Jasonas mėgins surasti mane. 

Prieš išvykdama Šankala matė, kaip jis sėdo ant arklio. 
Dabar jis jau toli... 

Netiesa! To negali būti! Ji meluoja... 

Ant neštuvų pasigirdusi dejonė privertė Marijaną atsigręžti. 
Ji pamatė, kad čigonės akys pramerktos, o bespalvėse lūpose 
sustingo silpna šypsena. 

Sakau jums, kad ji meluoja!.. 
Prieš mirtį nemeluojama, griežtai pasakė Žolivalis, o 
Grakchas greitai pasilenkė prie moters. 

Pasigirdo šnabždesys, paskui kimi dejonė. Pageltusi ranka, 
kurią laikė Grakchas, suglebo. 

Ji mirė... sušnibždėjo jaunuolis. 
Ką ji pasakė? Tu ką nors supratai? 

Jis linktelėjo galvą, paskui nusuko akis į šalį. 

Ji pasakė: “Atleiskite man, mamzele Marijana". Ji pasakė: 
“Kvailė!.. Tokia pat kvailė kaip ir aš!.." 


Truputį vėliau Marijana tuščia galva ir sunkia širdimi rengėsi 
vakarieniauti. Imperatorius nuvedė ją į rūmų terasą. Atėjęs 
Diurokas pranešė, kad ugnis apėmė dar keletą kvartalų. 
Napoleonas numetė servetėlę, pakilo nuo stalo ir lydimas visų, 
kurie buvo pakviesti vakarienės, nuėjo prie laiptų. Tai, ką ten 
išvydo, privertė jį nusikeikti. Lengvas vėjelis judino juodus 
dūmų stulpus, skleidusius bjaurų sieros ir dervos kvapą. Rytuose 
liepsna kilo iš namų, pastatytų palei ilgą gatvę, o ant Maskvos 
upės kranto degė didelis pakhauzas. 

Ten grūdų atsargos, pasakė kažkas, ir ugnis eina nuo 
turgavietės pusės. Atrodo, ten yra aliejaus ir lašinių sandėliai... 
Laimė, nėra smarkaus vėjo, kitaip būtų neįmanoma užgesinti 
ugnies. 

Koks absurdas! įtūžęs tarė Napoleonas. Bet aš ten 
matau kareivius su statinėmis ir kibirais. 

Jis davė keletą įsakymų ir priėjo prie Marijanos, žvelgiančios 
į šį Ieginį. 

Pradedu tikėti, kad jūs buvote teisi... bent iš dalies. Tie 
kretinai nepaliks mums maisto produktų... 

Ji tuščiomis akimis pažvelgė į jį ir papurtė galvą. 

Jie tuo nepasitenkins, jūsų didenybe, garantuoju jums. Bet 
man tai nebesvarbu... Reikia galvoti apie jus. 

Kokia gi tu kvailutė! sumurmėjo jis.“ = Nejaugi manai, 
kad leisiu tau žūti? Tu, Marijana, esi mažas narsus kareivis, 
net kai kalbi nesąmones, o aš savo kareivius myliu kaip savo 
vaikus. Arba mes čia žūsime drauge, arba... arba drauge 
išsigelbėsime. Bet dar anksti kalbėti apie mirtį. 

Paskui pamatęs, kad ji žiūri į jį šypsodamasi, ir jos šypsena 
liūdnesnė už ašaras, jis dar tyliau pridūrė: 

Tikėk manimi. Tavo gyvenimas nesibaigė. Priešingai, jis 
tau atsiveria. Aš puikiai suprantu, kad tu kenti. Žinau, tau 
atrodo, kad aš paistau niekus, bet ateis diena, kai įsitikinsi, 
jog buvau teisus. Pagalvok apie savo sūnų, kuris pradeda 
gyvenimą be tavęs. Pamiršk pagaliau tą Boforą. Jis nevertas 
tavęs. Ir galvok apie tą, kurio pavardę turi. Stai jis vertas 
tavęs... ir jis taip myli... 

Nejaugi jūs aiškiaregys, jūsų didenybe? Kas jums tai 
pasakė? 

Niekas... jei nekreipsime dėmesio į tai, kad pažįstu žmones. 
Jis viską darė tik iš meilės... Nebemėgink gaudyti žvaigždės 
šulinio dugne. 

Jis nuėjo nuo jos, bet neatitraukė žvilgsnio. Paskui, greitai 
Žvilgtelėjęs į miestą, žengė keletą žingsnių prie kitų žmonių. 
Atrodė, kad ugnis rimo. 

Imperatorius sustojo, atsigręžė: 

Na kaip? pasakė jis “= Aš laukiu! 

Marijana lėtai padarė gilų reveransą. 

Aš pamėginsiu, pone... Pažadu jums. 


Tryliktas skyrius 
Kasandra 


Lova, kurios patalai truputį atsidavė pelėsiais, buvo kieta 
kaip lenta. Marijana ilgai vartėsi veltui mėgindama užmigti. Ji 
labai pavargo, ir kai imperatorius išėjo, nuskubėjo į savo 

kambarį, pirma įsitikinusi, kad Žolivalis tinkamai įkurdintas 
gretimame kambaryje. Ši įspūdžių pilna diena baigėsi pernelyg 
varginančia, tad jaunoji moteris pajuto palengvėjimą, jog 
nebereikia paisyti rūmų protokolo. 

Galvodama tik apie poilsį ir svarbių problemų sprendimą 
atidėjusi rytdienai, Marijana iš karto atsigulė. Ji tikėjosi, kad 
pamiegojus viskas paaiškės. Deja, negailestingas minčių verpetas 
ir kieta lova neleido jai palaimingai užsimiršti. 

O jos mintys be atvangos klaidžiojo kelyje į Sankt Peterburgą, 
paskui tą, kuris, nejausdamas jokio nerimo dėl savo mylimosios, 
taip lengvai ir egoistiškai paliko ją. Vis dėlto ji negalėjo rimtai 
supykti ant jo tokia stipri ir akla buvo jos meilė. Ji per 
daug gerai žinojo, kas yra Jasono užsispyrimas ir neieškojo 
jam pateisinimo: tai galėjo būti ir nenumaldomas pyktis 
Napoleonui, ir karštas toškimas grįžti į savo šalį... Jausmai, 
viską įvertinus, visiškai suprantami ir tokie būdingi vyrams! 

Marijana nuo savęs neslėpė ir to, jog nors Napoleonas ir 

išpešė iš jos pažadą, dėl kurio jau apgailestavo, ji padarytų 
viską, kad išeitų iš šių rūmų, kur jautė jo galią sau. Kaip 
mielai ji pasektų Krego O'Flaerčio pavyzdžiu! Airis nenorėjo 
likti rūmuose. Iš Grakcho sužinojęs apie Jasono likimą, jis 
nedvejodamas apsisprendė. 
g Jei jūs jau esate saugus pas saviškius, pareiškė jis 
Zolivaliu, = prašau leisti man toliau keliauti prie jūros, tai 
yra į Peterburgą. Aš dūstu tuose begaliniuose šios pernelyg 
didelės šalies keliuose. Man reikia atviros jūros oro! Ten 
sutiksiu Jasoną, paprasčiausiai susiradęs jo draugų Krylovų 
namus. Ir net jei visą kelią nueisiu pėsčias, kai jis joja, vis 
tiek spėsiu sugauti jį, nes jis, kol išplauks, tikrai praleis ten 
keletą dienų... 

Visada viską suprantantis Žolivalis jam pritarė, ir Kregas 
išvyko, paprašęs vikontą atsisveikinti už jį su Marijana ir 
padėkoti imperatoriui už dosnią dovaną arklį... 

Jo išvykimas Marijanai buvo pavojinga pagunda. Garbės žodis 

gana netvirtas dalykas, kai įsikiša visi nepadorumo demonai 
ir pradeda jį ginčyti. Juk iš tikrųjų Marijana nieko neprisiekė 
Napoleonui. Ji pažadėjo “pamėginti"... bet ką? Galutinai 
atsisakyti metų metais puoselėtos svajonės apie laimę?.. 

Žinoma, objektyviai vertinant padėtį, Napoleonas teisus. 
Marijana pripažino, kad jis buvo geras ir įžvalgus. Ji manė, 
kad juo dėta elgtųsi taip pat! Negana to, ji išdrįso pripažinti, 
kad Jasonas, palyginti su juo, buvo nepakankamai padorus. Bet 
tuo metu, kai jos galva stengėsi blaiviai samprotauti, 
pasipiktinimo kupina širdis kovėsi iš visų jėgų, reikalaudama 
teisės plakti jos pasirinktu ritmu ir aklai sekti egoistiškai 
skrendantį jūros paukštį, vardu Jasonas Boforas... 

Tačiau atkaklūs tos širdies šūksniai dabar, atrodė, susidvejino, 
tarsi iš Marijanos sielos gelmių būtų ėmęs veržtis kitas, dar 
nedrąsus balsas. Tas balsas atsirado neseniai, žvelgiant į 
baltaplaukio mažylio portretą... Staiga, lyg pakerėta, vietoje 
vaiko-karaliaus veido jaunoji moteris išvydo mažą rusvą veiduką, 
vėl pajuto ant savo krūtinės šilkinės galvutės lengvumą, o 
aplink pirštą valdingą mažutės Sebastjano rankutės švelnumą. 
Pirmą kartą po baisiosios nakties, kai jis dingo, Marijana išdrįso 
ištarti jo vardą!... Kur jis dabar? Į kokią paslaptingą vietą 
išvežė jį niaurusis kunigaikštis Koradas?.. 

Įnirtingai papurčiusi galvą tarsi vydama šalin vapsvų spiečių, 
jaunoji moteris ėmė pati save plūsti. 

Liaukis kūrusi romanus, kvailele, sušuko ji balsu. Ką 
nori apgauti? Tavo sūnus šiuo metu nėra kažkur paslėptas. 
Jis miega kaip mažas pasakų princas Toskanos rūmuose, 
didžiuliame sode, kurį saugo baltutėliai povai. Jam ten gera. 
Jis apsaugotas nuo visokių nelaimių. Jis viešpatauja nuostabiame 
pasaulyje, kur netrukus pradės žaisti ir lakstyti... 

Marijanos balsas užlūžo, ūmai pasipylė ašaros ir ji ėmė 
raudoti, įsikniaubusi į dulkėtą pagalvę. Iki šiol, įvykių ir 
begalinės kelionės įspūdžių srauto nešama, balansuodama tarp 
dienų nuovargio ir nepasotinamos naktų aistros, ji neleido sau 
prisiminti sūnaus. Tačiau imperatoriaus įžvalgumas akimirksniu 
sudaužė su tokiu vargu pastatytą barjerą, kad ji staiga akivaizdžiai 
pajustų, ką reiškė savanoriškas jos pasiaukojimas. Tai tiesa, 
kad vaikas pradės gyvenimą be jos, kad jis išmoks juoktis ir 
kalbėti toli nuo jos, ir vaikiškame jo žodyne nebus žodžio 
“mama". Greitai jis pradės netvirtai tapsėti mažomis savo 
kojytėmis, bet kabinsis į švelnią donos Lavinijos ranką... arba 

į ranką žmogaus, kuris, neatidavęs jam savo kūno dalelės, vis 
dėlto padovanos jam savo meilę. 

Skausmas didėjo, vis labiau apėmė pagunda bėgti, ir sutrikusi 
Marijana jau nebežinojo, dėl ko labiau apgailestavo: dėl 
pabėgusio mylimojo ar dėl vaiko, kuris niekada nepamils jos. 

Galbūt ji leisis nunešama vienos iš tų nevilties bangų, kurias 
ji taip gerai pažinojo ir kurios kai kada pažadindavo ją 
naktimis, bet nuo visų liūdnų minčių ją atitraukė nuojauta, 
kad dedasi kažkas neįprasta. Ji atsimerkė ir išvydo, kad kambarys 
tarsi aušros nušviestas... 

Pašokusi nuo lovos, ji pribėgo prie lango ir išsigandusi 
šūktelėjo: ta neįprasta aušra, nušvietusi viską kaip dieną, buvo 
liepsnojanti Maskva! Du didžiuliai gaisrai be tų, kurie prasidėjo 
jau anksčiau, įsiplieskė pietuose ir vakaruose. Pučiant vėjui, 
jie plėtėsi nepaprastai greitai, pasiglemždami medinius namus 
tarsi Šiaudų kūgius. 

Staiga ji prisiminė kardinolo įkalbinėjimus. Kaip ji galėjo 
tai pamiršti! Marijana skubiai apsirengė, įsispyrė į batelius ir 
puolė iš kambario. Tyla ir tamsa užgniaužė jai kvapą. 
Koridoriuje, vos apšviestame blausios lempos, buvo ramu ir 
tylu, tik smarkus vienodas knarkimas, sklidęs pro gretimas duris, 
patvirtino, jog Žolivalis kietai miega. Miestas degė, ir neatrodė, 
kad kas nors būtų tai pastebėjęs. Nusprendusi sukelti aliarmą, 
Marijana nubėgo laiptais į didžiąją galeriją, kur budėjo 
sargybiniai. Ji pribėgo prie imperatoriaus apartamentų durų ir 
norėjo jas atidaryti, bet staiga pasirodė Kolenkuras, kuris, matyt, 
taip pat rengėsi eiti pas imperatorių. 

Dėkui Dievui, pone hercogė, jūs čia! Aš jau nebesitikėjau 
rasti ką nors nemiegantį šiuose rūmuose. Miestas dega! 

Žinau, kunigaikštiene, mačiau! Kamerdineris mane prieš 
penkias minutes pažadino. 

Reikia įspėti imperatorių! 

Dar galima palūkuriuoti! Atrodo, kad gaisras didelis, bet 
nepavojingas Kremliui. Aš išsiunčiau tarną, kad įspėtų hofmaršalą. 
Mes su juo pasitarsime, ką daryti. 

Oberštalmeisterio  ramumas paguodė Marijaną. Ji šįvakar 
pirmą kartą susitiko su juo, nes tada, kai suartėjo su 
imperatoriumi, Kolenkuras tarnavo pasiuntiniu Rusijoje ir buvo 

ten iki 1811 metų. Ji iš karto pajuto simpatiją šiam senų 
pažiūrų aristokratui, protingam ir pagarbiam; jo gražus mąslus 
veidas ir subtilios manieros aiškiai išsiskyrė imperatoriaus 
aplinkoje. Be to, ji užjautė jį dėl jo brolio didvyriškos Žūties 
prie Borodino. 

Nuolankiai atsidususi, ji atsisėdo ant aksomu aptrauktos 
banketės ir pažvelgė į savo pašnekovą širdgėlos kupinomis 
akimis; jis nesusilaikęs nusišypsojo. 

Jūs taip išbalote, ponia, aš žinau, kad dar nesate atsigavusi 
po neseno sužeidimo. Jums reikėtų vėl atsigulti. 

Ji papurtė galvą. Jos akyse vis dar stovėjo milžiniška ugnies 
siena, ir beprotiška baimė gniaužė jai gerklę. 

Aš negaliu. Bet maldauju jus, įspėkite imperatorių! Miestas 
visiškai sudegs. Aš žinau, esu tuo įsitikinusi... Man tai pasakė. 

Kas gi galėjo jums tai pasakyti, mano brangioji Marijana? 

už nugaros pasigirdo mieguistas Diuroko balsas. Matyt, jis 
buvo negailestingai pažadintas iš pirmo, saldžiausio miego. 

Vienas kunigas... kurį užvakar sutikau Sen Luji de Franse, 
kur buvau prisiglaudusi. Jis įkalbinėjo mane, kaip ir visus, 
kurie ten buvo, bėgti, palikti šį miestą! Miestas pasmerktas! 
Rostopčinas atidarė kalėjimus ir paleido visas padugnes, kad 
sudegintų Maskvą. 

Bet juk tai beprotybė! pratrūko Kolenkuras. Aš pažįstu 
rusus ir... 

Jūs pažįstate diplomatus, pone horcoge, pažįstate tokius 
kaip jūs, bet nepažįstate paprastų rusų. Jie kasdien išeidavo 
palikdami miestą, savo šventą miestą. Ir gubernatorius prisiekė, 
kad Maskva neliks jūsų rankose, kad ir ką jam dėl to reikėtų 
padaryti... 

Abu pareigūnai susižvalgė. 

Kodėl gi jūs to anksčiau nepasakėte? paklausė pagaliau 
hofmaršalas. 

Aš mėginau... Aš mėginau įspėti imperatorių, bet jis 
nenorėjo manęs klausytis. Jūs žinote, koks jis. Bet dabar reikia 
Ji gelbėti. Prisiekiu jums, kad jam gresia pavojus. Pažadinkite 
jį! Pažadinkite, jei nenorite, kad tai pati padaryčiau. 

Ji atsistojo ir norėjo bėgti prie uždarytų durų, bet Kolenkuras 
sugriebė ją už rankos. 

Prašau jus, kunigaikštiene, nusiraminti. Padėtis dar ne 
tokia tragiška, O imperatorius pavargęs. Jau tris naktis jis 
nemiegojo, dienos buvo sunkios. Tegul truputį pailsi, ir jūs 
taip pat! Žinote, ką dabar padarysime? Jūs, Diurokai, nusiųsite 
pas gubernatorių žmogų sužinoti naujienų ir išrikiuosite gvardiją 
su ginklais. O aš paimsiu arklį, nujojęs viską išsiaiškinsiu vietoje 
ir pasistengsiu sukviesti į pagalbą Žmonių. Šiaip ar taip, veikti 
reikia nedelsiant! Visa čia esanti kariuomenė stos į kovą su 
ugnimi. 

Gerai, bet neprašykite, kad eičiau gulti. Vis tiek neužmigsiu. 

Tuomet eikite čionai, pasakė Diurokas ir atidarė duris 
į imperatoriaus prieškambarį. Jumis pasirūpins Konstanas, kol 
aš duosiu nurodymus, o paskui grįšiu. 

Tai ne visai padoru, pasakė Kolenkuras. = Madam... 

Aš pažįstu madam, nutraukė jį Diurokas. Tai sena 
draugė, ir galiu jums garantuoti, kad po imperatoriaus nesu 
sutikęs atkaklesnio žmogaus negu ji. Eikite tvarkyti savo reikalų, 
o aš užsiimsiu savais. 

Prieškambaryje jie rado mameliuką Ali ir du jo padėjėjus, 
atkakliai besiginčijusius su Konstanu. Imperatoriaus kamerdineris 
iš visų jėgų stengėsi nuraminti juos, nes jie atrodo, norėjo to 
paties, ko ir Marijana: pažadinti imperatorių. 

Diurokas išsiuntė juos ilsėtis įspėjęs, kad pakvies juos, kai 
reikės. 

Mes dar nežadinsime jo didenybės. Jam labai reikia poilsio, 

pridūrė jis griežtai. O jūs sukėlėte tokį triukšmą, kad ir 
kurčias atsibustų. 

Konstanas šyptelėjo ir filosofiškai gūžtelėjo pečiais. 

Ponas hofmaršalas gerai žino, kad kariuomenėje, kaip ir 
rūmuose, jie visi tokie. Vos tik kas nors atsitinka, jie tučtuojau 
praranda galvą, jei nėra paties imperatoriaus, kad pasakytų, 
jog viskas gerai. 

Šiąnakt tai pasakyti būtų labai sunkų, sumurmėjo 
Marijana. Ir jumis dėta, brangusis Konstanai, aš jau pakuočiau 
jo didenybės daiktus, kad būtų galima išvažiuoti. Niekada 
nežinai, kas bus. Ir įvykiai gali rutuliotis taip sparčiai, kad jūs 
nė neįsivaizduojate. Kuri jau valanda? 

Greitai vienuolika, ponia kunigaikštiene. Drįstu pasiūlyti 
į saloną. Ten drėgnoka, bet dega ugnis ir yra patogių krėslų, 
o aš atneščiau geros kavos. 

Ji nusišypsojo jam ir apsidžiaugė, kad vėl mato jį geraširdišką, 
dalykišką, pasitempusį ir apsirengusį taip tvarkingai, tarsi jis 
visą valandą būtų rūpinęsis savo tualetu. 

Į ugnį šiandien jau prisižiūrėjau, brangusis Konstanai, o 
štai kavos su malonumu išgersiu. 


Salonas, apie kurį buvo kalbama, pasirodė esąs erdvus 
kambarys, padalytas į dvi dalis karnizu, kurį rėmė dvi storos 
kolonos. Tarp sienų ir kolonų stovėjo bronziniai trikojai. Sienos 
ir kolonos buvo gausiai paauksuotos, bet ilgainiui truputį 
pajuodusios ir išblukusios. Visur buvo pristatyta krėslų ir kanapų, 
o kampe, suprantama, kabėjo didelė, auksu ir purpuru tviskanti 
ikona, vaizduojanti  suvargusią madoną didžiulėmis akimis. 
Gerokai apdulkėjęs platus kilimas dengė juodas marmurines 
grindų plokštes. 

Marijana stabtelėjo norėdama apžiūrėti kambario apstatymą. 
Paskui, laukdama žadėtosios kavos, priėjo prie lango, priglaudė 
kaktą prie stiklo ir žvelgė į senosios rusų sostinės panoramą. 
Stiprus permainingas vėjas pūtė ir iš šiaurės, ir iš vakarų ir 
vijo liepsną į centrą apiberdamas dar nepaliestus namus kibirkščių 
fontanu ir keldamas naujus gaisrus. Ugnies demonas atėjo į 
Maskvą, ir niekas negalėjo pasakyti, ar pavyks jį pažaboti. 

Diurokas atnešė kavos. Du seni bičiuliai tylomis ėmė ją 
gerti tarsi atlikdami kažkokį ritualą; kiekvienas skendėjo savo 
mintyse ir stengėsi nerodyti nerimo. Ir kunigaikštienės, ir 
hofmaršalo pojūčiai, be jokios abejonės, buvo vienodi: šis 
miestas, į kurį jiedu dėjo tiek vilčių, tegul ir skirtingų, dabar 
jiems atrodė kaip biblinės pabaisos nasrai, kurie tuoj tuoj 
užsičiaups, prarydami trapius žmonių kūnus. 

Naktį, apie pusę pirmos, gaisras plykstelėjo dar viename 
tamsoje skendinčiame rajone, paskui kitame. 

Gaisras plinta! labai kimiu balsu tarė Diurokas. 

Ratas užsidaro. Maldauju jus, mano drauge, pažadinkite 
imperatorių, kol dar nevėlu. Aš bijau, labai bijau... Tie Žmonės 
nutarė nepalikti Maskvoje akmens ant akmens. 

Jis piktai gūžtelėjo pečiais. 

Bet tai neįmanoma! Negalima sudeginti viso miesto, ir 
dar tokio didelio. Jūs jaudinatės dėl to, kad dega priemiesčiai, 
bet mūsų kareiviai veikia ir jie greitai sučiups padegėjus, jei 
tik tokių yra! 

Jūs tuo dar abejojate? Juk jūs visi akli! Jau keletą 
valandų stengiuosi įtikinti, kad mums gresia mirtinas pavojus, 
o jūs vos nelaikote manęs beprote. Aš jaučiuosi kaip Kasandra, 
mėginanti atvesti į protą trojėnus... 

Išvydusi neryžtingą Diuroko žvilgsnį, ji nutarė nebesileisti į 
antikinius palyginimus. Rūmų hofmaršalas dabar aiškiai buvo 
už šimtų Ijė nuo Trojos, ir Kasandra, matyt, buvo paskutinė 
būtybė, kurios dorybes jis norėtų aptarinėti. Be to, grįžo 
Kolenkuras, ir pokalbis pakrypo kita linkme. 

Ant hercogo de Visanso veido matėsi suodžių žymės. Jo 
munduras buvo pilnas mažų skylučių nuo žiežirbų ir akys iš 
po surauktų antakių žvelgė niauriai. 

Reikalai prasti, pripažino jis.“ = Apžiūrėjęs viską aplink 
Kremlių įsitikinau, kad netikėtai galime patirti dramą. Gaisras 
visur plinta. Naujų Židinių atsirado šiaurėje, ir vėjas tučtuojau 
juos įpūs. Bet yra dar kai kas baisiau... 

Baisiau, = suniurzgė Diurokas. == Neįsivaizduoju, kas dar 
galėtų būti! 

Pompos! Mes beveik nieko neradome! O tos, kurias 
aptikome, netinkamos... 

Ir tai jūsų nejtikina, kad sakiau teisybę? sušuko 
pasipiktinusi Marijana. Ko gi jūs norite? Juk aš jums pasakiau 
ir kartoju, kad visa tai iš anksto apgalvota ir paruošta iki 
menkiausių smulkmenų, kad rusai patys degina Maskvą savo 
gubernatoriaus įsakymu. Ir vis tiek jūs nenorite klausyti manęs! 
Bėkite, velniai griebtų! Zadinkite imperatorių ir... 

Ir bėgti? nutraukė Kolenkuras. = Ne, ponia! Mes čia 
atėjome taip sunkiai ir sudėdami tiek aukų ne dėl to, kad 
kaip kiškiai pabėgtume dėl kelių degančių lūšnų! Ne pirmą 
kartą namai dega nuo mūsų žingsnių. 

Bet tai, be abejo, pirmas kartas, kai jie dega už jūsų 
nugarų... Prašom atleisti, kad paliečiau dar neužgijusią žaizdą! 
Aš galvoju tik apie imperatoriaus ir jo kariuomenės išgelbėjimą, 
pone hercoge! 

Žinau, ponia, ir patikėkite, kad nepykstu ant jūsų. 

Susivaldžiusi, kad negūžteltų pečiais, nes tai išduotų jos 
susierzinimą, Marijana paėjo keletą žingsnių į šoną. Ją dar 
kartą apstulbino tai, kad sunku sutrukdyti vyrams strimgalviais 
lėkti savo likimo link. Tuo tarpu Diurokas ėmė klausinėti kitų 
naujienų." Kokia padėtis mieste? 

Kariuomenė stovi pasirengusi. O vietos gyventojai kaip 
padegėjai elgiasi keistai. Verkdami palieka savo namus ir grūdasi 
cerkvėse. Jos perpildytos. 

O čia? 

Išskyrus imperatorių, visi sukilę. Galerija pilna iš siaubo 
apkvaišusių žmonių. Visi jaudinasi, ir, man regis, tuoj kils 
panika. Ko gero, nors ir labai gaila, atėjo laikas žadinti jo 
didenybę. 

Ak! Nedelsiant! nesusivaldė Marijana. 

Kolenkuras atsigręžė į ją ir rūsčiai pasakė: 

Ponia, padėtis tokia, kad to reikia. Bet mes sutrukdysime 
imperatoriaus miegą ne tam, kad bėgtume. Tiesiog jis nuramins 
rūmuose tuos, kurie rengiasi pulti į paniką... jūs pirmoji, 
kunigaikštiene. 

Kad ir ką apie mane manytumėte, aš anaiptol nesirengiu 
pulti į paniką, pone hercoge! Bet manau, kai namams gresia 
katastrofa, geriau įspėti šeimininką. Kuri valanda? 

Greitai keturios! Eikite ten, Diurokai! 

Hofmaršalas nuėjo į imperatoriaus miegamąjį, O Marijana, 
nebenorėjusi likti su Kolenkuru, kuris, matyt, nejautė jai didelio 
palankumo, nutarė eiti paieškoti Žolivalio ir Grakcho. Tokioje 
sumaištyje jie negalėjo miegoti: Dabar jie tikriausiai labai 
jaudinasi dėl jos. Ir ji ėmė lipti aukštyn. 

Tačiau Marijana ėjo neilgai. Vos patekusi į galeriją, kur 
grūdosi karininkai, kareiviai ir imperatoriaus rūmų tarnai, ji 
pastebėjo Žolivalį, sėdintį ant kušetės, o greta ant jos užsilipęs 
ir pasistiebęs Grakchas aiškiai kažko žvalgėsi toje minioje. 
Išvydę Marijaną, abu džiugiai šūktelėjo: 

Velniai griebtų! ėmė plūstis Žolivalis, šiurkštumu 
dangstydamas išgyventą jaudinimąsi. Kur jus nelabasis nunešė? 
Mes jau manėme, kad puolėte į tą ugnies jūrą norėdama... 

Pabėgti iš čia? Patekti į Sankt Peterburgo kelią? Ir palikti 
jus čia? Prastai jūs mane pažįstate, mano drauge, - papriekaištavo 
jam jaunoji moteris. 

Jums būtų atleista, juo labiau kad su manimi Grakchas! 
Jūs galėjote pasirinkti laisvę ir bėgti prie jūros. 

Ji liūdnai nusišypsojo, apkabino jį ir staiga pabučiavo į abu 
skruostus. š 

Liaukitės, Zolivali! Puikiai žinote, kad dabar jūs ir Grakchas 
man ir telikote. Ką aš veikčiau Peterburgo kelyje? Ten manęs 
niekas nelaukia, patikėkite. Dabar Jasonas galvoja apie vienintelį 
dalyką: apie laivą, kuriuo netrukus išplauks į brangiąją Ameriką, 
į karą, ten, kur tiek daug dalykų mus skiria. Ir jūs norėtumėte, 
kad bėgčiau paskui jį? 

O jūs nė akimirkos to nenorėjote? 

Ji truputį padvejojo. 

Teisybę sakant, taip! Bet aš viską apsvarsčiau. Jei Jasonas 
mane norėtų matyti taip, kaip aš jį, jis dabar būtų Maskvoje, 
mėgintų surasti mane, šauktų mano vardą visose sankryžose. 

O kas jums pasakė, kad jis nedaro to? 

Nesidėkite velnio advokatu, mano drauge. Taip pat gerai, 
kaip ir aš, jūs žinote, jog tai neįmanoma. Jasonas kas minutę 
tolsta nuo mūsų, tikėkite tuo. Turint galvoje viską, kas buvo, 
tai yra normalus atpildas už mano beprotybę. Argi reikėjo 
ištraukti jį iš Odesos kalėjimo ir atvežti čionai? Geriau būtų 
likęs pas Rišeljė per visą tą prakeiktą karą su anglais. Bet 
aš pati atidariau jo narvo duris, ir jis kaip laukinis paukštis 
išskrido palikęs mane čia. Juk negalėjau jo vytis. 

Marijana, Marijana, iš kur toks kartėlis, tyliai pasakė 
vikontas. Aš nesu jam labai palankus, tačiau jūs, ko gero, 
įsivaizduojate jį esant niekšingesnį negu jis iš tikrųjų yra. 

Ne, Zolivali! Aš seniai turėjau suprasti. Jis toks koks 
yra... ir aš gavau tik tai, ko nusipelniau. Jis nėra kvailas... 

Jos blaivią savikritiką nutraukė tūžmingas balsas Marijana 
lengvai atpažino metalinį imperatoriaus tembrą. Po akimirkos 
imperatoriaus miegamojo durys nuo smūgio atsilapojo, ir ant 

slenksčio pasirodė pats Napoleonas su chalatu, sutaršytais 
plaukais ir su naktine kepuraite rankoje. 

Tučtuojau pasidarė tylu. Imperatorius žvilgsniais svaidė žaibus, 
1 pokalbių šurmulys nurimo. 

Kokį čia triukšmą sukėlėte kaip plepios senutės? Kodėl 
neįspėjote manęs? Ir kodėl jūs visi ne savo vietose? Gaisrai 
beveik visur kyla dėl netvarkos kariuomenėje ir gyventojams 
palikus namus... 

Jūsų didenybe, užprotestavo milžinas šiaurietis blondinas, 
kurio gražų veidą supo tankios auksinės žandenos. = Žmonės 
tampa šio gaisro aukomis. Ir tai patys maskviečiai... 

Nesąmonė! Man sakė, kad mieste plėšikaujama. Kareiviai 
išlaužia duris, veržiasi į rūsius. Atima arbatą, kavą, kailius, 
vyną ir degtinę! O aš to nenoriu! Jūs Maskvos gubernatorius, 
pone maršale! Padarykite galą tai netvarkai! 

Taip griežtai išbartas, maršalas Mortjė norėjo protestuodamas 
pakelti rankas, bet paskui bejėgiškai skėstelėjo jomis ir apsisukęs 
nuėjo prie laiptų, lydimas dviejų savo štabo karininkų, o 
Napoleonas tuo metu spiegiamai kartojo: 

Maskviečiai! Maskviečiai! Ir ko tik apie juos nepripaisto! 
Negaliu patikėti, jog tie žmonės padega savo namus, kad tik 
mes juose neapsistotume... 

Įsidrąsinusi Marijana priėjo prie jo. 

Vis dėlto, jūsų didenybe, tai tiesa. Maldauju, patikėkite 
manimi! Jūsų kareiviai nėra šios dramos priežastis! Rostopčinas 
pats... 

Tūžmingas imperatoriaus Žvilgsnis įsmigo į ją. 

Jūs dar čia, ponia? Tokiu metu padori moteris turi būti 
lovoje. Grįžkite į ją!.. 

O kam? Kad kantriai laukčiau, kol ugnis apims mano 
rūbus ir aš suliepsnočiau garbindama imperatorių, kuris visada 
teisus? Labai dėkui, jūsų didenybe! Jei nenorite paklausyti 
manęs, geriau išvažiuosiu. 

Ir kur, norėčiau žinoti? 

Nesvarbu, kad tik greičiau iš čia! Neturiu jokio noro 
laukti, kol iš tų prakeiktų rūmų nebebus galima išeiti! Nei 
dalyvauti didžiuliame autodafė, kurį Rostopčinas nutarė surengti 
prie Maskvos žuvusių rusų kareivių atminimui! Jei jūsų didenybė 

nori jame dalyvauti, jo valia, bet aš jauna ir dar noriu 
gyventi! Taigi jums leidus... 

Ji ėmė daryti reveransą, bet nesenos pergalės priminimas 
nuramino imperatorių. Jis staigiai pasilenkė, sugriebė jaunosios 
moters ausies galiuką ir taip trūktelėjo, kad ji suriko. Paskui 
jis šypsodamasis pasakė: 

Liaukitės! Nusiraminkite, kunigaikštiene! Nepriversite manęs 
patikėti, kad jūs bijote. Tik ne jūs! O palikti mūsų draugiją 
kategoriškai draudžiama! Jei reikės šią vietą palikti, išvyksime 
drauge, bet įsidėmėkite, kad dabar apie tai negali būti nė 
kalbos. Viena jums teleidžiu eiti pailsėti ir atsigauti. Aštuntą 
kartu papusryčiausime! 

Bet, matyt, taip jau buvo lemta, kad Marijana negreitai 
pateko į savo kambarį. Tuo metu, kai galerijoje susigrūdusi 
sunerimusi minia ėmė pamažu skirstytis, pasirodė generolo 
Diuronelio vadovaujamas būrys, lydėjęs lyg ir žalios spalvos 
mundurais vilkinčius žmones kartu su kažkokiais susivėlusiais 
vyrais. Iš paskos greitai ėjo imperatoriaus vertėjas Lelornas 
d'Idevilis. Imperatorius, jau rengęsis eiti į savo apartamentus, 
nepatenkintas atsigręžė. 

Na kas ten dar? Kokie čia žmonės? 

Diuronelis atraportavo: 

Juos vadina policininkais sargybiniais, jūsų didenybe. Jie 
iš policijos apsaugos ir paprastai žiūri tvarkos, bet šiandien 
juos sulaikė padegančius vyno parduotuvę. Tie valkatos padėjo 
jiems. 

Napoleonas padarė staigų judesį ir apniukusiomis akimis 
mašinaliai sugavo Marijanos žvilgsnį. 

Jūs tuo įsitikinęs? 

Be abejo, jūsų didenybe! Ir dar, be šių kareivių, kurie 
suėmė padegėjus, yra liudytojų: keletas lenkų komersantų, 
gyvenančių kaimynystėje. Jie seka paskui mus ir netrukus ateis... 

Pasidarė tylu. Suglumusių belaisvių akivaizdoje Napoleonas 
ėmė lėtai vaikštinėti sunėręs rankas už nugaros; retsykiais jis 
dirsčiojo į tuos žmones, kurie instinktyviai užgniaužė kvapą. 
Staiga jis sustojo. 

Ką jie sako gindamiesi? 

Baronas d'Idevilis žengtelėjo į priekį. 

Jie visi teigia, kad įsakymą sudeginti miestą jiems davė 
gubernatorius Rostopčinas prieš... 

Netiesa! sušuko Napoleonas. Tai negali būti tiesa, 
nes būtų beprotybė. Šie žmonės meluoja. Jie paprasčiausiai 
nori išsisukti nuo atsakomybės už nusikaltimą ir tikisi, kad jų 
bus pasigailėta. 

Juos reikėtų sugauti meluojant, jūsų didenybe. Bet 
pažiūrėkite, mums veda kitus, ir galiu eiti lažybų, kad išgirsime 
tą pačią giesmę. 

Iš tikrųjų, pasirodė dar viena grupė su jau pažįstamu 
Marijanai seržantu Burgonu. Bet dabar juos lydėjo senas žydas 
apsvilusiu surdutu. Maivydamasis ir dūsaudamas jis paaiškino, 
kad jei ne Dievo atsiųstas seržantas su savo žmonėmis, jis 
būtų sudegęs su viskuo, kas buvo jo bakalėjos parduotuvėje. 

Tai neįmanoma! kartojo Napoleonas. Tai neįmanoma!.. 

Tačiau jo balsas skambėjo nebe taip tvirtai. Atrodė, kad 
jis vis tą patį kartojo norėdamas pirmiausia įtikinti save. 

Jūsų didenybe, atsargiai įsikišo Marijana, šie žmonės 
verčiau sunaikins Maskvą negu leis jums ja naudotis. Gal tai 
ir primityvus jausmas, bet jis tarsi susilieja su meile! Jūs pats, 
jei taip būtų Paryžiuje... 

Paryžiuje? Sudeginti Paryžių, jei priešui pavyktų į jį 
patekti? Šįkart, ponia, galiu pasakyti, kad jūs išprotėjote. Aš 
ne iš tų, kurie save laidoja griuvėsiuose. Primityvus jausmas, 
sakote? Galbūt tie žmonės tamsuoliai, bet niekas neturi 
teisės dešimčių kartų vaisių atiduoti dėl vienos išdidumo. Be 
to... 

Bet Marijana nebegirdėjo jo. Sustingusi iš nuostabos, ji 
žiūrėjo į du vyriškius, besikalbančius prie įėjimo į galeriją. 
Vienas jų buvo rūmų ceremonmeisteris grafas de Segiuras. 
Kitas neaukštas juoda sutana vilkintis kunigas, kurį atpažino 
lengvai, bet jaudindamasi. Kas čionai, pas žmogų, su kuriuo 
visada kovojo, atvedė kardinolą de Šazėjų? Ką jis nori pasakyti? 
Kodėl ieško susitikimo su imperatoriumi, nes tokią valandą 
ateiti į Kremlių galima tik dėl vienos priežasties... 

Jai nebebuvo laiko apgalvoti atsakymo. Segiuras ir jo 
pašnekovas jau prisidėjo prie grupės, kurios centre Napoleonas 
davė naujus nurodymus; jis įsakė išsiųsti patrulius į visus gaisro 

dar neapimtus kvartalus ir apieškoti namus, kuriuose gali slėptis 
žmonės, panašūs į šiuos, sustingusius priešais jį. 

Ką daryti su šitais? paklausė Diuronelis. 

Nuosprendis buvo negailestingas. 

Mes neturime ką daryti su belaisviais! Pakarkite juos arba 
sušaudykite, kaip norite! Siaip ar taip, jie = nusikaltėliai. 

Jūsų didenybe, jie tik įrankis... 

Šnipas taip pat įrankis, tačiau jis negali tikėtis nei malonės, 
nei pasigailėjimo. Aš jums nedraudžiu sugauti Rostopčiną ir... 
pakarti kartu su jais!.. Eikite! 

Minia prasiskyrė leisdama praeiti vyriausiajam ceremonmeis- 
teriui ir jo palydovui. Pirmasis priėjo prie imperatoriaus. 

Jūsų didenybe, pasakė jis, štai abatas Gotjė, prancūzų 
kunigas. Jis labai nori pasikalbėti su jūsų didenybe apie 
problemas, dabar pribendusias Maskvoje. Jis teigia, kad jo Žinių 
šaltinis patikimas. 

Marijana kažkodėl pajuto, kad akimirką jos širdis iškrito, ir 
jai pasirodė, jog jos kaklą sugniaužė geležinė ranka. Kol 
Segiuras kalbėjo, jos žvilgsnis susitiko su krikštatėvio žvilgsniu, 
kupinu tokios rūstybės, kad jai per nugarą nubėgo šiurpuliai. 
Dar niekada ji nebuvo mačiusi jo tokio ledinio šaltumo, tokio 
valdingumo, draudusio jai kištis į tai, kas bus toliau. Bet tai 
truko tik keletą akimirkų. Kunigas jau nusilenkė apsimestinai 
nevikriai kaip žmogus, nepratęs artintis prie šio pasaulio valdovų. 

Jūs prancūzas, pone abate? Emigrantas, be abejo)?.. 

Visai ne, jūsų didenybe! Paprastas kunigas, bet moku 
lotynų kalbą, todėl grafas Rostopčinas prieš keletą metų pasamdė 
mane, kad jo vaikus mokyčiau šios kilnios kalbos... taip pat 
ir prancūzų kalbos. 

Ne mažiau kilnios kalbos, pone abate. Vadinasi, jūs 
tarnavote tam žmogui, kurį man stengiamasi parodyti esant 
padegėją... kuo aš nenoriu patikėti! 

Deja, teks, jūsų didenybe! Aš galiu paliudyti... jūsų 
didenybei, kad gubernatoriaus įsakymas buvo kaip tik toks, 
kaip jums pranešta: miestas turi sudegti iki pamatų... kartu ir 
šie rūmai! 

Tai beprotybė! Tikra beprotybė... 

Ne, jūsų didenybe... Tokie yra rusai. Jūsų didenybė turi 
tik vieną būdą išgelbėti šį didingą seną miestą. 

Kokį? 

Išeiti! Nedelsiant evakuotis: Dar yra laiko. Grįžti į 
Prancūziją, atsisakyti minties čia įsitvirtinti, ir gaisrai nurims. 

Kodėl esate toks įsitikinęs? 

Man pavyko išgirsti įsakymus. Jis paliko keletą patikimų 
žmonių, kurie žino, kur paslėptos pompos. Per valandą viskas 
gali pasibaigti... jei jūsų didenybė pareikš, jog nedelsiant išvyksta. 

Virpėdama iš jaudulio, nervingai gniaužydama rankas, Marijana 
klausėsi šio dialogo ir mėgino suprasti, kodėl jos krikštatėvis, 
atrodo, nori išgelbėti imperatoriaus kariuomenę neva dėl to, 
kad būtų išgelbėta Maskva. Tuo metu atmintyje iškilo Žodžiai, 
kuriuos Odesoje Rišeljė pasakė apie kardinolą: “Jis išvyko į 
Maskvą, kur jo laukia didis darbas, jei niekingasis korsikietis 
nueis ten!..“ 

Korsikietis buvo čia. Ir priešais jį Žmogus, apie kurio 
slaptą galybę jis nenutuokė, žmogus, atsakingas už “didį darbą", 
prisiekęs pražudyti jį... Ir dabar tylus ir ramus kardinolo balsas 
Marijanai kėlė daugiau baimės negu spigus imperatoriaus balsas, 
kuriame atsirado grėsmingumo. 

Pareikšti, kad nedelsiant išvykstu? Bet kam? 

Pačiai nakčiai, jūsų didenybe! Keleto įsakymų, paskelbtų 
nuo šių rūmų aukštų sienų, pakaks, kad juos išgirstų. 

Ūmai įsigalėjo tokia slogi tyla, jog Marijanai pasirodė, kad 
visi išgirs jos širdies plakimą. 

Tačiau, pone abate, man atrodo, kad jūs, kaip kuklus 
kunigas, esate puikiai informuotas! Mes laimėjome, ir jūs turite 
didžiuotis tuo. Bet jūs mums siūlote gėdingą bėgimą. 

Nė kiek nėra gėdinga bėgti nuo stichijos net nugalėtojui, 
jūsų didenybe. Zinoma, aš prancūzas, bet esu ir Dievo tarnas, 
ir aš galvoju apie tuos mūsų žmones, kurie žus, jei jūs 
užsispirsite ir priešinsitės Dievui. 

Ar tik dabar nenorite pasakyti, kad Dievas yra rusų 
tautybės? 

- Dievas visoms tautoms vienas. Jūs nugalėjote jų kariuomenę, 
bet yra liaudis, kuri niekaip nepripažįsta jūsų ir net yra 

pasiryžusi žūti drauge su jumis. Patikėkite manimi ir nedelsdamas 
išvykite!.. 

Šie žodžiai nuskambėjo kaip rimbo pliaukštelėjimas, labai 
įsakmiai, ir Marijana netyčia net krūptelėjo. Matyt, Gotjė de 
Sazėjus visai užsimiršo, kad drįso tokiu tonu kreiptis į Prancūzijos 
imperatorių, ir ji negalėjo suprasti šio beprotiško demaršo 
tikslo. Nejaugi jis iš tikrųjų manė, kad Napoleonas taip lengvai 
paliks Maskvą vien jo primygtinai prašomas? Tereikia pažvelgti 
į jo išbalusį veidą, virpančias šnerves ir sukąstus žandikaulius, 
kad suprastum, jog jis tuoj pratrūks. 

Ir tikrai, gūžtelėjęs pečiais, Napoleonas staiga suriko: 

Aš gerbiu jūsų sutaną, pone, bet jūs beprotis! Dinkite 
man iš akių, kol mano kantrybė galutinai neišseko. 

Ne. Aš neišeisiu. Bent jau tol, kol jūs neišgirsite to, ką 
bent vieną kartą gyvenime turite išgirsti, pirma negu jūsų 
puikybė nublokš į prarają jus ir visus, kurie seka paskui jus. 
Kadaise jūs apglėbėte Prancūziją, kraujuojančią, revoliucijos 
piktnaudžiavimų subjaurotą, Direktorijos verteivų ir spekuliantų 
nualintą, jūs pastatėte ją ant kojų, išprausėte, išvalėte, ir jūs 
kartu su ja kilote. Taip, aš, niekada nebuvęs jūsų šalininku, 
tvirtinu, kad jūs tapote didis. 

O dabar nebesu toks? išdidžiai paklausė imperatorius. 

Jūs toks liovėtės būti tą dieną, kai, nustojęs jai tarnauti, 
privertėte ją tarnauti jums. Nusikaltimų kaina pasidarėte 
imperatoriumi ir paskui, kad įtvirtintumėte savo galybę, jūs iš 
jos atėmėte geriausius sūnus, siuntėte juos žūti Europos mūšių 
laukuose. 

Pone, jums reikėtų kreiptis į Europą. Kaip tik ji negalėjo 
pakelti, kad Prancūzija vėl tapo Prancūzija, didingesnė ir 
galingesnė negu kada nors yra buvusi. 

Ji būtų pakėlusi, jei Prancūzija būtų likusi tik Prancūzija, 
bet jūs išpūtėte ją, priveisėte aibę karalysčių ir aneksuotų 
teritorijų, kurių jai visai nereikia, bet juk būtina ar ne? 
kurti sostus jūsų broliams, dalyti turtus saviškiams?.. Ir kad 
sukurtumėte tas popierines karalystes, jūs išginėte, sunaikinote 
seniausias Europos rases. 

Jūs pasakėte: “seniausias rases“! Negyvas, išsekusias, 
žuvusias. Kuo jums trukdo mano karūna? Be abejo, jūs iš tų, 

kurie man linki gėdingos Monko šlovės... jūs norite soste vėl 
matyti savo nusibaigusius Burbonus! 

Ne!.. 

Tai buvo sielos riksmas, ir jis nustebino Marijaną. Kas 
darosi? Gotjė de Sazėjus, slaptas agentas Provanso grafo, 
privertusio vadinti save Liudviku XVIII, išsižada savo valdovo? 

Bet jai nebuvo kada svarstyti. 

Ne, tęsė kardinolas, aš prisipažįstu, kad ilgą laiką 
norėjau to... bet nebenoriu asmeniniais sumetimais. Aš net 
būčiau galėjęs sutikti su jumis. Bet jūs pasidarėte nebenaudingas 
savo šaliai. Jūs galvojate tik apie savo iškovojimus, ir jei jums 
bus leista ir toliau taip veikti, jūs nuniokosite Prancūziją dėl 
Aleksandro Didžiojo šlovės, kad pasiektumėte Indiją ir 
pagrobtumėte Akbaro karūną! Ne! Gana! Išeikite! Išeikite, kol 
dar yra laiko! Nemėginkite Dievo kantrybės! 

Palikite Dievą ramybėje! Aš per daug ilgai jūsų klausiausi. 
Jūs tiesiog esate senas beprotis. Tučtuojau išeikite, jei nenorite, 
kad įsakyčiau suimti jus. 

„ - Suimkite mane, jei norite, bet nenuramdysite Dievo rūstybės. 
Žiūrėkite visi, kurie čia esate! 

Šiame trapiame kūne buvo tiek aistros, kad visi mašinaliai 
pasuko galvas į langus, ten, kur rodė tragiškai pakelta ranka. 

Žiūrėkite! Tai Dangaus ugnis užgriuvo jus. Jei iki vakaro 
nepaliksite miesto, jame neliks akmens ant akmens ir jūs visi 
žūsite po griuvėsiais! Aš jums sakau šventą teisybę... 

Gana! 

Išbalęs iš pykčio, sugniaužęs kumščius, Napoleonas ėmė 
artintis prie savo priešininko. 

Jūsų įžūlumą galima palyginti tik su jūsų beprotybe. Kas 
jus atsiuntė? Ko ieškoti čia atėjote? 

Manęs niekas nesiuntė... išskyrus Dievą! Ir aš kalbėjau 
jūsų gerovės labui... 

Na, užteks! Kas jumis patikės? Jūs susijęs su Rostopčinu. 
O žinote kur kas daugiau negu pasakote. Ir jūs patikėjote, 
jūs ir tie, kurie jus atsiuntė, jog tereikia ateiti ir prišnekėti 
man į ausį prakeiksmų, kad pabėgčiau kaip prietaringa senutė, 
o jus paliksiu laisvėje šaipytis iš manęs? Aš ne senutė, abate. 
Ir baimė, kurią diegiate patikliose širdyse tamsiose savo 

klausyklose, manęs nejaudina. Aš neišvyksiu. Aš užkariavau 
Maskvą ir išlaikysiu ją... 

Tada jūs neteksite savo imperijos! Ir jūsų sūnus, tas 
sūnus, kurį jums šventvagiškai pagimdė nelaimingoji princesė, 
laikoma jūsų žmona, nors iš tikrųjų ji tėra sugyventinė, niekada 
nevaldys. Ir tuo geriau, nes jei jis imtų valdyti, dykumoje... 

Diurokai! 

Aiškiai apstulbę žmonės prasiskyrė praleisdami hofmaršalą. 

Jūsų didenybe? 

Suimti šį žmogų! Tegul jį užrakina! Tai  samdytas rusų 
šnipas. Tegul jį užrakina ir laukia mano nurodymų! Bet jis 
mirs pirmiau negu aš paliksiu Kremlių! 

Ne! 

Išgąstingas Marijanos riksmas paskendo triukšme. Ir štai jau 
kareivių būrys apsupo kardinolą, jam surišo rankas ir nutempė 
šalin, 0 jis tebešaukė: 

Tu esi prie prarajos krašto, Napoleonai Bonapartai! Bėk, 
kol ji neprasivėrė tau po kojomis ir neprarijo tavęs ir visų 
taviškių! 

Siaubingai plūsdamasis įniršęs Napoleonas puolė į savo 
apartamentus, jį lydėjo rūmininkai, kurie pasipiktinę aptarinėjo 
įvykį. Marijana pasileido imperatoriui iš paskos ir pasivijusi jį 
spėjo įbėgti į kambarį anksčiau negu užsitrenkė durys. 

Jūsų didenybe! sušuko ji. Man būtinai reikia pasikalbėti 
su jumis... 

Jis staigiai atsigręžė ir nužvelgė ją taip rūsčiai, kad ji 
nesusilaikiusi sudrebėjo. 

Mes šįryt jau prisišnekėjome, ponia! Labai daug! Ir, man 
atrodo, nusiunčiau jus ilsėtis. Eikite ir palikite mane ramybėje. 
Jos keliai sulinko, tarsi ji rengtųsi suklupti prie jo kojų. 

Jūsų didenybe! Maldauju... padarykite tai, apie ką kalbėjo 
tas abatas! Išvažiuokite!.. 

Na štai! Vėl jūs!.. Ar galite galų gale palikti mane 
ramybėje! Aš noriu pabūti vienas! Jūs girdite? Vienas!.. 

Ir jis, pagriebęs pirmą po ranka pasitaikiusią kinietišką vazą, 
sviedė ją per kambarį. Nelaimė, Marijana kaip tik tuo momentu 
kėlėsi. Vaza pataikė jai į smilkinį, ir jaunoji moteris suvaitojusi 
susmuko ant kilimo... 

Aštrus druskos kvapas ir baisus galvos skausmas Marijanai 
buvo pirmieji atgaunamos sąmonės požymiai. Be to, ji išgirdo 
malonų Konstano balsą. 

Ak, mes atsigavome! Ar galiu sužinoti, kaip jaučiasi jos 
šviesiausioji šviesybė? 

Blogiau negali būti... ir visai neišmanau, kas atsitiko, 
brangusis Konstanai! Nė kiek! Paskui, staiga prisiminusi, kas 
atsitiko, ji tęsė: 

Imperatorius? Neįsivaizduoju, kaip jis galėjo... Nejaugi jis 
norėjo užmušti mane? 

Zinoma, ne, ponia kunigaikštiene! Bet jūs buvote labai 
neatsargi! Kai jo didenybė toks susierzinęs, prie jo pavojinga 
artintis, juo labiau prieštarauti jam... ir dar po neseniai įvykusios 
scenos... 

Žinau, Konstanai, žinau.. bet viskas yra taip rimta, taip 
skubu! Matyt, beprotiški to... kunigo pasiūlymai tam tikra 
prasme yra pagrįsti! Ir jūs tai žinote taip pat gerai kaip ir 
aš. 

Jo didenybės tarnai neturi jokios savo nuomonės, ponia,- 
lyg rimtai, lyg juokais pasakė Konstanas. Beje, pamatęs ponią 
kunigaikštienę sukniubusią prie kojų, imperatorius šiek tiek 
sunerimo... ir jis apgailestavo. Jis tučtuojau pasišaukė mane ir 
įsakė būti kuo dėmesingesniam... jo aukai. 

Jis tikriausiai nepavartojo šio žodžio! Jis turėjo pasakyti: 
ta kvailė, ta niekšė, ta akiplėša arba kažką panašaus. 

“Ta nelaiminga beprotė!“ tegul man ponia kunigaikštienė 
atleis, prisipažino tarnas šyptelėjęs: = Tas šiurkštumas šiek 
tiek padėjo imperatoriui. Jo pyktis truputį atlėgo. 

Aš džiaugiuosi dėl to. O... tas žmogus... šnipas jūs 
žinote, kas jam nutiko? 

Hofmaršalas kaip tik buvo atėjęs ir pranešė. Kadangi 
nieko geresnio nerado, užrakino jį viename sienos bokšte. Beje, 
matyti pro langus. 

Nepaisydama  skausmingų tvinkčiojimų galvoje, Marijana 
atsikėlė, nors Konstanas ją meldė dar truputį pagulėti, ir puolė 
prie langų. 

Iš čia buvo matyti virš raudonų Kremliaus sienų stūkstantys 
bokštai. Tainickajos bokštas, seniausias, pastatytas XV amžiuje, 


19.- 2958 289 


buvo arčiausiai. Per ilgą laiką pajuodusius plytos darė slogų 
įspūdį, bokštas atrodė kaip tvirtas budelio tarnas, stovintis tarp 
rūmų ir upės, kurią užstojo. Bet nuo bokšto Marijanos žvilgsnis 
nuslydo į miestą, ir ji išsigandusi aiktelėjo. (Gaisras greitai 
plėtėsi. 

Už siauros Maskvos upės juostos lyg nesulaikomas srautas 
liejosi ugnies jūra, apimdama vis didesnę teritoriją. Ant upės 
krantų išsirikiavo begalinės kareivių voros, jie kibirais nešė 
vandenį prie ugnies tai buvo apjuoktinas darbas. Jie atrodė 
kaip liliputai, gabenę savo mažytes statinaites, kad numalšintų 
milžino Guliverio troškulį... Kiti, stovėdami ant stogų, dar 
nepaliestų ugnies, nepaisydami smarkaus vėjo, stengėsi su 
šepečiais ir šlapiais skudurais numesti nuolat krintančius 
degančius lūžgalius, 0 vėjo genami tiršti juodi dūmų kamuoliai 
vis tirščiau dengė peizažą. 

Argi išmintinga, pagaliau sumurmėjo blankiu balsu 
Marijana, suimti ir užrakinti žmogų, kai visų mūsų gyvybė 
kabo ant plaukelio? Kiek mes dar galėsime priešintis ugnies 
stichijai? 

Konstanas gūžtelėjo pečiais. 

Tas niekšas neturės laiko priprasti prie kalėjimo, sušuko 
jis piktu balsu, tokiu nebūdingu visada susitvardančiam flamandui: 

Imperatoriaus įsakymas kategoriškas: šiandien bus sušauktas 
karinis tribunolas, kuriam pirmininkaus hercogas de Trevizas, 
Maskvos gubernatorius. Jis nuteis jį, ir dar neatėjus nakčiai 
tas Žmogus sumokės už savo neregėtą piktadarybę... 

Neregėtą? Kodėl gi? 

O todėl, kad jis prancūzas, ir žemo luomo. Tie beprasmiški 
kaltininmai, sviesti imperatoriui tiesiai į veidą būtų suprantami, 
jei juos išsakytų rusas, aršus priešas arba vienas iš tų 
nesutaikomų emigrantų, kuriems jo didenybė atrodo esąs ir 
Kromvelis, ir Antikristas. Bet paprastas kaimo kunigas! Ne, tų 
įžeidimų, tų pranašiškų prakeiksmų, kuriais norima prisišaukti 
nelaimių tokiu dramatišku momentu, negalima dovanoti. Beje, 
tas žmogus, matyt, net neišgyvens iki vakaro. 

Marijanos širdis akimirką sustingo. 

Kodėl? Juk imperatorius nėra įpratęs bausti žmonių, net 
kaltų, be teismo... 

Žinoma, ne! Bet įvykiai gali priversti greičiau viską baigti. 
Senos tvirtovės sienos storos, ir mes esame ant kalvos, tačiau 
ugnies ratas pavojingai mažėja. Jo didenybė tuojau nueis 
patikrinti mūsų apsigynimo nuo ugnies priemonių ir padarys 
išvadą, kad žūtis neišvengiama. Jei mums reikės palikti rūmus, 
to žmogaus likimas, žinoma, bus nulemtas dar mums neišėjus. 
Juk jūs girdėjote imperatorių: nedorėlis mirs prieš mums 
paliekant šiuos rūmus. 

Marijana pajuto, kad ją apima panika. Ką tik, kai Konstanas 
parodė jai “abato" įkalinimo vietą, jai buvo šiek tiek palengvėję, 
nes ji būgštavo, kad kas nors iš Napoleono žmonių galėjo iš 
karto jį nužudyti Bet tas palengvėjimas dingo, nes įvykiai, 
atrodė, ėmė rutuliotis bauginančiu greičiu. Tik keletas valandų! 
Tik keletas valandų ar net minučių, kas gali žinoti, ir 
bus paskelbtas nuosprendis, negailestingas kaip giljotinos peilis. 
Ir nebebus Gotjė de Šazėjaus... niekada!.. Ši mintis lyg įkaitinta 
geležis degino Marijaną. Ji mylėjo jį. Jis buvo jos krikštatėvis, 
beveik tėvas, ir jųdviejų gyvenimai buvo glaudžiai susipynę, 
susiję neregimais abipusio švelnumo saitais! Jei vienas iš jų 
užges, kažkas mirs ir kito gyvenime. 

Marijana niekaip negalėjo suprasti, kodėl jis, išmintingas ir 
atsargus žmogus, Bažnyčios hierarchas, turintis neregėtą valdžią, 
nematomą, bet prilygstančią karūnai, kaip egzaltuotas fanatikas 
ryžosi išpuoliui. Nors jis ir nekentė Napoleono, tai nebuvo 
jam būdinga. Slaptas diplomatijos ginklas jo temperamentui tiko 
kur kas labiau negu pompastiškas apostrofas... juo labiau kad 
tai nieko gero nedavė. Bet kaip dabar išvaduoti iš mirties tą 
gerą žmogų, kuris visada atsirasdavo reikiamoje vietoje, kad 
išgelbėtų ją nuo pavojaus arba ištrauktų iš keblios padėties? 

Greiti Žingsniai, nuo kurių gretimame salone sugirgždėjo 
grindų lentos, reiškė, kad ateina Napoleonas. Po minutėlės jis 
buvo čia, stabtelėjo ant slenksčio, paskui, pastebėjęs prie lango 
ambrazūros stovinčią jaunąją moterį, greitai priėjo prie jos. Nė 
neleidęs jai nusilenkti, jis apkabino ją per pečius ir netikėtai 
švelniai pabučiavo. | 

Atleisk man, mažyle Marijana! Aš nenorėjau tau suteikti 
skausmo! Ne į tave norėjau pataikyti, O... net pats nežinau, 
galbūt į likimą ar žmogaus kvailumą! Bet tas apgailėtinas 

kvailys išvedė mane iš kantrybės. Man atrodo, būčiau pasmaugęs 
kiekvieną, kuris būtų prisiartinęs prie manęs... Tau nebeskauda? 

Ji linktelėjo, kad ne, narsiai slėpdama teisybę ir net 
mėgindama nusišypsoti. 

Jei ši žaizdelė, pasakė ji palietusi sumuštą vietą, bent 
kiek padėjo jūsų didenybei sumažinti nervinę įtampą, esu labai 
laiminga. Juk aš tesu... jūsų tarnaitė! 

Kam tas oficialumas! Jei nori pasakyti, kad myli mane, 
sakyk tai paprastai, be rūmams būdingo manieringumo! Tu 
tikriausiai galvoji: koks storžievis! Juk mes abu jau seniai tai 
žinome. Dabar pasakyk, ką galiu padaryti, kad man visai 
atleistum? Gali prašyti visko, ko nori, net leidimo... vėl krėsti 
savo kvailystes! Nori arklių? Eskorto, kad palydėtų tave į 
Peterburgą? Nori laivo? Tu gali tučtuojau keliauti į Dancigą 
su nemenka aukso suma ir laukti ten atplaukiant savo pirato, 
kuris negali ten neužsukti... 

Vadinasi, jūsų didenybė vis dėlto pakeitė nuomonę? Dabar 
manote, kad galiu būti laiminga su Jasonu Boforu? 

Žinoma, ne! Mano nuomonė nepasikeitė. Bet aš ėmiau 
būgštauti, kad per daug iš tavęs pareikalavau... ir dabar stumiu 
tave į per didelį pavojų. Gerai suprantu, kaip dabar rizikuojame. 
Tik aš ir mano kareiviai gali rizikuoti. Bet ne tu! Tu jau ir 
taip daug pavojų patyrei, kol patekai pas mane. Neturiu teisės 
iš tavęs daugiau reikalauti... 


Kaip kartais būna ypač dramatiškais momentais, Marijanai į 
galvą staiga šovė paika mintis.“ Ar tik Nepoleonas nenori 
paprasčiausiai atsikratyti jos? Matyt, Kasandra jam patiko mažiau 
negu jo maršalai, bet juk nesvarbu, kokios yra jo veiksmų 
paskatos. Jo pasiūlymas buvo toks netikėtas, nuostabus. Jos 
akyse vėl pašviesėjo. Tuo momentu ji suprato, kad jos rankose 

jos gyvenimo ir laisvės raktai. Vienas žodis... ir po keleto 
minučių Kremliaus vartai jai atsivers. Gerai saugoma karieta 
ją ir jos draugus nugabens į vietą, kur bus surišta nutrūkusi 
gija ir iš kur, galutinai nusigręžusi nuo Europos, ji skries į 
naują gyvenimą, kuriame bus tik meilė. Bet ji negalėjo, neturėjo 
teisės ištarti to Žodžio, nes jis būtų tolygus dar vienam mirties 
nuosprendžiui jos krikštatėviui. 

Įsižiebusi džiaugsmo kibirkštėlė užgeso. Ji lėtai išsivadavo iš 
imperatoriaus rankų, nuleido galvą ir susmukusi prie jo kojų 
sušnibždėjo: 

Atleiskite man, jūsų didenybe! Aš noriu prašyti vienintelio 
dalyko gyvenimo abatui Gotjė! 

Kąąą7 

Jis staigiai atšlijo tarsi kulkos pakirstas. Ir dabar žiūrėjo į 
ją, klūpančią prieš jį, paprasta tamsia suknele, iškamuotu veidu, 
didelėmis ašarų kupinomis akimis ir drebančiomis rankomis, 
sudėtomis tarsi maldai. 

Tu išprotėjai!  iškvėpė jis. Šnipo, to niekingo fanatiko 
kunigo gyvenimas? Nors jis ir prakeikė mane ir mano artimuosius 
savo keršto dievo vardu? 

Žinau, jūsų didenybe, tačiau man nereikia nieko kito, 
kad tik jis gyventų. 

Jis grįžo prie jos ir sugriebęs už pečių privertė atsistoti. 
Jo veido bruožai pasidarė griežti, akys blizgėjo kaip plienas. 

Liaukis, atsipeikėk! Paaiškink! Kodėl nori, kad jis gyventų? 
Kas jis tau? 

Tai mano krikštatėvis, jūsų didenybe! 

Ką?.. Ką tu sakai?.. 

Aš sakau, kad abatas Gotjė iš tikrųjų yra kardinolas San 
Lorencas, Gotjė de Šazėjus... mano krikštatėvis, kuris visada 
man buvo tėvas. Ir aš maldauju pasigailėti žmogaus, man 
brangiausio pasaulyje, nors jis ir neapgalvotai prišnekėjo. 

Pasidarė taip tylu, kad šios slogios scenos dalyviai girdėjo 
vienas kito alsavimą. Napoleonas lėtai nuleido rankas. Paskui, 
eidamas tolyn nuo Marijanos, vieną įsikišo už liemenės, kitą 
padėjo ant nugaros ir ėmė vaikštinėti nuleidęs galvą, kaip 
buvo įpratęs. 

Jis kurį laiką vaikštinėjo, o Marijana bijojo pajudėti. Staiga 
jis sustojo ir atsisuko į ją. 

Kodėl? Kodėl gi jis taip padarė? 

Aš pati nežinau, jūsų didenybe, garbės žodis. Po to, kas 
įvyko, nuolat galvoju apie tai ir nerandu išmintingo atsakymo. 
Juk jis Žmogus ramus, santūrus, labai protingas ir ištikimas 
Dievo tarnas. Galbūt beprotybės priepuolis... 

Nemanau. Čia kitas reikalas. Man regis, tu prastai jį 
pažinojai, tave apakino prisirišimas prie jo! Jis tiesiog nekenčia 
manęs, aš tai pamačiau jo akyse. 

Tai tiesa, jūsų didenybe, jis nekenčia jūsų! Bet gal 
duodamas jums tokį įžūlų patarimą jis tiesiog mėgino išgelbėti 
jūsų gyvybę? 

Na jau ne. Beje, ar jis nebuvo tarp tų neklusniųjų 
kardinolų, kuriuos buvau įsakęs išvyti, nes jie atsisakė dalyvauti 
mano sutuoktuvėse? San Lorencas... man tai kažką primena. 
Be to, apie jį esu girdėjęs ir ryšium su jumis. Juk jūsų 
santuoką organizavo tas visur savo nosį kaišiojantis žmogus? 

Marijana sunerimo, kad jis vėl ėmė sakyti jai “jūs". Atstumas 
tarp jos ir imperatoriaus beviltiškai didėjo, ir netrukus, ko 
gero, jis į ją jau žiūrės ne kaip į savo neseną auką, bet 
tiesiog kaip į maištininko krikštaduktę. 

Visa, ką sako jūsų didenybė, tiesa, vos ne vos ištarė 
ji, ir vis dėlto aš maldauju pasigailėjimo! Juk man pažadėta... 

Tik ne tai! Argi aš galėjau pamanyti? Beprotybė! Visos 
moterys beprotės. Paleisti tokį pavojingą sąmokslininką? Ir kas 
dar? Gal jam duoti ginklą ir mano kambario raktą? 

Jūsų didenybe, klystate. Aš neprašau jam laisvės. Tik 
išsaugoti gyvybę. Jūsų didenybė gali uždaryti jį bet kuriame 
kalėjime... iki gyvos galvos. 

Iš tiesų, kaip tai paprasta. Mes už tūkstančių Ijė nuo 
Paryžiaus, mus supa gaisrų ugnis. Aš neturiu kitos išeities, tik 
mirties bausmė. Ir be to, aš negaliu jam dovanoti. Niekas 
nesupras! Jei jis būtų rusas, gal dar ką nors būtų galima 
padaryti. Bet prancūzas! Ne, jokiu būdu ne! Tai neįmanoma! 
Be to... jis išdrįso kalbėti apie mano sūnų, to jam niekada 
nedovanosiu! Pranašauti vaikui nelaimę! Niekšas! 

Jūsų didenybe! maldavo ji. 

Aš pasakiau: ne! Neužsispirkite! Ir baikime tas šnekas! 
Prašykite ko nors kito! 

Sugelta širdimi ji suprato, kad pralaimėjo. Jau atėjo 
mameliukas Ali ir pranešė, kad imperatoriaus žirgas pabalnotas. 
Paskui atėjo Diurokas, turėjęs aibę nelinksmų naujienų: ugnis 
apėmė rūmų virtuves, degantys rąstai ėmė griūti ant Arsenalo... 
vėjas vis smarkėja... 

Napoleonas jau piktai pažvelgė į Marijaną. 

Taigi, ponia, aš laukiu... 

Prakaimėjusi, ji veikiau sulinko negu padarė reveransą. 

Leiskite man pasimatyti su juo, apkabinti jį paskutinį 
kartą. Daugiau nieko neprašau. 

Gerai... 

Jis greitai priėjo prie sekretero, brūkštelėjo popieriaus lape 
keletą žodžių, labai nervingai pasirašė, net plunksna sučežėjo 
ir ištaškė rašalą, ir ištiesė lapą jaunajai moteriai. 

Jūs turite ketvirtį valandos, ponia! Nė minutės daugiau, 
nes gali būti, kad mes čia reikalus baigsime tvarkyti anksčiau 
negu maniau! Po to vėl susitiksime. 

Ir jis energingai išėjo, kad prisidėtų prie prieškambaryje jo 
laukusio eskorto. Marijana liko viena imperatoriaus kambaryje, 
kuris išėjus šeimininkui iš karto pasidarė banalus ir nykus, 
kaip ištuštėjęs viešbučio numeris. 

Minutėlę ji, kaip neseniai Napoleonas, pavaikščiojo po 
kambarį, rankoje laikydama jo pasirašytą lapelį, paskui 
apsisprendusi taip pat išėjo, kad susirastų Grakchą ir Zolivalį: 
ji norėjo juos įspėti. 


Keturioliktas skyrius 


Ponas de Beilis 


Lauke oras buvo troškus. Aitrių dūmų sūkuriai užtvindė 
kiemus ir aikštes. Ar kad apsisaugotų nuo tų dūmų ir vėjo 
nešamų kibirkščių, ar kokiu kitu slaptu tikslu Marijana, 
nepaisydama karščio, apsivilko dukslų apsiaustą, iki antakių 
užsitraukė gobtuvą, o veidą užsidengė didele nosine, suvilgyta 
iš Napoleono tualeto pasiskolintu odekolonu. Taip apsitaisiusi 
ji skubėjo prie Kremliaus sienos, žole apaugusiu šlaitu leisdamasi 
prie upės pastatytų tvirtovės sienų link. 

Iš arti Tainickajos bokštas neatrodė taip įspūdingai. Dukart 
žemesnis už savo brolius dėl imperatorės Jelizavetos II įnorių, 
nes ji buvo įsakiusi nugriauti jį, kaip, beje, ir kitus jis vis 

dėlto liko stovėti, nes darbas brangiai atsiėjo ir jį reikėjo 
nutraukti. O to, kuris liko, visai užteko kalėjimui jame įrengti. 

Du grenadieriai, įlindę į kampą prie laiptų, saugojo duris. 
Pamatę imperatoriaus parašą po įsakymu, jie mandagiai atidavė 
pagarbą, paskui vienas iš jų palydėjo jaunąją moterį pro 
skliautuotas duris su grotomis, nelyginant tai būtų miesto vartai, 
į antrą aukštą. Taip pat pagarbiai ir išdidžiai jis išsitraukė iš 
kišenės didžiulį auksinį laikrodį, aiškiai naują, ir pareiškė: 

Po ketvirčio valandos turėsiu didelės garbės ateiti jūsų, 
ponia. Jo didenybės įsakymas aiškus. 

Marijana sutikdama linktelėjo galvą. Įėjusi į bokštą, ji stengėsi 
neištarti nė žodžio ir tiesiog ištiesė popierių sargybiniams, 
melsdama Dievą, kad jie mokėtų skaityti. Bet šįkart ją lydėjo 
sėkmė. 

Kalėjime, senovinėje kameroje su viena šaudymo anga, buvo 
tamsu, bet ji iškart pamatė kalinį. Jis sėdėjo ant didelio akmens 
priešais siaurą šviesų plyšį ir žvelgė į lauką. Jo veidas buvo 
išbalęs, 0 ant smilkinių matėsi melsvai raudona kraujosruva, 
be abejo, atsiradusi dėl jo nusikalstamos kalbos. Įėjus Marijanai, 
jis vos vos pasuko galvą. 

Minutėlę jie žvelgė vienas į kitą: jis = nuobodulio kupinu 
ir abejingu žvilgsniu, jį su neviltimi, kurios negalėjo nuslopinti 
ir kuri draskė jai širdį. Paskui kardinolas atsiduso ir paklausė: 

Kodėl tu atėjai? Jei atnešei bausmės dovanojimą... nors 
abejoju, kad būtum jį išmeldusi, žinok, kad aš jo nenoriu. Tu 
už jį būtum turėjusi per daug sumokėti! 

Aš neatnešiau bausmės dovanojimo. Imperatorius atsisakė 
patenkinti mano prašymą... ir mudviejų santykiai jau seniai 
nebe tokie, kokius turite galvoje. 

Kalinys nelinksmai šyptelėjo ir tylomis gūžtelėjo pečiais. 

Vis dėlto, tęsė Marijana, aš prašiau jo tokios malonės! 
Dievas liudytojas, kaip aš prašiau! Tačiau imperatorius pasakė, 
kad niekas nesupras, kodėl jis toks atlaidus tokiu rimtu atveju 
ir dar tokiomis aplinkybėmis!.. 

Ir jis teisus. Paskutinė klaida, kurią galėjo padaryti, tai 
leistis įkalbamas. Beje, dar sykį kartoju, kad man geriau mirtis 
negu jo gailiaširdiškumas. 

Marijana lėtai priėjo prie kalinio. Matant jį tokį suvargusį. 
silpną, daug senesnį negu tada naktį, Sen Luji de Franso 
koridoriuje, ją nusmelkė gailestis. Staiga ji atsiklaupė, sugriebė 
šaltas jo rankas ir prisiglaudė prie jų lūpomis. 

Krikštatėvi!= maldaujamai pasakė ji. Mano brangusis 
krikštatėvi! Kodėl tai padarėte? Kodėl atėjote išrėžti jam visa 
tai į akis? Motyvai tokie... 

Kvaili, ar ne? Tu nedrįsti ištarti šio žodžio... 

O koks rezultatas? Ko jūs tikėjotės kreipdamasis į jį? 
Priversti jo kariuomenę palikti Maskvą, Rusiją?.. 

Iš tikrųjų! Aš to norėjau, norėjau iš visos širdies! Tu 
nežinai, kaip norėjau, kad jis grįžtų namo, kol dar yra laiko, 
ir liautųsi skleidęs nelaimes... 

Jis negali! Jis galėtų, jei būtų vienas. Bet yra ir kiti, 
kuriuos kiekviena pergalė praturtina. Visi tie žmonės, kuriems 
Maskva yra tarsi Golkonda... Maršalai!.. 

Ak, tie? Bet jie tik ir galvoja apie grįžimą! Dauguma 
jų svajoja atsidurti namuose. Jie netiki karu, ir jis jiems 
nereikalingas. Jie visi turi aukštus titulus, didžiulių valdų, turtų, 
kuriais nori mėgautis. Žmogiškai tai suprantama. O Neapolio 
karalius, tas kentauras plunksnuotas, kaip povas, ir nedaug 
už jį protingesnis, dabar išskleidė uodegą priešais Platovo iš 
rusų ariergardo kazokus, kuriuos pasivijo. Jie ten beveik 
broliaujasi! Kazokai jį įtikinėja, kad rusų kariuomenė merdį, 
kad dezertyrų daugėja. Jie dar jam prisiekinėja, kad niekada 
nėra matę tokio šaunaus vyro kaip jis, 0 jis, kvailys, jais tiki! 

Tai neįmanoma! 

Tik nesakyk, kad pažįsti jį ir netiki, jog taip galėtų būti! 
Jie taip sužavėjo jį, jog jis iš visų štabo karininkų atėmė 
laikrodžius ir brangenybes, kad jiems padovanotų... Nes jis 
jiems jau atidavė viską, ką turėjo! Taip, jei būčiau įstengęs 
įtikinti Napoleoną, kariuomenė rytoj būtų išėjusi... 

Galbūt! Bet kodėl jūs tuo užsiėmėte? Manau, tarp milijonų 
jūsų valdinių buvo galima rasti pasirengusį rizikuoti. 

Jis krūptelėjo ir nustebęs pažvelgė į ją. 

Ką tu nori pasakyti? 

Kad žinau, kas jūs esate, kokią galią pasaulyje turite! 
Jūs tas, kurį vadina Juoduoju Popiežiumi! 

Jis stipriai suspaudė jos rankas, kad nutiltų, ir sunerimęs 
apsižvalgė. 

Nutilk! Yra žodžių, kurių niekada negalima ištarti. Kaip 
tu sužinojai? 

Tai Zolivalis. Aš jam papasakojau, kaip jūs Rišeljė parodėte 
kažkokį žiedą. 

Kardinolas vėl liūdnai šypsodamasis gūžtelėjo pečiais. 

Man reikėjo pasisaugoti įžvalgiojo tavo draugo. Jis gerbtinas 
žmogus ir išmano daugelį dalykų. Aš laimingas, kad palieku 
tave jo globai. 

Nekantraujanti Marijana pyktelėjo: 

Palikite ramybėje Zolivalį. Ne jis svarbu. Aš tenoriu žinoti, 
kodėl jūs staiga prisidengėte pranašo ir teisybės gynėjo skraiste! 
Išsyk matyti, kad visiškai nenutuokiate apie Napoleono 
charakterį. Veikti taip kaip jūs vadinasi, neišvengiamai 
pasmerkti save myriop, nes jis negalėjo kitaip sureaguoti: jis 
jus palaikė priešu ir šnipu. 

O kas tau sakė, kad aš nesu ir vienas, ir kitas? Priešas 
aš buvau visada, ir nors nemėgstu žodžio "šnipas", mielai 
prisipažįstu, kad visą gyvenimą praleidau slaptoje tarnyboje, 
apgaubtas paslapties. 

Štai dėl to ir nesuprantu, kodėl pasirinkote ryškią šviesą 
ir skambius žodžius. 

Jis susimąstė, paskui tarė: 

Turiu prisipažinti, kad apsirikau dėl korsikiečio psichologijos! 
Aš dėjau vilčių į romėnams būdingą charakterį, net Viduržemio 
jūros pakrantės žmogaus charakterį. Jis prietaringas, žinau! Aš 
negalėjau rasti nei tragiškesnės aplinkos, nei tinkamesnio 
momento, kaip tik tas siautėjantis gaisras, kad pamėginčiau 
paveikti jį... ir atvesti į protą. 

O apie tą gaisrą jums tikriausiai seniai buvo žinoma... 

Tikrai. Aš viską žinojau ir išsigandau pamatęs tave čia. 
Štai kodėl įspėjau tave. Ir, be to, kai pamačiau visus tuos 
žmones... tą milžinišką kariuomenę, kurioje atpažinau keletą 
mūsiškių... 

Jūs norite pasakyti... iš senųjų didikų? 

Taip... Segiurą, Monteskju... net Mortemarą, prisipažįstu 
tau, mano širdis pasruvo krauju. Aš norėjau išgelbėti ir juos, 

tuos, kurių likimai susiję su tuo bepročiu, genialiu... bet 
pasmerktu! Neslėpsiu nuo tavęs, kad kai ėjau čionai, norėjau 
žūtbūt sunaikinti jį ir jo patikėtinius. Aš net maniau teatleidžia 
man Dievas nužudyti jį... 

O ne! Ką jūs! Tik ne tai... 

Kodėl gi? Tie, kuriems aš atstovauju, niekada istorijoje 
nevengė tokios nuodėmės, kai manė, kad tai reikalinga Bažnyčios 
labui. Pavyzdys... Henrikas IV ir kiti. Bet prisiekiu tau, kad 
mano nuomonė pasikeitė. Ir aš labai nuoširdžiai prašiau jį 
grįžti į Prancūziją, baigti nuolatinius karus ir pagaliau imti 
taikiai valdyti. 

Apstulbusi Marijana išpūtė akis ir žiūrėjo į prelatą kaip į 
beprotį. 

Taikiai valdyti, Napoleonui? Liaukitės, krikštatėvi! Koks 
gi čia nuoširdumas? Kaip jūs galite norėti, kad jis taikiai 
valdytų, jei tiek metų tarnaujate Liudvikui XVIII? 

Gotjė de Šazėjus nelinksmai šyptelėjo, minutėlę užsimerkė, 
paskui pažvelgė į krikštaduktę, ir jo žvilgsnyje Marijana pirmąkart 
išvydo begalinį liūdesį. 

Aš niekam nebetarnauju, tik Dievui, Marijana! Matai, aš 
lošiau: arba viską laimiu... arba netenku gyvybės, kuri man 
nebereikalinga. 

Marijanos riksme atsispindėjo ir nuostaba, ir skausmas. 

Jūs tai rimtai sakote? Jūs, Bažnyčios hierarchas, jūs, 
turintis valdžią ir galybę... norite mirti? 

Galbūt! Suprask, Marijana, užimdamas tokį postą, aš 
sužinojau daugelį dalykų, ir ypač kai tapau Ordino paslapčių 
saugotoju. Baisiausią sužinojau visai neseniai ir man tai buvo 
sukrėtimas, skausmingiausias iš visų. Tikrasis Prancūzijos karalius 
yra ne tas, kuriam taip ilgai aklai tarnavau. Yra kitas, gerai 
paslėptas, kurio likimą tas Žmogus, artimas jo giminaitis, padarė 
kankinamą, neteisingą... nusikalstamą! 

Marijanai pasirodė, kad jo čia nebėra, kad jis nutolo nuo 
jos, genamas įkyrios minties, negailestingai slėgusios jo sąmonę 
ir jausmus. Norėdama grąžinti jį į tikrovę ir suprasti mįslingų 
jo žodžių prasmę, ji sušnabždėjo: 

Jūs norite pasakyti, kad Liudvikas XVIII, tikėdamasis 
užimti sostą, būtų tik uzurpatorius, dar baisesnis už Napoleoną? 

Bet tada išeitų, kad Liudviko XVI ir Marijos Antuanetės 
sūnus, apie kurį buvo kalbama, kad jis mirė Tamplyje?.. 

Kardinolas vikriai atsistojo ir prispaudė delną prie jaunosios 
moters lūpų. 

Nutilk! paliepė jis griežtai. Yra paslapčių, kurios žudo, 
ir tu neturi jokios teisės jų žinoti. Aš tau per daug pasakiau 
tik dėl to, kad tu esi mano širdies dukra ir gali pamėginti 
suprasti mane. Viena žinok: tai, ką radau visai neseniai mirusio 
savo pirmtako dokumentuose, atskleidė man viso mano gyvenimo 
klaidą. Aš nesąmoningai tapau nusikaltimo bendrininku... ir 
negaliu to pakelti! Jei ne tikėjimas... tas rūbas, aš, ko gero, 
nusižudyčiau! Tada nutariau visą likusį gyvenimą tarnauti taikai. 
Priversti Napoleoną grįžti ir tada, išplėšęs jį iš baisių klaidų 
gniaužtų, galėčiau ramiai keliauti pas Dievą, net laimingas, nes 
bent jau nuolatiniai karai nebeskandintų kraujuje šalies, kurią 
myliu taip pat kaip ir patį Dievą... ir kuriai taip prastai 
tarnavau. Vis tiek aš mirsiu... ir esu tam pasirengęs. 

Marijana staigiai atsistojo. 

Taip, pasakė ji, ir tai greitai įvyks, jei jūs nesutiksite 
su tuo, ką jums pasiūlysiu. 

Ir ką gi? 

Laisvę! Ne, pridūrė ji išvydusi protestuojantį jo mostą, 

aš nepasakiau “pasigailėjimą"! Šįvakar jums bus įvykdyta 
mirties bausmė... jei nepaklausysitye manęs. 

Kodėl? Esu pasirengęs mirti, juk sakiau. 

Taip, bet leiskite pasakyti, kad mirti dėl nieko tai 
idiotizmas. Dievas, neleidęs jūsų suprasti, vis dėlto nenori 
jūsų mirties, jei įleido mane čia. 

Įtampos kupinas kalinio veidas sušvelnėjo. Jis pirmą kartą 
nusišypsojo jai, ir toje šypsenoje ji vėl išvydo linksmumą ir 
šelmiškumą. 

Ir kaip tu tikiesi išgelbėti mane nuo kareivių kulkų? 
Atnešei sparnus? 

Ne. Jūs iš čia išeisite savo kojomis, ir kareiviai sveikins 
jus. 

Ji greitai išdėstė savo labai paprastą planą: kardinolas 
apsivelka jos apsiaustą, Žemiau nusmaukia gobtuvą ir palenkia 
galvą, tarsi skausmo prislėgtas... Be to, nosinaitė, kurią ji laikė 

prie burnos įeidama, dabar pagelbės. Ir netrukus, kai sargybinis 
ateis pasakyti, kad laikas baigėsi... Kardinolas pasipiktinęs 
nutraukė ją: 

Tu nori likti vietoje manęs? Ir tikiesi, kad aš su tuo 
sutiksiu? 

- O kodėl gi ne? Komanda, paskirta šaudyti, manęs negąsdina! 
Žinoma, mano geri santykiai su imperatoriumi visai pašlis... bet 
dabar tai nesvarbu! Mes esame toli nuo Paryžiaus ir prancūzai 
turi būti vieningi. 

Tai beprotybė! Tai geruoju nesibaigs! 

Kodėl gi? Kai aš be aukštakulnių batelių, esame beveik 
vienodo ūgio, jūs liesokas, kaip ir aš, o esant tokiam apšvietimui 
niekas nepastebės skirtumo tarp jūsų juodos sutanos ir mano 
tamsaus apsiausto.  Maldauju jus padaryti tai, ko prašau, 
krikštatėvi! Pasikeiskime rūbais ir eikite! Jūs dar tiek daug 
turite padaryti... 

Padaryti? Juk aš tau pasakiau... 

Jei gerai supratau, jūs stengėtės ištaisyti didžiulę neteisybę. 
Ir tik jūs galite tai padaryti... Juk negalima leisti, kad būtų 
užmirštos tos valstybinės paslaptys, kurias sužinojote. Išeikite! 
Tuojau ateis... ir prisiekiu jums, kad aš niekuo nerizikuoju. 
Beje, jūs ir pats tai žinote. Patikėkite manimi... padarykite, 
kaip prašau! Antraip... ką gi, antraip aš lieku su jumis ir 
pareiškiu, kad esu jūsų bendrininkė. 

Niekas tavimi nepatikės!  juokdamasis atsakė jis“ = Tu 
užmiršti, kad išgelbėjai jį... 

O! Liaukitės ginčijęsis dėl smulkmenų! Kalbama apie jūsų 
gyvybę ir jūs gerai žinote, kad nieko brangesnio už ją neturiu. 

Ji jau nusivilko apsiaustą ir greitai užmetė jį krikštatėviui 
ant pečių, paskui norėjo nuleisti gobtuvą, bet jis sulaikė ją, 
apkabino ir švelniai išbučiavo. Iš jo drėgnų skruostų ji suprato, 
kad jis verkė. 

Telaimina tave Dievas, mano vaike! Tu gelbsti ir mano 
gyvybę, ir sielą! Rūpinkis savimi... Susitiksime vėliau, nes man 
nebus sunku susirasti tave... net Amerikoje. 

Ji padėjo jam paslėpti galvą po gobtuvu, atidavė savo 
nosinaitę ir parodė, kaip ją laikyti prie veido. Be to, kalėjime 
vis daugėjo dūmų, ir tokia apsauga tapo būtina. 

Ypač stenkitės pakeisti balsą, jei jus kalbins. Mano balso 
niekas iš jų negirdėjo. Ir dėkitės labai sielvartaująs, tai daro 
įspūdį! O, pridūrė ji staiga pagalvojusi apie jai atiduotą 
saugoti brangenybę, kurią visada nešiojosi mažame odiniame 
maišelyje ant krūtinės, gal grąžinti jums deimantą?.. 

Ne. Saugok jį! Ir vykdyk mano nurodymus! Tu turi 
atiduoti jį tam, apie kurį kalbėjau. Po keturių mėnesių į Lilio 
gatvę ateis žmogus ir paklaus apie jį. Tu neužmiršai? 

Ji linktelėjo galvą, kad ne, ir lengvai stumtelėjo jį prie 
durų, už kurių jau girdėjosi laiptais lipančio kareivio žingsniai. 

Būkite atsargus! = dar sušnabždėjo ji, o paskui nubėgo 
ir griuvo ant lovą atstojančios šiaudų krūvos pačiame 
tamsiausiame kampe. 

Ten ji susigūžė, užsidengė veidą rankomis, tarsi beviltiškos 
širdgėlos apimta, ir besidaužančia širdimi ėmė laukti. 

Sužvangėjo sklendė. Sugirgždėjo durys. Paskui pasigirdo 
šiurkštus grenadieriaus balsas: 

Jau metas, ponia... labai gaila... 

Vietoje atsakymo pasigirdo graudus verksmas, atskleidęs 
kardinolo artistinius gabumus. Durys vėl užsitrenkė, žingsniai 
nutolo. Tačiau Marijana dar nedrįso pajudėti. Ji visa dar buvo 
įsitempusi, ir smarkiai plakančios širdies dūžiais skaičiavo 
begalines sekundes. Ji vis dar laukė, kad pasigirs pikti šūksniai, 
grumtynių triukšmas, sargybinių riksmai... Ji mintimis lydėjo 
belaisvį ir sargybinį... Laiptai, pirmoji aikštelė, antras laiptatakis... 
bokšto durys... 

Ji lengviau atsiduso, kai apačioje pasigirdo uždaromų grotų 
džerkštelėjimas. Dabar Gotjė de Sazėjus buvo lauke, bet jam 
dar reikėjo vienus iš trejų Kremliaus vartų praeiti taip, kad 
jo neatpažintų. Laimė, kieme, matyt, dar labiau sutemo, kaip 
buvo galima spręsti iš bokšte tirštėjančios tamsos. Dar gerai, 
kad dūmai kilo prie lubų, kitaip buvo galima uždusti. 

Pagaliau atsikėlusi Marijana truputį pavaikštinėjo po kamerą. 
Aitrių dūmų kamuolys pataikė jai į veidą, ir ji užsikosėjo. 
Tada nuplėšė sijono apsiuvą, suvilgė kampe stovinčiame ąsotyje 
su vandeniu ir pridėjo prie degančio veido. Širdis plakė taip 
greitai, kad ji pamanė, jog jai karštinė, tačiau mėgino mąstyti 
ramiai. 

Kas gali atsitikti, kai ateis belaisvio? Žinoma, jai nepadarys 
nieko blogo, nes ji moteris, bet ją nedelsiant nuves pas 
imperatorių. Nors ir labai narsi buvo, mintys apie tai, kas jos 
laukia, kėlė jai drebulį. Be abejo, ji praleis labai nemalonų 
ketvirtį valandos! "Tačiau žmogaus gyvybė, ypač Gotjė de 
Šazėjaus, verta bet kokių nemalonumų, net jei viskas baigtųsi 
kalėjimu... Laimė, Žolivalis nelabai protestavo, kai ji Jam pranešė 
savo sprendimą. Jis net sutiko veikti taip, kaip ji pasiūlė. 

Jums būtų geriau išvengti imperatoriaus pykčio, pasakė 
ji: Grakchas pasirūpins, kad išvyktumėte iš Kremliaus. Jūs 
galite grįžti į Rostopčino rūmus... jei tik gaisras neprivers 
palikti Maskvos. Tuomet... susitiksime pirmoje pašto stotelėje 
pakeliui į Paryžių. 

Šiuo atžvilgiu apsiraminusi, ji nekreipė dėmesio į nepatenkintą 
Grakcho purkštavimą, o tik pareiškė, kad “tie, kurie atsisako 
vykdyti jos nurodymus, netinka jai tarnauti..." Sutvarkiusi reikalus 
su draugais, ji galėjo užsiimti vien pabėgimo planu, kuris, iš 
visko sprendžiant, pavyko... 

Sunkiausia bus laukti... daug valandų, kol pastebės pabėgimą... 
Dabar turėtų būti beveik vidurdienis, ir jei imperatorius 
nenuspręs evakuotis iš Kremliaus, praslinks šešios septynios 
valandos, kol ateis belaisvio. Šešios septynios valandos! Tikra 
amžinybė! 

Kažkoks gumulas įstrigo Marijanos gerklėje, kaip mažai 
mergaitei, išsigandusiai tamsaus kambario. Ji taip norėjo, kad 
visa tai greičiau baigtųsi. Bet, kita vertus, suprato, jog kuo 
ilgiau ji kankinsis, tuo daugiau vilčių, kad kardinolui pasiseks. 
Reikia būti kantriai ir ramiai. 

Netikėtai prisiminusi, kad nuo vakar dienos nieko nevalgė, 
Marijana nedidelėje nišoje apčiuopė duonos kriaukšlelę. Nors 
ir nesijautė alkana, ji prisivertė bent ją pagraužti, nes reikėjo 
tausoti jėgas. O kadangi gerklę graužė dūmai, teko ištuštinti 
pusę ąsočio vandens. 

Karštis darėsi beveik nebepakenčiamas, ir kai jaunoji moteris 
priėjo prie langą atstojančios šaudymo angos, pasibaisėjusi 
pamatė, kad visur siautėja ugnis. Dabar visa pietinė miesto 
dalis buvo apimta liepsnos. Galbūt Kremlius jau visai apsuptas? 
Net upės vanduo dėl atspindžių niekuo nesiskyrė nuo ugnies. 

Tebegrauždama duoną, ji ėmė lėtai vaikštinėti savo kameroje: 
ir kad apmaldytų nekantravimą, ir kad nuramintų nervus. Bet 
staiga ji apmirė, įtemptai įsiklausė, o širdis ėmė smarkiai plakti. 
Eina... Laiptais lipę žmonės kėlė triukšmą, kokį kelia ginkluoti 
kareiviai. Marijana nusprendė, kad atėjo teismo valanda ir jie 
eina belaisvio. Matyt, imperatorius nutarė palikti Kremlių. 

Ji karštligiškai mėgino apskaičiuoti, kur šiuo metu galėtų 
būti bėglys. Atrodė, kad jis jau turėtų būti perėjęs sustiprintą 
apsaugą. Tačiau nerimas neatlėgo, nes jos laiko apskaičiavimas 
galėjo būti labai apytikslis. Ar jis spėjo rasti prieglobstį? 

Kai sužvangėjo sklendė, Marijana įsitempė, sunertus pirštus 
sugniaužė taip smarkiai, kad sąnariai trakštelėjo: ji taip darydavo 
norėdama nuramdyti jaudulį. Kažkas įėjo. Paskui nuskambėjo 
balsas, jaunas, šaltas, bet kupinas orumo: 

Teisėjai laukia jūsų, pone! Malonėkite sekti paskui mane... 

Savo noru atsidūrusi kameroje, Marijana svarstė, kaip jai 
elgtis, kai bus pastebėta, kad ji ne tas Žmogus, kurio reikia, 
bet taip nieko ir nenusprendė. Ji visiškai pasikliovė savo 
instinktu, bet, norėdama laimėti kuo daugiau laiko, stovėjo 
nusisukusi nuo durų tamsiausiame kampe. 

Kai ją dar kartą pašaukė, ji pagaliau atsisuko ir pamatė 
prie durų du grenadierius ir jauną kapitoną, kurio nepažinojo. 
Jis buvo blondinas, liesokas, išsitempęs lyg mietą prarijęs, labai 
orus. Matyt, jis labai didžiavosi jam patikėta misija. Tai buvo 
didžiausio pakilimo momentas jo gyvenime... Bet koks baisus 
bus nusivylimas! 

Jaunoji moteris paėjo keletą žingsnių ir pateko į nuo laiptų 
besiskverbiantį šviesos ruožą. Pasigirdo trys nuostabos kupini 
šūksniai, bet Marijana jau apsisprendė. Susiglemžusi sijoną, ji 
prasmuko pro kareivius, puolė prie laiptų ir nulėkė jais greitai 
tarsi lavina, kol vyrai nespėjo atsipeikėti nuo tokios staigmenos. 
Ji jau buvo apačioje, kai pasigirdo kapitono riksmas. 

Tūkstantis velnių! Bėkite gi, vėplos! Pasivykite ją!.. 

Bet jau buvo per vėlu. Marijanos laimei, bokšto dūrys buvo 
paliktos atidarytos. Sargybiniai dar nebuvo nulipę, 0 ji jau 
išbėgo į lauką. Džiaugsmingai šūktelėjusi, ji nėrė į dūmus tarsi 
tai būtų apsauginė skraistė, ir ėmė bėgti pirmyn, nekreipdama 
dėmesio į kliūti, genama amžino bėglių noro kuo labiau 

padidinti atstumą tarp persekiojamojo ir persekiotojų. Tačiau 
esplanados šlaitas buvo gana status, o už nugaros bėglė girdėjo 
riksmus ir šūksnius... 

Ji nepažinojo Kremliaus ir nenumanė, kaip iš jo išeiti. Be 
to, kiek ji galėjo pro dūmus įžiūrėti, esplanada buvo pilna 
žmonių. Kad nepatektų tarp dviejų ugnių, ji turėjo kažkur 
pasislėpti. 

Nežinodama, kur eiti, žole apaugusio šlaito viršuje, visai 
greta kampinio rūmų kontrforso, ji staiga pamatė medį. Jis 
buvo išgyvenęs nemažai amžių, ir jo šakos nuvargusios sviro 
prie žemės. Medis buvo neaukštas, keliantis pasitikėjimą, o 
tanki jo lapija atrodė nepermatoma. Nuo vėjo jis gaudė kaip 
varnų pulkas. 

Atsidūrusi šalia medžio, Marijana nužvelgė jį. Šiaip jau įlipti 
į jį nebūtų sunku. Bet ar sužeistas petys leis jai padaryti tai, 
kas kadaise taip lengvai pasisekdavo? 

Seniai žinoma, kad net bejėgiai įgyja sparnus, kai atsiranda 
viltis ištrūkti į laisvę, o Marijana jokiu būdu netroško patirti 
Napoleono pykčio. Ji norėjo vienintelio dalyko susitikti su 
savo draugais ir kuo greičiau palikti tą prakeiktą miestą. 
Susiraukusi iš skausmo, ji vis dėlto padarė, ką norėjo. Po 
keleto sekundžių, prailgusių kaip amžinybė, ji jau sėdėjo ant 
storos šakos visiškai užsimaskavusi nuo svetimų akių. Kaip tik 
laiku. Nepraėjo nė pusė minutės, kai ji išvydo kapitoną. Jis 
lėkė kaip kiškis, kiek leido plaučiai kažką šaukė ir nekreipė 
dėmesio į aplink jį krintančius degančius rąstus. 

Bėglė tik trumpam galėjo atsikvėpti. Tuo momentu ji išvengė 
pavojaus, bet padėtis tebebuvo rimta, nes nuo to laiko, kai 
Marijana nuėjo į bokštą, gaisras mieste baisingai išsiplėtė. 
Vėtros nešamas ugninis lietus = smulkios žiežirbos ir dideli 
degantys medgaliai užgriuvo Kremlių, beldė į rūmų stogų geležį 
ir varinius cerkvių kupolus, tarsi nematomų kalvių kūjai daužytų 
priekalus. Kartu su iš visų pusių sklindančiais riksmais tai 
sudarė  tantastišką ir  bauginančią simfoniją.  Pragariškoje 
atmosferoje, kur, atrodė, alsuoji ugnimi, liepsnojantis dangus 
žiojėjo virš Žūvančio miesto. 

Žalias medžio kupolas kol kas saugojo Marijaną nuo karšto 
lietaus. Bet kiek laiko praeis, kol ši priedanga pati suliepsnos? 

Truputį praskleidusi šakas, bėglė galėjo matyti esplanadą 
tarp rūmų ir Arsenalo. Ten knibždėjo kareivių, kurie, rizikuodami 
gyvybe, mėgino uždengti parako statinaites ir pakulų ryšulius. 
Kai kurie užsiropštė ant rūmų stogo su kibirais ir šluotomis, 
mėtė žemyn degančius rąstus ir vandeniu vėsino įkaitusią geležį. 
Didžioji rusų tvirtovė su savo puošniomis cerkvėmis ir puikiais 
statiniais panėšėjo į salą ugnies vandenyne, į ugnikalnio užlietą 
teritoriją, nes visur, kur Marijana galėjo matyti raudonas sienas, 
virš jų kilo milžiniški liepsnos liežuviai, keldami grėsmę 
imperatoriaus arklidėms, iš kur sklido apkvaišusių arklių 
žvengimas, o visas arklininkų būrys vedė juos lauk, stengdamiesi 
išvengti panikos. 

Jėzau Kristau! sušnabždėjo Marijana. Išvaduok mane 
iš Čial.. 

Staiga ji pamatė imperatorių. Plika galva, ant kaktos 
uždribusios trumpų juodų plaukų sruogos, vėjuje plaikstėsi pilko 
surduto skvernai, lydimas Bertjė, Gurgo ir princo Eugenijaus, 
jis greitai ėjo į Arsenalą, nors vyresnysis karininkas generolas 
de Laribuazjeras nesėkmingai mėgino užstoti jam kelią ir 
sutrukdyti eiti tikrai pavojingu keliu. Tačiau Napoleonas ranka 
nekantriai nustūmė jį ir nuėjo toliau. Tada artileristai, perkėlinėję 
amunicijos vežimus, puolė jo pasitikti ir suklaupė, neleisdami 
praeiti. Tuo momentu iš arklidės išniro absurdiškas baltas 
Miurato pliumažas, jis ėmė irtis per klegančią kareivių minią 
prie imperatoriaus. Iš savo slėptuvės Marijana išgirdo: 

Jūsų didenybe! Maldauju jus, sutikite! 

Ne! Užlipkite į šią terasą kartu su Nešatelio kunigaikščiu 
ir informuokite mane! suriaumojo Napoleonas maršalui 
Besjeru.: Aš neišvyksiu, kol tai nebus tikrai būtina. Tegul 
kiekvienas dirba savo darbą, ir mes galėsime čia būti palyginti 
saugus... 

Jo žodžius nutraukė garsas, panašus į patrankos šūvį, ir 
pasigirdo, kaip dūžta stiklai. Tai suskilo rūmų fasado langų 
stiklai. Tada ir Napoleonas pasileido į ką tik paminėtą terasą, 
kad pats pamatytų, koks pavojus gresia, o vėjas atnešė Marijanai 
Neapolio karaliaus prakeiksmų nuotrupas. 

Tuo momentu jai teko paleisti šakas ir atsilošti, kad išvengtų 
degančios sijos smūgio ji krito iš viršaus ir atsitrenkė į 
medį. 

Negaliu čia pasilikt, sumurmėjo ji sukandusi dantis. 
Reikia kaip nors iš čia išsidanginti!.. 

Spaso vartai, vieninteliai, kuriuos ji matė, buvo neprieinami 
dėl ten sugrūstų patrankų, gabenamų į Kremlių. Tačiau 
apsidairiusi ji pastebėjo prie kampinio bokšto, kurio smaila 
viršūnė kyšojo už nedidelės cerkvės, slaptą praėjimą, kuriuo 
judėjo kareivių su kibirais vora. Taip buvo gabenamas vanduo 
ant Kremliaus stogų. Tai buvo pionieriai, ir jie neturėjo nieko 
bendra su tais, kuriuos ką tik buvo sutikusi bokšte. O visi 
jiems vadovavę karininkai atrodė nepažįstami... be to, ji neturėjo 
pasirinkimo. 

Marijana nusliuogė žemyn, bet vos kojomis palietė žemę, 
vėjo gūsis pagavo ją, pagriebė ir nuritino stačiu šlaitu iki pat 
sienos, O jos žaizda petyje buvo taip išjudinta, kad ji net 
verkė. Pagaliau sustojusi, Marijana truputį pagulėjo tankioje 
žolėje, ji buvo apsvaigusi, o galvą taip skaudėjo ir joje taip 
gaudė, tarsi būtų pataikiusi į soboro varpą. Bet staiga ji jau 
stovėjo ant kojų, akis į akį su keisčiausia iš visų jos kada 
nors sutiktų moterų  išsidažiusia, ant raudonos skarelės išdidžiai 
užsidėjusia grenadierių lokenos kepurę, kurios kailyje matėsi 
tiek žiežirbų padarytų pėdsakų, tarsi per kviečių lauką būtų 
perėję nerūpestingi pjovėjai. 

Iš statinaitės, kurią moteris nešėsi prisitaisiusi prie perpetės, 
Marijana pažino markitantę. Jai buvo apie keturiasdešimt, ji 
buvo keistai apsirengusi, užsisegusi odinį diržą ir apsiavusi 
apdegusius getrus. Pakėlusi Marijaną, ji ėmė ją valyti, purtyti 
suknelę ir smarkiai daužyti per nugarą, kad nukrėstų prilipusias 
šiukšles. 

Štai taip! pasakė ji patenkinta ir nusprendusi, kad jos 
darbas baigtas. Dabar viskas tvarkoje, gražuole! Bet tave 
gerokai aptalžė... ir dar tas antausis, gautas seniau, nes jau 
mėlynė matyti! 

Ji parodė įbrėžimą, padarytą imperatoriaus pykčio įrankio 
kiniškos vazos. 

Ir kur tu taip skubėjai? 


307 


Nubraukusi išsipešiojusias ir veidą kutenančias plaukų sruogas, 
Marijana gūžtelėjo pečiais ir parodė į liepsnojantį dangų. 

Tokiu oru nori nenori paskubės:! pasakė ji Noriu 
ištrūkti iš čia. Man kažkoks medgalis trinktelėjo per galvą, ir 
jaučiuosi prastai! 

Moteris išpūtė akis. 

O tu manai, kad toje pusėje sienos geresnės? Vargšele! 
Tu dar nesupratai, kad rusai savo gimtąjį miestą pavertė laužu? 
Matyt, jiems taip labiau patinka! Bet tu iš tikrųjų atrodai 
leisgyvė. Vienintelė spalva veide mėlyna! Nagi, duosiu tau 
gurkšnelį ririkos! Pamatysi, koks dalykas! Mirusįjį prikelia! 

Plačiu mostu ji nusegė nuo diržo gertuvę, pripylė iš statinaitės 
pusę jos ir priglaudė prie nukentėjusiosios lūpų, o ši neišdrįso 
atsisakyti, juo labiau kad jautė didžiulį poreikį pasistiprinti. Ji 
gurkštelėjo nemažą gurkšnį, ir jai pasirodė, kad tai buvo skysta 
ugnis. Kosėdama, spjaudydamasi, dusdama, ji dar turėjo atlaikyti 
markitantės pagalbą: ši kilniaširdiškai taip daužė jos nugarą, 
kad ir jautis būtų išvirtęs. 

Ką, nepataikei?  juokdamasi paklausė ji Tu, matyt, 
dar mergina! Dar neprisikvailiojusi... 

Tai... matyt, per stipru! Tačiau tikrai žvalina!.. Labai dėkui, 
ponia! 

Ši nusikvatojo, susiėmusi už šonų. 

Na ir šneki! Mane pirmą kartą pavadino ponia. Aš ne 
ponia, balandėle! Aš motušė Tambul, štai tų markitantė, 
pasakė ji nykščiu rodydama į kareivių vorą. = Aš kaip tik 
nešiau jiems po gurkšnelį nuotaikai pakelti, kai tu nudribai 
man prie kojų. Klausyk, tu nepasakei, ko taip lėkei į tą 
pragarą? 

Marijana nė neužsikirto. Ririka aiškiai pakurstė jos 
išradingumą. 

Esu abato Siuržė, Sen Luji de Franso kiurė dukterėčia, 

išpyškino ji vienu atsikvėpimu. Man pasakė, kad dėdė 
nuėjo į Kremlių susitikti su imperatoriumi, tai aš leidausi jo 
ieškoti, bet neradau. Dabar noriu nano. 

Tik pamanyk, kiurė dukterėčia! Ir reikėjo, kad man 
pasitaikytų toks strakalas. Na, mano vargše kvailele, ar tavo 
namai dar stovi? 

Gal ir ne, bet vis tiek turiu pažiūrėti. Dėdė senas... jam 
skauda kojas. Aš privalau jį surasti, nes kitaip jis prapuls. 

Motušė Tambul taip atsiduso, tarsi vėtra būtų prašniokštusi. 

Tu trenkta ar užsispyrusi, a? Tu panaši į Lizetę, mano 
asilę! O gal nori pralenkti Zaną d'Ark? Kailis tavo, žinokis! 
Bet geriau pakentėtum ir liktum su mumis, nes tiesą sakant, 
Mažasis Kapralas nesirengia čia užtrukti. 

O man sakė, kad jis nė girdėti nenori apie išvykimą. 

Plepalai! Aš geriau žinau. Tai valkata Bertjė privertė jį 
apsistoti: jis pasakė, kad jei priklijuosi užpakalį čia, tai jau 
neprasimuši iki likusios kariuomenės. Kai kiūtinau čionai, ausies 
krašteliu girdėjau, kaip kažkoks didgalvis sakė tai vienam liokajui 
ir pridūrė, kad reikia paruošti Torę, vieną iš imperatoriaus 
kumelšių. Taigi lukterėkite truputį, ir pajudėsime visi kartu. 

Tos kalbos Marijanos nė kiek nepradžiugino. Ji stingo iš 
baimės, kad kuris nors iš jos persekiotojų aptiks ją ramiai 
besišnekančią su markitante. Nes dabar, kai galėjo manyti, kad 
kardinolas jau yra pabėgęs, ji kaip ugnies bijojo pasiaiškinimų 
su Napoleonu. Ji per daug gerai žinojo, kas yra jo pyktis, 
dėl kurio jis kartais visiškai nebesivaldydavo, ir jis į tai, kad 
buvo išgelbėtas jo mirties geidęs žmogus, pažiūrės kaip į 
buvę. Marijana rizikavo būti apšaukta bendrininke, vadinasi, 
valstybine nusikaltėle. 

Kadangi ji laikėsi savo nuomonės ir atkakliai atsisakinėjo 
čia pasilikti, motušė Tambul pasidavė. 

Ką gi! atsiduso ji. Eime, jei tau taip dega! Nuvesiu 
tave iki išėjimo. 

Jos drauge nuėjo prie poternos, kur kareiviai tebenešė 
vandenį. Markitantę jie sutiko džiaugsmingai keiksnodamiesi ir 
nešvankiai juokaudami, kai pamatė, kaip jie manė, jos pasirinktą 
pagalbininkę. Marijanos figūra ypač įkvėpė tų ponų sąmojingumą, 
ir  nepadorios pastabos palydėtos visiškai  nedviprasmiškais 
pasiūlymais, užtvėrė joms kelią. Motušė Tambul net įniršo. 

Užčiaupkit srėbtuves, parazitai!  sukliegė ji. Ką sumanėt? 
Čia jums ne Mari, kuri su kiekvienu miega, ta mažylė  kiurė 
dukterėčia. Jei jums nusispjaut į jos sijoną, gerbkit nors dėdulės 
sutaną! Ir prasiskirkite, kad ji galėtų išeiti! 

Išeiti? Tai reikštų suteikti jai prastą paslaugą, tarė 
barzdotas rusvaplaukis pionierius, kuris prieš jaunąją moterį 
taip vaipėsi, jog atrodė, kad jį kamuoja nervinis tikas. Lauke 
viskas dega! Ji iškeps, ir dėl to bus labai gaila! 

Aš jai visa tai jau sakiau. Nagi škac! Truputį pasitraukit 
ir praleiskit ją, ir nesumanykit grabinėti! Pažįstu aš jus!.. 

O kaip tai padaryti? sumurmėjo šlapias kaip pelė 
vaikinas =" Kur dėti kibirus? 

Iš tikrųjų, plepėjimas netrukdė darbui. Perdavinėdami kibirus 
vyrai iš markitantės rankų gavo savo ririkos porciją tiesiai į 
burną. Vis dėlto, kadangi niekas nesirengė Marijanos praleisti, 
darbą stebėjęs karininkas, iki šiol nesikišęs į ginčą, priėjo ir 
paėmė ją už rankos. 

Eikite, madmuazele, ir jiems atleiskite: jiems tiesiog nesinori, 
kad jūs išeitumėte. Beje, jie teisūs tai neprotinga! 

Labai dėkui, pone karininke, bet aš privalau susitikti su 
dėde. Dabar dėl mano kaltės jis tikriausiai puola į neviltį. 

Karininko dėmesingai vedama, Marijana šiaip ne taip pralindo 
pro pažliugusį praėjimą, nes čia iš pilnų kibirų liejosi vanduo 
ir žemė buvo nuolat trypiama. Paskui, patekusi į kitą pusę, 
jį dar kartą padėkojo ir lengviau atsiduso, kai atsidūrė už 
tvirtovės sienų, nors degančio miesto vaizdas nebuvo guodžiantis: 
Kremlių supo ugnies siena. 

O štai ten dar nedega! šūktelėjo jai motušė Tambul, 
ėjusi iš paskos dalydama alkoholį. Jei tai tavo kvartalas, tau 
pasisekė! 

Iš tikrųjų, Sen Luji de Franso pusėje miestas dar stūksojo, 
gaisro ten nebuvo; degė tik turgavietė, bet jau ne taip smarkiai. 

Tikrai, tai jis, pasakė Marijana, apsidžiaugusi, kad dar 
gali būti išeitis. = Dar kartą dėkoju, madam Tambul! 

Markitantės juokas lydėjo ją, kol ji ėjo pakrante. Ji dar 
išgirdo, kaip ši sušuko sudėjusi delnus apvaliai prie burnos: 

Ei! Jei nerasi dėdės, grįžk! Aš žinau, ką daryti su tokia 
gražuole kaip tu... ir vaikinai taip pat! 

Netrukus Marijana atsidūrė jūruojančioje minioje Vyriausybės 
aikštėje. Išvakarėse čia atvykusi kariuomenė mėgino paslėpti 
pabūklus ir amuniciją, o dalis jų užėmė rūmus ir aplinkinius 
pastatus. Čia buvo begalė kinkinių, daugiausia keistų ir 

prekybininkų vežimų, ir ponų karietų, bet visi prigrūsti prisiplėštų 
daiktų, nes kareiviai, neva gelbėdami miesto vertybes, grobė 
absoliučiai viską. 

Rizikuodama patekti po ratais, iš visų pusių kumščiuojama, 
Marijana vargais negalais nusigavo iki Rostopčino rūmų. Ir ant 
jų slenksčio ji pateko tiesiai į seržanto Burgonio glėbį. Šis 
nieko neleido į vidų. 

Pažinusi jį, Marijana pasibaisėjo. Visai neseniai, kai Gotjė 
de Sazėjus užsipuolė imperatorių, jis buvo galerijoje su sulaikytų 
maištininkų grupe. Jis turėjo matyti tą sceną... tačiau ji išsyk 
nusiramino, žinoma, jis matė, kas įvyko, bet jei grįžo čia, 
tai negali žinoti, kuo viskas baigėsi. 

Kur skubate, mieloji ponia? kaip visada geraširdiškai 
paklausė jis. 

Noriu įeiti. Prisimenate, užvakar, kai jūs čia atvykote, aš 
šiame name buvau su į koją sužeistu ponu, savo dėde. 

Jis nuoširdžiai nusišypsojo. 

Aš gerai jus prisimenu! Ir net mačiau jus šįryt rūmuose, 
bet įeiti į namą negalima. Nors jis ir nedega, bet jam gresia 
didelis pavojus, ir jis rekvizuotas jo didenybės įsakymu. Be to, 
visi civiliai privalo palikti miestą. 

Bet aš turiu susitikti su dėde! Jis jau turi būti čia! Jūs 
jo nematėte? 

Pono su lūžusia koja? Ne. Aš nieko nemačiau! 

Tačiau jis turėjo ateiti! Galbūt jūs nepastebėjote jo? 

Tai neįmanoma, mieloji ponia! Jau greitai bus keturios 
valandos, kai mes čia einame sargybą. Ir jei kas būtų įėjęs, 
būčiau pamatęs taip pat gerai, kaip žinau, kad esu Adrianas 
Žanas Batistas Fransua Burgonis! Jei jūsų dėdė buvo Kremliuje, 
jis turi ten pasilikti! Kol kas imperatorius taip pat ten... 

Tačiau Marijana vos šyptelėjusi jau paliko jį ir pasuko 
Vasilijaus Palaimintojo soboro link. Jai reikėjo susigaudyti 
susidariusioje situacijoje. Kurgi gali būti Grakchas su Žolivaliu? 
Jei seržantas jų nematė, vadinasi, jie neatėjo. Bet kas galėjo 
juos sulaikyti? Ir kur dabar su jais susitikti? 

Ji kaip tik laiku atšoko į šalį, kad neužkliudytų iki viršaus 
baldų ir į ritinius susuktų kilimų prikrautas furgonas, kuris 
riedėjo nuokalne nuo soboro pusės. Ji instinktyviai prisiglaudė 

prie plytinio mūrinio apvalaus stulpelio, kuris Maskvos teisėjams 
buvo ešafotu. Paskui, kai pavojus aplenkė, ėmė eiti soboro 
link. Ji tikėjosi ten bent trumpai atsikvėpti ir ramiai pabūti, 
net jei ten būtų daug besimeldžiančių žmonių. Jai dar niekada 
taip nereikėjo Dievo pagalbos kaip dabar, kai vieniša ir apleista 
atsidūrė svetimo ir priešiško miesto centre. 

Bet lipdama vienais laisvesniais laiptais ji išgirdo ne 
besimeldžiančių murmėjimą, o keiksmažodžius ir arklių žvengimą: 
Vasilijaus Palaimintojo šventykla buvo paversta arklide! 

Tai išvydusi, Marijana buvo taip sukrėsta, kad apsisukusi 
nubėgo tarsi būtų prisilietusi prie maru sergančio žmogaus. Jos 
širdis buvo kupina rūstybės ir pykčio, asmeniniai rūpesčiai ir 
nerimas atrodė nebesvarbūs. Niekas neturi teisės taip elgtis! 
Net jei katalikei, kaip ji, stačiatikiai ir nekėlė daug simpatijų, 
tačiau jie ne mažiau garbino tą patį Dievą, skirtumas visai 
menkas! Be to, nors ji ir nebuvo uoli parapijietė, bet tikėjo 
gana nuoširdžiai, ir tai, ką pamatė, smarkiai sujaudino ją, Taigi, 
nepasitenkinęs kardinolų išvijimu ir popiežiaus įkalinimu, savo 
ištuoka ir naujomis vedybomis pasišaipęs iš Bažnyčios įstatymų, 
Napoleonas leido savo kareiviams išniekinti Dievo šventyklą? 
Marijanai pirmą kartą toptelėjo mintis, kad jo reikalas pasmerktas 
žlugti. Tūžmingi kardinolo de Šazėjaus žodžiai dabar įgijo keistą 
prasmę, jie atrodė pranašiški. 

Ji svarstė, ką daryti. Kur eiti liepsnojant dangui, patekus į 
tikrą pragarą? Galvodama apie krikštatėvį, ji prisiminė, ką 
pamelavo motušei Tambul. Kodėl gi taip nepadarius iš tikrųjų? 
Kardinolas turi grįžti į Sen Luji arba į Kuskovo pilį, kur 
paskyrė pasimatymą grafui Šeremetjevui... Kitos išeities nėra, 
jei Zolivalis ir Grakchas nesirodo. Galbūt jie tiesiog negalėjo 
išeiti iš Kremliaus? Su savo bejėge koja vikontui nelengva 
nusigauti iki Rostopčino rūmų, juo labiau iki pašto stoties, 
Prancūzijos pusėje, nes trukdė milžiniškas gaisras. 

Galutinai apsisprendusi, Marijana, kaip daro valstietės, kurios 
taip saugo plaukus nuo lietaus, pasikėlė suknelę ir viena puse 
apsigaubė galvą, kad apsisaugotų nuo kibirkščių. Ji ketino, 
perėjusi aikštę, patekti į Lubianką, kur stovėjo prancūzų 
bažnyčia. 

312 


Tačiau, nepaisant visų pastangų, mėginimas įsibrauti į tirštą 
karietų ir kareivių virtinę buvo bergždžias. Ji išgirdo, kaip 
kažkas prancūziškai sušuko, jog laisvas yra tik kelias į Tverę, 
bet jai tai nieko nereiškė. Ji nenorėjo eiti su tais Žmonėmis, 
ji norėjo susitikti su krikštatėviu. 

Staiga ji džiugiai sušuko. Iš šoninės gatvelės išėjęs kareivių 
būrys šiurkščiai išsklaidė minią, ir Marijana protarpyje pastebėjo 
figūrą, kuri privertė jos širdį smarkiau plakti, figūrą žilaplaukio 
vyro, apsigobusio dideliu tamsiu apsiaustu, visai tokiu pat, kokį 
ji neseniai užmetė ant kardinolo pečių. Jis buvo ten, taip arti 
jos! 

Tada ji, užuot priešinusis srautui, pasidavė jam. Be to, 
priešintis jam buvo tiesiog beprasmiška, nes galėjai patekti po 
apkvaišusių arklių kanopomis. Ji iš visų jėgų stengėsi pasivyti 
vyriškį su dideliu tamsiu apsiaustu. 

Staiga siaura gatvelė baigėsi plačiame bulvare, apstatytame 
aukštais gražiais namais. Vyras išniro iš minios ir pasileido tuo 
bulvaru, nors jame toliau jau liepsnojo ugnis. Tučtuojau ir 
Marijana puolė jam iš paskos, šaukdama jį visu balsu, tačiau 
gaisro traškėjimas ir vėjo gausmas nustelbė jos riksmą. Ji bėgo 
nekreipdama į nieką dėmesio ir nė nepastebėjo, kad visi tie 
puikūs namai atiduoti girtiems kareiviams plėšti. Priešakyje 
kardinolas ir tai tikrai buvo jis, nes vėjui kilstelėjus apsiaustą 
ji pamatė juodą sutaną bėgo kaip žmogus, kurį vejasi, ir 
Marijanai buvo sunku neatsilikti. 

Ji net prisiartino prie jo, bet jis staiga dingo... Toje vietoje, 
kur ji ką tik matė, tebuvo aukšti paauksuoti pinučiai, už kurių 
kyšojo kažkokie skurdūs medžiai. Netekusi nuovokos, ji puolė 
prie tų pinučių. Jie suskambėjo nuo jos kūno svorio, bet buvo 
neįmanoma patikėti, kad jie kada nors gyvenime atsidarinėjo. 
Pastebėjusi skambaliuką, ji sugriebė jį ir ėmė trūkčioti, kol 
įsitikino, kad niekas neatsako ir neateina. Bėglys dingo, tarsi 
žemė būtų prasivėrusi po jo kojomis. 

Suglumusi Marijana sunkiai susmuko ant netoliese stovėjusio 
akmeninio stulpelio ir apsižvalgė. Visur riksmas, klyksmas, 
dūžtančių butelių Žvangesys ir girtų kareivių dainavimas... Miestas 
degė, ugnis kas minutę vis labiau artėjo, tačiau atsirado Žmonių, 
kurie, užuot bėgę, tuštino rūsius ir buvo girti kaip dūmas. 


313 


Iš dviejų ar trijų šoninių gatvių išniro grupės pusnuogių 
moterų ir vaikų, verkdami ir iš siaubo klykdami, jie įsiveržė 
į $į dar laisvą bulvarą. Ir tada Marijana pastebėjo augalotą 
moterį, apsirengusią beveik taip pat kaip ana markitantė, tik 
vietoj lokenos kepurės ji buvo užsidėjusi policininko kepurę, 
papuoštą raudona šilkine gile. Tos moters manieros buvo tokios 
šlykščios, kad Marijana beregint atgavo jėgas. Apsiginklavusi 
kavaleristų kardu, ši furija užstojo bėgliams, mėginusiems išeiti 
į bulvarą, kelią ir nepraleido jų, kol neapšvarino iki siūlelio. 
Prie jos kojų jau buvo suversta krūva rankinių ir brangenybių. 
Baimindamiesi besiartinančios ugnies, nelaimingieji klusniai leidosi 
apiplėšiami. 

Bet štai pasirodė grupė lazdele besiramsčiuojantis senukas, 
jauna moteris, du vaikai ir du vyrai, kurie neštuvais nešė, 
matyt, labai ligotą moterį. Dar nė vienam jų nespėjus bent 
mostu paprotestuoti, smarkioji moteriškė puolė prie neštuvų ir 
ėmė taip šiurkščiai naršyti po ligonės rūbus, kad Marijana 
neištvėrė ir nubėgo ten. 

Įtūžio, sumišusio su neapykanta ir pasibjaurėjimu, apimta,ji 
puolė moterį, stvėrė ją už iš po kepurės styrančių žilų plaukų 
kuokštų ir taip smarkiai trūktelėjo, kad parvertė ją ant Žemės, 
paskui užgriuvusi ją, ėmė kumščiuoti. Dar niekada ji nejautė 
tokio poreikio mušti, plėšti, laužyti ir žudyti. Jai buvo gėda, 
be galo gėda, kad tie Žmonės jos tėvynainiai, ir reikėjo 
vienaip ar kitaip duoti jiems tai suprasti. 

Tačiau moteris bliovė kaip nebaigta skersti karvė, ir jai į 
pagalbą skubėjo kareiviai. 

Laikykis, tetule!  suriaumojo vienas jų. = Ateiname!.. 

Marijana suprato, kad pražuvo. Žmonės, kuriems ji taip 
neišmintingai sumanė pagelbėti, išsilakstė. Ir dabar ji liko viena 
prieš keturis įniršusius vyriškius, kurie atplėšė ją nuo jos aukos. 
O ši atsistojo keikdamasi, išsiterliodama veidą krauju ir išspjovė 
dantis. Svyruodama ji stvėrė kardą ir triumfuodama užsimojo 
juo. 

Ačiū... vaikinai! sušuko ji. Laikykite stipriau! Aš 
išdursiu tai kekšei akį, kad žinotų... 

Su drebančiu rankoje ginklu ji jau puolė pirmyn, bet staiga 
išgriuvo prie apstulbusios Marijanos kojų. Ilga rimbo šikšna 

sugavo ją už kojų ir pakirto kaip piktžolę. Tuo metu pasigirdo 
pašaipus kimus balsas: 

Kaip reikalai... šaunuoliai? Nagi, vikriai nešdinkitės, jei 
nenorite, kad jūsų kaklų neapsivytų mano rimbas arba nepaliestų 
giljotina, ir pasiimkite tą seną kumelę. 

Jiems nereikėjo kartoti, ir po minutėlės Marijana buvo laisva. 
Ją išgelbėjęs vyriškis iššoko iš puskarietės, kuri labiau panėšėjo 
į krovininį vežimą. 

Jums mieko neatsitiko? paklausė jis, 0 jaunoji moteris 
nusipurtė suknelę ir nusibraukė palaidus ilgus plaukus. 

Ne... atrodo. Dėkoju, pone! Jei ne jūs... 


Prašau jūsų, nereikia. Juk tai suprantama! Ir taip jau 
užtenka nemalonumų, kad mus ta šventąja ugnimi išgena iš 
visų priedangų, ir dar suvokti, kad pats priklausai tai laukinių 
tautai... Tačiau... Jis staiga sustojo, įdėmiai pažiūrėjo į 
Marijaną, paskui sušuko: Tačiau aš pažįstu jus! Velniai 
griebtų, ponia, taip buvo lemta, kad ši naktis mano gyvenime 
bus fantastiškiausia! Argi galėjau įsivaizduoti, kad Maskvoje, 
liepsnojant ugniai man pasiseks sutikti vieną gražiausių Paryžiaus 
moterų? 

- Jūs mane pažįstate? paklausė Marijana, kuri jau sunerimusi 
pamanė, kad toks susitikimas nėra labai pageidautinas turint 
galvoje tai, kas atsitiko Kremliuje. Jūs mane nustebinote, 
pone... 

De Beilis, jūsų paslaugoms, ponia kunigaikštiene! Valstybės 
tarybos pirmos klasės auditorius, dabar tarnauju imperatoriaus 
kariuomenės intendantu grafui Matjė Diuma. Žinoma, mano 
vardas jums nieko nesako, nes neturėjau laimės būti jums 
pristatytas. Bet vieną vakarą esu jus matęs Prancūzų komedijos 
teatre. Rodė “Britaniką", ir jūs pasirodėte savo ložėje kartu 
su tuo niekingu Černyšovu. Jūs vilkėjote raudonai... kaip šis 
gaisras... tik buvote daug švelnesnė! Bet negaiškime čia, gaisras 
vis labiau plečiasi. Ar galiu jums pasiūlyti... negaliu pasakyti 
vietą, bet tarpelį savo puskarietėje? 

Teisybę pasakius... nežinau, kur eiti Aš norėjau patekti 
į Sen Luji de Fransą... 

Jūs niekada ten nepateksite! Be to, niekas iš mūsų nežino, 
kur eina. Svarbiausia ištrūkti iš miesto pro vieną iš tų retų 
angų, kurias jis mums dar yra palikęs. 

Negaišdamas laiko, de Beilis padėjo Marijanai užsiropšti ant 
bagažo krūvos, kurioje, beje, buvo ganėtinai vyno butelių ir 
statinaitė, daugybė knygų, bevek visos puikiai įrištos. Viršuje 
tįsojo keleivis apkūnus vyriškis pajuodusiu veidu, tarsi 
mirštantysis. 

Jis pažvelgė į atvykėlę neraiškiu žvilgsniu. Įsitikinęs, kad ir 
ji užims vietą puskarietėje, storulis sunkiai atsiduso ir šiaip ne 
taip pasislinko prie krašto, leisdamas jai atsisėsti. Tai padaręs, 
jis gailiai šyptelėjo. 

Ponas de Boneris de Gifas, antros klasės auditorius, 
pristatė jį Beilis“ = Jį kamuoja baisi dizenterija, pridūrė jis 
per daug kandžiu tonu, kad būtų galima pajusti bent menkiausią 
gailestį ar simpatiją. 

Matyt, jo keleivis jam buvo ne tik atgrasus, bet ir įkyrus. 
Marijana prisivertė nusišypsoti, sumurmėjo keletą užuojautos 
žodžių, už kuriuos ligonis padėkojo dejone. 

Ponas de Beilis įsitaisė greta Marijanos ir liepė vežėjui 
važiuoti toliau bulvaru, kad būtų galima patekti į karietų 
srautą. Įsižiūrėjusi į savo bendrakeleivį, Marijana prisiminė, kad 
vieną vakarą buvo pastebėjusi šį jauną veidą, nelabai gražų, 
net truputį vulgarų, bet įstringantį atmintyje, tą stačią kaktą, 
tamsias akis, gyvas ir įdėmias, tą burną su ironiškomis raukšlėmis. 
Jis dabar paminėjo tą atmintiną spektaklį, ir ji tikrai prisiminė, 
kad matė jį ten. Fortiunė Gamelen, kuri visus pažinojo, 
atsainokai ištarė jo vardą, kai vardijo, kas yra grafo Dariu 
ložėje. 

Marionetė! Provincialas, turintis literato pretenzijų, man 
regis! Tolimas giminaitis, ir dar grafienės meilužis. Kažkoks 
Anri Beilis. Taip, tikrai, Anri Beilis! Jis labai myli moteris... 

Visa tai nelabai paguodė Marijaną. Atrodo, kad pikta lemtis 
nesirengė palikti jos. Ji ieškojo krikštatėvio, Žolivalio, Grakcho... 
o pataikė ant Valstybės tarybos vyriausiojo  intendanto 
auditoriaus. Ir šis žmogus pažinojo ją! Su juo buvo reali 
galimybė susidurti su Napoleonu, bet ar dabar Maskvoje atsirastų 
žmogus, kuris vienaip ar kitaip jam netarnautų? Ir be to, ji 

tikrai nežinojo, kur eiti. Vienintelis tikslas dabar išsigelbėti 
nuo ugnies. 

O tuo tarpu jos gelbėtojas saloninio pokalbio tonu jau 
pasakojo, kaip gaisras privertė jį nutraukti labai malonius pietus 
Apraksino rūmuose. 

Mes turėjome pereiti iš namo į namą, kalbėjo auditorius. 
Nors ir buvo persišaldęs, bet atrodė nepaprastai susijaudinęs. 

Pagaliau įstrigome Saltykovo rūmuose, gražiame pastate su 
didžiuliu rūsiu ir puikia biblioteka, kurioje radau labai retą 
Voltero “Kandido" egzempliorių. Tik pažvelkite, pridūrė jis 
ir ištraukė iš kišenės mažą, nuostabiai įrištą tomelį, kurį ėmė 
meiliai glostyti. 

Paskui jis staiga vėl įsikišo jį į kišenę, atsirėmė į statinaitę 
ir sušnabždėjo: 

Deja, jaučiu, kad vienintelė priedanga mums bus plynas 
laukas... jei mes jį pasieksime! Žiūrėkite, atrodo, kad karietos 
nebevažiuoja. 

Iš tikrųjų, kai puskarietei pavyko įsibrauti į begalinę vorą, 
ją apsupo raiteliai ir karietos, kurie įsiveržė iš šoninės gatvės. 
Kilo peštynės. 

Neapolio karaliaus kaulų laužytojai, sumurmėjo Beilis. 
Tik to mums ir tetrūko! Kurgi vyksta didysis Miuratas? Sustok, 
Fransua, sušuko jis vežėju. = Eisiu pažiūrėti. 

Jis iššoko iš puskarietės ir nubėgo į susirėmimo vietą. 
Marijana matė, kaip jis barėsi su trimis vyriškiais paauksuotomis 
livrėjomis, kurie, matyt, visus sulaikė, kad padarytų vietos savo 
šeimininko furgonams. Jis grįžo išraudęs iš pykčio. 

Taigi, mieloji ponia, bijau, jog mes čia gyvi iškepsime, 
kad leistume Miuratui išgelbėti savo drabužinę. Apsidairykite: 
gaisras plinta ir supa mus. Netrukus ir Tverės kelias pasidarys 
pavojingas. Pats imperatorius taip pat čia važiuos. 

Marijana sunkiai nurijo seiles. 

Imperatorius? Jūs įsitikinęs? 

Jis nustebęs pažvelgė į ją. 

Na taip, imperatorius! Juk jūs nemanote, kad jis nutarė 
žūti Kremliuje? Spręsdamas iš to, ką jūs man pasakėte, manau, 
kad tai nebuvo paprasta, bet jo didenybė pagaliau slaptu 
išėjimu palei upę paliko tuos prakeiktus rūmus. Jis nutarė 

įsikurti vienoje pilyje už miesto... Petrovsko... ar panašiai! Taigi 
palauksime, kol pravažiuos imperatorius, ir prisidėsime prie jo... 
Atleiskite, kur jūs? 

O Marijana tuo tarpu perlipo statinaitę ir nušoko ant žemės. 

Labai dėkui, kad buvote toks malonus ir man pagelbėjote, 
pone auditoriau, bet čia aš paliksiu jus. 

Čia? Bet nuo čia toli iki Sen Luji de Franso. Ir argi 
jūs nesakėte, kad nežinote, kur eiti? Kunigaikštiene, maldauju 
jus, pridūrė jis staiga labai surimtėjęs, nesielkite beprotiškai. 
Miestas pasmerktas, o mes jame galbūt nebesulauksime rytojaus! 
Neverskite manęs graužtis, kad palikau jus pavojuje. Aš nežinau, 
kodėl jūsų ketinimai pasikeitė, bet jūs esate imperatoriaus 
draugė, ir aš nenoriu... 

Ji pažvelgė savo pašnekovui tiesiai į akis. 

Jūs klystate, pone de Beili: Aš nebesu imperatoriaus 
draugė. Negaliu jums pasakyti, kas atsitiko, bet jei jūs man 
ir toliau padėsite, tai rizikuojate susikompromituoti. Prisidėkite 
prie jo didenybės, tai jūsų teisė ir net pareiga... Bet man 
leiskite eiti savo keliu! 

Ji jau pasisuko eiti, bet jis stipriai suėmė ją už rankos ir 
sulaikė. 

Ponia, pasakė jis, aš niekada nedvejoju, kai reikia 
rinktis arba moters argumentus, arba politiką, kaip ir tarnavimą 
moteriai ar imperijai. Iki šiol neturėjau garbės būti jūsų draugu. 
Leiskite man pasinaudoti šia likimo padovanota proga. Jei 
nenorite matyti imperatoriaus, jūs jo nematysite... 

To neužtenka, pone, pasakė ji šyptelėjusi:: Dar mažiau 
aš noriu, kad imperatorius mane pamatytų... 

Aš pasistengsiu, kad taip neatsitiktų, bet maldauju jus, 
kunigaikštiene,  neatstumkite rankos, kurią jums siūlau... 
neatimkite iš manęs džiaugsmo, nors ir trumpalaikio, būti jūsų 
globėju. 

Akimirką jų žvilgsniai susitiko, ir Marijana staiga tvirtai 
patikėjo, kad gali visiškai pasikliauti šiuo nepažįstamuoju. Jis 
atrodė patikimas, tvirtas, kaip jo gimtojo Dofinė kalnai. Ji 
nejučia ištiesė jam ranką, veikiau kad sutvirtintų savotišką 
jųdviejų sutartį, negu kad jo padedama įliptų į puskarietę. 

Nuspręsta! pasakė ji. Aš pasitikiu jumis. Būsime 
draugai... 

Puiku! Tuomet reikia tai atšvęsti. Geriausias būdas stumti 
laiką, kai nėra kas veikti išgerti. Ir mes čia turime keletą 
įspūdingų butelių... Ei, mano brangusis Boneri, neišgerkite visko, 

sušuko jis pamatęs, kad jo keleivis ramiausiai tuština, 
sprendžiant iš dulkių, seno vyno butelį. 

O, aš geriu ne dėl malonumo, sužagsėjo šis padėdamas 
butelį. Tiesiog geras vynas puikiausi vaistai nuo dizenterijos... 

Velniau griebtų' pasipiktino Beilis: Jei jūs painiojate 
šamberteną su oOpijaus trauktine, kausimės dvikovoje. Duokite 
man butelį ir suraskite, iš ko gerti. 

Tačiau Marijana sutiko išgerti tiktai stiklinę vyno, 0 savo 
naujajam draugui paliko baigti butelį Beje, ne jis vienas 
malšino troškulį. Visur aplinkui sumišusi jaunoji moteris matė 
tik žmones, tuštinusius butelius, kai kurie tai darė nė 
nestabtelėdami. Beilis turėjo nutraukti savo užsiėmimą, kad 
išplūstų vos bepastovinčius kelis liokajus, kurie ėmė ropštis į 
puskarietę. Rimbas tuo įnirtingiau buvo paleistas į darbą, kad 
tie liokajai tarnavo auditoriui. 

Staiga pasirodė imperatoriaus kortežas, kuris žaibiškai 
praskriejo. Akimirką juoda jo kepurė išniro iš dūmų ir praplaukė 
apytemoje prieš dingdama tarp vilnijančių baltų plunksnų gatvėje, 
kur degantys namai jau ėmė griūti. 

Mūsų eilė! pareiškė Beilis“ = Važiuojam! 

Bet kadangi vežėjas taip pat negaišo laiko veltui ir neatplėšė 
nuo lūpų butelio, jis“ sugriebė vadeles ir keikdamasis kaip 
tamplierius pasuko puskarietę į Tverės gatvę. Vėjas vėl pakeitė 
kryptį ir dabar pūtė iš pietvakarių, bet vis taip pat pašėlusiai. 
Netrukus bėgliai, uragano apkurtinti, pelenų, lipusių prie odos 
ir rūbų, apakinti, vos ne vos įstengė judėti pirmyn. Kas minutę 
didėjęs karštis ginė arklius, ir buvo labai sunku sulaikyti juos. 
Dundėdami griuvo namai, iš kai kurių liko tik rūkstantys 
nuodėguliai. 

Kai jie važiavo pro didelį statomą viešbutį, Marijana 
pasibaisėjusi riktelėjo. To namo, kuris niekada nebebus 
pastatytas, nes jau pradėjo degti, būsimuosiuose languose gal 
dešimt žmonių su marškiniais ir basi laukė paskutinio teismo. 

Juos sušaudė pirmiau negu pritvirtino kruvinais vinimis. Ant 
kulkų išvarpytų kūnų vėjas judino lenteles: “Maskvos padegėjas“. 

Tai siaubinga!  suvaitojo ji vos neraudodama.  Siaubinga! 
Nejaugi mes visi išprotėjome? 

Galbūt, sušnabždėjo Beilis“ = Kas didesnis beprotis: tas, 
kuris, ieškodamas mirties, atėjo čionai, ar tas, kuris, norėdamas 
sušvelninti pralaimėjimo kartėlį, pasineria į kraują? Šiaip ar 
taip, visi mes prie to prisidėjome. Įsiklausykite! Apsidairykite! 
Juk tai bepročių karnavalas! 

Ir tikrai, atrodė, tarsi beprotybė būtų apėmusi šią grobio 
prisikrovusią karietų virtinę, kas žingsnis susidarydavo kamštis. 
Girdėjosi vežėjų riksmai = mėgindami gelbėtis nuo karščio, jie 
tegalėjo keiktis. Ginkluoti kareiviai visur pakeliui laužė dar 
nesudegusių namų duris ir grobė viską, ką vertinga rado, o 
paskui ėjo svyruodami nuo grobio svorio. Vieni dangstėsi 
audiniais su aukso įspaudais, kiti, nepaisydami pragariško karščio, 
tempė užsikrovę lapenas ir sabalenas. Kai kas net apsivilko 
moteriškus rūbus, tarsi kaspinais apsimuturiavo brangiais kašmyro 
šalikais. Tas, kuris suklupdavo, žūdavo, nes tučtuojau į jį 
tiesdavosi  godžios rankos, bet ne tam, kad padėtų, o kad 
atimtų jo nešulį Raudonoje gaisrų šviesoje visur matėsi tik 
baimės, godumo arba gašlumo kupini veidai. Imperatorius 
nuvažiavo, jis paliko Maskvą, ir niekas nebegalėjo sulaikyti 
tūkstančių žmonių, kuriems visame be galo ilgame kelyje didysis 
rusų miestas atrodė kaip kokia pažadėtoji žemė, gausybės ragas, 
iš kurio jie semsis turtus. 

Kad nieko nematytų, Marijana paslėpė veidą delnuose. Ji 
nebežinojo, ką labiau jaučia baimę ar gėdą, bet gerai žinojo, 
kad dabar pateko į pragarą. 

Kai pagaliau Maskvos sienos liko už nugarų, buvo jau 
naktis, virš horizonto pakilo didelis blyškus mėnulis. Tiršta vora 
tuoj pat išsisklaidė tarsi iš atidaryto butelio šampanas. Lauku 
ėjo vieškelis ir keli kaimo keliukai. 

Beilis, kuris atrodė išsekęs, sustabdė karietą ant nedidelės 
kalvos ir ranka nusišluostė kaktą. 

Štai mes ir ištrūkome, ponia... sumurmėjo jis. Manau, 
galime padėkoti Apvaizdai, kuri leido mums išvengti tos mirties 
bedugnės! 

Ir ką dabar darysime? atsiduso Marijana šluostydamasi 
ašaras, riedančias iš dūmų išgraužtų akių. 

Paieškosime kampelio, kur galėtume pamėginti užmigti. 
Mes dar esame per arti. Tokiame pragariškame karštyje 
nepailsėsime... 

Kosulio priepuolis nutraukė jo žodžius. Jį nuslopino geroka 
konjako porcija. Tačiau Marijana neatsiliepė: nors akys ir lipo 
iš trijų dienų nuovargio, bet ją pakerėjo atsiskleidęs reginys. 

Miestas panėšėjo į veikiančio ugnikalnio kraterį. Tai buvo 
titanų Žaizdras, kuriame lydėsi ir kunkuliavo visi pasaulio turtai 
ir iš kur veržėsi liepsnos liežuviai; kibirkščių spiečius, sprogimų 
blyksniai. Tarsi siaubingasis fejerverkas išprotėjusiai dievybei 
būtų išplėšęs nakties širdį. Tai buvo demono triumfas, pragariškas 
jo alsavimas svilino net per nuotolį, o ilgos raudonos rankos 
tarsi milžiniško aštuonkojo čiuptuvai dar mėgino nustverti tuos, 
kuriems pavyko pasprukti nuo jo. 

O mes negalime likti čia? paprašė Marijana. Aš 
nebeturiu jėgų... 

Tai buvo daugiau negu tiesa. Jos kūnas, per ilgai nemiegojęs, 
tik didžiulėmis valios pastangomis klausė jos. 

„. Čia labai karšta, bet ar verta sekti paskui tuos žmones? 

pridūrė ji rodydama bėglių koloną, kuri vis tolo naktyje. 
Kur jie taip skuba? 

Beilis kandžiai nusikvatojo, jau apsvaigęs nuo gėrimų, paskui 
niekinamai gūžtelėjo pečiais. 

Ten, kur jie tiek metų neišvengiamai eina... ten, kur eina 
kvailos senojo Panurgo avys: ieškoti piemens! Jiems pasakė, 
kad imperatorius nuvažiavo į kažkokį Petrovską, štai jie ir 
skuba į kažkokį Petrovską, nė nesusimąstydami, ar ten ras 
prieglobstį ir valgio. Dauguma liks lauke, vėjų pagairėje, lietuje, 
jei reikės apmirs priešais savo dievybės šventyklą, kaip Tibeto 
lamos prieš Budą... Bet jūs teisi: sekti paskui juos nėra 
prasmės! Štai ten, truputį toliau, matau nedidelę giraitę netoli 
kūdros. Ten ir apsistosime. Beje, man atrodo, matau pilį. 

Tikrai, gale kelio, staiga tapusio plačiu ir lygiu, ugnis apšvietė 
didelį mūrą, keistos prancūzų architektūros, lyg Liudviko XIV, 
lyg XV laikų, sumišusios su graikų architektūra. Toliau matėsi 

keletas gražių pastatų, ir minia iš Maskvos pabėgusių žmonių 
puolė prie jų. 

Beilis pasuko kinkinį prie nedidelės kūdros, kurioje 
atsispindėjo giraitės beržai ir pušys. Vos puskarietė sustojo, 
ten nuskuodė nelaimingasis Boneris. 

Likusių tarnų padedamas, Beilis įrengė savotišką bivaką: kad 
puskarietėje būtų galima išsitiesti, jis iš jos iškrovė viską, ko 
ji buvo prigrūsta, ir pakėlė viršų, kad apsigintų nuo vabzdžių 
ir nakties vėsumos. 

Marijana niekur nesikišo, ji atsisėdo ant kūdros kranto, 
kojas nuleido į meldus, rankomis apsikabino kelius. Ji buvo 
tokia išvargusi, kad skaudėjo kiekvieną kūno ląstelę, tačiau 
nervinė įtampa neatlėgo. Mintys galvoje sukosi kaip nuo šlaito 
paleisti ratai. Beprasmiškai, chaotiškai, ir nebuvo joms galo. Ji 
pažvelgė į gaisro atšvaitų nušviestą vandens paviršių ir pagalvojo, 
kad po tokio pragaro būtų gerai išsimaudyti ir nors kiek 
atsigaivinti... Ji pasilenkė, pasisėmė ranka vandens ir sušlapino 
kaktą, veidą ir kaklą. Tačiau vanduo neatgaivino. Atrodė, kad 
žemė, perdavusi gaisro karštį, sušildė vandenį, tačiau jaunoji 
moteris pasijuto truputį geriau. 

Už nugaros ji išgirdo savo naujo pažįstamojo juoką. 

Atrodo, kad Vitgenšteinas ir jo armija stovi už keleto 
ljė nuo čia ir yra užtvėrusi kelią į Sankt Peterburgą! Jei jie 
žinotų, kad imperatorius jiems ranka pasiekiamas beveik 
neginamas, tikriausiai neatsispirtų pagundai. 

Iš už medžių išniręs Boneris kažką atsakė, ko ji nesuprato, 
o pirmos klasės auditorius ilgai čiaudėjo, paskui pridūrė: 

Tikiuosi, čia ilgai nejstrigsime. Neturiu jokio noro atsidurti 
tarp karo belaisvių. 

Bet iš viso to, ką išgirdo, Marijanos dėmesį patraukė tik 
viena detalė: taigi šis puikus platus kelias, tarsi kvietęs keliauti, 
ir buvo kelias į Sankt Peterburgą, apie kurį nuo to momento, 
kai atsidūrė Kremliuje, nejaugi tai buvo vakar, o ne prieš 
daugelį mėnesių? ji nesiliovė galvojusi? Ar tai buvo likimo 
ženklas, kad jie sustojo kaip tik prie šio kelio? O gaisras, 
išginęs ją iš Maskvos, ar nebuvo Dievo nulemtas? Kaip lengva 
patikėti Apvaizdos valia, kai trokšte trokšti kažką padaryti. 

Bijau, kad negalėsiu suruošti jums prašmatnios puotos, 
greta pasigirdo draugiškas Beilio balsas: Mūsų valgomi turtai 

žalia Žuvis, dievai žino kur mano vežėjo surasta, figos ir 
vynas. 
Žalia žuvis? Bet kodėl jos neišvirus? 

Jis dirbtinai nusijuokė. 

Nežinau, ar pritarsite, bet man šiandien ugnies jau pakanka. 
Vien nuo minties, kad reikės ją įkurti, mane pykina... be to, 
mes lengvai galime padegti šį miškelį, pilną sausų pušies spyglių. 
Jau geriau paragausiu žalios žuvies. Beje, šnekama, kad japonai 
kitokios jos ir nevalgo. 

Tačiau Marijana, nepaisydama šių drąsinamų žodžių, 
pasitenkino keliomis figomis ir stikline vyno. Jis buvo šiaip 
sau. Butelius ištuštino kelyje, o dabar ėmėsi statinaitės. Joje 
buvo visai neišlaikytas baltas vynas, toks aitrus, kad traukė 
liežuvį, 0 gomurys darėsi kaip trintuvė. Vis dėlto Beilis, Boneris 
ir tarnai gerokai jo pagurkšnojo, ir kai Valstybės tarybos 
auditorius pareiškė, jog metas miegoti, visi jau buvo gerokai 
kauštelėję. 

Tačiau Beilis, pažinojęs aukštuomenę ir mokėjęs gerti, liko 
gana blaivus, kad palydėtų Marijaną iki puskarietės ir pasiūlytų 
jai įsitaisyti kėbulo gilumoje ant sėdynės. Bet ji atsisakė iš 
karto gultis. 

Aš pavargau, tarė ji jam, bet dar esu per daug 
susijaudinusi. Truputį pasivaikščiosiu tarp medžių. Ilsėkitės ir 
nesirūpinkite manimi. Aš atsigulsiu vėliau... 

Jis neįkyrėjo, palinkėjo jai labos nakties, ir kai vargšas 
Boneris, atrodo, visiškai visko atsikratęs, įsitaisė ant priekinės 
sėdynės, jis pats užlipo į vežėjo vietą, susisupo apsiaustu ir 
akimirksniu užmigo. Jo mirtinai girti tarnai jau gulėjo kur kas 
papuolė... 

Marijana buvo viena tarp triukšmingai kvėpuojančių tįsančių 
vyriškių, kurie mėnulio šviesoje atrodė kaip mūšio lauke palikti 
lavonai. Ten, nakties tolumoje, Petrovskas dabar švytėjo visais 
savo apšviestais langais. 

Nuo medžių dvelkė vėsuma, ir Marijana nuo sėdynės pasiėmė 
gūnią, kurią ten buvo patiesęs Beilis. Tačiau užsimesdama ją 
ant nugaros ji padarė nevikrų judesį, ir vėl ėmė skaudėti petį, 

o sumušta kakta degė... Ją ėmė krėsti drebulys, ir ji glaudžiau 
apsisiautė sunkiu šiurkščiu audiniu, kvepiančiu arklide. 

Tas kelias, toks artimas, viliojo ją kaip mylimasis, 0 jos 
kojas skaudėjo, ir visas kūnas drebėjo iš nuovargio ir nuo vis 
kylančios temperatūros. Bet ji vis dėlto nuėjo jo link, pasiekė 
jį ir pamažu, kaip sapne, žengė juo. 

Kažkur už nugaros liko tas degantis miestas, bet ji jam, 
tiesą pasakius, buvo abejinga. Jis tiesiog pastatė ugnies barjerą 
tarp Marijanos ir kelio, vedančio į Paryžių. O priešakyje buvo 
laisvas kelias į Sankt Peterburgą. 

Jasonai! sušnibždėjo ji, ir akyse pasirodė ašaros. 
Jasonai! Palauk manęs!.. Palauk!.. 

Paskutinį žodį ji beveik išrėkė ir, tarsi kankinamas nuovargis 
nebūtų kaip sunkūs svarsčiai traukęs kojų, ėmė bėgti pirmyn 
nešama paslaptingos jėgos, kuriai nepajėgė atsispirti. Reikia, 
būtinai reikia eiti iki to viliojančio kelio pabaigos, kol baigsis 
naktis... prie mėlynos jūros, švelnios saulės ir gaivaus vėjo, 
dvelkiančio druska ir jodu. 

Ji už kažko užkliuvo ir suklupo... kažkas tučtuojau įsikibo 
į ją... kažkas raudojo ir šaukė: 

Mama!.. Mama!.. Kurgi tu, mama!.. 


Atstūmusi nuo savęs tą "kažką", jaunoji moteris pamatė 
mažą rudaodį berniuką su krintančiomis ant kaktos tamsiomis 
garbanomis, apskritu maloniu veideliu. Jis žiūrėjo į Marijaną 
didelėmis nevilties ir ašarų kupinomis akimis ir norėjo glaustis 
prie jos. 

Jos galvoje tarsi žybtelėjo žaibas, o širdį nudiegė ilgesys. 
Ir jos protas, nustūmęs į šalį visas šios dienos baisybes, pakluso 
slaptam poreikiui, iš gelmių kylančiam šauksmui. Ji paėmė vaiką 
ant rankų ir priglaudė prie savęs. 

Mano mažylis! Mano vargšas mažylis! Nebijok! Aš čia... 
Mudu eisime namo. Nebereikia eiti į Peterburgą... 

Ir laikydama ant rankų jos kaklą apsikabinusį nepažįstamą 
vaiką, karščiuodama, Marijana netvirtai nuėjo prie puskarietės, 
kad ten sulauktų dienos. 

Mes pareisime, kartojo ji, mes greitai pareisime namo... 

Penkioliktas skyrius 
“Reikia krėstelėti gyvenimą“ 


Kitą dieną, kai Maskva tebedegė, o Napoleonas už raudonų 
Petrovsko sienų vos ne vos ramdė nekantrumą žiūrėdamas į 
gaisrą, Marijana ant kūdros kranto tapo baisaus karščiavimo 
auka ir neteko sąmonės, tuo didžiai sugluminusi savo nelaimės 
draugus. 

Atsineštas vaikas ramiai miegojo prie jos krūtinės, ir tas 
netikėtas priedas tik dar labiau sutrikdė abu Valstybės tarybos 
narius. Beje, ir juodu jautėsi nelabai gerai. Boneris apgirtęs 
kietai miegojo, bet dabar jį vėl kamavo dizenterija. O Beilis, 
dar labiau persišaldęs, kentėjo kepenų priepuolį. 

Tai dėl to šlykštaus balto vyno, nustatė jis diagnozę 
prieš mėgindamas pagerinti apverktiną jų padėtį, ir reikia 
prisipažinti, kad mes jo išgėrėme pasibaisėtinai daug. 

Iš tikrųjų abejingumo kaukė maskavo veiklų žmogų, sugebantį 
priimti sprendimus, kai vertė aplinkybės. 

Jis tai įrodė vos nubudęs, kai niuksais ir keliais kūdros 
šalto vandens ąsočiais privertė tarnus atsikelti ir kibti į darbą. 
O Boneris tuo laiku figomis vaišino mažylį, kuris vos nubudęs 
ėmė verkti. Tik Marijana, kurią Beilis, įvertinęs jos būklę, 
greitai apgaubė gūnia, tykiai vaitojo ir negalėjo dalyvauti 
pokalbyje. 

Dabar turime dvi svarbias problemas, pareiškė Beilis. 
Pemėginsime surasti šio vaiko motiną, kuri turėtų būti netoliese 
ir surasti kokią nors pastogę, kad tik ten būtų lova šiai 
nelaimingai moteriai. 

Ir gydytojas būtų gerai, pridūrė Boneris: Mums visiems 
trims jo reikėtų... 

Brangusis, reikia tenkintis tuo, kas yra. Rasti gydytoją ir 
vaistų esant dabartinei padėčiai taip pat lengva, kaip žiemą 
apsnigtame lauke pamatyti žydinčią aguoną. Velniai griebtų! 
sušuko jis staiga pratrūkęs ir išliedamas pyktį keletą kartų 
įspyrė į puskarietės ratą. Ir kas mane atnešė į tą prakeiktą 
šalį! Jei dabar man pasirodytų velnias ir pasišiūlytų mainais į 
sielą perkelti mane į Italiją, į Milaną arba ant vieno iš 

nuostabiausių jos ežerų kranto, aš ne tik džiaugsmingai sutikčiau, 
bet ir manyčiau, kad apvogiau tą nelaimingąjį! Fransua! Imkite 
vaiką ir eikite į pilį, gal ten kas nors atsišauks jo! Taip pat 
apsižvalgykit, ar neatsirastų kokios laisvos lovos. 

Marijaną patikėjęs Boneriui ir užsėdęs ant vieno iškinkyto 
arklio, jis pats leidosi į žvalgybą. Bet pirmas grįžo Fransua, 
ir vienas. Jam lengvai pasisekė rasti vaiko motiną, prancūzų 
konditerio žmoną. Ji visą naktį bergždžiai ieškojo savo mažylio, 
su kuriuo pasimetė išvakarėse, kai paniškai bėgo. Bet trijų Ijė 
spinduliu nebuvo nė vienos laisvos lovos. Viskas, ką jis gavo, 

tai truputis maisto, duoto dosniosios konditerio žmonos: sausi 
pyragėliai, džiovinti vaisiai, sūris ir rūkytas kumpis. 

Laukdami užtrukusio Beilio, Boneris ir vežėjas Fransua kaip 
įmanydami slaugė Marijaną. Fransua rado šaltinį ir atnešė tyro 
vandens, o antros klasės auditorius mėgino priversti jaunąją 
moterį bent ką nors suvalgyti, tačiau veltui. Adis krečiama, 
ji kaleno dantimis ir murmėjo nerišlias frazių nuotrupas tai 
buvo jos sąmonę slėgusio košmaro padarinys, bet vargšą Bonerį 
apėmė tikras siaubas. Kadangi ji paminėjo imperatorių, 
sąmokslininkus, Kuskovo rūmus, kardinolą, užsimaskavusį kuni- 
gaikštį, kažkokį Jasoną, hercogą de Rišeljė, Švedijos karalių ir 
karą su Amerika, vargšas savęs klausė, ar tik Beilis netyčia 
nebus priglobęs pavojingos šnipės. Todėl jis lengviau atsiduso, 
kai jo vyresnysis grįžo. 

Neįsivaizduojate, kaip jūsų laukiau. Na, ir kaip reikalai? 

Jaunuolis, išraiškingai atsidusęs, gūžtelėjo pečiais, paskui 
kreipėsi į savo vežėją: 

Jūs ką nors radote, Fransua? 

Nieko, pone, tik vaiko motiną. Aplink pilį visos sodybos 
pilnos ir sąlygos tokios, kad ligonė neturės ten ramybės. Čia 
bent tylu. 

Jūs iš proto išsikraustėte, mano drauge! užprotestavo 
Boneris. Ši ponia tiesiog dega! Esu įsitikinęs, kad karštis 
dar labiau pakils. Likti čia neįmanoma... bet kur eiti? 

O, jokių problemų, ramiai pasakė Beilis“ = Mes grįšime 
į Maskvą. 

Šis tikrai beprotiškas sumanymas sukėlė karštą protestą, 
tačiau Beilis paaiškino tokio sprendimo priežastį. Žinoma, du 

trečdaliai miesto sunaikinta, bet ugnis toliau nebeplinta. 
Priešingai, ji veikiau mažėja. Napoleono palikta kariuomenė 
padarė stebuklą kovodama su gaisru, todėl Beilis gana lengvai 
pateko į prancūzų kvartalą. Nuvykęs į Sen Luji, jis rado abatą 
Siuržė, kaip visada ramų; jis laikė dėkojamąsias mišias miniai, 
kurią ranka palaimino. 

Už bažnyčios esantis priestatas prisigrūdęs bėglių, pridūrė 
jis, bet didelė kvartalo dalis nenukentėjo. Inžinerijos 
kariuomenės kareiviams net pavyko išgelbėti Maršalų tiltą, be 
to, krypų vėl pakeitęs vėjas nuvijo liepsną nuo šio rajono. 
Pagaliau jei grįšime į miestą, galėsime gauti medicinos pagalbą. 
Didžioji ligoninė dar stovi, ir aš sutikau tą nepaprastą baroną 
Larėjų, kuris su savo pagalbininkais nepaliko Maskvos, kai 
prasidėjo gaisras. Jis dabar tikrai turi ką veikti. 

Daug apdegusių žmonių? 

Mažiau negu turinčių lūžių. Jūs neįsivaizduojate, kiek 
žmonių, ugnies išgąsdintų, šoko pro langus. Ei, ruoškite karietą, 
tik nelieskite ligonės, įsakė jis tarnams, ir važiuojame! 

Tai buvo greitai padaryta. Paliko dalį to, ką buvo atsivežę, 
nes auditorius teigė, jog mieste užtenka produktų, kad būtų 
galima gana ilgai maitinti visą armiją. Boneris mėgino prieštarauti, 
tačiau Beilis griežtai nutildė jį pasakęs, jog abatas Siuržė 
prižadėjo pasirūpinti patalpomis. 


Sen Luji kiurė gerai žinojo, kurių namų gyventojai pabėgo 
nuo gaisro, ir jo dėka jie įsikūrė nedideliame, bet gana 
patogiame name netoli seno Lubiankos kalėjimo. Namas 
priklausė italui, šokių mokytojui, kuris, prisirišęs prie kunigaikščio 
Golycino šeimos, pasekė paskui savo šeimininką, kai šis išvyko. 
Kadangi namas atrodė kuklus, jis išvengė apiplėšimo. 

Tačiau jame jau buvo gyventoja. Įėjęs Beilis užkliuvo už 
vidutinio amžiaus moters kūno. Ji vilkėjo ryškiai mėlyną atlasinę 
suknelę, ant galvos buvo užsidėjusi paauksuotą turbaną, ir 
gulėdama ant grindų vyno klane smarkiai knarkė. Matyt, ji 
buvo girta, tačiau auditorius pamatė ir tos būtybės teigiamybę: 
juk ji moteris, o Marijanai slaugyti kaip tik ir reikia morters. 
Galbūtų ši išsiblaiviusi bus naudinga. 

Keletas šulinio vandens kibirų ir niuksų buvo veiksmingi. 
Be to, moteris čia galbūt buvo seniai ir jau išsimiegojo. Ji 
atmerkė vieną akį, didelę ir apvalią, paskui kitą ir atsisėdo. 
Savo skriaudikui ji padovanojo šypseną, kurią manė esant 
gundančia. 

Nori manęs, gražuoli?. paklausė ji taisyklinga prancūzų 
kalba, bet su stipriu slavišku akcentu. 

Iš šio kreipinio jaunuolis aiškiai suprato, kokia moters 
profesija. Matyt, ji prostitutė, bet jis neturėjo pasirinkimo. 
Pasiaiškino. Moteris pareiškė, jog ji Barba Kaska, lenkė, ir 
nė kiek nesutrikusi prisipažino, kad verčiasi seniausiu pasaulyje 
amatu. Ji įėjo į šį namą, nes pastatas, kuriame gyveno kartu 
su savo draugėmis, kai čia atvyko paskui lenkų kariuomenę, 
sudegė iki pamatų. Bet kadangi jos vizitas prasidėjo nuo rūsio, 
ji dar nežinojo, ar jai čia patiks. Tiesa, rūsys buvo nuostabus. 

Kai Anri Beilis paklausė, ar ji sutinka laikinai atsisakyti 
savo įprasto užsiėmimo, kad paslaugytų sergančią ponią, Barba 
nekaltai pasidomėjo: 

Tai jūsų žmona? 

Taip, pamelavo jaunuolis pamanęs, kad beprasmiška ką 
nors aiškinti. Ji laukia karietoje... ir labai serga... smarkiai 
karščiuoja, kliedi. Aš nebežinau, ką daryti. Jei padėsite, gerai 
užmokėsiu. 

Užuot atsakiusi, Barba peržengė vyno klaną, nerūpestingai 
nuspyrė butelio šukes, pasikėlė sušlapusios suknelės padurką ir 
didingai nužingsniavo prie durų. 

Pamačiusi išraudusią, šalčio krečiamą, užsimerkusią Marijaną, 
ji su užuojauta sušuko: 

O Jėzau Marija! Vargšė balandėlė! Kokia jos būklė! 

Ji šūkčiojo, keikėsi ir kreipėsi į visus lenkų kalendoriaus 
šventuosius. Paskui Barba, gailestingumo instinkto genama, puolė 
į namą žiūrėti, kur paguldyti nelaimingąją, ir šaukė, kad ją 
reikia atsargiai pakelti ir nešti į vidų nenuklojant antklodės. 

Po pusvalandžio Marijana buvo perrengta šokių mokytojo 
marškiniais ir gulėjo lovoje apsaugota nuo skersvėjų didžiule 
užuolaida. O Barba, atsikračiusi ir sušlapusio atlaso, ir girtumo, 
susukusi plaukus į kuodelį, dievai žino kur surado kažką 

panašaus į prijuostę su rankovėmis ir ja paslėpė drėgnus 
sijonus. 

Paskui Beilis keletą valandų nuolat dėkojo Dievui, kad 
atsiuntė jam šią keistą būtybę, nes ji buvo nepaprastai naudinga. 
Per keletą minučių ji iššniukštinėjo italo namus ir susirado 
visus reikalingus daiktus. Suliepsnojo ugnis tamsioje skliautuotoje 
virtuvėje, įrengtoje po namu, greta garsiojo rūsio, kur buvo 
tokių vertingų produktų kaip cukrus, medus, arbata, miltai, 
džiovinti vaisiai, svogūnai, sūdyta mėsa ir kita. Barba viską 
apžiūrėjo ir nutarė, kad ligonę pirmiausia reikia priversti išgerti 
didelį puodelį labai karštos arbatos, paskui, kai auditoriaus 
tarnai pasirodė prie virtuvės slenksčio, ji juos paprasčiausiai 
išvijo pareiškusi, kad jiems nėra vietos tokiame mažame name 
ir jie turi pasiieškoti prieglobsčio kitur. Tik Fransua buvo 
suteikta malonė, bet nuo naujosios ekonomės padovanotos 
gundančios šypsenos jis sutriko ir verčiau prisidėjo prie kitų, 
ieškojusių pastogės kaimynystėje. Beje, jis vienintelis vėl ėmė 
eiti savo pareigas, tuo tarpu kiti kartu su nauja pastoge rado 
ir naują pelningesnį darbą: plėšti Didžiąją turgavietę. 

Suprantama, ir Boneriui neatsirado vietos. Beje, jis norėjo 
gauti medicinos pagalbą ir mielu noru nuėjo į ligoninę. O 
Beilis šiaip ne taip įsikūrė bendrame kambaryje, kuris buvo 
ir svetainė, ir valgykla. 

Bet kai jis, lengvai pasibeldęs, pravėrė duris į kambarį, 
kuriame Barba buvo užsidariusi su Marijana, apmirė vietoje. 
Lenkė, sėdėdama ant lovos jaunosios moters galvą pasidėjo 
ant kelių, pražiodė ją ir pasišviesdama žvake apiūrinėjo jos 
gerklę... Beilis skubiai priėjo. 

Atleiskite, ką jūs darote? 

Stengiuosi pamatyti, kodėl jos temperatūra tokia aukšta! 
Ten viskas raudona... panašu į anginą. 

Ir ką rengiatės daryti? 

Nė kiek nesutrikusi Barba pastatė žvakę, paguldė Marijaną 
ant pagalvių, paskui priėjo prie jaunuolio. 

Tai, kas reikia! atšovė ji. Žinote, pone, per tą laiką, 
kai einu paskui kareivius per visus mūšių laukus, ne vieną 
išgydžiau ir daug ko išmokau. Ir be to, iki tol, kol... atsitiko 
nelaimė, aš buvau kunigaikštienės Liubomirskos kambarinė, o 

mano tėvas  Janovcos vaistininkas, taigi aš Žinau, ką sakau. 
Tokių ligų kaip ši sočiai prisižiūrėjau. Dabar palikite mane 
daryti kas reikia ir eikite ilsėtis. Jūsų tarnas, tas dilba, panašus 
į vėplą, manau, vis dėlto sugebės paruošti jums ką nors 
pavalgyti... 

Susibrukusi po skarele šviesius plaukus, didelėmis alyvų 
spalvos akimis, moteriai per plačiu, tačiau gana maloniu veidu, 
Barba turėjo pakankamai orumo. Atsižvelgamas į jos patarimus, 
Beilis nutarė suteikti jai veikimo laisvę. Jis negalavo ir paprašė 
savanorę slaugę ir jam atnešti puodelį arbatos, nes ji pasakė, 
kad išvirs jos Marijanai. 

Mane kamuoja kepenų skausmas, patikliai pasakė jis 
jai slapta vildamasis gauti šiokią tokią konsultaciją, O išgėrus 
arbatos turėtų palengvėti... 

Jei prie jos nepridėsite likerio butelio, ji jums tikrai 
nepakenks. Na gerai, atsiduso ji, atrodo, jūs laiku radote 
mane, nes judu  paliegėliai. O kuo jūs vardu? 

Aš ponas de Beilis, Valstybės tarybos auditorius, 
atsakė jis su tam tikru patosu, kuris visada atsirasdavo, kai 
jis vardydavo savo titulus, jo manymu, darančius įspūdį. 

Tačiau Barbai jie, matyt, neatrodė įspūdingi. 

Kas jūs? Grafas, markizas, baronas? paklausė ji tokiu 
tonu, tarsi vardytų restorano meniu patiekalus. 

Beilis nuraudo ligi plaukų pašaknų. 

Nė vienas iš jų, pasakė jis susierzinęs, tačiau mano 
pareigos atitinka bajoro titulą. 

Ak taip!  sumurmėjo lenkė. 

Ji nieko nebepasakė, tik gūžtelėjo pečiais, tuo parodydama 
savo nusivylimą, ir uždarė duris. 

Tačiau nusivylusi ar ne, visą naktį prostitutė Barba, užsidariusi 
su Marijana, plušėjo kaip gailestingoji sesuo. Ji visomis turimomis 
priemonėmis stengėsi nuimti karštį, girdė ligonei viena po kito 
puodelius karštos arbatos, įdėjusi daug medaus ir pilkšvų miltelių, 
kuriuos saugojo sijono kišenėje geležinėje dėžutėje kartu su 
didžiausiomis savo brangenybėmis: perlų vėriniu ir keliais 
auksiniais žiedais, pasiimtais kažkokiame apleistame name. Ji 
net išdrįso gerai pagaląstu virtuviniu peiliu nuleisti Marijanai 
kraujo. Tai pamatęs, Beilis būtų sudrebėjęs, bet ji tai padarė 

taip pasitikėdama savimi ir meistriškai, kad kiekvienas pražilęs 
vaistininkas būtų jai pavydėjęs. 

Jos pastangos buvo tokios vaisingos, kad apie vidurnaktį 
Marijana pagaliau normaliai užmigo, 0 jos gydytoja susmuko į 
didžiulį medinį krėslą, suminkštintą daugybe pagalvių, ir nutarė 
atsigaivinti likusia arbata, į kurią įsipylė seno armanjako, aptikto 
mažoje spintelėje, kur šokių mokytojas jį laikė kartu su natomis 
ir itališkomis knygomis. 

Jau buvo visai šviesu, kai Marijana pagaliau nubudo atgavusi 
sąmonę. Pamačiusi, jog guli nepažįstamame kambaryje, svetimoje 
lovoje, greta nematytos moters, ji pamanė, kad jos sapnas dar 
nesibaigė. 

Bet kambarys atsidavė šilta arbata, alkoholiu ir dūmais, kurių 
kvapas išsilaikė užtrauktų užuolaidų klostėse. Pilkas rulonas 
žmogaus veidu, įsitaisęs krėsle, knarkė taip garsiai, kad tai 
negalėjo būti sapnas. Iš viso to, taip pat iš kaulų laužymo 
Marijana suprato, kad ji tikrai nubudo. Be to, ji nemaloniai 
jautė, kad tarsi susiklijavo toje lovoje. Matyt, ji smarkiai 
prakaitavo, kai krito temperatūra. Marškiniai ir patalas buvo 
visiškai šlapi. 

Šiaip ne taip ji atsisėdo. Šis paprastas judesys jai parodė, 
kad nors kūnas ir nusilpo, galva vėl tapo šviesi. Ir ji pamėgino 
susikaupusi suprasti, kaip pateko į šį kambarį, kurio dėl 
prieblandos negalėjo gerai apžiūrėti. 

Ji greitai viską prisiminė: kaip bėgo degančia Maskva, 
susirėmė su girta furija, prisiminė -Beilio puskarietę, kūdrą šalia 
giraitės, savo beprotišką ir kvailą norą nueiti keliu prie jūros, 
ją sustabdžius; vaiką, jo nuo verksmo trukčiojantį kūnelį prie 
savo krūtinės... (O paskui viskas susipynė, ir ji nieko 
nebeprisiminė, tik jai atrodė, kad važiuoja begaliniu keliu, 
riedėdama nuo prarajos prie prarajos tarp šlykščių figūrų ir 
besivaipančių veidų. 

Burna perdžiūvo, o galvūgalyje ant staliuko ji pamatė vandens 
stiklinę. Ištiesta prie jos ranka buvo visai bejėgė. Marijana 
niekada nemanė, kad stiklinė gali būti tokia sunki. Ji išsprūdo 
iš jos nelanksčių pirštų, nukrito ant grindų ir sudužo... 

Pilkas rulonas tučtuojau stryktelėjo iš krėslo, kaip velniukas 
iš dėžutės. 

Kas ten?.. Pasirodykit!.. 

Atleiskit, kad pažadinau jus, sumurmėjo Marijana, bet 
mane kamuoja troškulys... aš noriu gerti! 

Užuot atsakiusi moteris pribėgo prie užuolaidų ir staigiai 
atitraukė jas. Ryškūs saulės spinduliai nutvieskė kambarį, apšvietė 
ir lovą, ir blyškų jaunosios moters veidą, ir jos akis, tapusias 
dar didesnes dėl ratilų po jomis. Barba priėjo prie jos, įsirėmė 
kumščiais į klubus ir šypsodamasi pažvelgė į ją. 

Taigi taigi. Atrodo, reikalai gerėja! Taigi, mano mažoji 
ponia, viską apsvarsčiusi, nutarė atgauti sąmonę? Prisiekiu 
šventąja Bronislava, tai gera mintis! Tučtuojau eime pranešti 
šios naujienos jūsų vyrui. 

Mano vyrui? 

Žinoma, jūsų vyrui. Jis miega gretimame kambaryje. Jūs 
smarkiai karščiavote, tai tiesa, bet ne taip, kad užmirštumėte, 
jog turite vyrą, ar ne? 

Jei ši moteris nebūtų kalbėjusi su tokiu akcentu, Marijanai 
ji būtų atrodžiusi panaši į motušę Tambul, su kuria neseniai 
susipažino, bet, matyt, ši buvo rusė arba kažkokios panašios 
tautybės. Ir gal ji nėra psichiškai sveika. Kokia čia dar vyro 
istorija? 

Viskas paaiškėjo, kai keistoji būtybė atvedė svyruojantį 
mieguistą Beilį, kuris beviltiškai stengėsi praplėšti akis. Moteris 
stumtelėjo jį prie lovos. 

Na? sušuko ji triumfuojamai rodydama pusiau gulomis 
lovoje sėdinčią jaunąją moterį Ką apie tai pasakysite? Aš 
gerai ją slaugiau? 

Beilis liovėsi trynęs akis ir maloniai nusišypsojo. 

Iš tikrųjų! Tai tikras stebuklas! Brangioji Barba, pripažįstu, 
kad jūs tikrai esate nuostabi moteris. Gal būtumėte maloni ir 
paruoštumėte mums kokio nors karštimo? Gerai būtų kavos, 
jei rasite. 

Ji koketiškai nusijuokė, papliauškeno sau per palaidinę ir 
sijoną, sukedeno iš po skarelės išsipešusius plaukus ir nuėjo 
prie durų. 

Suprantu! Norite pasiglamonėti? Manęs nereikia varžytis! 
Aš viską suprantu. 

Ir ji išeidama užtrenkė duris, o Beilis prisiartino prie 
Marijanos. Jis paėmė jos ranką ir taip grakščiai priglaudė prie 
lūpų, tarsi jie būtų aukštuomenės salone. 

Jūs jaučiatės geriau? 

Esu beveik tokia pat stipri kaip ką tik gimęs kačiukas, 
bet iš tikrųjų savijauta taisosi! Sakykite, kur mes esame ir 
kas ta moteris? 

Tam tikra prasme nuodėmingas angelas, nors ir kaip 
neįtikėtinai tai atrodytų. Dabar mano širdyje visada bus vietos 
Apvaizdai, nes ji mums atsiuntė šią moterį. 

Jis greitai papasakojo apie vakarykščius įvykius ir net 
prajuokino Marijaną supažindinęs su Barbos istorija. 

Ji paklausė, ar jūs mano žmona, o aš nenorėjau aiškintis... 

Ir gerai padarėte. Taip paprasčiau. Bet ką dabar darysime? 

Jis prisitraukė prie lovos krėslą ir atsisėdo. 

Pirmiausia papusryčiausime, kaip ir dera pavyzdingiems 
sutuoktiniams. O paskui pagalvosime. Šiaip ar taip, šis namas 
ne toks jau prastas, ir manau, mes galime čia kurį laiką 
pagyventi. Ne tiek jau daug Maskvoje liko neužimtų sveikų 
namų. Jūs turite atsigauti po ligos ir, jei gerai jus supratau, 
norite likti nuošaliau nuo imperatoriaus ir jo žmonių? 

Marijanos skruostai parausvėjo ir kartu jos širdį užplūdo 
dėkingumo jausmas. Šis žmogus, kurio ji beveik visai nepažinojo, 
elgėsi su ja kaip švelniausias, kukliausias draugas. 

Iš tikrųjų! Ir manau, kad jau turėčiau jums kai ką 
paaiškinti. 

Nereikia skubėti! Prašau jūsų, Jūs dar tokia silpna. Ir 
be to, ponia, aš taip mažai jums pasitarnavau, kad nenusipelniau 
jūsų atvirumo. 

Ji šelmiškai nusišypsojo. 

O aš kitaip manau! Aš privalau pasakyti jums teisybę... 
visą teisybę! Argi jūs ne mano vyras? Tam nereikės daug 
laiko. 

Kuo trumpiau ir aiškiau ji papasakojo, kas įvyko Kremliuje 
ir kodėl turi vengti kontaktų su Napoleono žmonėmis. 

- Jei esate Napoleonui artimas žmogus, turite suprasti mane. 
Jis man nedovanos, kad padėjau pabėgti tam, kurį laiko 

pavojingu šnipų. Vienintelio dalyko dabar trokštu greičiau 
rasti savo draugus... ir kuo nepastebimiau palikti Maskvą. 

Be abejo, kad grįžtumėte į Italiją? Kaip aš jus suprantu, 

komiškai atsiduso jis. Ir kaip norėčiau iš tikrųjų būti jūsų 
vyras ir lydėti jus ten! Aš nieko taip nemyliu kaip Italijos! 
Tačiau manau, kad jums nereikia jaudintis. Pirmiausia mes 
nežinome, kokių veiksmų imsis imperatorius dėl šios katastrofos, 
o čia jūs esate visiškai saugi. Pagaliau... štai ir pusryčiai! 
baigė jis kaip tik tuo momentu, kai Barba su didžiuliu padėklu 
įplaukė taip didingai, kaip aukso pakrautas galionas į Ispanijos 
uostą. 

Nors dar skaudėjo gerklę, Marijana suvalgė truputį kumpio, 
išvirto su kopūstais, lengviausiai gaunamų produktų. Kopūstai 

nacionalinė rusų daržovė, ir jie buvo auginami didžiuliuose 
laukuose netoli Maskvos. Marijanai jie nelabai patiko, bet ji 
neatsisakė, nes tikėjosi greičiau atgauti jėgas. Paskui, kai Beilis 
išėjo apsižvalgyti, Barba pakeitė jai patalynę ir marškinius, o 
Marijana tuo metu instinktyviai ranka palietė odinį maišelį, 
kurį visada nešiojo ant kaklo ir kuriame buvo deimanto lašas, 
tarsi norėdama įsitikinti, ar jis tebėra. 

Barba pastebėjo šį judesį. Ji rūsčiai dėbtelėjo į jaunąją 
moterį ir karčiai nusišypsojo. 

Negaliu pasakyti, kad esu labai dorybinga, bet esu sąžininga! 
Taip, keletą niekučių nusičiupau per gaisrą, kodėl jie turėjo 
prapulti? O jūsų relikvijų nė nemaniau liesti. 

Marijana suprato, kad Barba nežiūrėjo į maišelį, ir tai darė 
jai garbę. Matyt, ji manė, kad tai yra maišelis su talismanu, 
kuriame pamaldūs žmonės laiko šventos žemės žiupsnelį arba 
kokią nors kitokią relikviją. 

Neužsigaukite, prašau jūsų, švelniai pasakė jai Marijana. 

Per pastarąsias tris dienas man tiek daug visko nutiko. Aš 
buvau jį užmiršusi ir tiesiog norėjau įsitikinti, kad jis nedingo... 

Atkūrusi taiką, ji vėl ėmė ilsėtis. Dabar jai labiausiai reikėjo 
pamiegoti, ir ji greitai užmigo, tuo tarpu Barba nuėjo tvarkyti 
namų ir pamėginti rasti bendrą kalbą su Beilio tarnais. 

Vakarop grįžęs auditorius atnešė visą glėbį naujienų. Ir 
svarbiausią iš jų: apie ketvirtą valandą imperatorius grįžo į 
Kremlių, pats apžiūrėjęs, į ką pavirto miestas. Važiuodamas 

ištuštėjusiomis gatvėmis, kur iš namų buvo likę tik pajuodę ir 
dar rūkstantys griuvėsiai, jis vis labiau niaukėsi. Bet kai jis 
pateko į kvartalus, kuriuos dar buvo galima išsaugoti, jo prasta 
nuotaika virto pykčiu, nes jis pamatė girtų kareivių ir vietos 
vagišių plėšiamus namus. Kaip iš gausybės rago pasipylė griežti 
įsakymai ir prakeiksmai. 

Momentas nebuvo tinkamas, kad pamėginčiau sužinoti, 
kokie jo didenybės ketinimai vienos maištingos damos atžvilgiu, 

baigė pasakoti Beilis. Be to, vyriausiasis intendantas Diuma, 
kurį sutikau, man patarė likti namuose, kol neatsiųs manęs 
pakviesti rytoj arba vėliau. Atrodo, turėsime daug darbo, kai 
reikės surinkti mieste likusį proviantą, o jei reikės ir atgabenti 
jo iš kitur. 

Tačiau kariuomenės ir miesto maisto atsargos nelabai rūpėjo 
Marijanai. Pirmiausia ji norėjo sužinoti, kas nutiko Žolivaliui 
ir Grakchui, ir kuo greičiau susitikti su jais. Kad ir koks 
draugiškas jai buvo Beilis, be jų ji jautėsi bejėgė, ir jos 
nepaliko nuojauta, kad viskas žus, jei jie visi trys vėl nesusieis. 
Juk jie jau taip seniai kartu klajojo dulkinais pasaulio keliais, 
kad neįmanoma įsivaizduoti grįžimo į Prancūziją be jų. Visa 
tai ji atvirai išdėstė savo tariamajam vyrui. 

Aš suprantu, ką jūs jaučiate. Tiesą sakant, patikliai 
pasakė jis, kai jus sutikau bulvare, aš tuščiai ieškojau vienos 
senos bičiulės, prancūzės, ištekėjusios už ruso, baronienės 
Barkovos, prie kurios labai seniai esu prisirišęs. Atrodo, kad 
ji dingo, ir aš nenusiraminsiu, kol nerasiu jos. Tačiau žinau, 
kad tik stebuklas gali man padėti, jei viskas nesusitvarkys. Jūs 
neįsivaizduojate, kokia suirutė mieste... arba tame, kas iš jo 
liko. Negalima iš karto labai daug norėti... 

Jūs norite pasakyti, kad mums pasisekė gyviems išsikapstyti 
iš vienos didžiausių visų laikų katastrofų? 

Beveik! Būkime kantrūs! Palaukime, kol grįš tie, kurie 
buvo priversti bėgti. Tik tada galėsime tikėtis rasti savo draugus. 

Marijana kaip moteris neiškentė neuždavusi klausimo, kuris 
jai atrodė visai suprantamas. 

Ta madam Barkova... jūs ją mylite? 

Jis liūdnai nusišypsojo ir, tarsi norėdamas kažką nuvyti nuo 
savęs, perbraukė kaktą ranka, balta ir išpuoselėta. 

Aš ją mylėjau! tarė jis pagaliau. Taip stipriai, kad 
ir dabar dar kažkas yra likę. Tada jos vardas buvo Melanija 
Gilber. Ji buvo.. žavi! Dabar ji ištekėjusi, O aš... aš susižavėjau 
kita. Tačiau mus siejantis švelnumas dėl to nesumažėjo, ir aš 
labai jaudinuosi dėl jos. Ji tokia trapi, tokia bejėgė. 

Jis atrodė toks nelaimingas, kad Marijana nejučia ištiesė 
jam ranką. Šis dar užvakar jos nepažinojęs žmogus dabar jai 
buvo toks simpatiškas, kad ji drąsiai galėjo tą jausmą pavadinti 
draugyste. 

Jūs rasite ją... ir vėl pamatysite tą, kurią dabar mylite! 
Kuo ji vardu? 

Anželika! Anželika Bereiter... Ji aktorė. 

Ji turėtų būti labai graži! Jūs man papasakosite apie ją 
ir laikas jums greičiau prabėgs. Vakar pasakėte, kad norėtumėte 
būti tarp mano draugų. Jei neapsigalvojote, šiandien sutvirtinsime 
mūsų draugystę... tikrą draugystę, kokia galėtų būti su vyriškiu. 

Beilis nusijuokė. 

Ar jūs tam ne per daug graži? O juk aš tik vyriškis, 
ponia... 

Bet ne man, jei mylite kitą. Ir mano širdis užimta. Jūs 
būsite mano brolis... o mano vardas Marijana! Kaip gerai, 
kai vyras žino savo žmonos vardą! 

Užuot atsakęs, jis pabučiavo vieną jam ištiestą ranką, paskui 
kitą ir tada, matyt, norėdamas paslėpti jaudulį, greitai išėjo iš 
kambario, pareiškęs, kad eina atsiųsti Barbos. 


Poilsis, į kurį vilčių Beiliui suteikė vyriausiasis intendantas, 
tetruko vieną naktį! Jau kitą dieną paryčiui namo duris 
sudrebino pasiuntinio smūgiai. Jis pranešė, kad auditorius 
kviečiamas į intendantūrą. Imperatorius reikalauja nebegaišti nė 
minutės ir gyvenimą Maskvoje vėl padaryti normalų. 

Įsakymai siunčiami visomis kryptimis, pasakė pasiuntinys. 

Turėsite daug darbo. 

Jo tikrai buvo daug, nes Beilis grįžo tik vakare ir išvargęs. 

Aš nežinau, kas tas galvijas, kuris drįsta teigti, jog šio 
švento miesto griovimą organizavo imperatorius, pareiškė jis 
Marijanai. Jis nepaprastai aktyvus. Šiandien iš ryto tris kartus 
raitas apžiūrėjo griuvėsius, ir įsakymai pylėsi kaip balandžio 

lietus. Reikia paruošti Kremlių ir užmiesčio vienuolynus kovai. 
Taip pat įsakyta sustiprinti pašto stotis ir organizuoti reguliarų 
estafetinį ryšį su Prancūzija. Į Lenkiją hercogui Basano ir 
generolui Konopkai išsiųstas įsakymas organizuoti šešių tūkstančių 
ulonų korpusą juos jo didenybė vadina lenkų kazokais ir 
skubiai atsiųsti čionai, nes mums, regis, labai trūksta karių. 
Įsakyta išskirstyti kariuomenę, kad saugotų kelius į Paryžių... 

Bet juk visa tai ne jūsų darbas. Aš maniau, kad jūs 
rūpinsitės maistu. 

Teisingai! Reikia išsiųsti žmonių už miesto, kad surinktų 
laukuose kopūstus ir visas dar tinkamas daržoves, suvežtų šieną, 
parūpintų avižų arkliams, iškastų bulves, suremontuotų vienintelį 
išlikusį malūną, paruoštų sviesto ir džiūvėsių, pamėgintų rasti 
miltų, kurie tapo retenybe... nebežinau, ką dar! Esant tokiems 
užmojams, jis tikrai gali išsiųsti mus į Ukrainą javų pjauti! 

Manau, jis tiesiog bijo palikti kariuomenę alkaną. Visai 
suprantama... 

Jei jis tik tuo užsiimtų,  susierzinęs suriko jaunuolis, 
bet jis galvoja ir apie tai, kaip suvesti savo sąskaitas. 

Ką jūs norite pasakyti? 

Štai!.. 

Ir Beilis iš kišenės ištraukė gana didelį suglamžytą popieriaus 
lapą, kurį ant jaunosios moters lovos ištiesino. Tai buvo 
dvigubas skelbimas apie paiešką, jis turėjo būti išklijuotas ant 
miesto sienų. Pažadėtas apdovanojimas penki tūkstančiai livrų 
už abato Gotjė, gyvo ar mirusio, pristatymą, pateiktas jo 
aprašymas, ir tūkstantis livrų tam, kuris suras kunigaikštienę 
Sant'Aną, jo didenybei artimą asmenį, dingusį per gaisrą. Jos 
aprašymas taip pat buvo pateiktas. 

Marijana perskaitė skelbimą ir skausmingai pažvelgė į savo 
naująjį bičiulį. 

Jis ieško manęs... kaip nusikaltėlės! 

Ne. Ne kaip nusikaltėlės! Ir kaip tik tai man nepatinka. 
Kas tik nori gali išduoti jus be jokio sąžinės graužimo, nes 
“artimumas" = tai žabangai naivuoliams. Tai gana... niekšiška, 
jei norite žinoti mano nuomonę. 

Tai reiškia, kad jis nori gauti mane... kad jis tikriausiai 
nekenčia manęs! Kad ir kaip ten būtų, jūs, mano drauge, 

pasilikdamas su manimi smarkiai rizikuojate. Jūs turite išsikelti 
kitur. 

Ir palikti jus vieną? Paaukoti smalsuoliams ir skundikams? 
Aš net galvoju, ar nepasiuntus tos Barbos... užsiimti ankstesniu 
amatu. 

Ji puikiai mane slaugo ir atrodo esanti ištikima. 

Taip, bet man nelabai patinka jos smalsumas. Fransua 
užklupo ją besiklausančią prie šio kambario durų. Be to, ji 
per daug klausinėja. Matyt, ji nelabai tiki mūsų, kaip sutuoktinių, 
artumu. 

Darykite, kaip jums atrodys geriau, mano drauge. Šiaip 
ar taip, kai tik surasiu Žolivalį ir savo vežėją, tučtuojau paliksiu 
Maskvą. 

Rytoj pamėginsiu nuvykti į pirmą pašto stotį Paryžiaus 
kelyje. Jūsų draugas turi būti ten, ir aš jį atvešiu. 

Bet kai kitą vakarą, ilgai jojęs ir visas apdulkėjęs, Beilis 
grįžo, jis pranešė nerimą keliančią naujieną: Žolivalio ir Grakcho 
niekur nėra. Jų nematė nei pašto stotyje, nei Rostopčino 
rūmuose, į kuriuos jaunuolis dėl visa ko užsuko. 

Yra dar viena galimybė, greitai pridūrė jis pamatęs, 
kaip susiraukė Marijanos veidas ir žalias akis aptemdė ašaros. 
- Galbūt jie nė neišvyko iš Kremliaus. Kai Napoleonas išvažiavo, 
ten liko daug Žmonių, ne tik kareivių, kurie gesino gaisrą. 
Be to, su sulaužyta koja ne taip lengva išvažiuoti. 

Aš apie tai jau galvojau. Bet kaip sužinoti? 

Rytoj vyriausiasis intendantas rengiasi į Kremlių su 
pranešimu imperatoriui. Jis prašė mane lydėti jį. Ir manau, 
man nebus sunku sužinoti, ar jūsų draugas dar yra ten. 

Jūs tai padarysite dėl manęs? 

Žinoma, kitaip neslėpsiu = nemaniau lydėti Diuma. 

Kodėl gi? 

Jis bejėgiškai nusišypsojo ir praskleidė savo surduto skvernus. 

Eiti pas imperatorių tokiam... 

Iš tikrųjų, dėl šio vizito, Marijanos taip trokštamo, jos 
draugui iškilo kostiumo problema. Jo visas turtas sudegė. Dabar 
jis turėjo tik tai, ką vilkėjo: smarkiai apiplyšusį mėlyną surdutą 
ir tokias pat kašmyro kelnes. Tik batistiniai marškiniai mažiau 
nukentėjo. 

Reikia ką nors padaryti, tarė Marijana, - kad atrodytumėte 
išvaizdžiai. Imperatorius nepakenčia netvarkingų žmonių. 

Velniai griebtų, aš per daug gerai tai žinau! Pamatęs 
tokį, jis mane vien žvilgsniu sutriuškins. 

Tačiau padėtį išgelbėjo Barba. Kai kamerdineriu paskirtas 
Fransua išskalbė kelnes ir išvalė surdutą, ji taip pasistengė, 
kad jie atrodė kaip nauji. 

Susižavėjęs tokiu darbu ir užmiršęs savo įtarumą, Beilis 
nedvejodamas pasiūlė šiai namų fėjai pasilikti jam tarnauti. 

Aš jus laikysiu, kol pasveiks... madam, bet mielai laikysiu 
visada, jei tik sutiksite vykti su manimi į Prancūziją ir jei 
jums nelabai gaila savo ankstesnio... amato. 

Barba, šviesius plaukus tvarkingai sudėjusi vainiku aplink 
galvą ir dėl to atrodanti dar oresnė, įsižeidusi kilstelėjo antakį 
ir nužvelgė jį nuo galvos iki kojų. 

Maniau, jog turint galvoje tai, tarė ji sausai, ką 
ponui padariau, jis bus toks taktiškas, kad neprimins man... 
jaunystės klaidų. Noriu jums pasakyti, kad mano amžiuje ši 
profesija nebeturi didelio žavesio, ir aš mielai atsisakysiu jos, 
kad vėl galėčiau tarnauti, tik kokiuose nors padoriuose namuose, 
taigi! 

Dabar įsižeidė Beilis. Jo skruostai, paprastai blyškūs, tapo 
plytinės spalvos. 

Iš kur žinote, kad mano namai jums per prasti? 

Barba linktelėjo galvą, paskui nė kiek nesutrikusi pareiškė: 

Tai ir taip matyti! Primenu, jog buvau kunigaikštienės 
Liubomirskos kambarinė. Kad nepradėčiau pati savęs nebegerbti, 
negaliu sutikti tarnauti nelabai kilmingai damai! Mano velionio 
tėvo vėlė nedovanos man to! 

Marijanai pasirodė, kad Beilis tuoj uždus. 

Aha!.. Kadangi jūs, be abejo, gavote jo palaiminimą, kai 
užsiėmėte prostitucija! sucypė jis. 

Galbūt! Bet mane domino tik kareiviai! Taigi aš tarnavau 
savo tėvynei. Jei turėsiu visam laikui pasirišti prijuostę, tai 
padaryti galėsiu tik kilmingos damos namuose. Ak!.. Jei madam 
būtų ne madam... jei, pavyzdžiui, ji būtų hercogienė... arba 
kunigaikštienė, net be pinigų, be namų... net policijos ieškoma, 

aš nepasakyčiau “ne"! Atvirkščiai! Taip, pridūrė ji svajingai, 
aš matau ją kaip kunigaikštienę. Tai jai nuostabiai tinka. 

Apstulbinta Marijana ir Beilis susižvalgė ir pajuto, kad juos 
apima baimė. Barbos užuominos aiškios: ši moteris žino jų 
paslaptį. Kasdien eidama ieškoti maisto, ji tikriausiai matė tuos 
skelbimus, kuriuose jaunosios moters išvaizda smulkiai aprašyta, 
ir dabar, be abejo, manydama, kad tūkstančio livrų mažai, 
nutarė šantažuoti atsitiktinius savo samdytojus. 

Matydama, kad jos draugas turbūt priblokštas šio likimo 
smūgio, nereaguoja, Marijana perėmė iniciatyvą. Ji priėjo prie 
Barbos ir įdėmiai pažvelgė jai į akis. 

Labai gerai! pasakė ji ramiai. = Aš jūsų rankose, ir 
laikote mane stipriai. Bet, kaip pati sakėte, aš neturiu pinigų. 
Nieko neturiu, išskyrus... 

Ji prikando lūpą susigriebusi, kad vos žioplai neprasitarė 
apie deimantą. Bet jis nepriklausė jai. Jį jai davė pasaugoti, 
ir ji neturėjo teisės panaudoti jo, net jei reikėtų gelbėti gyvybę. 

Nieko, išskyrus ką? nekaltai paklausė Barba. 

Išskyrus suvokimą, jog nepadariau jokio nusikaltimo ir 
nenusipelniau, kad manęs ieškotų policija. Tačiau jei jūs mane 
demaskavote, nesirengiu jums kliudyti: durys atviros! Imperatorius 
su malonumu atskaičiuos jums tūkstantį livrų, kai jam pasakysite, 
kad radote kunigaikštienę Sant'Aną!.. 

Ji tikėjosi pamatyti moterį besišaipančią, gal net šiurkščiai 
kažką jai atrėžiančią, paskui pabėgančią, tačiau taip neatsitiko. 
Didžiulei jos nuostabai, Barba nerūpestingai nusijuokė. Paskui 
priėjo prie jaunosios moters, paėmė jos ranką ir pabučiavo 
pagal geriausias Lenkijos tarnaičių tradicijas. 

Tai ir gerai, pasakė ji linksmai, aš tiek ir tenorėjau 
sužinoti. 

Bet ką gi? Paaiškinkite! 

Tai labai paprasta! Jei ponia kunigaikštienė leis, aš 
prisipažinsiu, jog seniai numaniau, kad ji nėra... pono žmona, 

tarė ji atsainiai smakru rodydama į Beilio pusę. Aš buvau 
nuliūdinta, kad manimi nelabai pasitikima. Maniau, jog 
nusipelniau, kad į mane būtų žiūrima kaip į draugę arba bent 
kaip į ištikimą tarnaitę. Tegul jūsų malonybė man atleidžia, 
kad priverčiau ją pasakyti man teisybę, bet aš privalėjau 

sužinoti, kur eisiu, ir dabar esu patenkinta. Tarnauti miestietei 
nenoriu, bet man bus didelė garbė, jei jūsų malonybė norės 
pasiimti mane. 

Marijana iš širdies nusikvatojo, pajutusi palengvėjimą, ir tas 
prisipažinimas ją net sujaudino. 

Vargšė mano Barba! atsiduso ji. Taip, aš mielai jus 
pasiimsiu, bet juk dabar žinote: aš nieko nebeturiu, ir manęs 
ieško, man gresia kalėjimas... 

Pamanyk! Svarbiausia, kad kilminga dama negali apsieiti 
be kambarinės, net kalėjime. Aukštuomenės namų tarnams 
didelė garbė sunkiu metu sekti paskui savo ponus. Mes 
pradėsime nuo blogų laikų ir tikėsimės geresnių. 

Bet kodėl jūs pasirenkate mane, užuot grįžusi į tėvynę? 

Į Janovecą?.. Ne! Niekas manęs ten nebetraukia. Be to, 
mums, lenkams, Prancūzija yra kaip tėvynė! Pagaliau, jei ponia 
kunigaikštienė leis, pasakysiu, kad ji man tiesiog patinka! Jau 
čia nieko nepadarysi... 

Iš tikrųjų, pridurti nebebuvo ko, taigi Barba Kaska užėmė 
laisvą Agatos vietą, tuo didžiai nuvildama Beilį, kuris jau regėjo 
lenkę savo viengungiškų namų Liuksemburgo gatvėje ekonome. 
Tačiau jis buvo žmogus, sugebėdavęs išlaikyti gerą nuotaiką, 
kai nepasisekdavo, ir jis netrukus parodė savo palankumą 
naujajai kambarinei. 

Sutvarkiusi šį reikalą, Barba padėjo Fransua pasirūpinti jo 
šeimininku. Ir kai jaunasis auditorius išvyko į Kremlių, jis 
atrodė gana solidžiai. 

Marijanos širdis viltingai plakė, kai jis išėjo, ir visą laiką, 
kol jo nebuvo, ji nerado sau vietos. Barba siuvo Marijanai 
marškinius iš Beilio gauto batisto ir niūniavo vieną iš niūrių 
ir dramatiškų lenkų baladžių, 0 jaunoji moteris tuo tarpu 
vaikščiojo po kambarį nepajėgdama atsikratyti nervingumo. 

Slinko valandos, be galo ilgos, viltį keitė neviltis. Marijana 
tai tikėjosi išvysti Beilį su savo draugais, tai nusprendė, kad 
viskas žlugo ir jis suimtas. Ji jam patarė susitikti su Konstanu, 
kurio draugiškumu neabejojo. 

Buvo jau visai vėlu, kai auditorius grįžo. Marijana puolė 
jo pasitikti, bet vos jį išvydus viltis užgeso. Jo veidas buvo 
toks susirūpinęs, kad gerų naujienų negalima tikėtis... 

Jos tikrai buvo toli gražu ne guodžiančios. Vikontas de 
Žolivalis ir jo tarnas neišvyko iš Kremliaus, kur imperatoriaus 
įsakymu pabėgus kardinolui buvo užrakinti ir griežčiausiai 
saugomi. 

- Jūs sakote, jie neišvyko iš Kremliaus? nepatikliai paklausė 
Marijana. Jūs norite pasakyti, kad imperatorius paliko juos 
ten, o pats išvažiavo į Petrovską? Bet tai baisu! Jie galėjo 
gyvi sudegti... 

Nemanau. Ten liko gana daug žmonių. Nemaža 
imperatoriaus rūmininkų dalis ir visi kareiviai, privalėję gelbėti 
tvirtovę nuo gaisro. Napoleonas išvyko tik dėl to, kad nusileido 
vieningiems savo artimųjų prašymams, nes šie baiminosi negalėsią 
garantuoti jo saugumo, štai ir viskas. 

Ir jūs su jais susitikote? 

Kaipgi, ne! Jie laikomi labai slaptai. Jokiais būdais 
neleidžiama su jais bandrauti... 

O Konstaną matėte? Ir ar žinoma, kur jie yra? Vietoje 
ar kalėjime? 

To nežinau. Pats Konstanas, kuris pagarbiai siunčia jums 
linkėjimų, nieko apie juos nežino. “Jūs esate per daug palankus 
maištininkei, kokia yra ponia Sant'Ana, pasakė jam 
imperatorius, kai jis prabilo apie jus. Jei ji nori žinoti, ką 
padarysiu jos draugams, tegul pasiduoda!“ 

Pasidarė tylu. Paskui Marijana prislėgta palingavo galvą. 

Na, gerai! Jis laimėjo. Aš žinau, ką man daryti... 

Beilis akimirksniu atsidūrė tarp jos ir durų ir rankomis 
užtvėrė jas. 

Jūs norite eiti pasiduoti? 

Kitos išeities nematau. Jiems gresia pavojus. Jūs galite 
pasakyti, jog imperatorius neatiduos jų teismui ir nenuteis... 
kad priverstų mane grįžti? 

Padėtis ne tokia! Jei jų likimas būtų jau nulemtas, 
Konstanas žinotų. Jam pasakytų tikėdamiesi, kad jis mėgins 
susirasti jus. Trumpai tariant, jei pasiduosite, nieko nelaimėsite, 
nes jūs man neleidote visko pasakyti. Jei norite, kad jūsų 
draugus paleistų, turite ne tik grįžti, bet ir atsivesti žmogų, 
kurį paleidote. Tik tada Napoleonas dovanos! 

Marijanai pakirto kojas, ir ji susmuko ant kėdės žvelgdama 
į jaunuolį ašarų pilnomis akimis. 

Ką gi man daryti, mano drauge? Net jei norėčiau, apie 
ką negali būti nė kalbos, aš nežinau, kur mano krikštatėvis. 
Ar jis nukako į Sen Luji... 

Ne, pasakė Beilis.“ Išėjęs iš Kremliaus aš ten nuvykau. 
Abatas Siuržė jo neregėjo nuo gaisro pradžios. Jie nė nežino, 
kur jūsų krikštatėvis galėjo nueiti. 

Į Kuskovą, pas grafą Šeremetjevą? 

Kuskovas sudegė, ir mūsų daliniai užėmė rūmų liekanas. 
Ne, Marijana, toje pusėje nėra ko ieškoti. Be to, jūs negalite 
padaryti nieko, kas patenkintų imperatorių ir jus. 

Bet juk aš negaliu palikti Žolivalio ir Grakcho! Imperatorius 
išprotėjo ir lieja pyktį ant nekaltų žmonių. Jis taip nori man 
atkeršyti, kad gali nužudyti juos... 

Visiškai nusiminusi, ji lyg melsdamasi suglaudė rankas, ir 
ašaros upeliais ėmė tekėti skruostais. Ji buvo tokia panaši į 
danielę, patekusią į spąstus, kad Beilis su didžiausia užuojauta 
atsisėdo šalia ir broliškai apkabino. 

Gana, mano mažyle, neverkite taip! Jūs turite ištikimą 
sąjungininką. Dorasis Konstanas neišduos jūsų nei už sidabrą, 
nei už auksą, nes mano, kad čia Napoleonas perlenkė lazdą. 
Žinoma, aš jam nepasakiau, kur jūs esate, bet jei kils pavojus, 
jis man praneš į intendantūrą, ir mes tučtuojau ko nors 
1msimės... 

Tačiau, mano vargše drauge, gali būti, kad imperatorius 
jau viską nusprendė. Juk jis nepasiims belaisvių į Paryžių? 

O kas jums sakė, kad jis ruošiasi į Paryžių? 

Iš nuostabos Marijanos ašaros bemat išdžiuvo, ir ji nepatikliai 
pažvelgė į savo draugą. 

Jis nesiruošia? 

Anaiptol! Jo didenybė nutarė čia peržiemoti. Grafas Diuma 
ir jūsų nuolankus tarnas gavo labai aiškius įsakymus dėl 
kariuomenės aprūpinimo. Generolas Diuronelis gavo kitus, dėl 
kariuomenės judėjimo, o maršalas Mortjė stengiasi deramai eiti 
gubernatoriaus pareigas. Jis net rado čia artistų grupę ir liepė 
jiems pasirengti pasirodyti, kad pataisytų prancūzų nuotaiką! 

Bet juk tai neįmanoma! Praleisti čia žiemą! Norėčiau 
žinoti, ką apie tai mano imperatoriui artimi Žmonės. 

Nieko gero! Visų veidai ištįsę. Išskyrus Lenkijos kampaniją, 
niekas niekada nėra žiemoję ne Prancūzijoje. Sprendžiant iš 
to, ką man pasakė, imperatorius turi dvi prieštaringas idėjas: 
arba Aleksandras sutiks vesti preliminarias taikos derybas ir 
mes, pasirašę susitarimą, grįšime, arba praleisime žiemą čia, 
papildysime kariuomenę jau užsakytu pastiprinimu ir pavasarį 
trauksime į Sankt Peterburgą! 

Kaip? Dar viena kampanija... po patirtos katastrofos? 


Galbūt ne. Pas carą nusiųstas pasiuntinys. Jis gabena 
Pamestinukų prieglaudos viršininko generolo Tutolmino laišką, 
patvirtinantį, kad prancūzai, gelbėdami Maskvą, padarė viską, 
o kitas laiškas imperatoriaus carui, jame garantuojama jo 
gera valia ir broliški jausmai! 

Jo broliški jausmai? Kokia nesąmonė! Juo nepatikės... 

Taip pat mano ir Kolenkuras, kuris gerai pažįsta Aleksandrą. 
Tačiau imperatorius supyko ant jo, laiko jį prastu pranašu ir 
dabar nesikalba su juo. Tiesa, Miuratas, kuris vis dar stengiasi 
įsiteikti Platovo kazokams, daro viską, ką gali, kad įtikintų 
imperatorių, jog caras laimingas puls į jo glėbį. Ak, aš jaučiu, 
kad visa tai blogai baigsis! Viena man tėra aišku: šiemet 
neišvysiu Milano!.. 


Tą naktų Marijana taip ir neužmigo. Ji karštligiškai mėgino 
sugalvoti būdą išgelbėti draugus, bet niekas nešovė į galvą, 
kaip tik mintis surasti kardinolą ir pasiduoti. Slapta įsibrauti 
į Kremlių neįmanoma. Senoji citadelė paversta karo stovykla. 
Generolų Mišelio, Gro ir Tindalio vadovaujama Senoji gvardija 
dieną naktį ten saugo visus vartus, atidarytus ir uždarytus. Ne, 
į tą dygliuotą tvirtovę nepateksi. Tuomet... laukti? Bet kiek? 
Jei Napoleonas nusprendė čia žiemoti, vadinasi, mažiausiai šešis 
mėnesius ji turės praleisti užrakinta šiame name! Galima 
išprotėti! 

Žinoma, buvo dar viena galimybė, pasak Beilio, pasiūlyta 
Konstano: palaukti, kol imperatoriaus pyktis atslūgs, ir tada 
jis, Konstanas, pasistengs pamažu apginti maištininkę. Tačiau 

Marijana tuo nelabai pasikliovė: nors Napoleono pyktis greitai 
praeina, bet bloga jis ilgai atsimena. 

Kitos dienos buvo slogios, nors lauke, į kurį Marijana tik 
pro užuolaidas liūdnai žvilgčiojo, oras buvo puikus. Ji stūmė 
laiką kartu su Barba siūdama, bet gyveno tik dėl tos valandos, 
kai su naujienomis grįš jos nelaimės draugas. 

Jos buvo įkyriai vienodos: iš Sankt Peterburgo jokių žinių, 
aktyviai rengiamasi žiemoti. Imperatorius džiūgauja: jo kurjerių 
tarnyba dirba puikiai, nes pašto direktorius grafas de La Valeta 
tiesiog fantastiškai viską organizavo. Kurjeris atvykdavo kasdien 
tą pačią valandą, šuoliavęs penkiolika dienų ir keturiolika 
valandų. Jau taip pasidarė, kad jei kurjeris valandą vėluodavo, 
jo didenybė nerimaudavo ir nervindavosi. Tačiau apskritai jis 
puikiai nusiteikęs, O savo pašaipos objektu pasirinko nelaimingąjį 
Kolenkurą ir jo kuriamus tragiškus Rusijos žiemos vaizdus; jis 
nuolat kartojo, kad bent jau ruduo “nuostabesnis negu 
Fontenblo". 

Tačiau imperatoriaus optimizmui Marijana nė kiek nepritarė, 
kaip, beje, ir Beilis, ištisas dienas vargęs rinkdamas maisto 
atsargas, kurių dar rasdavo sugriautų namų rūsiuose. 

Jo nuotaika taip pat buvo niauri. Jis sutiko kažkokį Ogiustą 
Feselį, iš profesijos arfininką, kuris pagaliau pranešė jam 
naujieną apie jo brangiąją draugę Melani Barkovą ir ta naujiena 
jį labai nuliūdino. Likus keletui dienų iki gaisro, minėtoji dama, 
arftininko lydima, su paskutinėmis bėglių grupėmis išvyko į 
Peterburgą, ir tai padarė nepaisydama vyro valios. Su vyru ji 
susipykusi, bet laukiasi jo kūdikio. Be to, ji visai neturi pinigų. 

Ši liūdna istorija tiesiog įsiutino jaunuolį, jis kaip pašėlęs 
ieškojo galimybių surasti savo buvusią mylimąją ir parsivežti į 
Prancūziją. Kad bent kiek išsiblaškytų, jis be paliovos kalbėjo 
apie tai su Marijana, ir mylimosios dorybes jis taip įkyriai 
gyrė, kad jaunajai moteriai ši nepažįstamoji netrukus pasidarė 
atgrasi. Ne mažiau nemaloni jai atrodė ir dabartinė jo meilužė, 
Anželika Bereiter, nors savo ugningose kalbose Beilis daugiausia 
liaupsino jos kūno grožį, o ne dorybes, kurių ši tikriausiai 
neturėjo. Matyt, mieląjį Beilį nesuvaldomai viliojo nepakenčiamos 
moterys. 

Tik jo seseriai Polinai Marijana jautė palankumą. Kai Beilis 
nerašydavo begalinių savo laiškų, jis švelniai pasakodavo apie 
ją, ir tai jaudino Marijaną, nes buvo nuoširdu. Be to, apie 
ją jis pasakojo prancūziškai, o kai garbindavo savo žaviąsias 
draugužes, jis būtinai įpindavo angliškų ir itališkų posakių, ir 
tai erzino Marijaną. 

Bent kiek geriau ji jautėsi tik su Barba. Nesijaudinanti, 
patikima lenkė spinduliavo ramybe. Be to, paprastos melodijos, 
jos niūniuojamos dirbant, atitikdavo Marijanos nuotaikas. Vieną 
Jų ji ypač mėgo: 

Pasivaikščiok neskubėdamas, kol dar čia esi, 

Tu nebegrįši niekada, bėras eidininke. 

Tavo kanopos paskutinį kartą trypia gimtųjų stepių žolę... 

Vien pagalvojusi apie eidininką ji suvirpėdavo. Ak! Kad 
dabar būtų galima paleisti žirgą šuoliais pirmyn, iki pat horizonto, 
kol pagaliau pasirodys Prancūzijos medžiai! Dabar ji nekentė 
tos neaprėpiamos Rusijos, kuri kaip milžiniškas kumštis gniaužė 
ją! Ji duso tame ankštame name, tarp medinių sienų, po 
žemomis lubomis. Jau greitai pradės snigti, sniegas užvers juos, 
ją ir Beilį, kaip užvers ir visus žmones, pririštus čia vieno 
žmogaus valia; jų nekantrus noras grįžti namo darėsi visiems 
akivaizdus... išskyrus Napoleoną, kuris tebemanė, kad viskas 
tvarkoje. 

Rugsėjo pabaigoje naujienos darėsi vis prastesnės. Skubus 
paštas ėmė vėluoti, o vieną kartą visai neatvyko. Be to, už 
dvidešimties varstų nuo Maskvos kazokų būrys netikėtai užpuolė 
artilerijos amunicijos vežimų virtinę, grįžtančią iš Smolensko ir 
dviejų eskadronų saugomą, ir jie visi pateko į nelaisvę. Po 
dviejų dienų toks pat likimas ištiko aštuoniasdešimt dragūnų, 
buvusų Mažojoje Viazmoje, kunigaikščio Golicyno rūmuose, 
tačiau imperatorius kasdien vidurdienį Kremliuje apžiūrėdavo 
gvardiją. 

Beilis nuo tokių naujienų vis labiau niaukėsi; nors ir labai 
stengėsi, jis juokavo vis rečiau. 

Mes galime išmaitinti kariuomenę šešis mėnesius, sakė 
jis Marijanai, tačiau tie rusų antpuoliai mane šiurpina! Ar 
ilgai mums pavyks išlaikyti kelią į namus laisvą? Šnekama, kad 
iš kaimų, esančių netoli Maskvos, renkasi ginkluotų valstiečių 

gaujos. Ir kazokai vis įžūlėja. Jei imperatorius ir toliau spyriosis, 
mes greitai būsime atkirsti nuo savo užnugarių... priklausomi 
nuo Rusijos kariuomenės, kuri kažkur kaupia savo jėgas, kadangi 
Aleksandras nė nesiteikia rodyti gyvybės ženklų. 

Bet nejaugi niekas negali atvesti imperatoriaus į protą? 

Bertjė ir Davu mėgino, tačiau Napoleonas pateikė Sankt 
Peterburgo puolimo planą. Jie tuoj pat užsičiaupė. O Kolenkuras 
nedrįsta nė prasižioti. Kiti eina į teatrą. Jį atidarė Pozniakovo 
rūmuose, ir madam Biursė trupė ten vaidina “Meilės negandas" 
ir “Meilužį ir tarną“... Arba klausosi  kastrato Tarkvinijaus 
burkavimo! Iš tikrųjų, kariuomenė dar niekada nėra taip 
džiaugsmingai ritusis į savižudybę... 

Spalio pradžioje Beilis susirgo. Gelta privertė Marijaną tapti 
slauge, bet jai tai greitai įgriso. Ligonis, kaip ir dauguma 
sergančių vyrų, nuolat niurzgėjo, bambėjo ir dejavo, buvo viskuo 
nepatenkintas, ypač maistu. Jis gulėjo lovoje geltonas kaip 
svarainis ir išsižiodavo tik tam, kad dėl ko nors papriekaištautų 
arba pasiskųstų nepakenčiamais skausmais, nes jam dar ėmė 
skaudėti dantis. Ir susierzinusiai Marijanai, sėdėjusiai prie jo 
lovos, vis sunkiau buvo įveikti norą užpilti jam ant galvos 
vieną iš daugybės puodų su nuovirais, kuriuos ruošė Barba. 
Tos ligos metu jos nerimas vis didėjo, nes Kremliaus naujienas 
sužinodavo Bonerio dėka pasveikęs jis kas vakarą ateidavo 
pranešti kolegai apie įvykius. 

Iš jo sužinojo, kad kurjeriams vis sunkiau atvykti, kad Rytų 
Prūsijoje kunigaikštis Švarcenbergas skundėsi, jog jo “padėtis, 
jau ir taip prasta, gali dar pablogėti"! 

Tuomet Nešatelio kunigaikštis dar kartą pamėgino įkalbėti 
Napoleoną palikti Maskvą ir pasitraukti į Lenkiją. Jam buvo 
griežtai atkirsta: 

- Jūs užsimanėte pasivaikščioti Grosbua ir pamatyti Viskontį?.. 

Šie žodžiai įsiutino ligonį. 

Beprotis! Vis dėlto jis išprotėjo! Jis mus visus nuvarys į 
kapą! Tereikia prie Dvinos netikėtai susitikti su maršalais 
Viktoru Udinu ir Guvjonu Sen Siru, ir būsime užblokuoti be 
vilties likti gyvi. Rusai kasdien darosi vis įžūlesni. 

Ir Maskvos padėtis iš tikrųjų darėsi vis sunkesnė. Vieną 
vakarą pas savo pusbrolį užsuko valstybės ministras, rūpinęsis 

tiekimu, grafas Dariu (Marijana buvo priversta pasislėpti), kuris 
neslėpė savo būgštavimo. 

Rusai priemiesčiuose ir kaimuose jau grobia žmones ir 
arklius, gabenančius maisto produktus. Reikia jiems skirti daug 
ginkluotos palydos. Paštas dirba vis prasčiau: iš dviejų pasiuntinių 
vienas dingsta!.. 

Taigi kas vakarą sužinomos prastos naujienos vis labiau 
slėgė Marijanos širdį. Jaunoji moteris beveik fiziškai jautė, kaip 
ji ir jos draugai užsitrenkia spąstuose. Ir vieną rytą pro langą, 
išvydusi raitą imperatorių, ji vos susilaikė nepuolusi prie jo ir 
neėmusi maldauti išvykti, nebesispyrioti, nepasmerkti visų lėtai 
mirčiai baiminantis be galo ilgų žiemos naktų, kurios jau ne 
už kalnų! Linguodamas ant Turkmėno, vieno iš mylimiausių 
savo arklių, jis ramiai jojo įkišęs ranką į liemenės iškirptę, 
šypsodamasis neįprastai šiltai rudens saulei, tarsi kursčiusiai jo 
užsispyrimą. 

“Mes niekada iš čia neišvyksime“, nusiminusi pamanė ji. 
Ir visą naktį ją kamavo košmarai. 


Tai atsitiko spalio 12-ąją vakare, kai buvo sužinota malonesnė 
naujiena negu išvakarėse, ir ją taip pat atnešė nenuilstantis 
Boneris: tai buvo laiškas, atsiųstas Beiliui į intendantūrą. 

Auditorius jį perskaitė ir ištiesė Marijanai. 

Paimkite, čia apie jus. 

Laiškas buvo nepasirašytas, tačiau abejonių nekilo: jį atsiuntė 
Konstanas. 

“Pabėgusios damos nebesitikima surasti, rašė jis“ = Taigi 
kai kurie asmenys tapo nebenaudingi. Jie išsiųsti su sužeistųjų 
gurguole, išvykusia iš Maskvos užvakar ir vadovaujama generolo 
Nansučio. Bet laisvi jie taps tik Prancūzijoje...“ 

Marijana surutuliojo laišką į gumuliuką ir nuėjusi įmetė jį 
į didelę mūrinę krosnį, užėmusią beveik pusę užpakalinės 
sienos. Paskui grįžo prie Beilio lovos gniauždama rankas, kad 
nedrebėtų. 

Dabar mano dvejonės išsklaidytos! pasakė ji. Man 
nebėra prasmės likti čia ir varginti jus, mano drauge. Mano 
bičiuliai išvyko, ir aš vykstu paskui juos. Su gerais arkliais 

lengvai juos pasivysiu, nes sužeistųjų gurguolė negali labai 
greitai važiuoti. 

Ligonis kimiai nusijuokė, paskui nervingai užsikosėjo ir ėmė 
baisiausiai dejuoti. Jis nusišluostė nosį, ranka pajudino žandikaulį, 
paskui tarė: 

Be specialaus įsakymo iš Kremliaus negausi nė nusususio 
asilo! Kariuomenei visko trūksta, ir gauti nėra iš kur. O jojami 
arkliai taip atrodo, kad juos reikėtų gerai atšerti. Ir nemėginkite 
manęs įkalbėti pavogti bent porą: tai taip pat neįmanoma, jei 
nors kiek brangini gyvybę. 

Labai gerai! Tuomet eisiu pėsčia, bet vis tiek eisiu! 

Nešnekėkite nesąmonių, jus palaikys nenormalia. Pėsčia! 
Šešis ar septynis šimtus Ijė pėsčia! O kodėl ne rankomis? O 
kaip manote maitintis? Gurguolės ir kurjeriai privalo gabentis 
produktų nors iki Smolensko, nes mūsų gerieji bičiuliai rusai 
taip puikiai vykdė savo išdegintos žemės politiką, kad neįmanoma 
rasti net kopūsto koto! Pagaliau, priminė jis jai, gauname 
labai nerimą keliančių žinių. Ginkluotų valstiečių būriai puola 
mūsų nedidelius dalinius. Vienai jums bus labai pavojinga! 

Jis tikrai supyko ir užmiršo savo fizinę negalią, tačiau jo 
pyktis išblėso išvydus nevilties kupiną Marijanos žvilgsnį. Ji vos 
ne verkdama murmėjo: 

Ką gi man daryti? Aš taip noriu išvykti! Atiduočiau 
dešimt gyvenimo metų, kad galėčiau grįžti namo! 

Aš taip pat! Liaukitės, išklausykite mane ir, svarbiausia, 
neverkite. Kai jūs verkiate, aš negaliu galvoti ir man kyla 
karštis. Galbūt yra vilties... jei tik jūs būsite truputį kantresnė. 

Aš labai kantri, greičiau sakykite! 

Gerai. Boneris ne tik atnešė šį laišką, bet ir kai ką 
pranešė. Mūsų padėtis kasdien vis sunkėja, ir imperatorius ima 
tai suprasti. Jį pasiekė gandai, kad rusai, toli gražu ne tokie 
išsekę kaip atkakliai teigia Neapolio karalius, netoliese telkia 
dideles pajėgas. Taigi mes nebepajėgsime priešintis iš visų pusių 
artėjančiam antpuoliui, net jei jo didenybės užprašyti pulkai ir 
laiku atvyktų. Arba aš smarkiai klystu, arba mes labai greitai 
iš čia išvyksime. 

Jūs manote? 

Esi pasirengęs kišti ranką į ugnį! Beje, sergu ar ne, rytoj 
eisiu sužinoti naujienų. Boneris šaunus vaikinas, bet jis ne 
į viską kreipia dėmesį. Intendantūroje sužinosiu, kokia padėtis. 

Bet- jūs dar sergate, karščiuojate... 

Man jau geriau. Be to, atėjo metas ir man šauniai 
pasirodyti. Per daug lepinuosi. O jūs taip pat liaukitės verkšlenti. 
Velniai griebtų, reikia krėstelėti gyvenimą, kol jis mūsų dar 
nesugniuždė! 

Krėstelėti gyvenimą? - mąsliai tarė Marijana. Mano 
vargšas bičiuli, man jau atrodo, kad daugelį metų tik tai ir 
dariau. Jis su manimi elgiasi kaip kokosinė palmė: veda daug 
gerų vaisių, bet jie krinta man ant galvos. 

Nes jūs pasirinkote netinkamą vietą. Jūs sukurta laimei. 
Jei negalite jos pasiekti, tai tik jūsų klaida! Dabar eikite 
ilsėtis. Jaučiu, kad nebeilgai kvėpuosiu troškiu šių namų oru. 

Netrukus Marijana pagalvojo, ar tik jos draugas iš tikrųjų 
nėra aiškiaregys, nes kitą dieną grįžęs pasakė nepaprastą 
naujieną. 

Mes išvykstame po trijų dienų! pareiškė jis. 

Po trijų dienų? džiaugsmingai sušuko Marijana. Ar 
tai įmanoma? 

Jis nusilenkė jai kaip Komedijos teatro personažas. 

Žavioji ponia, priešais jus šaunus užnugario aprūpinimo 
reikalų tvarkytojas. Generolas Diuma dabar pasirašo mano 
paskyrimą... kurį, deja, sunkina kita misija: paruošti pakankamai 
maisto dviem šimtams tūkstančių Žmonių trijose gubernijose 
Vitebsko, Mogiliovo ir Smolensko! Imperatorius pagaliau 
nusprendė palikti Maskvą, žiemoti Smolenske arba Vitebske, 
arčiau savo kariuomenės, esančios už Dvinos, ir ten ramiai 
laukti pastiprinimo, o paskui pavasarį traukti į Peterburgą. 

Bet kada? 

Nežinau. Sprendžiant iš to, ką girdėjau, prieš visai 
įsikurdamas žiemos būstinėje, jo didenybė ketina truputį įkrėsti 
Kutuzovui, kad būtų ramu... ir patikrinti, ką Miuratas plepa 
apie kazokus. Šiaip ar taip, mums tai nerūpi. Svarbu, kad po 
trijų dienų išvykstame į Smolenską, ir esu priverstas prašyti 
jūsų išeiti iš kambario, nes ateis keletas raštvedžių: man reikia 
padiktuoti daugybę laiškų, kadangi turiu surinkti keletą šimtų 

tūkstančių centnerių miltų, avižų ir jautienos... nors ir nežinau, 
kur visa tai paimsiu. 

Ji jau atsistojo, norėdama išeiti, bet jis ją sulaikė. 

Beje, jūs nieko prieš, jeigu reikėtų persirengti vyriškais 
rūbais? Būsite mano sekretoriumi. 

Anaiptol! Kartais man tai net patikdavo. 

Tuomet puiku! Labanakt. 

Ir tą naktį, kai už pertvaros be paliovos dudeno Beilio 
balsas, diktuojant laiškus trims mieguistiems sekretoriams, kuriuos 
jis vis pažadindavo niuksais, Marijana pagaliau ramiai, 
palengvėjusia širdimi miegojo. Ji dar neištrūko iš spąstų, bet 
jie jau žiojosi. Visas jos jaudulys ir baimė dabar buvo susiję 
su vieninteliu kankinančiu troškimu: palikti Maskvą! 

O apie visa kita bus laiko pagalvoti, kai kelias į laisvę jai 
bus plačiai atvertas. Tik viena rūpėjo: kuo greičiau rasti Žolivalį 
ir Grakchą, nes ji nuo savęs neslėpė, kad grįžus gyvenimas 
Paryžiuje gali būti ne lengvesnis negu Maskvoje, kai tik ten 
grįš imperatorius... Imperatorius, kuris tapo jos priešu. 

Bet ir ši nerimą kelianti mintis buvo atidėta rytdienai... 


Šešioliktas skyrius 
Smolensko pirklys 


Spalio 16-ąją, kai paliko Maskvą, oras buvo sausas, bet jau 
aiškiai darėsi šalčiau. Nepaprastai švelnus ruduo, taip nuraminęs 
Napoleoną, buvo beveik tokios temperatūros, kaip tokiu metu 
įprasta. 

Įsitaisiusi greta Beilio karietoje, kurią padarė patogesnę 
pritaisę odinį atlenkiamą viršų, Marijana mintyse įvertino savo 
draugo kaip organizatoriaus gabumus. Jis nieko neužmiršo. Nei 
šiltų rūbų, nei skrynios su maistu. 

Ji pati, apsirengusi vyriškais rūbais ir paskirta rezervo 
aprūpinimo reikalų tvarkytojo sekretoriumi, gavo jo parūpintą 
laisvą tamsiai žalią vengrikę su šilkiniais brandenbūrais. Vengrikė 
buvo mušta ir apvedžiota lapės kailiu, 0 tokią pat kepurę 

jaunoji moteris užsismaukė iki ausų, kad paslėptų Barbos kietai 
supintus plaukus. 

Susisupusi daugybe šiltų šalikų, lenkė atsisėdo greta Fransua; 
kol įveiks atstumą nuo Maskvos iki Smolensko, jie turėjo 
daugiau negu reikia antklodžių ir gūnių. Beiliui Smolenske 
kelionė turėjo baigtis, o Marijanai tai tebuvo pirmas etapas. 
Valstybės tarybos auditorius pagrįstai tikėjosi Smolenske galėsiąs 
pasirūpinti, kad jo kompanionė normaliai išvyktų į Prancūziją. 

Marijana manė, kad pirmąjį etapą jie greitai įveiks, tačiau 
buvo apvilta dar neišvykus iš Maskvos. Užuot tiesiai važiavusi 
į Smolensko kelią, karieta pasuko į Raudonąją aikštę, kad 
prisidėtų prie išvykti besirengiančio konvojaus: keli šimtai 
sužeistųjų ir ligonių ir trijų šimtų kareivių ginkluota palyda. 

Kai ji nustebusi pažvelgė į Beilį, šis gūžtelėjo pečiais ir 
sumurmėjo: 

Jūs taip džiaugėtės, kad išvykstame! Nenorėjau temdyti 
jūsų džiaugsmo ir pasakyti, kad generolas Diuma man įsakė 
vykti su šiuo konvojumi. Keliai tokie nesaugūs, kad mūsų 
vakarietiška karieta viena tikrai nenuvažiuotų... ir mes juo 
labiau. 

Jau geriau būtumėte iš karto įspėjęs! Juokinga ką nors 
slėpti nuo manęs. Žinote, aš jau seniai įpratau susitaikyti su 
tuo, kas neišvengiama. Žinoma, kelionė bus ilgesnė, bet niekas 
nesumažins mano džiaugsmo! 

Vis dėlto vėl išvydusi Kremliaus sienas ji nejučia sudrebėjo. 
Tarp daugybės griuvėsių tvirtovė tebestovėjo tokia graži tekančios 
saulės spindulių nušviesta, tarsi jos plytos būtų kraujavusios. 
Prisiminusi, kaip karštai ji veržėsi čionai, kad pamatytų 
Napoleoną, Marijana pajuto kylantį pyktį. 

Nekiškite galvos, patarė Beilis.“ = Nors mes ir atsargūs, 
bet jus gali atpažinti. 

Iš tikrųjų, baisioje vežimų ir karietų, sudarančių gurguolę, 
kamšatyje šmėsčiojo švytintys karininkų mundurai, ir tarp jų 
buvo Eugenijus Bogarnė. Visuomet malonus Italijos vicekaralius 
stebėjo, kaip guldomas į antklodę susuptas senas kareivis, kurio 
barzda buvo tokia pat balta kaip ir veidas. 

Pasitaisiusi ant nosies akinius, kuriuos Beilis patarė nešioti, 
kol tarp jos ir Kremliaus bus keleto Ijė atstumas, Marijana 

atsilošė ir meldė Dievą, kad jie greičiau pajudėtų, nes pastebėjo 
Diuroką, kuris vaikščiojo palei vežimus, geru žodžiu drąsino 
sužeistuosius ir linkėjo sėkmingos kelionės. Jos širdis ėmė 
smarkiai plakti, ir ji, kad apsiramintų, mėgino žiūrėti tik į tai, 
kas matėsi pakėlus karietos viršų. Pačios aukščiausios Kremliaus 
varpinės paauksuotos smailės viršūnėje gvardijos pionieriai, įsikibę 
į atsitiktines pakylas, rizikuodami gyvybe, mėgino nulaužti didelį 
auksinį Ivano Didžiojo kryžių. Aplink juos suko juodų varnų 
pulkas, taip šiurpulingai krankdamos, kad Marijana krūptelėjo, 
tame klykavime pajutusi nelaimės pranašavimą. 

Kodėl jie tai daro? paklausė ji. 

O! Jo didenybės imperatoriaus ir karaliaus įskymas! Jo 
sumanymu, šis didelis auksinis kryžius turės būti pritaisytas ant 
Invalidų namų kupolo. Karo trofėjus, kuris seniems kareiviams 
primins, kiek kančių jie patyrė ir kaip ant Maskvos upės 
krantų skynė laurus! 

Jie geriau užmirštų tai, sušnabždėjo ji. Tai ugniniai 
laurai, tęsė ji prisiminusi Konstano žodžius. Jiems sudegus, 
lieka tik pelenai... 

Pagaliau gurguolė, aidint atsisveikinimo šūksniams, pajudėjo. 
Iš abiejų šios virtinės pusių kareiviai kilnodami šautuvus ir 
kepures, linksmai šūkčiojo: “Iki pasimatymo“, “Greitai susitik- 
sime", “Saugokitės kazokų“ ir pan. 

O kada imperatorius paliks Maskvą? paklausė Marijana. 

Ar tai žinoma? 

Labai greitai. Po dviejų ar trijų dienų. Pirmiausia jis nori 
nuvykti į Kalugą... 

Kai karieta tiltu pervažiavo į kitą Maskvos upės krantą, 
Beilis nusigręžė ir prigludo prie užpakalinio langelio. Taip jis 
išbuvo gana ilgai, ir Marijana paklausė, ar ko nors neužmiršo, 
o gal jam labai gaila palikti Maskvą? 

Nei viena, nei kita, atsakė jis“ = Tiesiog noriu išsivežti 
paskutinius prisiminimus, nes to, ką ten matau, niekada 
nebepamatysiu, kad ir kiek kartų čia grįžčiau. Imperatorius 
nusprendė, kad tuo momentu, kai jis paliks Maskvą, Kremlių 
susprogdins! Kiekvienas savaip kerštauja! 

Marijana tylėjo. Vyrų, ir ypač Napoleono, elgesys jai vis 
labiau atrodė keistas ir nesuprantamas. Argi imperatorius jai 

nepasakė, kad jis ne tas žmogus, kuris palieka griuvėsius? 
Matyt, jis vėl pakeitė nuomonę. Ji vis dažniau keisdavosi ir 
būdavo vis nelogiškesnė. Turint tai galvoje, kas gali pasakyti, 
kokie bus jo jausmai jos atžvilgiu, kai jie vėl susitiks Paryžiuje, 
jei Dievas duos?.. 


Kelionė, trukusi aštuoniolika ilgų dienų, netrukus virto tikru 
košmaru. Oras pasidarė drėgnas, žvarbus, ir tai blogai veikė 
visų žmonių nuotaiką. Visą dieną keiksmai, skundai, o vežimus 
nuolat reikėjo traukti iš pravėžų arba per vandens kliūtis, kur 
buvo sugriauti tiltai. Tuomet būdavo sugaištama tris keturias 
valandas. 

Netoli Možaisko pravažiavo rusų karo belaisvių stovyklą. Iš 
ten sklido baisios dejonės ir bjaurus supuvusių kopūstų ir 
gendančių atliekų kvapas. Sukrėsta Marijana stipriai užsimerkė, 
kad nematytų prie tvoros prisispaudusių barzdotų demonų, kurie 
baisiausiai plūdosi. Marijana jų nesuprato, tačiau Barba nuolat 
žegnojosi. 

Pačiame Možaiske, kur buvo didžiausia lauko ligoninė ir 
apsistoję 38-0jo korpuso Vestfalijos daliniai, vadovaujami hercogo 
d'Abrantė, jie paėmė daug sužeistų ir amputuotų ligonių. Pavyko 
gauti keletą karietų ir valstiečių vežimų daugumai, tačiau kad 
visi tilptų, važiuojantiesiems iš Maskvos teko susispausti. Po 
žemu pilku dangumi ir mintys atrodė pilkos... 

Dar vienas sukrėtimas laukė važiuojant pro mūšio lauką 
prie Borodino kaimo. Keliaujančiųjų akims atsivėrė toks vaizdas, 
kad net Beilis, užmiršęs savo cinišką skeptiškumą, sukrėstas 
apmirė ir neįstengė ištarti nė žodžio, kai žvelgė į garsiajame 
mūšyje žuvusius karius, vis dar nepalaidotus lavonus. Lyguma 
buvo nuklota jų, ir tik plona ledo plutelė saugojo juos nuo 
puvimo. Visur matėsi šunų apgraužtų ir plėšrių paukščių iškapotų 
arklių skeletai, kyšoję tarp būgnų, kirasų, šalmų ir ginklų, 
nuolaužų, apsupti juodu nusipenėjusių varnų ratu. Nors buvo 
šalta, iš tos skerdyklos sklido siaubinga smarvė. 

Alpstanti Marijana šnabždėjo maldą, Beilis iš pasišlykštėjimo 
susiraukęs, įkišo nosį į tabaką, O sužeistuosius vežime šis 
vaizdas tarsi atgaivino. Užmiršę savo skaudulius, nepatogumus 
ir prastą nuotaiką, jie išdidžiai rodė vietas, kur kovėsi, prisiminė 

pabūklų griausmą, didvyriškus momentus ir aitrų pergalės 
aromatą. Jie rodė trobelę, kurioje buvo Kutuzovo štabas, kiti 
žvalgėsi į garsųjį redutą, kuris lyg actekų pilis stūksojo tragiškame 
peizaže. 

- Jie bepročiai,  apstulbusi šnabždėjo Marijana. To negali 
būti!.. 

Pasigirdo juokas. 

O ne, mano berniuk, jie neišprotėjo! Bet argi toks 
pienburnis kaip jūs gali suprasti kareivius? Mes čia esame dėl 
to, kas buvo iškentėta šioje lygumoje! Zinoma, tarp lavonų 
yra daug mūsiškių, bet rusų dar daugiau! Tai buvo didi diena, 
didi pergalė, kuri išaukštino Nėjų! 

Tai kalbėjęs vyriškis buvo vienas iš priekyje važiavusių karietų 
keleivių. Stambus stipruolis su puikiais ūsais, ant pečių užsimetęs 
kareivio milinę, kur ant tuščios rankovės buvo prisiūtas generolo 
antpetis. Garbės legiono ordinas lyg kraujo lašas degė ant jo 
krūtinės, o skruostą rėžė po aukšta apykakle dingstantis dar 
nesenas randas. Jis taip žiūrėjo į Marijaną, tarsi būtų norėjęs 
sudraskyti ją. Beilis pamanė, jog metas gelbėti ją. 

Liaukitės, brangusis generole! pasakė jis juokdamasis. 
Neužsipulkite mano mažojo sekretoriaus! Jis italas, nelabai 
supranta prancūzų kalbą, ir jam tik septyniolika metų! 

Tokio amžiaus aš jau buvo leitenantas. Nors jo veidas 
mergaitiškas ir akys didelės, šis vaikinas vis dėlto turi mokėti 
joti arkliu ir laikyti kardą! Prisiminkite, kaip pasakė vargšas 
Lasalis: “Husaras, kuris nenumirė iki trisdešimties metų, 
stuobrys ir bailys!“ 

Galbūt. Bet duoti šiam berniukui kardą vadinasi, imtis 
didelės atsakomybės. Jis per daug menkutis. Užsidėkite savo 
akinius, Fabricijau, pridūrė jis itališkai. Juk žinote, kad be 
jų nieko nematote! 

Įpykusi ir kartu įsižeidusi, Marijana paklausė, o tas surambėjęs 
kareiva, kuris jai iš karto nepatiko, labai priešiškai nusiteikęs 
ją stebėjo. Ji turėjo gerai susiimti, kad nepareikštų jam savo 
nuomonės apie tokius kaip jis Marso šalininkus. Jiems mūšio 
laukas, net lavonais nuklotas, yra jei ne rojus, tai bent 
privilegijuota vieta, milžiniška žaidimų aikštelė, kurioje jie su 
užsidegimu užsiima ta jaudinančia sporto šaka, vadinama karu. 

Nesvarbu, kad jie ten paliks kurias nors savo kūno dalis, 
svarbu pats Žaidimas, jo siautulys, svaigulys ir siaubinga šlovė... 

Vos tik gurguolė vėl pajudėjo ir generolas pagaliau nusisuko, 
Marijana piktai nuplėšė nosį trynusius akinius ir kreipėsi į 
kaimyną: 

Kas tas kraugeriškas kvailys? Jūs jį pažįstate? 

Žinoma. Generolas, baronas Pjeras Murjė, 3-iojo armijos 
korpuso, kitaip tariant, Nėjaus korpuso, 9-osios kavalerijos 
brigados vadas. Sužeistas taip pat čia... ir pridursiu, kad jis 
ne kvailys. Tiesiog jis reagavo kaip kiekvienas senas kareivis, 
pamatęs gražų, kupiną jėgų jaunuolį, turintį visas keturias 
galūnes ir patogiai sėdintį puikioje karietoje. 

O! Baikite šaipytis. Juk ne aš pareikalavau persirengti 
vyriškio rūbais. 

Ne, aš. Bet kitaip neturėtumėte jokios teisės važiuoti 
karinėje gurguolėje. 

O kaipgi Barba? 

Ji yra tarp mano tarnų. Aš parašiau, kad ji virėja. 
Liaukitės, Marijana, atlaidžiau žiūrėkite į menkus nemalonumus. 
Tokių incidentų kaip šis gali būti dažnai. Tai jūsų persirengimo 
padarinys. Pakentėkite! Ir jei tai jus paguos, žinokite, kad 
generolas visai tokios pat nuomonės ir apie mane. Jis mano, 
kad Valstybės tarybos auditorius, ypač mano amžiaus, nedaug 
vertas. Jis iš tų, kurie vengia vykti į frontą. Taigi stenkitės 
vaidinti savo vaidmenį, ir viskas bus gerai. 

Ji pervėrė jį žvilgsniu, bet jo žvilgsnis jau tapo klaidžiojantis, 
ir jis nusisuko. Ištraukęs iš kišenės nedidelę knygelę, puikiai 
įrištą oda, jis įniko skaityti su tokiu pasimėgavimu, kad Marijanai 
kilo nenumaldomas noras žūtbūt sutrukdyti jam. 

Ką skaitote? paklausė ji. 

Madam de Defan laiškus. Ji buvo akla, tačiau labai 
protinga moteris ir niekada nedrumsdavo kitų ramybės. 

Po tokios aiškios užuominos pasipiktinusi Marijana nutarė 
su juo nesiginčyti ir nutilo. Atsirėmusi kampe, ji pamėgino 
užmigti. 


Trijų keturių Ijė kasdieninė kelionė vargino savo monoto- 
niškumu. Šaltukas jau gnaibė ausis, todėl Beilis ir Marijana 

dalį kelio eidavo pėsčiomis, kad pamankštintų kojas ir sušiltų. 
Kelias buvo platus, jis kaip gyvatė vingiavo tamsių pušų ir 
šviesių beržų tankiais miškeliais. Nuolatinės nuokalnės ir įkalnės, 
į kurias reikėdavo stumti sunkiai pakrautas karietas. Niekur 
nebuvo nė gyvos dvasios. Retsykiais pasitaikydavo tušti kaimai, 
beveik visai sugriauti. 

Kai ateidavo vakaras, jie įsirengdavo bivuaką aplink didžiulius 
laužus, kuriems buvo nesunku rasti kuro, ir miegodavo kaip 
papuolė, susisupę antklodėmis, kurios paryčiui būdavo apsitrau- 
kusios traškančiais ledo šarvais. 

Kaskart, kai sustodavo, Marijana stengėsi laikytis toliau nuo 
generolo. Ne dėl to, kad jis buvo labai nemalonus, atrodė, 
jis piktdžiugiaudavo, trikdydamas tariamąjį sekretorių tokiais 
nešvankiais kareiviškais juokeliais, kad vargšė Marijana, nors ir 
labai tvardėsi, rausdavo iki ausų, o jos kankintojas džiūgaudavo. 
Be to, Beiliui reikėdavo būti gudriam kaip indėnui, kad jaunoji 
jo bendrakeleivė retkarčiais galėtų viena nueiti tvarkyti gamtinių 
reikalų. Pagaliau jis dažnai kartojo, kad Fabricijus nelabai 
supranta prancūzų kalbą, tačiau Murjė įkyriai stengėsi jį mokyti 
kareivių žargono subtilybių, įrodinėdamas, jog tai puikiai padeda 
siekti pripažinimo. Po žygio į Italiją jo atmintyje kai kas liko, 
ir jis velniškai apsukriai įpindavo į pokalbį itališkų posakių. 

Viena detalė itin kurstė jo smalsumą: Fabricijus niekada 
nenusiimdavo kepurės. Nuo pat Maskvos ji visada būdavo 
užtraukta iki ausų. Ir generolo juokeliai dėl nelemto galvos 
apdangalo liejosi kaip pavasario lietus. Arba jis skelbdavo, kad 
vargšas Fabricijus, ir taip gamtos nuskriaustas = nestiprus ir 
nevyriškas, tikriausiai yra plikas arba utėlėtas. Ir Marijana 
kankindamasi apgailestavo, kad nepaklausė Beilio ir nenusikirpo 
plaukų. O dabar buvo neįmanoma to padaryti, ir jai teliko iš 
pykčio graužti nagus. 

Spalio 24-ąją vakare jie jau buvo beveik pusiaukelėje iki 
Smolensko, kai juos pirmą kartą užpuolė. Kaip visada, sukūrė 
laužus, pakabino katiliukus srėbalui. Gurguolę pastatė miško 
pakraštyje, ir žmonės susigrūdo, prisiglaudė vieni prie kitų, 
užmiršę niūrias mintis ir vaidus, kad iš tokių pat kaip jie 
sulauktų trupučio šilumos ir draugiškumo. Jiems atrodė, kad 
tai mažytis Prancūzijos žemės lopinėlis, atsidūręs milžiniškoje 

Rusijos teritorijoje, ir taip malonu jausti draugo alkūnę... Įveikė 
dar keletą Ijė. Netrukus bus pastogėse už aukštų Smolensko 
sienų, kur maisto yra pakankamai. Bent jau taip tikėjosi Beilis. 

Netikėtai po medžiais sujudėjo pilkos figūros. Tuo pačiu 
metu sugriaudėjo šūviai. Šalia Marijanos sukniubo žmogus, ir 
reikėjo patraukti jį nuo ugnies, kad neužsidegtų plaukai, tačiau... 
jis jau buvo miręs. Marijana pasibaisėjusi žiūrėjo į jį. Tada 
pasigirdo Murjė balsas: 

Pavojus! Mus užpuolė! Visi prie ginklų! 

Kas mus puola? paklausė Beilis įsižiūrėdamas į tamsą. 

Kazokai? 

Ne. Kazokai jau būtų mums ant pečių. Tai pėstininkai... 
Ir, man regis, su jais yra ir valstiečių. Mačiau kažką blizgant 
tarsi dalgis. 

Neįtikėtinai greitai jam pavyko paruošti gurguolę gynybai. 
Pagal savo laipsnį jis ėmėsi vadovauti. Be to, apsaugai vadovavęs 
karininkas, pulkininkas, buvo olandas ir prastai kalbėjo 
prancūziškai. 

Stenkitės taikliai šaudyti! įsakė jis. = Šovinius reikia 
taupyti. Mes dar ne Smolenske. 

Jei mes ten išvis pateksime! atsiduso Beilis traukdamas 
iš persimetamo krepšio ilgą pistoletą Jei tų rusų daugiau, 
nelabai jiems pasipriešinsi. 

Nebūkite kapituliantas!  susierzinusi pasakė Marijana. 
Juk jūs įtikinėjote, kad kelyje rizikuojame su kuo nors susitikti. 
O gal užmiršote, kad, pasak jūsų, Maskva beveik apsupta? 

Jis atsakė neaiškiu burbėjimu ir ėmė užtaisinėti pistoletą. 
Dabar nesigirdėjo nė mažiausio triukšmo, tačiau Marijana, 
pasislėpusi už karietos ir įdėmiai žvelgdama į tamsuojantį šešėlį, 
pastebėjo artėjančias neryškias figūras. Pilkai apsirengę, rusai 
susiliejo su prieblanda, ir juos sunku buvo atskirti nuo medžių 
kamienų, už kurių jie slapstėsi. Jie šokinėjo nuo vieno medžio 
prie kito, tačiau akyla jaunoji moteris gana greitai ėmė juos 
skirti. Staiga nežinia kodėl ji panoro įsikišti į mirties žaidimą. 

Kadaise Seltone, kai senasis Dobsas užsiėmė, kaip jis sakydavo 
"šaunuolės auklėjimu“, šaunamajam ginklui buvo skiriama ne 
mažiau dėmesio negu kardu arba špagai. Taigi, kai Murjė 

grįžo, kad įsitaisytų už savo karietos, ji nedvejodama jo paprašė, 
neužmiršdama, jog reikia kalbėti itališkai: 

Duokite man pistoletą! 

Jis nelabai suprato ir kažką šiurkščiai atrėžė. Tada įsikišo 
Beilis. 

Jis jūsų prašo ginklo, pistoleto, sausai išvertė jis. 

Tačiau generolas tik prunkštelėjo. 

Pistoleto? Bet kam? Tos švelnios rankos jo nė nepakels! 
Ne, brangusis, pasakykite savo jaunajam elfui, kad ginklai 
gaminami vyrams. Dabar ne laikas žaisti. Nežinau, kodėl rusai 
delsia atakuoti, bet netrukus vėl puls. Kai jie prieis arčiau, 
kiekviena kulka bus brangi. 

Vien norėdamas paprieštarauti, Beilis ištiesė Marijanai savo 
pistoletą. 

Vis dėlto pamėginkite! Tai nedaug priartins mūsų mirties 
momentą! 

Ji tylėdama paėmė pistoletą ir apžiūrėjo. Tai buvo dvikovos 
pistoletas, puikus ginklas, neabejotinai taikliai šaudantis. 

Jis užtaisytas! = pasakė Beilis ir sunerimęs šnabždėdamas 
paklausė: Jūs tikrai mokate juo naudotis? Aš nepateksiu į 
labai juokingą padėtį? 

Užuot atsakiusi, jaunoji moteris palengva išsitiesė. Tvirta, 
kaip patyręs dvikovininkas ji pasidėjo ginklo vamzdį ant sulenktos 
rankos, nusitaikė į vieną iš pilkų šešėlių ir paspaudė gaiduką... 

šėlis nusirito sausais spygliais. Antras šūvis beveik tuo pat 
metu buvo toks pat taiklus... 

Įsiviešpatavusioje tyloje ji ramiai atidavė ginklą jo savininkui, 
kurio žvilgsnyje išvydo ne tik komišką nuostabą, bet ir pagarbą. 

Čia tai bent! Aš gerai pagalvočiau prieš siųsdamas jums 
sekundantus. 

Kai Marijana šypsodamasi nusigręžė, prieš pat nosį ji pamatė 
kitą ginklą ir auksu siuvinėtą rankovę. Generolas kimiai 
sušnabždėjo: 

Atleiskite man! Prisipažįstu, aš smarkiai suklydau dėl jūsų. 

Paskui, Marijanai visai netikėtai, matyt, norėdamas parodyti, 
kaip apgailestauja, jis apkabino ją ir pabučiavo į abu skruostus. 
Stiprus tabako kvapas kuteno Marijanos šnerves, bet... Murjė 

staigiu mostu numetė kailinę kepurę, ir ši nusirito žeme, 
atidengdama storų kasų vainiką. 

Marijana su generolu taip ir apmirė akis į akį. Ji pamatė, 
kaip iš nuostabos išsiplėtė jo akys. Bet tai truko keletą 
sekundžių, nes toks vyriškis greitai susitvardo. Jis vikriai pakėlė 
kepurę, taip pat rūpestingai, kaip ir Barba, vėl uždėjo ją ir 
apsidairė. 

Niekas jūsų nematė, sušnabždėjo jis“ Ir niekas nieko 
nesužinos!.. Išverskite jai mano žodžius, = nekantriai pridūrė 
jis atsigręždamas į Beilį. 

Marijana nusijuokė. 

Nėra jokio reikalo, jei jau jūs atskleidėte mano paslaptį! 
Tad žinokite ir tai, kad aš kalbu prancūziškai... aš prancūzė. 

Tanki ugnis iš kito gurguolės galo nutraukė jos žodžius. 
Kai generolas sužinojo, kas yra Marijana, ji užmiršo pavojų. 
Laimė, rusai, galbūt dviejų savo draugų žūties sugluminti, lyg 
ir ėmė trauktis. Galbūt jie pamanė, kad netikėtumas jau 
nebebus veiksmingas... 

Vis dėlto Murjė, užėmęs vietą šalia Marijanos, nesusilaikė 
baugščiai nepaklausęs to, kas pralinksmino jaunąją moterį: 

Jūs tikrai supratote viską, ką aš kalbėjau? 

Ji jau lyg ir norėjo pasigailėti jo ir pasakyti “ne", tačiau 
proga bent kiek atsikeršyti buvo per daug viliojanti. Staiga ji 
jam žaviai nusišypsojo, tuo galutinai priblokšdama priešą. 

Viską! patvirtino ji Tai buvo labai įdomu! 

Rusų puolimas išgelbėjo Murjė nuo atsakymo. Kurį laiką 
girdėjosi tik šūviai. Paskui viskas nurimo. Susirėmimas truko 
neilgai, nes gynyba buvo gerai organizuota. Beilis spėjo, kad 
rusų yra nedaug. Tačiau Murjė negalėjo nurimti. Kai priešo 
pusėje niekas nebejudėjo, jis išsitiesė, numetė milinę ir kepurę. 

Eisiu žvilgtelėti, kas ten dedasi! Reikia sužinoti, kas mūsų 
laukia rytoj. Įspėkite pulkininką, aš greitai grįšiu. 

Būkite atsargus! - sušnabždėjo Marijana. Jei jums kas 
nors atsitiks, gali kilti panika. Jūs vienintelis galite palaikyti 
tvarką. 

- Nesijaudinkite. Aš senas vilkas! 

Jis tylutėliai dingo, o eskorto vadas išstatė sargybinius. Murjė 
grįžo labai rimtu veidu. 

Jie pasitraukė? dvejodama paklausė Marijana. 

Ne. Jie netoliese įsikūrė stovyklą. 

Priėjo eskorto vadas, olandas, pulkininkas van Kolertas. Jis, 
seniau tarnavęs 2-ajame husarų pulke, buvo sužeistas ir dabar 
lydėjo gurguolę. 

Jų ten daug? paklausė jis. 

Murjė gūžtelėjo pečiais. 

Sunku pasakyti! Leidžiasi rūkas. Mačiau keletą pėstininkų 
grupių, o prie laužo  dalgiais ir šakėmis ginkluotų valstiečių 
gaują. Atrodo, kad esame apsupti. 

Kai jis pasakojo, Marijana pajuto, kaip per nugarą perėjo 
šiurpulys. Primityvūs valstiečių ginklai ją gąsdino, ypač dalgis 
Mirties atributas. Jis baisesnis už šaunamąjį ginklą. Ji nejučia 
prisiminė arklius perpjautomis kelių sausgyslėmis, kraujo klanuose 
plūduriuojančius lavonus su perrėžtais pilvais.: Ją nusmelkė 
mintis, kad galbūt šiąnakt arba rytoj rytą ateis paskutinė jos 
valanda. Jai staiga pasidarė baisu, baisu mirti čia, šiame 
nejaukiame miške, tarp nepažįstamų žmonių, toli nuo visko, 
ką ji mylėjo. Tai neįmanoma, tai negali būti įmanoma! Visa 
jos esybė, jos jaunystė ir gyvenimo geismas vijo šalin šią baisią 
mintį... Ji nesąmoningai priėjo arčiau prie to vienarankio 
generolo, kurio vis dar nekentė, bet dabar jai atrodė, kad jis 
vienintelis gali ištraukti juos iš šių spąstų. Tačiau tai, ką jis „ 
pasakė, nelabai paguodė. 

- Nemanau, kad naktį turėtume ko nors bijoti. Vis dėlto 
reikia akylai budėti. Rytoj, kai tik ims švisti, išsirikiuosime 
keturkampiu, sužeistieji ir silpniausieji centre, karietose, 
pasakė jis greitai dirstelėjęs į jaunąją moterį, kuri rijo jį akimis. 

Paskui pamėginsime prasiveržti, jei, kaip būgštauju, esame 
apsupti. Mūsų vienintelis šansas atakuoti pirmiems. 

O jei mus atrems? paklausė olandas. 

- Reikia numatyti, kad neteksime karietų ir turėsime formuoti 
naują keturkampį, mažesnį... ir taip tol, kol kam nors pavyks 
prasiveržti arba kol visi iki vieno žūsime. 

Visi iki... vieno? paklausė Marijana blankiu balsu. 

Taip, mano jaunasis bičiuli, visi iki vieno! Patikėkite 
manimi, šimtąkart geriau žūti mūšyje negu laukti, kol tave iš 
lėto papjaus valstiečiai... arba dar blogiau. 

Aš jums pritariu, atsiduso Beilis, ir pasirūpinsiu, kad 
nei aš, nei šis jaunuolis gyvi į jų rankas nepatektume. 

Naktis buvo keista, niekas negalėjo gerai išsimiegoti. 
Kiekvienas savaip ruošėsi tam, kas jų laukė. Krovė iš karietų 
nereikalingus daiktus, davė vieni kitiems patarimus, rašė laiškus, 
testamentus, nors nesitikėjo, kad jie pateks kur reikia, 0 tiesiog 
norėdami greičiau prastumti laiką. Kai kurie dalijo savo atsargas 
tiems, kurie jų neturėjo. Ramiai pasidalijo vyną. Tarp sužeistųjų 
Beilis rado belgų, pasikalbėjo su jais apie pažįstamas vietas ir 
pavydėtinai šaltakraujiškai net siūlė adresus ir rekomendacijas. 

Sėdėdama prie laužo, nugara atsirėmusi į medžio kamieną, 
Marijana į visa tai Žiūrėjo su nuostaba ir pavydu. Mirties 
neišvengiamybė viską sušvelnino, visus sulygino. Karininkai, 
kareiviai, civiliai buvo kaip viena nejprasta brolija. Bendro 
likimo akivaizdoje jie visi buvo panašūs, paprasčiausiai žmogiški. 
Tačiau jie buvo kartu, 0 ji jautėsi vieniša, atstumta nuo šios 
brolijos. 

Tiesa, buvo Barba, tačiau lenkė elgėsi vyriškai narsiai. Beilis 
ką tik pasiūlė jai bėgti. 

Jūs kalbate jų kalba ir apsirengusi kaip vietinė. Jūs lengvai 
pereisite jų linijas, ypač rūke. Keliaukite! 

Ji tik gūžtelėjo pečiais ir pareiškė: 

Kada nors reikės mirti! Šiaip ar taip! Pamatysite, ir aš 
moku šaudyti! Ir, man atrodo, jūs sakėte, kad jei kam nors 
tarnauji, kartu su juo pakeli visus likimo smūgius. 

Daugiau ji nieko nepasakė. Ramiai susisupo antklode ir 
išsitiesė po medžiu. Ir paskui taip ramiai miegojo, tarsi būtų 
rengusis dar ilgai gyventi. 

Nakčiai baigiantis Marijana taip pat truputį užsnūdo. Ją 
pažadino Beilis. 

Kelkitės, jau vykstame, pasakė jis“ Reikia pasinaudoti 
tuo, ką siunčia dangus. 

Iš tikrųjų, tirštas rūkas gaubė mišką. Drėgnuose baltuose 
debesyse žmonės atrodė kaip vaiduokliai. Dalį karietų paliko, 
o laisvus arklius bus galima panaudoti, kai reikės bėgti, jei 
reikalai prastai klostysis. Visi, kurie galėjo pakelti ginklą, apsupo 
gurguolę, ir ji pajudėjo rūke. 

Užsikišusi pistoletą už diržo, Marijana ėjo paskui Beilį, 
Barba iš paskos. Ji nuoširdžiai meldėsi, nes buvo įsitikinusi, 
kad kiekvieną minutę gali ateiti mirtis. 

Miško tyla slėgė. Naktį karietų ratus ištepė taukais, o arklių 
kanopas aprišo skudurais. Ir dabar šią vaiduoklių procesiją 
gaubė amžinybė. Rūkas buvo toks tirštas, kad už trijų Žingsnių 
jau nieko nesimatė. Beilis teisingai pasakė, kad tai = Dievo 
dovana. 

Murjė dingo. Jis kartu su van Kolertu ėjo kolonos priešakyje 
visiems rodydamas kelią. Lėtai slinko minutės, ir kiekviena jų 
Marijanai atrodė stebuklas. Beveik įsirėmusi į Beilio nugarą, 
ji patikliai ėjo paskui jį ir įtemptai galvojo apie tai, ko ji 
nebepamatys... apie savo mažylį, tokį gražų... Koradą, kilnų, 
dosnų, bet visuomet liūdną...  geraširdį Zolivalį.. jaunąjį 
rusvaplaukį Grakchą... Adelaidę, kuri Paryžiuje seniai laiko ją 
mirusia... Mintis apie Paryžių privertė ją nusišypsoti. Sioje 
laukinėje ir svetimoje gamtoje, slogiame rūke sunku buvo 
patikėti, kad kažkur yra Paryžius... Paryžius, kurį pamatyti ji 
staiga taip panoro. Ji pagalvojo ir apie Jasoną, tačiau, labai 
keista, neilgai. Jis beveik savo noru išsiskyrė su ja, ir ji 
nenorėjo, kad paskutinės jos mintys būtų apie jį... Ji skyrė 
jas Sebastjanui ir galvojo apie jį su tokiu švelnumu ir meile, 
kaip niekada anksčiau. Nenaudingas jos gyvenimas bent įsikūnijo 
žaviame kūdikyje, kuris tapo vieninteliu garsios giminės tęsėju. 

O laikas slinko. Po keturių valandų žygio baigėsi ir rūkas, 
ir miškas, ir ji suprato, kad pavojaus nebėra. Dabar gurguolė 
judėjo tuščia lyguma, kurioje matėsi tik vienas kitas medis. 
Visi ėmė džiaugsmingai šaukti. Kai Beilis atsigręžė, Marijana 
pamatė, kad jis išbalęs ir jo smakras dreba, tačiau jis šypsojosi. 

Manau, šįsyk pasisekė... 

Ji taip pat jam nusišypsojo. 

Tiesiog stebuklas! Tuo sunku patikėti!.. 

Galbūt! Tikėsimės, kad iki Smolensko dar bus ne vienas 
stebuklas. Matyt, šįsyk priešai pamanė, kad mes neverti jų 
pykčio. 

Dvi dienas judėjo nieko nepastebėdami, tačiau atsirado kita 
problema: trūko: maisto. To, ką pasiėmė Maskvoje, užteko 
dešimčiai dienų, nes niekas nemanė, kad reikės taip ilgai 

keliauti. Be to, oras pasidarė bjaurus. Ėmė snigti smarkiai, 
be perstojo, dėl to buvo sunku judėti. Maistui teko užmušinėti 
arklius. Kas vakarą vargdavo rengdamiesi priedangą, O rytais 
neberasdavo kelių Žmonių, matyt, išėjusių ieškoti maisto. 

Vieną vakarą pasirodė kazokai. Karingai šaukdami, jie užpuolė 
ariergardą, ietimis nudūrė keletą žmonių ir dingo taip staigiai, 
kaip ir pasirodę. Reikėjo palaidoti nužudytuosius ir baimė vėl 
apėmė vis labiau silpstančią gurguolę. 

Nors ir kaip Murjė įkalbinėjo, Marijana atsisakė lipti į 
karietą. Iš vienos pusės  Barba, kurią, atrodė, varė kažkoks 
mechanizmas, iš kitos Beilis, ir taip ji ėjo, ėjo nutrintomis 
kojomis,  sukandusi dantis, stengdamasi negirdėti sunkiausiai 
sužeistų žmonių dejonių ir skundų. Ir visą laiką žemas 
dangus, gelsvai pilkas dangus, kuriame vis pasirodydavo, kaip 
nelaimės pranašai, varnų pulkai. 

Beilis visaip stengėsi drąsinti ją ir žmones. Jis kartojo, kad 
Smolenskas jau netoli, kad ten jie ras visko, ko širdis geidžia. 
Tik reikia būti ištvermingiems. 

Gal iki Smolensko aš ir nusigausiu, pasakė jam Marijana 
vieną vakarą, kai jiems pavyko pasislėpti didžiuliame klojime, 

bet niekada nebepamatysiu Paryžiaus! Tai neįmanoma! Jis 
per daug toli. Mus skiria sniegas, šaltis... ši milžiniška šalis! 
Aš niekada nepajėgsiu... 

Na gerai, jūs žiemą praleisite su manimi Smolenske. 
Imperatorius bus Kalugoje, taigi jums nėra ko bijoti. O pavasarį, 
kai tik bus galima, keliausite toliau... 

Nuvargusi ir prislėgta, nes juos vėl buvo užpuolę kazokai, 
ji gūžtelėjo pečiais. 

Kas jums sakė, kad imperatorius liks Kalugoje? Juk žinote, 
kad jis nori būti arčiau Lenkijos. Jei jis žiemos Rusijoje, tai 
Smolenske arba Vitebske! O Kaluga nuo Nemuno beveik taip 
pat toli kaip ir Maskva. Anksčiau ar vėliau pamatysime jį 
atvažiuojantį. Taigi aš privalau toliau keliauti, ir kuo anksčiau, 
tuo geriau, jei noriu išvengti didelių šalčių. 

Gerai, jūs keliausite toliau! Juk ši gurguolė taip pat 
traukia į Lenkiją. Kas jums trukdo čia pasilikti? Aš jus patikėsiu 
Murjė. 

364 


Ir kokia dingstimi? Čia mane visi laiko jūsų sekretoriumi, 
išskyrus Murjė, kuris yra įsitikinęs, kad aš jūsų meilužė! 

Jūs galite susirgti, išsigąsti klimato, ar maža ko! Šaunusis 
generolas įsimylėjęs jus, galiu prisiekti. Jis džiūgaus manęs 
atsikratęs... 

Kaip tik to aš ir nenoriu, atsakė ji sausai ir nieko 
nebeaiškino. 

Pasikeitęs Murjė požiūris į ją buvo jai nemalonus. Jau 
geriau klausytis nešvankybių negu gintis nuo nevykusio 
merginimosi, kuris kasdien darėsi vis įkyresnis. Jau daug kartų 
ji santūriai įspėjo jį. Jis prašydavo atleisti, žadėdavo valdytis, 
bet tučtuojau vėl žiūrėdavo į ją godžiomis akimis, ir pašaliniam 
stebėtojui tai buvo nesuprantama. Ne, toliau keliauti tokiomis 
sąlygomis, ypač be Barbos, neįmanoma! Ir Marijana sau sakė, 
kad verčiau eis pėsčia negu nuolat ginsis nuo įkyrių reikalavimų, 
kuriems anksčiau ar vėliau bus priversta nusileisti. 

Tą vakarą, kai ji sustojo prie laužo, prie jos priėjo tylomis 
klausiusi pokalbio su Beiliu Barba. 

Nesijaudinkite! sušnabždėjo ji = Rasiu kitą išeitį! Aš 
dar labiau nenoriu toliau keliauti tokiomis sąlygomis. 

- Kodėl, Barba? Jūs turite nemalonumų? 

Šalikais apsimūturiavusi lenkė gūžtelėjo savo plačiais pečiais. 

Aš esu vienintelė moteris gurguolėjeę, = sumurmėjo ji. 
Ir griežtai atsisakau verstis savo ankstesniu amatu. 

O ką jūs man patarsite? 

Dabar nieko. Pirma reikia patekti į Smolenską. Ten 
žiūrėsime!.. 

Patekti į Smolenską! Tai pasidarė tarsi įkyri melodija. Niekas 
neįsivaizdavo, kad tas miestas taip toli. Net atrodė, kad jis, 
kaip blogame sapne, nutoldavo tiek, kiek prie jo priartėdavo. 
Kai kas teigė, kad jie pasiklydo ir niekada nebepateks į miestą. 
Todėl lapkričio 2-ąją vakare nustebę ir nepasitikėdami išgirdo 
naujieną, atskriejusią iš gurguolės pradžios: 

Mes beveik atvykome! Priešakyję = Smolenskas! 

Visi kareiviai jau buvo čia ėję ir atpažino jį, o Beilis 
vienas pirmųjų. 

Iš tikrųjų, su palengvėjimu atsiduso jis, štai ir 
Smolenskas. 

Priėjo gilų slėnį, kur kaip gyvsidabris žvilgėjo Borisfenas, ir 
priešais juos iškilo miestas. Atrodė, kad jis aukštų sienų 
suspaustas, snūduriuoja dešiniajame upės krante tarp pušimis, 
eglėmis ir beržais apaugusių kalvų, kurios, ką tik pasnigus, 
atrodė šventiškai. Ši milžiniška įtvirtinimų juosta su trisdešimt 
aštuoniais bokštais, aukštomis lygiomis sienomis, kurios tris 
šimtus metų priešinosi laikui ir žmonėms, atrodytų ir archaiškai, 
ir nuostabiai, jei ne švieži karo pėdsakai: nulaužti medžiai, 
sugriauti arba sudeginti namai, paskubomis rąstais paramstyti 
tiltai. Iš priemiesčių beveik nieko nelikę. 

Virš sienų kyšojo cerkvių kupolai, iš kaminų kilo dūmai, 
primenantys vakarienę, šiltą kambarį...  Suskambėjo varpas, 
nuaidėjo ragas, būgnui pritariant - trimitas, visa tai liudijo, 
kad už šių senovinių sienų, saugojusių amžinos jaunystės paslaptį, 
slenka kariškas gyvenimas. 

Miestas atrodė toks panašus į paguodą teikiantį prieglobstį, 
kad visi, kurie dar įstengė šaukti, vienu balsu džiaugsmingai 
suriko. Pagaliau bus galima pailsėti, pavalgyti, sušilti. Tuo tiesiog 
sunku patikėti!.. 

Beilis susigūžė nuo šalčio ir sumurmėjo: 

Turbūt tą patį jautė kryžiaus žygio dalyviai, išvydę Jeruzalę. 
Iš čia nieko nematyti, sienos per aukštos, tačiau viduje liko 
ne daugiau kaip pusė miesto! Vis dėlto tikiuosi, kad mus 
visus galės apgyvendinti... ir aš rasiu kurjerių, kuriuos siunčiau 
iš Maskvos, darbo vaisius. 

Beilis stengėsi dėtis abejingu, tačiau jo tamsios 4+kys džiugiai 
blizgėjo, ir Marijana jautė, kad jis taip pat patenkintas kaip 
ir kiekvienas paprastas mirtingasis. 

Nuotolis iki miesto vartų buvo įveiktas per rekordinį laiką. 
Be to, sargybiniai pastebėjo gurguolę, ir subėgo kareiviai, 
pasisveikinę šūkaudami padėjo įvažiuoti į miestą. 

Eidama pro vartų arką su miesto herbu - patranka ir 
fantastišku paukščiu Gamajūnu, narsumo simboliu Marijana 
nesusilaikiusi nusišypsojo Beiliui. 

Manykite apie mane ką norite, bet aš, kaip ir visi, labai 
džiaugiuosi čia atvykusi! Tikiuosi, jūs dar ko nors pasiūlysite, 
ne tik supuvusių ir sušalusių bulvių... 

Ne ji viena svajojo apie valgį Aplinkui kareiviai tik ir 
kalbėjo apie sočią vakarienę, kurią gaus, ir į Smolenską jie 
įžengė taip, tarsi čia jų lauktų šventė. Tačiau jų džiaugsmas 
truputį išblėso, kai praeidami įtvirtinimus pamatė jų slepiamus 
griuvėsius. Sniegas gailestingai užklojo griuvėsius, bet jis negalėjo 
užpildyti tragiškai tuščių gatvių, kuriose aliejinės lempelės įsižiebė 
už išaliejuoto popieriaus, atstojusio išdaužytus stiklus. 

Abiejose gatvės, kuria važiavo gurguolė, pusėse iš likusių 
namų išėjo žmonės ir tylomis stebėjo atvykėlius. Jų akys degė 
neapykanta. Marijanos džiaugsmas iškart užgeso, ji dar labiau 
negu Maskvoje jautė, kad yra priešo teritorijoje. 

Juos pasivijo Murjė, kuris prie vartų buvo sustojęs pasikalbėti 
su karabinierių kapitonu. Jis aiškiai buvo susirūpinęs. 

Atrodo, kad trys šimtai kareivių yra laukiami svečiai! 
Maniau, kad čia rasime visą maršalo Viktoro 9-ąjį korpusą, 
bet iš jo beveik nieko neliko. Maršalas su didžiąja karuomenės 
dalimi išžygiavo į Polocką, kur, kaip šnekama, Sen Sirui labai 
nesiseka. Net gubernatorius dingo... 

O kas jis? paklausė Beilis. 

Generolas Bagrėjus d'Iljeras, jis čia turėjo būti su Ilirijos 
divizija, rugpjūčio pirmąją išėjusia iš Dancigo. Jis išvyko užimti 
a), prie kelio netoli Elnės, o Smolenską paliko generolui 
arpantjė, 4-0jo korpuso štabo viršininkui, buvusiam Vitebsko 
gubernatoriui. Man kyla klausimas: ką mes čia rasime, jei tokia 
silpna įgula ir taip kaitaliojami gubernatoriai? 

Jam taip šnekant, Beilis tiesiog akyse vis labiau niaukėsi. 
Jam iškilo aibė klausimų dėl maisto, kurio užsakymus buvo 
visur išsiuntinėjęs. Ir kai pateko į didelę aikštę, jis staiga 
paliko savo bendrakeleivius ir puolė į viešbutį, ant kurio 
slenksčio kaip tik pasirodė laikinasis Smolensko gubernatorius 
ir kažkoks civilis, kaip paaiškėjo, gubernijos intendantas de 
Vilblanšas. Kaip tik su juo Beilis trumpai ir karštai kalbėjosi, 
o kai grįžo prie Marijanos, nelaimingasis užnugario aprūpinimo 
reikalų tvarkytojas buvo visiškai prislėgtas. 

Tai baisu! Nesurinko nė ketvirtadalio to, ką buvau užsakęs! 
Turiu melstis Viešpačiui, kad imperatorius čia neužgriūtų, nes 
tada man grėstų jei ne mirtis, tai bent nešlovė. Eime! Čia 
mums nėra kas veikti. Pats laikas atsisveikinti su gurguole ir 


367 


susipažinti su armijos sandėliais. Turiu pats įsitikinti. Jau ten 
rasime, kur visiems įsikurti. 

Bet pasirodė, kad tai nėra taip lengva, kaip jis manė, nes 
prisigrūdusiame intendantūros name ponui tvarkytojui galėjo 
pasiūlyti tik čiužinį ankštame kambaryje, kuriame jau gyveno 
du jo kolegos. Suprantama, moterų nebuvo kur įkurdinti. 
Reikėjo rasti ką nors kita. 

Beilis paliko ten lagamino likučius ir su palydovu iš 
intendantūros leidosi ieškoti buto savo “sekretoriui" ir virėjai. 
Pagaliau seno vokiečių žydo name netoli naujosios turgavietės 
rado kažką panašaus į mansardą, tačiau joje buvo krosnis ir 
dėl to moterims atrodė, kad ji yra be galo ištaiginga. Kad 
galėtų gyventi su Barba, Marijana turėjo vėl tapti moterimi, 
dėl ko ji nė kiek nesigailėjo. Solomonas Levinas ir jo žmona 
Rachilė buvo malonūs žmonės ir labai susijaudino pamatę 
jaunosios moters įdubusius ir blyškius skruostus. Jie nieko 
neklausinėjo ir tik patikino, jog abiem moterims pas juos bus 
gerai, o kilnusis ponas gali ramiai eiti tvarkyti savo reikalų. 
Beje, kai jie sužinojo, kad Marijana vokiškai kalba taip pat 
gerai kaip ir jie, kontaktas užsimezgė labai greitai. 

Nusiraminęs dėl savo globotinių likimo, Belis paliko jas ir 
prižadėjo ateiti kitą dieną ryte. 

Prekiautojo kailiais, o kartu ir kitomis būtiniausiomis prekėmis, 
Solomono Levino santykiai su okupantais buvo gal ir ne 
nuoširdūs, bet visai korektiški, dėl to jis galėjo prekiauti mieste, 
kuriame neliko konkurentų. O tai reiškė, kad jo namuose iš 
bado nemirsi. 

Storulė Rachilė pasirūpino, kad mansardoje atsirastų čiužinių, 
paklodžių ir antklodžių, taip pat didžiulis lokio kailis, 
pradžiuginęs Marijaną, bet ji vos neapsiverkė iš džiaugsmo, kai 
Rachilė ir jos mažoji tarnaitė įnešė didelę geldą, du didžiulius 
karšto vandens ąsočius, rankšluosčių ir muilo gabalėlį. Kai 
išvyko iš Maskvos, aštuoniolika dienų Marijana nebuvo nusiavusi 
ir nekeitė marškinių. Ji dar niekada nesijautė tokia nešvari. 
Išvydusi tokią prabangą, ji apkabino senutę ir išbučiavo ją. 

Kol gyva būsiu, laiminsiu jus, madam Levin, pasakė ji. 

Jūs neįsivaizduojate, ką man tai reiškia! 

- Mūsų namai nėra turtingi, gražūs ir net nelabai jaukūs, 
tačiau juose svarbiausia - švara, nes tie iš mūsų, kurie paiso 
Mozės įsakymo, tuo rūpinasi. Duokite savo“ ir savo tarnaitės 
rūbus, mes išskalbsime... 

Iš pradžių Rachilė šnekėjo labai oriai, bet paskui nutilo, o 
dabar vėl kažkaip neryžtingai kalbėjo toliau: 

O aš juo labiau neužmiršiu jūsų, ponia, nes niekada 
nebūčiau patikėjusi, kad kada nors moteris iš Vakarų padarys 
mane laimingą. Argi jūs užmiršote, kad aš priklausau niekinamai 
tautai? 

Dėl netikėto šios senos moters liūdesio Marijanai suspaudė 
širdį. Ji paėmė jos ranką. 

Jūs su manimi, svetimšale, elgiatės kaip su drauge. O aš 
visada bučiuoju savo draugus. 

Ir ji vėl pabučiavo Rachilę į abu skruostus nė nejtardama, 
kokie bus tų bučinių, rodančių simpatiją ir palankumą, padariniai. 
Solomono žmona tuoj pat išėjo, tik įspėjo Barbą, kad ši gali 
išsimaudyti virtuvėje, palikusi Marijaną su malonumu pasinerti 
į geldą. 

Grįždama išsimaudžiusi, lenkė atsinešė didelį dubenį su mėsos 
troškiniu, grikių koše ir sklindžiais su grietine. Ąsotėlyje garavo 
arbata. 

Jau seniai Marijana su Barba nebuvo taip vaišinamos. Jos 
puolė maistą kaip išbadėjusios, nors, tiesą pasakius, tokios ir 
buvo. Paskui, tarsi valgymas būtų išsekinęs paskutines jėgas, 
jos išsitiesė ant savo čiužinių ir patenkintos kietai užmigo. 
Marijana nubudo tik kitą dieną po vidurdienio. 

Tada ji su džiaugsmu pastebėjo, kad toks ilgas poilsis tiesiog 
atgaivino ją. Jau seniai ji taip gerai nesijautė. Normalus maistas 
grąžino jai jėgas ir kovingumą. Tai pasireiškė atkakliu noru 
toliau keliauti į Paryžių, nes nuo to momento, kai pamatė 
Smolenską, jai nė nedingtelėjo mintis užtrukti čia, tegul ir 
šiltuose bei draugiškuose Levino namuose. 

Ji susitvarkė, su palengvėjimu vėl apsivilko moteriškus rūbus, 
kuriuos saugojo nedideliame ryšulėlyje. Tuomet atėjo Beilis. 

Iš karto buvo matyti kad Valstybės tarybos auditorius 
neturėjo tokių patogumų kaip Marijana. Jis buvo išbalęs, ir 
jo išvargęs veidas nervingai trūkčiojo rodydamas didelį nerimą. 

Išvydęs gaivią, švarią ir pailsėjusią Marijaną, jis aiškiai susierzino. 
Ir tikrai jis buvo labai purvinas, o parazitai visą naktį neleido 
jam miegoti. Vis dėlto jis nesiskundė ir iš karto ėmė kalbėti 
apie reikalą. 

Gurguolė išvyksta rytoj; pareiškė jis“ Norite su ja 
važiuoti ar ne? 

Jūs puikiai žinote, kad ne. Sekretoriaus vaidmenį čia 
baigiau vaidinti ir neturiu jokio noro keletą šimtų Ijė būti 
vienintele moterimi, be Barbos, tarp gero tūkstančio sulaukėjusių 
vyrų. Paklauskite Barbos, ką ji apie tai mano: ji nesutinka! 

Tai beprasmiška ir kvaila! Juk žinote, kad Murjė apgins 
jus... 

Ką jūs apie tai žinote? Ne, mano drauge, tik nekalbėkite 
apie riteriškumą, galantiškumą ir kitokias nesąmones, kurios 
tokioje situacijoje visai netinka. Žodžiu, neturiu jokio noro 
būti išprievartauta nežinia kiek kartų, kol pateksiu į civilizuotą 
šalį. Be to, argi jūs užmiršote savo pažadus? Maskvoje jūs 
įtikinėjote, kad čia atvykus jųms bus lengva padėti man toliau 
tęsti kelionę. 

Jis tiesiog įsiuto. 

Ar aš galiu ką nors padaryti? Juk matėte, kas liko iš 
šio miesto, į kurį visi dėjome tiek vilčių? Įgulos nėra, maisto 
nėra, ryšio su kitais miestais nėra, gyventojai priešiškai nusiteikę 
ir tik laukia momento, kada galės mus nudobti. 

Jūs turėjote būti tam pasirengę. 

- Jokiu būdu ne! Smolenskas buvo laikomas mūsų pagrindiniu 
atsargų sandėliu, bet atrodo, kai maršalas Viktoras paliko jį, 
tos atsargos paslaptingai dingo. O iš to, ką užsakiau Mogiliove 
ir Vitebske, beveik nieko negauta. Ir aš nieko nežinojau, 
nieko! Mane čia atsiuntė nejspėję. Tas nelaimėlis Vilblanšas 
buvo leisgyvis iš baimės, kai gavo mano laiškus, ir neišdrįso 
įspėti manęs. Tačiau prisipažįstu, kad dabar ir aš esu baimės 
ir nevilties apimtas. Žinokite, kad mes turime tik keletą 
centnerių miltų, truputį ryžių, grikių, keletą rieškučių avižų ir 
glėbių šieno, kopūstų, dvi tris dešimtis liesų viščiukų ir... O 
taip, degtinės statinių, kad išmaitintume apie šimtą tūkstančių 
žmonių, kurie užgrius mums ant galvų ne vėliau kaip po 

dviejų savaičių. Tai kaipgi, jūsų manymu, galiu rasti laiko ir 
būdų rūpintis jumis, jei aš tuojau išprotėsiu? 

Apie šimtą tūkstančių žmonių? Ką jūs norite pasakyti? 

Jis karčiai šyptelėjo. 

Kad užuot gavęs barono titulą, kurio kukliai tikėjausi 
kaip apdovanojimo už savo darbą, galiu patekti į nemalonę 
didžiulę ir visiems laikams! Imperatorius man niekada neatleis... 
kaip ir grafas Diuma, ir mano pusbrolis Dariu. Aš žuvęs 
žmogus, užsitraukęs negarbę! 

Baikite inkšti, - supyko Marijana, ir žmoniškai paaiškinkite, 
iš kur tie jūsų šimtas tūkstančių žmonių? 

Imperatoriaus! Ką tik atėjo pasiuntinys atėjo, nes jo 
arklys apledėjusiame šlaite nusilaužė sprandą. Jo didenybė 
traukiasi čionai. 

Niūrus tonas aiškiai rodė, kiek tai jį džiugina. Nerišliai, 
tarsi atsikratydamas nereikalingos naštos, jis išklojo visas 
naujienas. Spalio 24-ąją princas Eugenijus prie Malojaroslaveco 
sumušė rusų generolo Dochturovo armiją, tačiau ši pergalė, 
beje, ne visiška, leido Napoleonui suprasti, kad rusų kariuomenė 
reformuojama, ir sunku nustatyti, kiek jos. Kadangi jo 
kariuomenė gerokai sumažėjo, jis nusprendė, kol nevėlu, trauktis, 
ir kai pasiuntinys išvyko iš vyriausiosios būstinės, Prancūzijos 
kariuomenė jau buvo Borovske. 

Imperatoriaus įsakymai kategoriški: Smolenske reikia viską 
paruošti, kad būtų galima priimti apie šimtą tūkstančių 
imperatoriui likusių kareivių, ir dar keletą tūkstančių civilių, 
palikusių Maskvą paskui kariuomenę. 

Bet tai ne viskas! tęsė Beilis vis labiau karščiuodamasis. 
- Imperatorius tikisi čia rasti geroką pastiprinimą - 9-ąjį korpusą, 
kuris išžygiavo padėti Sen Siru. Maršalas sužeistas, jis turi 
palikti Dvinos kordoną. O Udino 2-asis korpusas, turintis keturis 
patikimus šveicarų pulkus, smarkiai nukentėjo. Viktoras nebegali 
čia grįžti, jei nori išlaikyti kelią į Vilnių, o be jo negalima 
būti įsitikinusiam, kad Napoleonas pajėgs tikrai pasipriešinti 
dideliam rusų puolimui, jei Kutuzovui šaus į galvą mintis jį 
vytis. 

Marijana pasibaisėjusi klausėsi, ją trikdė niūrus monotoniškas 
Beilio balsas. Jis tarsi kartojo prastai išmoktą pamoką. Paskui 
jo veidas ūmai paraudo, ir jis suklykė: 

Kaip matote, dabar ne laikas kalbėti apie jūsų delikatumą 
ir dvasinę būseną! Marijana, supraskite, kad jūs neturite 
pasirinkimo! Jei neišvyksite su gurguole, netrukus pateksite į 
imperatoriaus rankas. Taigi patinka jums ar -£ne, bet aš 
nusprendžiau, kad išvažiuosite su sužeistaisiais. 

Ji tučtuojau pasipiktino, įžūlaus jo tono įžeista. 

Sakote, jūs nusprendėte... be mano sutikimo? 

Būtent! Rytoj auštant Murjė su karieta užsuks paimti 
jūsų... nes aš dar įstengiau gauti jums tokį stebuklą! Jūs neisite 
pėsčia! Jūs turite būti dėkinga! 

Dėkinga? Kas jums leido man įsakinėti? 

Ji vis labiau širdo. Kokią teisę turi šis vyrukas, tiesą sakant, 
jai niekas, kalbėti su ja šeimininko tonu? Jis pagelbėjo jai 
per gaisrą, bet argi ji neatsilygino jį slaugydama? Stengdamasi 
būti rami, ji pasakė aiškiai tardama kiekvieną žodį: 

Juokinga manyti, kad vykdysiu jūsų nurodymus, mano 
drauge! Leiskite man laikytis savo žodžio: aš nevažiuosiu. 

O aš pasakiau, kad važiuosite, nes aš to noriu. Galbūt 
dabar jūs norėtumėte susitikti su Napoleonu. Po visko, kas 
buvo, jūsų seni meilės ryšiai su juo gali teikti vilties sušvelninti 
jo pyktų, bet aš čia niekuo dėtas ir neketinu sunkinti savo 
padėties. Jei tuo momentu, kai turėsiu pripažinti savo visišką 
nesėkmę dėl tų prakeiktų rezervinių atsargų, jis dar sužinos, 
jog aš jus slėpiau, padėjau jums ir gelbėjau, mano padėtis 
taps beviltiška! Kalėjimas... gal net sušaudymas... 

Nešnekėkite nesąmonių! Kaipgi jis iš karto viską sužinos? 
Mes nebegyvename drauge ir nemanau, kad imperatorius ieškotų 
buto žydo name. Gurguolė išvažiuos, ir daugiau niekas nežino 
apie jūsų pagalbą man. Tik Murjė sužinojo, kad aš moteris... 

O tie iš intendantūros, kuriems jūsų maskaradas buvo per 
daug naivus? Šie jus priglaudę žmonės? 

Tikrai! Tačiau... galbūt tai jus nustebins, bet, mano 
manymu, jų nereikia bijoti, net priešingai. Niekas man 
nesukliudys likti pasislėpusiai šiame name, kol pagaliau galėsiu 
ramiai išvažiuoti. 

Beilis įtūžęs gūžtelėjo pečiais. 

Jūs čia slapstysitės keletą mėnesių? Jūs tikrai išprotėjote! 
Mūsų laikais nėra nieko nepatikimesnio kaip žydo namas. 
Sakysim, rusai vėl užims Smolenską! Šie žmonės, kurie jums 
taip patinka, išmes jus atsiradus menkiausiam pavojui, ir galiu 
eiti lažybų, kad jūs ir dabar neilgai pas juos būsite, jei jie 
sužinos, kokie jūsų santykiai su Napoleonu! Jei jus aptiks pas 
juos, jiems geruoju nesibaigs! Bet gana apie tai! Rytoj auštant 
jūs išvyksite, nes aš šįvakar gausiu gubernatoriaus orderį suimti 
jus ir ištremti. Priežasčių pakaks. Ir namus išvers nuo rūsio 
iki stogo, jei jūsų čia nebus. Dabar supratote? 

Kurį laiką jiedu stovėjo vienas priešais kitą kaip du įpykę 
gaidžiai. Marijana nepaprastai išbalo, o Beilis iš pykčio paraudo, 
tačiau abu gniaužė kumščius. Jaunoji moteris drebėjo iš 
pasipiktinimo. Ji pamatė, kuo egoizmas ir baimė gali paversti 
žmogų, tikrai turintį didelį intelektą. Gyvendama kartu su juo 
ji suprato, kad šis mažasis dofinas turi didžio rašytojo talentą. 
Tik jį privertė palikti lepų gyvenimą ir įtraukė į karo pragarą. 
Jis patyrė nuovargį, badą, purvą, baimę. Ir dabar dar prisidėjo 
nemalonės baimė, nes iš naivaus išdidumo jis mano esąs vienas 
atsakingas už tai, kad trūksta maisto... žinoma, rimta priežastis 
nebesivaldyti. Tačiau Marijana nusprendė nepanikuoti. 

Jūs smarkiai pasikeitėte!  tepasakė ji staiga nurimusi kaip 
jūra prieš audrą. 

Jos ramumas padėjo Beiliui atsipeikėti. Jo veidas pamažu 
atgavo natūralią spalvą, jis nuleido galvą, išsižiojo ir tuoj pat 
vėl susičiaupė, bejėgiškai mostelėjo ranka, paskui gūžtelėjo 
pečiais ir apsisuko. 

Rytoj prieš jums išvykstant ateisiu atsisveikinti, tepasakė 
ir dingo. 

Sustingusi viduryje kambario, Marijana klausėsi, kaip namo 
gilumoje tyla jų sujaudintų balsų aidas, paskui atsisuko į Barbą. 
Sunėrusi rankas ant pilvo, ji stovėjo prie krosnies. Moterų 
žvilgsniai susitiko, Marijanos akyse jau blizgėjo ašaros, o lenkės 
akyse atsispindėjo ramus pasitenkinimas. 

Na ką gi! atsiduso jaunoji moteris: = Manau, mudvi 
neturime pasirinkimo, Barba! Turime nusileisti ir likti gurguolėje. 
Pasistengsime apsiginti... 

Ne! pasakė Barba. 
Kaip... ne? Jūs norite pasakyti, kad mudvi nesiginsime? 
Ne... nes mes su jais nevažiuosime! 

Nustebusiai  Marijanai dar nespėjus paprašyti paaiškinti, ji 
priėjo prie durų ir atidarė jas. 

Eikite, ponia, pasakė ji. = Mums negalima gaišti laiko! 
Mūsų šeimininkas jau turėtų laukti mūsų svetainėje. 

Svetainėje? 

Taip taip, - Barba šyptelėjo. Šiame name yra svetainė. 
Tik reikia žinoti, kur ji. 

Iš tikrųjų, Solomono Levino namas, nors ir didžiausias bei 
gražiausias ilgoje gatvelėje, Smolensko gete, buvo siauras pastatas 
su dviem kambariais kiekviename aukšte. Pirmame ilgainiui 
patamsėjusi parduotuvė ir sandėlis su durimis į virtuvę, antrajame 

svirnas, mansarda, kurioje įsikūrė moterys, ir šeimininkų 
kambariai, o svetainė buvo virš parduotuvės. Tai buvo tamsus 
kambarys, išmuštas išblukusiu žaliu audiniu, bet nepaprastai 
švarus. Pagrindinis baldas buvo kilimu apdengtas stalas su didele 
juodai įrišta knyga ir variniu kandeliabru. Keletas medinių 
kėdžių gana toli viena nuo kitos buvo sustatytos prie sienų. 

Kai Rachilė ten nuvedė Marijaną ir Barbą, kandeliabras 
degė, o senasis Solomonas su juoda šilkine jermulka, juostuotu 
šaliku ant pečių ir su akiniais ant nosies labai dievobaimingai 
skaitė didžiąją knygą Talmudą. Atėjus moterims, jis užvertė 
knygą ir balta kaulėta, bet nepaprastai gražia ranka ėmė glostyti 
viršelį. Paskui atsistojęs, kad nusilenktų, jis parodė kėdes, 
nusiėmė akinius ir kurį laiką tylomis žvelgė į Marijaną. 

Ji pamanė, kad jis panašus į nuvargusį pranašą. Ilga barzda 
atrodė kažkokia suvytusi, kaip ir oda, o iš po jermulkos lindo 
netvarkingai išsidraikę plaukai, kažkada, matyt, buvę garbanoti. 
Tačiau tamsiame žvilgsnyje dar jautėsi jėga ir valia. 

- Moteris, - tarė jis pagaliau, kuri tave lydi, man sakė, 
kad tu čia esi prieš savo norą, tau gresia pavojus ir tu labai 
nori grįžti namo, tik ne su kareiviais. Tai tiesa? 

Taip, tai tiesa. 

- Gal aš galėsiu tau padėti, bet turiu žinoti, kas tu esi. 
Tokiu baisiu laiku veidai būna dvejopi arba veidmainingi, o 
sielos dar labiau, ir nekaltas žvilgsnis neretai maskuoja 

niekingą širdį. Jei nori, kad tavimi patikėčiau, tu pirmiausia 
turi pasitikėti manimi... ir, moterie, tu čia atėjai vyriškais rūbais 
vilkėdama. 

Argi jums gali būti svarbu mano vardas? tyliai pasakė 
Marijana. Mes priklausome tokiems tolimiems pasauliams. 
Mano vardas jums nieko nepasakys... ir jūs nesužinosite, meluoju 
aš jums ar ne. 

Vis dėlto pasakyk! Kodėl tu abejoji, jei tau kažkas 
draugiškai siūloma? Sioje knygoje, pridūrė jis lengvai 
paplekšnodamas viršelį, sakoma: “Ząsis vaikšto nuleidusi galvą, 
bet pro jos akis niekas neprasprūsta". Mes, žydai, kaip žąsys... 
ir mes žinome kur kas daugiau negu gali įsivaizduoti. Be 
daugelio kitų dalykų, aš žinau ir daug vardų... net iš tavo 
pasaulio! 

Na gerai! tarė Marijana. Aš esu kunigaikštienė 
Sant'Ana ir supykdžiau imperatorių, nes organizavau pabėgimą 
iš kalėjimo žmogaus, kuris man atstojo tėvą ir kuriam turėjo 
įvykdyti mirties bausmę! Savo ruožtu jus įspėju, kad man 
padėdamas smarkiai rizikuojate. 

Užuot atsakęs, senukas ištraukė iš savo seno durtinio kišenės 
popieriaus lapą ir ištiesė jį Marijanai. Ji nustebusi atpažino 
vieną iš plakatų, skirtų jai. 

Matai, tarė Solomonas, aš turėjau būdą patikrinti 
tavo nuoširdumą. | 

Iš kur jūs tai turite? paklausė ji virptelėjusiu balsu. 

Iš pašto stoties. Atrodo, kad kurjeriai paliko juos visuose 
miesteliuose kelyje iki Nemuno. O aš visada renku spausdintus 
popierius. Juose būna daug įdomių dalykų. 

Marijana nieko neatsakė. Jai atrodė, kad lekia į bedugnę. 
Ji niekada nemanė, kad Napoleonas taip nori ją sugauti. Juk 
tekstas buvo kitas! Apie “imperatoriaus draugę“ čia nebeužsi- 
minta. Tiesiog reikalaujama tučtuojau suimti kunigaikštienę 
Sant' Aną... ir žadėtoji suma padvigubinta! 

Kažkas joje tarsi nutrūko. Jos pasaulis ją užgriuvo. Jei 
Napoleonas taip jos nekenčia, ji nebegalės nei ilsėtis, nei 
miegoti. Jo pyktis visur persekios, kol pagaliau pasieks ją! Ji 
viena, visai bejėgė, didžiulės imperijos centre, kur niekas negalės 
pasislėpti nuo imperatoriaus pykčio. Zaibu švystelėjo mintis apie 

Paryžių, apie Adelaidę, kuri galbūt jau turi nemalonumų 
policijoje... apie Koradą! Kas gali garantuoti, kad Napoleonas, 
įnirtingai trokšdamas surasti Marijaną, neprivers padaryti kratos, 
nekonfiskuos jos turto? 

Jos petį palietusi Solomono ranka privertė ją krūptelėti. Ji 
taip paskendo nelinksmose savo mintyse, kad nepastebėjo, kaip 
jis atsistojo ir priėjo prie jos. Kai jis prabilo, ji išgirdo, kad 
jis beveik kartoja jos mintis. 

- Tau reikia grįžti namo! pasakė jis švelniai. Tu viskuo 
rizikavai gelbėdama giminaitį, ir Aukščiausiasis neapleis tavęs. 
Mūsų įstatymas dar teigia, kad geriau būti prakeiktam negu 
vertam prakeiksmo, ir tai Aukščiausiojo ranka tave atvedė į 
mano namus. Tu esi kilminga dama, ir vis dėlto pabučiavai 
mano seną žmoną! Mes tavo bičiuliai... o didysis imperatorius 
galbūt niekada nepaliks Rusijos. 

Ką jūs norite pasakyti? 

- Kad kelias į Prancūziją ilgas, kad Rusijos žiema rūsti... 
ir kad atamano Platovo kazokai kaip skėriai: jie užpuola 
spiečiais, o kai juos atmuša, stebuklingai atsiranda kitoje vietoje. 
Tu gerai padarei, kad sąmoningai atsisakei vykti su gurguole: 
galbūt ji niekada nenuvažiuos. 

Bet ką gi man daryti? Kas man bus? 

Valandą prieš aušrą aš nuvesiu tave į mūsų kapines už 
įtvirtinimų sienų. Tai nuošali vieta, ir krikščionys ten nevaikšto. 
Ten yra sugriauta sinagoga. Ir ten tavęs lauks karieta su geru 
arkliu ir maistu, tad jūs galėsite nuvažiuoti iki Kauno. Tačiau 
tu turi sutikti apsimesti mūsiške! Jei manęs paklausysi, tavo 
kelionė nesusitrukdys ir nebus pavojinga! 

- Nebus pavojinga! - sušuko Barba, iki šiol dar nedalyvavusi 
pokalbyje. Vadinasi, mus gali užpulti ir prancūzai, ir rusai... 
bent jau norėdami mus apiplėšti? 

- Zinoma, ne! Klausykite! 

Solomonas Levinas paaiškino, kad pagal prekybos globėjo 
caro Aleksandro I įsakymus žydai gali gyventi miestuose ir 
miesteliuose su specialiais leidimais, kuriuos policija gerbia. 
Pavojų kartais kelia tik kazokai, nes jie nieko nepaiso. 

Tačiau, - patikslino Solomonas, jūs moterys. Viena bus 
mano sesuo, kita dukterėčia. Tai jus šiek tiek apsaugos, nes 

kazokai vengia suteršti savo garbę ryšiais su žyde. Be to, 
jaunoji ponia sirgs... užkrečiamąja liga. Taigi turėdamos laiškus, 
kuriuos įduosiu, kad įteiktumėte mano broliams Oršoje, Borisove, 
Smurgainyse ir Vilniuje, važiuodamos iš miesto į miestą jūs 
pateksite prie Nemuno. Kaune rasite mano pusbrolį Isaką 
Leviną. Jam paliksite mano karietą ir arklį, kuriuos vėliau 
grąžins. Kaune jūs jau būsite Lenkijoje, kur kazokai nebaisūs. 
Be to, Isakas duos jums pinigų nuvykti į Dancigą. O ten, 
turėdamos truputį aukso, nuspręsite, ką toliau daryti. Dancigas 

tai uostas, ir kontrabandininkų ten daugiau negu valstybių 
laivų. O imperatoriaus valdžios ten beveik nėra. Jūs pačios 
sugebėsite išsikapstyti. 

Uostas! Šis žodis įveikė Marijaną. Juk tai jūra, puiki galimybė 
pabėgti. Nuo to laiko, kai ją lyg pūkelį nešiojo po šią milžinišką 
šalį, ji buvo beveik užmiršusi, kad kažkas panašaus yra. Beregint 
atgijo senos svajonės, užgesusios per pilkų dienų rūpesčius. 
Dancigas! Ten ji norėjo nuvilioti Jasoną, ten tikėjosi, Napoleono 
padedama, gauti laivą ir nuplaukti vandenynu į laisvės žemę! 
Ten galbūt atsileis milžiniški gniaužtai, kurie gali sutriuškinti 
ją.-- 
Ūmai ją apėmė beprotiškas, nenumaldomas noras patekti į 
tą miestą, tą uostą... Ta kruopelytė aukso, kurią jai pavyko 
išsaugoti įsiūtą į marškinius, padės susitarti su kontrabandininkais. 
Ir paskui... šalta jūra, pavojingi krantai ir kitas uostas, kitas 
laivas ir neaprėpiamas vandenynas, kurio kitoje pusėje bus 
Amerika ir Jasonas! 

Ji taip paskendo svajose, jog nepastebėjo, kad Solomonas 
nutilo ir laukia atsakymo. 

Taigi? paklausė jis pagaliau. 

Ji krūptelėjo ir kaltai nusišypsojo. 

- Tai puiku! atsiduso ji Kaip aš jums už visa tai 
atsidėkosiu? 

Senasis žydas nuvargęs gūžtelėjo pečiais, nuėjo prie sienos 
ir atidarė slėptuvę. Jis iš ten ištraukė nešvarų skudurėlį, ir 
įspraudė jį Marijanai į delną, o ji nieko nesuprasdama žvelgė 
1 J 

- Atiduosite tai Isakui. Pasakykite, kad pusę tegul panaudoja, 
jis žino kaip, o už kitą tegul atsiųs prekių. 

Marijana  mašinaliai išvyniojo skudurėlį ir iš nuostabos 
aiktelėjo: ten švytėjo šeši nuostabūs perlai... 

Kai Marijana pažvelgė į senuką, jis užsikosėjo, pakedeno 
barzdą ir pasakė: 

Mūšio metu radau juos... Uspenijaus cerkvėje. Jei sužinotų, 
mane pakartų. 

O jei juos ras mūsų rankose? 

Hm... manau, jūs tuo pačiu rizikuojate, bet jūs bent 
išvengsite nepakeliamos dėkingumo naštos. Jei Isakas tai gaus... 
mes būsime atsiskaitę! 

Padėtis visai nebuvo juokinga, tačiau Marijana vos susilaikė 
nenusijuokusi, kai pagalvojo apie spindinčią ašarą, vis dar 
slepiamą prie krūtinės. Garsios vagilės deimantas ir dabar 
pavogti rusų madonos perlai. Jei ji žus, plėšikas gaus lobį, 
kokio nė nesapnavo. Tačiau ji niekada nebijojo pavojų, ypač 
jei dėl to galėjo išbristi iš beviltiškos padėties. 

Nuspręsta! pasakė ji linksmai. Aš įvykdysiu jūsų 
pavedimą... ir vis dėlto dar kartą jums padėkosiu! 

Po valandos, kai Marijana ir Barba jau saldžiai miegojo, 
Solomonas Levinas, susisupęs į kailiu muštą apsiaustą, 
nepastebimai išėjo iš namų, apsnigtomis gatvėmis pasiekė 
įtvirtinimų sieną, pralindo pro prancūzų sviedinio išmuštą angą 
ir greitai nužingsniavo žydų kapinaičių link. Eidamas jis šypsojosi 
į barzdą ir retsykiais trynė rankas. Galbūt norėdamas sušilti... 


Septynioliktas skyrius 
Paskutiniai tiltai 


Jų buvo dešimt, jie užtvėrė arklių kanopų ištryptą apsnigtą 
kelią. Tačiau pro šlaitus, apaugusius medžiais, matėsi ir kiti, 
jodinėję nedidelėmis grupėmis. Kazokai! Jie stovėjo tarsi baisios 
statulos ir Marijanai buvo panašūs į tuos, kuriuos buvo mačiusi 
ant Kodymos krantų. Jie buvo užsidėję kailines kepures arba 
vilnonius gaubtus, jų ilgi raudoni durtuvai grėsmingai žvilgėjo... 

Nors pūtė žvarbus šiaurės vėjas, nešęs sausą sniegą, jie nė 
nekrustelėdami žiūrėjo į artėjančią karietą. Vadeliojusi Barba 

taip sukando dantis, kad net žandikauliai atsikišo, tačiau nieko 
nepasakė ir važiavo pirmyn. Tik akys, kuriose atsispindėjo balti 
laukai, surūstėjo. Nujausdama pavojų, Marijana kosčiojo, kad 
nuslėptų nerimą. Smakru parodžiusi į upę, vingiavusią kairėje 
kelio pusėje, ji pasakė: 

O tiltas? Jis dar toli? 

Trys ar keturi varstai, atsakė Barba neatitraukdama akių 
nuo raitelių. Reikia pamėginti prasmukti, nes artinasi pūga. 
Bet tie tenai... “ 

Iš tikrųjų artinosi pūga. Tiršti juodi debesys lėkė gąsdinamai 
greitai genami šiaurės vėjo, nuo kurio skeldėjo oda ir ašarojo 
akys. 

Prieš valandą moterys paliko nedidelį Borisovo miestelį 
dešiniajame Berezinos krante, ten jos pernakvojo pas vieną 
sendaiktininką. Pirmą kartą po to, kai prieš dešimt dienų 
paliko Smolenską, jos neišvengė sunkumų, nes Borisove buvo 
rusų admirolo Čičiagovo kariuomenė, užėmusi čia pozicijas, kad 
“patykotų ir sunaikintų Napoleoną". 

Visur buvo pilna kareivių, ir sendaiktininkas, nors ir žydas, 
neapsidžiaugė sulaukęs tokių viešnių. Jei ne Solomono laiškas, 
jis būtų tiesiog negsileidęs jų, tačiau Leviną jo bendratikiai 
labai gerbė. Sendaiktininkas leido joms pernakvoti sandėlyje, 
kartu su karieta ir arkliu. Miegojo jos prastai, tačiau bent 
nebuvo šalta. 

Beje, iki Borisovo joms sekėsi kur kas geriau negu tikėjosi. 
Didelių šalčių nebuvo, vos du trys laipsniai žemiau nulio, o 
Solomono dėka jos turėjo ir kuklų, ir patogų ekipažą. Nedidelė 
jų kibitka, prastai nudažyta ir pakankamai nešvari, kad 
nepatrauktų dėmesio, nebijojo prastų kelių. Arklys buvo 
žemaūgis, ilgo plauko, labai stiprus ir ištvermingas, rūpestingai 
pakaustytas žiemos keliu. O po brezentiniu apdangalu buvo 
avižų atsargų, produktų, apklotų ir net ginklų šautuvas ir 
du medžiokliniai peiliai apsiginti nuo vilkų. 

Jei naktis užklupdavo kelyje, Barba sustodavo miške. Ji 
sukurdavo laužą, kad baidytų plėšrūnus. Lenkės įgūdžiai, įgyti 
žygiuojant su kariuomene, labai pravertė. Ir palengva tarp 
aristokratės ir buvosios prostitutės užsimezgė savotiška 
draugystė. 

Iki šiol nebuvo nė vieno negero susitikimo. Vienintelis 
nemalonus incidentas įvyko išvažiuojant iš Oršos. Kai jos paliko 
pinigų keitėjo Zabulono namus, valkatų gauja, šaukdama “Mušk 
žydus!", apmėtė jas akmenimis. Laimė, nė viena nenukentėjo. 

Kartais lygiame horizonte net matydavo kazokų siluetus. 
Tuomet vėjas iki susijaudinusių moterų atpūsdavo keistos dainos 
garsus. Nors ir baimindamosi, jos nejučia su pasimėgavimu 
klausydavosi tų balsų, skambančių harmoningai ir niauriai kaip 
ir pati senoji rusų žemė. Paskui barzdoti raiteliai dingdavo 
kaip sapnas, ir kartu išnykdavo karingos dainos aidas. 

Tačiau tie, kurie laukė ant upės kranto, nemanė dainuoti. 
Nebylūs, sustingę kaip statulos, jie kėlė nerimą. 

Mums reikia pasiruošti, tarstelėjo Barba. 

Marijana jau tuo užsiėmė. Rachilė buvo jai parodžiusi, kaip 
greitai prie veido ir rankų prilipinti plonas tam tikro atspalvio 
plėveles, kuriomis seniai naudojosi apsimetėliai ligoniai ir elgetos. 
Jaunoji moteris jau buvo pripratusi prie to bjauraus Žaidimo 
ir po minutėlės gulėjo susisupusi į nešvarią antklodę, užsimerkusi, 
ryškiai raudonomis dėmėmis išmušta oda. Kai karieta sustojo, 
ji klaikiai suvaitojo. 

Tačiau vienas iš kazokų sulaikė arklį už apynarsio, ir Barba 
tučtuojau ėmė aiškintis. Marijana nieko nesuprato, bet išgirdo 
Solomono duotus joms vardus: Sara ir Rebeka Lurjė iš Kauno, 
grįžtančios namo, kad Rebeka ten ramiai numirtų. 

Žinoma, Rebeka buvo Marijana. Ji pati išsirinko šį vardą 
prisiminusi moterį, kuri Konstantinopolyje išgelbėjo ją nuo 
mirties. Jai atrodė, kad tai laimingas vardas. 

Tačiau dabar ji tuo šiek tiek suabejojo, nes su Barba 
ginčijęsis kazokas kalbėjo tūžmingai, agresyviai. Matyt, kažkas 
negerai. | 

Dėmesio, sušnabždėjo Barba prancūziškai. 

Tariamoji ligonė suprato, garsiau sudejavo ir ėmė kratyti 
galvą. Pramerkusi akis ji staiga visai šalia pamatė susivėlusią 
galvą. Kibitkoje pasklido stiprus karstelėjusių riebalų ir tabako 
kvapas, toks šlykštus, kad jaunąją moterį supykino. Tada vyriškis 
šautuvu keletą kartų tvojo Marijanai per šonkaulius, ji iš 
skausmo suriko, o Barba verkdama maldavo pasigailėti. 

Kazokas plūsdamasis pasitraukė. Paskui karieta vėl pajudėjo, 
ir Marijana norėjo pakeisti padėtį, kad skausmas aprimtų. 

Nejudėkite! sušnabždėjo Barba. Jie mus lydi. 

Kodėl? 

Jie sako, kad mes esame karinėje teritorijoje, kad 
nusikaltome. Jie mus vedasi kartu. 

O Dieve, kurgi? 

Ar aš žinau? Turbūt ten, kur jie apsistoję. 

Bet... mūsų leidimas važiuoti? 

O jiems nusispjauti į jį! Kaip, beje, ir į jūsų agoniją. 
Jiems rūpi tik. arklys ir tai, kas yra karietoje. Manau... jie 
nužudys mus. 

Sumurmėjusi šiuos žodžius, Barba neparodė jokios baimės. 
Ji tiesiog konstatavo liūdną neišvengiamybę. Marijanai suspaudė 
gerklę, ir ji atsimerkė. Net staiga nusileidę platūs lenkės pečiai 
atrodė slegiančiai. Ir Marijana jau kažkelintą kartą ėmė ruoštis 
mirčiai. Ledine ranka ji apčiuopė už diržo paslėptą medžioklinį 
peilį, nusprendusi juo pasinaudoti, kad brangiau atsieitų jos 
gyvybė. Slėniu kaukdamas praūžė sniego sūkurys, apibėręs 
karietą. Kažkur girdėjosi nemalonus varnų kranksėjimas, ir 
Marijanai staiga pasirodė, kad jų karieta tai laidotuvių 
katafalkas ir ją veža į kapą. Nežinodama, ką daryti, ji ėmė 
tylutėliai melstis... 

Keturių kazokų lydima karieta tebevažiavo palei Bereziną. 
Taip privažiavo Studiankos kaimą šalia paprasto seno rąstų 
tilto. Barba vėl ėmė aikčioti: 

Šventasis Kazimierai! Ten dar yra kazokų! Jie griauna 
tiltą. Jei mus paliks gyvas, mes nepersikelsime į kitą krantą. 

Tuo tarpu jas lydėję kazokai ėmė baisiausiai rėkti. 

Ką jie sako? paklausė Marijana. 

Keista! Jie prašo minutėlę lukterėti ir praleisti karietą, 
kol tiltas nesugriuvo. Bet aš nesuprantu... 

Jai nebebuvo laiko tam. Kazokai ir karieta sustojo. Tuoj 
pat du barzdočiai nutempė Barbą nuo sėdynės. Kiti du sugriebė 
tariamąją ligonę už kojų ir pečių ir iškėlė iš karietos. Vis 
tebevaidindama, ji nesipriešino ir laukė, kada ją numes ant 
sniego. Ji pastebėjo, kad tiltas čia pat, o kazokai nušoko nuo 
arklių, kad Barba įnirtingai ginasi, O ją neša prie upės. 

Pamačiusi drumzliną vandenį ir pasibaisėjusi, ji kraupiai suriko, 
ėmė priešintis, bet veltui. Kazokai ją laikė stipriai, ir ji pajuto, 
kad siaubas kausto ją... 

Užmiršusi, kur yra ir kas jai, ji ėmė prancūziškai šaukti: 

Gelbėkite! Čionai!.. Padėkite!.. 

Pasigirdo baisus kliegimas. Tuo pat metu ji pajuto, kad ją 
įsupa, meta, ir... vanduo nuslopino paskutinį jos šauksmą. 

Vanduo buvo ledinis, kunkuliuojantis ir dar pavojingesnis 
dėl plaukiančių ledo lyčių. Marijanai atrodė, kad ji paniro į 
bedugnę, į baisų šaltį, kuris smelkėsi į odą. Ji ėmė blaškytis, 
atsikratė antklodės, į kurią buvo susisupusi, paskui nusimetė 
šaliką ir išniro į paviršių, tačiau jos koja staiga palietė dugną. 
Matyt, čia buvo brasta, ir tiltas stūksojo viršum jos. Nusišluosčiusi 
akis, ji pamatė, kad yra visai šalia to statinio, ir užsiropštė 
ant jo. 

Didžiulei jos nuostabai, krantas, nuo kurio ją numetė, buvo 
tuščias. Karieta tebestovėjo, bet aplinkui nieko nesimatė. 
Pamaniusi, kad Barbą ištiko jos likimas, ji nužvelgė upę, bet 
nieko nepastebėjo, ir jai suspaudė širdį. Matyt, vargšė moteris 
nemoka plaukti ir nuskendo... 

Sustirusi, kalendama dantimis, Marijana išlindo iš po tilto, 
užsiropštė šlaitu ir susmuko ant apšerkšnijusios žolės. Jos širdis 
plakė garsiai kaip būgnas, ausys tarsi griaustinis griaudėjo. Jai 
reikia judėti, kad nenumirtų sušalusi. Savisaugos instinktas buvo 
toks stiprus, kad ji nė nepamanė, jog vėl gali patekti į savo 
budelių rankas. 

Ji ėmė šliaužti šlaitu. Ji jau matė kelią ir... suprato, kad 
girdėjo ne tik savo širdies plakimą: ten, už keleto tuazų, tarp 
kranto ir kaimo, kazokai kovėsi su kavaleristais... Tai galėjo 
būti tik Didžiosios Armijos kavaleristai! 

Jai pasirodė, kad atsivėrė dangus. Sustirusiais pirštais įsikibusi 
į apledėjusią žolę, nebejausdama nei šalčio, nei skausmo, ji 
stebėjo kautynes. Jos buvo nelygios: češimt kavaleristų prieš 
penkiolika kazokų. Jie kovėsi kaip liūtai, bet aiškiai buvo 
silpnesni. Jau trys Žmonės agonijos apimti gulėjo ant sniego, 
greta dviejų užmuštų arklių. 

O Dieve! meldė ji Išgelbėk juos! 

Jai atsiliepė garsus šūksnis nuo artimiausios kalvos viršūnės. 
Iš už medžių išniro nedidelis kavaleristų būrys, gal dvylika 
žmonių. Pirmyn išsiveržė karininkas generolo munduru. Išvydęs, 
kas dedasi ant upės kranto, jis akimirką sustojo, o paskui, 
staiga nusviedęs kepurę ir išsitraukęs kardą, pasileido į kautynių 
vietą šaukdamas prancūziškai: 

Pirmyn!.. 

Toliau buvo nuostabu. Ši kavaleristų saujelė kaip tornadas 
užpuolė kazokus, vertė juos nuo arklių, vadavo draugus ir 
blizgančiais kardais sėjo mirtį. 

Ir tai truko keletą minučių. Netrukus likę gyvi rusai 
nušuoliavo į mišką, vieno generolo persekiojami. Vėjas atnešė 
jo juoką. 

Staiga Marijana pastebėjo Barbą ir vos nepradėjo dainuoti 
iš džiaugsmo. Lenkė išlindo iš už žemos pušies ir nubėgo prie 
karietos. Marijana atsistojo, norėjo bėgti prie jos, tačiau 
sustingusios kojos neklausė jos. Ji pargriuvo ir iš visų jėgų 
sušuko: 

Barba! Aš čia! Eikite čionai! Barba!.. 

Barba išgirdo ją. Beregint ji atsidūrė šalia, apsikabino 
Marijaną, juokėsi ir verkė ir prižadėjo visiems šventiesiems 
aibę žvakių. 

Barba! - suvaitojo Marijana. Aš taip sušalau, kad negaliu 
eiti! 
Pamanyk! 

Lengvai, tarsi vaiką, Barba pakėlė Marijaną ir nunešė ją, 
drebančią iš šalčio, prie karietos. Bet ten ją aplenkė vyriškis, 

tai buvo generolas. 

Labai gaila, mieloji ponia, bet turiu du sužeistuosius! 

Išgirdusi šį balsą, Marijana atsimerkė ir nustebusi įsitikino, 
kad buvęs kentauras - tai ne kas kitas kaip Furnjė-Sarlovezas, 
Fortiunė Gamelen mylimasis, žmogus, išplėšęs ją iš Černyšovo 
nagų ir dėl jos kovęsis dvikovoje sode Lilio gatvėje. 

Fransua! sušnabždėjo ji. 

Jis atsigręžė, apstulbęs pažvelgė, pasitrynė akis, paskui priėjo 
arčiau. 

Matyt, per daug išgėriau jūsų šlykščios degtinės. 

Jums nesivaidena, mano drauge, čia tikrai aš, Marijana. 
Pats to nežinodamas, jūs dar kartą išgelbėjote man gyvybę. 

Jis akimirką apmirė, paskui pratrūko: 

Bet velniai rautų, ko jūs čia bastotės? Ir dar šlapia!.. 

Kazokai mane įmetė į upę... Per ilgai reikėtų aiškinti!.. 
O, man šalta! Viešpatie, kaip man šalta!.. 

Įmesti jus į upę! Velniai rautų! Už tai aš jų nužudysiu 
šimtu daugiau! Palaukite truputį, o jūs, moterie, nuvilkite šlapius 
jos rūbus! 

Jis nubėgo prie savo arklio, paėmė prie balno pririštą didelį 
apsiaustą, grįžo ir susupo į jį jaunąją moterį, kuri liko vien 
su šlapiu apatiniu sijonu. Marijana mėgino prieštarauti. 

O jūs? Juk jums jis reikalingas! 

Dėl manęs nesijaudinkite! Aš netrukus ką nors šilta 
nuplėšiu nuo kazoko! Jūs sakėte, kad šis vežimas priklauso 
jums? Kurgi jūs taip keliaujate? 

Aš mėginau grįžti namo. Fransua, pasigailėkite manęs ir 
jei greitai pamatysite imperatorių, jam nesakykite, kad buvote 
mane sutikęs. Mes jau seniai ne kartu. 

Jis su kartėliu nusijuokė. 

Kodėl jūs nusprendėte, kad aš išvis jam ką nors sakysiu? 
Puikiai žinote, kad jis nekenčia manęs... kaip, beje, ir aš jo! 
Ir ši beprotybė mūsų nesutaikė! Jis sunaikino geriausią pasaulyje 
kariuomenę! Bet vis dėlto - kas nutiko, kad jūs taip išsiskyrėte? 

Aš padėjau pabėgti draugui, kuris jį įžeidė. Manęs ieško, 
Fransua. Nejaugi jūs Smolenske ar kitame mieste nematėte 
skelbimo apie mano paiešką? 

Aš niekada neskaitau jų prakeiktų lapelių! Manęs jie 
nedomina. 

Jis įkėlė ją į karietą, paguldė, apklostė pamėlusias kojas 
apsiaustu. Paskui, staiga surimtėjęs, jis ilgam lūpomis prigludo 
prie stingstančių jaunosios moters lūpų, aistringai priglaudė ją. 

Jau tiek metų apie tai svajojau! sududeno jis“ = Nuo 
Napoleono sutuoktuvių nakties! Jūs vėl skelsite man antausį? 

Ji papurtė galvą, nes buvo per daug susijaudinusi, kad 
galėtų kalbėti. Tas deginantis bučinys buvo kaip tik tai, ko 
jai reikėjo, kad vėl pajustų troškimą gyventi. Ją apėmė noras 


384 


prisišlieti prie vyriškos jėgos, kuria kunkuliuoja šis nepataisomas 
dvikovininkas. 

Kur jūs vykstate? Norėčiau važiuoti paskui jus. 

Ji palingavo galvą, ir gražų jo veidą iškreipė grimasa. 

Važiuoti paskui mane? Maniau, jūs norite ištrūkti iš to 
pragaro! O tas, į kurį pateksite su manimi, bus dar baisesnis. 
Du trečdaliai kariuomenės korpusų sunaikinta, ir visur kazokai. 
Užuot traukę į Lenkiją, apgailėtini mūsų kariuomenės likučiai 
turi žygiuoti pas Napoleoną! Taigi nešdinkitės iš čia! Ir kuo 
greičiau! Jums reikia persikelti per upę, nes kazokai netrukus 
išardys perkėlą... o aš negalėsiu jiems sutrukdyti... žmonių 
mažai... 

Bet jei imperatorius važiuoja į Lenkiją, ką jūs darysite? 
Borisove tiltai jau sugriauti. 

Jis nuvargęs ir piktas mostelėjo ranka. 

Žinau. Matysime... Dabar bėkite. Susitiksime Paryžiuje, jei 
Dievas duos! 

Ir jei aš turėsiu teisę ten gyventi! 

Sudie, Marijana! Jei anksčiau už mane pamatysite Fortiunė, 
pasakykite, kad dar neieškotų guodėjo, nes aš grįšiu! Rusija 
negaus mano kailio! 

Ar jis mėgino nuraminti save? Atrodė, ne. Jis skleidė ramybę 
ir pasitikėjimą. Ir tai nebuvo pagyrūniškumas: jei iš visos 
Didžiosios Armijos teliks vienas žmogus, tai bus Furnjė! Marijana 
nusišypsojo. Juk generolas taip užsimiršo, kad net pabučiavo 
ją... broliškai. 

Aš jai tai pasakysiu! Iki pasimatymo, Fransua! 

Suvertusi ant Marijanos visas antklodes ir rūbus, Barba 
atsisėdo į savo vietą, paėmė vadeles ir plekštelėjo. Karieta 
pajudėjo ir lėtai nuvažiavo prie tilto. Vėl ėmė snigti. Stovėdamas 
kelio pakraštyje, Furnjė stebėjo, kaip ji rieda nelygiais rąstais. 
Suglaudęs delnus, jis suriko: 

Būkite atsargios! Už tilto kelias eina pavojinga pelke! 
Nenukrypkite į šalį!.. Ir pasistenkite aplenkti Smurgainis! Vakar 
ten vyko mūšis. 

Mostelėjusi botagu, Barba parodė, kad suprato, ir kibitka 
dingo sniego sūkuryje. Kai jos visai nesimatė, Furnjė-Sarlovezas 
smarkiai gūžtelėjo pečiais, nusišluostė kažką blizgantį ant 

skruosto, paskui nubėgo prie arklio ir greitai atsistojo būrio 
priešakyje. Paskutinis tiltas per Bereziną liko vienišas, greta 
gulėjo sniego pustomi mirusieji. Tiltas laukė paskutinės savo 
dienos... 


Apsnigtas kelias į Vilnių moterims tapo tikra golgota. 
Išsimaudžiusią Berezinoje Marijaną krėtė šaltis. Jau nebereikėjo 
dėtis ligone: gulėdama giliai karietoje, susupta apsiaustu ir 
antklodėmis, ji vos ne vos pakėlė kratymą važiuojant. 

O Barba narsiai ir ištvermingai viena viskuo rūpinosi. Ji 
kas vakarą kūrė laužą, virė sriubą, karštą grogą, kaitino didelius 
akmenis ir dėjo juos šalia Marijanos. Be to, ji grandykle valė 
arklį, šėrė jį ir gūnia dangstė nuo vėjo. Dieną ji nenuleisdavo 
akių nuo kelio ir net taikliai šaudė vilkus. Ją ramino vienintelė 
mintis: Vilniuje jos apsistos pas žydą vaistininką, kuris dar 
buvo ir gydytojas... 

Praėjo lygiai savaitė po įvykio prie Studiankos, kai tarp 
kalvų pagaliau pasirodė Vilnius. Miestas buvo susispaudęs tarp 
dviejų sraunių upių, Neries ir Vilnios, jis buvo pastatytas aplink 
didingą kalną, kurio viršūnėje stūksojo raudonų plytų pilis. Ten 
plevėsavo trispalvė Prancūzijos vėliava su imperatoriaus ereliu, 
o greta vėliava hercogo de Basano, kurį Napoleonas paskyrė 
miesto gubernatoriumi. Čia jau nereikėjo bijoti kazokų. Miestas 
nenukentėjo, buvo gerai aprūpinamas ir ginamas. 

Paprastai Lietuvos sostinė, iškilusi raižytoje vietovėje, su 
baltomis sienomis, raudonais stogais, italų baroko stiliaus rūmais 
ir puikiomis bažnyčiomis, atrodė spalvingai ir linksmai, tačiau 
dabar spalvas dengė sniegas. Išvydusi šį gražų miestą, Barba 
lengviau atsiduso. 

Pagaliau! Dabar jus pagydysime. Rasime Moišos Šachnos 
namus ir liksime jame, kol pasveiksite. 

Ne! užprotestavo Marijana. Aš nenoriu čia būti ilgiau 
kaip dvi tris dienas, kol jūs pailsėsite, ir važiuosime toliau... 

Bet tai beprotybė! Jūs sergate, labai sergate! Nejaugi 
norite numirti? 

Aš nemirsiu! Bet mums reikia važiuoti. Aš noriu kuo 
greičiau patekti į Dancigą... jūs girdite... kuo greičiau! 

Smarkus kosulio priepuolis supurtė ją ir ji, apsipylusi prakaitu, 
vėl atsigulė. Barba suprato, kad geriau neužsispirti. Ji gūžtelėjo 
pečiais ir ėmė ieškoti joms reikalingo namo. 

Moišos Šachnos namas buvo netoli Neries kranto, Antakalnio 
priemiestyje, greta apgriuvusių Radvilų rūmų. Palyginti su kitais, 
šis namas atrodė gana gražus. Vilniaus žydų bendruomenė buvo 
didelė ir turtinga. Dauguma gyveno miesto centre, kur 
netvarkingai vingiavo patamsėjusios gatvelės ir skersgatviai, o 
juos ribojo pagrindinės gatvės: Didžioji, Vokiečių ir Dominin- 
konų, tačiau kai kurie žydų vadovai gyveno priemiesčiuose 
pagal savo padėtį ir turtus. 

Marijaną ir Barbą priėmė kaip bibliniais laikais. Jų nieko 
neklausinėjo, nors visiems buvo aišku, kad jos nepriklauso 
Izraelio tautai, tačiau Solomono laiškai turėjo Sezamo galią. 
Moiša Šachna ir jo žmona Esfira labai rūpinosi ligone, tačiau 
kai jaunoji moteris po dviejų parų pareiškė norinti važiuoti 
toliau, gydytojas, kuris buvo ir vaistininkas, suraukė antakius. 

Jums negalima to daryti madam! Jūs smarkiai sergate 
bronchitu. Jums reikia gulėti lovoje ir ypač saugotis, kad vėl 
neperšaltumėte, nes tai gali jums atsieiti gyvybę. 

Tačiau ji buvo užsispyrusi kaip visi ligoniai. Be to, ją dabar 
gąsdino ši neaprėpiama šalis, klastinga jos gamta, nesibaigiantis 
sniegas, dangus be saulės ir be vilties. Ji troško vėl išvysti 
jūrą, net tokiame šiaurės uoste kaip Dancigas. 

Jūra buvo jos draugas. Vaikystėje daug metų ji praleido 
Anglijos pakrantėje, ir štai jau tiek metų su jūra siejosi jos 
svajonės, viltys ir meilė. Karščiuojančiai Marijanai atrodė, kad 
liga ir visos nelaimės stebuklingai dings, kai tik ji atsidurs 
prie jūros. 

Susirūpinusi Barba niekaip negalėjo suprasti nenumaldomo 
jos troškimo bėgti. 

Padarykite jai viską, ką galite, pasakė ji Moišaii= O 
aš pamėginsiu apsimesti labai nuvargusia ir sulaikyti ją dar dvi 
tris dienas. Tačiau ilgiau sulaikyti jos nesitikiu. 

Iš tikrųjų, po penkių dienų, kai temperatūra nukrito, Marijana 
nebesutiko ilgiau laukti. 

Man reikia į Dancigą, kartojo ji. Aš tam pakankamai 
stipri. Jaučiu, kad manęs ten kažkas laukia. 

Ji niekaip nebūtų galėjusi paaiškinti, kodėl yra tokia įsitikinusi, 

Barba manė, jog tai dėl ligos, tačiau kai karščiuodama 
netekdavo sąmonės ir sapnuodavo neryškius sapnus, ji pati 
save įtikino, kad likimas laukia jos ten, tame uoste, kur ji 
svajojo nuvykti su Jasonu. Ir tą likimą pirmiausia įkūnijo laivas. 

Barba, nesėkmingai mėginusi dėtis bejėge, gavo šeimininkės 
įsakymą: rytdienai paruošti karietą, ir kai lenkė pamėgino 
ginčytis, tai išgirdo atsakymą, kad iki Kauno tėra dvidešimt 
ljė. Be to, Marijana skubėjo atiduoti Solomono pusbroliui 
brangenybes, nes jai prietaringai atrodė, kad iš bažnyčios pavogti 
perlai yra jos kančių priežastis. Beje, jie vos nežuvo kartu su 
ja. 

Barba puolė į neviltį. Paskutines viltis ji siejo su gydytoju. 
Didžiulei jos nuostabai, Moiša nebenorėjo matyti moterų savo 
namuose... jei tik jos nesiryš pasilikti čia vienos ir rizikuoti 
sulaukti nemalonumų. 

Išvykstu, pasakė jis“ Aš su saviškiais išvykstu į Rygą, 
kur turime namą. Jei norime išsaugoti savo turtą... ir patys 
likti gyvi, likti čia neišmintinga. 

Kadangi lenkė nustebo, jis jai pranešė paskutines naujienas, 
gautas iš mūšių laukų. Sprendžiant iš jų, Napoleono kariuomenė, 
sutriuškinta ir alkana, dabar traukia į Vilnių, kaip į gelbėjimosi 
uostą. Taip pat žinoma, kad prie Berezinos, kaip tik ten, kur 
moterys pervažiavo upę, įvyko mūšis, labiau primenantis 
skerdynes. Besitraukiantiesiems reikėjo persikelti per upę. Tiltai 
buvo sugriauti, ir jei ne pionierių, atstačiusių juos, narsumas, 
visa kariuomenė būtų buvusi sunaikinta arba paimta į nelaisvę. 

Sprendžiant iš to, ką sužinojau, pasakojo toliau Moiša, 

tai įvyko prieš pat jūsų atvykimą čia. Dabar Napoleonas 
skuba į Vilnių. Jį lydį alkana, nevilties apimta minia, kuri mus 
užgrius kaip skėrių pulkas. Jiems reikia būstų, maisto jie 
viską išplėš. Ypač nukentėsime mes, žydai, nes visada, kai yra 
plėšikaujama arba rekvizuojama, mus pirmuosius užpuola. Todėl 
as išgabensiu ir savo šeimą, ir vertingiausius daiktus, kol yra 
laiko. Galų gale ne taip ir baisu, jei namas sudegs. Štai kodėl, 

pridūrė jis, esu priverstas nepaisyti svetingumo, gelbėtis ir 
prašyti jus išvažiuoti. Viena tegaliu jums pasiūlyti: vykti kartu 
su mumis į Rygą... 

Ačiū, ne! Jei reikia važiuoti, važiuosime savo keliu. Jūs 
galite mums duoti ko nors nuo peršalimo? 

Žinoma! Jūs gausite kailių, dvejus batus, net kilnojamąją 
krosnelę ir, suprantama, vaistų bei maisto produktų. 

Dėkoju jums! O jūs pats ar galėsite išvažiuoti? Prancūzų 
gubernatorius... 

Moiša Šachna kumščiu pagrasino tai buvo taip nebūdinga 

tokiam ramiam žmogui. 

Gubernatorius? Jo malonybė hercogas netiki tais baisiais 
gandais. Jis gąsdina kalėjimu tuos, kurie juos skleidžia... ir 
rengia puotą. Bet aš tikiu... ir išvažiuoju! 


Kitą dieną kibitka išvažiavo į Kauną. Kaip ir buvo žadėjęs, 
gydytojas dosniai aprūpino keliauninkes viskuo, ko reikėjo nuo 
šalčio apsiginti, ir tai pravertė, nes temperatūra labai smarkiai 
nukrito iki 20 laipsnių, upės užšalo, o sniegas taip sukietėjo, 
kad arklys tvirtai juo žengė. 

Laimė, nors Barba ir būgštavo, jaunoji moteris jautėsi truputį 
geriau. Ji nebekarščiavo, kosulys nebe taip smarkiai kamavo, 
ir jo priepuoliai buvo trumpesni. Tačiau dėl visa ko Barba 
visiškai susupo ją kailiais, paliko neuždengtas tik blizgančias 
akis. 

Taip jos tris dienas važiavo iki Nemuno. Trečią dieną vakare 
Barba, nerimaudama dėl vis stiprėjančio šalčio, nutarė nesustoti 
nakvynei. Juo labiau kad jos važiavo lyguma ir nebuvo kur 
užsiglausti. 

Važiuosime toliau, pareiškė ji išvirusi karštimo, ir rytą 
būsime Kaune! 

Ir visą naktį, pasišviesdama kelią žibintu, ji važiavo, važiavo... 
kol velnias atsiuntė naują išmėginimą. Likus dviem valandoms 
iki saulės patekėjimo, kai Kaunas jau beveik matėsi, užkibęs 
už nematomos kliūties nulūžo užpakalinis- karietos ratas. Staigiai 
stodama, karieta susiūbavo. 

Nuo smūgio atsibudusi, Marijana iškišo galvą. Žibinto šviesoje 
ji pamatė Barbos veidą, kuris blizgėjo, nes ji, gindamasi nuo 
speigo, buvo išsitepusi jį avies taukais. Ir tas veidas buvo 
kupinas nevilties. 

Sulūžo ratas!  sumurmėjo ji. Nebegalime važiuoti!.. Ne, 
tučtuojau užprotestavo ji pamačiusi, kad Marijana nori išlipti, 
nelipkite! Labai šalta! Jūs persišaldysite. 

Jei mes ilgai nejudėsime, aš ir taip persišaldysiu. Ar dar 

toli Kaunas? 

Du ar trys varstai. Gal geriau... 

Ji nebaigė sakyti: Iš už kelio posūkio išniro raitelis ir, 
vengdamas susidūrimo staigiai pasuko į šoną. Paslydęs ant 
kauburio, arklys suklupo. Raitelis tučtuojau nušoko, padėjo jam 
atsistoti ir prancūziškai keikdamasis pasuko prie karietos. 

Velniai rautų! Kas man tokią kiaulystę iškrėtė? Prakeikti... 
Jis išsitraukė pistoletą ir, atrodė, norėjo jį panaudoti. Tačiau 

kol jis neprisitaikė, Barba spėjo surikti: 

Nenušaukite mūsų! Sulūžo ratas, mes ir taip jau nubaustos. 
Išgirdęs šią keistą būtybę, aiškiai vietinę, kalbant jo gimtąja 

kalba, vyriškis priėjo arčiau. 

Ak, jūs moterys! Atleiskite, nežinojau, bet aš skaudžiai 
užsigavau. Ir aš skubu... 

Marijana nustebusi pamatė, kad tai ne paprastas kareivis, 
o vienas iš imperatoriaus rūmų vyresniųjų šunininkų. Išvysti jį 
šioje sniego dykumoje buvo taip netikėta, kad ji nesusilaikė 
nepaklaususi, ką jis čia veikia. Tada jis prisistatė: 

Amordiu, madam. Jo didenybės imperatoriaus ir karaliaus 
vyresnysis šunininkas. Aš turiu pasirūpinti pašto arkliais. Paskui 
mane važiuoja imperatorius! 

Ką jūs sakote? Imperatorius?.. 

Po minutės bus čia! Atleiskite, kad paliksiu jus. Nuvykęs 
į; Kauną, atsiųsiu jums pagalbą. O kol kas reikia patraukti 
karietą į šalį, antraip jo didenybė bus priverstas sustoti... 
tikiuosi, ne taip staigiai kaip aš. Nagi, greičiau, aš padėsiu. 
Jau ir taip sugaišau dėl vilkų, teko apšaudyti juos. 

Tai pasakęs, jis suėmė vadeles ir Barbai šūktelėjo, kad ji 
stumtelėtų karietą, bet ši negirdėjo. Ji puolė prie Marijanos, 
kuri, išgirdusi, jog važiuoja Napoleonas, pirmiausia norėjo bėgti 
į laukus slėptis. 

Prašau jūsų, nekrėskite kvailysčių! Likite čia! Gal jis jūsų 
nė nepastebės. O jei ir pastebės, ko jums bijoti? Čia nėra 
nei kalėjimų, nei... 

Nagi padėkite, dėl Dievo meilės!  suriaumojo vyresnysis 
šunininkas, kurio neklausė arklys. 

Ką čia išsigalvojate? Manote, aš kelsiu karietą, kad 
patrūkčiau? Jei imperatorius atvažiuos, jis sustos ir viskas! O 
jį lydinčioje kariuomenėje bus kam ištraukti mus iš čia. 

Amordiu įtūžo. 

Aš pasakiau imperatorius! Ne kariuomenė! Jo didenybė 
priverstas pralenkti ją! Jis turi kuo greičiau patekti į Paryžių. 
Atrodo, kad padėtis ten labai rimta. Na, jūs man padėsite? 
O Dieve... štai ir jie. 

Iš tikrųjų, iš už posūkio pasirodė trys karietos: imperatoriaus 
dormenas ir dvi uždaros karietos, visos apšerkšnijusios. Jas 
lydėjo dešimt raitelių. 

Marijanai nebeliko laiko įlipti į karietą ir pasislėpti. Ji 
sudejavusi prisiglaudė prie Barbos ir įsikniaubė veidu jai į petį. 
Jai buvo gėda dėl staiga apėmusios baimės. Bet ją kėlė ne 
tiek Napoleonas, kiek lemtis, nuolat statanti jos kelyje kliūtis. 
Matyt, taip jau lemta, kad ji niekada nepateks į Dancigą... 

Tuo tarpu vyresnysis šunininkas nubėgo prie pirmosios 
karietos, pro kurios langelį kažkas iškišo galvą. Marijana išgirdo 
gerai pažįstamą balsą, nekantriai klausiantį: 

Kodėl sustojote? Kas yra? Kokia ten karieta? 

Dvi moterys, jūsų didenybe! Jų karietos ratas sulūžo, ir 
man nepavyko išlaisvinti kelio. 

Dvi moterys? Ką dvi moterys tokiu laiku veikia šiame 
kelyje? 

Nežinau, jūsų didenybe. Tačiau viena kalba prancūziškai 
su vietos akcentu, o kita be akcento. Manau, ji prancūzė. 

Be abejo, vargšės bėglės, kaip, beje, ir mes! Pažiūrėkite, 
kuo galima joms padėti: Aš palauksiu. 

Tai pasakęs, Napoleonas atidarė dureles ir nušoko ant 
sniego. Nors ir jaudinosi, Marijana nesusilaikiusi dirstelėjo į jo 
pusę, O jis, nusimetęs lokenos gūnią, ėjo prie jų sunkiai 
keldamas didžiuliais kailiniais batais apautas kojas. Stai jis jau 
greta, ir Marijana pajuto, kaip smarkiai ėmė plakti širdis, kai 
jis maloniai paklausė: 

Tai jums atsitiko nelaimė, ponia? 

Taip, jūsų didenybe, atsakė Barba tyliai. Mes tikėjomės 
iki saulėtekio patekti į Kauną, bet mus ištiko nelaimė... O 
mano draugė dar tik sveiksta po sunkios ligos. Aš būgštauju 
dėl jos, nes toks baisus šaltis... 

Aš suprantu jus. Ją reikia geriau apklostyti. Ar galiu 
sužinoti, kas jūs? 

Barba jau išsižiojo, kad kažką pasakytų, bet ūmai Marijana 
pajuto, kad kažkas joje dingo, matyt, tai, kas padėdavo jai 
kovoti. Gana jai kovoti su viskuo su žmonėmis ir stichija. 
Ji pavargo, ji serga ir bet koks kalėjimas jai atrodė geriau 
už visa tai, ką išgyveno. Atstūmusi Barbą, ji atidengė veidą 
ir suklupo. 

Tai aš, jūsų didenybe. Tai tik aš... Darykite man, ką 
norite... 

Jis tyliai aiktelėjo, paskui šūktelėjo: 

Rustanai! Žibintą! 

Mameliukas, kurio ji nematė ir nemanė, kad jis Rusijoje, 
pribėgo tarsi kailinis kalnas su turbanu viršūnėje. Neryškioje 
žibinto šviesoje Napoleonas įdėmiai žvelgė į ligos išsekintą 
veidą ir akis, pilnas ašarų, kurios risdamosi išbalusiais skruostais, 
stingo. Jo akyse pasirodė ugnelės, kurios, beje, greitai užgeso, 
ir staiga jis pasilenkė prie jos tokiu suakmenėjusiu veidu, kad 
ji nesusilaikiusi sudejavo. 

Jūsų didenybe... Jūs niekada man neatleisite? 

Tačiau jis nieko neatsakė ir paėmė iš mameliuko rankų 
žibintą. 

Nunešk ją! pasakė jam. Paguldyk karietoje! Jos 
bendrakeleivė važiuos su Konstanu. Arklį iškinkyti ir pasiimti. 
O šis... vežimas nevertas to, kad dėl jo gaištume laiką. 
Nustumkite jį į šalikelę ir važiuojame! Čia galima sustingti iš 
šalčio! 

Netaręs nė žodžio Rustanas pakėlė Marijaną ir nunešė į 
dormezą, kur jau buvo vienas žmogus. Ji nesusilaikiusi 
nusišypsojo, kai pažino Kolenkurą ir pamatė nustebusį jo veidą. 

Matyt, pone hercoge, taip jau likimo lemta, kad mudu 
visada susitinkame keistomis aplinkybėmis, sušnabždėjo ji. 

Tačiau stiprus kosulio priepuolis sukrėtė ją ir nebeleido 
kalbėti. Hercogas de Visansas tučtuojau pakišo jai po kojomis 

indą su Žarijomis, paėmė iš kelioninio neseserio vyno, įpylė ir 
priglaudė prie jaunosios moters lūpų. 

Jūs sergate, ponia, pasakė jis užjaučiamai. Šis klimatas 
ne jums... 

Jis nutilo, nes Napoleonas įlipo į karietą ir ėmė dangstytis 
lokena. Jis atrodė įniršęs. Jo judesiai buvo staigūs, antakiai 
smarkiai suraukti, tačiau Marijana, pasistiprinusi valdovo 
mėgstamu šambertenu, išdrįso prabilti. 

Kaip jums atsidėkoti, jūsų didenybe? Jūsų dide... 

Jis nutraukė ją: 

Nutilkite! Vėl užsikosėsite! Pašto stotyje bus laiko... 

Netrukus privažiavo Kauną ir sustojo priemiestyje priešais 
namą, kurio tik pusė buvo likusi. Tiesą sakant, visas miestas 
buvo toks, nes prieš dešimt metų didelę Kauno dalį sunaikino 
baisus gaisras, po kurio jis vis neatsigavo. Parncūzams atėjus 
į šį Nemuno krantą, mieste tvarkos nepadaugėjo. Išskyrus seną 
pilį, keletą bažnyčių ir maždaug pusę namų, visa kita buvo 
griuvėsiai. 

Namas, priešais kurį sustojo karieta, buvo lyg ir nakvynės 
namai. Juos prižiūrėjo jaunas virėjas, italas, atvykęs čia praėjusią 
vasarą kartu su kariuomene. Atrodo, kad jis klestėjo, nes vos 
prieš keletą minučių atšuoliavusio Amordiu įspėtas jis padarė 
tiesiog stebuklą. Kai Marijana, Kolenkuro prilaikoma, įėjo į 
kambarį, kur degė kaitri ugnis, ji pamatė balta staltiese užtiestą 
stalą, keptų viščiukų, sūrio, baltos duonos, uogienės ir vyno... 
ir pamanė, kad pateko į rojų. Kambarys švytėjo švara, jame 
buvo šilta, o oras kvepėjo ką tik iškepta kiaušiniene. 

Napoleonas paklausė  Giliemą  Grandį, kuris, dvilinkas 
susilenkęs, sveikino jį: 

Tu rasi gerą kambarį? 

Tokių turiu tris, jūsų imperatoriškoji didenybe. Tris puikius 
kambarius. Gal jūsų didenybė suteiktų man garbę ir pavalgytų? 

Aš neturiu laiko, nors... Štai šiai poniai reikia pailsėti. 
Paruošk jai lovą. Matau, turi tarnaičių. Tegul ten užkurs ugnį 
ir atneš vakarienę... 

Atsainiai mostelėjęs, jis pasikvietė Barbą, stovėjusią kitų 
karietų keleivių priešakyje O ten buvo Diurokas, generolas 

Mutonas, baronas Fenas ir Konstanas, kuris, atpažinęs Marijaną, 
nuskubėjo prie jos švytinčiu veidu. 

Dieve mano! Ponia kunigaikštienė! Tiesiog stebuklas! 

Napoleonas valdingu mostu nutraukė jį. 

Gana,  Konstanai! Pasirūpinkite, kad šią ponią gerai 
įkurdintų! O jūs, pridūrė jis kreipdamasis į Barbą, eikite 
su savo bendrakeleive, padėkite jai atsigulti... 

Jūsų didenybe! ėmė maldauti Marijana. Leiskite bent 
paaiškinti jums... 

Jokiu būdu! Eikite į lovą. Jūs vos pastovite. Aš ateisiu 
ir pasakysiu, ką nusprendžiau... 

Ir, tarsi ji nebeegzistuotų, jis nusigręžė nuo jos ir nuėjo 
prie stalo, pamažu nusimesdamas viską, kuo buvo apsigaubęs, 
kaip svogūnas lukštus. Jis atsisėdo ir viską užmiršęs puolė 
valgyti jam atneštą dar čirškančią kiaušinienę. 

Kaip visada, imperatorius vakarieniavo neilgai. Po dešimties 
minučių Napoleonas įėjo į Marijanos kambarį. Jaunoji moteris 
kaip tik buvo atsigulusi į lovą, kuri dėl keleto sudėtų čiužinių 
buvo panaši į laivą aukštais bortais. Ji mėgavosi karšto pieno 
puodeliu, pirmu po ilgos pertraukos. Išvydusi imperatorių, 
Marijana nustojo gerti ir norėjo atiduoti puodelį Barbai, tačiau 
jis sulaikė ją. 

Baikite! pasakė jis taip, kaip paprastai sakoma: 
“Nešdinkitės!" 

Nedrįsdama nepaklusti ir nenorėdama bandyti jo kantrybės, 
kurios, kaip ji Žinojo, buvo nedaug, ji nusidegindama burną 
išgėrė visą pieną. Paėmusi puodelį ir padariusi reveransą, Barba 
dingo. Marijana nuolankiai laukė, kada imperatorius kreipsis į 
ją. Ilgai laukti neteko. 

Aš nebesitikėjau jūsų pamatyti, ponia! Iš tiesų, vis dar 
negaliu patikėti, kad tikrai jus drebančią radau prie suklypusio 
vežimo! 

Jūsų didenybe, nedrąsiai sušnabždėjo Marijana, gal 
leisite man... 

Ne, ponia! Neturiu laiko klausytis jūsų istorijos ir dėkojimų. 
Aš jums pagelbėjau, res taip pasielgtų kiekvienas doras žmogus. 
Dėkokite Dievui. 

Tuomet... ar galiu paklausti, ką jūsų didenybė ketina daryti 
mano atžvilgiu? 

O kaip jūs manote? 

Nežinau, bet... kadangi jūsų didenybė manęs ieškojo ir 
net įvertino mano galvą... 

Jis nelinksmai šyptelėjo. 

Įvertinau jūsų galvą? Neperdėkite! Tam tikrą sumą tam, 
kuris jus suras, prižadėjau ne dėl to, kad atiduočiau jus 
sušaudyti, ir tikiuosi, jūs nieko panašaus nepamanėte! Zinokite 
tai, ponia! Nesu budelis ar beprotis, ar neturintis atminties 
žmogus. Aš neužmiršau jūsų suteiktų man paslaugų, ir juo 
labiau neužmiršau, kad tik mane gelbėdama patekote į šį širšių 
lizdą! 

Bet aš leidau pabėgti jūsų belaisviui... 

Gana apie tai! Aš neužmiršau, kad jūs mylėjote mane ir 
kad tada, kai jūsų širdis užgauta, galite leistis į visokias 
avantiūras, kaip ir toji, kai gelbėjote maištingąjį kardinolą. 
Pagaliau aš neužmiršau ir to... kad mylėjau jus, ir niekada 
nebūsiu jums abejingas. 

Jūsų didenybe!.. 

Tylėkite! Juk sakiau, kad skubu. Jūsų ieškojau tik vildamasis 
išgelbėti nuo jūsų pačios, pirmiausiai kad sutrukdyčiau bėgti 
paskui tą jūsų amerikietį, ir išgelbėčiau jo šalį nuo neįtikėtinų 
pavojų ateityje. Nejaugi jūs nepamanėte, jog aš bijojau... 
siaubingai bijojau sužinoti, kad jūs Žuvote per gaisrą? 

Argi galėjau tai įsivaizduoti? Maniau... 

- Jums nieko nereikėjo manyti, jums reikėjo paklusti. Žinoma, 
būtumėte patyrusi mano pyktį, bet jūs prie jo jau pripratusi, 
ar ne? Galų gale būčiau išsiuntęs jus į Prancūziją, labai greitai 
ir patogiai. 

Iki ašarų susijaudinusi Marijana kimiu balsu vos sušnabždėjo: 

Jūsų didenybė nori pasakyti, kad aš už savo maištą nebūsiu 
nubausta? 

Žinoma, ne! Bet tai, kad esate čia, įrodo, jog nesulaužėte 
man duoto žodžio nevykti į Sankt Peterburgą! Ir dėl to aš 
nieko nepridėsiu prie bausmės, kurią jums nustačiau. 

O... kokia tai bausmė? 

Jūsų namas Paryžiuje nebepriklauso jums. Juo labiau, kad 
jūs seniai nebesate madmuazelė d'Aselna de Vilnev. Nuo šiol 
jūsų giminės namas priklauso jūsų pusseserei madmuazelei 
Adelaidei d'Aselnai. 

Kažkas sugniaužė Marijanai gerklę ir ji vos ne vos 
sušnabždėjo: 

Tai reiškia... kad Paryžiaus vartai nuo šiol man uždaryti, 
kad aš tremtinė? 

Keistas žodis Anglijoje išauklėtai emigrantei! Tačiau 
nemanykite, kad jus išsiųsiu į Seltonholą. Jūs ne tremtinė, bet 
nebeturite teisės nuolatinai gyventi Paryžiuje. Trumpai apsilankyti 
jums nedraudžiama, bet nuolat gyventi privalote ten, kur reikia. 

Ir kur tai yra? 

Nesidėkite nesuprantanti! Jūs kunigaikštienė Sant'Ana, 
ponia, jūs gyvensite kartu su savo vyru ir su sūnumi. Daugiau 
niekur imperijoje jums neleidžiama gyventi. 

Jūsų didenybe!.. 

Neprieštaraukite! Aš darau tik tai, kas susiję su jūsų 
pažadu. Grįžkite pas kunigaikštį Koradą. Jis vertas meilės, net 
jei... jo odos spalva ne tokia, kokią turėtų turėti toks Žmogus. 

Odos spalva? Jūsų didenybė žino? 

Taip, ponia, žinau! Norėdamas padėti jums išvengti 
nemalonumų, susijusių su skyrybomis, kunigaikštis Sant'Ana 
paprašė mane padėti ir patikėjo man savo paslaptį. Maskvoje 
gavau jo laišką. Dabar žinau, su kuo susituokėte... 

Jis lėtai priėjo prie lovos ir uždėjo ranką ant jaunosios 
moters peties, ji beveik netekusi sąmonės klausėsi jo. Staiga 
jo balsas tapo labai švelnus. 

Pasistenkite pamilti jį, Marijana! Niekas nėra taip vertas 
to, kaip jis. Jei nori, kad tau visai atleisčiau, būk gera žmona... 
ir kartu su juo grįžk į mano rūmus. Toks doras žmogus negali 
atsiskyrėliškai gyventi. Pasakyk jam tai. Taip pat pasakyk, kad 
jis bus taip priimtas, jog niekas nė nepamanys iš jo šaipytis. 

Dabar jaunosios moters skruostais ritosi ašaros, tačiau tai 
buvo naudingos ašaros, reiškusios palengvėjimą ir švelnumą. 
Greitai pasukusi galvą, ji prisiglaudė drėgnomis lūpomis prie 
blyškios rankos, spaudusios jai petį, ir nemėgino nieko sakyti. 

Keletą akimirkų jie taip buvo, paskui Napoleonas atsargiai 
ištraukė ranką ir priėjo prie pravirų durų. 

Konstanai! pašaukė jis“ = Paruošta? 

Tarnas tučtuojau pasirodė su portfeliu ir popieriais, kuriuos 
atidavė Marijanai. 

Čia, tarė imperatorius, pasas, orderis rekvizuoti karietą, 
leidimas imti pašto arklius ir pagaliau pinigai. Ilsėkitės! Keletą 
dienų pasigydykite, paskui ramiai vykite į Prancūziją. Iš čia 
geriau išvykite rogėmis. Aš nutariau jomis pasinaudoti. 

Jūsų didenybė tuoj pat išvyksta? nedrąsiai paklausė 
Marijana. 

Taip, aš turiu kuo greičiausiai grįžti, nes sužinojau, kad 
man nesant vienas niekingas beprotis, kažkoks Malė, paskelbė 
apie mano mirtį ir vos neįvykdė valstybės perversmo. Aš 
nedelsiant išvykstu... Paskui jis atsisuko į Konstaną, kuris 
pasitraukęs per tris žingsnius, laukė įsakymų. Jau nuspręsta, 
kokiu keliu važiuosime? Į Karaliaučių ar į Varšuvą? 

Hercogas de Visansas nusiuntė kurjerį į Humbleneną, kad 
pažiūrėtų, koks kelias į Karaliaučių, kuris tiesesnis. 

Gerai, važiuojame. Galėsime pasukti, jei kelias bus prastas. 
Sudie, ponia! Tikiuosi vėl pamatyti jus ne tokiomis dramatiškomis 
aplinkybėmis. 

Pirmą kartą po ilgos pertraukos Marijana išdrįso nusišypsoti. 

Iki pasimatymo, jūsų didenybe! Dievas išgirs mano maldas, 
ir jūsų kelionė bus sėkminga! Prieš išvykdamas gal jūsų didenybė 
man pasakytų... kariuomenė... nejaugi buvo taip baisu kaip 
šnekama? 

Gražus išvargęs imperatoriaus veidas staiga persikreipė. 
Bejausmėse jo akyse atsispindėjo toks skausmas, kokio Marijana 
niekada nebuvo mačiusi. 

Buvo labai blogai, ponia. Jo balse jautėsi kartėlis. 
Vargšai mano vaikai! Juos žvėriškai žudė, ir tai mano klaida! 
Man nereikėjo taip ilgai užtrukti Maskvoje! Ta prakeikta saulė 
man aptemdė protą... ir dabar turiu juos palikti, palikti, kai 
dar esu jiems toks reikalingas... 

Marijanai pasirodė, kad jis tuoj pravirks. Tačiau Konstanas 
priėjo prie šeimininko ir pagarbiai palietė jį. 

Jie turi viršininkus, jūsų didenybe! Tokie kaip Nėjus, 
Poniatovskis, Udinas, Davu, Miuratas, jiems vadovaus ir jie 
niekada neliks be vadovo!.. 

Konstanas teisus, jūsų didenybe! karštai sušuko Marijana. 

Ir be to, jūs reikalingas visai imperijai... visiems mums. 
Atleiskite, kad paliečiau jūsų žaizdą. 

Jis mostelėjo ranka, kad tai nesvarbu, perbraukė veidą 
virpančia ranka ir vos šypsodamasis jaunajai moteriai paliko 
kambarį, kurio duris Konstanas atsargiai uždarė. Po keleto 
minučių važiuojančių karietų keliamas triukšmas pažadino miesto 
rytinį aidą. Jau švito, ir oras buvo aiškiai pasitaisęs. Po trijų 
dienų ant pavažų užkeltu ir dviejų arklių traukiamu dormezu 
Marijana ir Barba išvyko iš Kauno į Marijampolę. Kol jaunoji 
moteris ilsėjosi, Barba susirado Isaką Leviną, kuriam atidavė 
pusbrolio laišką, perlus ir arklį ir paaiškino, kur jis ras sulūžusią 
kibitką. Ji grįžo su naujais rūbais, ne tik šiltais, bet ir labiau 
tinkamais tai, kuri dabar jau galėjo nebesislapstyti. Ir atsisėdusi 
greta Marijanos patogiame dormeze lenkė nesusilaikiusi 
patenkinta tarė: 

Aš buvau teisi, jog sėkmė kada nors vėl nusišypsos, bet 
nesitikėjau, kad taip greitai! Dabar poniai kunigaikštienei dėl 
nieko nebereikia nerimauti. Visos avantiūros baigėsi. 

Marijana atsisuko į ją ir truputį ironiškai nusišypsojo. 

Jūs manote? Deja, bijau, kad priklausau toms moterims, 
kurios iki pat mirties patenka į avantiūras, vargšele mano 
Barba. Tačiau tikiuosi, kad jūs nebenukentėsite... 


Marijampolės pašto stotyje sužinojo, jog imperatorius išvyko 

į Lenkiją, kad pakurstytų sąjungininkų lenkų entuziazmą, gerokai 
atvėsusį dėl gandų apie atsitraukimą. Tačiau Marijanai nebuvo 
jokio reikalo juo sekti, ir ji pasuko prie Baltijos jūros, nors 
dėl pusnynų tai ir nebuvo lengva. Ir ji tos ilgos kelionės 
metu ne kartą dėkojo Dievui už susitikimą su Napoleonu, nes 
dabar galėjo taip patogiai keliauti. 

Man atrodo, kad su mūsų kibitka mes niekada nebūtume 
tiek nuvažiavusios! pasakė ji Barbai. 

O, kur nors būtume nuvažiavusios. Tik neaišku, į rojų 
ar į pragarą! 

Keliauninkės nuolat keitė arklius, valgė tik stotelių smuklėse, 
tad maždaug po savaitės pasiekė Dancigą. 

Stūksantis pelkėtoje dviejų upių santakoje Dancigas vieną 
vakarą išniro kaukiant vėjui, kuris tarsi peilis viską skuto 
lygumos paviršiuje. Po juodu dangumi, kuriuo lėkė kuokštiniai 
debesys, jis atrodė kaip vaiduoklis, iškilęs iš baltų griuvėsių: 
Napoleonas čia ėmėsi didelių karinių darbų, bet juos sustabdė 
šaltis. Už tamsaus senovinio teutonų miesto putotomis bangomis 
baltuojanti audringa jūra griausmingai trankėsi į pylimą. 

Visą kelią Marijana beveik nekalbėjo. Apsimūturiavusi kailiais, 
pasukusi galvą į langą, ji neatitraukė akių nuo baltų laukų, 
kuriais jų karieta lėkė beveik lygiai, nes buvo uždėta ant 
didžiulių medinių pavažų. Ji dar nebuvo visai atgavusi sveikatos, 
bet jautėsi daug geriau, ir Barba nesuprato, kodėl jaunosios 
moters nuotaika artėjant prie Dancigo darėsi vis slogesnė. 

Ji negalėjo nuspėti, kad šiame pajūrio mieste Marijanai 
reikės išspręsti svarbiausią problemą, ir niekieno įsikišimas negali 
jai padėti. Miestas, artinęsis liūdnoje blėstančios 'dienos šviesoje, 
jai buvo dviejų kelių sankryža, kurioje reikės pasirinkti vienintelį. 
Ten ji turės priimti sprendimą, nuo kurio priklauso visas 
tolesnis jos gyvenimas. 

Arba ji keliaus imperatoriaus pasiūlytu keliu... arba paskutinį 
kartą nepaklus ir sudegins už savęs visus tiltus. Tuomet Dancigo 
uoste ji susiras laivą, kuris nugabens ją salų pilna įlanka, 
pavojingais šiaurės sąsiauriais į Atlanto uostą, iš kurio pagaliau 
bus galima išplaukti į Ameriką. Kad ten surastų... ką? Ji visą 
kelią tylomis svarstė šį klausimą. 

Atsakymas tebuvo vienas: nežinomybė, karo pabaigos laukimas, 
meilė, be abejo, laimė... galbūt! Zinoma, nuostolinga laimė! 
Kitaip ir būti negali, nes Marijana dabar suprato, kad net 
ištekėjusi už Jasono, net tapusi jo vaikų motina, širdies gilumoje 
visuomet gailėsis mažojo Sebastjano, vaiko, kuris užaugs be jos 
ir kada nors abejingai praeis pro ją nė nenujausdamas, jog ji 

jo motina. 

Tik Dancige ji galėjo padaryti tą tragišką pasirinkimą. Jei 
ji nori dingti, tai reikia daryti dabar ir ryžtingai, nes viskas 
atrodys natūraliai. Tokiu metų laiku važiuojant iš Dancigo į 
Paryžių kelyje gali atsitikti visokių nelaimių. Draugai pamanys, 

kad ji žuvo, o Napoleonas paliks ramybėje jos artimuosius. 
Truputį paverks ir užmirš! Taip, toks pabėgimas = viliojantis 
dalykas, tačiau Marijana d'Aselna de Vilnev, kunigaikštienė 
Sant'Ana dingtų amžinai. Tai reiškia vėl gimti, ir vieną gražią 
dieną Čarlstono krantinėje pasirodys visai kita moteris, prie 
nieko neprisirišusi ir be praeities, ir žengs ten savo pirmuosius 
žingsnius. 

Barbos kosčiojimas grąžino ją į tikrovę. 

Ponia, mes keisime arklius ir toliau važiuosime ar sustosime? 
Sustosime, Barba. Esu per daug pavargusi ir noriu pailsėti, 
ir jūs taip pat... 

Į miestą įvažiavo mediniu tiltu virš užšalusios įlankos. Ir 
kai karieta ėmė slysti siauromis seno Hanzos miesto gatvelėmis, 
Marijanai pasirodė, kad pateko į viduramžius: aukštų namų 
raudonų plytų iškyšos, smailiaviršūnių stogų ir karvelidžių kraigai, 
tamsios kaip kalnų tarpekliai gatvelės. 

Už gatvės posūkio išnirdavo tai didinga gotikinė bažnyčia, 
tai rūmai: XV-XVII amžiaus šedevras. Tačiau žmonių sutiko 
mažai, tai buvo arba įvairiataučiai įgulos kareiviai, arba niūrūs 
gyventojai, kurių kuklūs rūbai taip nesiderino su šios šiaurės 
karalienės grožiu. Jautėsi tingumas, tramdomas pyktis, noras 
laikytis nuošaliai. 

Kai karieta važiavo uosto krantine, kur buvo daugybė aukštų 
namų, rotušės, primenančios flamandų miestus, laikrodis išmušė 
keturias. Priešais duonos turgų buvo smuklė, dėl apsnigtos 
paauksuotos iškabos ir blizgančių koklių atrodžiusi visai 
patraukliai. Žemos durys nuolat trinksėjo vaikščiojo jūreiviai 
ruoniniais batais ir iki akių apsimūturiavę kareiviai. 

Privažiavus karietai, ant slenksčio pasirodė smuklininkas ir 
tarnas, kurie žemai lenkėsi taip gerai  apsirengusioms 
keliauninkėms. Bet tuo metu, kai Marijana jau norėjo eiti į 
smuklę, jos vos nepargriovė iš kažkur atsiradęs raudonplaukis 
drimba, visa gerkle plyšojęs... airišką dainą. 

vanokite! sužagsėjo vyriškis atsargiai nustumdamas 
kliūtį. 

Ir apstulbusi Marijana pažino jį. 

Kregai! sušuko ji. Kregai O'Flaerti! Ką jūs čia 
veikiate? 

Jis jau buvo benueinąs. Išgirdęs savo vardą, jis atsigręžė ir 
prisimerkęs pažiūrėjo kaip trumparegis. 

Kregai! pakartojo jaunoji motris apsvaigusi iš džiaugsmo. 

Tai aš... Marijana! 

Staiga jis pasilenkė, paėmė sniego saują ir įnirtingai pasitrynė 
juo veidą. 

Šventasis Patrikai! Tačiau... tai tiesa!.. 

Ir nukaitęs iš džiaugsmo jis stvėrė abiem rankom Marijaną, 
pakėlė į orą ir kurį laiką laikė ją kaip mažą mergaitę, paskui 
pastatė ir garsiai išbučiavo. 

Dieve mano! Tai per daug nuostabu! Jūs! Jūs čia, mano 
gražuole! Negaliu tuo patikėti. Bet eime, eime į tą plėšikų 
urvą. Galima sustirti iš šalčio... ir reikia aplaistyti susitikimą! 

Šeimininko lydima Barba įžengė į gana jaukų kambarį uosto 
pusėje, o tuo metu Marijana, nekreipdama dėmesio į geriančius 
ir rūkančius kareivius bei jūrininkus, su Kregu įsitaisė prie 
didžiulės, baltu fajansu apmūrytos karštos krosnies. Airis garsiai 
užsakė degtinės. 

Aš išgerčiau arbatos, tarė Marijana. Bet greičiau 
kalbėkite, Kregai! Jūs čia... vienas ar vis dėlto radote Jasoną? 
Jis gyvai dirstelėjo į ją, ir jau visai nebeatrodė apgirtęs. 

Aš sutikau jį. Dabar jis laive. Geriau pasakokite apie 
save!.. š 
- Bet ji nebesiklausė jo. Sirdis ėmė smarkiai plakti, o skruostai 
suliepsnojo. Taigi ji buvo teisi! Nuojauta neapgavo jos, o įkyrus 
sapnas tapo tikrove. Ji sugriebė Krego ranką. 

Aš noriu pamatyti jį. Tuoj pat! Pasakykite, kur jis? Koks 
laivas? 

Na na, ramiau! Jūs jį pamatysite, bet, dėl Dievo meilės, 
nusiraminkite, ir aš jums viską pasakysiu. Tam nereikės daug 
laiko. 

Tikrai, jis beveik neturėjo ko pasakoti. Kregas lengvai nuvyko 
į; Peterburgą, nes Krylovo pavardė jam buvo tarsi pasas. 
Sostinėje buvo labai lengva susirasti Krylovų namą, 0 ten ir 
Jasoną. 

Jie gyveno nedideliuose rūmuose ant Nevos kranto ir laukė 
progos išvykti. Tai nebuvo paprasta, nes nei rusų, nei anglų 
laivai nedrįso plaukti Skandinavijos sąsiauriais. 

Pagaliau jie susirado vietą laive su Švedijos vėliava. 
“Smolando" kapitonas sutiko nugabenti juos į Anverą, iš kur 
palyginti lengvai galima patekti į laivą, plaukiantį į Jungtines 
Valstijas, nors miestas ir okupuotas prancūzų. 

Mes neketinome čia užsukti, baigė pasakojimą airis. 
Į Dancigą buvome priversti plaukti dėl to, kad per štormą 
patyrėme avariją. Nulūžo stiebas, ir šiame uoste teko ieškoti 
pagalbos. Mes čia jau trys dienos, ir kol jį remontuoja... 
Jūs ragaujate vietinius gėrimus! linksmai baigė Marijana. 
Tai puiku, bet dabar palydėkite mane pas Jasoną! 
Palaukite, laiko yra. Geriau papasakokite, kas jums nutiko. 
Tai galima padaryti ir vėliau, o aš nebegaliu laukti. O, 
Kregai! Supraskite, kas man yra šis stebuklas: susitikimas, apie 
kurį nebesvajojau. Užjauskite mane! Greičiau palydėkite mane 

pas jį. Juk matote, kad mirštu iš nekantrumo. 

Tai buvo tiesa. Ji nebenustygo vietoje, ir palikusi nepaliestą 
karštą arbatą, puolė prie durų, priversdama O'Flaertį atsistoti. 
Numetęs ant stalo monetą, jis išėjo paskui ją staiga apniukusiu 
veidu, kuris gal būtų atšaldęs jaunosios moters įkarštį, jei ji 
būtų tai pastebėjusi. Tačiau ji nebegalėjo valdytis, ją apėmė 
neapsakomas, beveik beprotiškas džiaugsmas, ir svetimoje 
aplinkoje, nejausdama skruostus stingdančio vėjo, ji žvalgėsi 
pažįstamos figūros, pačios brangiausios: Neliko dvejonių, 
Napoleono išplėšto netvirto pasižadėjimo, nieko... tik atgautoji 
meilė! 

Slysdama ir vos negriūdama ant apledėjusio sniego, ji bėgo 
uostu, kurį jau gaubė rausvos sutemos. Kregas minėjo 
“Smolandą", ir ji ieškojo laivo tokiu pavadinimu. Ji norėjo 
visa gerkle šaukti Jasono vardą, pranešti jam, kad pagaliau 
atėjo galutinio jų susijungimo momentas. Iš paskos airis 
kriokdamas rėkė: 

Marijana! Marijana! Dėl Dievo meilės, palaukite! Leiskite 
pasakyti jums... 

Bet ji nieko negirdėjo. Ji tapo instinkto, džiaugsmo, aistros 
įsikūnijimu, ir tarsi kompaso strėlė, atkakliai sukanti į šiaurę, 
lėkė prie niekada neregėto laivo! 

Ir staiga jis pasirodė vienintelis, mylimas. Jis nerūpestingai 
lipo tilteliu iš didelio laivo. Tada iš jos širdies išsiveržė šūksnis, 
kuriame aidėjo pergalės fanfaros: 

Jasonai!.. 

Amerikietis atkreipė dėmesį į šį šūksnį. Ir iš pirmo žvilgsnio 
jis pažino ją. Jiedu susitiko, ir Marijana taip smarkiai puolė 
prie jo, kad vos neįkrito į vandenį. Jasonas savo tvirta ranka 
ją sulaikė, bet kai ji prisiglaudė prie jo, atsargiai atstūmė ją, 
nors ir nepaleisdamas. 

Tu! sušuko jis: Iš tikrųjų tu? 

Jaunosios moters karštą džiaugsmą staiga perliejo ledinė 
srovė. Jo žodžiuose buvo nuostaba, nepasitikėjimas ir... viskas. 
Ne to ji vylėsi. 

Žinoma, pasakė ji tyliau, tai aš. Argi tu manei, kad 
aš mirusi? 

Ne... be abejo, ne. Kregas sakė, kad tu išsigelbėjai ir 
susitikai su Napoleonu. Aš nustebau, nes negalėjau nė 
įsivaizduoti, kad sutiksiu tave čia. 

Ji truputį pasitraukė atgal, kad geriau į jį pažiūrėtų. Niekas 
tarsi nepasikeitė, tačiau ji pajuto, kad mato kitą žmogų... 

Kodėl taip? Dėl liūdnos raukšlelės prie lūpų, nuovargio 
žvilgsnyje, kažkokios keistos Jasono laikysenos? Atrodo, kad jis 
gyvena kitame pasaulyje. Neatitraukdama nuo jo akių, ji 
palingavo galvą. 

Tu" negalėjai įsivaizduoti? pakartojo ji Tu teisus, tai 
iš tikrųjų nejtikėtina susitikti čia! Ir juo labiau, jog tu nieko 
nepadarei, kad susitiktume. 

Jis atsakė truputį pašaipiai šypsodamasis ji visada taip 
mėgo šią jo šypseną! 

Nešnekėk nesąmonių! Kaipgi aš galėjau? Mus skyrė 
kariuomenės, didžiulės teritorijos! 

Aš buvau Maskvoje, ir tu tai žinojai! Kodėl gi tu negrįžai 
pasiimti manęs? Šankala prieš mirtį pasakė: tu išvykai su savo 
draugų Krylovu ir nebegalvojai apie mane! 

Jis nuvargęs gūžtelėjo pečiais, jo žvilgsnis apsiblausė. 

Aš neturėjau pasirinkimo, bet tu... tu galėjai tai padaryti! 
Bet nevažiavai paskui mane. 

Argi tau nepasakė, kas man sutrukdė tai padaryti? 

Ji atsigręžė ir akimis paieškojo Krego, kuris stovėjo atokiau. 

Taip, sužinojau, kai O'Flaertis rado mane. Bet kai išvykau 

iš Maskvos, nežinojau! Maniau, kad Napoleonas artinasi ir tu 
pasirinkai!.. 

Pasirinkau! su kartėliu tarė ji. Apie kokį pasirinkimą 
buvo galima galvoti, kai aplinkui viskas degė fr griuvo? O 
tu... 

Gana! Čia nebegalima būti. Labai šalta!.. 

Jis norėjo paimti ją už parankės, bet ji pasitraukė nusprendusi 
nebaigti sakyti sakinio. Kurį laiką jie ėjo tylėdami, paskendę 
savo mintyse, ir Marijana vos tramdydama ašaras pamanė, kad 
net ir mintys tapo visai svetimos. Eidamas pro airį, Jasonas 
stabtelėjo. 

Viskas paruošta! pasakė sausai. Išplauksime prasidėjus 
potvyniui. Štormas rimsta... 

Kregas linktelėjo galvą, kad suprato, ir nusišypsojęs jaunajai 
moteriai su apgailestavimu ir užuojauta, nuėjo į “Smolandą". 

Marijanai pasirodė, kad pasidarė dar šalčiau, nors vėjas 
gerokai aprimo, tačiau netrukus suprato, kad šaltis glūdi joje. 
Jis sklido iš jos sustingusios širdies. 

Tu išplauki?. paklausė ji po kurio laiko. 

Taip, mūsų laivas suremontuotas, mes ir taip jau praradome 
daug laiko. 

Ji nelinksmai šyptelėjo. 

Tu teisus! Per daug laiko prarasta. 

Ar Jasonas pajuto jos kartėlį? Staiga jis sugriebė jos ranką 
ir patraukė ją prie namo durų, kur buvo palyginti ramu. 

Marijana, juk žinai, kokia mano padėtis! Aš vykstu į karą 
ir nebepriklausau sau. Prisimink: juk mudu susitarėme, kad tu 
vėliau atvyksi pas mane! Ar užmiršai? 

Ne! Bijau, kad tai tu daug ką užmiršai... net mane. 

Tu išprotėjai! 

Neskubėk. Juk tu nė nepamanei paklausti, kaip aš visą 
tą laiką gyvenau. Ne! Tau tai neįdomu. Štai Kregas iš karto 
paklausė, o aš neatsakiau - skubėjau pamatyti tave. Tik Kregas... 
Tai draugas! 

O aš kas gi aš? 

Tu? Ji gūžtelėjo pečiais. = Tu... žmogus, kuris mane 
mylėjo, bet nebemyli. 

Taip! Prisiekiu, kad taip... Aš tebemyliu tave. 

Jo atmintyje beregint atgijo liepsningos jų meilės dienos, 
aistringos naktys ant paprastų čiužinių. Jis apkabino ją, norėjo 
prisiglausti, šiltas jo alsavimas plūstelėjo į jaunosios moters 
veidą, bet ji nerodė iniciatyvos, nes kažkas joje neatsileido... 

Marijana! maldavo jis. Išklausyk mane! Prisiekiu savo 
sielos išgelbėjimu, aš nesilioviau mylėjęs tave. Tik... aš nebeturiu 
tam teisės. 

Teisė? Ak taip! Žinau... karas! 

Ne! Klausyk! Padarytų klaidų mums niekada nepavyksta 
ištaisyti. Jų naštą turime nešti tol, kol to nori Dievas! Mudu, 
mylėdami vienas kitą, viską padarėme, kad priartintume tai, 
kas neišvengiama! Mes blaškėmės po visą pasaulį, bet nors ir 
labai toli nusidanginome, likimas mus vis tiek pasivijo. Jis 
stipresnis. 

Tačiau... ką tu nori pasakyti? Koks likimas? 

Mano, Marijana. Tas, kurį aš pats kvailai sukūriau iš 
pavydo ir pykčio! Ir jis nubloškė mane į Peterburgą. Maniau, 
kad bus sunku susirasti senus tėvo bičiulius, kad jie galbūt 
užmiršo, jog kažkur gyvena paskutinis Boforas. Taigi žinai, ką 
sutikau pas juos patekęs? 

Ji papurtė galvą ir pajuto, kad ši įžanga baugina ją. 

Aš sutikau jauniausią Krylovo sūnų Dmitrijų... Jis grįžo 
iš Amerikos, kur jį buvo nusiuntęs tėvas, tikėdamasis sužinoti, 
kaip mes gyvename, ir pamėginti vėl užmegzti ryšius, nes turėjo 
komercinių planų. Jis buvo Čarlstone. 

Na ir kas? 

Mano žmo... Pilara, kuri manėme, amžinai užsidarė Ispanijos 
vienuolyne, grįžo į mano namus! 

Marijaną ūmai apėmė pyktis. Tai ji likimas? Ta bjauri 
moteris, padariusi viską, kad jos vyras patektų ant ešafoto? 
Mėginusi ir ją, Marijaną, nužudyti? Ir dėl to jis taip kankinosi? 

Na ir kas? sušuko ji piktai: = Kas iš to, kad ji grįžo? 
Išvyk ją!.. 

Ne! Aš nebegaliu! Neturiu teisės. Ji... ji grįžo su vaiku... 
mano vaiku... Aš turiu sūnų! 

Ak!.. 

Marijana nieko nebepasakė... nieko, tik tą žodelį, trumpą, 
bet skausmingą ir baisų, kaip paskutinis atodūsis. Jasonas teisus, 
likimas, ta bjauri baidyklė, negailestingas ir klastingas, užklupo 
juos. Ilga beprasmiška kova su juo baigėsi... 

Išsigandęs, kad jos kūnas staiga suglebo, Jasonas suspaudė 
ją glėbyje, pasilenkė, norėjo pabučiuoti šaltus jos skruostus ir 
suspaustas lūpas, tačiau ji, įsirėmusi rankomis į krūtinę, ant 
kurios svajojo miegoti visas savo gyvenimo naktis, nieko netarusi 
lengvai atstūmė jį. Jausdamasis nelaimingas kaip vaikas, sudaužęs 
mėgstamą žaislą, jis nebesivaldė. 

Pasakyk man ką nors!. Prašau tavęs! Netylėk! Žinau, kad 
įskaudinau tave, bet maldauju kalbėk! Tu žinai, aš tikrai 
myliu tave, aš myliu tik tave ir atiduočiau viską pasaulyje, 
kad išsipildytų mūsų svajonė. Klausyk... Niekas neverčia mūsų 
jau dabar išsiskirti. Kodėl negalėtume išplėšti iš gyvenimo dar 
trupučio laimės, trupučio džiaugsmo? Aš galiu žūti tame kare, 
mirti toli nuo tavęs. Eikš pas mane! Aš nuvesiu tave į laivą, 
kuris auštant išplauks! Iki Anvero daug dienų... daug naktų. 
Leisk tave dar mylėti! Neatsisakykime šios paskutinės nuostabios 
progos... 

Ji jautė karštligišką jo jaudulį. Ji jautė, kad jis sako tiesą, 
kad jis nuoširdus, jis tikrai norėjo išvykti su ja. Kaip jis sakė, 
jiems prieš akis dar tiek dienų, tiek meilės naktų, tiek 
aistros, ir galbūt jis paskutiniu momentu nepanorės to nutraukti. 
Tada Anvere jis pasiūlys plaukti su juo per vandenyną į jo 
gimtinę, kur galės slapta gyventi kaip meilužė. Ir tada vėl 
daugybė aistringų naktų... O ji taip myli jį!) Kokia baisi 
pagunda... 

Ji jautėsi tokia nelaiminga, kad jau norėjo nusileisti ir sutikti 
išvykti. Tačiau netikėtai jos vaizduotėje iškilo trys veidai: išdidus 
ir ironiškas jos tėvo, puikus ir kančios kupinas Korado ir 
mažutis, švelnus miegančio tamsiaplaukio kūdikio... Ir silpstanti, 
nusiminusi, aistringai įsimylėjusi Marijana nutolo, ją nustūmė 
ta Marijana d'Aselna, kuri pirmą vedybų naktį gindama savo 
garbę, špagos dūriu parbloškė mylimą žmogų... ta, kuri tą pačią 
naktį išvijo Jasoną Boforą... Ji nebegalėjo būti kita! 

Ji nustūmė jį, šįkart ryžtingai, išėjo iš priedangos ir pajuto 
ledinį vėją. Kietai suspaudusi rankas juodsidabrės lapės movoje, 
ji išdidžiai atlošė galvą, ir paskutinį kartą žalios jos akys sutiko 
maldaujamą žvilgsnį žmogaus, kurį paliko ir kuris nusipelnė tik 
jos paniekos! 

Ne, Jasonai! griežtai pasakė ji Aš taip pat turiu 
sūnų! Ir aš kunigaikštienė Sant'Ana! 

Jau buvo naktis. Marijana neatsigręždama ėjo į smuklę, kuri 
tamsoje švietė kaip laivo signalinis žibintas, kaip švyturys audroje, 
pasiglemžusioje jos meilę... 


Epilogas 


Klajonių pabaiga 
1813 metų gegužė 


Kaip kadaise, juodi paauksuoti grotuoti vartai su akmeniniais 
gigantais tarsi patys atsivėrė. Kaip kadaise, ramus parko jaukumas 
maloniai apgaubė atvykusius... 

Tai buvo ta pati šviesi smėliu nuberta alėja, bėganti tarsi 
upė tarp juodų kiparisų ir kvapnių apelsinmedžių ir paskui 
dingstanti aukštai trykštančių fontanų rūke ir pursluose. Vis 
dėlto Marijana iš karto pajuto, kad kažkas pasikeitė, kad sodas 
pasidarė nebe toks kaip tada, beveik prieš trejus metus, kai 
ji čionai, į nežinomybę, įvažiavo kartu su kardinolu... 

Nedidelis šūksnis jai padėjo suprasti tą skirtumą. 

Viešpatie, kaip gražu! atsiduso jaunoji moteris. Visos 
tos gėlės!.. 

Štai „kas! Gėlės! Kadaise parke nebuvo gėlių, išskyrus 
citrinmedžių ir apelsinmedžių žydėjimo metą. Jo grožį sudarė 
vien kontrastai medžių ir pievelių, baseinų su tekančiu 
vandeniu, kur sustingusios statulos atrodė labai nuobodžiaujan - 
čios. Dabar visur buvo pilna gėlių, tarsi kažkoks išdykęs 
burtininkas būtų išbarstęs parke visas vaivorykštės spalvas. Čia 
augo rožės, ypač daug rausvų, aukšti oleandrai, blyškūs ir 
kvapnūs, didžiuliai perlamutriniai bijūnai iš Kinijos, milžiniški 

violetiniai rododendrai ir baltutės lelijos... Gėlių fantazija! Ir 
Jų grožis atgaivino šį didžiulį sodą. Atgijo spindinčios fontano 
čiurkšlės, pritarusios čiulbantiems paukščiams. Nes ir jų, paukščių, 
čia yra. Anuomet jų beveik nesigirdėjo, tarsi šį dvarą slėgęs 
liūdesys būtų gąsdinęs juos. Dabar jie iš visos širdies giedojo. 

Pamatęs Marijanos nuostabą, Žolivalis pasilenkęs palietė jos 
ranką. 

Jūs sapnuojate, Marijana, ar atsibudote? Galima pamanyti, 
kad niekada nesate regėjusi šio puikaus sodo. 

Ji krūptelėjo, lyg iš tikrųjų būtų ką tik nubudusi. 

Tai beveik tiesa! Aš niekada nemačiau jo tokio. Tada 
nebuvo nei gėlių, nei paukščių, nei tikro gyvenimo, man regis... 
Visa tai kaip nuostabus sapnas. 

Jūs buvote tokia išsigandusi. Tiesiog prastai Žiūrėjote. 

Ir Žolivalis nusijuokęs atsisuko į savo žmoną tarsi kviesdamas 
ją būti liudytoja. Tačiau Adelaidė, pakišusi savo ranką po 
Marijanos ranka, papurtė galvą. 

Jūs nieko neišgirsite, mano drauge. Manau, kad visos tos 
permainos susijusios su vaiko atsiradimu čia! Vaiko akivaizdoje 
ir kelmas gali sužaliuoti! 

Jau mėnuo, kai Arkadijus ir Adelaidė susituokė. Sausio 
mėnesį grįžusi į Paryžių, Marijana rado juos abu, beveik niekur 
neišeinančius iš namo Lilio gatvėje, skausmo prislėgtus, kurį 
jie kartu pakėlė ir kuris pamažu juos suartino. Jie buvo 
įsitikinę, kad Marijana žuvo, ir apraudojo ją. 

Kai buvo gauti oficialūs dokumentai, kad Adelaidė vietoje 
Marijanos tampa teisėta giminės namo savininke, niekas 
nepaaiškėjo, veikiau atvirkščiai. Šis netikėtai paveldėtas turtas 
juos įtikino, kad Marijanos šiame pasaulyje nebėra, juo labiau 
kad iš jos nebuvo gauta jokios žinutės. Ir tuomet jie pasijuto 
esą baisiai vieniši ir apleisti, nežinantys, kaip toliau gyventi. 
D'Aselnų namas virto savotišku mauzoliejumi, už kurio užtrauktų 
užuolaidų jie rengėsi neišvengiamai mirčiai, naudodamiesi vien 
Grakcho paslaugomis... Grakcho, kuris  nebedrebino oro 
dainomis... 

Vakar, kai purvais apdrabstyta Marijanos ir Barbos karieta 
sustojo prie durų, keliauninkės pamatė senuką su senute, kurie 
prilaikė vienas kitą už parankės ir vos nenumirė iš džiaugsmo... 

Tas netikėtas sugrįžimas iš tikrųjų buvo didis ir nuostabus 
įvykis. Visi glebėsčiavosi ir bučiavosi, o Grakchas, taip pat 
pabučiavęs šeimininkę, atsisėdo ant laiptelių ir niekaip negalėjo 
sulaikyti ašarų. 

Visa naktis praėjo pasakojant apie savo nuotykius: Arkadijaus 
ir Grakcho generolo Nansučio gurguolėje, Marijanos ir Barbos 

begalinėje kelionėje namo. Nebuvo apsieita be valgio ir 
gėrimo. Adelaidė, daugelį mėnesių maitinusis bet kaip, 
akimirksniu atgavo savo pasakišką apetitą. Ir tą atmintiną naktį 
ji prarijo viščiuką, paštetą, puodelį kompoto ir du butelius 
šampano. 

Paryčiui ji buvo gerokai apsvaigusi, bet laiminga kaip 
karalienė. Kai ji, truputį svyruodama, nuėjo ilsėtis, Žolivalis 
atsigręžė į Marijaną, kuri žvelgė į tėvo portretą. 

Ką dabar ketinate daryti? 

Neatitraukdama akių nuo išdidaus veido, kuris, atrodė, 
„ironiškai stebėjo jos judesius, ji gūžtelėjo pečiais. 

Tai, ką privalau! Metas ir man tapti suaugusia, Žolivali! 
Ir aš jau pavargau nuo nuotykių. Juose plėšaisi, netenki jėgų, 
o naudos jokios. Yra Sebastjanas... Apie nieką nebenoriu 
galvoti, tik apie jį. 

Tik... apie jį? Prisiminkite, kad šalia jo kažkas yra... 

Aš neužmirštu. Juk galima patirti truputį laimės, suteikiant 
jos kitam. O jis, Žolivali, tikrai nusipelno būti laimingas. 

Jis pritariamai linktelėjo galvą, paskui, minutėlę padvejojęs, 
paklausė: 

Ir jūs dėl nieko neapgailestaujate? 

Ji pažvelgė į jį taip pat išdidžiai kaip atsisveikindama su 
Boftoru. Bet šiame žvilgsnyje nebebuvo pykčio. Jis buvo ramus 
ir tyras kaip saulės nušviesta banga. 

Ar neapgailestauju? Negaliu pasakyti! Viena Žinau: pirmą 
kartą per ilgą laiką mano sieloje ramu... 

Begalinė kelionė nualino ją, tad prieš išvykdama į Italiją, 
ji nutarė truputį paviešėti šiame name, kurio durys, žinoma, 
jai visada bus atviros. Susitiko su kai kuriais draugais. Fortiunė 
Gamelen raudojo kaip pensiono auklėtinė, kai Marijana jai 
papasakojo apie susitikimą su Fransua Furnjė. Taleiranas, vis 

toks pat nuoširdus ir kandus, buvo įsitempęs ir nervingas kaip 
ir pats Paryžius, kurį Marijana vos pažino. 

Miestas atrodė niaurus. Imperatorius grįžo į jį beveik 
slapčiomis, paskui savaitę po savaitės plūdo tai, kas liko iš 
puikiausios pasaulyje kariuomenės: sužeistieji, ligoniai, apšalusieji. 
Daugelis negalėjo atsikelti iš lovų, iki kurių vos ne vos 
nuslinkdavo. Vis dėlto šnekama, kad imperatorius stengiasi 
organizuoti naują kariuomenę. Seržantai verbuotojai ėmėsi darbo, 
nes Prūsija, Rusijos katastrofos įkvėpta, sujudo, kai kur sukilo, 
skubiai ieškojo ginklų ir sąjungininkų. Pavasarį, sutelkęs naują 
kariuomenę, Napoleonas puls... Ir Paryžus ėmė niurnėti. 

Tomis gana slogiomis dienomis Žolivalis sulaukė geros žinios, 
kurią perdavė jo notaras. Geros, nors ir gedulingos: jo 
nematomoji žmona mirė. Septimanija de Žolival mirtinai susirgo 
plaučių uždegimu, kai lydėjo Angulemo hercogienę per šios 
gailestingumo vizitus dėl Hartvelo. 

Arkadijus neveidmainiavo ir neliejo ašarų. Jis niekada jos 
nemylėjo, ir jo neramiame gyvenime ji tebuvo statistė; tačiau 
jis buvo tikras didikas ir nerodė savo džiaugsmo. 

Marijana ėmė rūpintis juo. Ji pastebėjo ir tai ją labai 
sujaudino karštus vikonto ir savo pusseserės jausmus. Zolivalis 
Adelaidei buvo paslaugus ir rūpestingas, kartu ir švelnus. Ir 
kaip tik ji, pareiškusi, jog netrukus ketina išvykti į Luką, 
pasakė: ia 

Jei jūs, Žolivali, dabar laisvas, kodėl jums nesusituokus 
su Adelaide? Jūs puikiai vienas kitam tinkate, ir jūsų padėtis 
šeimoje bus tvirtesnė negu kažkokio užjūrio dėdulės... 

Abu nuraudo. Paskui Žolivalis, aiškiai susijaudinęs, labai 
tyliai pasakė: 

Aš labai džiaugčiausi, brangioji Marijana... bet nesu tinkama 
partija! Nei padėties, nei turto ir dar mažiau vilčių jų turėti! 
Oda ir kaulai, ir gerokai aplamdyti... 

Ir aš nieko neturiu... iš Sabos karalienės lobio... tarė 
Adelaidė nuleidusi akis kaip vienuolė, tačiau manau, kad 
galėsiu būti gera žmona, jei manęs nori... 

Tuomet nuspręsta! šypsodamasi tarė Marijana. Jūs 
tuokiatės. Paskui aš pasiimu jus į Italiją. Tai bus jūsų povestuvinė 
kelionė. 

Vieną dar vėsią balandžio dieną šventojo Tomo Akviniečio 
bažnyčios klebonas Švenčiausiosios Mergelės Marijos koplyčioje 
sutuokė Arkadijų de Žolivalį ir Adelaidę d'Aselną dalyvaujant 
liudytojams kunigaikščiui Taleiranui ir madam Gamelen. Salia 
vikonto, išsitempusio kaip styga, puikiu pilku kostiumu, stovėjusi 
Adelaidė alyvine šilkine suknele, su skrybėlaite, papuošta gėlėmis, 
švytėjo ir atrodė dešimčia metų pajaunėjusi. Paskui buvo puiki 
vakarienė, didžiojo Karemo nuostabiai paruošta naujame Taleirano 
name Sen Horenteno gatvėje, kur vicekancleris apsigyveno daugiau 
kaip prieš metus, pardavęs imperatoriui Matinjoną. 

Vieną naktį, po vidurnakčio, juodai apsirengęs vyriškis 
pasibeldė į Lilio gatvės namo duris. Jis buvo susisupęs į platų 
apsiaustą, jo veidą dengė kaukė, bet jis nusilenkė jaunajai 
moteriai kaip karalienei. Netaręs nė žodžio, jis juoda pirštine 
aptempta ranka parodė auksinę plokštelę, kurioje buvo 
išgraviruotos keturios raidės. 

Marijana suprato, kad tai pasiuntinys, apie kurį kalbėjo 
kardinolas de Šazėjus. Ji nubėgo į savo kambarį, atnešė ir 
įdėjo į pasiuntinio delną deimanto lašelį. Šis vėl  nusilenkė, 
nusisuko ir dingo, neištaręs nė žodžio. Tačiau kai sunkios 
namų durys užsitrenkė paskui juodai apsirengusį žmogų, Marijana 
pasišaukė Grakchą. 

Tu gali viską ruošti išvykimui, pasakė ji jam. Čia 
nebeturiu ką veikti... 


„„ Pašto karieta, ant kurios pasostės vėl oriai sėdėjo Grakchas, 
riedėjo parku. Ji privažiavo didžiulį žalią kilimą, kur vis taip 
pat išdidžiai vaikštinėjo balti povai, ir pagaliau sustojo prie 
plačių rūmų laiptų, kur stovėjo baltais auksu siuvinėtais rūbais 
vilkintys liokajai. Vienas jų pribėgęs atidarė duris. 

Instinktyviai žvalgydamasi figūros su turbanu, Turchan bėjaus, 
Marijana nušoko ant žemės nekreipdama dėmesio į Zolivalio 
ištiestą ranką. Adelaidė ir Barba išlipo jai iš paskos, ir Barba 
staiga sušuko suplojusi delnais: 

Jėzau mieliausias! Kaip nuostabu!.. 

Marijana atsigręžė. Keliuku iš arklidės artinosi keista eisena: 
Rinaldas, rūstusis puikiųjų Sant'Anos arklidžių viršininkas, už 
pavadžio vedė mažą pilką asiliuką, ant kurio dona Lavinija 

prilaikė tamsiaplaukį berniuką. Jis juokėsi... Ir Marijana pamatė, 
kad Rinaldas atrodo išdidesnis ir laimingesnis negu vesdamas 
mylimiausią kunigaikščio eržilą = neprilygstamąjį Ilderimą. 

Tuomet dona Lavinija pastebėjo keliauninkus, ir ji taip 
apstulbo, kad vos nepaleido vaiko. Ir Marijana, sustingusi vietoje 
užplūdus jausmams, išgirdo jos balsą: 

Jos šviesybė! Tai jos šviesybė!.. Dieve mano!.. 
Ji beregint nukėlė nuo balno mažylį ir tekina pasileido su 
juo, besispardančiu ir protestuojančiu dėl tokio netikėto elgesio. 
Nutilkite, mano brangenybe, pasakė ji jam, juokdamasi 
ir kartu verkdama. Tai jūsų mama! 
Ma-ma... ma-ma... ėmė dainingai kartoti mažylis, 0 nuo 
jo balso salo Marijanos širdis. 

Ji taip pat puolė pirmyn, apimta E veiniino, ir susitiko su 
Lavinija kaip tik laiku, sutrukdydama jai daryti reveransą, nes 
su mažyliu ant rankų tai buvo gana snku. Tačiau ji staiga 
nuleido rankas, jau pasirengusias paimti vaiką. 

Prisiglaudęs prie senosios damos peties, jis su vaikams 
būdingu baugštumu žiūrėjo į ją, ir Marijana dabar nedrįso nė 
pajudėti. Ji stovėjo nuleidusi rankas, akimis rydama savo vaiką 
ir iki širdies gelmių susijaudinusi, kad jis toks nuostabus. 

Sebastjanas atrodė didesnis negu penkiolikos mėnesių. Jo 
mažame apskritame veidelyje spindėjo didelės žalios, kaip 
motinos, akys. Baltas kostiumėlis paryškino auksinį kaklo ir 
putnių rankyčių įdegimą. Juodos garbanos žvilgėjo, ir kai jis 
staiga nusišypsojo, Marijana pamatė baltutėlius blizgančius tris 
ar keturis dantukus. 

Dona Lavinija atsargiai atkabino jo rankutes nuo savo kaklo. 

Na štai, pasakė ji tyliai, imkite jį, ponia! Jis jūsų... 

Nors Marijana ir būgštavo, vaikas nesipriešino. Jis perėjo 
ant kitų rankų ramiai, tarsi jam tai būtų visai įprasta. Marijana 
pajuto, kaip jos kaklą palietė maža šilta rankelė. 

Mama... čiauškėjo mažylis.“ = Mama... 

Tada, vos sulaikydama ašaras, kad neišgąsdintų jo, ji pagaliau 
išdrįso pabučiuoti savo sūnų. Meilės banga užliejo ją, veržlus 
srautas, nuplovęs visus apgailestavimus, abejones, o širdyje tilo 
ir vis labiau tolo ją gąsdinęs balsas: “Tu niekada nepamatysi 
jo... Tu niekada nepaimsi jo ant rankų... Tu negalėsi...“ 

Kartu su Lavinija, išdidžiai kaip imperatorienė laikydama 
sūnų, Marijana grįžo prie laukiančiųjų, kurie taip pat iki ašarų 
susijaudinę stebėjo sceną, kurios nuo pat Paryžiaus visi laukė 
nekantraudami ir nerimaudami. Zolivalis pasisveikino su Lavinija 
kaip senas pažįstamas, supažindino su savo žmona. Paskui, 
kadangi visi susiruošė eiti į rūmus, Marijana pagaliau ryžosi 
užduoti seniai rūpimą klausimą: 

Kunigaikštis... mano vyras,.. Ar galiu jį pamatyti? 

Spinduliuojanti ekonomės šypsena ją truputį sutrikdė. 

Žinoma, ponia, jūs pamatysite jį, sušuko Lavinija, kai 
sugrįš. 

- Sugrįš? Jo nėra viloje? O Dieve! Nejaugi jis keliauja? 

Ūmai ji pajuto nusivylimą ir nesuprantamą baimę. Jau keletą 
mėnesių ji svajojo susitikti su tuo puikiu ir patraukliu žmogumi, 
pasilikti su juo, kartu su juo gyventi tą nežmonišką gyvenimą, 
kurį jis pasirinko... ir dabar ji sužino, jog reikia dar palaukti, 
kad galėtum jam pasiaukoti. 

Ji buvo tokia nusivylusi, kad kai Lavinija nusijuokė, vos 
neįsižeidė ir ne iš karto suprato, ką ši sako. 

Ne, jūsų šviesybe, jis nekeliauja. Jo dabar nėra namie, 
štai ir viskas! Bet jis ilgai neužtruks. Jis nuėjo į ganyklą. 

Ak, jis nuėjo... 

Paskui staiga ji suprato. 

Dona Lavinija! Jūs sakote jis išėjo? Jis lauke... vidury 
baltos dienos? 

O taip, ponia... Nebėra košmaro, nebėra prakeiksmo. 
Žiūrėkite! Dėl vaiko pasodino visas tas gėles, ir viskas, kas 
buvo bloga, užmiršta. Nebebuvo įmanoma gyventi taip uždarai. 
Mažylis, kuris jį myli, nesuprastų, kodėl taip yra. Tai nebuvo 
lengva, bet man, tėvo Amundžio padedamai, pavyko jį įtikinti. 
Taigi, kai čia grįžome, mes sušaukėme visus tarnus, visus 
valstiečius. Jie visi buvo čia... prie šių laiptų. Tėvas Amundis 
pasikalbėjo su jais, paskui aš, juk juos visus pažįstu, nes esu 
viena iš jų, ir pagaliau kunigaikštis, kuris jų akivaizdoje įmetė 
baltos odos kaukę į ugnį. 

Ir tada? sunerimusi paklausė jaunoji moteris. 

Tada? Jie puolė ant kelių kaip priešais Išganytoją ir 
šaukė, šaukė. Jų sveikinimo šūksniai kilo į dangų. Ir jie dvi 

dienas garbino šeimininką, kuris pagaliau sutiko parodyti jiems 
savo veidą... Klausykite! Tai jis! 

Pasigirdo arklio kanopų kaukšėjimas, pažadinęs giliausiai 
Marijanos viduje glūdinčius prisiminimus. Tai buvo tie į 
griaustinio  dundėjimą panašūs garsai, kurie niūriomis naktų 
valandomis po vestuvių persekiojo ją ir kuriuos kėlė pašėliškai 
lėkęs baltutėlis eržilas. Triukšmas didėjo, artėjo ir staiga Ilderimas 
su raiteliu kaip baltas Žaibas švystelėjo priešais juos. Lengvai 
kaip kregždė žirgas perlėkė platų baseiną. Ant Marijanos rankų 
Sebastjanas džiugiai sušuko: 

Tėte!.. Tėte!.. Tė-te!.. 

Marijana švelniai pabučiavo jį ir atidavė Lavinijai. Lėtai, 
bet tvirtai ji nulipo laiptais ir žolės kilimu viena nuėjo pasitikti 
raitelio. Jis lėkė į ją, kaip patrankos sviedinys, gal net 
nepastebėdamas jos... Tačiau ji nesujudėjo, pakerėta laukinio 
šuoliavimo grožio, rizikuodama būti parblokšta, jei Koradas 
nesutramdys įsismarkavusio Ilderimo. 

Bet jis buvo tikras šio karališko gyvulio, taip pat ilgai buvusio 
vieninteliu jo draugu, valdovas. Per keturis žingsnius nuo Marijanos 
arklys atsistojo piestu, sumataravo ore priekinėmis kojomis, paskui 
staigiai nusileido, o raitelis vikriai nušoko ant žemės. 

Ir tada Marijana pamatė, kad bronzinė jos prisiminimų 
dievybė tapo tikrai gyva būtybe. Jis buvo apsirengęs kaip koks 
didikas fermeris, apžiūrintis savo valdas giedrą vasaros dieną, 
apsiavęs aptemptas juodas kelnes, sukištas į odinius batus, ir 
apsivilkęs baltus marškinius, atsagstytus ant raumeningos krūtinės. 
Tačiau mėlynos jo akys šypsojosi, ir buvo kupinos dar niekada 
nematytos šviesos... 

Ji taip įtemptai žiūrėjo į jį, kad nė nepamanė prabilti. 
Tačiau jai pasirodė, kad nubudo iš miego, kai jis atsargiai 
paėmė jos ranką ir lūpomis prigludo prie jos. 

Sveika atvykusi, ponia, nuskambėjo žemas balsas, visada 
jaudinęs ją. = Jūs atvykote... aplankyti mūsų? 

Ji suprato, jog jis dar nedrįsta patikėti, kad ji grįžo, ir 
riteriškai palieka jai kelią atsitraukti. Bet jo žodžių tonas išdavė 
būgštavimą, ir tai sujaudino ją. 

Ne! Aš atvykau, kad pasilikčiau, jei jūs dar norite to. 
Aš atvykau, kad būčiau jūsų žmona, Koradai, visiškai jūsų 

žmona... Aš neprašau man atleisti už visa tai, ką dėl manęs 
iškentėjote, bet atsiduodu į jūsų rankas! Ar norite manęs? 

Kurį laiką jiedu stovėjo tylėdami. Mėlynos kunigaikščio akys 
įsisiurbė į jaunosios moters akis, tarsi mėgindamos išplėšti iš 
jų gelmės paslaptį; šiame žvilgsnyje staiga susijaudinusi Marijana 
pajuto liepsningą aistrą, tačiau jūros bangos spalvos vyzdžiai 
nesujudėjo, nenukrypo į šalį. 

Bet štai jis švelniai, beveik droviai priglaudė ją prie savęs. 

Kas gi gali atsisakyti pamatyti įsikūnijusį saldžiausią savo 

sapną? susijaudinęs sušnabždėjo jis. 

Tą naktį, palaimingo svaigulio apimta Marijana sužinojo, kad 
ne pirmą kartą priklauso Koradui Sant' Anai ir kad paslaptingasis 
jos meilužis iš Korfaus sugrįžo visam laikui... 

